
Introducere 


| T 1 E Pi ATI 
| -O culegere de aprofundări selective, după cum practica a ridicat 
aspectele abordate la rangul de probleme ce necesitau explicare, 


| analize, diagnoze, opțiuni, politici, soluții, lobby pentru promovarea 
concluziilor. | 


Cartea de față — despre cercetarea, despre industria, despre 
economia României, dar, mai ales, despre conexiunile dintre aceste 
sfere — a fost scrisă, cu unele intermitențe, în decurs de aproape 
patru decenii şi reflectă experiența profesională personală, mai putin 
obişnuită, a autorului: la început, asimilare de produse noi într-o mare 
întreprindere („Electromagnetica”), în care se menținea; din perioada 
interbelică, o remarcabilă tradiţie a rigorii, a calităţii şi a eficienței!: 
apoi cercetare-dezvoltare în domenii, pe de o parte, de vârt; pe de 
altă parte, cu variate conexiuni inter-ramuri şi interdisciplinare: 
electronică”, automatică, tehnica măsurării, informatică, energetică, 
sub impactul generaţiilor tehnologice ce au marcat aceste domenii în 
a doua jumătate a secolului 20. 


! Datorită şi personalităţii, stilului managerial, calităților etice şi culturii tehnice şi 
economice ale unui director de mare clasă, ing. Vasile Schönberger, care a pus 
abil în valoare competenta şi spiritul de răspundere ale multor membri ai echipei 
întreprinderii. La numai un an după numirea lui V.S. ca director (1952, la vârsta de 
28 de ani), „Electromagnetica” trecea din categoria „întreprindere-problemă” în 
categoria care atunci se chema „întreprindere fruntaşă pe ramură”. Dintre principiile 
memorabile, afirmate şi practicate de acest director: „Fiecare să judece ca şi cum 
ar îi cu două trepte mai sus în ierarhie." „Recunoaştere pentru eforturi, avansări — 
când sunt şi rezultate.” In uzină se exercita fără crâcnire prerogativa controlului de 
calitate de a opri fabricaţia — este drept, se ajungea foarte rar la o asemenea 
situație. 

t De amintit rolurile de pionier, de suflet, de creier şi de promotor atât ale cercetării, 
cât şi ale industriei electronice şi ale aplicațiilor acesteia în România, jucate, în anii 
1955-1960, de către directorul I.C.E.T. (Institutul de Cercetări Electrotehnice; 
actualul |.C.P.E.), conf. ing. Roman Stere (numit la vârsta de 33 de ani). „Nu 
trebuie să mai gândim numai în 50 de hertzi.” (Pentru ne-electricieni: 50 herizi — 
frecvenţa, în sistemul electroenergetic, a curentului alternativ sinusoidal cu care se 
alimentează utilizările tehnologice, edilitare şi casnice ale electricității. Utilizările în 
audio-vizual, comunicații, automatizări, informatică funcţionează la frecvențe mult 
superioare.) În timpul directorului R.S., ferestrele laboratoarelor erau luminate până 
seara târziu, mărturie a pasiunii pe care a cultivat-o pentru munca de cercetare. 
Frecvent, colinda prin laboratoare încărcat cu fotocopii după materialele 
documentare la care avusese acces, dând fiecărui cercetător pe cele care îi erau 
destinate. A realizat laboratoare cu dotare tehnică avansată. A fost înlăturat de la 
conducerea institutului sub pretextul... înrudirii îndepărtate cu omul politic şi 
scriitorul basarabean, din perioada antebelică, Constantin Stere (pe care nici nu l-a 
cunoscut). 


problemele economice şi sociale, ca urmare a unor eşecuri de piață 
ale unor realizări care erau fără cusur sub aspect științific- 
tehnologic [10]. Preluarea de responsabilități în cercetarea de 

analiză şi prognoză a energeticii României la nivel de ansamblu al 
surselor şi purtătorilor de energie, precum şi al tehnologiilor 
aferente [Anexa 2], a prilejuit analize şi corelări ale unor probleme 
de dezvoltare din (aproape) toate ramurile, sectoarele, activitățile 
(inclusiv habitatul). 

Poziţii ierarhice (formale şi neformale) suficient de înalte, 
pentru a participa la elucidarea unor probleme strategice, şi suficient 
de pământene, pentru a rămâne în practica activității curente, în ceea 
ce astăzi se numeşte, -uneori, economia reală; pentru a păstra 
independenţa de gândire şi de acţiune. Contacte internaţionale. 
Participare directă la tranziţia economică post-decembristă, pe funcții 
şi din poziții multiple şi diversificate. 


(În 1990 şi 1992, participare la diferite echipe de specialişti ad-hoc, 
guvernamentale şi neguvernamenale, create pentru elaborarea unor programe, 
reglementări, strategii, concepţii ş.a. privind tranziţia. Meteoric — consilier al 
ministrului de stat pentru orientare economică. Din 1991, înființarea, operarea şi 
gestiunea propriei întreprinderi mici, SCIENTCONSULT S.R.L., beneficiind de 
colaborarea a cca. 250 de specialişti de înaltă calificare [Anexa 1]. În deceniul 
1992-2002, funcţie de conducere, electivă, cu 3 mandate consecutive, în Camera de 
Comerţ şi Industrie a României şi a Municipiului Bucureşti — C.C..R.B., sub 
coordonarea unor personalități de nivelul şi anvergura președinților Dr. Aurel Ghiubțiu 
şi, din 1996, imprimând un dinamism caracteristic, George Cojocaru; contacie 
fertile cu economistul de mare subtilitate, prim-vicepreşedintele Dr. Aurel Vainer, cu 
alti membri ai conducerii şi aparatului. Multiple contacte cu membrii Camerei, 
aceasta fiind o placă turnantă de informaţii privind mediul economic, problemele cu 
care se confruntă agenţiii economici. Întâlniri inter-instituționale, la unele ministere, 
dar mai ales la nivelul societăţii civile. Colaborare cu presa, foarte activă în a iniţia 
teme care să fie analizate, aspecte de pus sub lupă. În domeniul calităţii, la propriile 
preocupări perene s-a adăugat preşedinţia, în numele C.C.I.R.B., în anii 1997-2002, 
a Fundatiei „Premiul român pentru calitate J. M. Juran”, premiu inițiat şi 
operaţionalizat prin eforturile reputatului metrolog şi calitoiog Prof. Dr. ing. Ulrich 
Wiener, devenit vicepreşedinte executiv a! Fundaţiei.) 


Cartea de față este o culegere de 91 dintre lucrările autorului 
(din categoriile; studii, eseuri, articole, ca regulă — reproduse integral, 
unele — numai în extrase sau citate), publicate! între 1965 şi 2004, de 


| Cu două excepții, întocmite cu caracter de lucrări „de uz intern”, pentru data 
când au fost scrise şi am încercat promovarea lor; au rămas în stadiul de „literatură 
de sertar” [23, 24], sau „un samizdat valoros”, cum le-a caracterizat, cu ironie 
prietenească, directorul general ICEMENERG, dr. ing. Călin Mihăileanu - o 
personalitate care a lăsat urme adânci în energetica din România și în cercetarea 
de profil, dar și în orizontul intelectual al autorului acestei cărți. Samizdat (în limba 
rusă: autoeditură), denumire de jargon politic uzitată în U.R.S.S., în anii '60-'80, 
pentru cărţile interzise, care circulau clandestin, fiind multiplicate, de către autorii 
dizidenţi, cu mijloace rudimentare. 

profil economic, politic, social; lucrările reproduse constituie capitole 
ale cărții, grupate în patru părţi şi sistematizate tematic (nu cronologic) 
în cadrul părților. 


Cartea nu este un tratat de teorie sau de management în 
cercetare, industrie, economie, ci o culegere de aprofundări 
selective, după cum practica a ridicat aspectele abordate la rangul de 
probleme ce necesitau explicare, analize, diagnoze, opțiuni, politici, 
soluții, lobby pentru promovarea concluziilor, 


Toate lucrările au, ca factor comun, o sabie critică ofensivă, 
scoasă din teacă. La aproape toate, sabia este şi mistrie: pentru 
ceea ce se combate, se propun solutii, remedii; se încearcă a 
construi altceva în loc, altfel. 


Părţile şi capitolele cărţii nu sunt izolate între ele. Şi nu pot fi, 
pentru că, în economia reală şi în societate, cauzalitatea este 
complexă şi influențele — întrepătrunse. De aceea, cititorul preocupat 
de unul dintre subiecte poate găsi elemente care îl interesează nu 
numai în partea care poartă denumirea căutată. De altfel, sunt şi 
câteva repetări, între diferite capitole. lar aserţiunea că privatizarea 
va fi, dar va dura şi nu trebuie aşteptată pasiv, este repetată în multe 
capitole, în diferite contexte. 

Sistemicitatea este una dintre dominantele a cărții: deficiențele 
sunt nu numai şi nu atât ale domeniilor în care ele se manifestă. 
Soluţiile parțiale, locale, sunt necesare, dar nu şi suficiente; ele pot fi 
chiar în zadar, dacă nu concordă cu ceea ce impune homeostaza? 
sistemului economico-social. Condiţia reuşitei constă în abordarea şi 
soluționarea pe ansamblu, în deplasarea homeosiazei sistemului 
considerat către starea dorită, de generare endogenă, intrinsecă a 
noului. 

Desigur, multe din remediile de fond preconizate înainte de 
1989 n-ar mai fi valabile astăzi. Dar nu vă grăbiţi să le clasaţi pe 
toate. De exemplu, ce este (sau, de fapt, ce ar trebui să fie) astăzi 
fondul pentru mediu, altceva decât un „schimb financiar între bugetul 
întreprinderii şi bugetul de stat”, în funcţie de daunele sau, după caz, 
foloasele aduse mediului înconjurător? (Aşa se preconiza într-o 
lucrare datată 1973.) lar tot ceea ce este scris despre relația știință- 


2 Starea de echilibru proprie, determinată de autoreglarea sistemului; de 
exemplu, reglarea temperaturii corpului la 36,5 grade, în condiţiile variaţiei în limite 
largi a temperaturii ambiante şi ale disponibilității resurselor energetice interne, 
necesare pentru a putea regla temperatura. 


15 


producţie în acei ani nu este deloc departe de adevărurile din 
România de azi, dacă nu cumva, astăzi, anumite probleme sunt chiar 
mai acute. Şi îndrăznesc să afirm că, de exemplu, după ani de 
restructurare a sistemului de finanțare a cercetării, actualul „Plan 
naţional de cercetare-dezvoltare, inovare”, cu a sa imensă birocraţie 
aferentă (mai intensă decât pe timpul C.N.Ş.T.), nu răspunde, încă, 
nici astăzi (pe fond şi adevăr, nu formal) la problemele şi cerințele 
cele mai importante formulate şi analizate — şi cu un sfert de veac în 
urmă, şi foarte recent — în lucrările cuprinse în Partea | a prezentului 
volum: ba, chiar, ultimii ani au redus controlul social şi au mărit 
arbitrarul privind orientarea cercetării şi utilizarea prea puţinelor 
fonduri alocate cercetării. 


De ce această carte? 


Pentru ceea ce ține de perioada de până în 1989, sunt mulți 
oameni de bună credință care încă mai cred că eroarea sistemului a 
fost numai una politică — dictatura respingătoare, asociată cu lipsa de 
preocupare pentru nivelul de trai al populației. Chiar sacrificarea 
deliberată a acestui nivel de trai, să admitem că, eventual, nu cu rea 
intenție, dar recurgând la analize cu concluzii preconcepute şi 
interpretate mărginit, cu „fundamentări ştiinţifice” forțate, obiigate 
doar să confirme nişte decizii intuitive, subiective, luate pe bază de 
„bun simț”, care nu s-a dovedit nici pe de departe, întotdeauna, „bun. 
Exemplu: „corelaţia dintre acumulare şi consum”, adoptându-se rate 
de acumulare exagerate (în dauna consumului), forțându-se un 
model care prezenta un maxim foarte puțin reliefat al curbei „total 
multianual al fondului de consum în funcţie de rata de acumulare”. 
Elementar vorbind, se susținea că creşterea volumului de investiții 
(pe seama reducerii consumului curent) promitea capacităţi de 
producţie pentru consum sporit în viitor. Dar, variația ce determina 
optimul ales era mult mai mică decât limitele modelului (care, de fapt, 
erau limitele ideologiei şi ale regimului). Dintre factorii concreţi ce 
determinau aceste limite, la data şi în forma impunerii ca doctrină 
oficialä a fostului regim, se pot enumera: absenţa din calcul a riscului 
determinat de evenimente viitoare neprevăzute, inclusiv evoluţia 
viitoare a tehnologiilor, schimbări politice, modificări ale capacităţii de 
absorbție a pietei, actuale şi viitoare ş.a.; toate aceste limitări erau de 
natură să reducă consumul viitor şi, deci, „optimul real era la valori 
mai reduse ale ratei de acumulare. 

Pe lângă modelele cu concluzii forțate, o altă boală cronică a 
conducerii semidocte (mult spus) a fost absolutizarea unor concepte 
sau orientări care ar fi trebuit să fie tot subiecte de optimizare. 
Exemplu: absolutizarea ideii că întreprinderile foarte mari sunt cele 
mai eficiente, oriunde şi în orice condiții, omițând faptul că mărimea 
unei întreprinderi trebuie să fie optimă, de la caz la caz, că 
întreprinderile mici şi mijlocii au, în anumite ramuri, avantajul 
mobilităţii, adaptabilității etc. Totodată, un eşec tehnologic sau de 
piață, ce afectează un gigant, are consecințe mult mai grave pentru 
economia națională şi, în final, pentru nivelul de trai al populaţiei, 
decât acelaşi eşec la o întreprindere mică sau mijlocie (1.M.M.). 
Aceasta, în timp ce întregul sistem economic şi social favoriza 
excesul de investiţii şi, în cadrui lor, excesul de giganţi: banii de 
investiţii trebuiau nu scoşi din buzunarul personal, ci doar obținuți de 
la stat, prin persuasiune şi prin „fundamentări” acoperitoare; 
proiectanţii aveau de lucru (de altfel, aceiaşi care făcuseră, înainte, 
„studiile de dezvoltare”, în care „fundamentaseră” viitoarele mega- 
investiţii), constructorii aveau de lucru; directorii generali şi mulți 
salariaţi din întreprinderi aveau leafă mai mare dacă întreprinderea 
era de „grad” mai mare, cu alte cuvinte — dacă avea personal mai 
numeros şi fonduri fixe de valoare mai mare. În nenumărate 
obiective mărețe, inadecvate tehnic sau / şi fără piață, uzate fizic 
şi moral prematur sau chiar din start, inclusiv poluante şi cu 
consumuri iremediabil mari, s-a irosit în zadar o mare parte din 
resursele națiunii şi din nivelul de trai al poporului român — de 
atunci, de acum şi pe mult timp de acum înainte. 

In lucrările ante 1989, adunate în acest volum, am încercat să 
demonstrez prin ce anume însuşi mecanismul economic era eronat, 
aşa cum era el proiectat şi aşa cum funcționa în România (şi, de fapt, 
în toate țările aşa-zis socialiste, cu variaţii neesenţiale de la o tară la 
alta). Şi cum ar fi trebuit să fie altfel, dacă voia să mai fie. Evident, 
deficiențele sistemului nu erau rupte de caracterul dictatorial al 
regimului, care nu era apt să suporte o critică de fond, nici măcar 
din interior, şi cu atât mai puţin nu era dispus şi disponibil pentru 
remedierea deficienţelor, chiar dacă această remediere i-ar fi fost 
de folos. Aşa cum am mai sugerat, trebuie amintit nu numai 
caracterul dictatorial, ci şi doctrina „muncitorii, tehnicienii, inginerii şi 
funcționarii”, „rolul conducător al partidului clasei muncitoare” (de 
fapt, nici măcar muncitorii nu erau factorii determinanti, ci impostorii 
necalificaţi care îi „reprezentau”), doctrină care făcea ca probleme 
sistemice de mare rafinament şi complexitate să fie diagnosticate, 
soluționate şi decise la nivelul intelectual ştiut, iar ierarhia valorilor şi 


17 


valorificarea potențelor şi a resurselor naţiunii să fie poluate şi 
distorsionate, după cum se observă încă — pentru decenii. 


În ceea ce priveşte perioada post-1989, textele, tratând, de 
pe viu (din tranşee), probleme dintre cele acute şi controversate ale 
timpului (de departe nu pe toate, dar pe cele cu impact — direct sau 
indirect — asupra dezvoltării, asupra progresului tehnologiei şi 
economiei), introduc pe posibilul cititor de azi şi de mâine în subtilităţi 
ale proceselor care s-au desfăşurat; cum se spune la interviuri cu 
oameni de artă: în laboratorul de creaţie (dar, din păcate, sub multe 
aspecte, şi de distrugere) a economiei. 

Unele dintre analize sunt focalizate până la nivel de texte de 
lege sau de ordonanţă numărul... din anul... Desigur, astfel de 
informaţii sunt sub riscul uzurii morale rapide. Dar cazurile prezentate 
par a fi tipice pentru mentalitatea, metodele, nivelul profesional şi 
„Stilul” birocraţiei care le-a generat şi ale puterii care le-a promovat, 
sub lupă sunt puse nu numai diferite prevederi concrete în sine, ci 
şi etatismul, desconsiderarea cetățeanului român şi a întreprinderii 
din România, incapacitatea de a asimila şi a opera cu ceea ce se 
cheamă acum funcţionalitatea economiei de piaţă: inadaptarea 
organică, funciară, la mecanismele şi criteriile ce acționează în cazul 
proprietăţii private şi al pieței libere (dar nu libere de restricţiile 
concurenței loiale!) 


Oricum, cele scrise aici pot ajuta şi la ceea ce constituie 
laitmotive ale cărţii: imperativul creşterii generale a discernământului 
economic şi politic; nevoia de abordare sistemică. 

Experiența se câştigă din activitate, din reuşite şi din eşecuri. 
Prezentând, analizând, disecând, comentând, într-o mare diversitate 
de fapte şi de domenii-cheie, ceea ce a fost pozitiv şi (din păcate, 
mai mult) din ceea ce a fost negativ în politicile, măsurile, prevederile 
legislative şi metodologice, activitățile etc. din perioada post- 
decembristă, cartea prezintă experiența cu care se va îmbogăți cel 
care o va citi, chiar dacă, pentru unele dintre problemele analizate, 
se aplică zicala conform căreia mortul de la groapă nu se mai 
întoarce: problemele respective sunt închise; asupra soluțiilor 
adoptate cândva, acum nu se mai poate reveni; etapele au trecut. 
Dar, rămâne experiența, rămân învățămintele. lar, într-o serie de 
cazuri, analizele efectuate şi soluţiile preconizate în textele adunate 
între copertele acestei cărţi au lăsat urme concrete, în special în 
legislaţie, dar şi în alte măsuri, soluţii, decizii care au fost adoptate, în 
concepții care, cu timpul, au câştigat teren. 

Evident, cele scrise lasă mult loc de concluzii utile şi pentru 
decizii viitoare. 

În general, conţinutul acestei cărti poate fi privit, aşadar, ca un 
depozit de informaţie, de cunoaştere, de pregătire, de experienţă, din 
ceea ce unii din generația autorului simt obligația morală să lase 
moştenire. 

lar ce vor face moştenitorii, este treaba lor. 


Câteva explicații, oarecum tehnice, despre ediția de faţă. 

În titlul cărţii, secvenţa: ... industria, economia ... este, într-o măsură, 
pleonastică, deoarece industria este o componentă a economiei. Prin termenul 
economia am avut, însă, în vedere în special sistemul economic, mecanismele 
economice, functionalitatea economiei, precum şi, după caz, ansamblul economiei. 
De asemenea, În termenul industrie am inclus, în principiu, orice ramuri şi activități 
cu dotare tehnică semnificativă, cu procese sau / și sisteme complexe. 

Din textele scrise şi publicate până în 1989, obligatoriile — pe atunci — citate 
din opera conducătorului au fost eliminate. Poate că procedeul a fost excesiv — la 
pregătirea discursurilor lucrau specialişti, personalități de cea mai înaltă calificare, 
aşa că multe citate erau la obiect şi utile, ca argumente, chiar dacă în practică nu 
se aplicau sau în practică era invers decât în citate. Ele erau, însă, amestecate cu 
improvizații inadmisibile. Filtrarea selectivă a tuturor acestora ar fi depăşit 
obiectivele cărții. 

Dimpotrivă, multe dintre stereotipurile de limbaj şi chiar dintre cele 
conceptuale au fost păstrate; ele reprezentau, atunci, obolul pentru ca textele 
să poată apărea (şi, unele, trebuie să recunoaştem, făceau parte din gândirea 
noastră de atunci). O serie de afirmaţii şi exprimări serveau drept paratrâsnet 
preventiv ostentativ la adresa unor posibile acuze de atitudine duşmănoasă, 
încălcare a politicii partidului şi statului, confuzie ideologică, subminare etc. Astfel 
de acuze se lansau foarte uşor, blocând totul. Astăzi, precauţiile de atunci mai au 
rolul, cel mult, de a sugera patina vremii şi a vremurilor. Dacă am fi reformulat şi 
stilizat fiecare frază în limbajul actual, decorul nu ar mai fi corespuns cu epoca. ŞI, 
fie generației actuale ilustrare, spre neuitare, despre condiția intelectualului sub 
dictatură, despre umilitoarele concesii ditirambice 3 cu care trebuia să se 
plătească fiecare crâmpei de adevăr strecurat în textul tipărit. 

Lucrările sunt pline şi cu trucuri, care par astăzi mai mult sau mai putin 
ieftine (ca, de exemplu: Sunt cu totul de acord cu obiectivele partidului. Dar 


3 Sub orice dictatură. A se vedea cele 6 (!) penibile pagini ditirambice de 
introducere la Cartea Sfântă, dedicate „Prea inălţatului şi Bine Credinciosului 
Nostru Stăpân, Majestății Sale Regelui Carol il”, datate octombrie 1937, de către 
iluștrii cărturari, autori ai ediției româneşti a Bibliei, Pr. Vasile Radu şi Gala 
Galaction. Şi încă nu avusese loc instaurarea de facto a dictaturii regale, prin 
desființarea tuturor partidelor politice şi instituirea partidului unic, Frontul Renaşterii 
Naţionale, din primăvara lui 1938. 

mijloacele... Sau: După cum se ştie, superioritatea orânduirii socialiste constă in... 
Dacă... Sau: Vechiul mecanism economico-tinanciar, în loc de actualul mecanism 
economico-financiar). Distraţi-vă să le depistaţi, dacă nu aveți ceva mai bun de 
făcut. Mai curând, treceti peste ele. 

Am păstrat integral celelalte citate şi trimiteri, 

Lucrările reproduse aici au apărut, înainte de 1989, în Contemporanul, Era 
socialistă, Probleme economice, Revista economică, Scânteia, Viata economică, 
Viitorul social, precum şi în câteva volume de culegeri tematice - „Conştiinţă 
socialistă şi participare socială”, Editura Academiei R.S.R., Bucureşti, 1977; 
„Mutatii contemporane în ştiinţă şi tehnică şi implicațiile lor, Editura Politică, 
Bucureşti, 1978; „Condint' (Conducere-informatică...), Cluj-Napoca, 1979 şi 1980; 
după 1989, în Adevărul, Adevărul economic, Alternative '90, Azi, Capital, Curentul, 
Diplomatic Club, Economistul, Lumea azi, Mesagerul economic, Tribuna economică, 
Ziua economică, 

Din textele scrise şi publicate după 1989 au fost tăiate o serie de pasaje 
excesiv polemice sau insuficient de echidistante politic, în orice caz, am eliminat 
cele câteva nume proprii criticate. 

Eventualele repetări între diferite lucrări, dacă nu consumau mult spațiu, au 
fost păstrate, pentru a nu deranja continuitatea lecturii, (uneori — pentru a plasa în 
diterite variante de context tezele susținute), cu dezavantajul că, la reluare, dau 
cititorului sentimentul de „déjà vu”. Repetările prea ample au fost evitate, fâăcându- 
se trimiteri de la o lucrare la alta. Trimiterile între lucrări, inclusiv cu scopul de a 
releva eventuale conexiuni, sunt marcate cu numărul lucrării menţionate în 
Cuprins. 

Eliminarea unor pasaje semnificativ de mari este marcată printr-un şir de 
puncte. 

Notele de subsol, explicative la prezentul volum, cuprinse în lucrările 
reproduse în continuare, sunt marcate cu semnul *, inserat după numărul de ordine 
și sunt redactate, de multe ori, la persoana | singular. Celelalte note de subsoi (cele 
fără semnul *) aparțin textelor originale. îs mierotalea notelor este pe ansamblul 
volumului (1-21 şi 40-150). 

În titlurile lucrărilor, paginile publicaţiilor au fost specificate numai la cele cu 
format de volum, 

Lucrările autorului, publicate în alte domenii, cum sunt cele de profil 
electronică, automatică, tehnologia informatică, nu formează obiectul prezentului 
volum. Cele de interes larg din domeniul reformei, al managementului şi economiei 
cercetării, realizate în cadrul SCIENTCONSULT S.R.L., sunt deja adunate în 
compact-discul « Probleme determinante — aspecte sensibile, privind: reforma 
în economie / politica şi managementul cercetării. Un deceniu de activitate 
SCIENTCONSULT, 1991-2001. Cercetări, studii, analize, fundamentări, soluții », 
aflat în câteva biblioteci publice — listă de lucrări în anexa 1. Pentru cele din 

gera energeticii (listă selectivă în anexa 2), sper să mai reuşesc adunarea într- 
un unicat xerografiat, care să fie depus la o bibliotecă. Documentele de poziție 
economică, elaborate în cadrul Camerei de Comerţ şi Industrie a României şi a 
Municipiului București (C.C.I.R.B.) şi devenite, după aprobarea lor, documente 
oficiale ale Camerei (listă selectivă în anexa 3), se găsesc în arhiva C.C.I.R.B. şi a 
publicației sale — Mesagerul economic. 

Partea | 
Ştiinţă-tehnologie-economie-societate 


Să depindă rezultatele întregului mecanism al întreprinderii, al ramurii, de 
felul în care a rezolvat cu ajutorul ştiinţei problemele principale, majore 
ale activității sale, să depindă de gradul de înnoire perpetuă a inteligenței 
conținute în activitatea sa; direct, intrinsec, prin rezultatele activității 
curente, de bază, normale, prin felul în care nivelul şi calitatea acesteia 
sunt în asemenea progres continuu, încât fără cercetare nu poate 
| subzista. 


| Din: Cercetarea şi eficienta, 1972, [1]. 


1. Cercetarea şi eficiența (1972) 


Contemporanul, 25.8.1972 


Puţine sunt, poate, domeniile al căror aport social să depindă atât 
de mult de cunoaşterea şi recunoaşterea speciticității rolului lor, cum este 
cercetarea ştiinţifică. Puţine sunt, poate, domeniile care să fie atât de 
aparte şi în aceiaşi timp atât de organic integrabile în mecanismul social, 
cum este cercetarea ştiinţifică. Puţine sunt, poate, domeniile care să poată 
exercita o influenţă atât de bogată asupra viitorului societăţii, dar care să 
fie totodată atât de influenţabile de către comanda socială, cum este 
cercetarea ştiintifică. 

Cercetarea ştiinţifică se află în lumina reflectoarelor. Directive, analize, 
măsuri, sprijin asiduu. Succese, dezvoltare spectaculoasă, structurare 
de esență spre utilitate şi eficiență. 

ŞI totuşi: se poate mult mai mult, se poate mult mai bine. Avem 
nevoie de mai mult, de mult mai bine. Acest sentiment de nemulțumire 
exigentă este unanim: el preocupă pe cercetători, pe beneficiari, pe cei ce 
poartă grija economiei în ansamblu. 

Imbucurător — pentru că înseamnă că nu mai este nevoie de 
convingere. jaira 

Îngrijorător — pentru că înseamnă că problema. este mai dificilă 
decât pare. Desigur, îngrijorarea are dreptul la optimism. Nu este nici prima 
problemă dificilă, profundă, subtilă, complexă care a fost soluționată, nu va 
fi nici ultima. 

Conducerea de partid şi de stat este preocupată de progresul 
ştiinţific, pentru că judecă în mod judicios echilibrat prin prisma zilei de 
astăzi şi a celei de mâine, corespunzător intereselor societății în ansamblu. 
Dar ştiinţa se realizează şi se aplică lucrare cu lucrare, direcție cu direcție 
de cercetare, se realizează şi ar trebui să se aplice pentru întreprindere, 
centrală industrială, ramură. lar aici, preocuparea absorbantă o constituie 
luna, trimestrul, anul în curs, cel mult obiectivul în curs — prea târziu, de 
reguiă, pentru a mai apela la cercetare. Şi, de regulă, mereu prea devreme 
pentru a stabili, sistematic şi temeinic, ceea ce trebuie făcut pentru 
perspectivă, chiar pentru cea care bate la uşă. 

In ultimii ani se discută mai profund despre specificul şi mecanismul 
contradicţiilor în socialism. Nu este exclus ca problema raporturilor micro / 
macroeconomic, în conexiune cu interesele imediate / de perspectivă, să 
intre în această incidenţă. Ar rezulta, probabil, oportunitatea unei anumite 


deplasări a unor eforturi depuse în măsuri organizatorice şi contractuale (de 
legare organizatorică a cercetării de practică, de obligare a beneficiarilor să 
valorifice rezultatele cercetărilor) în direcția măsurilor de sporire a 
interesului pentru progresul calitativ de perspectivă la nivelul 
microeconomic. 


Când se spune interes, toată lumea se gândeşte la prime şi beneficii 
pentru cercetător şi pentru cei ce valorifică cercetări. Nu strică. Nu strică 
nişte prime pentru înotătorii care înoată în susul apei. Merită. Dar, totuşi, 
poate că se poate să curgă apa încotro trebuie. Să se gândească la 
cercetare nu nişte eroi pozitivi izolaţi, ci întreaga colectivitate; să depindă 
rezultatele întregului mecanism al întreprinderii, al centralei, al ramurii de 
felu! în care a rezolvat cu ajutorul ştiinţei problemele principale, majore ale 
activităţii sale, să depindă de gradul de înnoire perpetuă a inteligenţei 
conținute în activitatea sa. 

Desigur, să depindă nu prin numărarea şi bifarea poziţiilor pe plan 
tehnic realizate, nu prin indicatori anexă. În bifări şi raportări suntem bine 
versaţi. Ci direct, intrinsec, prin rezultatele activității curente, de bază, 
normale, prin felul în care nivelul şi calitatea acesteia sunt în asemenea 
progres continuu, încât fără cercetare nu poate subzista. 

Ceea ce nu se dezvoltă dintr-o dată, printr-o singură măsură, şi într- 
O singură sferă de activitate (politică, economică, socială, organizatorică). 

După cum însăşi problema discutată nu constituie, evident, decât un 
exemplu, un aspect, o ipoteză. Luorurile sunt mult mai complexe. 
Complexe, nu insurmontabile. 

Câteva cuvinte despre specificul eficienței cercetării. 

Toată lumea doreşte eficiența cercetării. Toată lumea doreşte să 
constate eficiența cercetării. Dar este un adevăr cunoscut —.se pare, însă, 
nu suficient cunoscut — faptul că, cu cât efectele unei cercetări sunt mai 
profunde şi mai importante, cu atât valoarea lor, de obicei, este: 1. mai 
imprevizibilă, 2. mai inseparabilă de alte efecte, care nu constituie rezultate 
nemijlocite ale cercetării, 3. mai puţin reflectabilă contabil-financiar; 
obținerea însăşi a totalităţii efectelor poate fi: 4. mai îndepărtată în timp, 5 
mai divizată în spaţiu, 6. mai riscantă. Deci, exacerbarea formală a 
problemelor de eficiență poate avea şi următorul efect: de la cercetări 
importante spre fărâmiţare în teme minore, periferice, acelea la care se 
poate spune clar (aproape clar): atât şi atât. (Din fericire, lucrurile nu se 
petrec chiar atât de negru. Nu se petrec pentru că oameni competenţi şi cu 
simțul răspunderii nu se lasă uşor amăgiţi şi stabilesc efectuarea unor 
cercetări importante, mai făcându-se uneori că nu observă cât este da 
consistent calculul de eficiență.) 

Mai departe. Eficienta economică este astăzi urmărită în unitățile 
economice numai global (sau, în anumite tipuri de unități, defalcat pe 
categorii de produse sau servicii — deşi convențiile de calcul fac ca aceste 
defalcări să fie mult prea vaporoase, pentru a fi luate în serios). Eficienţa 
unui şir de activități, consecințele unui şir de fenomene -— inclusiv dintre cele 

cu care are de-a face cercetarea — intră în cazanul comun. Altele nu intră 
deocamdată în nici un cazan (de exemplu, mondena poluare, dar şi multe 
alte sperietori trecute de prima tinerețe). Există lucruri care sunt bine 
decelate la scara întreprinderii, dar nu se cunosc cifre de eficienţă la scara 
intereselor complexe ale economiei naţionale şi la scara perspectivei. Se 
întâmplă şi invers. Mai rău — se întâmplă să ştim şi una şi alta, dar să nu se 
potrivească, Centralele electrice sunt profund interesate tehnic, 
organizatoric şi economic să ardă gaz, nu cărbune. Economia naţională 
este profund interesată să ardă cărbune, nu gazul necesar chimiei. Şi de 
departe nu este vorba numai de prețurile la cărbune şi gaz, deşi ele atârnă 
atât de greu. Acesta este un caz flagrant, analizat şi bine cunoscut şi care 
practic nu afectează azi cercetarea. Sunt cunoscute şi alte cazuri. Dar 
suma de copaci se cheamă pădure. 

A şti eficiența cercetării, a se orienta după eficienţa cercetării este 
ceva ce vine după ce ştim bine să socotim eficienţa a tot ceea ce facem şi a 
tot ceea ce se întâmplă. În detaliu şi în global. De-a lungul, de-a latul şi pe 
diagonală. Pentru azi şi pentru mâine. Cu socoteli care să se potrivească 
ori de unde sunt privite. După ce devine regulă şi obişnuinţă ca fiecare lucru 
să fie cântărit pe cântarul eficienței economice (aşa ceva nu incepe, nu se 
introduce izolat, cu prilejul şi prin prisma cine ştie cărui contract de 
cercetare). Abia atunci caii se instalează, singuri, înaintea căruței: 
beneficiarii pot şti mai bine ce să ceară cercetării şi pot dori mai mult să 
apeleze la cercetare. 

Încă ceva. Evaluarea eficienţei se poate face în mai multe feluri. Se 
poate face pentru a umple tabele. Se poate face pentru împăcarea 
conştiinţei. Altminteri, este nevoie — se ştie — de metodologii realiste de 
calcul (suntem destul de începători aici), dar mai ales este nevoie de ceea 
ce trebuie să se introducă în formulele elaborate în cadrul metodologiilor: 
preţuri ştiinţifice (noua lege a prețurilor abia a apărut — efectele ei vor 
apărea în timp), indici, statistici, expresii valorice pentru o seamă întreagă 
de fenomene. De astfel de date nu prea se dispune astăzi. Şi nici nu prea 
se ocupă cineva astăzi sistematic pentru ca să se dispună. lar ca să se 
ocupe cineva, trebuie să înceapă — horribile dictu — cu cercetări. Pentru că 
însăşi definirea indicilor, metodica de culegere şi prelucrare a informației 
necesare reprezintă o pată albă, un mare semn de întrebare în fața 
cercetării economice,-tehnice, sociologice. 

De la insuficienta eficienţă la eficienţa plenară nu ne obligă nimeni 
să trecem prin aparenţa eficienţei. În activitatea financiară, deturnarea de 
fonduri se pedepseşte. lar o eficiență aparentă, neconciudentă, dacă este 
aruncată în balanță cu pretenţii de etalon, provoacă deturnare de cercetare. 

Pe obiectele de preț, când dorim să le cruțăm de o manevrare 
neîngrijită, se scrie: „Atenţie! Fragil!” 

Cercetarea este, desigur, de pret. 

2. De la structura exporturilor la misiunea cercetării (2003) 


Ziua economică, 18.11.2003 


Sunt trei decenii de când declanşarea primei crize energetice a adus 
în prim plan problema structurii exportului României: prea mult ciment la 
export, prea mult fier-beton, pentru care ne furăm căciula, importând energia 
pe care o necesită pentru a fi produse; prea puţine produse cu valoare 
adăugată ridicată, cu valoare ridicată pe unitatea de volum, de greutate. La 
fel s-a spus şi imediat după 1989. La fel suntem nevoiţi să spunem şi acum, 
deşi au fost instituite şi stimulente fiscale speciale pentru încurajarea 
exporturilor (şi anumite reveniri structurale au avut loc). Imbunătățirea structurii 
exporturilor nu este un obiectiv care să poată fi țintit direct (cu o formulare la 
modă în aceste zile), ci se obține ca o rezultantă a altor factori şi acțiuni. 

Îmbunătăţirea structurii exporturilor — şi echilibrarea balanței 
comerciale — se obține prin competitivitatea produselor şi serviciilor. 
Competitiv este ceea ce pot vinde pentru că este mai bun calitativ, în 
limitele utilului şi oportunului pentru segmentul de piață-țintă şi pentru 
momentul de timp; sau, competitiv este ceea ce pot vinde mai ieftin (raport 
cost / performanţă) şi / sau ceea ce este livrabil mai repede sau pe loturi 
sau utilizabil sau cum altfel are interesul clientul. La costuri, avem în vedere 
atât costurile de procurare / acces, cât şi pe cele de exploatare şi de 
întreținere, după specific. Pentru reducerea costurilor, sunt deschise mai 
multe căi, de la caz la caz: soluţii ingenioase la structura funcțională a 
sistemelor / produselor / serviciilor, noi tehnologii de realizare şi / sau de 
utilizare a acestora, noi materiale, cu performanțe superioare, care permit 
utilizarea lor în cantități mai mici (pe lângă faptul că pot contribui la 
performanțele superioare ale sistemelor / produselor / serviciilor). Întreaga 
eră a electronicii, întâi tranzistorizate şi apoi integrate pe scară largă, a 
miniaturizării şi a microminiaturizării, săvârşite prin mii şi mii de idei şi de 
paşi, ilustrează efectul — de regulă, amplificat în cascadă — al performanţelor 
superioare ale materialelor, al obținerii unor noi tipuri de materiale. 

A realiza idei şi soluții pentru funcţionalităţi noi, performanțe 
superioare şi costuri scăzute ale sistemelor, produselor, serviciilor, inclusiv 
tehnologiile aferente de realizare şi de utilizare, constituie - pe plan 
mondial — marea foame de zi cu zi a tuturor industriilor, şi, în aceleaşi timp, 
misiunea cercetării. (Misiunea nu numai a cercetării; mai există şi transferul 
internaţional de tehnologie, dar preferăm ca această problemă să constituie 
obiectul unei analize aparte.) Facem precizarea că misiunea cercetării mai 
cuprinde, în plus, şi furnizarea de informatii, cunoştinţe, concepte, modele, 
teorii, explicaţii, necesare pentru misiunea arătată, dar şi despre tot ce 
înseamnă om, sănătate, societate, pământ, cosmos etc. În România de azi 

(ca şi în cea de ieri, dinainte de 1989), foamea industriilor pentru nou ar 
trebui să existe, dar se manifestă doar pe alocuri, pentru că: multe dintre 
„ întreprinderile care sunt încă proprietate de stat (cu unele notabile 

excepții — vedeţi GRIRO, I.C.P.E., PETROM, B.C.R. ş. a.*") au tot aşteptat 
pasiv „para mălăiață” a privatizării, n-au pregătit produse noi, şi-au zis că se 
poate supraviețui în 2000 cu utilaje şi tehnologii din 1975, multe au fost 
decapitalizate de către firme-căpușe, iar la momentul adevărului se miră că 
trebuie să disponibilizeze mii de lucrători, neavând nici ce, nici cu ce 
produce. La aceasta se adaugă reminiscenţele unei tradiţii de necolaborare 
între întreprinderi şi institute, de nejustificată rivalitate, din motive ce au fost 
de multe ori discutate şi nu le mai reluăm aici. 

Întreprinderile private româneşti (cele care azi sunt „de succes”) 
trăiesc încă euforia succesului şi încă nu au aflat că ceea se vinde azi 
poate să nu se mai vândă mâine. lar întreprinderile străine vin cu 
tehnologiile şi know-how-ul (şi chiar cu fumniturile) de acasă. 

-Cercetarea însăşi are dificultăți în a-şi exercita misiunea citată, ce! 
puţin pe anumite segmente. larăşi cu unele excepții (automatică, informatică, 
' management), specialistul român este xenotobul specialității sale. Ceea ce 
nu este în specialitatea sa nu este interesant; este chiar degradant pentru 
el să îl ocupe (poate că exagerăm puţin, însă ceva în acest sens există). 
Dar problemele realității sunt aşa cum vor ele, ca structură de specialități 
implicate. Specialistul român (cel cu astfel de concepții în subconștient) se - 
uită la ele prin ochelarii de cal ai specialității sale; dacă problema nu este, 
delimitat, de stricta sa specialitate, nu îl interesează. De altfel, uneori nici nu 
se ştie, la momentul abordării temei, de ce tip (ca specialitate) va fi soluția. 
Desigur, este o doză de profesionalism într-o astfel de atitudine: mă ocup 
de ceea ce ştiu, nu mă amestec unde nu mă pricep. Dar o problemă reală 
poate avea patru sferturi de diferite patru specialități. Cine s-o abordeze, în 
ansamblul său, în responsabilitate totală (desigur, cu participarea unor 
specialişti pentru fiecare dintre domenii)? 

Aici, călcăm pe un alt teritoriu minat. La o problemă monodisciplinară, 
specialistul este propriul său stăpân, nu are a se corela şi pune de acord 
decât cu beneficiarul. La o problemă complexă, chiar dacă fiecare 
specialitate este reprezentată în echipă, trebuie informare reciprocă și 
corelare, intervin influențe şi restrictii suplimentare. Unele pot fi de natură 
subiectivă. De aceea, mulți cercetători preferă teme fie şi mici, dar în cadrul 
-cărora să aibă deplină libertate intelectuală (şi organizaţională). in același 
sens acționează și faptul că mai ușor este pentru cineva să aprobe o 
finanțare, să zicem, de 30 milioane de lei, decât una de 100 milioane, spre 
a nu vorbi despre o finanţare de 2 miliarde. Şi aşa, s-a ajuns, în toți aceşti 
ani (şi se mai ajunge, încă, deși au avut loc îmbunătățiri), la o teribilă 
fărâmițare a tematicii (a numărului de teme / proiecte abordate), cu 


+ caserie macina viii, a germ GRIRO - ing. Adrian 
Popescu, I.C.P.E. — Prof. Dr. ing. Nicolae Vasile, PETROM - ioan Popa, Gh. 
Constantinescu, președinți B.C.R. lon Ghica, Nicolae Dânilă. 


27 


reducerea corespunzătoare a, sumeloţ.alocate fiecărui proiecta mult sub 
masa critică ce ar fi fost necesară pentru obținerea, în termen scurt, a unor 
rezultate utile competitivităţii industriale. E 

Problema masei critice nu se pune numai sub aspect cantitativ. 
Pentru că banii nu ajung şi s-au tot tăiat, în ultima duzină de ani s-a tot 
renunțat la mult sau, adesea, chiar la tot ceea ce ar fi însemnat 
experimentări, realizare de prototipuri şi instalaţii experimentale, deplasări 
pe teren, jar deplasăriie-la manifestări ştiinţifice internaționale au ocolit, în 
„Continuare, marea masă a cercetătorilor. Investiţiile -in aparatură specială 
de: cercetare au fost excepţionale şi subminimale. Sumele care au fost 
alocate au fost distribuite pe poziţii foarte. multe şi mărunte, limitate, de 
-regulă,. la producerea de studii, şi acestea rămase, de multe ori, fără 
finanţare tocmai în faza finală,. în care trebuiau formulate soluţiile sau 
desfășurate acțiunile de aplicare a soluţiilor concepute. 

Ultimii ani au marcat trecerea la aşa-zisul „Plan naţional de cercetare- 
dezvoltare şi inovare”, trecere îndelung şi intens pregătită în perioada 1996- 
2000..Prin această trecere s-a generalizat, practic, sistemul competitiv de 
alocare a fondurilor, pe programe şi pe proiecte prioritare, incluzând, ca un 
„principiu important, cofinanțarea (parţial de la buget, parţial de la beneficiari, 
din surse.proprii ale unităţii de cercetare sau din alte surse de finanțare). A 
crescut -semnificativ şi sunt în curs alte acțiuni perseverente pentru 
implicarea cercetătorilor români în programe internaţionale de cercetare, în 
mod special în programele-cadru ale Uniunii Europene. 

Marcând aceste progrese, nu trebuie să ocolim realitatea că un 
aport major- din:partea. cercetării, la creşterea ponderii produselor . şi 
“serviciilor. competitive realizate şi exportate — se lasă incă aşteptat. Tot 
tăvălugul sistemului de finanţare şi contractare în baza Planului naţional, cu 
programele şi proiectele sale pioram (şi cu birocrația, de nivel european, 
situația anterioară, îmbunătățiri care trebue să se acumuleze în timp, 
pentru ali se putea constata roadele. 
| Vom semnala, totuşi, că anumite îmbunătățiri se aplică, decomandată, 
mai-mult sub aspect formal, fiind necesare noi eforturi pentru ca ele să 
„atingă fondul activitătii. 

Astfel, examinarea listelor do proiecte aprobate, publicate pe site- 
urile INTERNET ale coordonatorilor de programe, lasă loc aprecierii că se 
mentine dispersarea forțelor pe un număr excesiv de lucrări şi că denumirile 
proiectelor nu sunt foarte gopvingătoare privind caracterul lor prioritar. De 
altfel, în multe domenii sunt:prgyăzute, spre elaborare, proiecte de strategie, 
care vor putea propune îmbupățățiri viitoare în.această direcție. 

"Un alt aspect, îngrijorător, sub aspectul formalismului pe care îl 
degajă, constă în faptul că. denumirile. multor aşa-zise proiecte prioritare nu 
sunt, de fapt, proiecte, conform definiţiei date în legislația în vigoare 
(„modalitate de atingere a unui obiectiv al unui program, cu un scop propriu 
bine stabilit, care este prevăzut să se realizâze într-o perioadă determinată. ..”), 
ci sunt nişte domenii, nişte directii de c&fcetare, nedefinite sau slab definite 

ca nivel şi termene de realizare. Să exempliticăm cu două denumiri de 
„proiecte” aprobate, extrase de pe INTERNET, acum, la sfârşit de 2003: 

Echipamente modernizate pentru punere în evidență şi exploatare 
ecologică de noi surse energetice (echipamente şi utilaje pentru sonde de 
petrol şi gaze, transmisie complexă pentru autovehicule necesare lucrărilor 
de foraj, maşină de strunjit portal şi teşit conducte pentru magistrale 
petroliere) 

Valorificarea resurselor naturale regenerabile şi a subproduselor 
chimice prin metode moderne: tehnologii extractive, biotehnologii şi tehnologii 
ecologice. 

In primul exemplu citat, rezultă că este vorba, de fapt, nu de un 
proiect, ci de cel puţin patru (dar cuvintele „echipamente şi utilaje” sunt 
nelimitative; acestea singure pot fi mai multe decâi două); se pune 
întrebarea dacă se asigură concentrarea de resurse, masa critică necesară 
pentru competitivitate internațională (ceea ce presupune nu „la fel cu ceea 
ce se oferă acum pe piața externă”, ci „cu ceva mai bun, cu ceva mai ieftin 
decât se va oferi mâine pe piața externă”). In al doilea exemplu, formularea 
este şi mai vagă şi orice sumă alocată poate fi împrăştiată pe oricâte 
cercetări, pe cât de „independente”, pe atât de inutile, cel puţin sub aspectul 
competitivităţii la export. 

In legătură cu concepția şi practica evaluării şi aprobării propuneriior 
de proiecte prioritare: înainte de „Planul național” functionau comisii de 
evaluare formate dintr-o diversitate de specialişti reprezentativi ai domeniului 
ştiinţitic-tehnologic respectiv. Acum sunt evaluatori desemnaţi de organizația 
coordonatoare, deciziile le ia organizaţia coordonatoare (care nu este 
dezinteresată, sau nu este în afara unor influente interesate). Care este 
responsabilitatea organizației coordonatoare pentru justețea evaluărilor şi 
a deciziilor? (Intrebarea este valabilă pentru proiecte concrete, când 
organizaţia coordonatoare are responsabilitatea să iasă programul în 
ansamblu, nu pentru proiecte-domenii.) Neexistând această responsabilitate, 
cum se exercită consultarea / informarea / participarea comunităţii ştiinţifice 
/ societăţii civile în adoptarea deciziilor privind ierarhizarea proiectelor, 
dimensiunile finanţării etc. Care este feedback-ul autorității care a numit 
organizația coordonatoare că deciziile pe care le ia sunt bune? Este corect 
ca organizaţia coordonatoare să aibă aceste prerogative decizionale de 
fond, de politică de cercetare, când rolul ei coordonator este unul - 
preponderent managerial, de suprafaţă, şi financiar ? Chiar dacă i se 
deleagă această prerogativă, care este instrumentul instituțional pentru 
ca deciziile pe care le adoptă să fie în condiţii de reprezentativitate, cu 
reflectarea adecvată a criteriilor, priorităţilor şi intereselor economiei, 
societăţii, ştiinţei ? 

3. Accident semnificativ pentru Planul naţional de cercetare- 
dezvoltare (2004) 


Ziua economică, 24.02.2004 


Recent, site-ul INTERNET al Institutului de Fizică Atomică a făcut 
publică o informaţie cu caracter aparent banal, de rutină: la licitația pentru 
proiectul prioritar poziția 15, evaluarea a dat 85,60 puncte institutului nr. 1 şi 
91,40 puncte institutului nr. 2; ca atare, proiectul se contractează cu 
institutul nr. 2, care a căpătat ceva mai multe puncte. 

Banalitatea informatiei se transformă, credem, în dinamită, imediat 
ce se decodifică informatiile: care este „proiectul prioritar” şi care sunt 
institutele lieitante. 

„Proiectul prioritar” poziția 15 se cheamă: „Strategia de cercetare 
şi dezvoltare tehnologică în domeniul tehnologiilor informaţionale şi de 
comunicații în perspectiva integrării în spaţiul de cercetare european”. 
Institutul câştigător al licitației este Institutul Naţional de Cercetare-Dezvoltare 
pentru Fizică şi Inginerie Nucleară "Horia Hulubei'. Institutul perdant al 
licitaţiei este Institutul Naţional de Cercetare-Dezvoltare în Informatică. lar 
„autoritatea contractantă”, organizatorul licitației, este Institutul de Fizică 
Atomică, coordonator al Programului „Cercetarea fundamentală, de interes 
socio-economic şi cultural — CERES” din cadrul Planului national de 
cercetare-dezvoltare şi inovare. 

Să încercăm să descifrăm conţinutul acestor denumiri. 

Obiectul de cercetare al tuturor institutelor de fizică este, într-o 
exprimare cât mai generală, materia; este natura sub forma ei materială; 
sunt aplicaţiile ce rezultă din utilizarea anumitor proprietăţi ale materiei. Și 
vorbim numai despre materia moartă, pentru că altminteri intrăm în câmpul 
biologiei, şi nu vorbim despre materia supusă transformărilor chimice, de 
care se ocupă chimia. Desigur, materia este luată până în miezul ei — atom, 
nucleu, particule componente ale acestora. 

Ceea ce s-a dat în coordonare Institutului de Fizică Atomică — 
programul CERES, componentă a Planului național — se referă, dincolo de 
„Cercetarea fundamentală”, exact la chestiuni IMATERIALE: societatea, 
economia, cultura. lar ceea ce institutul de fizică cu rol de coordonator 
atribuie acum fratelui său, institutul tot de fizică, vecin şi coleg tot de 
Platforma Măgurele, în calitate de executant câştigător al licitației pentru 
proiectul prioritar numărul 15, este IMATERIALA informaţie şi, dacă doriţi, 
IMATERIALA politică (integrarea europeană). 

Nu negăm că un institut de fizică poate avea (vorbim ipotetic) 
specialişti, eventual, chiar mai buni decăt institutul de informatică în analiză 
numerică, În modele matematice şi programe de calcul pentru analiza 

proprietăţilor fizice ale materiei şi ale materialelor. Dar de aici şi până la a 
considera că o strategie în domeniul „tehnologiilor informaţionale şi de 
comunicații” poate fi făcută mai bine de către un institut de fizică decât de 
către unul de informatică, înseamnă, cer scuze, fie că nu se ştie cum 
trebuie să arate şi la ce întrebări trebuie să răspundă o strategie, fie că 
institutul de informatică este considerat necorespunzător (deşi 85,60 puncte 
este un scor, ca nivel absolut, cu totul onorabil; profităm de ocazie pentru a 
spune că nu suntem avocații Institutului de Informatică, nu am discutat cu 
nimeni de acolo şi scriem aceste rânduri exclusiv pe bază de considerente 
proprii, bine cunoscute nouă). 

Şi atunci, ne întoarcem la problema că toată organizarea Planului 
național de cercetare-dezvoltare şi inovare suferă de o boală congenitală, 
de o eroare de proiectare. 

Planul se compune dintr-un număr de programe, şi fiecare program 
are un coordonator. Coordonatorul este „autoritate contractantă” pentru 
programul respectiv; pentru aceasta, organizează licitaţii, face liste lungi şi 
liste scurte, evaluează ofertele cu ce evaluatori vrea, evaluatorii dau note 
(punctaje) şi coordonatorul decide: asta da şi asta nu, şi încheie contracte 
pe banii primiţi, în acest scop, de la Ministerul Educaţiei şi Cercetării. 
Schema ar fi pe deplin valabilă DACĂ autoritatea contractantă, 
coordonatorul adică, ar avea vreo competenţă de nivel superior față de 
ceilalți executanţi, în domeniul respectiv, şi, mai ales, vreo răspundere sau 
ar fi în vreun fel interesat în calitatea şi eficiența rezultatelor ansamblului 
lucrărilor pe care le contractează. Aici este eroarea de proiectare: 
coordonatorul, în loc să aibă numai rolul de manager financiar, de 
descentralizare a mişcării baniior pentru contractele de cercetare, cum este 
în realitate, mai are şi prerogative de fond, de decizie privind stabilirea 
proiectelor, evaluarea ofertelor, alegerea executanților şi contractarea. Dar 
pentru aceste prerogative nu poartă nici o răspundere, de nici un fel — nici 
pentru calitatea la care vor fi finalizate proiectele contractate, nici pentru 
atingerea vreunor obiective strategice. Alta ar fi situaţia dacă, de exemplu, 
coordonatorul ar răspunde de faptul că, până în anul 2007, pe baza 
cercetărilor pe care le coordonează, se va realiza un export de 0,8 miliarde 
EURO anual, sau alt obiectiv strategic similar. Atunci — da, să contracteze 
cu cine consideră şi cât consideră, chiar cu sau fără licitaţie. Dar, aşa cum 
este situația acum, miliardele şi miliardele de lei bugetari, pe care Îi 
manevrează fiecare dintre coordonatori, circulă la bunul plac al stabilirii 
tematicii, listelor de ofertanţi admişi în licitaţii, evaluatorilor, adoptării 
deciziilor coordonatorilor privind validarea rezultatelor evaluărilor, privind 
contractarea sau necontractarea cu ofertantul x sau y. Ce teren propice 
pentru trafic de influență, de „prietenism” sau „colegialism” (în loc de 
termenul „nepotism”), şi, până la urmă, de ce nu? pentru corupția get-beget! 
În fond, traficul de influenţă şi corupţia pot fi nu numai pe bani nemijlocit 
băgați în buzunar, ci şi pe „acoperirea capacităţii” — de ce să dăm bani la 
„alţii, câtă vreme nu ne-am acoperit capacitatea la catedrele „noastre” sau 
la institutele sau laboratoarele „noastre"?! (Acoperirea capacității fiind într-o 

anumită relaţie cu banii care intră şi în anumite buzunare personale.) Sau — 
de ce să mai contractăm o parte de specialitate cu un institut sau un 
specialist care se pricepe mai bine decât noi, că dăm bani care altminteri 
intră în buzunarul nostru. Important este să ne vedem cu contractele 
semnate — calitatea şi rezultatele nu mai contează. lar plăţi peşin pentru 
servicii oculte aduse științei româneşti — sau, poate, nu numai ştiinţei — se 
pot face şi pe contracte de cercetare dimensionate corespunzător, pentru 
ca să încapă banii care trebuie pentru cine trebuie şi pentru ce trebuie. 
Sistemul permite. Sistemul pare ca şi cum ar fi fost făcut pentru ca să fie 
apt pentru un asemenea rok multă birocratie, multe hârtii şi procedee 
complicate, pentru ca să încurce pe cineva care ar vrea să dea de urmă 
adevăratelor filiere. Este loc şi pentru filiere politice, şi pentru filiere mafiote. 
Chiar dacă nu asta s-a intenționat, asta a ieşit. lar demnitarii care conduc 
acum activitatea de cercetare (şi care au moştenit starea de lucruri arătată 
de la unii dintre iluştrii lor predecesori, mai recenti) sunt în situația dificilă de 
a alege între a asigura continuitatea activităţii de cercetare — şi aşa destui 
de hărţuită — sau de a face ordine şi curățenie în sistemul moștenit, de a se 
asigura că, în subordinea lor, nu se petrec abuzuri cu potenţial exploziv. 
Numai de a se descoperi aşa ceva nu ar avea nevoie acum imaginea 
publică a cercetării din țara noastră. 

De fapt, am pornit analiza prezentată în aceste rânduri de la 
momentul în care exista o denumire de „proiect prioritar” şi se punea numai 
problema stabilirii executanţilor. Lista proiectelor prioritare în sine este, 
însă, şi ea o problemă, şi mai gravă. Ea ar fi trebuit să rezolve marele şi 
vechiul deziderat al renunțării la autarhie, al concentrării resurselor pe 
politici şi pe priorităţi. Dar, din examinarea listelor de proiecte prioritare din 
diferitele programe, o asemenea concentrare încă nu este foarte vizibilă. 

Desigur, la stabilirea introducerii în program a unui anumit proiect 
prioritar sunt consultaţi mulți factori, pe un circuit informaţional destul de 
prolix; îşi dau, succesiv, avizul (de fapt, mai pe româneşte, îşi dau cu 
părerea — adică „în viteză” şi neangajant, şi tot fără vreo răspundere) destul 
de multe persoane. Dar, practic, tot primul elaborator al listei de proiecte 
este veritabilul autor; avizatorii ulteriori nu deţin informaţia concretă pe care 
a avut-o în vedere primul propunător din circuit, nu au timp, sunt mulțumiți 
că au o propunere în față şi, de regulă, „semnează ca primarii” (nu ştiu de 
ce primarii, dar aşa se spune). Şi chiar dacă mai modifică un cuvânt 
undeva, sau chiar taie o poziţie din 15 sau mai adaugă una, ia inspiraţia de 
moment, pe fond, situația calităţii listei, intocmite improvizat şi avizate cu 
pompă, nu se schimbă. Şi apoi, se pune în mişcare imensa maşinărie a 
licitaţiilor şi a contractărilor, cu pretenţii de mare precizie privind termenele, 
banii, pontajul, obiectivele etc., dar care are, de fapt, o bază decizională şi 
de fundamentare atât de subţire, de aleatoare. 

Să mai menţionăm ceva. Intrarea în funcţionare exclusivă a Planului 
naţional de cercetare-dezvoltare a mai avut un efect: măturarea afară din 
cercetare a sectorului privat şi a 1.M.M.-urilor (se zice, cu câteva excepții 
semnificative, care trebuie să alimenteze ceea ce trebuie să alimenteze... 

dar, personal, nu deţin datele necesare despre aceste cazuri. Cine trebuie 
şi vrea, poate să le găsească.) Planul naţional amintit este planul etatismului 
şi al gigantismului. Sigur, s-a zis că trebuie lichidată împrăştierea resurselor, 
trebuie concentrare pe priorități. Dar, ca întotdeauna la români, întâi vine 
soluționarea de formă, de ochii lumii. Dacă sunt, să zicem, ceva mai putine 
poziții de proiecte de contractat, în schimb, la fiecare poziție, în „termenii de 
referință” (în obligaţiile de realizat, în caietul de sarcini) sunt mai multe 
subpuncie, care adună şi nişte sume contractuale mari şi care se potrivesc 
ca o mănuşă exact pentru câte un institut mare, anume. Scrie, prin noianul 
de reglementări, că cine a participat la întocmirea termenilor de referință nu 
are voie să participe la licitaţie, dar cine mai urmăreşte şi asta?! Şi, apoi, 
cine a participat — un specialist sau un institut? Participă la elaborare un 
specialist trimis de institut la minister şi contractează institutul. 
Reglementarea nu este clară. Aşa că, o 1.M.M. nu are cum să se apropie, 
chiar dacă, de formă, mai este câte una invitată pe vreo listă scurtă, acolo 
unde i s-ar potrivi mai putin. 

De altfel, nici taxa de evaluare pentru atestare, de 4 ori salariul lunar 
maxim al unui cercetător principal gradul |, nici taxa de evaluare pentru 
acreditare, de 8 ori acelaşi salariu, nu sunt foarte încurajatoare, în condiţiile 
în care posibilitățile de a mai câştiga vreo licitatie sunt practic nule pentru 
I.M.M. private. Mai sunt, prin metodologii şi termenii de referință, şi alte 
obstacole implicite în calea 1.M.M. — să nu intrăm în amănunte. 

Aşadar, accidentul cu care am început — rezultatul ciudat al licitației 
pentru atribuirea proiectului privind strategia informaţională în contextul 
integrării europene — are reverberaţii multiple. Se pare că sistemul care 
l-a făcut posibil are nevoie de un tratament complex. Fără a intra încă în 
detalii, se pare că lista primelor medicamente care trebuie să fie 
administrate cuprinde: a) un plus de transparență în coordonarea 
programelor, prin comisii pluridisciplinare şi pluriinstituționale independente: 
b) cenzurarea prerogativelor de fond excesive ale actualilor coordonatori de 
programe, sau punerea acestor prerogative în corespondență cu 
responsabilități pe măsură; c) punerea calității şi importanţei rezultatelor 
obținute în cercetare pe cel puţin acelaşi nivel cu obţinerea contractării, în 
preocupările întregii activități de cercetare. lar soluţionarea marii probleme 
a concentrării pe priorități începe cu elaborarea competentă a unor strategii 
şi cu stabilirea unor obiective pe programe. 

4. Cu privire la poziția socială a ştiinţei (1973) 


Titlul publicat: Cu privire la poziţia socială a ştiinţei în socialism 5*, în 
„Viitorul socjal, nr. 1 / 1973. Reprodus în: „Idei contemporane”. Mutatii 
contemporane în ştiinţă şi tehnică şi implicațiile lor, Bucureşti, Editura 
Politică, 1973, pp. 311-334. Tradus în: Coepemennbie U3MeHeHUA 8 Hayke 
U MexHUKke U UX couuanHble nocnedecmeua. Moscova, Editura [lporpecc, 
1978, pp. 168-183. 


Ansamblul ştiinţei şi revolutia ştiințifico-tehnică 

De obicei, atunci când se vorbeşte despre faptul că ştiinţa a devenit 
o forță de productie, se au în vedere, explicit sau implicit, ştiinţele tehnice şi 
acelea dintre ştiinţele naturii care stau la baza ştiinţelor tehnice sau a altor 
ştiinţe nemijlocit legate de producţia materială — de exemplu, disciplinele 
agro-biologice. intrepătrunderea intimă a factorilor tehnici cu cei economici, 
în soluționarea ştiinţifică a problemelor tehnice, rolul hotărâtor exercitat 
asupra eficienței activităţii productive de către ştiinţa conducerii şi de câtre 
alte ştiinţe care condiționează direct această activitate în sens economic — 
planificare, gestiune ş.a. — extind în mod evident sfera pentru care este 
valabilă caracterizarea şiiinței ca forță de producţie. Într-adevăr, prof. Valter 
Roman arăta, încă în 1964: "În condiţiile socialismului... ştiinţele sociale, ca 
şi ştiintele naturii, se transformă, de asemenea, ... într-un mijloc de 
satisfacere maximă a nevoilor întregii societăţi, într-o forță de produoţie'€. 
Mai târziu, participarea ştiinţelor sociale, a întregii ştiinţe la revoluția 
ştiințifico-tehnică a revenit în atenţie în mod repetat, asiduu şi totodată 
diversificat. 


5* Acest studiu are o istorie care merită să fie consemnată şi cunoscută. Într-un 
număr din 1972 al revistei „Viitorul social”, Valter Roman a publicat un studiu, 
„Ştiinţa şi Puterea” (citat în nota de subsol 8), a cărui esenţă era: rolul ştiinţei este 
să aprofundeze detaliile. Nefiind de acord cu această concepție, am scris studiul de 
față, a cărui esenţă este: ştiinţa are treabă şi cu complexitatea, cu sistemele, cu 
strategiile. Am trimis originalul la redacția „Viitorului social!” şi am cerut o audiență 
profesorului Valter Roman, directorul fostei Edituri Politice. l-am înmânat o copie, 
spunându-i că articolul constituie o anumită replică la studiul d-sale publicat anul 
trecut. Ei bine — veritabil exemplu de caracter şi probitate profesională — Valter 
Roman nu numai că nu a intervenit la „Viitorul social” pentru a bloca apariţia 
studiului meu, dar l-a introdus şi într-un volum din prestigioasa colecție „Idei 
contemporane”, pe care tocmai îl avea în pregătire la Editura Politică (aşa se face 
că a apărut simultan în două locuri!). Şi studiul de faţă a rămas acolo şi atunci când, 
peste câțiva ani, volumul a fost tradus în limba rusă şi editat la Editura Progres din 
Moscova (editură specializată în traduceri din domeniul ştiințelor sociale). 

S Valter Roman, Revoluții în ştiinţă şi tehnică, în: „Ştiinţa - forță de producție”, 
Bucureşti, Editura Politică, 1964, p. 95-97. 

Şi totuşi, problema nu şi-a epuizat inca dreptul de a pretinde 
clarificări 7. Între altele, este util să se precizeze ponderea rolului jucat de 
câtre ştiinţele sociale în conexiunea considerată. 

Trecând de la un proces tehnologic izolat la sfera microeconomică 
şi apoi treptat la domeniul macroeconomic, trecând de la desfăşurarea 
curentă, imediată a procesului la dezvoltarea şi determinarea desfăşurării 
viitoare, pe un timp şi în condiţii din ce în ce mai depăriate, trecând de la 
mijloace la obiective, de ia simplu la complex, de la tactic la strategic, se 
produc, într-un mod progresiv, continuu, corelat, o serie de mutații cantitative 
şi calitative. Legătura cu procesul productiv material devine din ce în ce mai 
distantă, mijlocită, difuză. Dar nu aceasta determină o reducere a rolului 
productiv al ştiinţei. Contrar aparentelor, depărtarea în chestiune măreşte — 
poate mări — acest rol, ea accentuează influența ştiinţei, extinzându-i 
consecințele în spaţiu şi în timp, în profunzime şi în structură, în volum şi în 
diversitate. 

Într-adevăr, de exemplu, un rezultat ştiinţific obținut în domeniul 
economic cu privire la un anumit ritm optim de dezvoltare cantitativă a 
industriei sau cu privire la corelaţiile între ramuri, în cadrul procesului de 
reproducție lărgită, sau cu privire la optimizarea mecanismului cibernetic- 
economic de adaptare a productiei la fluctuațiile de consum etc., exercită 
de regulă asupra dezvoltării forțelor de producţie şi asupra eficienţei muncii 
sociale o iniluenţă incomparabil mai puternică decât un important rezultat 
tehnic, fie şi valorificat din plin. O finisare tehnică defectuoasă poate 
compromite o invenție, dar o soluţie eronată dată de ştiinţa pedagogică cu 
referire ia căile de formare în şcoală a capacităților creative poate 
compromite în faşă o masă de invenţii pe parcursul unei întregi generații. 
Continuarea listei de exemplificări poate sublinia influențe esenţiale asupra 
forțelor de producție, comparabile sau superioare influențelor ştiinţelor 
tehnice, şi la nivelul altor ştiinţe sociale. Este semnificativă şi concepția 
unor politicieni şi economişti vest-europeni, conform căreia prăpastia care 
separă industria ţărilor lor de cea a Statelor Unite nu este atât în domeniul 
tehnologic, cât în cel al organizării. 

In mod special în socialism, orânduire în care mijloacele de 
producție aparțin întregului popor, acesta fiind totodată furnizor şi exercitant 
unic al forței de muncă sociale, ştiinţele sociale devin o componentă internă 
esențială a sferei care cuprinde fortele de producţie, între mecanismul 
social şi cei productiv existând o sudură organică, concretizată între altele 
prin identitatea de interese şi de obiective, prin conducerea lor unitară şi, 
deci, printr-un beneficiar unic al ştiinţelor — tehnice şi sociale. 

În acest cadru, ştiinţele sociale (cel puțin anumite ştiinţe sociale, dar 
în orice caz nu numai cele strict economice), cu condiţia unei dezvoltări 
fertile şi a unei! valorificări intense, capătă o pozitie primordială, de 


7 Lucrarea de faţă nu constituie o sinteză a problemei specificate în titlu, ci, 
dimpotrivă, o succesiune de nuanţări și dezvoltări în unele zone ale problemei, 
aflate încă în proces de cristalizare. 

condiţionare structurală a dezvoltării. Ştiinţele naturii îşi păstrează, desigur, 
poziţia de sursă, de conținut, de esenţă în revoluţia ştiinţiiico-tehnică. 

Cele menționate vizează sublinierea uneia dintre premisele dificilei 
şi importantei actiuni? de elucidare a mecanismului relațiilor dintre ştiinţă şi 
societate în socialism: premisa considerării unitare a poziţiei sociale a 
ansamblului ştiinţei în condiţiile revoluţiei ştiințifico-tehnice (fără a pierde din 
vedere, desigur, specificitatea funcțională a ramurilor ştiinţei). 


Necesitate şi libertate în condiționarea socială a ştiinţei 


Examinarea relaţiilor dintre sfera politicii şi a ştiinţei poate fi servită 
de o examinare a relaţiilor dintre sfera economiei şi cea a tehnicii. Cu 
cuvintele lui Lenin, "politica este o expresie concentrată a economiei”, iar 
(în scopul urmărit) tehnica poate fi aleasă pentru o ilustrare caracteristică a 
poziției ştiinţelor care exercită un rol de forţă de producție. 

Relaţia de cauzalitate între economic şi tehnic este în mod dialectic 
reciprocă: economicul generează necesitatea şi creează condiţiile pentru 
lina cot, tehnicii; progresul tehnicii are ca efect dezvoltarea economică. 

In cadrul relaţiei cauzale menționate se manifestă însă o anumită 
autonomie internă relativă a dezvoltării tehnicii. Într-adevăr, economicul 
generează numai necesitatea perfecționării tehnicii sau, în cei mai bun caz, 
numai domeniul necesar de perfectionat, "locul îngust" care trebuie depăşit. 
În ce anume constă însă fiecare perfecţionare dată a tehnicii — aceasta 
constituie, din punctul de vedere al economicului, o întâmplare, iar din 
punctul. de vedere al tehnicului — o manifestare de libertate în cadrul 
necesităților impuse de economic. Perfecţionările tehnice se efectuează în 
baza legilor interne ale tehnicii; cauzalitatea în filiația de soluţii tehnice este 
internă, în sfera tehnicii. Economicul constituie o condiţionare a aplicării, o 
condiţionare favorizantă (sau nu) a direcției respective de dezvoltare. 

O manifestare a revoluției ştiințifico-tehnice contemporane o 
constituie caracterul în măsură crescândă conştient al alegerii direcțiilor de 
dezvoltare tehnică, predeterminarea lor deliberată. (Desigur, acest fenomen 
coexistă şi se conjugă în continuare cu caracterul întâmplător al unor noi 
descoperiri şi invenţii 9, necesitatea progresului economic realizându-se şi 


8 Valter Roman, Eseuri despre revoluția ştiinţifică şi tehnică, Bucureşti, Editura 
Politică, 1970; Valter Roman, Știința şi puterea, în "Viitorul social", nr. 1, 1972, p. 
22, 36. Unele aspecte particulare, în lucrările: Aneta Busuioc, Momentul teoretic în 
conducerea vietii sociale, "Revista de filozofie", 18, nr. 3, 1971, p. 229-233; M. 
Coşea, Factorul ştiinţă în organizarea societății socialiste multilateral dezvoltate, 
"Probleme economice", nr. 10, 1971, p. 15-21; Călina Mare, Corelația dintre ştiinţă 
şi ideologie, "Lupta de clasă", nr. 11, 1971, p. 37-47; Ştiinţa conducerii societății. 
Studii, Bucureşti, Editura Politică, 1971, etc. 

2- Întâmplător — sub două aspecte: întâmplător la nivel macro, dar determinat la 
nivelul cercetătorului, care caută ceva, ştiut şi urmărit de ei; întâmplător şi la nivelul 
cercetătorului, care caută ceva (sau pur şi simplu experimentează într-un domeniu) 
şi găseşte cu totul altceva, un efect sau o solutie la care nici nu se gândea. 
(Sugerat de Dr. ludith Ardeleanu). 

prin masa unor astfel de intâmplări.) Chiar în cercetarea tundamentală, 
ponderea orientării creşte esenţial. Această libertate de acțiune = 
necesitate înțeleasă constituie pentru sfera tehnicii o imensă sursă de 
sporire a eficienței, convergenta deliberată a eforturilor luând tot mai mult 
locul selecției economice naturale a unor rezultate tehnice aleatoare. 

Trebuie spus că s-a întâmplat şi ca tehnica să greşească faţă de 
economie, uzând de libertatea sa, şi că economia s-a lăsat înşelată. Două 
exemple. Efectele utile ale cristalelor semiconductoare au fost cunoscute 
înaintea diodei cu vid. Şi totuşi, ingeniozitatea tehnică a promovat întâi 
electronica bazată pe tuburi (lămpi de radio), pentru ca după mai bine de 
jumătate de secol să revină la dispozitivele semiconductoare, care prezintă 
posibilități mai mari. Automobilul cu motor cu explozie a acaparat civilizația 
şi a colorat-o — la figurat — cu o tentă specifică. Dar a venit momentul în 
care se simt efectele acestei colorări la propriu — poluarea - şi în care se 
caută cu disperare altceva. Automobilul electric? Dar a purtat scutece o 
dată cu fratele său bazat pe motorul cu explozie! 

Aceeaşi problemă poate fi însă privită şi altfel. Economia este cea 
care s-a autoînşelat, investind decenii de istorie şi resurse fabuloase în căi 
înfundate; şi aceasta — în baza propriilor legi interne. Atunci când a existat 
alternativă, promovarea a fost efectuată spontan, în baza criteriului 
eficientei, şi anume al eficienţei imediate (sau relativ imediate, desigur). Ca 
urmare a influenței inverse economic-tehnic, soluțiile care realizau eficienta 
imediată s-au dezvoltat, perfecționat, rafinat, în timp ce alternativele lor au 
fost ostracizate în letargie, ceea ce la rândul său a prelungit vitalitatea celor 
dintâi. 

Aşadar, În relația economic-tehnic se pot manifesta fenomene de 
contradicţie între eficiența de perspectivă apropiată şi cea de perspectivă 
îndepărtată — fapt, de altfel, cunoscut — dar, ceea ce trebuie mai ales 
subliniat, modul de soluționare a acestei contradicții exercită o influenţă 
substanţială asupra ambelor sfere examinate. | 

Una dintre caracteristicile ultimelor decenii a constituit-o — pe plan 
mondial — creşterea perspectivei în ante-evaluarea eficienței. lar socialismul, 
care constituie o unitate intrinsecă, structurală între producție şi utilizare, între 
tehnică, economie şi societate, între prezent şi viitor, creează posibilitatea 
obiectivă a unei înclinări radicale a balanței în favoarea. eficienței de 
perspectivă. Este ceea ce reflectă modul în care au fost soluționate, în 
special în ultimii ani, o serie de probleme referitoare la ritmul de dezvoltare la 
nivel macroeconomic, este ceea ce vizează instituționalizarea ia nivelul cel 
mai înalt a problemelor de prognoză. Este deocamdată una dintre 
problemele deschise ale socialismului la nivelul microeconomic. 

Revenind, prin transfocare în sens invers, de la sferele economie- 
tehnică ia sferele politică-ştiinţă (ştiință-forță de producție) şi parcurgând din 
nou, în această lumină, cele afirmate mai înainte, cu referire concretă la 
condițiile societății socialiste, se observă că există temei pentru menținerea 
unora dintre constatări. 

În orice caz, atât ştiinţa, cât şi politica sunt solidar responsabile, față 
de ele însele şi reciproc, de echilibrul pe care îl creează între eficienta 
imediată şi cea de perspectivă. Dar responsabilitatea supremă revine 
politicii. Asupra acestui aspect se va mai reveni. , 
Relatiile societate-ştiință la nivel strategic şi tactic 

Fiind într-o vertiginoasă dezvoltare, ştiinţa este un proces, În sensul 
pe care anumite discipline matematice îl dau acestui cuvânt: o funcție de 
timp. Mai exact: este un proces stocastic, adică o funcţie ale cărei valori în 
momente consecutive de timp sunt aleatoare. Sunt aleatoare pentru că în 
fiecare moment se poate presupune, cu o anumită probabilitate, cum va 
arăta ştiinţa în momentul următor, dar nu se poate şti sigur. Mai mult, sunt 
aleatoare, pentru că în fiecare moment se poate presupune, cu o anumită 
probabilitate, ce reprezintă ştiinţa momentului prezent, dar perceperea 
adevăratului ei conţinut şi măsurarea realelor ei dimensiuni sunt rezervate 
viitorului, din mai multe motive. Dispersarea, la scară națională şi mondială, 
secretul (voluntar sau involuntar), întârzierea inevitabilă în cunoaşterea 
rezultatelor efective ale zilei. Fărâmițarea în date, fapte, detalii, paşi, ipoteze, 
rezultate, eşecuri, a căror însumare şi integrare înseamnă acumulare 
cantitativă, iar valoarea rezultă din saltul calitativ, din multitudinea de salturi 
calitative întrepătrunse care urmează în timp. Practica este criteriul 
adevărului, dar valorificarea este inevitabil consecutivă rezultatului ştiinţific. ŞI 
nu rareori eficiența imediată poate fi înşelătoare: thalidomida a rezultat şi ea 
dintr-o activitate ştiinţifică. Teoria ascuţirii luptei de clasă a fost considerată 
cândva ştiinţifică, cel puţin de către ştiinţa politică a socialismului. 

Din afirmaţiile făcute nu rezultă concluzii negativiste, fataliste, nu 
rezultă pasivitate. Dimpotrivă. Natura şi tehnica sunt profund aleatoare în 
comportarea lor şi tocmai de aceea calculul probabilităților şi statistica 
matematică sunt în plină efervescenţă, iar cibernetica este o ştiinţă profund 
statistică. (Creatorul ciberneticii, Norbert Wiener, proclama punctul de 
vedere statistic ca "fundamental în ştiinţă, nu adaos efectuat la nevoie”.) 

Sublinierea caracterului de proces stocastic al ştiinţei se face cu 
scopul de a evidenția necesitatea utilizării unor mijloace ştiinţifice adecvate 
pentru studiul ştiinţei înseși. Prognoza, despre care s-a mai amintit, este 
unul dintre aceste mijloace. Din cele arătate mai rezultă că este nevoie şi 
de o activitate care, dacă termenul nu ar fi paradoxal şi nu ar risca să fie 
privit ca o simplă butadă, ar trebui să poarte numele de prognoză a 
prezentului ştiintei. | 

Dar, în principal, sublinierea caracterului de proces stocastic al 
ştiinţei se face pentru a elucida unele aspecte ale naturii raporturilor între 
societate şi ştiinţă. 

Ca şi în cazul oricărui proces stocastic, societatea işi poate defini o 
evaluare valorică asupra ştiinţei în ansamblu şi pentru perioade mari de 
timp, iar încrederea în aprecierea valorii scade pe măsură ce se restrânge 
sfera cuprinsă ("mărimea eşantionului statistic”) sau perioada de timp 

observată. De exemplu, aprecierea de către societate ca insuficient a 
aportului științelor tehnice la progresul tehnic şi la dezvoltarea industriei 
noastre este fondată, fiind un rezultat constatat în medie sistematic în timp 
indelungat şi în medie sistematic în ansamblul economiei. 

Dat fiind că, după cum se cunoaşte din bazele elementare ale 
ciberneticii, precizia de măsurare determină esenţial precizia de reglare, 
independent, în anumite condiții, de orice alţi factori, societatea poate şi 
trebuie să-şi comensureze efortul de orientare a ştiinţei, în timp şi spaţiu, cu 
gradul de cunoaştere a valorii ştiinţei. ; 

De aici rezultă că raporturile dintre politică şi ştiinţă trebuie să fie 
strânse la nivel strategic şi elastice, adaptive, parțiale, la nivel tactic10. 

Această concluzie converge cu considerentele care decurg din 
concepția dialecticii materialiste asupra întâmplării şi asupra legilor 
statistice, ca reflectare a echilibrului unor cauze obiective multiple şi 
contradictorii. Modificarea în sens favorabil a probabilităților care 
caracterizează în ansamblu valoarea rezultatelor ştiinţei se obţine eficient 
nu prin acţiune de detaliu asupra fiecărui caz în parte, ci prin deplasarea 
atentă a echilibrului cauzelor obiective care stau la baza procesului 
stocastic, 

Concluzia menţionată converge, de asemenea, cu cea anterioară 
privitoare la autonomia relativă a dezvoltării ştiinţei. 

Nu trebuie însă absolutizat şi exagerat. Ştiinţa nu poate face 
abstracție şi nu trebuie să se sustragă de la soluționarea problemelor 
sociale cu caracter tactic, deşi acest lucru trebuie făcut cu măsură. Politica 
nu poate face abstracție şi nu trebuie să neglijeze specificul intern al 
activităţii ştiinţifice, adaptându-şi în consecinţă tactica. 

Prin aceasta nu se înțelege câtuşi de puțin apolitizare. Mediul uman 
din sfera ştiinţei este o parte integrantă, specifică dar inseparabilă, a întregii 
societăţi, a întregului popor stăpân al avuţiei naţionale şi al propriei cauze. 
Pur şi simplu este necesar ca tactica muncii politice în domeniul ştiinţific să 
îmbine în mod abil şi profund specificul tacticii politice cu specificul tacticii 
ştiinţifice. Dintr-o astfel de îmbinare au de câştigat şi politica şi ştiinţa. 

Întrepătrunderea dialectică sirategie-tactică mai oferă analizei încă 
un aspect. O problemă de importanță limitată în timp şi spaţiu, o cale 
concretă de. rezolvare a unei astfel de probleme se plasează în sfera 
tacticii. Dar metodica de formare, definire şi rezolvare a unor astfel de 
probleme, de alegere şi urmare a unor astfel de căi concrete, metodica 


19 Se precizează, pentru univocitate, că, în textul de fată, prin diferenţierea 
tactică-strategie se au în vedere raporturile parte-gioba! (de exemplu, micro- 
macroeconomic), imediat-perspectivă în timp, mijloace-obiective; că nu se omite 
caracterui relativ al acestor raporturi (de exemplu, o problemă care este strategică 
pentru o disciplină ştiinţifică poate avea caracter tactic pentru ansamblul ştiinţei); 
chiar într-o conexiune dată există, de regulă, o continuitate, o înlânțuire de aspecte 
care fac ca între extremele în discuţie să existe o trecere progresivă şi nu o 
prăpastie. | | 

sistematică, repetabilă în spaţiu şi timp, muitiplicată la scara ansamblului 
economiei naţionale şi dezvoltată la scara continuității de durată, ceea ce 
este "comun şi remanent în fenomene", legitățile tacticii, se situează, ar 
trebui afirmat, în domeniul strategiei. Reflectând asupra conținutului relaţiei 
tactică-strategie, se observă direct că o astfel de afirmaţie este fondată. 

Aşadar, autonomia relativă a ştiinţei la nivel tactic este autonomia 
întâmplării, libertatea de decizie ştiinţifică în fiecare caz în parte. 
Comportarea însă în ansamblu a ştiinţei din punct de vedere tactic (şi acest 
"în ansamblu" nu trebuie înțeles numai la scara universului şi a eternității), 
comportare care îi condiționează realizarea obiectivelor strategice, fi 
condiționează eficiența, autodezvoltarea şi însăşi rațiunea de existenţă, nu 
poate fi în afara preocupărilor societăţii, cum nu poate fi nici în afara 
preocupărilor ştiinţei, parte integrantă a societăţii, aflată direct în cauză. 
Avem de a face din nou cu relaţia strategică strânsă politică-ştiință. 

| Cele afirmate sunt valabile şi dacă sunt particularizate la relația 
dintre ştiinţele sociale şi practica politicii. Politica are dreptul şi datoria să 
ceară, ştiinţele sociale au datoria să rezolve şi să ofere, iar politica are 
dreptul şi datoria să utilizeze rezultate ale ştiinţei de nivel strategic, dar prin 
aceasta se înțeleg atât problemele strategice propriu-zise, cât şi ceea ce 
este sistematic şi general în problemele tactice. În plus, aşa cum în 
domeniul industrial fiecare problemă tehnică concretă de detaliu în parte 
comportă o soluționare empirică sau ştiințitică, după gradul ei de noutate, 
dificultate, importanţă, tot așa în domeniul politic problemele concrete de 
detaliu noi, dificile, importante trebuie să aibă suportul ştiinţelor sociale. 

În concluzie: ştiinţa este subordonată societății la nivel strategic 
(subordonare dialectică, implicând influență reciprocă) şi este autonomă la 
nivelul tacticii interne curente. Societatea utilizează știința atât în 
problemele strategice, cât şi, de la caz la caz, în cele tactice. În ambele 
aspecte, legitatea tactică este considerată strategie. 


Obiectiv şi subiectiv în progresul ştiinţei 

Politica noastră se exercită în baza şi în numele legilor obiective ale 
dezvoltării sociale (ținând seama, între altele, şi de legităţile obiective ale 
dezvoltării ştiinţei). În filozofia marxistă este de mult clarificată relaţia 
dialectică obiectiv-subiectiv, referitoare la faptul că legile sociale obiective 
sunt legi statistice care se realizează prin activitatea subiectivă umană; 
atunci când legile sunt cunoscute şi înțelese, acțiunea socială conştientă 
desfăşurată în conformitate cu aceste legi constituie un factor puternic de 
progres. 

Problema se repercutează în mod evident asupra ştiinţei în ansamblu 
şi asupra ştiinţelor sociale în particular. 

În primul rând, acţiunea socială conştientă se poate desfăşura, în 
cel mai bun caz, la nivelul de adevăr în cunoaşterea legilor la care 
societatea a ajuns, fie empiric, fie — idea! — cu sprijinul ştiinţei. 

În al doilea rând, funcţia cognitivă a ştiinţei este indisolubil 
întrepătrunsă cu cea creativă şi viceversa 11. Dar atunci, succesul social al 
ştiinţei depinde de măsura în care strategia politică asigură ştiinţei echilibrul 
necesar cunoaşiere-creație în modul social de existenţă intern, curent, al 
cercetării ştiinţifice. | 

După cum se ştie, relația obiectiv-subiectiv este o relaţie în general 
asimetrică, rolul factorului obiectiv în natură fiind primar şi primordial. 
Totuşi, profunzimea asimetriei descreşte la trecerea natură-societate-ştiință 
(socială şi tehnică)-cercetare ştiinţifică, ponderea factorului subiectiv 
crescând spectaculos, cantitativ şi calitativ 12. 

Intr-adevăr, ce este obiectiv în soluționarea unei probleme de către 
cercetarea ştiinţifică? 

Este necesitatea soluționării problemei (atunci când problema se 
pune cu evidenţă şi univocitate). Sunt datele de bază ale problemei (idem). 
Este soluția optimă (dacă şi atunci când există o astfel de soluţie optimă, 
dacă optimul este net conturat şi dacă el este unic). Sunt (în medie, cu mari 
variaţii posibile) mijloacele necesare pentru soluționare (forțe, mijloace 
materiale, durate de timp). n 

Ce este subiectiv în solutionarea unei probleme, ce depinde în mod 
esențial de calitățile subiective umane, de activitatea efectivă desfăşurată la 
nivel individual şi colectiv? Insăşi decelarea problemei, în marea majoritate 
a sistemelor complexe. Sesizarea, selecționarea şi interpretarea datelor de 
bază ale problemei, într-un mod concludent şi adecvat scopului urmărit. 
Punerea corectă şi orientarea eficientă a problemei. Găsirea soluției 
optime, dacă ea există. Nivelul de eficiență a soluţiei obținute, gradul ei de 
apropiere de optimul existent obiectiv, dar latent, sau gradul de progres 
realizat în cazul în care nu există un optim latent. Variaţiile care se 
realizează față de media obiectivă, în ceea ce priveşte mijloacele care se 
planifică şi cele care se consumă efectiv pentru soluționarea problemei. 


11 Se consideră cunoaşterea şi creaţia nu numai ca funcțiuni ale ştiinţei, ci şi ca 
momente interne, funcțional conjugate şi condiţionate reciproc în procesul intim al 
cercetării ştiinţifice. 

in textul de față, cuvântul "cognitiv" are sensul epistemologie uzual; noțiunii 
"creativ" i se atribuie un sens larg, corespunzător activității conştiente de concepere a 
unor realizări şi transformări pe plan teoretic sau practic, cu condiția unei doze 
nenule de noutate în conţinut sau/şi în condiţiile acțiunii. 

12 Prof. Const. Vlad, în lucrarea Democraţie, creație şi acțiune socială, "Viitorul 
social”, nr. 1, 1972, p. 38, arată că determinarea unei evoluții nefavorabile a 
contradicțiilor neantagoniste care se generează în socialism "tine în principal! de 
factorul subiectiv, politic, care nu acționează la vreme pentru depistarea 
neajunsurilor, ... pentru punerea în valoare a potentelor societăţii de a învinge 
greutățile care apar, de a împiedica degenerarea contradicțiilor în conflicte sociale". 
intru totul de acord cu această teză în conexiunea specificată, este de mentionat 
că influența contradicțiilor care acţionează în societate la nivelul, de exemplu, al 
unei activități de cercetare sau de valorificare, care nu are competenţa ştiinţifică de 
specialitate sau/şi puterea soluționării lor, reprezintă un factor obiectiv. 

Gradul de scoatere în evidenţă şi de soluționare a aspectelor şi detaliilor 
care condiționează valorificarea practică. 

Toate aceste elemente de condiţionare subiectivă se reflectă în 
sfera internă a mecanismului știintific, în modul de realizare pas cu pas a 
conjugării aspectelor cognitive şi creative, mai precis: îşi au originea cauzală 
în această conjugare. 

Revenind la relația obiectiv-subiectiv în ştiinţă şi corelând constatările 
făcute cu cele afirmate anterior în legătură cu influenta strategică a 
societății asupra ştiinţei şi cu legile statistice care acționează în domeniul 
dezvoltării ştiinţei, se pune problema conturării factorilor de influențare 
sistematică, strategică, a elementului subiectiv în direcţia unei eficiente 
maxime a activității ştiinţifice. 

În acest sens, calea obiectivă a creşterii eficienţei ştiinţei şi a 
ritmului ei de dezvoltare trece prin dezvoltarea, accentuarea, stimularea 
calităților subiectivului. 

Diversitatea problemelor care stau în fata ştiinţei poate fi soluționată 
numai prin diversificarea personalităților care acționează pe terenul ştiinţei 
şi prin diversificarea laturilor fiecărei personalităţi în parte. Problemele 
complexe care caracterizează ştiinţa de astăzi pot fi soluționate numai dacă 
gândirea cercetătorului este capabilă să surprindă şi să cuprindă 
complexitatea, dacă este ea însăşi complexă. Mecanismul intern cognitiv- 
creativ poate funcţiona numai dacă gândirea cercetătorului este formată pe 
plan cognitiv, pe plan creativ şi pe planul conjugării intime, operaţionale, a 
cunoaşterii cu creația. Aspectul dinamic, conjunctural, mobil, de perspectivă 
al problemelor poate fi reflectat corect în rezultatele ştiinţei numai dacă 
gândirea cercetătorului este formată dinamic, adaptiv, mobil, orientată în 
viitor, în previzibil şi în neprevăzut. ; 

Or, toate acestea se obtin nu prin plan, clauze contractuale, sarcini 
de serviciu. Ele rezultă (nu imediat, nu direct, nu simplu) din mecanismul 
relaţiilor între ştiinţă şi societate. 

Căile în care acest mecanism poate exercita o influență negativă, 
inhibitoare, involutivă asupra factorului subiectiv în ştiinţă sunt, din păcate, 
multiple şi subtile. Punerea în fata ştiinţei a unor probleme izolate, 
disparate, limitate, preponderent tactice, dezechilibrat cognitive sau 
creative, Insuficienta valorificare de către societate a rezultatelor ştiinţifice 
(valorificarea este ea însăşi fază şi parte integrantă a procesului creativ- 
cognitiv. Cercetătorul ale cărui lucrări nu se valorifică în mod sistematic 
este, într-o anumită măsură, în postura surdo-mutului, care nu poate vorbi 
în mod viabil, neauzind). Insuficienta antrenare a ştiinţei în soluţionarea 
problemelor majore ale societăţii, soluționarea acestora fără aportul 
responsabil al ştiinţei. 

Stimularea factorului subiectiv, esențial în ştiinţă, şi realizarea unui 
aport obiectiv substanţial al ştiinţei sunt în functie de relaţiile obiective care 
se stabilesc între ştiinţă şi societate. Ceea ce determină implantarea 
organică a ştiinţei în societate este foamea obiectivă de ştiinţă a societății. 

Societatea apelează la ştiinţă şi valorifică rezultatele Ştiinţei în măsura — şi 
numai în măsura — în care legile obiective care o guvernează, care 
determină mecanismul ei de existenţă, fac din prezența aportului știintific o 
necesitate de esenţă, şi nu un adaos de complezenţă. 

Baza societății noastre, esenţa modului de productie, este organic 
interesată în ştiinţă. Dar, între proprietatea socialistă asupra mijloacelor de 
producție şi ştiinţă relatiile cauzale nu sunt directe, ci intermediate. 

Mijloacele de producție funcţionează în cadrul unui mecanism tehnic 
și economic care este industria 1%, cu ramurile şi unitățile ei. Faţă de acest 
mecanism, societatea prezintă un ansamblu de cerințe, pentru satisfacerea 
cărora are loc o optimizare, spontană şi deliberată, a întregii activităţi. De 
exemplu, proporţia între preocupările de perspectivă şi cele imediate ale 
unei întreprinderi reflectă, în medie statistică pe econornia naţională, 
proporția care există, obiectiv, independent de întreprindere, între obligaţiile 
de perspectivă şi cele imediate impuse de către ansamblul economiei, între 
gradul lor de rigurozitate, detaliere, certitudine, elasticitate, repercutare 
asupra intereselor materiale şi morale ale colectivități respective. Un 
dezechilibru față de o pondere 'optimă în favoarea obligaţiilor imediate 
restrânge interesul pentru ştiinţă şi pentru valorificarea rezultatelor ei, 
deplasează preocupările ştiinţifice — atât la nivelul beneficiarilor, cât şi la 
nivelul ştiinţei înseși — din zona problemelor centrale, majore, cheie spre 
aspectele laterale, neesenţiale, secundare (pentru care, cu sau fără ştiinţă, 
aparent tot există soluții). Dimpotrivă, un eventual dezechilibru în sens 
invers — nu este cazul — nu numai că ar submina existenţa curentă, dar ar 
lipsi însăşi ştiinţa de orientarea şi confirmarea, de viabilitatea pe care o 
conferă practica. Cele afirmate sunt pe deplin valabile şi pentru sfera 
ştiinţelor sociale şi a beneficiarilor săi. 

Se' ajunge astfel la relaţia obiectiv-subiectiv nu numai în interiorul 
ştiinţei, ci şi în afara ei, în sfera beneficiarilor. Apelarea la ştiinţă într-un caz 
particular, sprijinirea şi urmărirea efectuării unei cercetări şi valorificarea ei 
deplină sunt în mare măsură dependente de orientarea subiectivă, de 
nivelul de pregătire şi de înțelegere a problemelor de către o persoană sau 
un ansamblu de persoane răspunzătoare la nivel de beneficiar, precum şi 
de experienţe anterioare (pozitive sau negative) de apelare la ştiinţă. Are 
loc o exercitare a libertății de manifestare a subiectivului. Dar, pe de o 
parte, fiecare subiect îşi formează opiniile personale sub influența unor 
factori obiectivi, a responsabilităţilor care îi revin, iar pe de altă parte el 
acționează, pentru a îndeplini tocmai responsabilităţile obiective care îi 
revin, adesea independent de eventuale opinii subiective contrare. 
Totodată, la nivel social, rezultanta comportamentului ansamblului subiecților 
are caracter de obiectivitate, reflectând, ca medie statistică, influențele 
sistematice, formative şi operative, care se exercită asupra ansamblului 
membrilor colectivității. 


15* Afirmația este valabilă şi pentru alte ramuri — transporturi, construcții, alie 
infrastructuri, multe ramuri din sfera serviciilor. Pot interveni, însă, particularități. 

De aceea, trebuie ca mecanismul de planificare, organizare şi 
desfăşurare a activităţii sociale să genereze în mod intrinsec necesitatea ca 
fiecare membru al societății sã apeleze la ştiinţă pentru soluționarea 
propriilor probleme, pentru îndeplinirea propriilor atribuţii. 

Pentru aceasta, mecanismul social trebuie să satisfacă anumite 
condiții. 

În primul rând, este necesară o reflectare obiectivă ameliorată la 
nivelul fiecărei porţiuni constitutive a mecanismului (de exemplu, la nivelul 
microeconomic} a ponderilor, preocupărilor, atribuţiilor, responsabilităților 
existente la nivelul societăţii în ansamblu (de exemplu la nivelul 
macroeconomic) În ceea ce priveşte: 

» dezvoltarea, perspectiva; 

e calitatea (nivelul şi calitatea produselor şi serviciilor, rezultatele de 
fond ale activităţii politice, ideologice, științifice, cultural-artistice etc.); 

e eficiența (în sensul cel mai general, al comensurării importanţei 
rezultatelor şi eforturilor; global şi defalcat pe fiecare acțiune întreprinsă şi 
activitate depusă); 

ə gradul de colaborare operaţională a verigilor sistemului social- 
economic, pe verticală şi orizontală; 

a raportul obiective/mijloace. 

(Prezentarea nu este exhaustivă). 

În al doilea rând, cele enumerate trebuie să poată forma, în măsură 
sporită, un sistem, şi nu o sumă 14, 

În al treilea rând, fiecare nivel trebuie să fie pus în situația de a-şi 
optimiza în mod autonom ansamblul activităţii, satisfacerea planificată a 
cerințelor societăţii realizându-se prin concordanța criteriilor de optimizare 1. 

În fond, este vorba de a realiza în mod intrinsec o reflectare 
ameliorată la fiecare nivel a intereselor complexe ale societății socialiste, 
ale întregului popor. Acesta constituie factorul obiectiv fundamental care 
determină, prin intermediul masei factorilor subiectivi, atitudinea de fapt a 
societății față de ştiinţă, gradul şi modul de utilizare a acestei forțe de 
producție de către societate, în folosul său. 

Desigur, cele arătate constituie condiţii, nu soluţii. Dar orice soluție 
care va satisface aceste condiţii va rezolva totodată implicit problema 


14 Un exemplu de explicitare a acestei cerințe este dat în articolul nostru: Valoare, 
preț şi cointeresare materială pentru introducerea tehnicii noi, în "Probleme 
economice", nr. 6, 1970, p. 23. "Este necesar ca procesul unitar de introducere a 
tehnicii noi şi de ridicare a calității produselor... să-şi găsească o reflectare 
nemijlocită în indicatorii economici de bază ai unităților productive, ca între sarcinile 
de plan referitoare la tehnica nouă şi calitate şi sarcinile de pian referitoare la 
ansamblul activităţii fiecărei întreprinderi să existe o întrepătrundere indisolubilă şi 
o concordanţă deplină" [11]. 

15 "Cu toate că pare paradoxal acest enunţ, numai lucrurile care sunt autonome 
pot să fie conduse", arată prof. Mircea Malița în Aurul cenuşiu, Cluj, Editura Dacia, 
1971, p. 90; v. şi Haralambie Ene, Teoria regiării sistemelor sociale, Bucureşti, 
Editura Academiei, 1972, p. 197-198. 

eficienței sociale a ştiinţei, deoarece în epoca revoluției ştiințifico-tehnice 
ştiinţa este forța de producție care asigură societăţii dezvoltarea de 
perspectivă, calitatea, eficiența, funcționarea sistemică, ierarhizarea şi 
concordanța obiectivelor şi mijloacelor. Dimpotrivă, orice soluție de mărire a 
eficienței sociale a ştiinţei, exterioară sferei prezentate, se plasează — ipso 
facto — în postura de apendice, iar aportul unui apendice este bine cunoscut, 
cel puţin din experienţa medicală 16. 


Știința şi activitatea operativă 

intervenția ştiinţei în activitatea operativă — înțelegând prin aceasta 
şi activitatea productivă în industrie sau agricultură, şi activitatea curentă de 
conducere, organizare şi planificare, şi activitatea politică, şi tehnica, şi alte 
sfere — are esențialmente un caracter de creştere, de noutate şi progres. 

Tot ce reprezintă noutate şi progres provine din ştiinţă? Nu, de 
departe nu. Edison a fost un mare inventator, dar nu a făcut ştiinţă. 
Nenumărate invenții şi produse noi au un suport știintific istoric, dar ele 
însele nu provin dintr-o activitate ştiinţifică, ci direct din practică. Măsuri 
înnoitoare izvorâte din experienţa practică apar mereu în domeniul politic, 
în baza suportului ştiinţific al teoriei marxist-leniniste, fără ca de fiecare dată 
să fie obligatoriu prezent un progres ştiinţific în domeniul respectiv. 
Dimpotrivă, se poate afirma răspicat că principalele schimbări, înnoiri, 
progrese din societatea socialistă sunt opera directă a activității politice şi 
rareori a sferei denumite ştiinţe sociale; recapitularea istoriei ultimelo' 
decenii, ca și a ultimilor ani, este suficientă pentru admiterea afirmație: 
făcute. Evident, nu este vorba de un reproş adresat numai ştiinţelor sociale. 

De fapt, ca şi în multe alte lucruri care se petrec în viață, între ştiinţă 
şi activitatea operativă există o continuitate dialectică, o gamă întreagă de 
nuante intermediare, de trecere (după cum în unele domenii la fiecare din 
extremele dihotomiei considerate se întâlnesc, cel puţin izolat, cel puțin 
parțial, cel puţin sporadic, şi elemente definitorii pentru cealaltă extremă). 
Această continuitate de gradatii este amplu instituționalizată în domeniul 
tehnicii: cercetare fundamentală, aplicativă, dezvoltare, proiectare, activitate 
de conceptie a unităților productive, activitate tehnică în producție, activitate 
productivă. Şi cine a lucrat mult în cercetare sau în industrie ştie câte 
variante şi nuanţe există, din punct de vedere al dozei de ştiință-tehnică, în 
conținutul concret local al acestor categorii. Nu mai puţin nuanţată, chiar 
dacă delimitată organizatoric în mai puține niveluri, este trecerea în 
domeniul ştiinţe sociale -—politică; totodată, aici, întrepătrunderile între 
extreme sunt mai directe şi mai frecvente. 

Fără a pierde din vedere această continuitate şi incluziunile reciproce, 
ele vor fi în continuare intenționat omise, pentru a facilita examinarea unor 


16 În această ordine de idei, sunt principial valabile şi pentru problema 
analizată tezele articolului lui Cătălin Zamfțir, Metodele de eliminare a proceselor 
perturbatoare din sistemele activităților social-umane, în "Revista de filozofie", 16, 
nr. 7, 1969, p. 809-819. 

aspecte ale relaţiilor dintre ştiinţă şi activitatea operativă. În acelaşi scop, 
urmează o scurtă subliniere (poate, îngroşată) a unor deosebiri între cele 
două genuri de activitate umană. 

a) Activitatea operativă este obligată să se desfăşoare în timp real, 
nu i se admit întârzieri mari față de desfăşurarea evenimentelor care îi revin 
în competenţă. Activitatea ştiinţifică are un circuit închis peste timp: pe baza 
prezentului şi a trecutului (și, prin prognoză, a viitorului), este orientată în 
special spre pregătirea viitorului. 

b) Activitatea operativă este obligată la exhaustivitate; în mod, 
desigur, selectiv pe trepte ierarhice, ea trebuie să acopere - şi să rezolve — 
totalitatea problemelor care apar. În ştiinţă, selecţia este absolută: sunt 
probleme de care ştiinţa se ocupă şi probleme de care ştiinţa nu se ocupă, 
fie nefiind necesar (probleme de rutină), fie nefiind posibil (insuficiența 
forțelor şi mijloacelor ştiinţifice totale de care dispune societatea), fie nefiind 
rațional (eficiență scontată scăzută a efortului ştiinţific); de fapt, au loc 
combinații ponderate ale acestor factori, 

c) Ca o consecinţă din a) şi b), activitatea operativă este limitată, în 
ceea ce priveşte recepționarea şi prelucrarea informaţiei, la posibilitățile 
umane, la posibilităţile unui aparat uman, ale tehnicii rutiniere de calcul, ale 
tehnicilor de masă de uz curent, toate acestea — în răgazul oferit de condiţia 
de timp real. În mod inevitabil, se instaurează o anumită zonă de constantă 
a produsului suprafață x profunzime (sau, cel puțin, complexitate x 
detaliere). | 

d) În stadiul actual, activitatea operativă curentă este sistematizată 
în general pe două filiere majore relativ rigide: de linie, giobală şi 
despecializată, şi de stat major, segmentată specializat. Excepţiile au 
caracter ocazional în timp şi/sau spațiu. Dimpotrivă, în functie de scop, 
necesități şi problemă, activitatea ştiinţifică poate cuprinde în obiectiv o 
structură funcțională sau fenomenologică de orice configurație şi poziţie, 
poate secționa realitatea la orice nivel şi în orice direcţie, la orice 
complexitate şi cu orice detaliere, inclusiv atunci (mai ales atunci!) când 
posibilitățile corespunzătoare ale activităţii operative (v. pct. c) sunt 
depăşite (desigur, dimensionând şi organizând în mod corespunzător 
efortul depus). De altfel, una dintre tendinţele majore şi generale ale 
dezvoltării contemporane a ştiinţei constă tocmai în adaptarea ei calitativă 
la specificul soluționării problemelor de mare complexitate. 

e) Activitatea operativă caută soluţionări viabile; ştiinţa are menirea 
de a determina optimul. Activitatea operativă este obligată la decizie în 
orice împrejurare (amânarea sau neadoptarea unei decizii fiind de fapt tot 
decizii); ştiinţa are în principiu dreptul şi obligaţia de a se pronunţa numai în 
mod fundamentat. Deciziile în activitatea operativă pot avea numai un 
suport sau un caracter calitativ; ştiinţa se bazează în mod obligatoriu pe 
cantitate. Activitatea operativă este preponderent creativă, dar amploarea şi 
gradul de noutate al creativităţii sale sunt obiectiv limitate de insuficiența 
profunzimii laturii cognitive; din punct de vedere operativ, multiplicarea 
cantitativă sau variantele rezuitate prin logică algoritmizată sunt creaţie; 

rolul științei constă în noutatea calitativă (absolută, sau relativă la anumite 
condiții locale sau temporale), fie creativă, fie cognitivă (iar în fondul intim, 
în mod conjugat creativ-cognitivă în orice caz). Activitatea operativă are de- 
a face în special cu fenomenele (în sensul filozofic al cuvântului); ştiinţa 
lucrează la nivelul esenței, al conexiunilor cauzale interne sferei abordate 
spre soluționare. In activitatea operativă, subiectivul (intuiţia, experiența, 
aptitudinile etc.) poate constitui instrumentul principal de soluționare; în 
ştiință, subiectivul este în mod obligatoriu numai un mijloc (de importanţă 
cheie, dar totuşi numai mijloc) pentru a ajunge eficient la legile şi datele 
obiective şi pentru euristica bazată pe acestea, 

Din enumerarea făcută (şi care ar mai putea continua...) rezultă 
evident caracterul complementar al activităţii operative şi al celei ştiinţifice, 
ca şi limitările fiecăreia în parte, dacă nu se sprijină suficient pe cealaltă. 


Societatea este interesată în eficiența ştiinţei. Dar, constatând 
insuficiența cronică (strategică) a acestei eficiente, este necesar ca în 
vederea remedierii situației să se acționeze ținând seama de specițicitatea 
eficienţei ştiinţei, a activității ştiinţifice şi a conexiunii ştiintă-societate. Este o 
problemă, credem, încă deschisă în fata ştiinţei înseși şi, în primul rând, în 
fața ştiintelor noastre sociale. 

5. Relaţia ştiință-economie (1979) 


Era socialistă 17*, 20.2.1979 


Preliminarii 


Conceptul de „nouă calitate” are un caracter complex, îmbrățişând 
aspecte tehnice, economice, social-politice, umane, ecologice. Sub raport 
economic, conceptul se referă la creşterea eficienţei întregii activități din 
economie — privind productivitatea muncii sociale, gradul de valorificare a 
bogățiilor naturale, rezultatele practice obținute prin efortul uman, material 
şi financiar investit în economie. 

În obţinerea unei înalte calităţi economice, ştiinţa şi tehnologia au, 
desigur, un rol esenţial. 

Într-adevăr, calitatea economică reprezintă, înainte de toate, o 
reflectare a calităţii tehnice. Eficiența economică obținută de o întreprindere 
depinde de calitatea materiilor prime (de puritatea compoziţiei, uniformitatea 
caracteristicilor tehnice, precizia dimensiunilor ş.a.m.d.), de calitatea 
pieselor şi a subansamblurilor, ca şi de calitatea mijloacelor de producție cu 
care este dotată (de productivitatea lor, siguranța lor în funcționare, 
consumurile specifice de materiale, combustibil şi de manoperă pe care le 
necesită în procesul de utilizare). In cadrul acestor intercorelări, fiecare 
întreprindere condiţionează, prin calitatea produselor sale, eficiența 
economică a tuturor celorlalte întreprinderi beneficiare ale produselor sale 
şi deci a tuturor proceselor de producţie şi de utilizare situate în aval în 
raport cu propriul proces tehnologic. 

in al doilea rând, calitatea economică rezultă şi din recurgerea la 
metode ştiinţifice radical noi, în scopul elaborării deciziilor optime, ținând 
seama de un număr sporit de parametri tehnici şi economici ai proceselor 
productive, de complexitatea sporită a interacțiunilor şi influențelor prezente 
în desfăşurarea lor. Căci o decizie care să reducă în mod optim cheltuielile 
de ansamblu ale unui proces de producție necesită un mare volum de 


17* Ca şi în alte organe de presă, chiar în cele care aveau explicit menirea de a 
imprima şi propaga linia partidului unic, printre care - „Era socialistă”, au fost 
redactori care au sprijinit, cu precauţiile corespunzătoare (uneori — chiar au iniţiat), 
apariţia unor articole ca cele reproduse în volumul de față, consacrate criticii 
stărilor de lucruri din economie, la nivel de sistem şi nu la nivel de executanți 
izolaţi, indolenţi, incompetenii sau comozi, cum era moda de a admite criticile, 
numai nominalizând vinovaţi individuali, sau măcar categorii de vinovați. Un astfel 
de redactor curajos și clarvăzător (nu singurul), a fost Mihai Mazaneț, care, la 
rândul lui, avea sprijinul şi acoperirea redactorului-şef, Ștefan Voicu. 

muncă de organizare şi conducere, inclusiv muncă ştiinţifică în sprijinul 
conducerii (analize tehnice, economice, sociale, ecologice, modelare 
matematică, culegere de date, prelucrare pe calculator, interpretări ş.a.m.d.). 
Desigur, însă, nu există nimic comun între o astfel de amplificare a muncii 
Ştiinţifice de conducere şi o creştere pur cantitativă a numărului de persoane, 
de forme birocratice sau foruri interpuse în procesul de conducere. 

În al treilea rând, accentuarea laturilor calitative în economie 
constituie o problemă de concepție, de optimizare şi de fundamentare 
Ştiinţifică, dat fiind că fiecare fenomen, fiecare realizare tehnică şi 
economică exercită influente variate, uneori chiar contradictorii, în diferitele 
subsfere ale economiei, Creşterea eficienței care se obţine în realitate este 
cea rezultată şi sesizată ca atare la nivelul economiei în ansamblu. De 
exemplu, reducerea substanţială a consumului specific de energie şi 
combustibil în exploatarea unor utilaje de forță se obține pe seama unor 
pertecţionări, a unor eforturi şi costuri suplimentare — cei puţin de concepţie — 
la producătorii şi la utilizatorii utilajelor. După cum anumite simplificări 
posibile în realizarea utilajelor — simplificări care să conducă la ameliorarea 
indicatorilor economici calitativi la producători — pot fi în detrimentul unor 
indicatori la utilizatori, ca o consecinţă a creşterii consumurilor specifice în 
procesul de utilizare, a reducerii durabilităţii şi siguranţei în exploatare. De 
asemenea, apărarea mediului înconjurător nu poate să nu necesite 
dispozitive sau instalaţii suplimentare de protejare sau alte modificări 
constructive şi tehnologice la întreprinderile sau utilajele poluante. 

Există numeroase soluții tehnice noi care produc efecte favorabile în 
procesul de fabricație, ca şi in cel de utilizare — şi aceasta este o tendință 
principală a progresului tehnic. Circuitele integrate au condus la ieftinirea 
calculatoarelor, dar şi la considerabile avantaje în utilizarea lor. Foliile de 
polietilenă sunt nu numai cu mult mai ieftine decât orice folii. care se 
produceau înaintea erei maselor plastice, dar oferă utilizatorilor şi facilități 
nevisate înainte. Totuşi, orice soluţie tehnică, orice acţiune de reducere a 
cheltuielilor se cere analizată prin prisma creşterii productivității muncii 
sociale, ca rezultantă a efectelor din ansamblul proceselor care sunt 
influențate, pozitiv sau negativ, de soluția tehnică în cauză. 

De câte ori se procedează aşa, se constată că principala cale 
pentru creşterea reală a eficienței este progresul tehnic strâns corelat cu 
fundamentarea ştiinţifică. Dacă nu se procedează aşa, se ajunge nu rareori 
să se constate că aşa-zise economii locale, imediate, au provocat daune în 
alte locuri, iar pe plan economic general! nu s-a regăsit, în venitul naţional, 
ceea ce părea eficient dincoace de poarta întreprinderii. 

In numeroase studii şi articole publicate în ultimul timp se subliniază 
necesitatea de a se stabili legături nemijlocite între ştiinţă şi producție, iar, 
pe de altă parte, de a se obține o eficientă ridicată prin asigurarea unor 
economii cât mai mari în cadrul proceselor de producție. După opinia mea, 
acesie două aspecte, aparent distincte, sunt de fapt strâns corelate. Prin 
perfecționarea continuă a mecanismului economico-financiar se poate şi 
este necesar să se ajungă nu numai la reflectarea contribuției fiecărei 

intreprinderi la sporirea venitului naţional, ci şi la stimularea rezultatelor 
financiare şi a beneficiilor pe care le realizează ea în contextul general, de 
ansamblu al producției — potrivit cu caracterul socialist al economiei noastre 
unitare planificate. Pentru aceasta se cer a fi găsite şi introduse în practică 
pârghii prin care activitatea şi rezultatele oricărei întreprinderi să poată fi 
apreciate şi, la nevoie, corectate în functie de creşterile sau reducerile de 
eficiență determinate de producția ei la alte unități (ca urmare a nivelului 
tehnic şi a calității produselor, a operativității livrărilor ş.a.m.d.). In acest fel, 
producţia va fi stimulată să apeleze mai intens la rezultatele ştiinţei şi 
tehnologiei, manifestând preocupări mai sustinute pentru aplicarea rapidă a 
soluțiilor noi, a invențiilor aducătoare de eficiență nu numai în propriile 
procese de fabricaţie, ci şi la utilizarea produselor ce prezintă noi valori de 
întrebuințare şi caracteristici tehnico-economice superioare — obținându-se 
o nouă calitate în economie, prin orientarea activității fiecărei întreprinderi 
spre o contribuție maximă, optimizată știintific, la sporirea venitului naţional. 

Sunt oare mult prea complicate sau prea greu de găsit asemenea 
pârghii? După părerea mea, nu. lată un exemplu referitor la posibilitatea 
îmbunătățirii sistemului contractual în cercetarea ştiinţifică. În prezent, 
pentru asimilarea unui produs nou, contractul de cercetare se încheie, de 
regulă, fie cu viitorul producător, fie cu viitorul utilizator al produselor în 
cauză. Fiecare dintre aceştia — în calitate de beneficiar al contractului — 
poate imprima cercetării (deci şi caracteristicilor tehnico-economice ale 
soluției elaborate) tendințe unilaterale: producătorul va cere, înainte de 
toate, performante la limita acceptabilă, minimum de efort de asimilare, 
maximum de rentabilitate în fabricaţie; iar utilizatorul — maximum de 
performanțe în utilizare, preț de livrare cât mai scăzut. In consecință, numai 
un contract tripartit (explicit sau implicit), având ca beneficiari şi colaboratori 
pe viitorul producător, ca şi pe reprezentantul viitorului utilizator, ar putea 
asigura elaborarea unei soluții tehnice optime sub raport economic de 
ansamblu, 15 


1% Contract tripartit, explicit sau implicit... Antrenarea acestor minimum trei părți 
(pot fi mai multe, în diferite situaţii) este de natură să crească probabilitatea unor 
rezultate de valoare. De exemplu, pentru noi medicamente sau noi aparate de 
diagnoză şi tratament medical — participarea medicilor clinicieni specializați în 
maladia care se intenționează să fie diagnosticată sau / şi tratată, a cercetătorilor 
chimişti sau, după caz, electronişti sau / şi de mecanică fină, a celor din domeniul 
unor materiale speciale care pot fi necesare pentru noile mijloace tehnice, a ramurii 
care va produce noile mijloace tehnice, a cercetării medicale din sierele adiacente 
maladiei investigate, a fiziologilor care cunosc / pot investiga reacțiile diferitelor 
organe, fluide, sisteme ale corpului etc. Cât de simpliste sunt dogmele pietrificate 
în legislaţia şi metodologia (sau cel putin practica) „Planului național...” actual 
(2004), cu un executant atotputernic, dar care nu are voie să ia colaboratori decât 
un anumit procent, un beneficiar cofinanțator...(in teorie pot fi mai mulți beneficiari, 
dar trebuie să se agrege de la început — condiţiile şi specialităţile de implicare pot 
apărea pe parcurs...). Când se fac strategiile, aceste părți potenţiale trebuie să 
participe. 

Unele pârghii. de genul celor menţionate, sunt prevăzute de legile în 
vigoare, dar aplicarea lor este uneori ocolită în practică. Bunăoară, în 
Legea nr. 19 / 1971 cu privire la regimul prețurilor şi tarifelor (articolul 17, 
paragraful a, alineatul 3) se prevede că “rentabilitatea produselor învechite 
va fi redusă, astfel încât unităţile producătoare să fie cointeresate să le 
înlocuiască cu altele moderne şi cu eficiență sporită" 19+. Desigur, 
reducerea rentabilității produselor învechite reprezintă în mod nemijlocit, 
local şi imediat, o diminuare a beneficiilor prelevate la buget. Dar cât ar 
câştiga economia În general (inclusiv întreprinderile producătoare în cauză) 
dacă în locul produselor cu parametri învechiţi s-ar realiza în ritm accelerat 
produse moderne şi cu eficiență sporită! 


Ştiinta amplifică potențialul productiv 

Ştiinţa a devenit o forță nemijlocită a producţiei 20-, în sensul 
participării ei cu un rol esențial la determinarea directă a conținutului şi a 
rezultatelor proceselor productive — şi aceasta atât prin atribuţia sa de 
inovare, ca şi prin cea de optimizare, atât prin soluţii cât şi prin decizii. 
Ştiinţa nu creează nemijlocit valori de întrebuințare, în sensul că nu este 
niciodată situată pe poziţia finală, de ieşire din ciclul tehnologic, adică acolo 
unde apar concret şi "nemijlocit" rezultatele fizice ale producției. Dimpotrivă, 
după activitatea de cercetare ştiinţifică urmează întotdeauna alte activități şi 
faze tehnologice care materializează şi finalizează integral ceea ce a creat 
ştiinţa. Rezultă că efectele practice, concrete ale ştiinţei nu-i apartin 
niciodată numai ei, dar întotdeauna ele sunt incluse indisolubil în rezultatele 
activităţii productive, pe care ştiinţa o potentează. 

Progresul civilizației prin ştiinţă provine, în principal, din capacitatea 
acesteia de a genera noi valori de întrebuințare, de a crea soluţii tehnice 
care să asigure fie o nouă satisfacere a unor necesități cunoscute, fie 
satisfacerea unor noi necesități — fără a neglija câtuşi de puţin aportul ei 
lia creşterea productivităţii muncii vii şi la reducerea cheltuielilor 
materiale în procesele de producţie în care se realizează noile valori de 
întrebuințare. 

Pe de altă parte, eficienţa care se obține cu ajutorul ştiinţei este 
legată de evoluţia şi propagarea în timp a unor acumulări cantitative ce 
conduc la noua calitate economică. Este ştiut că orice noutate tehnică 


1% Prevederea reflectă unul dintre cazurile în care insistențele depuse, nu mai 
țin minte cu ce prilej sau pretext, au fost acceptate — se poate vedea că prevederea 
reflectă întocmai concluziile (una dintre concluziile) studiului [11]. Din păcate, 
măsura, deşi trecuse deja în text de lege, nu s-a aplicat în practică, 

20* Ştiinţa — forță de producție, forță nemijlocită de producție, forță nemijlocită a 
productiei: a fost un cadril de nuante terminologice; diferențele dintre ele, iucrând în 
domeniu, nu le-am înțeles niciodată, dar ne trezeam cu sarcina să folosim un alt 
termen decât în trecut. Îl foloseam, nu afecta conţinutul şi concluziile analizelor 
noastre. 

aplicată în producţie presupune o perioadă de eforturi şi cheltuieli iniţiale, 
perioadă în care bilantul financiar este negativ. Urmează — în caz de reuşită — 
o creştere rapidă, explozivă a efectelor economice, până la un vâri sau la 
un palier cu o anumită durată, după care are loc un proces treptat, mai mult 
sau mai puțin îndelungat, de uzură morală (uneori şi fizică), de declin al 
eficienței realizate. 

În cazul unor progrese majore în ştiinţă şi tehnologie, alura variației 
se modifică: soluțiile obținute nu sunt înlocuite cu altele, ci, dimpotrivă, 
servesc ca suport pentru noi rezultate. Efectele obținute se propagă şi se 
înmulțesc în avalanşă, într-o veritabilă reacţie în lanț. Exemplul cel mai 
spectaculos, în acest sens, din cel de-al treilea pătrar al secolului 20, l-a 
constituit tehnica dispozitivelor semiconductoare, care a evoluat de la 
modestul tranzistor de laborator al anului 1948 până la calculatoarele 
electronice cu circuite integrate pe scară largă, la radioreceptoarele 
portabile şi la comunicațiile prin sateliți, cu tot ce au revoluționat acestea în 
lumea ştiinţei, tehnologiei, culturii, în viața materială şi spirituală a generaţiei 
noastre — proces care continuă şi se adânceşte ireversibil. 

Desigur, nu orice rezultat ştiinţific sau tehnologic se poate compara 
cu tranzistoarele, cu laserul, cu fisiunea sau fuziunea nucleară, cu motorul 
cu reacţie sau cu teoria legăturii inverse — baza automaticii şi a ciberneticii. 
Dar printre foarte numeroasele rezultate ştiinţifice — pe lângă cele care, 
inevitabil, se pierd pentru posteritate — există realizări care, direct sau 
indirect, explicit sau implicit, decurg una din cealaltă, se clădesc una pe 
suportul! celeilalte sau, mai adesea, pe suportul celorlalte. Are loc procesul 
reproductiei ştiinţifice, vital pentru ştiinţă — şi pentru progresul omenirii —, 
proces în care o parte din rezultatele ştiinţei, pe lângă efectele directe pe 
care le dau practicii, reintră în ciclul tehnologic al ştiinţei înseşi, în 
dezvoltarea sa exponențială. Mai mult, aşa cum în industrie se fabrică 
mijloace de productie exclusiv cu scopul reproductiei, al dezvoltării 
industriei în sine, tot astfel în ştiinţă există — şi trebuie să existe — progrese 
destinate exclusiv reproductiei ştiinţifice. Am în vedere lărgirea continuă a 
sferei cunoaşterii, ca şi elaborarea unor noi teorii şi modele, a unor metode 
şi instrumente noi de măsurare, de încercare sau de calcul, dezvoltarea 
experienței specialiştilor formaţi, sporirea bazei materiale a cercetării, 
realizate prin autoutilare. In consecință, prin sistemul contractelor de 
cercetare sau prin alte modalităţi, ar fi necesar să se asigure surse de 
finanțare corespunzătoare în vederea realizării — în proporții judicios 
stabilite — şi a reproductiei ştiinţifice. 


incidența mecanismului economico-linanciar 

Mecanismul economico-financiar percepe aportul ştiinţei la dezvoltarea 
economico-socială prin efectele ce se obtin. in condiţiile actuale, ştiinţa 
reprezintă un factor esential de creştere a eficientei muncii sociale, iar 
eficiența este un criteriu-cheie de comparare, de comensurare economică a 
diferitelor activităţi ce participă la diviziunea socială a muncii. Admițând 

drept corectă măsurarea contribuţiei ştiinţei prin efecte, cred că nu este 
câtuși de puţin lipsit de interes a examina dacă structura efectelor ei, 
măsurate în prezent, este într-adevăr concludentă, adecvată cerințelor şi 
completă; cu alte cuvinte — dacă ceea ce se măsoară caracterizează fidel şi 
coerent efectele ştiinţei pe plan economic şi social. (Mă limitez la efecte; 
problema eforturilor, care, alături de efecte, definesc eficienţa, este mai 
simplă.) 

Aici apare însă un punct nevralgic: informaţiile prin care mecanismul 
economico-financiar percepe actualmente rezultatele (efectele) ştiinţei 
provin din structuri informaţionale destinate observării altor activităţi, şi 
anume, a activităților de tip producție industrială. Aceste informaţii sunt în 
fond (tipologic) diferite de cele necesare pentru a caracteriza contribuția 
reală, specifică a ştiinţei. Intr-o atare situaţie, efectele ştiinţei, fiind 
încorporate în rezultatele activităţii productive, pot fi cel mult decelate în 
ansamblul acestor rezultate — mai greu sau mai uşor, mai mult sau mai 
puţin convenţional şi nu întotdeauna. 

Pe de altă parte, potrivit rolului său primordial, acela de a genera noi 
valori de întrebuințare, ştiinţa diseminează efecte în întreaga economie şi 
societate. Dar mecanismul economico-financiar nu realizează — şi nici nu 
poate principial realiza — reportarea şi raportarea fiecărui rezultat economic 
la fiecare sămânță de ştiinţă din care el a germinat, sub sancţiunea unei 
infinite amplificări a fluxurilor informaţionale. Astfel, o cercetare tehnico- 
ştiinţifică cu efect economic foarte concret şi măsurabil la utilizatorii noilor 
produse — de exemplu, economia de combustibil sau de energie la folosirea 
unui nou tip de motor — nu ar putea fi contabilizată nici dacă aceste 
motoare s-ar găsi înglobate în mijloace de producție aflate la diferite 
întreprinderi, dar cu atât mai puţin dacă ar fi incluse în bunuri de consum 
aflate la populație (automobile, frigidere ş.a.). În primul caz, din cauza 
volumului uriaş de evidențe din care ar trebui extrase şi însumate 
eventualele raportări, iar în al doilea, din cauza inexistenței evidenţelor 
primare aferente. 

„De aceea, socotesc că s-ar obține o imagine deformată a eficienţei 
economice a cercetării ştiinţifice şi tehnice dacă s-ar tinde să se ia în 
considerare numai efectele ei directe şi imediate, postealculate contabil în 
cadrul primului proces de producţie în care a avut loc aplicarea rezultatelor. 
Dimpotrivă, cred că este necesar ca întotdeauna, în toate componentele 
mecanismului economico-financiar, să fie cuantiticate toate efectele directe 
şi indirecte, cantitative şi calitative, imediate şi viitoare ale activităţii de 
cercetare. Dar pentru aceasia este nevoie de elaborarea unor noi 
instrumente de calcul specifice, de găsirea soluțiilor de detaliu care să 
permită a reflecta efectele ştiinţei şi tehnologiei cât mai fidel în indicatorii de 
plan ai întreprinderilor şi institutelor, în rezultatele lor financiare, în 
retribuirea după cantitatea şi calitatea muncii. Numai în asemenea condiţii 
producția, ca şi cercetarea tehnico-ştiințifică se vor putea orienta cu 

eficiență sporită spre obiectivele determinante ale dezvoltării economico- 
sociale, ale calității în economie. 

| Mai mult, cred că ar fi necesar ca activitatea ştiinţifică şi tehnologică, 
sporind potenţialul producției, să fie reflectată în indicatorii acesteia din 
urmă sub forma unui "coeficient de multiplicare" (asemenea indicatori 
multiplicativi ai eficienței ştiintei, uzuali în funcţiile de producție 
macroeconomice, nu sunt folosiți — şi nici nu sunt cunoscuţi — în 
contabilitatea întreprinderilor). in general, acţiunea factorilor calitativi din 
economie, procesele de inovare şi de optimizare — peniru a nu mai vorbi 
despre dezvoltarea cunoaşterii — se desfăşoară după legi cărora le 
corespund modele matematice bazate pe funcţii de mare complexitate. 
Dimpotrivă, postcalcului contabil este esențialmente structurat pe adunare 
şi scădere: intrări, ieşiri (inmulțirile şi împărțirile care se fac aici au un rol de 
artificiu pentru cheile de repartizare a unor cheltuieli comune, dar nu 
modifică esența metodei). Apare evidentă, aşadar, inadecvarea încadrării 
procustiene a proceselor multiplicative, exponențţiale, cu legătură inversă, 
combinatorii, probabilistice, iterative ş.a.m.d. numai în primele două operaţii 
ale aritmeticii elementare. 

În consecință, paralel cu căutările actuale, de mare utilitate, în 
scopul perfecţionării metodelor de planificare şi de urmărire a cercetării 
tehnico-ştiințifice în funcţie de efectele economice postcalculate, cred că ar 
fi de un real interes inițierea şi dezvoltarea în perspectivă a unor preocupări 
şi investigații pentru conceperea în acest sens a unui sistem specific de 
criterii principial noi — pornind de la ponderea economică a ramurilor, ritmul 
de progres tehnic în profilul ramurii, nivelul calitativ economic comparativ cu 
cel mondial şi cu cel potenţial, profunzimea, aria şi consecinţele 
modificărilor şi ale dezvoltărilor necesare şi realizate, apartenența la 
obiective strategice prioritare ş.a.m.d. (inclusiv elaborarea instrumentelor 
juridice, economico-financiare şi informaţional-decizionale aferente). Dacă 
metodele actuale ar putea fi considerate ca fiind bazate pe determinarea 
analitică a eficienței economice a ştiinţei, orientarea preconizată s-ar referi 
la elucidarea ansamblului de consecințe social-economice ale cercetării 
ştiinţifice, la determinarea impactului 21* social-economic organic al ştiinţei 
ŞI tehnologiei. 


Corelări necesare 


Am menţionat că rezultatele majore ale cercetării știintifice se obțin, 
se acumulează, se propagă şi, adesea, se amplifică în timp. Cum se 
îmbină oare această proprietate caracteristică a procesului producţiei şi 


21* Termenul „impact” a rămas. Spre sfârşitul anilor '90, am obtinut contractarea 
unor studii pentru elaborarea metodologiilar de analiză şi cuantiticare a impactului. 
Conform uzanțelor, finanţarea a fost sistată, începand cu anul 2002 (ca urmare a 
trecerii de la programul ORIZONT 2000 la Planul naţional de cercetare-dezvoltare), 
exact înaintea fazei finale a metodologiei şi a aplicațiilor experimentale. 

reproducției ştiinţifice cu ceea ce se numeşte, în mecanismul economico- 
financiar, "an de plan", "an financiar"? Desigur că prin planificare, aplicând 
în viață politica partidului de dezvoltare continuă a economiei, prin 
introducerea noilor realizări tehnice, creşterea progresivă a indicatorilor 
economici calitativi. In acest sens, cred că orientarea spre o nouă calitate în 
economie impune reflectarea cât mai fidelă, în metodologia de planificare şi 
în cea financiară, a unor cerințe şi activităţi legate de înnoirea producţiei, de 
elaborarea şi de introducerea în practică a noilor soluţii tehnice, de 
propagarea efectelor acestora. 

Intr-adevăr, eforturile umane, materiale, financiare, chiar şi alocările 
de capacități de producție pentru pregătirea şi experimentarea noilor soluții 
tehnice care urmează a fi aplicate în anii următori pot să influențeze uneori 
negativ îndeplinirea unor indicatori ai planului curent, rezultatele financiare 
curente — ca şi cum ar fi vorba de o activitate necorespunzătoare. 
Explicitarea distinctă a cheltuielilor făcute pentru cercetare şi pentru 
introducerea tehnicii noi în bugetul de venituri şi cheltuieli al întreprinderilor 
nu rezolvă complet problema. De aceea, socotesc că este necesar ca În 
calculul tuturor indicatorilor de plan să se reflecte participarea întregului 
proces productiv la propria sa înnoire, prin luarea în considerare — în 
planificare — a influențelor şi resurselor aferente cercetării şi aplicării noilor 
soluţii tehnice. 

In acelaşi timp se constată unele disjunctii de altă natură. 
Regularizarea unor rezultate financiare în cadrul întreprinderii se poate face 
în prezent între trimestrele unui an. Dar caracterul multianual al progresului 
tehnic, a! perfecționării calității economice impune un plus de continuitate şi 
de manevrabilitate — dincolo de limitele anuale — a rezultatelor financiare, a 
fondurilor constituite la dispoziţia întreprinderilor, a acumulărilor de realizări 
care converg spre îndeplinirea indicatorilor de plan. Cred că şi stimulentele 
materiale prevăzute de lege ar trebui să fie întotdeauna foarte atent 
împărțite între recompensarea eforturilor depuse pentru obţinerea rezultatelor 
raportate în anul de plan curent şi recompensarea celor destinate pregătirii 
înnoirii producției, creşterii calităţii economice În etapele următoare. 

Este de subliniat, totodată, un aspect, după părerea mea, esențial, 
şi anume, că numai în condiţiile în care principiile autogestiunii şi ale 
autoconducerii vor fi aplicate cu consecvență, în condițiile în care 
propunerile de plan ale întreprinderilor vor respecta corelaţiile interne, 
tehnice şi economice, proprii proceselor lor tehnologice şi după ce se întorc 
aprobate de la forurile ierarhic superioare, numai în aceste condiții 
întreprinderile se vor putea ocupa, cu eficienta scontată şi cu continuitatea 
necesară, de optimizarea producției şi de introducerea progresului tehnic, 


Corelarea strânsă a funcţionării mecanismului economico-financiar 
cu promovarea progresului tehnico-ştiințific şi cu accentuarea laturilor 
calitative în economie ridică, aşadar, probleme de maximă actualitate 
pentru ansamblul dezvoltării economico-sociale. 

Aspectele discutate şi observațiile prezentate în cuprinsul acestui 
articol au tocmai în vedere orientarea din ce în ce mai fermă a activității 
întreprinderilor spre o calitate economică ridicată, realizată cu ajutorul 
ştiinţei şi tehnologiei, ca şi orientarea cercetării tehnico-ştiinţifice spre 
problemele majore ale creşterii calității economice. Numai adâncirea 
cooperării pe acest plan dintre ştiinţă şi producţie poate asigura un ritm tot 
mai înalt de creştere a eficienţei activității economice şi sociale. 

6. Probleme ale structurării relaţiei ştiință-producţție 
în economia României (1979) 


Titlul publicat: „Strategia dezvoltării industriale în România.” Studii 
de economie industrială, nr. 5, Bucureşti, Institutul de Economie Industrială, 
1979, pp. 43-54. 


introducere 

Economia României îşi propune o etapă nouă, de accentuare a 
laturilor sale calitative. În mod indisolubil, aceasta este, în acelaşi timp, 
etapa afirmării revoluţiei ştiințifico-tehnice, a punerii ştiinţei la baza dezvoltării 
economico-sociaie, la baza pertecționării procesului de dezvoltare însuşi. 


Generalitatea relației ştiintă-productie 


Prin accentuarea laturilor calitative în procesul dezvoltării se 
înțelege o sferă largă, ce include calitatea tehnică, nivelul de tehnicitate, 
progresul tehnic şi tehnologic, calitatea economică exprimată prin eficienţă, 
productivitatea muncii, valorificarea superioară a resurselor: calitatea socio- 
umană, constând în creşterea bunăstării, a calităţii vieții, a nivelului de 
conştiinţă şi de cultură, în perfectionarea relaţiilor sociale pe baza 
aprofundâării democratismului. orânduirii; calitatea ecologică, calitatea 
conducerii politice... În acest context, relaţia ştiință-producție trebuie 
înțeleasă, de asemenea, în sens larg, ca o relație sistemică, ce include, de la 
simplu la complex: 

-- conceperea soluțiilor tehnice pentru produsele şi tehnologiile noi; 

-- elaborarea criteriilor şi a metodelor de determinare, de alegere a 
strategiilor şi a direcțiilor de progres tehnic, de stabilire a nivelurilor de 
tehnicitate realizabile şi eficiente pentru condiţiile economice, materiale, 
naturale, umane ale țării noastre; | 

-- elaborarea şi optimizarea sistemelor şi structurilor tehnologice, 
economice, sociale şi ecologice ale proceselor de producție, întreprinderilor, 
ramurilor economiei naționale; 

-- pertecționarea mecanismelor dezvoltării economico-sociale. 

Între aspectele enumerate există relaţii de profundă intercondiționare. 
De exemplu, strategiile de progres tehnic se clădesc pe soluții tehnice 
concrete realizabile, dependente la rândul lor de stadiul existent, de rata de 

progres ce poate fi obținută în condiţiile date şi cu concentrarea unor 
eforturi şi resurse (în sensul din cercetarea operațională ai termenului) ce 
pot fi alocate în contextul ansamblului nevoilor societăţii. La rândul lor, 
strategiile de progres tehnic au un rol determinant pentru soluţiile 
tehnice concrete care vor fi elaborate şi realizate efectiv. În mod similar, 
sistemele şi structurile de producţie au conținutul concret al produselor şi 
tehnologiilor lor, dar aceste produse şi tehnologii trăiesc sau nu, sunt 
eficiente sau nu, se nasc sau nu în funcție de sistemele şi structurile 
capabile să le genereze şi să le înfăptuiască la un nivel, calitativ şi 
competitiv, viabil. | 

Aşadar, relaţia ştiință-producţie nu poate exista în interiorul sferei 
pur tehnice, ci conectează ştiinţa în ansamblul şi diversitatea sa cu 
producția considerată ca unitate tehnologică-economică-socială-umană- 
ecologică. De aici decurg câteva consecințe: 

a) Multidisciplinaritatea. In epoca revoluției ştiinţifico-tehnice şi a 
calităţii economice nu există probleme reale monodisciplinare şi nici soluții 
eficiente monodisciplinare. Nu există astăzi ramură, domeniu productiv, în 
care să nu se conjuge organic mecanica, metalurgia, chimia, energetica, 
fizica, automatica, informatica ş.a.m.d. 

b) Unitatea şi conexiunea ştiințific-tehnic-economic-social-uman- 
ecologic. Revoluția ştiințitico-tehnică a încetat de mult să fie exclusiv sau în 
primul rând o revoluţie pur tehnică; ea este în acelaşi timp o revoluţie a 
scientizării conducerii, a analizelor şi deciziilor socio-economice complexe, 
a fundamențării orientării în multitudine statistică, incertitudine şi risc, a 
nuanțării logicii şi a asociativităţii — şi toate acestea inclusiv în problematica 
economiei producției. 

c) Cunoaşterea complexă a sistemelor de producție, pentru a fi 
create şi optimizate complex. Economia întreprinderii nu poate fi condusă şi 
optimizată prin prisma intereselor societăţii, altfel decât printr-o profundă 
cunoaştere şi modelare ştiinţifică a realităţii sistemice pe care o reprezintă, 
cu fluxurile sale formale şi informale interne şi externe, cu mecanismele 
instituționalizate şi cele generate spontan, cu homeosiaza şi metabolismul 
propriu. 


Abordarea ştiinţifică a funcționalității întreprinderii 

Din punctul de vedere prezentat, se pune problema unei abordări 
ştiinţifice a functionalităţii nivelului microeconomic — întreprinderi, centrale 
industriale40*. La acest nivel, se constituie un sistem de ecuații (şi inecuații) 
care descrie; 

- valorile prescrise şi restricțiile impuse de economia națională (prin 
indicatori de plan, normative, etc.); 

- relaţiile determinate de functionalitatea internă — tehnică, 
economică, socială, umană — a procesului de producție respectiv. 


40- Consideraţii valabile şi pentru structurile asociative actuale, de ex.: 
holding-uri. 

După cum se ştie, în funcţie de numărul de ecuații şi numărul de 
variabile, precum şi de valorile coeficienţilor, orice sistem de ecuaţii poate 
fi... (Se reiau considerente expuse în lucrarea [22]). 


De aceea, un obiectiv major al ştiinţei, necesar pentru o realizare 
efectivă a laturilor calitative ale producţiei, îl constituie analiza şi 
modelarea sistemică a funcționării întreprinderii ca un ansamblu — 
singura bază posibilă a unei fundamentări optimizate a planurilor 
întreprinderilor. 

În acest sens, trebuie asigurată şi raționalizarea fluxului informațional, 
precum şi stăpânirea unui flux de cauze obiective şi subiective ale creşterii 
volumului de informații. 


Maximizarea creşterii eficientei 

Calitatea economică presupune o actualizare a criteriilor de optim în 
planificarea activităţii productive. În locul criteriului pur cantitativ, al 
maximizării volumului activităţii — în expresie fie globală, fie netă — se pune 
problema maximizării eficienţei şi a maximizării creşterii eficienței. O analiză 
teoretică sumară arată că maximul de volum curent şi cel de creştere a 
eficienței nu coincid. Ele nu pot coincide principial, deoarece, din totalul de 
resurse disponibile, o parte, care trebuie consumata pentru creşierea 
eficienței, trebuie retrasă de la creşterea volumului. Cantitatea şi calitatea, 
atât cele tehnice, cât şi cele economice, formează un ansamblu; fiecare din 
ele reclamă eforturi şi resurse şi, pentru o alocare optimă a resurselor, sunt 
necesare obiective, criterii şi metode. Totodată, întregul sistem de 
cointeresare, în care predomină încă stimulii pentru cantitate, trebuie 
convertit în direcţia calității tehnice şi economice — condiţie a utilității relației 
ştiință-producție. 


Structura relației ştiință-producție 

Accentuarea laturilor calitative este legată de o strânsă implicare 
ştiință-producţie în procesul reproductiei. În schema-bloc (fig. 1) se constată 
diversitatea conexiunilor ştiinţă-producție, precum şi existența unor cicluri 
de reproducție, inclusiv reproducția ştiinţifică, fără de care ştiinţa nu poate 
exista, nici exercita rolul de forță de producție. 

Relaţia ştiință-producție va urmări: problemele actuale ale unităților 
economice, stadiul de dezvoltare economico-socială, obiectivele pe care 
le are de realizat societatea şi componentele ei la un moment dat, 
complexitatea şi diversitatea relațiilor interne şi externe ale unităţilor într-o 
permanentă schimbare. Astfel, se justifică necesitatea unei funcţii de 
pianificare pe ansamblul unităţii, având ca obiectiv stabilirea, menţinerea 
(întreținerea) şi perfecţionarea liniei strategico-tactice. 

STIINTA Productie 
(cercetare + | Constructii - 
proiectare; | montaj 

învățâmint ) | Servicii 


© 


Fig. 1. Schema-bloc a conexiunilor ştiință-producţie: 


E — Însumare: D — Distribuire: R — Rezultate ştiinţifice; E — Efecte în producție; 
1 — concepții; strategii; soluții sistemice; 3 — reproducție ştiinţifică: autoutilare cu: 5 — microproducție; prestații ştiinţifice; 
proiecte; prototipuri; tehnologii; sistema de concepții, strategii, legităţi, cunoaştere  6-— noi valori de întrebuințare, cu condiţiile: economisire de 
conducere; metodologii; condiții tehnice; de fenomene, metode de experimentare, resurse, productivitatea muncii, 


standarde; cunoştinţe; experienţă; asistență; metode de calcul, date (valori), materiale, protejarea mediului, calitate; eficienţă; calitatea vieții: 
optimizări (decizii); prestații, cadre formate cunoştinţe, experienţă (în cadre formate); 7 — cunoştinţe; cadre formate; 


2 — bază materială; validare soluții: cereri, documentare; 8 — avuţia națională; (moştenire): ştiinţă; resurse; forță de muncă; 
puneri de probleme; cadre formate (în 4 — reproducție, inclusiv cunoştinţe şi 9 — avulia naţională (rezultat): ştiinţă, resurse, forță de muncă; 
producţie); experiență în cadre formate; 10 — consum; 

11 — import; 


12 — export. 


Accentuarea factorilor calitativi şi mecanismul economic 

Ca orice relatie economică, relatia ştiință-producție se stabileşte, la 
nivelul funcționării unui mecanism economic, prin interacţiunea şi echilibrul 
a două componente: cererea şi oferta. 

În prezent, în România, oferta de ştiinţă depăşeşte cererea, privită 
ca inițiativă, manifestare a necesităţii şi capacitate de absorbție din partea 
producției. 

Problema care se pune — ca problemă de mecanism economico- 
financiar — nu este aceea de a spori presiunea ofertei de ştiinţă, şi aşa 
excedentare, ci de a elucida fenomenele şi a elimina cauzele care fac ca 
necesitatea obiectivă, organică, de ştiinţă a productiei să nu se manifeste ca 
interes economic, ca cerere solvabilă de ştiinţă, sub aspect fizic şi valoric. 

Mecanismul economico-financiar stimulează interesul producției 
pentru ştiinţă prin indicatorii de tip calitativ, a căror îndeplinire presupune: 

a) realizarea unor produse de nivei tehnic ridicat, cu caracteristici 
funcționale şi calitative superioare în procesul de utilizare, deoarece 
acestea condiționează realizarea producţiei fizice şi nete şi a exportului şi, 
ca un factor important, a beneficiului; 

b) realizarea unor produse cu cheltuieii materiale şi de manoperă 
scăzute, utilizarea unor tehnologii avansate, perfecționarea organizării şi a 
conducerii, deoarece acestea condiționează indicatorii de consumuri 
specifice, productivitate a muncii ş.a., precum şi beneficiul, producţia netă 
şi, sub aspectul competitivităţii, exportul. 


În acelaşi timp, vechiul mecanism economico-financiar inhibă 
interesul producţiei pentru ştiinţă sau ridică piedici în calea exercitării 
acestui interes, dat fiind că, prin specificul său, 
| ŞTIINŢA PRESUPUNE: 


EFORTURI IMEDIATE PENTRU EFECTE ULTERIOARE 
EFORTURI DIRECTE PENTRU EFECTE INDIRECTE 


EFORTURI CERTE PENTRU EFECTE PROBABILE 
EFORTURI LOCALIZATE PENTRU EFECTE DISEMINATE 


iar vechiul mecanism economico-financiar este structurat pe gestiunea 
eforturilor şi a efectelor imediate, directe, certe şi localizate. 
De asemenea, 


ŞTIINŢA PRESUPUNE: 
MALEABILITATE 
SPAȚIU DE MANEVRĂ 
AUTONOMIE 
pentru 
INOVARE 
OPTIMIZARE 


iar vechiul mecanism economico-financiar este structurat pe maxima 
prestabilire deterministă a parametrilor şi a modalităţilor acțiunii productive, 
pe baze normative cât mai amănunțite. 

Pentru exercitarea de către ştiinţă a rolului de forță de producție, 
stiinta trebuie plasată într-o poziţie integrată în ansamblul activității 
economico-sociale, şi anume, în fiuxul informaţional-deciziona! central, 
determinant al acţiunii sociale conştiente, ca fază firească şi parte a 
tehnologiei de generare şi de promovare a noului tehnic, economic şi 
social. Acesta implică o corelare bilaterală a planurilor: pe de o parte — 
planificarea din timp în cercetare a obiectivelor care urmează să devină 
obiective economice, inclusiv ale strategiei economice, iar pe de altă parte, 
planificarea economică a valorificării soluțiilor concepute în cercetare, 
organic integrată în ansamblu! proceselor de dezvoltare şi de funcționare a 
producției. 

Punerea ştiinţei în situaţia de a genera, a pregăti, a fundamenta şi a 
purta răspunderea socială de consecințe majore pentru întreaga dezvoltare 
poate constitui pasul proxim şi hotărâtor de realizat, în problematica 
structurării relaţiei ştiință-producție, pentru aoceniuarsa laturilor calitative în 
economia României. 

7. Petrol, tehnologie şi politică (2004) 


Ziua economică, 7.8.2004 


Cu prilejul semnării contractului de vânzare a cotei de proprietate 
asupra PETROM, primul ministru a spus: „...cine controlează PETROM-ul 
controlează economia românească şi cine controlează economia poate să 
controleze şi politica. Sunt însă foarte bucuros de faptul că putem să 
observăm că acest proiect reprezintă mai curând un parteneriat româno- 
austriac şi el ne dă siguranţa că nu vor apare riscuri sau probleme pentru 
funcţionarea societății româneşti, din contră.” După relatări din mass- -media, 
la numai câteva ore mai târziu, un înalt oficial al firmei cumpărătoare OMV 

a ținut să declare că firma sa va lua decizii numai privind problemele 
tehnice şi economice ale PETROM şi nu va întreprinde nici un demers de 
natură politică. 

Dincolo -de afirmarea caracterului de bunăvoință reciprocă şi de 
onestitate de intenţii ale părților, asemenea declaraţii pot constitui şi o 
încercare preventivă de liniştire a opiniei publice față de unele dintre riscurile 
tranzactiei încheiate. in realitate, într-un domeniu cum este petrolul — dar, de 
fapt, aproape în orice domeniu de mare pondere în economia națională — 
este foarte greu de separat şi de delimitat ce este şi ce nu este politică, ce 
decizie „tehnică sau economică” are sau nu are impact politic, mai mult sau 
mai puţin direct. De altfel, bunăvoința manifestată şi exprimată cât mai clar, 
de către OMV, este bunăvoința actualei conduceri a firmei, care, datorită 
ponderii importante a statului austriac în acţionariatul său, este bunăvoința 
actualei conduceri a statului austriac. Din păcate, Austria este o ţară în care 
forțele politice extremiste de dreapta sunt sprijinite de o parte importantă a 
electoratului şi nu există nici o garanţie că partidul ce are ca exponent pe 
Heider, la un moment dat, nu poate controla parlamentul şi nu poate forma 
guvernul. Dar, să trecem peste o asemenea eventualitate şi să ne referim la 
deciziile strict şi exclusiv tehnice şi economice şi posibilul lor impact politic. 

Desigur, prin impact politic se pot înțelege mai multe lucruri, într-o 
plajă foarte largă: de la exercitarea de influențe, directe sau indirecte, 
explicite sau implicite, în favoarea sau în defavoarea unor forte politice 
interne, ale unor personalităţi politice interne sau ale unor elemente de 
reprezentare a României în Uniunea Europeană sau în alte structuri 
internaţionale; în favoarea sau defavoarea anumitor eventuale interese 
comerciale, politice sau de altă natură ale României față de terțe părți; 
influenţe asupra unor componente ale structurii sociale din România, ale 
structurii economice — dezvoltări de ramuri sau subramuri, inclusiv — de ce 
nu? — influente asupra structurii sortimentale a comerțului exterior al 
României (cu ce grad de prelucrare, cu ce valoare adăugată), dar şi asupra 

structurii pe relaţii, cu impact la nivelul echilibrării balanţelor comerciale 
bilaterale cu diferite țări, unde sunt în joc atât interese şi întelegeri politice, 
cât şi implicaţii financiare — credite restante sau nu, garanții etc.; pot fi 
influenţe asupra repartizării componentelor în cazul obligaţiilor de încadrare 
în anumite cote de import sau export, stabilite la nivelul Uniunii Europene. 

La capitolul- de influente asupra structurii economice şi sociale, un 
rol important şi de lungă bătaie poate reveni influențelor, pe de o parte, 
asupra tehnologiilor ce vor fi transferate, implementate şi utilizate de către 
OMV în diferitele subramuri şi la nivelul diferitelor întreprinderi, cu impact 
asupra competitivităţii şi, de aici, asupra evoluţiilor lor pe piata internă şi 
internaţională, iar pe de altă parte, asupra cercetării ştiinţifice româneşti (îi 
va fi client noul PETROM sau chiar OMV? dacă da, atunci — pe ce 
componente?), asupra învățământului, asupra culturii din România şi 
asupra unor fenomene ca brain drain sau altele similare ca importanţă şi 
profunzime. Desigur, va avea loc, în particular, un reviriment în ceea ce 
priveşte interesul de masă față de cunoaşterea, în România, a limbii 
germane şi a culturii germane (după cum vor fi destui specialişti austrieci 
care, lucrând timp îndelungat în România, vor deprinde limba română şi nu 
este exclus ca, la instituțiile de învățământ petrolier austriece, studiul limbii 
române să devină disciplină opţională); se vor intensifica schimburile 
culturale bilaterale, turismul bilateral ş.a. 

Dar, să revenim la deciziile tehnologice propriu zise. Măsura şi 
modul în care viitorul PETROM-OMV va exploata zăcămintele de resurse 
epuizabile, implicând atât aspecte pur cantitative, cât şi, în special, 
tehnologiile de stimulare primară sau secundară (şi terțiară?) a extracției, 
deciziile privind continuarea valorificării sau abandonarea unor zăcăminte, 
explorările pentru descoperirea şi lucrările de punere în valoare a unor noi 
zăcăminte vor avea impact local, asupra localităților şi regiunilor României, 
dar şi asupra balanțelor comerciale externe curente ale României, dar şi 
asupra perspectivei — moştenirii lăsate românilor din generaţiile viitoare, 
măcar din proximele, cel puţin în viziuni prudente privind impactul integrării 
europene şi diminuarea rolului viitor al granițelor. 

O problemă sensibilă şi de mare importanţă politică şi socială va fi 
atitudinea şi impactul asupra industriei româneşti de utilaj petrolier, de 
chimicale necesare în procesele din domeniu, de valorificare (tehnologică) 
a produselor petroliere. 

Să mai amintim: impactul ecologic, atitudinea care va exista în 
problema tratării şi depozitării deşeurilor, a dezafectărilor, a promovării 
produselor biodegradabile şi a altor produse cu impact ecologic favorabil. 

În sfârşit — în această enumerare cu rol pur exemplificativ, pentru că 
problematica impactului politic al deciziilor tehnologice şi economice este 
oricum mult mai vastă, mai diversificată şi mai profundă — să amintim 
aspectul pur social al utilizării forței de muncă româneşti. S-a spus că s-a 
convenit că, pentru un timp dat, nu se vor face disponibilizări. Aceasta 
înseamnă, dacă nu ne aşteptăm la pomeni, că vor fi menținute instalaţii şi 
tehnologii cu productivitate a muncii mai redusă şi cu profitabilitate de 

asemenea, că ritmul de modernizare va fi limitat, va avea o constrângere. 
Dar în viitor? 

In existența sa, mai mult decât seculară, industria românească a 
petrolului a fost un vårf de lance a tehnologiei şi, în general, a ingineriei şi a 
economiei. Mult din terminologia românească din acest domeniu ne duce la 
origini anglo-saxone, după cum mult din terminologia românească de 
construcții de maşini şi electrotehnică este de sorginte germană. Va avea 
loc o răsturnare sau o complementare de tradiţii şi de know how? In cazul 
innoirii tehnologiilor şi a utilajelor tehnologice, care va fi politica de 
disponibilizare şi de recalificare a personalului existent, de atragere şi 
calificare de personal tânăr românesc, la diferitele niveluri ale ierarhiei 
tehnologice şi manageriale? Cum va funcţiona această politică în condiţiile, 
cunoscute, ale globalizării şi ale disparităților salariale şi de nivel de trai 
internaţionale? 

Să sperâm că „o să fie bine”. 

8. Un câmp mai larg cercetării ştiinţifice (1966) 


Titlul publicat: Un câmp mai larg cercetării ştiinţifice în domeniul 
automatizării. Scânteia, 2.11.1966 


„Urmărind utilizarea cu maximum de eficiență a fortelor şi a 
mijloacelor materiale, unităţile de cercetare abordează de obicei teme direct 
justificate de necesităţile economiei, de solicitările intreprinderilor, ceea ce 
este foarte firesc. 

Practica arată, însă, că cercetarea — fără să piardă din vedere 
interesele întreprinderilor — nu trebuie să fie condiţionată exclusiv de 
cerintele acestora, limitată la necesităţile momentului, deoarece, cu 
timpul, se poate ajunge nu numai la îngustarea orizontului şi la scăderea 
nivelului tehnico-ştiinţific a! cercetărilor, ci şi la reducerea aplicabilității 
soluțiilor elaborate. Pentru realizarea unui echilibru între nevoile 
imediate şi cele de lungă perspectivă ale economiei româneşti trebuie să 
se aibă in vedere ... promovarea activă a cercetării aplicative, concomitent 
cu cea fundamentală. 

Nu este o noutate ideea că, în cercetare, se impune o înlănţuire 
firească, ascendentă, a lucrărilor. Abordarea unei teme noi în mod izolat, 
fără să se țină seama de aspectele de ansamblu ale întregului profil, poate 
duce la soluții învechite chiar de la naştere, poate face ca lucrările să se ` 
prelungească peste măsură. Or, în decursul a 3-6 ani, cât durează 
aproximativ cercetarea unei teme şi finalizarea ei (până la intrarea în 
fabricaţie a unor instalaţii industriale şi punerea lor în funcțiune), se poate 
schimba conjunctura tehnică şi economică, limitând sau făcând chiar 
imposibilă aplicarea rezultatelor cercetării. Mă refer aici nu numai la uzura 
morală a solutiilor tehnice în domenii cu progres tehnic rapid, ci şi la 
schimbarea perspectivelor de dezvoltare a unor procese tehnologice. 
Apariţia unor condiţii noi, legate de progresele înregistrate pe plan mondial, 
poate diminua în mare măsură efectele tehnice şi economice ale unor 
cercetări în acest domeniu. De aceea, ar fi de dorit ca, în deosebi în ramura 
automatizării, să existe o mobilitate mult mai mare în ce priveşte soluțiile 
preconizate. 

Manevrarea - pentru construirea de instalaţii automatizate — a 
unor blocuri de aparaturi tipizate, de exemplu, care, în diverse 
combinaţii, pot face față unor solicitări şi nevoi diferite, facilitează o 
asemenea mobilitate. Concentrarea preocupărilor asupra unor astfel de 
sisteme de uz larg ar putea reduce substantial timpul şi eforturile 

investite de către cercetători în căutarea unor noi solutii. Mai mult decât 
“atât, în acest mod nu numai că nu se îngustează orizontul cercetătorului, 
Ci i se creează, în acelaşi timp, şi condiţii pentru efectuarea unor 
investigaţii aprofundate. 

Activitatea de cercetare consacrată satisfacerii cerințelor unor 
beneficiari trebuie să fie, prin urmare, judicios îmbinată cu cea de 
perspectivă, cu pregătirea din timp a unor noi soluții tehnice, de nivel 
superior, care să garanteze o eficiență sporită. Demararea unor noi 
investigații în acest domeniu presupune studiul atent al necesităților 
generale ale economiei naționale şi al tendințelor de dezvoltare a tehnicii 
pe plan mondial. 


ÎErassseSRhithrennmurninrstttitmtessithrninviiibtanmnnansuarii 


Aş mai sublinia o problemă legată de accelerarea punerii în 
practică a rezultatelor cercetării. În realizarea unei acțiuni tehnice de 
amploare, intervin o serie de etape tehnice succesive; cercetarea, 
proiectarea de utilaje, asimilarea uzinală, proiectarea de investiţii, realizarea 
de instalații experimentale, aplicarea în producție a noilor soluții. Aceste 
etape se desfăşoară în unități diferite, în cadrul unor reglementări legale 
diferite, care delimitează strict răspunderile. Acestea sunt adeseori atât 
de restrânse, încât nimeni (persoană sau unitate) nu răspunde de 
lucrare în ansamblul ei. 

Să presupunem că o cercetare s-a încheiat cu realizarea unui 
produs nou. Documentaţia tehnică este predată uzinei. Aceasta o 
adaptează specificului de producţie. Intervenţia cercetătorului nu mai are 
loc în mod legal decât sub forma asistenței tehnice şi numai la cererea 
uzinei. Se întâmplă, însă, ca uzina să nu respecte întotdeauna intențiile 
tehnice ale cercetării, periclitând astfel performanțele tehnice stabilite. 
1* Nu este mai puțin adevărat că uzina procedează, de obicei, în cadrul 
şi în limitele documentaţiei primite; dar, se poate, oare, prevedea totul 
într-o documentație, mai ales dacă este vorba despre o noutate? Multe 
aspecte noi pot apărea şi în cursul aplicării, necesitând concursul tuturor 
factorilor care au participat la realizarea lucrării. 

Pentru evitarea unor neajunsuri şi în vederea obţinerii unui maxim 
de eticienţă, cred că ar fi necesară instituirea funcției de coordonator tehnic 
complex (aceasta ar putea fi atât o unitate de cercetare sau un grup de 
specialişti, cât şi o persoană fizică), cu misiunea de a asigura conjugarea 


41* Teoretic, în economia de piață, producătorul este interesat să aibă clienţi 
şi nu îşi permite abateri de la calitate, de la performanțele impuse. Practic, însă, 
acest lucru depinde de costurile performanţei, precum şi de abilitatea redactării 
clauzelor contractuale (în condiţiile în care, la o lucrare cu grad mare de 
noutate, nici una dintre părți nu poate îi absolvită.de o anumită componentă a 
riscului). 

tehnică a tuturor verigilor, de la iniţierea lucrării până la încheierea fazelor 
experimentale, inclusiv cele tehnologice şi economice. Am avut prilejul să 
îndeplinesc parțial o astfel de atribuţie în cadrul unor lucrări complexe, 
convingându-mă de utilitatea ei.42: 


42- Pe pian mondial, ultimele decenii au fost martore ale afirmării atribuţiei şi 
specialităţi de project manager, ca şi a disciplinei de project management. 
Trebuie remarcat că preocupările de project management sunt prioritar axate 
pe coordonarea participanţilor în ceea ce priveşte încadrarea în resurse şi în 
termene, iar coordonarea complexă, tehnico-ştiintifică și economică, este, 
uneori, mai puţin conturată şi „procedurizată”. De altfel, întreaga filozofie a 
calitologiei actuale este concentrată în jurul conceptului de „contormitate”. Cu 
ce norme să fie, în detalii de esență, „contorme” activităţi inovative și, în 
particular, soluții tehnologice creative? | 

De altfel, în cadrul dezbaterii „Cum promovăm automatizarea”, Viata economică, 
18.6.1965, p. 9, am subliniat, între altele: ... Sarcinile (cercetării) nu poi fi 
considerate încheiate odată cu omologarea produsului, ci este necesară, pe 
baza cercetărilor, perfectionarea lui continuă, în pas cu progresul rapid al 
tehnicii mondiale. Or, în momentul de față, se manifestă uneori (?!) tendinţa ca, 
din cauza lipsei de capacitate a uzinelor, ... modernizarea produselor să fie 
amânată sine die. 

(Această dezbatere poartă, în inventarul de lucrări din volumul de față, numărul 
de ordine 89, fiind menţionată în finalu! cuprinsului.) 

9. Ştiinţa şi problemele sistemice (1983) 


Titlul publicat: Corelaţia dialectică ştiință-producție. Era socialistă, 
nr. 18/1983 


Ştiinţa, ca formă nemijlocită de producție, constituie unul dintre 
subiectele perene ale preocupărilor, gândirii şi scrierilor, îndeosebi din 
ultimele două decenii. Cercetătorul care se apleacă din nou asupra lucrărilor 
publicate la noi în legătură cu acest subiect poate constata caracterul angajat 
şi modul combativ în care diverşi autori argumentează şi militează pentru 
acreditarea şi materializarea rolului ce revine ştiinţei în procesul dezvoltării 
noastre economico-sociale. In acelaşi timp, incită la meditaţie continuitatea şi 
actualitatea problemelor dezbătute şi ale consideraţiilor expuse, faptul că au 
fost sesizate, enunțate şi analizate adevăruri devenite astăzi deosebit de 
acute. Se cer a fi actualizate, reconsiderate şi extinse unele concepte şi sfere 
ale participării ştiinţei la dezvoltarea noastră economico-socială, unele 
aspecte ale exercitării de către ştiinţă a rolului de forță de producție. 

Realităţile noi ale etapei istorice pe care o parcurgem, practica 
desfăşurării şi acţiunii frontului ştiinţific, exigenţele dezvoltării în actualele 
condiţii social-economice şi în actualul stadiu al ştiinţei şi tehnologiei 
continuă să cristalizeze noi probleme, să dea atribuţiilor ştiinţei, ca forță de 
producţie, noi dimensiuni şi valențe, să pună în fața conexiunii știință- 
societate noi obiective. Avem în vedere, în special, atribuţiile şi rolul ştiinţei 
pentru analiza complexă a proceselor şi generarea sistemelor de soluţii şi 
decizii 4%, pentru evidenţierea, gestionarea şi asigurarea interacțiunilor din 
sistemul tehnic-economic-social-ecologic, din sistemul de resurse şi de 
obiective ale dezvoltării economico-sociale, în ansamblu. 


Asigurarea interacțiunilor sistemice 


Una dintre tendințele majore şi generale ale dezvoltării actuale a 
ştiinţei constă în adaptarea ei calitativă la specificul soluționării problemelor 
de mare complexitate. Această tendință răspunde unor necesități din ce în 
ce mai stringente ale etapei prin care trecem. Orice soluţie sau decizie 


43 Sferele conceptelor de "soluție" şi "decizie", cu care vom opera, sunt partial 
întrepătrunse: uneori se consideră că soluţiile fac parte din sfera tehnicii (soluții 
tehnice), iar deciziile — din activitatea economico-socială; considerăm însă că, mai 
curând, soluțiile se referă la funcţionalităţi, construcții, structuri etc. concepute, în 
oricare dintre aceste sfere, iar deciziile — la alegeri între opţiuni posibile. Soluţiile par 
a constitui, deci, rezultatul unui proces, și anume al unui proces de tip creativ, iar 
deciziile — un act, bazat însă pe un proces cognitiv, inclusiv prospectiv, asupra 
soluţiilor create. Filiaţia şi atribuţiile ştiinţei în elaborarea, fundamentarea, pregătirea 
soluțiilor şi a deciziilor sunt evidente. 

prezintă, pe lângă consecinţe directe — cele cărora le-a fost ea destinată — 
şi un şir din ce în ce mai ramificat şi diversificat de consecințe propagate 
în sfere tot mai largi (în economie, societate, mediul înconjurător), cu 
acțiunea adesea întârziată, neașteptată şi uneori foarte greu cuantițicabilă 
imediat. 

De exemplu, construirea unui mare număr de centrale electrice şi 
termice funcționând pe bază de lignit neîmbogăţit, în diferite oraşe ale țării, 
ridică probleme tehnice care urmează a fi soluționate, între altele, în 
legătură cu asigurarea capacităților de transport al lignitului pe cale ferată, 
cu prevenirea poluării aerului, cu depozitarea şi evacuarea deşeurilor 
arderii, asigurarea productivității muncii (în condițiile în care manevrarea 
lignitului şi a deşeurilor arderii implică mari consumuri de manoperă). 
Soluţiile unor astfel de probleme de sistem se găsesc, desigur, la nivelul 
conceperii şi realizării instalaţiilor respective (de exemplu, asigurarea unui 
înalt grad de mecanizare, a unor dispozitive antipoluante), în sfere adiacente 
(de exemplu, îmbogățirea, prepararea, brichetarea lignitului, pentru 
reducerea volumului maselor transportate, a deşeurilor şi a poluantilor), dar, 
înainte de toate, în sistemul supraordonat, prin reconsiderări şi optimizări la 
scara naţională ale conversiilor de energie pe forme şi purtători, ale 
structurii faxurilor de purtători de energie, astfel încât să se obțină, din 
resursele energetice primare disponibile, utilități energetice finale maxime 
„sau / şi cheltuieli minime, în condiţii de limitare a influențelor nocive asupra 
mediului înconjurător. (În unele țări, în care extinderea utilizării cărbunelui — 
chiar în marile instalaţii concentrate — s-a făcut fără luarea măsurilor 
antipoluante necesare, s-au provocat aşa-zisele "ploi acide", cu daune 
imense aduse sănătății oamenilor, agriculturii, fondului edilitar etc.).44 

Totodată, prin resursele pe care orice acţiune, orice producție ie 
necesită şi le consumă — dintr-un total dat de resurse limitate —, se naşte un 
şir de consecințe-oglindă, complementare, în alte produse sau pentru alte 
obiective sau acţiuni, care candidează şi ele la aceleaşi resurse 45", De 
aceea, problematica alocării optime a resurselor constituie în prezeni un 


44+ Este o înşiruire a argumentelor contra programului de construire a 
centralelor de termoficare în cauză. În lucrări special consacrate problemelor de 
energetică s-a afirmat că România nu are nici pentru ce, nici cu ce să construiască 
centralele respective. Programul a fost sistat după 1989, dar, chiar dacă nu ar fi 
intervenit schimbările politice ştiute, o astfel de sistare s-ar fi impus: nici metalurgia, 
nici chimia sau alte ramuri energointensive nu mai aveau potenţialul de creştere din 
anii anteriori şi creşterea preconizată de capacități (intens poluante) de producție 
de energie nu era justificată, mai ales în condițiile nesoluționării dificultăților tehnice 
şi ecologice enumerate. De asemenea, din “tundamentările” programului de 
centrale pe lignit “ieftin” a fost omis adevărui economic că, pe măsură ce ar fi 
crescut extracția anuală de lignit, ea urma să fie din ce în ce mai scumpă, ca 
urmare a înrăutățirii condiţiilor geologice de extracţie, prin atacarea de straturi mai 
adânci, mai subțiri etc. 

45- Începând cu resursele financiare. 

câmp larg de aplicare a unor metode matematice avansate specifice. lar 
dacă între diferitele procese şi obiective — cărora urmează să le fie alocate 
resursele — există şi conexiuni funcționale sau influențe reciproce de altă 
natură, necesitatea unor analize şi soluționări pe ansamblu, corelate, este 
cu atât mai imperioasă şi dificultatea metodelor de analiză creşte sensibil. 
Se pot exemplifica, în acest sens, problemele ştiinţifice pe care le pun 
coreiăriie de investiţii în cadrul dezvoltării complexe a unor sisteme: sisteme 
de transport (pe fluxuri, pe tipuri de transport), amenajări hidrotehnice pe 
bazine hidrografice: pentru utilizări energetice şi neenergetice ale apei, 
lucrări de protejare aferente ş.a.m.d. — domeniu de mare actualitate şi 
importanță, pentru care a fost stabilit un amplu şi important program. 

În general vorbind, consecinţele urmărite printr-o anumită soluţie 
sau decizie pot ajunge uneori, ca urmare a jocului proceselor sistemice, 
departe de a avea alura sau cel puţin dimensiunea urmărită şi presupusă. 
Uneori apar chiar consecințe contrare celor dorite sau scontate. Astfel — 
rămânând tot în- sfera energiei —, unele acţiuni întreprinse pentru 
economisirea energiei, pentru reducerea consumului de combustibil, şi în 
special de hidrocarburi, în economia naţională, au avut drept consecință, în 
anumite condiții sistemice, creşterea consumurilor de combustibili, în 
ansamblu, şi cu deosebire a celor de hidrocarburi! De exemplu, este 
cunoscută de mai mulţi ani situația anormală creată prin exploatarea 
nerațională a centralelor hidroelectrice în intenţia de a se produce energie 
în cantități mai mari decât cantitățile de energie de vâri pentru care au fost 
proiectate, în vederea substituirii consumului corespunzător de hidrocarburi 
(ne referim la marile centrale hidroelectrice cu lacuri de acumulare de pe 
râurile interioare). Până la urmă, aceasta s-a soldat cu o reducere sensibilă 
a cantităților anuale de energie hidroelectrică totală produsă -— din care, în 
proporții şi mai mari, a energiei de vâri —, ca urmare a funcţionării cu 
niveluri scăzute a lacurilor de acumulare (energia realizată într-o 
hidrocentrală fiind proporțională cu produsul înălțimii căderii de apă, al 
debitului şi al timpului). lar de aici a apărut necesitatea compensării deficitului 
de energie hidroelectrică prin consumuri suplimentare de hidrocarburi la 
nivelul sistemului electroenergetic național în ansamblu, la aceeaşi cantitate 
totală de energie electrică livrată economiei. 

Totodată, după cum s-a putut constata din statisticile publicate4$, 
după 1980 a avut loc, la noi, o creştere a consumurilor specifice de 
combustibil pentru obținerea energiei electrice, ca efect, printre altele, al 
opririlor şi repornirilor repetate ale grupurilor termoenergetice, în funcţie de 
fluctuațiile consumului, în vederea economisirii combustibilului, omițându-se 
însă din calcul marile consumuri suplimentare de energie ce se produc la 
pornirea şi oprirea grupurilor. Situaţii similare, deci cu consumuri de energie 
suplimentare, au apărut şi datorită opririlor şi pornirilor agregatelor şi 


45 Anuarul statistic al R.S.R., 1982, p. 101. 

fluxurilor tehnologice din industriiie consumatoare, tot în vederea economisirii 
energiei, inclusiv pentru aplatizarea vârfurilor de sarcină. 

În fine, două exemple din altă sferă. La creşterea gradului de 
utilizare a capacităţilor de producție peste anumite valori, optime, unii 
indicatori calitativi economici (eficienţă, rentabilitate, productivitatea muncii 
etc.) se înrăutățesc, deoarece se nasc mai multi timpi morti, sporesc 
probabilitatea de avarii şi aria lor de propagare, devenind necesară 
efectuarea unor reparaţii şi a altor intervenţii neplanificate imediat, în 
condiţii improvizate şi deci mai scumpe etc. De asemenea, este ştiut că 
rezervele de plan şi stocurile prea mari imobilizează resurse, diminuează 
potențialul productiv etc. Pe de altă parte, însă, rezervele de plan şi 
stocurile prea mici scad productivitatea muncii, deoarece orice defecțiune 
sau întrerupere se propagă în procesul tehnologic şi economic mai repede 
şi pe o arie mai largă, perturbând activitatea mai multor muncitori, 
necesitând eforturi şi cheltuieli suplimentare pentru restabilirea situaţiei 
normale; totodată, creşte efectul perturbărilor în lanț şi al daunelor în 
ansamblul economiei. 

Toate aceste fenomene pot fi — cel puţin în parte — analizate, 
prevăzute, prevenite, optimizate, corelate numai cu metode ştiinţifice 
(tehnice, economice, sociologice, ecologice ş.a.), unele cunoscute şi folosite, 
altele — noi. Este un câmp de acţiune ce reclamă cu acută necesitate 
aportul practic al ştiinței-forță de producție ca instrument pus la dispoziția 
gândirii umane şi întru completarea şi potențarea gândirii umane, ca utilaj 
liant şi coordonator al fenomenelor şi proceselor ce alcătuiesc, la diferite 
scări structurale, sistemul tehnic-economic-social-ecologic. 


Înainte de a trece la alte concretizări ale celor afirmate, se impune o 
constatare de ansamblu, care să pună în lumină dimensiunea şi importanța 
vitală ale problemei: s-a arătat că, pentru a realiza o unitate de venit 
național, consumăm o cantitate de resurse cu mult mai mare (adesea, de 
câteva ori mai mare) decât multe țări industrializate avansate — resurse 
energetice, materiale, umane etc. Şi totuşi, în general şi în medie, 
consumurile noastre specifice energetice, în diferite procese tehnologice 
concrete, luate separat, nu sunt de câteva ori mai mari decât cele 
corespunzătoare din țările cu care ne comparăm. Uneori ele sunt similare, 
alteori sunt cu numai 20-30%, iar în cazuri cu totul izolate, cu 50% mai 
mari. Există, desigur, şi excepţii, dar care nu pct schimba imaginea de 
ansamblu. Alteori, consumurile specifice sunt chiar mai mici decât în ţările 
de comparație. De exemplu, nivelul pierderilor de energie în rețelele 
electrice ale României este acum poate cel mai scăzut din lume, iar 
consumurile noastre specifice de combustibil pentru producerea energiei 
electrice au fost, de asemenea, în 1980, printre cele mai mici. Ponderea 
unor procese tehnologice cu consumuri energetice scăzute este la noi 
comparabilă sau chiar mai mare decât în multe alte ţări (de exemplu, 
ponderea cimentului produs după procedeul uscat, deci cu un consum 

redus de energie, a fost, la noi, în 1980, de 66,3%, față de 78% în Japonia, 
43% în S.U.A., 14,4% în U.R.S.S.). 47 

În toate aceste condiţii favorabile nouă, o explicaţie a distanţei ce ne 
desparte de țările de comparaţie în ceea ce priveşte eficienţa utilizării 
resurselor la nivelul indicatorilor sintetici ai economiei naționale poate fi, 
cred, tocmai rămânerea noastră în urmă în utilizarea practică a 
instrumentelor științei ca forță de producţie, pentru stabilirea soluţiilor şi 
a deciziilor sistemice, pentru planificarea, corelarea, coordonarea şi 
agregarea soluțiilor şi a deciziilor concrete, de detaliu, prin prisma unor 
optimizări de ansamblu, ierarhizate pe niveluri succesive, ținând seama de 
interacțiuni şi de consecinte indirecte, ca şi de cele propagate. Este un 
câmp larg deschis pentru creşterea pe trepte superioare a eficienței 
economiei noastre, prin modernizarea şi lărgirea esenţială a suportului de 
metode şi tehnici ştiinţifice utilizate. În acest sens, trebuie făcută însă 
precizarea că există, deopotrivă, situaţii în care dispunem astăzi de 
rezultate şi instrumente ştiintifice necesare, problema constând numai în a 
recurge la folosirea lor în practică, dar există şi situatii în care abia urmează 
să fie desfăşurate cercetările ştiinţifice care să creeze asemenea tazuRate 
şi instrumente ştiintifice de lucru. 

În fond, care sunt principalele categorii de interacțiuni şi, respectiv, 
corelări sistemice care ar putea fi necesar să intre în atribuţiile ştiinţei şi, 
prin intermediul acesteia, în arsenalul practicii tehnologice şi al celei social- 
economice curente? 


Atribuţii ale ştiinţei pentru soluționarea problemelor sistemice 

În sfera propriu-zisă a progresului tehnic, cred că o problemă de 
mare actualitate o constituie creşterea ponderii — poate, în unele ramuri şi 
domenii, chiar iniţierea — cercetării de sisteme tehnologice şi instalații 
tehnologice complexe. Prin practica şi tradiţia ultimelor decenii de la noi din 
țară şi prin reglementările referitoare în special la proiectarea de investiţii, s- 
a împământenit în unele ramuri ideea că un flux tehnologic complex, o 
uzină, o instalaţie integrată se nasc exclusiv la planşetă, lucrând cu creionul 
pe hârtie. Dacă intervine şi calculatorul, el este încă utilizat preponderent 
pentru calcule de dimensionare, pentru variante etc. Alimentate şi de unele 
concepții perimate asupra ştiinţei, potrivit cărora aceasta ar fi menită 
doar să aprofundeze detalii, şi încă numai la cerere, uzanţele actuale 
concentrează preponderent cercetarea asupra găsirii de soluţii pentru 


+7* Se punea în evidență discrepanta gravă, reală, între consumurile energetice 
pe unitatea de venit national, pe de o parte, şi consumurile specifice pe unitatea de 
produs fizic, pe de altă parte, ceea ce reflecta ineficienta economiei naționale în 
ansamblul ei, teribila pierdere de eficienţă ce se petrecea undeva între nivelul 
multora dintre instalaţiile tehnologice (nu al tuturor) şi economie — întreprinderea ca 
organism economic şi apoi nivelui macroeconomic. 

tehnologii, pentru utilaje, pentru aparate, pentru anumite componente 
tipizate, pentru materiale — prea adesea considerate (și cercetate) separat. 
De exemplu, cazanele pentru termocentrale le elaborează specialiştii în 
cazane, turbinele le cercetează specialiştii în turbine ş.a.m.d., dar sistemul 
tehnologic complex pe care îl reprezintă o centrală electrică, cu toate 
conexiunile, nu numai între cazane şi turbine, ci şi cu nenumăratele tipuri 
de echipamente auxiliare, de "servicii proprii", de automatizare s.a., 
conectate în flux, se consideră deseori că ar fi o treabă exclusivă de 
proiectare. 

Poate garanta oare cineva că, punându-se cap la cap şi în 
interacţiune mii de componente cercetate separat, fie ele şi omologate (dar 
tot separat), se merge la sigur? Oare “organismul” astfel creat nu capătă o 
funcționalitate nouă, o viaţă proprie, ale cărei legi s-ar cuveni să fie 
cercetate in prealabil, ale cărei posibile comportamente neaşteptate, 
inclusiv, poate, nedorite, ar trebui cunoscute şi prevenite? Nu este însă 
suficient să se aleagă nişte: parametri tehnici, să se stabilească aprioric 
condiţii tehnico-economice pentru fiecare dintre echipamentele izolate şi 
apoi să se cerceteze de-a lungul şi de-a latul numai soluţiile pentru 
realizarea acestor condiţii — condiții care insă au fost adoptate fără ca 
înseși cerințele tehnice, înşişi parametrii pentru echipamentele componente 
să rezulte (de regulă, nu ca excepții izolate doar în anumite ramuri sau 
pentru anumite instalaţii) din cercetarea ansamblului în care ele urmează să 
interacționeze într-un mod optim, eficient şi sigur. 

Desigur, un mare ansamblu de echipamente în interacțiune, o uzină 
complexă, nu se pot pune în eprubetă, sub microscop, şi nici testa pe un 
stand într-un laborator. Şi totuşi, funcționalitatea ansamblului — a acestuia 
pus, în prealabil, în contextul său tehnic şi ecologic — poate fi cercetată prin 
"analiză de sistem", apoi prin simulare pe calculator, simulare în care 
fiecare componentă să fie introdusă cu datele şi caracteristicile rezultate din 
măsurătorile şi experimentările fizice corespunzătoare sau conform 
variantelor de soluţii preconizate, iar toate împreună să "funcționeze", să 
"interacţioneze" în calculator, în diferitele situaţii posibile. 

Pot exista — şi sunt adesea folosite — instalaţii-pilot. Există şi alte 
metode de cercetare. Dar, mai mult decât orice, cred că este necesară 
acreditarea ideii (şi a practicii) că soluţiile de ansamblu pentru instalaţii 
tehnologice compiexe formează un obiect de cercetare tehnologică, 
conjugată şi în interacțiune cu cercetările pentru echipamentele şi utilajele 
componente — în prealabil şi în corelare cu proiectarea de investiţii. 

Se impune, totodată, acreditarea ideii că interacțiunile între părţile 
componente ale unui ansamblu tehnologic, funcționalitatea sa ca atare, ca 
şi interacțiunile ansamblului considerat cu mediul înconjurător — tehnic, 
social şi natural — formează în sine un obiect de cercetare ştiinţifică, 
teoretică şi experimentală, după caz, o cercetare care, la rândul ei, poate fi 
cel puţin tot atât de diversificată şi de amplă ca şi o cercetare pentru un 
material, o tehnologie, un echipament. 

in fine, decuparea însăşi a ansamblului tehnologic în tipuri şi 
tipodimensiuni de echipamente şi utilaje componente, ca şi stabilirea 
parametrilor şi a condiţiilor tehnice pentru fiecare dintre aceste componente, 
ar trebui să rezulte dintr-o astfel de cercetare complexă care să verifice în 
ce măsură şi în ce condiţii se vor obține rezultatele generale urmărite, să 
asigure eficiența, corectitudinea şi siguranța în funcţionare, să permită 
sesizarea şi prevenirea cel puțin a unora dintre disfuncţionalităţile şi 
consecintele nedorite posibile. 


În sfera economică se pot distinge categorii diferite de interacțiuni 
sistemice ce se impun a fi cercetate şi apoi luate în considerare, în practică, 
pe baza şi cu ajutorul unor instrumente ştiinţifice de analiză şi calcul. Unele 
asemenea interacțiuni rezultă din exemplele menţionate mai înainte. 

In întreprinderi se ridică problematica privind asigurarea corelaţiiior 
interne şi a stăpânirii strânselor interacțiuni care există între _diferiții 
indicatori: consumuri specifice de materiale, de energie, de manoperă, 
productivitatea muncii, gradul de utilizare a capacităţilor de producție, 
rentabilitate, calitatea producției ş.a. Este evident că aceşti indicatori nu 
sunt independenți şi reciproc indiferenti, că fiecare modificare a unuia dintre 
indicatori provoacă o reacţie în lanţ de modificare a majorității celorlalţi, 
uneori în acelaşi sens, alteori în sens opus. Cercetarea acestor probleme la 
nivelul diferitelor tipuri de procese tehnologice, produse, întreprinderi, ramuri 
ar permite stabilirea ştiinţific fundamentată a unor corelaţii microeconomice 
și, de aici, aprofundări în precizarea corelațiilor macroeconomice 
corespunzătoare, ca şi direcționarea unor priorități de progres tehnic, 
măsuri de organizare şi conducere ş.a. 

La rândul lor, întreprinderile sunt strâns intercondiţionate cauzal, 
funcțional. Ele se influențează reciproc în profunzime. De fapt, este nevoie 
să fie avute în vedere atât conexiunile dintre tehnologiile şi secţiile diferite 
ale aceleiaşi întreprinderi, cât şi conexiunile dintre întreprinderi şi 
beneficiarii individuali ai bunurilor de consum ş.a.m.d., mergându-se până 
la conexiunile dintre fiecare întreprindere şi ansamblul economiei şi 
societăţii. O întreprindere furnizoare influențează o întreprindere benefțiciară 
de departe nu numai prin faptul că îi livrează sau nu produsul care 
formează obiectul unui contract. Pentru că, de exemplu, prin operativitatea 
cu care îi satisface comanda, furnizorul creează sau nu beneficiarului 
imobilizări de fonduri, îi facilitează sau îi îngreunează experimentarea şi 
introducerea soluţiilor noi, realizarea produselor pe care acesta trebuie, la 
rândul său, să le livreze; introducând sau nu timpi morți, îi influenţează 
productivitatea muncii ş.a.m.d. De asemenea, prin nivelul tehnic şi calitatea 
produsului livrat, furnizorul influențează la beneficiar consumurile specifice 
de materiale şi de energie, ca şi productivitatea muncii. Şi aceasta atât în 
mod nemijlocit, prin parametrii tehnico-economici funcționali ai produsului, 
cât şi prin siguranța în funcționare, care determină continuitatea şi 
desfăşurarea normală a proceselor, ca şi volumul de resurse materiale, 
financiare şi umane consumate de beneficiar pentru activităţile de 

întreținere şi reparaţii. În functie de durabilitatea unor produse, beneficiarii 
lor sunt nevoiţi, pentru a face față la acelaşi volum de necesități, să procure 
în timp cantităţi mai mici sau mai mari din aceste produse, diminuând sau 
sporind prin aceasta şi consumul de materii prime şi energie, de muncă vie 
şi materializată necesare, in ansamblul economiei, pentru realizarea 
produselor în cauză. Şi aşa mai departe. 

Prin urmare, consecințele fiecărei decizii tehnice sau economice, 
efectele calităţii fiecărei operații sau activităţi productive depăşesc 
posibilitățile de cuprindere ale actualelor metode de contabilitate, ale 
actualelor metodologii de constatare şi raportare ale îndeplinirii indicatorilor 
de plan, ale actualelor mecanisme prin care se constituie rezultatele 
financiare ale întreprinderilor. Devin necesare, în consecinţă, cercetări 
tehnice şi economice, precum şi elaborarea de modele matematice care să 
caracterizeze în toată complexitatea reală — la scara economiei naționale — 
măsura în care fiecare întreprindere satisface necesitățile beneficiarilor, 
condițiile pe care le asigură, contribuţia pe care o aduce la dezvoltarea 
economico-socială, la creşterea productivității muncii sociale, la 
economisirea resurselor materiale, de energie eic. 

Este de subliniat că unele acțiuni inter-ramuri se manifestă în mod 
esenţial temporizat, întârziat în timp. Voi da un singur exemplu, dintre cele 
mai actuale. În condițiile unor soluții tehnice şi materiale date, este necesar 
ca economisirea energiei, prin reducerea cantitativă a materialelor 
energointensive utilizate la izolarea termică a clădirilor şi a instalaţiilor 
industriale, să fie optimizată — la nivelul economiei naţionale şi în timp — în 
balanță cu consumurile suplimentare de energie în viitor, în decursul 
utilizării clădirilor şi exploatării instalaţiilor. Dar, pentru aceasta, efectele 
economice se cer a fi nu numai contabilizate — ceea ce relevă numai o 
componentă a efectelor totale, pe cea imediată şi locală —, ci şi prognozate, 
calculate ținând seama de diversitatea locurilor şi a condiţiilor de 
funcționare, punând astfel în echilibru optim şi efectele acumulate în timp 
(şi diseminate în teritoriu). 

Toate acestea ilustrează evident, cred, faptul că materializarea 
rolului ştiinţei ca forță de producție la nivelul sistemic este de natură să 
asigure o mai bună concordanță între indicatorii de eficienţă iocali şi cei ce 
se obțin la nivelul economiei, în ansamblu, — ceea ce poate deveni astfel o 
importantă resursă, suplimentară, a dezvoltării noastre economice în 
continuare. 


Unele probleme ale practicii de cercetare sistemică 


Poate prezenta interes punerea în discuție a câtorva aspecte 
izvorâte din experiența acumulată pe parcursul a ceva mai mult de un 
deceniu de efectuare a unor cercetări cu caracter sistemic, de profil 
tehnologic, economic sau conjugat tehnologic-economic, în principai în 
domeniul energiei. 

Desigur, fiind mai puţin încetăţenite, asemenea cercetări pot întâmpina, 
deocamdată, unele dificultăți specifice, adesea de origine subiectivă. De 

aceea, incepând cu insâşi concepția, trecând prin modul de organizare a 
cercetărilor şi încheind cu problematica specifică a aplicării în practică şi a 
relației "cercetător-beneficiar”, se impun abordări şi soluționări adecvate. 

O primă constatare și concluzie este cea a necesității caracterului 
integrat al cercetărilor sistemice, pe întreg ciclul — de la concepţie la 
aplicaţie. Practica arată că în încercările de proțilare a unor colective de 
cercetare exclusiv pe metode şi modele — colective insuficient ancorate în 
realitățile practicii efective şi "cruțate” de dificultăţile aplicării în practică — se 
poate ajunge la realizări pur teoretice, care capotează la prima confruntare 
cu viața, iar între cercetători şi potenţialii beneficiari se produce o izolare 
cvasitotală. Chiar dacă este foarte greu şi dacă, de multe ori, se impun a fi 
depăşite susceptibilități de o parte şi de alta şi se cer depuse eforturi 
sustinute de ambele părți, cercetarea sistemică — ca şi orice proiectare de 
investiție sau cercetare de produs — trebuie dusă până la realizarea practică 
şi atingerea obiectivelor urmărite, până la calcule efective, la formularea de 
rezultate şi concluzii concrete şi viabile pentru probleme reale. Cel puţin în 
actualul stadiu, acest lucru nu poate fi făcut decât de către cercetătorul- 
elaborator ai metodelor şi modelelor, fiind de dorit o implicare directă a 
acestuia în problemele concrete ce se pun în fața ramurii, domeniului, - 
economiei în ansamblu, dar, în acelaşi timp, şi participarea şi cooperarea 
directe ale factorilor "beneficiari", chiar de la început, de la formularea 
obiectivelor, iar apoi pe tot parcursul cercetării, până la încheierea ei şi 
obținerea rezultatelor scontate. 

Totodată, este nevoie să se ţină seama de amploarea (costul şi 
durata) cercetărilor pentru elaborarea de metode, modele matematice, 
programe de calcul, pentru constituirea băncilor de date, pentru clarificarea 
problemelor teoretice, uneori chiar fundamentale, pe care o presupun 
cercetările sistemice. De regulă, problemele practice concrete ce apar 
comprimă timpul disponibil: răspunsurile sunt solicitate cu urgență. De 
aceea, se impune o strategie de cercetare elastică. În primul rând, esențial 
este de a se "intra În joc" cu răspunsuri şi rezultate obținute cu ajutorul unor 
metode şi tehnici disponibile, promovând pentru început concepţia, 
abordarea sistemică, chiar dacă rezultatele nu au încă precizia şi detalierea 
dorite (cu condiţia, desigur, să nu se compromită concepţia prin rezultate 
inadecvate sau neviabile). Paralel şi, pentru început, în mod independent, 
se cer a fi promovate cercetări fundamentale, de perspectivă, orientate spre 
probleme ce vor apărea (sau vor putea apărea) în viitor şi care să ofere 
conceptele, criteriile, modelele matematice, informaţiile necesare, iar aceste 
cercetări să fie pe cât posibil urmate de aprofundări şi detalieri succesive, în 
continuă confruntare cu practica. 

Este de subliniat caracterul de continuitate ce se cere asigurat unor 
astfel de preocupări din cercetare. Este nevoie de acumulare de experienţă, 
de informaţii. De asemenea, strategia aprofundărilor succesive în cercetare 
devine posibilă numai în condiţii de continuitate. În plus, înseşi pmo lat 
analizate sunt adesea susceptibile de reconsiderări și reluări periodice, i 

funcție de noile elemente ale progresului tehnic, ale situației economice, ale 
structurilor industriale, de noile obiective ale dezvoltării ş.a.m.d. 

Continuitatea, specializarea, profesionalizarea analizei sistemice şi 
a prognozei nu Înseamnă o izolare de restul cercetării, ci, dimpotrivă, o 
ancorare în conexiuni interdisciplinare, o largă cooperare care să asigure 
ca fiecare aspect de detaliu, de profil, inclus în analiza sistemică, să fie la 
rândul său corect, adecvat, să surprindă aspectele și tendințele esentiale 
ale progresului tehnic, implicaţiile şi condiționările semnificative pentru 
problema analizată şi datele reale. Sunt necesare, de asemenea. 
soluționări specifice în problema metodologiei de determinare a eficienţei 
economice a lucrărilor de cercetare (în special, raportarea realizărilor), în 
condiţiile în care efectele reale se răspândesc pe o arie largă de unități şi 
procese. 

Interesul mereu crescând faţă de cercetările de această natură, cu 
prilejul unor contacte de colaborare în diferite sectoare şi ramuri, dovedeşte 
că problematica discutată în aceste rânduri răspunde unor necesități de 
fond ale economiei noastre, completând într-o direcţie esențială paleta de 
atribuții ale ştiinţei ca forță de producție. 

10. Condiţionări sociale ale eficienței ştiinţei (1974) 
— Studiu de caz — 


Caiete de studii, referate şi dezbateri nr. 16. Universitatea din 
Bucureşti, Laboratorul sociologic. Mai 1974 


introducere 


Lucrarea de față se încadrează în continuarea unor preocupări 
anterioare ale autorului. Diferite aspecte ale conditionării economico-sociale 
a cercetării ştiinţifice, în particular legate de promovarea, valorificarea şi 
eficienţa tehnicii noi, au fost prezentate în lucrările: 

e Despre mecanismul progresului tehnic şi condiționarea sa 
economică. A XII-a sesiune ştiinţifică a Institutului Politehnic din Bucureşti, 
1969. 

+ Valoare, pret şi cointeresare materială pentru introducerea tehnicii 
noi. Probleme economice nr. 6, 1970 [11]. 

e Participare la ancheta privitoare la eficiența cercetării ştiinţifice. 
Probleme economice nr. 10, 1970 [14]. 

+ Cercetarea şi eficienta. Contemporanul nr. 35, 1972 [1]. 

e Cu privire la poziția socială a ştiinţei in socialism. Viitorul social nr. 
1, 1973. Republicat în volumul: Mutatii contemporane în ştiinţă şi tehnică şi 
implicațiile lor. Editura Politică, 1973 [4]. 

De asemenea, unele aspecte particulare au fost tratate în cadrul 
câtorva articole şi mese rotunde în perioada 1966-1970. 

Bunăvoința cu care mi-a fost pusă la dispoziţie tribuna de înaltă 
ținută ştiinţifică a Laboratorului sociologic m-a determinat să caut să mă 
prezint în fața acestui for exigent nu cu o simplă extindere a analizelor 
teoretice anterioare, ci cu un alt mod de abordare şi un alt conținut. incitat şi 
de o sugestie care mi-a fost făcută, într-o pauză, de către unul dintre 
participanţii activi ai laboratorului, am ales calea de a vă reține atentia cu 
materialul faptic care, pe de o parte, a stat la baza analizelor făcute şi care, 
pe de altă parte, supus unor specialişti în problemele ştiinţelor sociale, să 
permită analize şi concluzii mai pertinente. Ca nespecialist, mi-am luat 
îngăduința de a recurge la contestata metodă a studiului de caz, cerând de 
la început scuze pentru inadvertențele metodologice pe care specialiştii 
prezenți le vor filtra, sper, cu clemenţă. 


Studiul de caz se referă la examinarea, în lumina temei aflate în 
dezbatere, a lucrărilor de cercetare la care autorul a participat direct, în 
calitate de coordonator de iucrare sau participant în colectiv. 

Dezavantajul constă în riscul evident al unor interpretări subiective. 
De asemenea, semnificația constatărilor este umbrită de posibila corelare a 

evenimentelor datorită unor caracteristici personale ale subiectului, precum 
şi de certa corelare a evenimentelor datorită delimitării sferei de specialitate 
a tematicii de cercetare (vor urma scurte comentarii asupra acestui aspect). 
Avantajul principal constă în posibilitatea cuprinderii în analiză a 
unui interval de timp mare (18 ani). Sfera de specialitate, deşi delimitată, 
prezintă totuşi interes, fiind vorba despre un domeniu de vâri al tehnicii 
(automatică-informatică; în particular şi în principal, sisteme automate de 
transmitere a informaţiei). De asemenea, viața şi reorganizările au făcut ca 
lucrările să se desfăşoare succesiv în cadrul a trei institute, ținând de două 
ramuri substanţial diferite din punctul de vedere considerat. Beneficiare ale 
lucrărilor trecute în revistă au fost unități din şapte ramuri ale economiei. 


"mmm nipaua ss passat ăia hamnnnzra nani Nisip abia 


Studiul 

Pentru studiul de față, asupra listei lucrărilor realizate s-au efectuat 
două operațiuni: 

— selectarea numai a lucrărilor cu aplicabilitate practică directă şi al 
căror beneficiar direct era exterior sferei cercetării (deci, excluzând studiile 
de demarare a unor noi profiluri de cercetare, elaborările de soluții tipizate, 
cercetările teoretice şi experimentale destinate elaborării de orientări şi 
politici tehnice sau pregătirii de soluții sau metode de calcul pentru aplicaţii 
viitoare, lucrările de autoutilare cu aparatură de laborator sau cu programe 
de calcul etc.); 

— comasarea lucrărilor care au format câte o familie de cercetări 
(având un obiectiv complex comun şi un beneficiar comun) în câte o 
singură poziție. | 

S-a format astfel o listă de 10 lucrări cumulative, dintre care 8 au 
fost de mare amploare (durate 2-4 ani; efectuate în colective de 3-10 
cercetători, costuri contractuale 0,3-3 mil. lei fiecare — în prețuri 1974), iar 
celelalte 2 ar fi atins dimensiuni comparabile dacă nu ar fi fost sistate. 

Situația celor 10 lucrări se prezintă astfel: 

e 2 — nevalorificate; 

e 1 — sistată pe parcurs; 

e 6 — valorificate, dar în măsură mult mai redusă decât s-a avut în 
vedere la abordarea lor; 

+ 1 —în curs, cu perspectivă de sistare. 

Deci, nici una dintre lucrări nu a fost valorificată în măsura 
posibilităților sau în măsura premiselor avute în vedere la abordarea lor. 

Cele 10 lucrări nu sunt o excepție. Soarta a foarte numeroase lucrări 
bine cunoscute autorului, efectuate de către diferite colective de cercetare, 
nu a fost substanțial diferită. Există, desigur, şi cercetări aplicate şi 
valorificate corespunzător, dar — poate, este o imagine subiectivă — numărul 
şi ponderea lor sunt mult prea reduse faţă de necesități. 

Problema prezintă un interes sociologic deosebit, nu numai prin 
consecințele situației arătate (efort social-economic investit, dar insuficient 

valorificat, pe de o parte; privarea societății şi a economiei de rezultatele 
ştiinței, pe de aită parte), ci şi prin implicatiile sociale şi umane. 

ipotezele comune, de primă aparenţă, care să explice situația arătată, 
pot fi: 

-- cercetătorii au fost incompetenti, astfel încât lucrările au fost 
efectuate necorespunzător calitativ; 

— cercetătorii au dat dovadă de lipsă de perseverență şi preocupare 
pentru finalizarea şi valorificarea lucrărilor; 

-- beneficiarii s-au dovedit incompetenti şi refractari la progresul 
tehnic. i 

Admiterea oricăreia dintre aceste ipoteze ar fi pus, din punct de 
vedere sociologic, problema deficiențeior din sistemele de educare şi de 
promovare a cadrelor, sisteme care ar fi putut fi responsabile peniru o 
asemenea proliferare de cadre incompetente, pasive, refractare etc. într-un 
atât de mare număr de unități de cercetare şi producție din economie. 

Analiza situaţiei reale infirmă aceste ipoteze, pe care autorul le 
consideră ca fiind facile şi triviale. Dimpotrivă, există elemente faptice care 
să ateste că, în cazul studiat: 

+ nivelul calitativ al lucrărilor a fost ridicat; 

e pentru a asigura valorificarea, colectivul de cercetare a depus 
insistente şi eforturi deosebite, care depăşesc cu mult media a ceea ce se 
face şi se poate face de obicei (din acest punct de vedere, studiul de caz 
este netipic, dar cu atât mai semnificativ); 

ecolectivul de cercetare a avut parte de colaborarea şi sprijinul unor 
beneficiari care — în covârşitoare majoritate — erau personalități de înaltă 
competență, profund responsabile pentru activitatea încredințată şi, în 
majoritate, sensibile la progres. 

De asemenea, colectivul a avut toată înțelegerea şi tot sprijinul 
forurilor tutelare şi al conducerilor institutelor în ceea ce priveşte 
valorificarea lucrărilor. | 

Când, în asemenea condiții, o cercetare nu se valorifică sau se 
valorifică insuficient, se creează impresia că la mijloc sunt cauze pur 
conjuncturale, întâmplătoare, subiective, un concurs nefericit de împrejurări. 
Aspectul subiectiv se impune cu atât mai pregnant, cu cât nu lipsesc 
situaţiile conflictuale interpersonale şi interorganizații. Se constată, de altfel, 
că, până şi Într-un domeniu de specialitate atât de restrâns, există puține 
asemănări faptice de la o lucrare la alta. 

ipoteza de lucru a studiului — şi convingerea actuală a autorului — 
este că diversitatea şi caracterul întâmplător, subiectiv al celor petrecute nu 
trebuie să ascundă fenomenul sistematic al insuficienţei cronice e 
valorificării cercetărilor, ca efect al unor deficiențe, al unor distuncționalități 
a căror remediere se impune pentru a obţine creşterea radicală a gradului 
de valorificare în viitor. Diferite contradicții şi distuncționalităţi din această 
sferă au fost explicitate şi prezentate în lucrările anterioare, citate. 

Intrucât trecerea în revistă a celor 10 lucrări, cu toate particularităţile 
lor semnificative, nu numai că ar fi ancombrantă în expunere, dar ar şi 

dezorienta prin adâncirea impresiei de diversitate şi particularitate 
conjuncturală, pentru studiul de față am adoptat o altă metodă, şi anume 
pe cea a secţionării tuturor celor 10 lucrări prin prisma factorilor susceptibili 
de a afecta valorificarea. 

Într-o astfel de abordare, care sunt, foarte pe scurt, constatările? 


a. Poate, cercetătorii au inițiat şi efectuat, fără control social, lucrări 
necerute? Nu. Situaţia nefavorabilă a valorificării are loc deşi 9 din 10 
lucrări au avut beneficiar cert de la început şi pe tot parcursul. Din cele 9 
lucrări cu beneficiar cert, 5 au fost inițiate şi cerute de câtre beneficiar fără 
să existe cel putin sugestia sau oferta din partea cercetătorilor; dintre 
acestea, la 2 lucrări cercetarea a opus chiar multă rezistență până să 
accepte (sau să i se impună) sarcina. 4 iucrâri au fost sugerate de către 
cercetători şi însuşite de către beneficiari; dintre cele 4, o lucrare (care viza 
înlocuirea importului cu echipamente produse în țară) a fost obținută după 
multe insistenţe din partea cercetării, deoarece beneficiarul prefera importul 
(mai sigur, mai operativ, deja însuşit — existând în dotarea altor obiective 
similare; diferența de tehnologie disponibilă făcea ca şi caracteristicile 
constructive să fie favorabile variantei de import. in fine, importul era mai 
ieftin, calculat în fonduri de investiţii — lucrurile se petreceau înainte de 
introducerea tarifului vamal, dar orice barieră vamală se poate nărui în fața 
prețurilor pe care reuşesc să le impună unele dintre întreprinderile 
noastre!). 


b. Oricât este de penibil de argumentat calitatea corespunzătoare a 
elaborărilor în condițiile de auto-studiu, pentru valabilitatea concluziilor 
trebuie totuşi precizat că ea este atestată prin 4 omologări oficiale din 4 
lucrări susceptibile; 2 soluții adoptate în condiţii de competiţie cu elaborări 
similare ale altor colective (deşi conjunctura organizatorică era 
defavorabilă); reuşită tehnică deplină la toate experimentările efectuate în 
exploatare pentru 7 lucrări din 7 susceptibile; confirmarea unor solutii şi 
concepții temporar contestate prin evoluția ulterioară a realizărilor pe plan 
mondial; 4 brevete (este drept — de detaliu), 3 articole de prezentare 
apărute în străinătate; o instalație expusă în funcțiune la Expoziţia Industriei 
Electrotehnice, 1963, şi o alta la Expoziţia Realizărilor Economiei Naţionale, 
1964 etc. Totuşi, se poate aprecia că în una (discutabil — în încă una) din 
cele 10 lucrări, principiul initial adoptat pentru soluţia tehnică, dintre cele 
existente pe plan mondial pentru aplicaţiile respective, a condus la o 
complexitate structurală excesivă a echipamentului; în ambele cazuri, însă, 
nevalorificarea, respectiv valorificarea restrânsă, nu şi-au avut sursa în 
acest factor. 


c. Beneficiarul-producător a prezentat următoarele influențe, în 6 
cazuri susceptibile: 2 refuzuri de asimilare, iar în rest — asimilare (sau 
condiţii peniru asimilare) la preţuri excesive care, prin denaturarea 
calculelor de eficiență economică, au contribuit, uneori decisiv — după cum 

se va vedea — la blocarea valorificării. In plus, într-unul dintre cazuri (cel 
mai recent), a efectuat fabricarea impunând beneficiarului condiţii 
organizatorice neconvenabile, încălcând considerabil termenele de livrare 
stabilite la contractare şi incâlcând metodologia de control tehnic de calitate 
elaborată de către cercetători o dată cu proiectul de execuție. 


d. Ceea ce a caracterizat pe beneficiarii-utilizatori a fost inconsecvența, 
schimbarea de atitudine între momentul în care au impus (sau au convenit 
cu cercetătorii în legătură cu) începerea cercetării şi momentul încheierii 
cercetării şi al trecerii la valorificare — în 9 din 10 cazuri analizate. (Al 
zecelea caz este cel în care beneficiarul a preferat de la început importul, 
iar producătorul, prin cele arătate la sfârşitul pet. 3, i-a întărit convingerile.) 
Este de menționat că acest lucru s-a întâmplat în condiţiile în care: 

d1) În 5 din cele 9 cazuri, cercetarea a fost finanțată prin contracte 
de către aceşti beneficiari-utilizatori. 

d2) in 7 din 9 cazuri, tocmai pentru a se preîntâmpina o atare 
situație, cercetarea începuse prin studii tehnico-economice sau studii de 
fundamentare, avizate de câtre beneficiari, unele studii — chiar elaborate în 
colaborare cu beneficiarii sau (2 cazuri) numai de către beneficiari. 

Deci (d!1+d2) — formele instituționalizate pentru a garanta 
valorificarea, pentru a evita abordarea unor cercetări fără şanse de 
eficienţă, funcționaseră. 

„d3) în toate cazurile, cerinţele formulate de către beneficiari fuseseră 
respectate întocmai. 

d4) In 8 din 9 cazuri, în decursul cercetării nu se produseseră 
mutații în tehnologia beneficiarului, sub influența progresului tehnic sau a 
altor factori necunoscuti la data lansării temei. 

De aceea, schimbarea de atitudine a beneficiarului-utilizator pare a 
constitui un punct nevralgic şi merită să fie aprofundată. Se constată, însă, 
tocmai la acest punct, o diversitate considerabilă de aspecte conjuncturale, 
de la lucrare la lucrare; la mai multe lucrări nu există un singur factor, ci o 
împletire de cauze diverse. 

Cele două refuzuri de asimilare de către producător şi unul dintre 
cazurile de umflare a prețului de livrare par să fi avut o influenţă decisivă, 
totuşi nu exclusivă. 

Astfel, în primul caz de refuz de asimilare, colectivul de cercetare, 
cu aprobarea şi sprijinul conducerii institutului, s-a oferit să realizeze 
microproducție, dspunând eforturi deosebite pentru pregătirea unei prime 
serii, inclusiv aprovizionarea completă cu piese electronice. Intre timp, însă, 
în ramura beneficiară s-a constituit o unitate de cercetare şi producție 
proprie, care, căpătând responsabilitatea unor acțiuni tehnice, a căutat să 
se afirme prin realizări proprii şi să asigure totodată specialiştilor săi 
satisfacția unei activități de concepţie proprii, afirmând că va acoperi 
necesitățile ramurii. Cât despre institutul de proiectare, care inițiase 
cercetarea prin ordin ministerial, acesta a declarat că pentru investițiile 
majore, de care răspundea, avea nevoie de aparatură de producţie de 

serie, asimilată industrial. Or, pe parcursul cercetării, conducătorii care 
dispuseseră începerea cercetării se schimbaseră şi nu mai exista nici cine, 
nici pentru cine să ordone trecerea la asimilarea industrială, în condiţiile în 
care ramura utilizatoare îşi organiza producție proprie. (De subliniat că aici 
nu au fost puse față in față în competiție elaborări paralele; blocarea 
valorificării unor aparate cercetate, realizate, experimentate şi verificate s-a 
făcut pentru a face loc unor intenţii de elaborări viitoare, la data respectivă.) 
In consecinţă, nici măcar primul iot, pentru care se făcuse aprovizionarea 
completă pentru microproducţie, nu a mai fost realizat decât partial, 
urmând, pentru cercetători, sarcina vânzării stocului supranormativ format 
“din vina lor”. | 

Alta dintre lucrările în cauză fusese preluată, contrar opiniei iniţiale a 
cercetătorilor, la insistențele deosebite ale ministerului beneficiar. 
Elaborare, realizare, experimentare în exploatare, asimiiare industrială, 
omologare, fabricație de serie, prima investiție realizată şi pusă în funcţiune 
în termen record (3,5 ani pentru toate aceste faze, luate la un loc). Aici 
apare neprevazutul: institutul de proiectare al ramurii-utilizator nu fusese 
consultat, toată actiunea fiind declanşată de câtre institutul de cercetare al 
ramurii respective, pe bază de studiu tehnico-economic. Un consilier 
reputat lansează verdictul: realizarea corespunde temei, dar tema este 
greşită. Încep dispute aprinse de politică tehnică între specialiştii 
beneficiarului, fiecare tabără aducând argumente care nu erau de neglijat şi 
arătând totodată cu degetul la exemple convenabile din mari ţări 
industrializate diferite. 

Între timp, noua instalaţie este organic însuşită în procesul de 
producţie al unităţii la care se făcuse prima investigație, îşi dovedeşte din 
plin utilitatea practică (de exemplu, la o scoatere temporară din funcțiune 
maişirii din producţie protestează). Dar" utilitatea nu este identică cu 
eficienta — eficiența depinde şi de cost. Şi aici, institutul de cercetare 
inițiator trece În defensivă: costul este de câteva ori mai mare decât cel 
avut în vedere în studiul tehnico-economic; în astfel de condiții, într- 
adevăr... 

Autorii instalaţiei analizează în uzină, la producător, calculaţiile de 
preț. Exagerări considerabile. Discuţii, note explicative, audienţe, memorii, 
persuasiune, două luări de poziţie în „Scânteia”. Forul tutelar (pe parte 
economică) respinge orice inițiativă de reexaminare a preţului pentru 
livrările viitoare. Şi se mai confecţionează încă 3 instalaţii, față de cca. 35 
prevăzute în studiul iniţial al beneficiarului. 

Cercetătorii fac ofertă pentru a elabora şi o aparatură conformă cu 
orientarea tehnică "adversă". Oferta este respinsă: să se facă întâi o 
instalație model, dotată din import. La terminarea ei, nici unul dintre 
protagonişti nu mai este pe scaunul pe care era; problema rămâne închisă, 
în lipsă de re-deschizători. 

Alte surse de schimbare de optică la beneficiar pe parcursul 
cercetării. O lucrare - majorarea sarcinii tehnologice fără majorarea fondului 
de investiţii alocat — se sacrifică, intre altele, partea teleinformaţională — 


86 


cercetarea se sistează. O lucrare — la domeniul de aplicaţie iniţial se produc 
schimbări în conjunctura tehnologică — cercetătorii caută o altă aplicație 
(analizând situaţia în 17 mari întreprinderi din 4 ramuri!) — se alege o 
aplicație, cea mai plauzibilă ca eficienţă, cu acordul noului beneficiar, care 
dă tot sprijinul pentru efectuarea unei noi experimentări — la experimentarea 
în exploatare nu se obţin avantajele de productivitate scontate, deşi 
aparatura funcționează perfect (şi spectaculos) — se decide, cu acordul 
cercetătorilor, sistarea eforturilor de valorificare. Două lucrări — o mare 
unitate, copleşită de sarcinile de exploatare şi de investiţii, după ce iniţiase, 
finanțase şi sprijinise cercetările, nu mai reuşeşte efortul de a trece la 
pregătirea acțiunilor de investiții necesare valorificării, cu atât mai mult cu 
cât la una dintre cele două lucrări industria de specialitate refuză asimilarea 
unor piese elaborate şi deja realizate practic, în două tehnologii, în două 
unități diferite, piese care condiționează ansamblul. Etc. 

Este interesantă şi situația ultimelor două lucrări, efectuate direct în 
interiorul unei ramuri "utilizatoare' de mijloace informaţionale şi necondiționate 
de asimilări de produse noi. 

in cadrul unor intense pregătiri desfăşurate de mai mulți ani de către 
beneficiar împreună cu institutul de proiectări al ramurii, pentru dotarea cu 
un important sistem de calculatoare — extindere şi trecere pe o treaptă 
superioară fată de un sistem existent — cercetarea sugerează o temă de 
aprofundare a analizei uneia dintre principalele caracteristici tehnice ale 
viitorului sistem, în vederea optimizării. Propunerea este însuşită de către 
beneficiar, minister, C.N.Ş.T., ajungând astfel în planul de stat nominalizat. 
Curând după începerea cercetării, coordonatorul acţiunii la nivelul 
conducerii unităţii beneficiare propune suspendarea temporară a cercetării 
conform temei, pentru intercalarea urgentă a unei activități direct legate de 
definitivarea cerințelor emise către furnizorii externi şi analizarea ofertelor 
primite. Beneficiarul avansează cercetării o temă expres, constând în 
analizarea urgentă a 7 aspecte tehnice asupra cărora beneficiarul are unele 
dubii, sau pur şi simplu doreşte să-şi verifice poziția; după care, cercetarea 
să continue pe linia conformă cu prevederile din plan. Cercetătorii acceptă; 
echipa depune în 4 luni un efort deosebit, participă şi intervine activ în 
tratativele tehnice cu diferitele firme ofertante, serveşte operativ 
beneficiarului, în "note pe parcurs", rezultate şi concluzii pe măsura obținerii 
lor şi, la termen, prezintă documentaţia planificată, plecând în aceeaşi zi 
într-o deplasare. Peste 3 săptămâni, la revenire — atmosferă glacială. Nu 
mai urmează nici o invitare la tratativele cu ofertanții, deşi acestea continuă 
la fel de intens. Documentaţiile institutului de proiectare, uneori chiar 
ultimele ediții ale ofertelor devin secrete peniru cercetători, Se află că 
specialiştii institutului de proiectare au declarat lucrarea ca fiind de utilitate 
nulă. Are loc avizarea, cu participarea exclusivă a specialiştilor 
beneficiarului. Fiecare specialist combate ca greşit aproape tot ceea ce 
„rezulta din analiza critică a situaţiei actuale, pentru domeniul de care se 
ocupă, precum şi aproape tot ceea ce se propunea să se modifice din ceea 
ce fusese anterior stabilit pentru noua dotare, şi se declară de acord cu 
constatările care confirmă punctele de vedere existente, precum şi cu 

propunerile şi concluziile de viitor vizând aspecte netratate până la acea 
dată. La două dintre cele 7 aspecte studiate se apreciază că ar mai fi fost 
necesare aprofundări, care însă nu mai este cazul să fie făcute. 

| Se naşte întrebarea: este cu putinţă ca o lucrare de cercetare de 
200 de pagini dense de analize, calcule, concluzii şi recomandări să conţină 
numai erori în legătură cu situația actuală şi cu deciziile anterioare şi numai 
lucruri acceptabile şi utile în domeniile neexplorate anterior? 

Ceea ce a urmat — şi urmează încă — În legătură cu cercetarea 
propriu-zisă, reluată conform planului, este dificil de prezentat — lipseşte 
„perspectiva istorică”, lucrarea fiind în curs. Un aspect semnificativ, totuşi: 
la detalierea conţinutului etapei 1974 a lucrării, are loc o amplă discuție cu 
specialiştii beneficiarului, la care aceştia indică cercetătorilor ca strict 
necesară o anumită orientare. Cercetătorii întâi refuză, apoi acceptă, 
arătând necesitatea colaborării specialiştilor beneficiarului. Din acest 
moment, doi dintre cei care considerau ca necesară orientarea în discuţie 
incep să fie de acord cu argumentele inițiale ale cercetătorilor, iar unul se 
pronunță pentru sistarea cercetării, ca nevalorificabilă. De menţionat că 
este vorba despre persoane calificate, serioase, responsabile, dar extrem 
de încărcate cu sarcini curente. 

Poate că cele arătate pot căpăta o semnificatie mai clară dacă se 
mai recurge la un exemplu, din afara listei celor 10 lucrări (exemplu 
neincius, deoarece autorul, deşi cunoaşte îndeaproape lucrarea, nu a 
participat totuşi la elaborare, iar lucrarea a durat numai 3 trimestre şi a 
costat sub 0,2 mil. lei). Tema, anterioară celei despre care tocmai a fost 
vorba, a fost iniţiată de câtre acelaşi beneficiar, pe linia unei preocupări 
care trena intern de cca. 2 ani, fără să fie rezolvată. Soluţia a fost elaborată, 
cu un considerabil volum de muncă densă, în termenul minimal! arătat. 
Cercetarea se incheia cu un program de valorificare eşalonată, 
experimentală la început, care trebuia realizat de către specialiştii 
beneficiarului cu asistenţa şi colaborarea cercetătorului. Nu erau necesare 
nici un fe! de condiții exterioare. Rezultatele au fost avizate la beneficiar cu 
elogii pentru calitatea lucrării, hotărându-se aplicarea întocmai a programului 
propus. Nu s-a făcut nici un pas spre valorificare, deşi cercetătorii au 
reamintit de mai multe ori cele stabilite, oferindu-şi tot sprijinul. 

Ultima lucrare: a fost impusă de câtre forul tutelar, la protestele 
cercetătorilor,. motivate prin faptul că, deşi lucrare de informatică, este o 
ramură aparte a informaticii, dispersându-se fortele şi, de altfel, intră mai 
curând în profilul centrului de calcul departamental. Se dă dispoziţie 
administrativă să se preia lucrarea; colectivul se vede nevoit să-şi ramifice 
preocupările şi, datorită entuziasmului şi perseverenţei unui tânăr 
cercetător, Într-un timp scurt se realizează în practică cele cerute — la nivel 
experimental, devansându-se majoritatea altor ramuri cu preocupări apropiate. 

Dar, la mijlocul anului 1973, domeniul rămâne la competența altui 
serviciu, unde se înrădăcinează opinia: 

- că lucrarea nu este necesară; 

-- că lucrarea este de competenta centrului de calcul departamental, 
nu a institutului de cercetare. 

Lucrarea este în curs, dar cu perspectivă iminentă de sistare, 
cercetătorii fiind de atunci puşi în situația de a obține cu extreme dificultăți 
continuarea finanțării lucrării care le-a fost impusă, dar în care au investit 
pregătire, pasiune şi realizări. 

Este de observat că la 7 din 9 lucrări, inconsecvenţa beneficiarului- 
utilizator a fost cel puţin favorizată — dacă nu determinată — de fluctuația de 
cadre pe parcursul desfăşurării cercetării, iar la a 10-a s-a produs fluctuatie 
la nivelul producătorului (şi, de aitfel, şi la cel al cercetării), 


Comentarii 


S-a arătat de la început că studiui de caz efectuat are anumite 
limite, care îi reduc caracterul tipic. 

Este vorba despre faptul că toate cercetările se referă la domeniul 
informaţional, care este modern, spectaculos, care poate fi eficient în 
anumite condiții de utilizare, dar totuşi este suprastructural, deci considerat 
mai puţin stringent decât domeniul tehnologic de bază, asupra căruia îşi 
concentrează eforturile beneficiarii. Faptul este cu atât mai pregnant în 
unele aplicaţii unde partea tehnologică este în profundă suferință, unde într- 
adevăr nu o modernă suprastructură informaţională este primul lucru care 
lipseşte. Aceasta explică o anumită uşurinţă în renunţarea la valorificarea 
unora dintre cercetările în discuţie, în măsură mai mare decât la cercetări 
efectuate în alte domenii, mai apropiate de tehnologiile de bază. Dar şi 
acolo, deşi ponderea valorificării este mai mare, uneori substanţial mai 
mare, se constată multe fenomene similare cu cele prezentate în studiul de 
caz, care işi păstrează, deci, utilitatea. Totodată, în măsura în care am 
accepta această explicaţie, în aceeaşi măsură am pune în discuție nivelul, 
gradul în care procesele noastre sunt apte să recepteze beneficiile 
suprastructurii informaţionale moderne, ceea ce ar depăşi limitele 
investigației de faţă. In orice caz, în această ordine de idei, din 10 lucrări 
analizate, numai la 6 insuficienta valorificare s-a referit la renunţări în gradul 
de dotare informaţională; la 4 lucrări dotarea s-a efectuat, totuşi, utilizând 
însă insuficient (sau deloc) rezultatele cercetărilor în discuţie. 

Este vorba, mai deparie, despre aspectul metodologic constând în 
faptul că, independent de domeniul de specialitate analizat, un astfel de 
studiu de caz poate considera cercetările efectuate, dar îi scapă cercetările 
neefectuate, cazurile în care în profilul de specialitate ales pentru 
investigație problemele s-au rezolvat în practică fără a se recurge la 
cercetare, adoptându-se, deci, posibil, soluții mai dezavantajoase pentru 
economia națională decât cele care ar fi putut rezulta din cercetare. 

in studiul de caz nu a putut fi prezentată o evidenţă — inexistentă — a 
eforturilor — numeroase şi insistente — depuse în lungul anilor pentru ca 
cercetarea să poată accede la acțiuni stabilite, majore, certe, care ar fi 
reprezentat valorificări sigure. Or, nu se poate obține eficiență majoră din 
teme minore, chiar în cazul unei valorificări totale. 

in fine, studiul de caz în sine evidențiază fenomene, nu esenţă. 
Cauzalitatea obținută poate fi înşelătoare dacă este considerată, cum se 

întâmplă în viaţă, la nivelul fiecărei lucrări în parte. Valoarea pe care o 
atribuim studiului de caz în forma actuală este cea a concluziilor care se 
impun, privind ansamblul lucrărilor. Numai o parte dintre aceste concluzii 
rezultă, însă, direct din materialul faptic; altele se cer a fi deduse, pornind 
de la fapte, dar pe cale de interpretare şi analiză cauzală. Acestea nu pot 
avea decât caracterul de ipoteze probabile. 


Constatări şi concluzii 

insuficienta eficiență a cercetării ştiinţifice — şi, în particular, 
insuficienta valorificare a lucrărilor de cercetare ştiinţifică efectuate — nu 
constituie un accident, ci un fenomen sistematic, impunându-se depistarea 
cauzelor obiective ale acestui fenomen şi înlăturarea lor. 

Calitatea lucrărilor de cercetare constituie o condiție necesară 
pentru valorificare (se cunosc numeroase cercetări nevalorificate din cauza 
unei calități scăzute), dar se constată că nu este şi suficientă, că singură nu 
rezolvă problema. | 

Calitățile etico-profesionale ale cercetătorilor (în particular -— 
entuziasmul şi perseverenta), precum și cele organizatorice constituie de 
asemenea condiții necesare pentru valorificare (se cunosc numeroase 
cercetări nevalorificate din cauza lipsei de interes, de perseverență, de 
calităţi organizatorice ale cercetătorilor), dar se constată că nu sunt şi 
suficiente, că singure nu rezolvă problema. 

Responsabiiitatea beneficiarilor pentru valorificarea cercetărilor este 
necesară, dar se constată că, în formele actuale, apar fenomene precum: 

— prevenirea responsabilității, prin necontractarea unor cercetări 
care comportă risc, a unor cercetări care ar implica eforturi pentru 
valorificarea lor, care ar putea dăuna mersului "stabil" al lucrurilor: 

-- evitarea responsabilităţii, prin respingerea sarcinilor de valorificare 
cu prilejul avizării, 

În legătură cu cauzele şi remediile, au fost analizate şi publicate, în 
lucrările amintite la început, între altele, aspecte legate de: 

-- deficiențele sistemului de prețuri, care, pentru domeniile de 
tehnică nouă, dau producătorului o libertate excesivă în a le exagera; 
prețurile trebuie să reflecte nu consumul individual de muncă (şi acela, 
evaluat arbitrar), ci pe ce! socialmente necesar: 

— deficiențele sistemului de indicatori de plan şi ale metodologiei de 
stabilire a acestora, care concentrează colectivele şi cadrele asupra 
îndeplinirii sarcinilor perioadei curente de plan, în timp ce a sprijini şi a 
valorifica cercetarea înseamnă deturnare de forțe şi preocupări de la 
îndeplinirea acestor sarcini curente pentru îmbunătăţiri viitoare, neplanificate 
încă; indicatorii de plan trebuie să fie stimulativi pentru eficiența de 
perspectivă; 

-- caracterul de „operă filantropică" sub care se reflectă, la nivelul 
unităţilor şi al personalului, anumite interese ale economiei naționale, 

inclusiv cele de progres tehnic 4%; sistemul de indicatori de plan şi cel 
de prețuri trebuie să reflecte interesele economiei naţionale în toată 
complexitatea lor, aducându-le la nivelul de necesitate obiectivă majoră a 
activității desfăşurate la nivelul microeconomic. 

Se mai pot pune în discuţie câteva constatări. 

Fluctuația de cadre afectează, de asemenea, defavorabil 
valorificarea cercetării, atât prin discontinuități în urmărirea consecventă a 
acțiunilor întreprinse cât şi, probabil, prin reducerea responsabilităților 
pentru perfecţionările strategice, de perspectivă, s 

Orgoliul este o trăsătură umană răspândită, ceea ce nu este o 
noutate, dar grav este faptul că acțiunea lui negativă proliferează şi se 
exercită asupra activității profesionale prin canale care merită efortul de 2 f: 
investigate. intr-adevăr, un specialist, un factor de răspundere, un insilui 
chiar, este interesat mai mult să pară şi să se afirme ca infailibil decât să 
asigure rezultate practice de fond cu eficienţă reală maximă în activitatea 
incredințată. Capacitatea de dialog intre activitatea operativă şi cea 
ştiinţifică este încă insuficient dezvoltată; promovarea ei poate veni numai 
prin punerea factorilor de răspundere operativă în situaţia de a rezolva 
probleme şi de a răspunde de fenomene care depind intrinsec de aportul 
ştiinţei, de a asigura un nivel de calitate şi de eficiență care nu poate fi atins 
altfel decât cu ajutorul ştiinţei. 

In fine, se constată că şi în domeniul tehnicii noi există încă mult 
subiectivism în decizii şi în interpretare. Problema este legată — probabil, nu 
exciusiv — de finalul aliniatului precedent. 

Concluzia principală constă în faptul că obținerea, la nivelul dorit şi 
necesar, a eficientei sociale a ştiinţei (şi, în particular, a valorificării cercetărilor 
efectuate) impune, ca factor determinant, perfecționarea mecanismelor de 
natură economico-socială care guvernează şi condiționează automişcarea 
spre progres, perfecționare calitativă, perspectivă, eficienţă, dezvoltare a 
sferei microeconomice şi microsociale. 


45- O explicație pentru termenul utilizat — în lucrarea [11]. 

11. Valoare, pret şi cointeresare materiala pentru introducerea 
tehnicii noi (1970) 


Probleme economice, nr. 6, iunie 1970, pp. 13-28 


În activitatea de ansamblu a oricărei întreprinderi industriale există o 
cointeresare materială în realizarea sarcinilor de plan, inclusiv în realizarea 
indicatorilor economici principali: productie-marfă, rentabilitate, pret de cost. 
Această cointeresare este indisolubil legată de cointeresarea materială şi 
morală individuală, directă şi indirectă, a salariaților. 

După cum se ştie, în prezent progresul tehnic şi calitatea produselor 
sunt în măsură mult prea mică angrenate în această cointeresare; 
dimpotrivă, există factori (asupra unora dintre aceştia se va insista şi în cele 
ce urmează) care generează anumite elemente de contradicţie între 
interesele promovării progresului tehnic şi ale ridicării calității producţiei, pe 
de o parte, şi direcţia în care acționează cointeresarea materială amintită. 

Progresul tehnic este un fenomen de o deosebită profunzime şi 
complexitate, care nu poate fi limitat nici la o condiţionare a realizării 
formale a unor poziţii de plan tehnic, nici la beneficiile contabilizate ca 
urmare a anumitor cercetări, nici la alte aspecte izolate sau ocazionale. 

Cointeresarea materială pentru introducerea tehnicii noi şi ridicarea 
calității productiei, pentru a fi eficientă, trebuie să fie indisolubil legată de 
cointeresarea materială pentru realizarea planului, să facă parte integrantă 
din aceasta. | 

După cum se va arăta în cele ce urmează, studierea mai riguroasă 
a aspectelor valorice ale progresului tehnic şi calității produselor şi 
reflectarea acestora în sistemul de prețuri sunt de natură să contribuie la 
realizarea unei atari cointeresări materiale. 

În condițiile actuale 4% ale economiei noastre, preţurile de vânzare a 
mijloacelor de producţie — în particular, prețurile produselor industriei 
constructoare de maşini — îşi exercită pe mai multe cãi un profund rol de 
pârghie economică asupra activităţii tehnice a industriei, influențând ritmul 
progresului tehnic, direcțiile în care acesta se desfăşoară. Preţurile îşi 
exercită această influenţă întotdeauna; dacă ele constituie o justă măsură a 
valorii, atunci influența este pozitivă; dacă în constituirea prețurilor cerințele 
legii valorii nu sunt respectate, dacă funcția preţurilor de măsură a valorii 
este încălcată, deformată, atunci influenţa preţurilor ca pârghie se exercită 
într-un mod dăunător pentru societate 50 


4+% Evident, referirea este la data scrierii studiului, 
50 În cadrul discuţiilor care au avut loc într-una din secțiunile Sesiunii ştiinţifice a 
Academiei de Studii Economice, la 19 decembrie 1968, controversa referitoare la o 

Activitatea decizională 

După cum se ştie, în economia noastră, orice acțiune importantă de 
investiții sau de asimilare de produse noi are la bază un studiu tehnico- 
economic, în cadrul căruia sunt examinate comparativ variante, inclusiv 
varianta de realizare sau nerealizare a unei anumite acțiuni (problema 
oportunității) şi diferitele variante posibile de realizare (problema optimizării). 
Desigur, cele două probleme nu se rezolvă în mod izolat, deoarece decizia 
asupra oportunității se adoptă în baza variantei optime, recomandate spre 
aplicare. 

Abstractie făcând de eventualele considerente extra-economice, 
problema oportunității se soluţionează în cadrul studiilor tehnico-economice 
pe baza calculelor de eficiență, care compară cheltuielile necesare cu 
rezultatele scontate, după unul sau mai multi din indicatorii uzuali. Costul 
investiţiei este în mod substanțial influențat de prețurile utilajelor folosite 51. 

În condițiile în care calculul de eficiență dă rezuitate destul de 
favorabile, eventualele încălcări ale legii valorii nu schimbă soluția 
problemei oportunității. Atunci, însă, când problema oportunității economice 
nu are un răspuns evident, eficienta economică fiind în zona critică — şi 
aceasta este situaţia multor investiţii care se “fac — nivelul prețurilor 
mijloacelor de producție utilizate poate schimba răspunsul la problema 
oportunității în opusul său. Dar, a nu face o investiție care ar fi putut fi 
rentabilă reprezintă pentru economia naţională o pierdere, tot aşa după 
cum reprezintă o pierdere a face o investiție nerentabilă. 

În problema optimizării, preţurile diferitelor materiale, piese, 
subansambluri şi produse componente pot fi determinante în analiza 
economică prin care se compară variantele. 

Or, s-a constatat în practică adesea următoarea stare de lucruri: 
pentru piese şi produse care corespund unor soluții "clasice", învechite, 
prețurile, care au suferit o serie de reaşezări, sunt mai aproape de valoare, 
în timp ce pentru produse de tehnică nouă, moderne, există prețuri foarte 


anumită contradicţie între funcţia de măsură şi cea de pârghie a prețurilor a fost 
clarificată în concluzii de către prof. univ. Gh. Şiclovan, arătându-se că cele două 
funcțiuni ale prețului sunt strâns conjugate şi, pentru ca prețul să-şi exercite funcţia 
de pârghie, el trebuie să fie o măsură a valorii. Cele formulate sunt un corolar al 
acestei concluzii. O parte din tezele principale din prezentul articol au fost expuse 
de către autor în cadrul discuțiilor menționate. 

V. şi dezbaterea ştiinţifică "Acţiunea legii valorii în economia socialistă”, 
organizată de catedrele de economie politică şi conducerea planificată a economiei 
naționale din Academia de Studii Economice şi revista "Probleme economice”. 
Stenograma prescurtată a acestor discuţii a fost publicată în revista "Probleme 
economice", nr. 7/1968-nr. 3/1969. 

51 Costurile, respectiv preturile mijloacelor de producţie se reflectă, în mod 
sensibil, şi în capitolul efecte. 

ridicate. În mod evident, prin aceasta, decizia de optimizare este influenţată 
în favoarea soluțiilor tehnice învechite, 

Desigur, decizii de optimizare nu se adoptă numai în cadrul studiului 
tehnico-economic, ci, în mod similar, pe tot parcursul elaborării unor 
noi produse sau instalaţii tehnologice, în fazele de cercetare şi proiectare 
în care se efectuează detalierea şi dezvoltarea soluţiilor tehnice. Prin 
aceasta, prețurile materialelor, pieselor, semifabricatelor componente 
exercită o influență profundă asupra soluțiilor tehnice rezultate şi, 
implicit, asupra economicităţii finale reale a produselor sau investițiilor 
rezultate. | | 


Politica tehnică a Întreprinderilor 

a) Uzura morală in fabricație. Pe măsură ce un produs se 
învecheşte în fabricaţie, prețul de cost scade; consumurile de materiale 
devin mai rationale, muncitorii “învaţă” produsul şi productivitatea muncii 
creşte, efortul organizatoric scade, regiile scad etc. De aceea, cu cât 
un produs se învecheşte mai mult în fabricaţie, fără perfecționări calitative, 
în condiţiile fixităţii actuale a prețurilor de vânzare, cu atât cresc mai 
mult rentabilitatea şi volumul productiei, scade prețul de cost, adică se 
ameliorează toți indicatorii economici în realizarea cărora colectivul 
întreprinderii este cointeresat material şi pentru care este apreciat 
moral. 

Deschidem ce paranteză, amintind că noțiunea de uzură morală a 
unui produs are două aspecte: uzura morală în fabricaţie şi uzura morală în 
exploatare. Uzura morală în fabricaţie intervine mai curând decât uzura 
morală în exploatare: ultimul exemplar fabricat înainte de sistarea productiei 
pe considerente de uzură morală trebuie incă să-şi realizeze întreaga viaţă 
prevăzută în exploatare inainte de a atinge uzura morală în exploatare. 
Ritmui uzurii morale în fabricaţie este determinat în mare de aceiaşi factori 
ca şi ritmul uzurii morale în exploatare, şi anume, în principal, de ritmul 
progresului tehnic în domeniul respectiv de specialitate. Totuşi, trebuie 
observat că uzura morală în fabricație este un fenomen mai acut decât 
uzura morală în exploatare. Într-adevăr, în timp ce un produs dat, instalat în 
exploatare şi încă neamortizat, suferă de uzură morală în principal în 
măsura În care au apărut alte produse care îndeplinesc aceeaşi funcție ia 
performanțe superioare, adică având o valoare de întrebuințare superioară, 
uzura morală în fabricaţie a produsului respectiv este provocată de efectul 
însumat atât al valorilor de întrebuințare superioare ale noilor produse 
apărute, precum şi al reducerilor de valoare ale produselor similare apărute 
(aceasta din urmă influențează într-o anumită măsură şi asupra uzurii 
morale în exploatare, însă numai ca factor secundar, subsidiar). 

În al doilea rând, din delimitarea dată noțiunii de uzură morală în 
fabricaţie, rezultă faptul că momentul apariţiei uzurii morale în fabricaţie 

intervine cu mult înaintea momentului uzurii morale în exploatare, deci 
ritmul uzurii morale în fabricație este mai rapid decât ritmul uzurii morale în 
exploatare. 

În fine, prin însăşi experiența sa, un produs aflat în exploatare 
prezintă un element de conservatorism, în timp ce în producție, prin 
caracterul său şi prin posibilitățile beneficiarilor de a alege între diferite 
tipuri de produse noi care apar mereu pe piață, uzura morală în fabricaţie 
reprezintă un fenomen acut. l 

În capitalism, uzura morală în fabricatie se exercită şi se manifestă 
prin intermediul concurenței. Concurenta acționează prin mecanismul 
cererii şi ofertei; la produsele învechite oferta ajunge să depăşească 
cererea, din această cauză prețurile scad şi beneficiile producătorului scad 
până ajung sub nivelul admisibil. În socialism nu avem în prezent un factor 
economic intrinsec, care să reflecte în mod obiectiv uzura morală în 
fabricație, aşa cum amortizările reflectă într-o anumită măsură uzura morală 
(şi fizică) în exploatare. Dimpotrivă, se constată, din cele arătate mai 
înainte, că uzura morală în fabricaţie este stimulată material, că există 
pârghii economice puternice care acționează în direcția menţinerii şi 
adâncirii uzurii morale în fabricaţie (v. figura 2, a). 

Pentru a desfiinta conservatorismul promovat de actuala 
cointeresare materială şi pentru a stimula colectivele unităților economice În 
direcţia înnoirii produselor şi a ridicării permanente a performanțelor lor, 
este necesar ca fenomenul de uzură morală în fabricaţie să găsească o 
reflectare economică, şi anume, o reflectare care să se exercite asupra 
indicatorilor economici de bază amintiți. Acest lucru se poate realiza prin 
scăderea continuă a prețurilor de vânzare într-un ritm care, după o perioadă 
de timp, să devină mai rapid decât reducerea normală a prețului de cost pe 
parcursul fabricației. Una din căile de realizare a acestui deziderat poate 
consta în reducerea prețurilor de vânzare ale tuturor mijloacelor de 
producţie în mod automat, de exemplu la fiecare 1 ianuarie, cu o cotă fixă, 
rigidă, stabilită prin lege, distinct pentru diferite tipuri de sortimente, similar 
cu stabilirea rigidă a cotelor de amoriizare. Nivelul acestor cote ar urma să 
fie fixat în functie de ritmul uzurii morale pentru profilul respectiv de 
fabricație, astfel încât, tinând seama şi de scăderea normală a prețului de 
cost pe parcursul fabricaţiei, la capătul perioadei planificate de uzură 
morală, fabricaţia produselor să devină nerentabilă, întreprinderile fiind 
obligate prin aceasta să-şi pregătească din timp asimilarea unor produse 
noi, mai moderne. În urma studiului permanent al conjuncturii şi al 
tendințelor progresuiui tehnic, în nivelul acestor cote ar fi posibil să se 
introducă centralizat şi eventuale corective, în limitele unei anumite 
maleabilități. Fenomenul care ar urma să se producă este reprezentat 
schematic în figura 2, b. 

Pret de vânzare 


Benaficiu 


Pret de cost 


0 1 2 3 4 5 t [ani] 
a - Situaţia criticată 


Pret de vânzare 


Beneficiu 


Pret de cost 


0 1 2 4 5 t [ani] 
b - Situatia preconizată 
Fig. 2 

În aceste condiții, rutina, lipsa luării în considerare a progresului 
tehnic ar conduce inexorabil la înrăutățirea progresivă a indicatorilor 
economici principali — în primul rând, la reducerea rapidă a rentabilităţii şi, 
în al doilea rând, ia reducerea volumului valoric al producţiei. Menţinerea şi 
creşierea rentabilității ar fi condiţionate de modernizarea continuă a 
producției. Asimilarea de produse noi ar fi intrinsec recompensată. 
Perspectiva tehnică ar deveni preocuparea principală a colectivului oricărei 
întreprinderi constructoare de maşini. 

Se poate naşte temerea că beneficiile întreprinderilor şi veniturilor 
statului în ansamblu s-ar reduce, ca urmare a reducerilor anuale de prețuri. 
În realitate, în condiţiile stabilirii judicioase a cotelor de reducere şi a 
nivelurilor de beneficii la produsele noi, aceleaşi venituri medii ar putea fi 
realizate prin echilibrul dinamic dintre beneficiile în scădere la produsele 
vechi şi beneficiile mari la produsele noi, echilibru care ar reprezenta 
reflectarea economică a ritmului planificat de asimilare de produse noi. 

b} Calitatea produselor. Este oportun să se distingă, în problema 
calității, două aspecte: aspectul nivelului general de performanţe al soluției 
tehnice care caracterizează produsul şi aspectul calității execuţiei, al 
respectării pe parcursul fabricației a prescriptiilor constructive şi tonnologice, 
al finisajului etc. 

In prezent, la elaborarea şi asimilarea unui produs nou, în nivelul de 
rentabilitate din întreprinderea producătoare nu se reflectă — sau se reflectă 
foarte indirect — nivelul performanțelor realizate, de exemplu, faptul că un 
motor ar consuma de două ori mai multă sau de două ori mai puțină 
benzină pe suta de kilometri. Aceasta se datorează şi faptului că în calculul 
preţurilor de vânzare se introduce o cotă de beneficiu fixă, medie planificată 
pe grupa de sortimente, întreprinderea sau subramura respectivă. O 
perfecționare calitativă, făcută pe parcursul fabricaţiei, consacrată ridicării 
indicilor tehnico-economici de exploatare la beneficiar, adesea înrăutățeşte 
indicatorii la producător, pe de o parte, necesitând de regulă mărirea 
consumului de manoperă sau şi de materiale, iar, pe de altă parte, 
reclarnând un mare efort organizatoric (cercetare-proiectare, modificări în 
documentatii, modificarea relaţiilor de cooperare internă şi interuzinală, 
însuşirea la diferite niveluri a variantei modificate, efectuarea de încercări 
asupra acesteia etc., toate acestea asociate cu riscul nereuşitei tehnice sau 
economice), nu rareori este periclitată însăşi realizarea planului. Dimpotrivă, 
o modificare care, de exemplu, reduce direct consumul specific de meta! 
sau elimină unele operaţii de finisare, necesitând un efort organizatoric mult 
mai redus, se reflectă favorabil în raportările de plan ale întreprinderii 
producătoare (cât timp trece neobservată şi nu anulează omologarea 
produsului), chiar dacă produce pagube înmiite în economia naţională. 

Întreprinderile sunt deci în prezent cointeresate material numai 
în perfecționări tehnologice care reduc preţul de cost, fără să existe 
limitări economice care să impiedice eventuale influențe negative ale 
"perfecţionărilor tehnologice” asupra calităţii produselor. 

Preţurile sunt fixate în funcție de valoarea produsului, dar societăţii 
nu îi este indiferentă valoarea de întrebuințare. Adesea, valoarea de 
întrebuințare poate fi exprimată cantitativ riguros. De exemplu, între două 
prese automate, una cu 100 de lovituri pe minut şi alta cu 150 de lovituri pe 
minut, se poate considera cu aproximaţie că cea de a doua are o valoare 
de întrebuințare cu 50% mai mare decât prima, la rest de date tehnice 
egale. Acest fapt nu înseamnă că s-ar putea pune problema ca cea de a 
doua presă să aibă un pret cu 50% mai mare decât prima, în cazul în care 
timpul necesar pentru confecționarea lor ar fi identic; dar este cert că cea 
de a doua presă ar avea o cerere mai mare şi că preţul ei ar trebui să fie 
deasupra valorii, iar la prima presă prețul ar trebui să fie sub valoare, pentru 
ca producătorul să fie interesat s-o scoată din fabricaţie. 

Pornind de la acest exemplu elementar și având în vedere 
prevederile legii privind asigurarea şi controlul calității produselor, nivelul 
beneficiului iniţial prevăzut în calculul preţurilor de vânzare pentru produse 
noi ar trebui să fie în funcţie de nivelul de performanțe asigurat (şi de 
importanța produsului în economie), putând fi determinat, de exemplu, cu 
ajutorul unor indici bazaţi pe calificative speciale obținute la avizarea 
proiectului — care să caracterizeze nivelul performantelor nominale — şi 
la omologarea produsului — care să caracterizeze măsura în care 
performanțele reale corespund celor nominale. În orice caz, în condiții de 
competitivitate este necesar ca prețul unor produse similare pe piața 
externă să constituie un reper de importanţă principială, indicând ordinul de 
mărime al consumului social de muncă realizat pentru un nivel dat de 
performanțe. 

Perfecţionările calitative efectuate pe parcursul fabricaţiei ar trebui 
să dea dreptul la o mărire limitată de preţ (cu acceptarea beneficiarului), în 
funcție şi de efectul economic realizat. Dimpotrivă, pentru constatarea la 
recepție a unor scăderi calitative — în măsura în care nu sunt de natură să 
provoace respingerea -— ar fi necesar să se poată efectua reduceri ale 
prețului (aşa cum se practică în prezent la unele bunuri de consum) sau 
penalizări. 

Regimul preconizat ar avea două rezultate: 

e mobilizarea colectivelor pentru obținerea unor performanțe crescute 
la asimilarea produselor şi a unei calităţi ridicate pe parcursul întregii 
fabricaţii; 

e atingerea pragului de nerentabilitate a fabricaţiei (ca urmare a 
reducerilor anuale de prețuri) pentru produsele de calitate superioară — mai 
târziu, iar pentru produsele de calitate inferioară — mai curând. 

c) Nivelul de complexitate tehnică a produselor. În documentele de 
partid din ultimii ani s-a subliniat în mai multe rânduri, ca o carență a 
industriei noastre, faptul că fabricăm în prea mare măsură produse brute, 
cu grad de finisare scăzut, de complexitate tehnică insuficientă. 

Trebuie arătat că şi în această direcţie un sistem de prețuri care nu 
constituie o corectă măsură a valorii constituie o pârghie care contribuie în 

mod negativ la fenomenul specificat; în prezent, întreprinderile sunt 
cointeresate material să fabrice produse simple şi nu produse complexe. 

După cum se ştie, în calculaţiile de preţ se introduce o cotă de 
beneficiu medie, fixă pe intreprinderea sau subramura respectivă, cotă care 
se aplică la totalul prețului de cost uzinal. Nu se ia în considerare durata 
ciclului tehnologic ai produsului respectiv şi, implicit, durata de rotație a 
fondurilor. Or, prin aceasta se ignorează adevărul subliniat încă de Marx şi 
Engels (v. "Capitalul", vol. III, cap. 4, redactat de Engels după notițele lui 
Marx), conform căruia, la rest de condiţii egale, rata venitului este invers 
proporțională cu durata de rotatie. Or, durata de rotaţie este, în general, 
proporțională cu complexitatea tehnică a produsului. 

Este evidentă în aceste condiţii tendința întreprinderilor de a 
produce în special elemente şi subansambluri şi de a evita să angajeze 
realizarea de produse complexe, cu ciclu tehnologic de durată mare, cu atât 
mai mult cu cât şi condiţiile de fabricaţie sunt mai dificile pentru produsele 
de mare complexitate, la care seriile de fabricaţie sunt mai mici, efortul în 
producție şi organizatoric necesar este mai mare etc. 

In acelaşi sens acționează şi următoarea practică, existentă în 
constituirea prețurilor produselor complexe: semifabricatele proprii se includ 
în preţul produsului complex cu preţul lor, fără nici un fel de cote de regie 
sau beneficii, care se consideră că au fost incluse în însuşi pretul 
semifabricatelor respective. In realitate, un semifabricat, produs de uzină şi 
vândut ca atare, permite uzinei să investească valoarea semifabricatului 
respectiv în fabricarea unor noi produse şi să obțină prin aceasta noi 
venituri. Dimpotrivă, montarea semifabricatului respectiv într-un ansambiu 
complex imobilizează fondurile aferente până la data livrării produsului de 
mare complexitate. Întreprinderea pierde astfel posibilitatea de a fructifica 
fonduri importante pentru a obţine noi beneficii, deci întreprinderea pierde 
păstrând produsul simplu şi montându-l într-un produs complex. Cu alte 
cuvinte, şi ținând seama de cele arătate mai înainte, prin montarea 
semifabricatelor în produse complexe scade viteza de rotaţie a fondurilor 
investite în producerea semifabricatelor respective, ceea ce provoacă 
reducerea veniturilor întreprinderii. 

In alt treilea rând, la produse simple sau produse complexe, la serii 
mari, serii mici, unicate sau prototipuri diferă ponderea manoperei directe şi 
indirecte, diferă ponderea regiilor de fabricație şi a regiei generale. Aplicând 
cote de regie de fabricație medii, independente de complexitatea produsului, 
pentru toate operațiile care se efectuează intr-o secţie dată, şi cote de regie 
generală unice pe întreprindere, apare o nouă sursă care, în unele 
împrejurări, deformează prețul în favoarea, iar în alte ori, în defavoarea 
produselor de complexitate mare S2. 

În practica industrială fenomenele arătate sunt parțial atenuate de 
alte două fenomene, care acționează în sens contrar. În primul rând, pentru 


52 Este de observat că în această problemă este în discutie nu numai metodica 
de constituire a prețului de vânzare, ci şi cea de calculare a prețului de cost. 

operațiile de uzinare propriu-zisă, de confectionare şi prelucrare mecanică 
de piese, sunt în vigoare norme de tip republicane şi este posibilă o 
determinare analitică mai riguroasă a consumului de manoperă necesar; în 
schimb operațiunile de montaj şi reglaj se pretează mai puţin la o normare 
analitică, permițând întreprinderilor să-şi asigure rezerve importante în 
calculul preţului de cost prin prevederea unor consumuri de manoperă 
mărite şi, de aici, beneficii suplimentare prin obținerea unor prețuri de 
vânzare care depăşesc cu mult valoarea reală. In al doilea rând, utilizarea 
de materiale şi semifabricate cumpărate scumpe, montarea de piese şi 
subansambluri cumpărate este cu deosebire avantajoasă, conducând la 
realizarea fără etort propriu a unor indici ridicați de productivitate a muncii şi 
asigurând, în cadrul metodicii actuale, aplicarea cumulată de cote de regie 
şi beneficiu, ceea ce depărtează de asemenea prețul de valoare în direcţia 
depăşirii ei. Evident, şi în cazul fenomenelor corectoare este vorba tot 
despre fenomene dăunătoare, deformante. 

Desigur, reorganizarea metodologiei de calculare a beneficiului pe 
produs, în funcție de durata de rotaţie a fondurilor necesare pentru 
realizarea produsului, nu ar trebui să conducă la o creştere în ansamblu a 
prețurilor, ci mărirea de venituri pe care ar trebui să o obțină întreprinderile 
la produsele de complexitate mare ar trebui să fie compensată de 
reducerea substanțială a actualelor beneficii la produse de complexitate 
mică, astfel încât, printr-o redistribuire, să se asigure cointeresarea 
materială necesară pentru realizarea produselor de complexitate mare şi 
reducerea actualei cointeresări excesive în realizarea de piese simple şi 
semifabricate. 


Prototipurile şi experimentarea lor 


Realizarea sau experimentarea în exploatare a unui prototip este 
astăzi adesea o „operă filantropică” 5%. Întreprinderea în care se realizează 
prototipul sau se efectuează experimentarea riscă, cheituieşte, îşi distrage 
personal calificat de la sarcinile de plan. In devizele pentru astfel de lucrări 
nu se reflectă faptul că cheltuielile reale de regie de fabricaţie sunt adesea 
procentual mult mai mari decât cele medii pe secție. Uneori, utilaje 
esenţiale pentru procesul normal de producție trebuie sustrase temporar de 
la sarcinile curente. Adesea pierd direct şi muncitorii care participă la 
experimentare, dacă în mod normal lucrează normat, iar pe parcursul 
experimentării fie se realizează temporar o productivitate mai scăzută, fie 
noua metodă implică plata în regie etc. Trebuie subliniat că experimentarea 
poate conduce şi la concluzii negative, astfel încât nu există certitudinea 
recuperării pierderilor personale prin eventuale cote de premiere constituite 
din beneficiile realizate în urma aplicării cercetării, inovației etc. Chiar dacă 
astfel de beneficii se constituie, între momentul constituirii şi momentul 
experimentării poate exista un interval de câţiva ani, locurile pot fi diferite, 
nu există evidențe ale pierderilor personale etc. 


33+ Comparaţia este enunțată şi în lucrarea [10]; aici se dau explicaţii. 

De aici rezultă necesitatea ca, pentru experimentări, realizări de 
prototipuri etc., să se constituie fonduri, prevăzute ca atare în devizele 
respective, din care să se poată acoperi, pe de o parte, daunele imediate 
provocate producției, iar pe de altă parte, să se poată recompensa direct, 
sub forma unor indemnizatii, eforturile suplimentare depuse şi să se poată 
compensa direct eventualele pierderi suportate de către persoanele 
implicate. 


Începutul fabricației produselor noi 

Primul lot de fabricaţie a unui nou produs este întotdeauna realizat 
cu un consum de muncă substanţial mai mare decât restul fabricaţiei. Cu 
alte cuvinte, scăderea de consum de muncă este foarte pronunțată imediat 
după etapa iniţială a fabricației unui nou produs. Se constată următoarele 
ienomene: 

e dacă preţurile sunt fixate la nivelul ridicat, corespunzător începutului 
fabricației, mult timp este frânată nejustificat utilizarea noilor produse, după 
cum s-a arătat în prima parte a articolului de fată; 

e dacă prețurile sunt fixate la nivelul mai scăzut, corespunzător 
fabricaţiei însuşite, primele loturi sunt fabricate în pierdere, ceea ce 
determină întreprinderile să amâne ia nesfârşit realizarea acestor prime 
loturi. 

Ar rezulta ca oportună stabilirea prețurilor pentru produsele noi în 
două etape: pentru primele 5-10% din cantitatea totală estimată şi apoi 
pentru restul cantității. 

Totuşi, este de temut că o stabilire a unor prețuri iniţial ridicate, cu 
perspectiva imediată a scăderii lor, nu va încuraja comenzile. Pe de altă 
parte, cantitatea de muncă mărită depusă de producător la primul sau 
primele loturi are caracter de consum individual de muncă ce depăşeşte 
cantitatea de muncă socialmente necesară şi nu poate justifica obținerea 
unui preț ridicat. 

Aceste considerente conduc la concluzia introducerii unui sistem de 
creditare a intreprinderilor pentru acoperirea cheltuielilor suplimentare 
provenite din inceputul fabricaţiei noilor produse, creditele urmând să fie 
acoperite din beneficiile obținute din vânzarea produselor respective după 
însuşirea lor curentă. 

Se poate obiecta că întreprinderile, simultan cu însuşirea unor noi 
produse, au în fabricație curentă alte produse, din beneficiile cărora ar 
putea suporta cheltuielile în discuţie. Totuşi, în asemenea condițiuni, 
începutul fabricaţiei unui nou produs ar avea caracterul de grevare a 
beneficiilor fabricaţiei curente şi, deci, de frânare a lansării, ceea ce este, 
evident, de evitat. Acoperirea cheltuielilor din alte beneficii ar trebui să 
rămână numai ca o rezervă pentru cazul în care în termenele stabilite 
pentru rambursarea creditului nu se obțin comenzi suficiente pentru 
constituirea beneficiilor necesare. 

O altă soluţionare a aceleiaşi probleme poate consta În acoperirea 
diferențelor de preț la primele loturi de fabricație din fondul de tehnică nouă. 


Organizarea competentelor în elaborarea şi aprobarea prețurilor 


În prezent, pentru mijloacele de producţie fabricate în serie, prețurile 
se calculează de către întreprinderile producătoare, calculaţiile de preț se 
examinează la nivelul unor compartimente economice din ministerul tutelar 
şi se aprobă de câtre conducerea acestui minister. Procedura arătată 
prezintă importante vicii, cel puţin cu caracter metodologic. 

În primul rând, se constată că atât societatea, cât şi beneficiarii 
concreți ai utilajelor sunt adesea excluşi de la stabilirea prețurilor de 
vânzare, aceasta fiind, pentru produsele de serie, exclusiv de competența 
producătorului şi a forului său tutelar. 

În al doilea rând, metoda de întocmire a prețurilor ia în considerare 
nu timpul socialmente necesar, ci timpul individual, deoarece calculațiile de 
preţ care se întocmesc fotografiază consumurile de muncă vie şi 
materializată prevăzute în uzină în forma lor cea mai acoperitoare, iar 
organele economice care verifică aceste calculaţii efectuează o verificare 
ce se limitează numai la tarife, cote etc., considerând consumurile specifice 
ca fiind date. Or, chiar în condiţiile în care în economia noastră națională o 
singură întreprindere fabrică un anumit produs, noțiunea de timp de muncă 
socialmente necesar nu poate să nu implice introducerea în calculele de 
preț a consumurilor celor mai raţionale, eliminarea erorilor de concepție 
constructivă sau tehnologică etc. Inaltul gir dat prin legislația în vigoare de 
către conducerea ministerului, care aprobă calculaţiile de preţ, nu s-a 
dovedit însă eficient pentru realizarea acestui deziderat. 

Este de neînțeles deosebirea principială existentă în problema 
cheltuielilor de investiţii şi în problema prețurilor pentru produsele noi. Într- 
adevăr, pentru o investiţie, devizul de proiect, supus avizării consiliului 
tehnico-ştiinţițic, este definitiv, valoarea de deviz este consemnată în 
procesul-verbal de avizare (pentru obiectivele de mare importanţă — în 
H.C.M.) şi nu poate fi depășită fără aprobare din partea organului care a 
avizat proiectul, la aceiaşi nivel. in ceea ce priveşte produsele noi, valorile 
de deviz cuprinse în proiecte au un rol pur estimativ şi, o dată cu avizarea 
proiectului, misiunea lor se încheie. După efectuarea procesului de 
asimilare industrială, se întocmesc calculaţii de preț care nu pornesc de la 
cele prevăzute în proiecte şi nici un for din filiera care verifică si aprobă 
prețurile nu este obligat să țină seama de devizele din proiecte. Adesea, 
acestea nici nu sunt explicit însuşite prin avizele proiectelor. 

Obligativitatea respectării devizelor incluse în proiecte, după 
avizarea acestora, ar avea nu numai rolul unei verificări tehnice a 
consumurilor prevăzute în calculații, ar fi nu numai un mijloc de întărire a 
competenţei tehnice în fixarea preturilor sau un mijloc de evitare a unor 
abuzuri. Preţul este un element esenţial în însăşi alegerea soluției tehnice. 
Dacă este corect determinat, el poate indica o eroare tehnică de ansamblu 
sau de detaliu, asupra căreia trebuie luate măsuri. În alegerea dintre 

variantele tehnice care se examinează în proiect, un considerent esential îl 
constituie prețul produsului respectiv. Dacă pe parcursul elaborării 
proiectului se adoptă o variantă estimând că ea va conduce la un anumit 
preț, iar după asimilare prețul este cu totul altul, înseamnă fie că premisele 
de proiectare au fost greşite, fie că efectele scontate prin proiect nu vor fi 
obținute. 

Este interesant de menţionat următorul exemplu. Pentru elaborarea 
unui sistem automat de identificare a trenurilor în S.U.A., firmelor furnizoare 
i s-a lăsat libertatea alegerii soluției tehnice, dar li s-a pus o condiţie 
esențială: dispozitivul montat pe fiecare vagon să nu coste mai mult de 5 
dolari, iar dispozitivul fix de supraveghere montat pe cale să nu depăşească 
5000 dolari. 

Şi în activitatea desfăşurată în condiţiile economiei socialiste există 
limite impuse prețuril or utilajelor care se proiectează. Totuşi, soluțiile 
tehnice sunt în mâna cercetătorilor şi proiectanților, iar prețurile sunt în 
mâna serviciilor de preţuri din ministerul tutelar. Autorul acestor rânduri a 
avut prilejul, nu o dată, să constate discrepanțe grave rezultate din 
metodologia în vigoare, discrepanțe care au mers uneori până la blocarea 
fabricării unor produse din cauza preţurilor prohibitive fixate după asimilarea 
în fabricaţie. 

Din cele arătate rezultă necesitatea ca problema prețurilor de 
vânzare să fie de competența unui organ independent de producător, care 
să nu fie cointeresat în nici un fel în realizarea planului de beneficii și a 
planului valoric al întreprinderii respective, iar avizarea documentației de 
preț să constituie un element esenţial al avizării proiectului pentru noul 
produs, tot aşa cum este în prezent obligatorie valoarea de investiţie în 
avizul referitor la proiectul de investiţii. 


+ k i 


Procesul unitar de introducere a tehnicii şi de ridicare a calității 
produselor are consecințe profunde şi multilaterale asupra întregii activități 
economice. Este necesar deci ca acest proces să-şi găsească o reflectare 
nemijlocită în indicatorii economici de bază ai unităților productive, ca între 
sarcinile referitoare la tehnica nouă şi calitate şi sarcinile de plan referitoare 
la ansamblul activităţii fiecărei întreprinderi să existe o întrepătrundere 
indisolubilă şi o concordanță deplină, ca interesele economiei naționale în 
realizarea progresului tehnic şi a calității produselor să fie exprimate explicit 
şi implicit prin pârghiile economice principale care acționează asupra 
întreprinderilor şi să fie cuprinse intrinsec în cointeresarea materială a 
colectiveior întreprinderilor. 

12. Elaborarea unui sistem integrat de cointeresare economică 
a unităților de cercetare-proiectare-producţie în promovarea 
ştiinţei şi a progresului tehnologic. Incidenta mecanismului 
economico-financiar asupra promovării ştiinţei şi a 
progresului tehnologic (1978) 


Raport de cercetare, Contract 5337 ad.3, iunie 1978, 
ICEMENERG (Extrase) 5% 


asanare so 9335223553053 Pa Ei iai dia ai sie pasa ga 4 43 Pa ai i catia 


Perfecționare generală a sistemului de cointeresare. Condiţii şi 
direcții propuse. 


Caracterul integrat: a) Să existe o cointeresare economică unitară a 
centralelor industriale, a unităţilor — fie ele producătoare sau utilizatoare de 
tehnică nouă, fie ele unități industriale sau unităţi ştiinţifice, beneficiare sau 
executante; a colectivelor şi a persoanelor. b) Cointeresarea să decurgă: 
cointeresarea unităţilor — din cointeresarea centralelor industriale, 
“ cointeresarea colectivelor — din cointeresarea unităţilor, cointeresarea 
persoanelor — din cointeresarea colectivelor; cointeresarea producătorilor 
de tehnică nouă — din cointeresarea utilizatorilor de tehnică nouă. 

Caracterul intrinsec: a) Cointeresarea economică în promovarea 
ştiintei şi tehnologiei să fie nu un adaos, facultativ sau nu, la o 


54 În 1977-1980, în fostul C.N.Ş,T. a fost inițiat (de către Ec. Valentin Țâmpu) 
un curajos program de economie a cercetării, în cadrul căruia Institutul de Cercetări 
şi Modernizări Energetice (ICEMENERG) a primit un contract pentru tema cu titlul 
sus menționat. O primă documentație, întocmită şi difuzată în anchetă, a stârnit 
reacţie în aparatul Ministerului Energiei Electrice, cerându-se directorului genera! al 
institutului central (Dr. ing. Călin Mihăileanu) să retragă lucrarea difuzată. A retras- 
o numai de la unităţile din subordinea M.E.E., dar, pe proprie răspundere, nu şi de 
la numeroasele alte instituții şi foruri la care fusese difuzată. A urmat reacţia 
Ministerului Finanţelor: cine a admis să se facă o asemenea lucrare? Să se impute! 
În final, lucrurile au fost muşamalizate astfel: lucrarea (care avea, prin temă, 
sarcina să propună modificarea legislaţiei, iar documentaţia fazei finale. consta 
dintr-un voluminos teanc de fişe cu modificările propuse la fiecare dintre legi, articol 
cu articol, inclusiv motivare, implicaţii, conexiuni cu alte măsuri etc.) a fost avizată 
favorabil, „cu respectarea legislaţiei în vigoare”. 

Studiul este amplu; include şi teze din lucrările [6] şi [22]; din el au fost extrase, 
pentru prezenta culegere, numai câteva teze şi punctaje. Studiul in extenso cuprinde, 
între altele, o analiză amănunțită a unor necorelări şi inadvertente din şi între diferite 
legi, cu consecințe negative asupra progresului tehnic, economic, social. 

necointeresare sau anticointeresare generală, ci să decurgă intrinsec din 
acțiunea ansamblului mecanismului economic; deci, să decurgă intrinsec 
din planificare, finanțare, contracte, retribuire etc. b) Interesul pentru 
ştiinţă să decurgă, să fie derivat din interesul pentru progresul calitativ, 
în general — pentru respectarea sistemului de interese ale economiei 
naţionale. 

Caracterul de generalitate; Cointeresarea să fie generală, să 
reflecte măsura în care toți oamenii muncii au promovat sau nu au 
promovat progresul calitativ în economie (şi să nu afecteze numai pe cei 
care au lucrat direct în acţiuni de cercetare şi valorificare, lăsând 
nepenalizați pe cei care nu s-au angajat în acțiuni de progres calitativ). 

Caracterul echilibrat şi descentralizat: Să se tindă spre echilibrarea 
raportului cerere-ofertă de ştiinţă. În loc de o mare ofertă de ştiinţă din 
partea institutelor, compensată de o mare barieră de potenţial în fața căreia 
se opreşte valorificarea, este de urmărit ca economia să fie în situația de a 
solicita aportul ştiinţei ca o necesitate esențială a funcţionării sale. 


Caracterul endogen: Se pune problema de a deplasa interesul 
pentru ştiinţă din sfera restricţiilor şi a obligaţiilor de serviciu, de plan 
ş.a.m.d., în sfera criteriilor de optimizare a activităţii şi, pe cât posibil, în 
sfera modelelor de conducere a proceselor. Adică, însuşi modul în care 
sunt conduse procesele economice să conţină problemele progresului 
calitativ şi, deci, cele ale recurgerii la ştiinţă, şi nu acestea să formeze 
obiectul unor restricţii exterioare. Generarea progresului calitativ să vină din 
interiorul activității economice, să fie endogenă. 

Includerea riscului: Societatea, beneficiarul, institutul şi cercetătorul, 
precum şi factorii din organele tutelare şi de control să fie solidari în fața 
riscului cercetării. Desigur, nereuşita să nu fie, totuşi, identică, sub raportul 
cointeresării, cu reuşita. 

Caracterul intensiv: a) Sistemul de cointeresare să asigure un 
echilibru optim între cantitate şi calitate, accentul fiind pus pe stimularea 
factorilor calitativi, intensivi, ai dezvoltării. b) Cantitatea şi calitatea să fie 
înțelese la nivelul ansamblului efectelor obținute în dezvoltarea economico- 
socială. 

Reflectarea unitară a diversității economiei şi a ştiinței............ 

Reflectarea politicii privind organizarea şi eficiența ştiinţei: Sistemul 
de cointeresare să fie astfel structurat, încât să nu favorizeze lucrările 
mărunte în dauna celor de amploare, ci, dimpotrivă, să stimuleze 
concentrarea eforturilor în direcţii prioritare. Eficienţa principală a activității 
de cercetare este cea care se manifestă prin rezultatele obținute, aplicate în 
realitatea economico-socială sau în progresul ulterior al cunoaşterii şi 
creaţiei; fată de această eficienţă, cea internă procesului de cercetare are 
un rol secundar şi se poate chiar afla în opoziţie (de exemplu, unele 
economii în cercetare se pot face pe seama calităţii, având ca efect 

reducerea eficienţei la aplicare). Prin urmare, cointeresarea să se orienteze 
în primul rând spre eficiența rezultatelor cercetării, inclusiv spre accelerarea 
aplicării în practică a unor soluţii eficiente.55...., a 

Asigurarea climatului stimulativ: În conformitate cu amanti creativ 
al activității ştiinţifice, cu riscul aferent soluțiilor înnoitoare, cu climatul de 
emulatie care trebuie să fie sprijinit, întregul sistem de cointeresare, atât 
pentru cercetători, cât şi pentru beneficiari, să nu fie de tip punitiv sau 
preventiv-punitiv, ca în prezent (reţineri din retribuţie, garanţii, diminuări, 
penalizări etc.), ci, în principal, stimulativ (adaosuri în funcție de importanţa 
şi calitatea rezultatelor obținute, alături de diminuări în cazuri de vinovăţie şi 
de rezultate necorespunzătoare -— altele decât cele inerente riscului 
ştiinţific). 

Asigurarea integrării cercetării cu învățământul: Este util ca sisternul 
de cointeresare să stimuleze conexiunea învățământ-cercetare, în ambele 
sensuri, 


Brusrpuntnnn nunnana SERE LEESNEaa EFE EAAS ma dennan 


Problema cointeresării este de tip cantitativ, gradul de cointeresare 
este esențial pentru stabilirea unei măsuri, a unui raport optim între rutină şi 
inovare. Se impune, deci, dimensionarea optimă a stimulentelor. 

Procesul de cointeresare este de tip dinamic: homeostaza pe care o 
realizează se instalează în timp, existând mai multe tipuri de întârzieri 
(propagarea informaţiei în economie, propagarea bunurilor materiale şi a 
resurselor financiare, acumularea de experienţă privind cointeresarea 
realizată, evoluţia conştiinţei sociale). 

Procesul de cointeresare este de tip cibernetic: homeostaza se 
instalează prin echilibrul unor tendințe contradictorii, fiind caracterizat în 
mod esenţial prin prezenţa feed-back-ului. 

. Procesul de cointeresare este de tip stochastic homeostaza se 
instalează prin echilibrul statistic al unei multitudini de realizări aleatorii. 
Determinările din cadrul sistemului sunt de tip probabilist. 

Procesul de cointeresare este de tip sistemic: homeostaza rezultă 
din interacțiuni şi intercondiţionări a) ale elementelor componente ale 
mecanismului economic, b) ale elementelor componente ale economiei 
naţionale, pe verticale şi orizontale, c) ale laturilor sistemului economico- 
social (politic-economic-tehnic-social-uman-mediu), d) cu influențe naţional- 
international (intern-extern). 


BEER mannnnnnnn unsa sist nmn san PRR FNNNaasataanau m nas 


55+ Din această cerință rezultă implicit şi cea ca sistemul de cointeresare să nu 
favorizeze lucrările ale căror rezultate prezintă un grad scăzut de noutate, lucrările 
rutiniere, în dauna celor cu important potential de inovare. 

Din punct de vedere știintific şi practic, problemele ia care se referă 

lucrarea de față se pretează a fi sintetizate astfel: 

1. Dacă poate exista un concept de „adevăr economic”, reprezentând 
corespondența Între indicatorii şi modelele economică, după care 
este condusă, în sensul cel mai larg al acestui cuvânt, economia, 
pe de o parte, şi realitatea vieţii economice, în toată complexitatea 
Şi fineţea sa, pe de altă parte, atunci promovarea ştiintei şi a 
tehnologiei depinde direct de gradul de adevăr economic. 

2. De la opoziția „plan sau pârghii”, de la concesia „plan şi pârghii”, 
la sistemul „plan prin pârghii”. 


BiiBunannnnnnmnanannsasssatitermnnnannnssspatrhhtinanv anna munuaa n Fiinta n nana ua siana 

13. Profesiunea cercetătorului (1972) 
Contemporanul, 30.6.1972 


Întrebaţi pe un cercetător de la un institut de fizică ce profesiune 
are. Vă va răspunde, evident: fizician. Intrebaţi pe un cercetător metalurg. Vă 
va răspunde, mirat de întrebare: metalurg. Repetati întrebarea la institutul de 
cercetări X. Răspunsul va fi: X (sau veţi auzi numele unei specialități 
adiacente în orice institut, de exemplu: chimist, matematician, electronist). 

Cercetător? Ințelesesem profesiunea, nu ocupatia, locul de muncă. 

Da, profesiunea. Profesiunea, îndeletnicirea permanentă, adesea — 
de o viață, marcată aparte prin tot ceea ce defineşte o profesiune: 
cunoştinţe, mod de utilizare a cunoştinţelor, aptitudini cultivate şi deprinderi 
specifice formate, metodică, etică profesională, toate acestea modelate de 
către un scop, o finalitate aparte a activităţii, o poziție caracteristică față de 
ceea ce există şi ceea ce se petrece în cadrul domeniului de specialitate, în 
cadrul societății, în cadrul lumii. Profesiunea de a cărei existenţă ca atare, 
cu o modestie cu totul improprie în rest, cei care o exercită sunt ce! mai 
puţin conştienţi. Profesiunea utilizată în statistici pentru a caracteriza 
puterea şi nivelul general al statelor: atâția cercetători (alături de atâtea 
calculatoare, atâtea kilowattore pe cap de locuitor). 

a Nu va urma acum o definiţie ştiinţifică a profesiunii de cercetător — 
ar fi o banalitate. Este adevărat, a vorbi neştiinţific despre cercetare 
constituie nu o banalitate, ci o impietate, dar dintotdeauna omul a ales, 
dintre două rele, răul mai puţin grav. De altfel, cercetarea însăşi este o 
sferă în care aversiunea general umană faţă de locurile comune, față de 
afirmaţiile cunoscute care nu mai aduc nimic nou, faţă de adevărurile 
repetate şi fată de gândirea vetustă constituie o condiţie-cheie a existenţei 
si o sarcină de serviciu, 

Se aude uneori părerea că noul, descoperirea şi creația constituie 
atribute ale cercetării fundamentale, iar de cercetarea fundamentală se 
ocupă un cercetător din o sută sau din o mie. Restul — probleme curente, 
obişnuite, unde trebuie mai curând să vezi bine ce se întâmplă, să ştii 
meserie şi să nu te aventurezi. 

Dimpotrivă, se exprimă alteori opinia că în turnul de filueş al 
cercetării se consumă numai nou cu franzelă, munca neagră, de rutină, 
fiind treaba muritorilor de rând, nu a cercetătoriior. 

De fapt, şi atunci când este vorba de a analiza cauzele unei 
defecţiuni tehnice sau ale unor deficiențe economice şi a elabora soluţii 
care să le prevină în viitor, şi atunci când trebuie efectuată o aparent simplă 
anchetă sociologică sau când are loc conceperea şi realizarea unui nou 
material sau aparat (chiar dacă nou numai la noi, deşi cunoscut aiurea), 
insuficiența intuiţiei, a gândirii creatoare, a simțului profunzimii şi fineței 

fenomenelor poate duce la anost (dacă nu la rebut), după cum nici o nouă 
teorie matematică nu se naşte fără migală, perseverenţă, trudă. (Aţi văzut, 
desigur, filme anoste şi ați citit romane anoste. Oh, dar când constaţi că o 
cercetare s-a încheiat cu un rezultat anost! Searbădul în ştiinţă și tehnică 
este nu numai de o mie de ori mai grav social, mai păgubitor pentru 
economia naţională, dar parcă şi sentimentul de repulsie are nivel 
superlativ. Este, poate, o părere subiectivă.) 

În profesiunea de cercetător se cere, paradoxal, să fii simultan cu 
picioarele pe pământ şi desprins de realitatea imediată. Se trăieşte din 
spontaneitate, dar o spontaneitate care se naşte din urcuş treptat şi 
îndărătnic. Originalităţii i se cere să fie oportună şi riguroasă, insolitului — să 
fie fundamentat și eficient. 

Cel care exploatează o rețea electrică ştie, aproape pe nume, ca pe 
nişte ființe, fiecare linie, aproape fiecare stâlp; un salt de tensiune sau o 
vibraţie reprezintă o vorbă într-un grai pe care numai el îl înțelege. 
Cercetătorul "rețelist' nu ajunge niciodată la o asemenea performanţă, dar 
el trebuie să răspundă cum trebuie făcute altiel rețelele de mâine şi, nu 
rareori, cum trebuie re-croite cele de azi (poate — dacă nu cumva ne putem 
lipsi de rețele). Economistul-practician trebuie să vegheze la respeciarea 
strictă a legilor, regulilor şi metodologiilor economice sau să elaboreze 
altele, mai rafinate şi precise. Cercetătorul economist analizează 
fenomenele care scapă reglementărilor; menirea lui este să ajungă la cu 
totul noi mecanisme economice, radical mai simple şi radical mai eficiente. 

Ceea ce reprezintă constantele imuabile ale altor profesiuni sunt, în 
cercetare, variabilele; adevărurile sigilate şi cele omise — câmpul de 
acțiune; permanenta este utilă numai prin prisma înnoirii ei. Calitatea 
supremă este aceea de a gândi de-a curmezişul. 

Adesea, este mai important să ştii să te întrebi asupra evidenţei — să 
ştii să te întrebi corect asupra evidenţei — decât să găseşti răspunsurile: 
răspunsul la o întrebare neaşteptată şi pătrunzătoare poate să decurgă din 
întrebarea însăşi, pe cale meşteşugărească. (Rene Clair, scriind scenarii 
foarte amănunțite, spunea: „Filmul este gata. A mai rămas numai să-l 
turnăm.” Cercetătorul poate spune, uneori: „Problema este rezolvată. A mai 
rămas numai să găsim soluția). 

Fratelui cercetătorului, care, în aceeaşi specialitate, lucrează în 
producție sau în exploatare, i se cer simțuri dezvoltate, prezenţă de spirit şi 
rapiditate de acţiune, memoria concretului individualizat, capacitate de 
simplificare, rezistență la uniformitate, respectul fondat al celor stabilite şi 
multe alte calităţi. Cercetătorului i se cere capacitatea de a vedea şi a reține 
concretul prin prisma esenței care îi determină şi totodată de a obliga 
abstractul să i se dezvăluie în concret, direct sau indirect, prin simţurile sale 
sau ale unor aparaturi altminteri aberante; capacitatea de a sesiza 
neobişnuitui, regula latentă din aparenta excepţie; mobilitatea transfocării 
adaptive între simplu şi complex; independenţa intelectuală față de cele 
stabilite; determinarea, îndemânarea şi insolența ti a gândi şi a face altfel, 
alticum, altceva... 

Cercetarea este una dintre profesiunile pentru care şcoala de azi 
pregăteşte, poate, cel mai puțin (la noi şi în lume; există intenții lăudabile de 
înnoire, dar lucrurile nu se răstoarnă peste noapte). Şcoala dă cunoştinţe 
de specialitate. Mai grav: şcoala dă obişnuința şi convingerea că pe lume 
nu există decât cunoştinţe şi nu trebuie să existe decât cunoştinţe. Ca şi 
cum - s-a mai spus acest lucru - a locui înseamnă cărămizi (şi numai 
cărămizi — nu şi uşi, ferestre, robinete, lămpi, mobilă, televizor; nu şi teren, 
plan, mod de construcţie a casei; nu şi viața în casă). Şi mai grav: până şi 
în acumularea de cunoştinţe şcoala de azi inoculează uniformitatea, 
antiselectivitatea, antidiscernământul, antifinalitatea. (Cu acei mulţi, dar 
încă prea puțini dascăli, şi iluştri şi anonimi, care vor şi ştiu să dezvolte 
înainte de toate gândirea, personalitatea elevilor şi studenţilor lor, primăvara 
vine anevoie.) lar cercetătorul trebuie să acumuleze mereu noi cunoştinţe, 
în mod operaţional, selectiv adaptiv, critic, orientat, mulat pe obiectivele 
care îi stau în față. 

De altfel, explozia de cunoştinţe şi — de ce nu? — de probleme, 
înnoirea perpetuă a câmpului de activitate dă cercetătorului sentimentul 
apartenenței la o respirație homerică, dar cu senzația unei nesfârşite 
inspiraţii, până la sufocare. Şi, adăugând marele pericol al rutinării, al 
imuabilizării a ceea ce trebuie să reprezinte mobilitate veşnică, se ajunge la 
faptui că în cercetare vârsta poate aduce o uzură mai rapidă chiar decât 
uzura balerinelor. Antidotul există: în primul rând, exigenţa socială şi 
validarea socială a ceea ce produce cercetătorul. În al doilea rând (şi totuşi, 
poate, nu al doilea?), privirea lucidă, inteligentă, asupra propriei inteligente, 
înțelegerea profesională a specificului propriei profesiuni. 

În zilele noastre, diversificarea şi diferențierea nu se limitează numai 
la disciplinele ştiinţifice, la maşinile-unelte, la modă, la relaţiile internaţionale. 
Profesiunile, intrate de mult în acest proces de diversificare, se răsfiră în 
toate direcțiile, inclusiv în spaţiul activității prestate. Profesionalizarea, 
profesionalismul, imperative contemporane, au tocmai această nuanţă. 

Nuanţă valabilă pe deplin în cazul cercetării — singura artă care se 
pretinde ştiinţifică şi principala activitate materială care, după cum a spus-o 
Beveridge, după cum au mai spus-o şi alții, este o artă. 

14. Originalitatea îşi are dreptul ei inalienabil la spontaneitate 
şi implică risc tehnic şi economic. Invențiile, în contextul 
decalajului economic (1970) 


Probleme economice, nr. 10, octombrie 1970, pp. 111-114 


Valorificarea cercetării ştiinţifice şi valorificarea invențiilor româneşti 
reprezintă două sfere care se intersectează, dar care, în ansamblu, sunt net 
distincte. Fără a insista asupra numeroaselor invenţii care nu izvorăsc dintr-o 
cercetare, aş dori să subliniez că o foarte mare parte a creației tehnico- 
ştiinţifice româneşti, a activităţii de cercetare din România (aş spune — 
covârşitoarea majoritate a lucrărilor de cercetare) nu constituie invenții. 
Totodată, numeroase invenții care rezultă din lucrările de cercetare au un 
caracter parțial, particular, de multe ori nesemnificativ pentru ansamblul sau 
pentru esenţa lucrării de cercetare respective. Prin aceasta nu sesizez o 
anomalie, ci, dimpotrivă, doresc să nu se piardă din vedere o stare de fapt 
normală, legică, în care nu pot şi nu trebuie să intervină modificări radicale. 

Într-adevăr, inventia presupune noutate şi progres tehnic pe plan 
mondial. Or, după cum se ştie, ponderea majoră în cercetările tehnico- 
ştiinţifice din țara noastră revine însuşirii, la noi în ţară, a unor procedee şi 
utilaje principial cunoscute pe plan mondial, dar în condiţiile specifice ale 
materiilor prime de la noi din ţară, ale structurii şi tehnologiei accesibile în 
industria noastră, ale necesităților corespunzătoare stadiului actual de 
dezvoltare a economiei noastre. Este evident câ o astfel de cercetare de 
putine ori poate avea contingenţă cu Oficiul de Stat pentru Invenţii şi Mărci. 
Şi totuşi, este o cercetare esenţiaimente necesară, utila, de neinlocuit. 56+ 

Nu trebuie, de asemenea, omis faptul că, în conditiile etapei actuale 
a revoluției ştiințifico-tehnice, geneza invențiilor a căpătat un alt caracter 


56+ În forma aceasta, atât de categorică, afirmaţia este valabilă în condiţiile unei 
doctrine şi ale unor politici industriale autarhice. În condiţiile unui comerț exterior 
liberalizat, situația se schimbă în mare măsură. Totuşi, rămân de făcut multe 
categorii de cercetări care nu au ca obiectiv realizarea de invenții. Fără a 
dezvolta subiectul — care merită să fie aprofundat, să menționăm : a) tot ceea ce 
înseamnă cunoaşterea de condiţii locale, de la geologie la antropometrie, totuşi — 
valorificări, în limite economic raționale, de materii prime locale, agricultura cu 
solurile şi mult din soiurile ei, meteorologia și hidrometria, cercetări sociale ; b} 
larga sferă a optimizărilor, a modelelor matematice, a metodelor şi metodologiilor 
de calcul, de evaluare ; c) software-ul, care nu se protejează prin brevete, ci prin 
drepturi de autor ; managementul, reengineering-ul, politicile de asigurare a calităţii 
etc., d) chiar În domeniul produselor industriale, susceptibile de brevetare — scopul 
brevetării este subordonat unor analize conjuncturale, tinând de brevetabilitatea în 
domeniu, ocolirea de brevete, piata scontată ş.a. 

decât, de exemplu, cu jumătate de secol in urmă. Astăzi, marile invenții 
necesită nu numai minţi luminate, imaginație, inventivitate individuală, ci 
sunt, de regulă, rezultatul unor uriaşe investiții de fonduri, a unor esenţiale 
concentrări de forțe calificate pe un fond larg, dar convergent. 

Totodată, invențiile de mare eficiență economică se realizează nu 
numai prin noi soluții funcţionale, constructive sau tehnologice, ci reclamă 
în mod conjugat, de regulă, şi noi soluții funcționale şi noi tehnologii şi noi 
materiale, antrenând adesea pentru realizarea lor nu numai specialităţi 
diferite, dar chiar ramuri industriale diferite. Nu rareori, pentru realizarea lor 
este necesară crearea, în prealabil, de laboratoare de cercetări cu utilaje 
specializate 57, care formează ele însele obiectul unor cercetări, reclamând 
fonduri uriaşe. 

Fără îndoială că în condiţiile puternicei baze materiale create în anii 
socialismului pentru cercetare, în condiţiile mijloacelor financiare importante 
pe care le afectează statul nostru pentru sprijinirea şi dezvoltarea cercetării, 
ale concentrării de forţe şi mijloace urmărite de către C.N.C.Ş.5% în cadrul 
programelor prioritare, este posibilă realizarea unor invenţii de mare 
valoare, cu atât mai mult cu cât tehnica românească are tradiția unui ridicat 
spirit inventiv. Dar ponderea acestor situații în totalul activităţii noastre de 
cercetare nu poate fi decât cea care rezultă din considerentele obiective 
arătate mai înainte. Nu se poate neglija faptul că diversificarea continuă şi 
accelerată a producţiei industriei noastre, complexitatea problemelor 
tehnice industriale reclamă inevitabil o anumită diversitate de preocupări ale 
cercetării, ceea ce, la potențialul nostru economic, împiedică adesea 
concentrările de forte pe front îngust în cercetare, la amploarea necesară 
declanşării reactiei în lanț a realizării frecvente de invenţii de eficiență 
majoră. Pentru exemplificare, aş cita o experienţă anterioară proprie, şi 
anume, a conducerii unui laborator de cercetare în domeniul telemecanicii 
(tehnica supravegherii şi comenzii centralizate, de la distanţă, a proceselor 
de producţie). Timp de 13 ani a fost promovată activ şi insistent o orientare 
spre soluții originale şi spre asigurarea unui nivel de concepție competitiv 
pe plan mondial. Activitatea a căpătat o anumită recunoaştere în cercurile 
de specialitate, nu numai interne. Ea a fost, în anumite perioade, încurajată 
de forurile de conducere tehnică tutelară. Au rezultat şi invenţii. Bogatul 
bagaj al cercetărilor efectuate şi al investiţiei de inventivitate prestată a râmas 
însă un bagaj de prototipuri sau de începuturi de fabricaţie necontinuată. 

Câteva cauze sintetice ale acestei situații, reflectare a considerentelor 
expuse, şi care nu au pretenţie de generalitate pentru toate întreprinderile şi 
ramurile industriei noastre, le-aş mentiona ca fiind: soluţiile tehnice avansate, 
concepute la nivelul structurii şi funcționării echipamentelor, au fost 
handicapate de rămânerea în urmă a tehnologiei în domeniul electronicii şi 


51* Pentru acestea, cerința nu este atât de brevetabilitate, cât de neîncălcare a 
unor brevete existente sau posibile. 

58* Consiliul Naţional al Cercetării Ştiinţifice — denumirea, în acea perioadă, a 
organismului guvernamental de coordonare a cercetării ştiinţifice. 

de lipsa unor produse corespunzătoare componente sau conexe, de 
calitatea scăzută a execuţiei; concepția funcţională de nivel mondial s-a 
dovedit uneori insuficient grefată pe tehnicitatea momentului respectiv a 
utilizatorilor din ţară, pentru care erau acute probleme de eficiență, 
siguranță, calitate, aprovizionare cu piese de schimb, întreţinere etc., nu în 
toate cazurile la nivei mondial; fixarea unor preturi de vânzare mari au 
orientat pe beneficiari spre evitarea utilizării echipamentelor elaborate; 
duratele mari de realizare-asimilare au condus adesea la uzura morală față 
de nivelul.mondial, chiar din momentul finalizării cercetării. f 
Aş dori să relev că însăşi problema valorificării invențiilor, a 
valorificării în general a cercetării ştiinţifice, în sensul presiunii exercitate de 
către cercetare asupra industriei, spre a i se prelua rezultatele în scopul 
aplicării practice, are — după părerea mea — caracterul unei probleme 
oarecum artificiale, care nu pune accentul pe adevărata problemă a 
insuficientului interes economic al unor întreprinderi pentru introducerea 
tehnicii noi, separat de insuficienta preocupare provenită din cauze strici 
subiective. În mod normal, ar trebui să existe o puternică sete economică a 
industriei asupra cercetării pentru a-i furniza noutăţi tehnice. Ar trebui chiar 
să existe, cred, un decalaj între necesităţile stringente ale industriei de 
introducere a tehnicii noi şi posibilitățile cercetării de a le putea satisface. 


Rezistenţa față de tehnica nouă 


Caracterul relaţiilor de producție în socialism face. ca, în mod 
obiectiv, ritmul de introducere a tehnicii noi să poată să fie chiar mai rapid 
decât în capitalism. Dacă suntem însă confruntaţi cu aspecte de pasivitate 
şi rezistență şi cu termene îndelungate de introducere a noului şi dacă 
aceste fenomene au uneori5%* persistentă, înseamnă că există cauze care 
determină acest fapt şi care constituie un element de contradicție față de 
relaţiile de producţie socialiste. Dar contradicția poate fi soluţionată tocmai 
datorită acestor relaţii. După cum se ştie, problema de bază o constituie 
lipsa unei legături intrinseci între indicatorii economici planiticați şi pe care 
este axat actualul sistem de cointeresare materială a întreprinderilor, pe de 
o parte, şi efectele profunde ale introducerii tehnicii noi în producție, pe de 
altă parte, caracterul oarecum de apendice extraeconomic, organizatoric al 
măsurilor prin care în prezent se realizează introducerea tehnicii noi. Cât 
timp interesele introducerii tehnicii noi nu sunt reflectate organic în sistemul 
de indicatori economici planificați, problema valorificării cercetării ştiinţifice, 
în accepțiunea ei actuală, rămâne, după opinia mea, nesoluționată esențial, 
iar măsurile pur organizatorice-administrative sau cele axate pe penalizări 


59+ unde întreprinderi..., uneori...— alte componente ale limbajului de lemn 
impus, cu semnificaţia: deticienţe întâmplătoare, ocazionale, de sorginte subiectivă, 
insinuând că este vorba despre indolența vinovată a unor persoane locale, în 
încercarea te masca adevărul despre caracterul sistemic şi obiectiv a! deficienţelor 
respective, in economia centralistă. 

Aş aminti, pentru exemplificarea utilității unei astfel de activități, 
„Cazul unei invenţii referitoare la reglarea optimală a unui anumit tip de 
turbină hidraulică. Conţinând o idee valoroasă, invenţia a fost acceptată, 
breveiată în tară şi înregistrată pentru brevetare în 12 tāri de mare 
importanță industrială. Din păcate, oponențele primite din aceste țări au 
scos ia iveală o redactare deficitară, care pune în pericol brevetarea — 
aceasta, după ce, desigur, s-au plătit taxele de înregistrare, în valută. 

Nu vreau să mă refer la experiența personală sau a unor colaboratori 
care au renunţat la înregistrarea la O.S.I.M. a unor idei care probabil că ar fi 
fost brevetabile, din dorința de a evita consumul considerabil de timp şi de 
energie, similar cu acela care a trebuit să fie investit în brevetele obținute 
anterior. Cele relatate nu constituie o pledoarie pentru renunțarea la 
originalitate în cercetare, la competitivitate, la brevetare sau la urmărirea 
valorificării invențiilor. Problema, deosebit de importantă, a valorificării 
gândirii originale româneşti cred că îşi are însă începutul nu în momentul 
încheierii cercetărilor sau al eliberării certificatelor de autor, ci cu mult mai 
devreme, înainte de înregistrarea la O.S.I.M. şi chiar înaintea începerii 
elaborării invenţiei. O soluționare radicală a acestei probleme nu ar putea, 
după opinia exprimată aici, să nu țină seama de trei factori: de gradul în care 
interesele economiei naționale pentru realizarea progresului tehnic sunt 
reflectate în pârghiile economice care acționează asupra activității de 
producție a întreprinderilor; de faptul dacă în mod deliberat, pe bază de studii 
de conjunctură internă şi externă, se asigură concentrarea de forțe şi 
mijloace pentru soluționarea complexă a problemelor, centrale şi conexe, 
functionale şi tehnologice, de cercetare şi de fabricaţie etc., propice aparitiei, 
reuşitei şi valorificării creaţiei originale; de alegerea, socotită, a unei ponderi 
judicioase a activității originale, cunoscând că restul — majoritatea — este, în 
condițiiie noastre actuale, cercetare care nu urmăreşte originalitate pe plan 
mondial. Şi în fine, nu trebuie uitat, originalitatea îşi are dreptul ei inalienabi! 
şi spontaneitate bazată pe talent, precum şi la risc tehnic şi economic 62*. 


62+ Şi totuşi, mai este un aspect care nu trebuie omis: valorificarea invențiilor 
reprezintă un multiplicator economic al preţului acestora; de aceea, firmele cu 
politici competitive şi cu potenţă tehnologică folosesc — mai corect: creează, 
cumpără şi folosesc — invențiile nu pentru a le afişa în expoziţii şi a număra medalii, 
ci pentru a realiza, în mod protejat, producții profitabile (şi, uneori, pentru a bloca 
Înnoiri, dacă acestea ar fi mai dezavaniajoase decât menținerea fabricaţiei 
existente). Deci, şi ciclul tehnologic al brevetării include strategii de secret 
comercial şi de marketing, „ieşirea în târg” cu brevetarea făcându-se la un 
moment optim ales, cântărind diferitele riscuri — de a pierde prioritatea sau de a 
pierde piaţa, idealul fiind ca brevetarea să fie atunci când produsele brevetate sunt 
gata de fabricaţia în serie şi pot începe să inunde piaţa; practic — ceva mai 
devreme, pentru a nu risca trădarea secretului noii ofensive tehnologice de către 
salariați corupți sau de către spioni avizaţi. Este cam altceva decât prezeniarea şi 
câştigarea de medalii în expoziţii de invenţii. - ceea ce, desigur, îşi păstrează 
importanța, pentru invențiile care pot fi vândute ca atare, după ce au eşuat 
încercările de a le vinde sub formă industrializată. 

15. Condiţia precară a cercetării teoretice în institutul 
departamental (1968) 


Scânteia, 6.10.1968 


Mare parte din institutele departamentale de cercetare din domeniul 
tehnic au profilul orientat spre cercetarea de dezvoltare, spre elaborarea de 
produse destinate fabricaţiei. Dar preocuparea pentru accelerarea ritmului 
realizărilor tehnice, pentru asigurarea competitivităţii lor,0 tace tot mai acut 
resimţită necesitatea organizării în aceste institute a unor cercetări teoretice 
proprii. Se susține, totuşi, şi destul de frecvent, că efectuarea lor în institutul 
departamental ar constitui o deturnare de forțe şi fonduri, o neglijare a 
aplicabilității practice maxime a lucrărilor de cercetare şi o încălcare a 
atribuţiilor specifice institutelor de cercetări fundamentale. Desigur, situațiile 
diferă de la institut la institut şi chiar de la problemă la problemă, şi nu se 
‘poate defini o linie unică şi general valabilă. Există însă o serie de aspecte 
care se reliefează în numeroase cazuri, demonstrând că şi la nivel 
departamental trebuie să se acorde eforturilor teoretice mult mai multă 
considerație. 

În primul rând, cercetarea teoretică dezvoltă posibilitățile de 
prevedere, de sesizare mai din timp şi mai clar a tendințelor de dezvoltare a 
tehnicii în ramura respectivă, pe plan mondial. Aceasta se datorează 
faptului că direcţiile noi de dezvoltare şi noile soluții tehnice îşi încep 
adesea existenţa în lumea cercetării ştiinţifice cu caracter teoretic şi, de 
obicei, cu câţiva ani înainte de a intra în patrimoniul aplicațiilor practice al 
marilor întreprinderi industriale. Un exemplu îl constituie "codurile" 
moderne, utilizabile pe canalele de telecomunicaţii, care detectează şi 
corectează ele însele erorile intervenite în transmisie şi recepție. Această 
orientare este amplu tratată în studiile teoretice, apărute de mai mulți ani, 
dar abia relativ recent a început să-şi croiască drum spre utilizare practică. 
Evident că, fără o cercetare teoretică proprie, ar fi greu să se distingă care 
anume, din imensa multitudine de lucrări teoretice din domeniul respectiv, 
se apropie de maturizare, devenind accesibilă fructificării. 

in al doilea rând, cercetarea teoretică îşi aduce contribuţia la 
sesizarea semnificației noilor soluţii tehnice, apărute în realizările marilor 
întreprinderi, chiar dacă au în aparenţă un caracter întâmplător, particular şi 
izolat. Astfel, trecerea progresivă a echipamentelor telemecanice la viteze 
superioare de lucru, în condițiile centralizării conducerii unor procese ample, 
a putut fi înțeleasă în baza unor studii teoretice, iar apoi imediat adoptată în 
realizările noastre practice, înaintea unor țări cu tradiție în domeniul respectiv. 
Un colectiv de cercetare care preferase o soluție "majoritară" la acea dată, 
ignorând tendințele de dezvoltare, a trebuit să constate uzura morală a soluției 

adoptate, chiar în momentul încheierii lucrărilor. Nu trebuie exclusă nici 
posibilitatea ca o cercetare teoretică proprie, mărind potențele intuiției 
tehnice, să conducă la afirmarea unor noi tendințe, a unor căi de soluționare, 
simultan sau chiar înaintea apariţiei lor pe plan mondial. Aşa a fost cazul, de 
pildă, cu procedeul variației inverse a preciziei şi rapidității telemăsurării, 
dedus pe baza studiului teoretic al fluxurilor informaţionale în telemăsură. 

În al treilea rând, se constată că, în ciuda bogăției imense a 
literaturii tehnico-ştiințifice mondiale, lipsesc nu arareori anumite metode de 
calcul sau anumiţi indici tehnici ai problemei în elaborare. Cercetarea 
teoretică, în aceste cazuri, dotează concepția intuitivă cu armele necesare. 
Pe baza cercetării teoretice se poate discerne obiectiv între soluții tehnice 
aparent sau în fond contradictorii, existente simultan în tehnica mondială, 
se pot delimita cantitativ condiţiile de utilizare avantajoasă a diferitelor 
soluţii, limitele lor. Astfel, studiul rapidităţii de transfer ai informaţiei ne-a 
condus la o concepţie nouă, a claselor de echipamente telemecanice, iar 
apoi s-a trecut la elaborarea treptată a metodelor de calcul specifice fiecărei 
clase. Recent, o dispută tehnică ascuţită cu un beneficiar important a fost 
tranşată în baza calculului de performanțe efectuat cu ajutorul acestor 
metode de calcul. De asemenea, cercetarea teoretică poate constitui la un 
moment dat liantui şi fermentul care dau sens de generalitate unor date - 
disparate ale experienţei tehnice, permiţând atingerea unui potențial superior 
de fructificare a acestei experiente. Studiul unor metode de descriere a 
funcţionării calculatoarelor şi, în general, a automatelor a condus ia 
raționalizarea schimbului de mesaje în aparaturile de telemecanică nou 
elaborate. 

in fine, cercetarea teoretică nu poate să nu ridice nivelul general al 
activităţii din institutul departamental, cu consecințe pozitive în aprofundarea 
cercetărilor, în perfectionarea soluțiilor tehnice, în orientarea lor, în ridicarea 
exigenţei şi competenţei activității de avizare. 

Desigur, o activitate de cercetare teoretică proprie într-un institut 
departamental nu epuizează problema legăturii între cercetarea fundamentală 
şi cea aplicativă, nu elimină necesitatea unei colaborări strânse între 
institutele departamentale şi cele de cercetări fundamentale. 

Acceptându-se necesitatea organizării cercetării teoretice în institutul 
departamental, continuă să existe divergențe cu privire la orientarea ei. 
După unii, ea ar trebui să fie selectivă, îndreptată spre un număr redus de 
probleme "nedefrişate“, sau care oferă posibilitatea unei aprotundări pentru 
a conduce la noi rezultate teoretice, fructificabile în articole şi comunicări. 
Asemenea orientare îşi are însă locul firesc într-un institut de cercetări 
fundamentale. Considerăm că în institutul departamental se impune o altă 
orientare, şi anume, cuprinderea în suprafață a problematicii întregului profil 
de specialitate care revine laboratorului, aceasta fiind necesară pentru 
consolidarea frontului pe care se desfăşoară cercetarea tehnică respectivă. 
Totodată, în selectarea direcțiilor de aprofundare, accentul ar trebui pus nu 
atât pe perspectiva de obținere a unor rezultate teoretice originale, cât: pe 
fertilitatea cercetărilor teoretice respective pentru elaborarea de aparatură, 
pentru soluții tehnice în activitatea de concepție. 

Urmărindu-se în cercetare o perspectivă mai îndepărtată, specifică 
preocupărilor teoretice, este cu putință ca ea să fie defalcată pe etape, să 
spunem, anuale. Adică, să ne propunem şi să obținem pe parcurs, cel puțin 
anual, rezultate, concluzii, metode de calcul, recomandări principiale care, 
pe de o parte, să se dezvolte în funcţie de noile rezultate obținute, iar pe de 
alta, să întregească treptat sfera de preocupări. Realizarea perspectivei 
îndepărtate printr-o succesiune de scopuri apropiate, întrepătrunse Şi 
ordonate într-o tematică şi linie de cercetare unitară, nu numai că nu 
dăunează perspectivei lucrării, ci îi dă vigoare, conţinut şi — de ce să nu o 
spunem — viabilitate. 

În ceea ce priveşte organizarea internă, se susţine că ea ar trebui 
încredințată unor persoane sau chiar unor laboratoare distincte, pentru a se 
feri cercetarea teoretică de tendinţele acaparatoare ale sarcinilor concrete, 
de zi cu zi. Dar fructificarea reală a avantajelor pe care le poate oferi 
cercetarea teoretică în institutul departamental obligă la evitarea oricăror 
bariere organizatorice. 

Mai dificilă este problema profilării personale a cercetătorilor. Pentru 
a obține rezultate într-o cercetare teoretică nu este suficient ca un 
cercetător să consacre acestei activităţi o anumită parte, să spunem 15 la 
sută, din timpul său de lucru, Cercetarea teoretică cere documentare 
amplă, aprofundare. Apoi, nu orice inginer care se dovedeşte capabil în 
activitatea de elaborare poate da rezultate eficiente şi în cercetarea 
teoretică, întrucât aceasta reclamă cunoştinţe şi aptitudini specifice. 
Consider, de aceea, oportun ca sarcinile de cercetare teoretică să fie 
încredințate unui număr restrâns de cercetători din cadrul laboratorului, 
având în activitatea lor o pondere importantă, mergând uneori până la 
acoperirea întregului timp de lucru, în funcție de profil, specialitate, înclinații 
personale. De altfel, pentru a asigura viabilitatea soluţiilor teoretice, 
cercetătorii care au primit astfel de sarcini preferă să-şi asume şi sarcinile 
de elaborare corespunzătoare. Acest fapt este o consecinţă firească a 
orientării cercetărilor teoretice în institutul departamental, ducând, însă, în 
anumite perioade, la o regretabilă supraîncărcare a cercetătorilor. 

Cred că trebuie amintit şi faptul că dezvoltarea de cercetări teoretice 
în institutul departamental ridică şi problema creării unui climat propice 
acestor cercetări. Cercetarea teoretică trebuie apărată astfel de tendința ca 
sarcinile respective, care pretind cercetători de înaltă calificare, să fie 
considerate minore (cu toate consecintele morale şi materiale ce decurg de 
aici); ea trebuie ferită, de asemenea, de afluxul de cercetători cu pregătire 
şi aptitudini insuficiente, care pot doar compromite lucrurile. Orientând şi 
organizând corespunzător cercetarea teoretică în institutul departamental, 
creându-i condiții materiale şi morale adecvate de desfăşurare, obținem un 
instrument eficient de asigurare a competitivităţii elaborărilor, de ridicare a 
nivelului general al activității de concepție. Şi, nu o dată, ceea ce am 
investit în cercetarea teoretică s-a răscumpărat cu prisosinţă, prin 
preîntâmpinarea unor eforturi inutile în elaborări lipsite de perspectivă, prin 
orientarea la nivel superior a soluțiilor tehnice. 

16. Surpriza noului știintific (1980) 


CONDINF '80. Conducere * Informatică * Decizie * Creativitate. 
Cluj-Napoca, 1980, pp. 38-39 


Vrem sau nu vrem, ne place sau nu ne place, dar aceasta este 
realitatea: câte un domeniu, câte o problemă, câte o activitate în care până 
acum lucrurile mergeau normal, după obicei, după cum ştiam şi ştia toată 
lumea — cedează. itele se încurcă. Ceea ce se realiza ~ nu se mai 
realizează. Sau se realizează, dar nu mai este de -ajuns.5% Viaţa ne obligă 
să căutăm mai mult, şi acest mai mult nu mai poate îi obtinut la fel ca până 
acum, nu mai poate fi obținut fără să recurgem la ştiinţă. (Şi, adesea, 
astăzi, ştiinţa înseamnă informatică, ştiinţă în organizare şi conducere)64. 
Recurgem la ştiinţă, rezolvăm, totul intră într-o nouă albie, iar când să ne 
obişnuim şi să ne liniştim, constatăm că știința de ieri a devenit azi rutină, 
că nu mai satisface şi că, de fapt, ştiinţa ne oferă, ne propune, ne impune 
ceva cu toiul nou, cu totul altceva, din care ceea ce ne-a dat ieri a fosi 
numai o biată părticică, sau o simplă etapă, sau chiar a devenit inutil, 
depăşit acum; noul — este la orizont. Ceea ce am obținut, am rezolvat, am 
realizat rămâne în urmă sau creează noi probleme, dacă, pe de-o parte, nu 
adaptăm şi activitatea, tehnologia, mersul normal al lucrurilor, la soluțiile 
obținute prin ştiinţă şi, pe de altă parte, dacă nu recurgem din nou la o nouă 
Ştiinţă. 

Cu numai două-trei decenii în urmă, un vâri al organizării ştiinţifice a 
producției industriale mai era încă fluxul tehnologic, cu întruchiparea sa 
absolutizată — banda rulantă. Ştiințiţic era să se aranjeze, să se defalce şi 
să se calculeze astfel operatiunile de efectuat, încât sincronismul să fie 
perfect, toți muncitorii să. termine simultan ceea ce aveau de făcut, 
transmițând mai departe produsul, pe bandă, către locui de muncă următor, 
in afară de buna cunoaştere a tehnologiei de fabricație, instrumentul 
ştiinţific consta în cele patru operațiuni aritmetice. 

Dar viața a arătat că nu toate operaţiunile calculate se pot face 
exact in acelaşi timp — mai apar piese defecte, neuniformități de execuţie, 
variații în calificarea muncitorilor, momente de oboseală sau neatentie ş.a. 
Neprocurarea la timp a unei piese răstoarnă toată funcționarea. Şi atunci, în 
paralel cu rafinarea în continuare a metodelor de defalcare şi sincronizare a 
operațiunilor, potrivit diferitelor tipuri de produse, s-a mai pus problema 
stocurilor de piese şi semifabricate, pentru alimentarea fluxului atât la 


5% Sau au apărut pe piaţă soluții care ne depăşesc şi pierdem clienții. 
54 Desigur, nu numai informatică şi conducere, dar acesta era profilul 
simpozionului la care lucrarea a fost prezentată. 

intrare, cât şi pe parcursul lui. Stocurile costă — şi, pentru optimizarea lor 
(nici prea multe valori biocate în stocuri, nici prea mari pierderile provocate 
de cazurile de imobilizare a fluxului tehnologic) au fost solicitate statistica 
matematică şi cercetarea operaţională. 

Mai târziu, multe fiuxuri tehnologice s-au dovedit cam prea rigide 
față de diversitatea necesară a produselor, chiar şi numai față de 
posibilitatea de a fabrica fără perturbări diferitele tipodimensiuni ale 
aceluiaşi produs. Complexitatea crescută a produselor — conţinând mii şi 
zeci de mii de piese diferite — a născut problema aprovizionării ritmice a 
fluxurilor tehnologice cu componentele necesare — şi încă defalcat pe 
tipodimensiunile comandate — astfel încât, fără algoritmizare cu ajutorul 
calculatoarelor, lansarea şi programarea operativă a unei astfel de fabricații 
a devenit un loc îngust.55- 

La banda rulantă lucrează oameni, care, o dată cu creşterea 
tehnicităţii produselor, trebuie să posede anumite cunoştinţe şi anumite 
aptitudini. Aşadar, alături de dezvoltarea tuturor aspectelor de până aici, în 
uzină a pătruns psihologia industrială, întâi ca să amelioreze selecția 
personalului, iar apoi,ca să orienteze şi formarea lui. 

Dar oamenii lucrează nu numai la locul lor în banda rulantă, ci în 
ansamblul echipei respective; formează un colectiv, se recrutează din 
anumite medii, au anumite probleme comune, care ajung să afecteze 
producția — şi, pentru ca banda rulantă să funcționeze eficient, în zilele 
noastre se recurge, timid încă, la cercetarea sociologică şi la sociologul de 
întreprindere, care, este drept, întâmpină aceleaşi greutăți de care jeri- 
aialtăieri se loveau specialiştii din celelalte domenii enumerate. Şi, dacă 
măcar pentru aceştia din urmă greutăţile generate de lipsa de înțelegere a 
necesității muncii lor ar ține de trecut pretutindeni! 

Mai departe, muncitorii nu numai că lucrează, dar sunt preocupați 
de finalitatea muncii lor, învaţă, se cultivă, au televizor, activează pe tărâm 
obştesc şi nu mai acceptă monotonia şi cadrul îngust ai numărului redus de 
operațiuni ce le revin în bandă, în care ajung să vadă o plafonare 
profesională şi de la care resimt consecințe psihice negative. Ei bine, aici, 
această succintă, fragmentată şi mult simplificată exemplificare se opreşte: 
ultima problemă este deschisă; pe plan mondial, ştiinţa caută soluţii. intră în 
acţiune un întreg mănunchi de ştiinţe şi — din nou, dar pe altă treaptă — 
principiile de organizare a fluxurilor tehnologice înseşi.5% 

Desigur, dacă am fi ales pentru exemplificare etapele de progres 
tehnic din domeniul maşinilor-unelte, al fabricării otelurilor aliate sau al 


65- A apărut şi este în prezent larg utilizată metoda (şi moda) „just in time” — 
exact la timp, aprovizionarea fără stocuri, prin livrarea componentelor exact la 
momentul de timp necesar pentru intrare în montaj — evident, pe baza unei 
nfarmatizări intensiva. 


EN i re 


65- Se caută, din motivele arătate, să se reconstituie un număr mai mare de 
operaţiuni la acelaşi muncitor, ceea ce face să îi crească şi satisfacția profesională, 
şi interesul pentru calitate. 

prospecţiunilor de noi zăcăminte petroliere, dacă am fi vorbit despre 
metodele de analiză a eficientei întreprinderilor sau despre optimizarea 
pianificării economiei naţionale, dacă ne-am fi oprit asupra tehnicilor de 
diagnostic medical sau asupra oricăror altor domenii sau probleme din atât 
de bogata activitate umană, am fi constatat mari diferențieri în ceea ce 
priveşte numărul şi mărimea intervalelor de timp între pertecționările 
consecutive, în ceea ce priveşte conținutul, specificul, orientarea sau 
profunzimea perfecționărilor. (Pentru a nu mai vorbi despre progresele care 
au constat în lichidarea, în închiderea unor domenii de activitate depâşite 
sau despre cele care au deschis, pe teren aproape gol, orizonturi calitativ 
noi, lipsite de antecedență apropiată, sau despre cele care au inlocuit o 
steră cu alta.) Dincolo de toate aceste deosebiri s-ar fi desprins, însă — nu 
fără excepţii, nuanțe — aceeaşi împletire a direcțiilor de perfecţionare 
continuă, deja însuşite, cunoscute, acceptate, cu direcții-surpriză, cu 
direcții-intrus, cu aparente mezalianţe ştiinţifice fertilizante.57* 

Şi s-ar mai fi desprins, ca factor comun, general, că în fiecare dintre 
aceste domenii noile niveluri de progres ştiinţific se realizează, de 
regulă, cu aportul organic al informaticii, atât în procesul de cercetare, 
cât şi în conducerea desfăşurării proceselor de producţie, în conducerea 
economică. 

Mulţi factori se coalizează în a se opune înnoirilor calitative de 
factura discutată. Rutina. Orizontul propriei activităţi şi specialităţi (uneori — 
orgoliul propriei activități şi specialități). Un specialist în tehnologia 
construcțiilor de maşini să accepte, măcar faţă de sine însuşi, că procesul 
lui de construcţii de maşini poate fi perfectionat de un matematician, de un 
informatician, de un psiholog, de un sociolog?! Un neelectronist să accepte 
brutala imixtiune a minorei electronici în afacerile interne ale domeniului 
său?! Un specialist în oricare dintre domeniile industriale pregnant 
materiale — mecanice, chimice, electrice ş.a.m.d. — să accepte ca noul în 
domeniul lui poate proveni din imaterialele modele, din etericul software?! 
intervin, de asemenea, profilurile de specializare prea înguste, prea închise 
în sine sau structurile organizatorice, care reflectă, de regulă, starea de azi — 
dacă nu cea de ieri — practic, prea rar pe cea de mâine. (De câte ori 
contracte de cercetare în domeniul sistemelor informatice întâmpină 
dificultăți pe parcursul elaborării, deoarece, între altele, problematica 
cercetată nu intră direct, exclusiv şi biunivoc, în atribuţiile unuia dintre 
compartimentele de specialitate existente ale unităţii beneticiare!). 

Forma sub care se manifestă opoziţia față de infuzia noului calitativ 
este, adesea, apărarea — de bună credinţă — a eficienței, evitarea eforturilor 


67+ Este un opus, eventual — un complement al “perfecționării continue”, dar nu 
ca direcție ştiinţifică specializată fertilizantă într-un domeniu, ci ca metodă şi 
concepție de abordare inovatoare, aşa-zisul „Reengineering”, apărut în anii 1990, 
care preconizează şi realizează îmbunătăţiri radicale, în salt, cu multiplicări ale 
valorilor indicilor de pertormanţă, prin restructurarea şi reconceperea proceselor, 
pe baza informatizării profunde, 

inutile. Pentru o problemă care în ansamblul său tine de o anumită 
specialitate, aportul posibil al altor specialități pare derizoriu de la început. 
Uneori nu este în joc numai subiectivismul. Dacă etapa anterioară nu este 
rezolvată perfect, într-adevăr, poate să fie lipsit de sens să se irosească 
eforturi pentru etapa următoare. Revenind la exemplul dat, puțin poate ajuta 
optimizarea statistică a stocurilor intermediare un flux tehnologic ale cărui 
operațiuni tehnologice nu sunt bine defalcate, sau dacă tehnologia însăşi 
nu este pusă la punct. 

Ar fi bine dacă lucrurile ar sta aşa: de o parte, specialiştii beneficiari 
ai noului, fie şi refractari la tot ce depăşeşte experienţa sau / şi specialitatea 
lor. De cealaltă parte — specialiştii noului, care ştiu exact ce trebuie, creează 
noile soluţii şi apoi vin şi le injectează la fața locului: înțeapă, doare — dar 
efectul este asigurat, aşa că la iniecția următoare (dacă este de acelaşi fel!) 
beneficiarul stă cuminte. 

Din păcate, specialiştii noului, acolo unde există (pe baza 
cercetărilor proprii, pe baza a ceea ce se ştie din alte aplicaţii, din alte 
locuri, din ştiinţa mondială) pot oferi lucruri în principiu. De aici până la actul 
ştiinţific, până la aplicarea în practică şi obţinerea rezultatelor dorite, este 
cale lungă, în care, fără dialog de la egal la egal, fără colaborare strânsă 
între specialiştii aplicaţiei şi specialiştii metodelor noi, între beneficiar 
(tehnolog sau economist) şi informatician, se poate obține prea puțin. Şi 
mai multă nevoie de receptivitate şi cooperare este atunci când noul nu 
vine din afară, ci răstoarnă uzante chiar în interiorul specialități de bază. 

A fi capabil de sesizarea, de acceptarea, de promovarea în practică 
a noului ştiinţific (de pe ambele părţi ale baricadei — cea a autorului şi cea a 
receptorului), de promovarea noului care infirmă, modifică, amendează o 
experiență, un bagaj de realizări proprii, uneori o întreagă formație de 
specialitate — este o performanță umană care nu se găseşte pe toate 
drumurile. Dar cât de des se va găsi, cât de profundă şi organică va fi 
asimilarea noului — acestea depind şi de şcoală, şi de viată, şi de 
experienţă, şi de tot ceea ce înseamnă activitate socială şi de acea sferă 
amplă numită cultură. 

17. Noutatea fictivă (1969) 
Almanahul “Scânteia”, 1969, pp. 67-68. 


În tehnică, posibilitățile de a recunoaşte o inovaţie falsă 
de una adevărată sunt la îndemâna oricărui specialist. 
Din nefericire, ele nu sunt întotdeauna folosite. 


~ Am în față o banală fişă de fier de călcat, produsă, ca şi 
predecesoarele ei, la întreprinderea bucureşteană "X". Spun "ca şi 
predecesoarele ei", deoarece sunt nevoit să innoiesc fişa de la fierul de 
călcat al gospodăriei mele nu numai o dată pe an, din cauza unuia şi 
aceluiaşi defect: ruperea, într-un anumit loc, a pieselor metalice de contact. 

Acum câțiva ani, "X" a lansat o fişă nouă şi modernă. Brățări de oțel 
arcuitor, suprapuse peste piesele de alamă, asigurau un contact eficient. 
Piesele de contact prezentau câteva ondulati profunde, cu scopul 
îndepărtării cordonului de cauciuc de căldura fierului. În acelaşi scop, lita 
cordonului se fixa cu ajutorul unor piulițe înalte de câţiva milimetri, care 
trebuiau să preia şi să împrăștie o parte din căldură. 

Dar... au urmat "pertecționările”. De la un exemplar la următorul, 
piulițele au scăzut în înălțime, de parcă s-ar fi evaporat de căldură: de la 5 
la 3 milimetri, apoi la 2, iar acum am în faţă nişte piulițe ştanțate de 1,5 
milimetri grosime. Din cele câteva ondulații a rămas numai una, şi aceea.. 
Cât despre brățările de oțel arcuitor, de mult nu mai sunt decât din banală 
tablă de alamă. 

„Am vrut să-mi duc familia la mare cu un geamantan nou. Vă rog 
să mă credeti că, în mod special, am ales un anumit geamantan (produs de 
Întreprinderea "Y" din ...), văzând cu ce nituri solide este fixat mânerul. 
Există un anumit gen de surprize pe care prefer să îl evit. 

Si, într-adevăr, l-am evitat, pentru că am rămas cu mânerul în mână 
nu pe drum, ci încă acasă, în timp ce umpleam geamantanul cu cele mai 
banale rufe estivale. În loc de nituri erau nişte ciudate cuie despicate, 
diforme, acoperite cu o mască de tablă lustruită, în formă de cap de nit! 


Am început cu două mostre "de larg consum" ale unei răspândite — 
şi dăunătoare — forme ale falsei inovaţii în tehnică: cea consacrată conştient 
tragerii pe stoară a beneficiarului, realizării unor avantaje economice la 
producător, cu orice pret — inclusiv cu prețul calităţii, al siguranţei, al 
performanţelor, într-un cuvânt, cu prețul provocării oricăror pagube, după ce 
produsul a părăsit poarta fabricii. Este inovaţia dăunător orientată. 

O formă mai puțin trivială este inovația care strică echilibrul natural 
al lucrurilor, care exacerbează o performantă în dauna celorlalte. imi vin în 
minte două lucrări de cercetare. Una consta dintr-un produs chimic; în 

compoziția sa nu era nici un adaus original, nici o proporție neobişnuită, nici 
un regim esențial nou de sinteză. Cealaltă era un circuit electronic, cu 
elemente, schemă şi parametri uzuali. În ambele cazuri, cu toată buna 
credinţă, s-a obţinut o anumită performanță -— esențială — peste nivelul 
realizat anterior, chiar peste nivelul uzual pe plan mondial. Lucrările au fost 
lăudate, au făcut vâlvă. S-a constatat însă, mai târziu, că, în ambele cazuri — 
coinicidență — performantele erau foarte instabile ia variația temperaturii, 
ceea ce le făcea inutilizabile în aplicaţiile cărora le erau destinate; ele 
fuseseră obținute prin încălcarea armoniei ansamblului de performanțe — în 
cazurile date, prin sacrificarea stabilității la temperatură. 

Pentru a duce la rezultate noi, o inovaţie trebuie să aibă la bază 
ingeniozitate, mai precis o idee. Dar ideea nu este totul. O realizare tehnică 
neglijentă poate să compromită o idee, aliminteri valoroasă. 

Fauna falsei inovaţii este variată, fiind foarte greu de epuizat în 
câteva rânduri. Totuşi, mai este o specie a faisei inovaţii, care uneori se 
impune, pretinde recunoaşterea, îşi reclamă drepturile cu aceeaşi insistenţă 
cu care o face în viața de toate zilele — aşa că trebuie să îi acordăm şi în 
textul de faţă spaţiul râvnit. Este vorba despre falsa inovaţie, care este falsă 
pentru câ... nu e inovație, pentru că nu reprezintă decât un plagiat cu forme 
exterioare uşor (sau chiar deloc!) modificate, cu mici adaosuri sau reduceri — 
neutile sau chiar dăunătoare — care să mascheze pastişa. 

ŞI, în fine, „inovaţia — non inovaţie" este realizarea (poate, corectă şi 
utilă) care rezolvă problemele într-unul din modurile evident posibile — şi 
deja cunoscute — pentru cazul dat. Simplificând puţin — dar numai puţin — 
este inovaţia care constă în faptul că pentru a se obține o reducere de 
turație de 11:23 se utilizează un... reductor uzual de turație de 11:23. Nu e 
nimic râu în asta. Gravă este pretenţia de recunoaştere a statutului de 
inovaţie (şi a drepturilor aferente). 

Dar rândurile de față riscă să alunece spre falsă inovaţie şi trebuie, 
deci, oprite la timp... 

18. Algoritmi cu scame (1972) 


Contemporanul nr. 13 / 24.3.1972 


Nu, nu e greşeală de tipar. Nu învinuiți corectorul, nici autorul, şi cu 
atât mai puţin pe L. A. Zadeh, una dintre figurile proeminente ale ştiinţei 
sistemelor şi ciberneticii zilelor noastre, care a lansat această noțiune 
(urmat de un întreg vai de autori). 

Mulțimi scămoase (1965). Algoritmi scămoşi (1996). Sisteme 
scămoase (1969).68, 6% 

Desigur, între un asemenea termen şi înălțimea ştaifului ştiinţific 
european nu pot avea loc decât fenomene de respingere reciprocă, astfel 
încât — nu este prima dată — se găseşte un nume-surogat suficient de 
sonor. De exemplu: difuz (asemănarea fuzzy-difuz este, cred, o simplă 
coincidenţă), deşi termenul de sistem difuz este mai vechi şi are un sens 
oarecum diferit. Circulă şi alte traduceri-substituții, 

Dar nu în adjectivul adoptat este cheia problemei, ci în sens, în 
semnificaţiile şi consecinţele profunde ale acestei noi orientări în ştiinţă, în 
modul diferit, aproape opus, față de ceea ce ştiam până acum, în care ne 
face să privim. Unele calităţi spre care tindem devin handicap. Unele 
deficienţe — sursă şi condiție ale dezvoltării şi reuşitei. 

Dar să nu anticipăm. 

O mulțime, o mulțime obişnuită, este cea din care anumite elemente 
fac parte, iar toate celelalte, nu. Cine nu e cu noi e împotriva noastră. O 
mulțime difuză poate presupune elemente care fac parte, elemente care nu 
fac parte şi — scama — elemente care, poate, într-o măsură, fac parte, sau 
poate nu. Multimea numerelor mai mari decât 987 este clar definită. 5, 500, 
986, 987 nu fac parte. 988, 989, 1000, un milion — fac parte. Dar multimea 
numerelor mari? 3, evident, nu face parte. 100 de milioane, evident, fac 
parte. Dar 987? 988? Trecerea de la numerele care nu fac parte la cele 


55 L, A. ZADEH: Toward Fuzzines in Computer Systems. in Structure et 
conception des ordinateurs, Dunod, Paris, 1971. 

6% Articolul se faţă a lansat traducerea ad literam a termenului fuzzy = scâmos, 
cu scame, şi cu intenţia unei anumite contrarieri a publicului cititor. În decursul 
anilor, s-au încercat găsirea şi implementarea unui termen neaoșş: difuz, vag, 
nuanțat. Până la urmă, a rămas termenul netradus: fuzzy. 

Dar problema nu a fost doar una de terminologie, nici, cu atât mai puțin, 
una numai de ştiinţă. La vremea respectivă, am perceput şi am promovat noua 
orientare ca pe un suport şi o încurajare ale libertăţii şi rafinamentului de gândire, a 
nuanțelor; ca pe o armă împotriva rigidităţii şi simplismului i impuse de către regimul 
totalitar: totul, numai în foarte alb sau foarte negru — şi altceva nu. Cât despre 
„indicatorii de plan” şi „programele de măsuri”, cu pretențiile de adevăruri absolute... 

care fac parte din mulțimea numerelor mari este difuză, pentru că termenul 
mare este imprecis. Mulțimea este scâmoasă. 


Cum parcăm automobilul? 


Un algoritm este ceva foarte precis. Este o instrucțiune pe care şi un 
prost poate să o îndeplinească, fără a secreta un dram de gândire 
creatoare. Totul este numărat, cântărit, împărțit. la numărul depozitat în 
căsuța 38, ridică-l la puterea pe care o găseşti în căsuţa 156, şi dacă 
rezultatul este mai mare decât numărul din căsuţa 44, atunci fă ce se spune 
în căsuţa 67, dacă nu — ceea ce se spune in căsuţa 29. 

Dar încercaţi, spune Zadeh, să scrieţi un astfel de algoritm pentru 
a vă parca la bordură automobilul între alte două maşini. Nimic nu este 
imposibil, numai că va trebui să măsuraţi — sau să calculați — exact 
greutatea maşinii, inclusiv a dumneavoastră (ținând seama şi de 
elasticitatea pernei pe care staţi), să ştiţi exact, exprimat în funcţie de 
milimetri sau de grame, efectul deplasării frânei, acceleratorului, ambreiajului, 
volanului, înclinarea drumului ş.a., să tineti seama de ecuația dinamicii 
maşinii etc. Dar dv. nu ştiţi toate acestea decât aproximativ, şi totuşi reuşiți 
să parcati de minune. Nu totuşi, ci de aceea. Pentru că algoritmul dv. este 
plin de noțiuni imprecise: vreţi să vă aşezaţi maşina destul de aproape de 
bordură şi, în acest scop, manevraţi înainte şi înapoi de câte ori trebuie, 
având grijă să nu vă apropiaţi prea mult de maşina din fată şi de cea din 
spate, în care scop la fiecare manevră accelerati puţin şi vă opriţi la timp etc. 

Trebuie reținute mai multe aspecte. 

In primul rând, desigur, calculatoarele electronice ştiu (adică pot fi 
programate) să rezolve şi probleme mult mai dificile şi mai complicate decât 
o banală parcare. Dar pregătirea, elaborarea şi realizarea algoritmului 
respectiv, nedifuz, de către dv., care staţi în maşină şi vedeți tot ce vă trebuie 
şi cât vă trebuie, simtiti tot ce vă trebuie şi cât vă trebuie, este o treabă teribil 
de scumpă (în orice caz, după cum am arătat, inutil de scumpă). Utilizarea 
inteligenţei cu care suntem dotati este esențial mai ieftină. In al doilea rând, 
la un cost egal, cu algoritmul difuz amintit puteţi parca orice maşină, în orice 
condiții, mai repede, cu mai puţine manevre, mai simplu şi — de ce nu? — mai 
sigur decât cu un algoritm nedifuz. (In fond, oricât de perfecționate sunt 
sistemele automate de aterizare, tot se mai închid aeroporturi pe timp de 
ceaţă.) Utilizarea inteligenţei este mai eficientă. 

S-ar putea naşte temerea: se neagă valorile, cuceririle civilizației? 
Până acum spuneam că minunatele calculatoare fac posibile acţiuni de care 
omul nu este capabil, că multiplică posibilitățiie omului. Acum — îl frânează? 

Nicidecum. Calculatoarele fac posibile numeroase acțiuni de care 
omul nu este capabil. Calculatoarele multiplică nebănuit posibilităţile omului. 
Dar cât de mult ar face-o dacă ar fi capabile, precum omul, să opereze cu 
noțiuni difuze, să realizeze algoritmi difuzi! 

Nu orice sistem tehnic, economic, social este atât de simplu ca un 
automobil între alte două, de departe nu orice probiemă de conducere esie 
atât de simplă ca cea a parcării automobilului din mijioc. Dar exemplul dat a 
avut menirea să scoată în evidență cât pierdem când trecem de la 
inteligenţa umană la algoritmi de calculator (actual), de la difuz la nedifuz. 

Cand muntii nasc şoareci 

În fond, aici avem de-a face cu o primă, aproape principală, barieră 
în utilizarea calculatoarelor înseși. Omul judecă difuz, Este o trăsătură a 
superiorității inteligenței umane, capabilă de abstractizare, de adaptare, de 
filtrare a eseniei. Calculatorul de astăzi este dezarmant de concret, precis 
cât trebuie şi cât nu trebuie, un amănunt de mâna a şapiea Îi inhibă tot atât 
cât (poate chiar mai mult decât) o absurditate de fond. Depăâşirea acestei 
bariere (între om şi calculator) constituie în lume o preocupare de câpetenie 
a ultimilor ani şi una din marile speranțe ale științei pentru deceniul pe care 
de curând l-am inceput. | 

Dar şi mai important decât acest lucru este modul în care gândeşte 
umanitatea problematica guvernării sistemelor complexe: aparent simplele 
întreprinderi industriale şi sofisticatele ramuri economice, retelele tehnice 
care au îmbrăţişat Terra (sistemele energetice, transporturile, irigațiile, 
bazele militare, telecomunicațiile...), clasele şi păturile sociale, armatele, 
legile, piața, ştiinţa, mediul ambiant, societatea, personalitatea umană, 

Eficientul om de la volan este scos din cauză. Simţurile şi intuiţia lui 
sunt depăşite. Atunci? 

Atunci trebuie să ne întrebăm: ce fel de algoritmi punem în joc? 
Riguroşi sau difuzi? 

Desigur, pentru a se evita catastrofe ne trebuie — încă — reguli rigide 
şi simple, cum ar fi, de exemplu, prioritatea de circulaţie la intersecții. 

Dar când este vorba în general de a optimiza, de a obține un maxim 
de eficienţă într-o activitate, rigiditatea reglementării poate face ca 
rezultatele să nu fie pe măsura eforturilor. 

O poate spune conducerea unei întreprinderi, al cărei obiectiv de a 
produce mai mult, mai bine, mai eficient se izbeştie uneori de un hățiş de 
instrucţiuni, reglementări, dispoziţii, avize birocratice. 

O poate spune elevul sau studentul a cărui inteligență trebuie să 
câştige în agerime şi bogăţie sub avalanşa de date, fapte şi reguli seci şi 
reci cu care unii dascăli îi reglementează evoluţia şi îi blochează valenţele. 


Precizia cumpătată 


De la absența totală a oricărei reglementări şi până la reglementarea 
totală este un drum lung. În prima parte, evident, se câştigă în eficienţă. Dar 
vine un moment în care exhaustivitatea reglementării, devenind implacabil 
scop în sine, ajunge să submineze, direct sau indirect, ceea ce ar fi trebuit să 
sprijine, coborând inteligența de la înaltul nivel uman la obtuzitatea rigidității 
algoritmice (nedifuze). Precizia devine adversarul eficienţei, iniţiativei, creatiei. 

Ştiinţa s-a născut, s-a dezvoltat şi îşi va continua .marşul exploziv 
sub semnul rigurozităţii şi al preciziei, care constituie arma şi emblema sa. 
Dar conexiunea organică dintre precizie şi negația sa — difuza scamă — 
pare să fie acum cuvântul de ordine. Nu este un regres, nu este o 
retractare. Este un semn de elevaţie: vom consuma posizio in mod 
înțelept. Cu economie. Cumpătat. 

19. Acţiunea conştientă a omului. Cultivarea deprinderilor 
creative, a priceperii pentru acțiune (1974) 


Revista economică, 31.5.1974 


Tema "Omul, tehnica şi mediul său de viată” poate şi trebuie să fie 
abordată de cercetare din două puncte de vedere, care constituie un tot: 

e că omul este nu numai "populatie", ci şi "om"; 

. că omul este nu numai un consumator, ci şi un creator al mediului 
său de viaţă. 

Raportul între ceea ce consumă şi ceea ce produce o populaţie nu 
poate să nu fie afectat de randamentul individual, economic şi social, al 
oameniior care o compun, randament care poate varia în limite foarte largi. 

În această lumină, se evidenţiază importanța economică a calității 
educaţiei. Desigur, inteligenţa nativă este de luat în considerare, nivelul de 
nutriție şi ponderea proteinelor de asemenea, dar cred că, la restul de 
condiţii egale, mai există şi alți factori care influențează eficiența activității 
unei populaţii şi, prin aceasta, gradul ei de asigurare cu resurse economice 
şi, deci, cu resurse materiale de subzistență. Pot exista oameni născuți 
normal şi hrăniti cu toate caloriile, dar care produc puţin pentru ei şi pentru 
societate din cauza unor deficiențe de educație, constând în insuficienta 
dezvoltare a trăsăturilor individuale necesare pentru un aport activ şi util. 
De aceea, societatea este interesată, între altele, nu numai de condițiile şi 
felul cum îşi alimentează mama copiii, ci şi de condiţiile şi felul cum îi 
formează în cei şapte (şase) ani "de acasă", cum Îi formează în continuare 
şcoala, societatea, pe cei care vor fi puşi peste 30 de ani în fața unor 
probleme şi mai complexe decât cele de astăzi. 

+ Este vorba, în principal, despre cultivarea în mase a deprinderilor 
creative, a capacităţii de a sesiza, a pune şi a rezolva practic problemele 
vieţii individuale şi sociale, a disponibilității pentru participare şi a priceperii 
pentru acţiune, a atitudinii față de muncă, a discernământului politico-social. 

+ Mai departe, nu putem face abstracţie de rolul pe care îl are în 
raportul om / mediu tot ceea ce ţine de satisfacţie şi de interesul individual. 

+ În fine, desigur, omul în populație apare în ipostaza de consumator, 
în calitate de element al unei mulțimi amorfe, dar, în realitate, ca un creator, 
el este un element într-un sistem structurat economico-social şi performanța 
sa este esențialmente determinată de specificul şi calitatea organizării, 
conducerii şi funcționalității sistemului. De aceea, raportul între om şi mediul 
său de viață nu poate fi tratat corect făcând abstracție de caracterul 

orânduirii sociale şi, în cadrul unei orânduiri date, de tot ceea ce afectează 
eficiența activităţii individuale şi sociale. 

Acţiunile omului, cea de consumator şi cea de creator, nu sunt 
independente. Există şi aici un "input" şi un "output" şi legături interne între 
acestea, între ceea ce cheltuieşte societatea pentru om şi ceea ce obtine 
de la el, între ceea ce consumă o populaţie şi ceea ce produce ea sau, 
trecând la indicatori, între nivelul de trai şi calitatea vietii, pe de o parte, şi 
productivitatea muncii, pe de altă parte. Dependenţa se exercită în ambele 
sensuri şi, dacă sensul producție-consum este mult şi amănunțit studiat, 
suntem mai puțin cunoscători ai subtilităților sensului consum-producţie 70». 

În legătură cu relaţiile dintre populaţie, natalitate, economie, condiții 
de viață, cointeresare, dezvoltare, ritm ş.a.m.d., se vorbeşte repetat despre 
reglare, limite, echilibru etc. In terminologia "automatiştilor', avem de-a face 
cu un sistem multivariabi!, adică un sistem unic cu multe intrări, multe ieşiri, 
legături de la fiecare dintre intrări la mai multe ieşiri şi de la mai multe intrări 
la fiecare ieşire. Deci, toate variabilele despre care se vorbeşte nu fac parte 
din bucle de reglare izolate, care să poată fi manevrate independent fără a 
le afecta pe celelalte, ci dintr-un sistem, în care schimbarea unui parametru 
poate modifica puncte de echilibru referitoare la cu totul alte ieşiri sau, 
invers, în care Încercarea de a schimba un parametru este respinsă de 
către echilibrul impus prin acţiunea conjugată a celorlalţi parametri. Există 
un ansamblu de corelaţii interne, un sistem intern de stări de echilibru şi, de 
aceea, măsurile administrative, dacă sunt exterioare sistemului auto-reglai, 
se pot dovedi, à la longue, fie ineficiente, fie şi distuncţionale — sistemul îşi 
impune homeostaza, în mod endogen. 

Complexitatea conexiunilor şi a interterențelor care caracterizează 
fenomenele la care ne referim face necesară recurgerea la modelarea 
matematică pentru a previziona posibilităţile de intervenție eficientă în 
sistem şi consecințele măsurilor care se iau. În acest sens, cred că este 
utilă teza lui J. Forrester, conform căreia creierul uman este inapt să 
“perceapă cantitativ dinamica sistemelor multivariabile pe cale intuitivă. 
Toate acestea pledează pentru un rol activ al statului în funcționarea 
sistemului social.71* 

Importanţa rolului statului şi necesitatea intervenţiei active a statului 
sunt evidente; în aceasta şi constă superioritatea orânduirii socialiste, unde 
statul acționează în numele întregului popor, dispunând totodată de 


70* Adică, relatia între ceea ce primeşie omul de la societate (material şi 
spiritual) şi ceea ce produce el pentru societate (material şi spiritual). Intenţia 
acestor rânduri (printre rânduri...) era: Dacă se cere producție, trebuie să se ofere 
şi să se asigure consum, calitate a vietii, libertate de informare. 

71* A nu se pune relaţie de egalitate între rolul activ al statului şi exercitarea 
acestui rol prin metodele planificării centralizate detaliate, cu toate deficiențele 
analizate în Partea a doua. 

mijloacele necesare pentru a exercita o optimizare prin prisma intereselor 
întregului popor. Problema este ca mijloacele folosite în exercitarea acestui 
rol să fie din ce în ce mai eficiente: pentru a modifica în interesul societăţii 
punctele de echilibru, statul intervine în variabilele endogene care 
determină echilibrul, şi aceasta cu atât mai mult când este vorba de om. De 
exemplu, în problema natalității, o cale eficientă este cea de a influența 
condițiile socio-economice de care depinde natalitatea. Problema se pune 
în mod similar în multe alte domenii. 

20. Gândirea economică în fata exigențelor practicii 
economice (1977) 


În volumul: Conştiintă socialistă şi participare socială. Editura 
Academiei R.S.R., Bucureşti, 1977, pp. 107-124 


Nici un singur rând nu fusese scris despre viitorologie. Prognoza era 
nenăscută. Eficiența nu avea încă nici termen care să o definească, nici 
specialişti care să o disece. Dar înţelepciunea poporului, statuând că omul 
gospodar îşi face „vara sanie şi iarna car", pleda cu ascuțime polemică 
pentru prevedere, pentru activitate planificată orientată spre viitor, pentru 
punerea în drepturi a gândirii şi a actiunii economice raționale şi, mai ales, 
pentru faptul că „omul gospodar" trebuie să posede anumite însuşiri, fie şi 
aparent ciudate, fără de care nu poate fi considerat — şi nici nu poate îi — 
gospodar. Nu se poate lipsi de astfel de însuşiri nici producătorul — 
proprietar de azi, gospodar al avuţiei naționale şi deopotrivă al tuturor 
componentelor acesteia. 


= aaa nindin dt Eta tea Es Pata apa pa sana... ana cra artrita aa ere 


În rândurile care urmează nu se vor relua cele ce cu îndreptățire s- 
au spus şi s-au scris despre conştiinţa şi gândirea economică în legătură cu 
motivaţia, cu preocuparea, cu atitudinea consecvent militantă care trebuie 
să existe pentru a apăra şi a dezvolta proprietatea socialistă, pentru a 
preveni şi a combate actele de risipă sub feluritele lor manifestări, pentru a 
spori eficiența economică pe toate căile şi în toate domeniile. Studiul de 
fată constituie o încercare de a aborda problema conştiinţei economice într- 
o lumină complementară celei încetățenite. 

Trebuie mai întâi arătat că diferiți termeni cu sfere intersectate, dar 
nu identice, se află în prezent în uz, ca şi cum ei ar avea statut de 
echivalență sau de interşanjabilitate, deşi au fost depuse eforturi de 
delimitare, ierarhizare, sistematizare şi interconeciare funcțională de către 
prof. Al. Tănase în cadrul dezbaterii publicate în „Revista de filozofie"72 şi, 
mai amplu, de către prof. A. Negucioiu 73. Fără pretenţia de a contribui la 
aceste eforturi, se vor face, pentru univocitate, câteva precizări în legătură 
cu accepțiile la care se va recurge aici pentru termenii în cauză. 


72 V, „Revista de Filozofie", nr. 5, 1965, p. 707 
73 În studiul Gândirea, cultura şi conştiinţa economică, |n revista „Probleme 
economice", nr. 11, 1971, p. 11-18. 

Conştiința economică, antonim filozofic al existenței economice, este, 
în context, sfera de maximă cuprindere, generalitate şi complexitate 74. 

Gândirea economică, obiectul principal al rândurilor de fată, 
constituie reflectarea însuşirilor esenţiale, necesare, ale fenomenelor 
economice, a relaţiilor dintre ele, a legităţii lor, având un rol activ şi 
consecinţe directe asupra activității economice practice. 

Atitudinea economică reprezintă cumulativ poziţia adoptată subiectiv 
față de fenomenele economice, motivația şi preocuparea pentru acţiunea 
economică, iar comportamentul economic caracterizează modalitatea de 
participare la activitatea economică şi orientarea acestei participări. 

Aşadar, in problematica referitoare la conştiinţa economică nu 
trebuie să fie tratate numai, sau aproape numai, aspectele atitudinii 
economice, cum se intâmplă adesea. Un comportament economic eficient 
şi conform cu interesele societății socialiste se clădeşte pe îmbinarea 
armonioasă a unei atitudini economice militante cu o gândire economică 
evoluată. A cunoaşte clar obiectivele economice urmărite şi a munci 
consecvent pentru înfăptuirea lor constituie o condiție necesară, dar nu şi 
suficientă ^S, 

Pentru epoca noastră sunt caracteristice complexitatea şi 
diversificarea mereu mai accentuate ale proceselor sociale, în general, şi 
ale celor economice, în particular. In spatele succesului sau insuccesului 
economic stau astăzi aspecte de subtilitate ale fenomenelor economice, 
aspecte care — deşi aparent secundare — în ultimă instanță pot fi, în 
realitate, decisive. O activitate economică eficientă se compune din decizii 
eficiente tocmai în aspectele de subtilitate economică, se clădeşte pe o 
reflectare adecvată a proceselor, pe o soluționare nuanțată şi creatoare a 
problemelor economice în toată complexitatea şi dificultatea lor. De aceea, 
economisirea reală a muncii sociale, sporirea continuă a eficienței acesteia 
presupune şi necesită o gândire economică evoluată, o competenţă 
economică generală a colectivității de producători şi proprietari ai avuţiei 
naționale. Este, deci, nevoie de priceperea individuală şi colectivă de a 
elabora, de a propune, de a susține şi de a înfăptui în practică soluții viabile 
de natură economică. 

Cultivarea în masă a gândirii economice, oricât de dificilă ar fi, nu 
ar trebui privită ca o treaptă separată, superioară, ulterioară cultivării 
atitudinii economice active, care ar reprezenta o etapă minimală, imediată. 
Sau motivația economică, preocuparea, poziţia angajată sunt conştiente, 
înțelese — atunci ele, contrar primei aparenţe, derivă din gândirea 


74 V. ampla prezentare din cadrul volumului Conştiința economică socialistă, în 
revista „FORUM, Ştiinţe sociale", 1973, nr. 1; în special — analiza minuțioasă 
efectuată de prof. N. N. Constantinescu, p. 11-20. 

75 Aceasta — rămânând, desigur, numai în stera conştiinţei economice. Pentru 
reuşita procesului economic, conştiinţa în ansamblul său constituie numai o 
condiţie necesară, nu şi suficientă, dar despre raportul conştiintă-existentă s-a 
scris mult şi aici nu vor urma încercări de contribuţii la această problematică. 

economică. Sau avem de-a face cu o atitudine activă insuficient clădită pe o 
gândire economică — dar atunci ea se poate dovedi sterilă, dacă nu chiar 
dăunătoare. Într-adevăr, pot fi date exemple de inovaţii" tehnice care, 
pentru economii aparente şi imediate, au adus prejudicii calității produselor 
sau durabilităţii utilajelor; suficiente exemple de pseudoeconormnii în soluţiile 
de investiții care au dăunat fabricaţiei sau exploatării, care au agravat 
poluarea sau au înrăutățit gradul de utilizare a unor resurse naturale 
prețioase (fără îndoială, cauzele unor asemenea deficiențe sunt mai 
complexe şi nu pot fi reduse la sfera conştiinţei economice, dar-numai 
aceasta formează obiectul rândurilor de faţă). 

De aceea, considerând că problemele atitudinii economice activa 
sunt temeinic fundamentate şi clarificate prin numeroase lucrări publicate 
anterior, aici vor fi analizate unele probleme ale gândirii economice 75. Vom 
insista în acest sens asupra trăsăturilor gândirii economice, încercând, 
astfel, să explicităm definiția sintetică anterioară, să reliefăm principalele 
note de conţinut ale conceptului cu care operează acest studiu. 


Trăsături ale gândirii economice 


a. Reflectarea conținutului economic al proceselor 


Gândirea economică presupune, înainte de toate, capacitatea şi 
deprinderea de a sesiza semnificația şi sensul economic, conținutul, natura 
şi esența economică a diferitelor fenomene sub care se manifestă 
procesele productive şi viața socială. 

În condiţiile societăţii socialiste, interesele economico-sociale ale 
întregului popor — proprietar al mijloacelor de producţie — sunt materializate, 
la nivelul conducerii sociale, între altele, în reglementări detaliate cu 
caracter normativ şi metodologic care îmbrăţişează ansamblul laturilor 
economico-financiare, organizatorice, de conducere, juridice etc. 
dezvoltarea planificată a economiei naţionale se înfăptuieşte în practică, de 
asemenea, prin intermediul unui sistem evoluat — şi minuţios pus la punct 
până în detalii — de planificare, conducere şi control al realizărilor. Scopul 
acestei algoritmizări — care joacă rolul de formă (în sensul filozofic al 
cuvântului) — este de a asigura conținutul economic: desfăşurarea întregii 
activități la un înalt nivel de eficiență economică, precum şi îndeplinirea de 
către toate verigile, într-un mod unitar şi corelat, a sarcinilor care decurg din 
interesele generale ale societăţii şi economiei naţionale. Respectarea 
întocmai, la fiecare loc de muncă şi la fiecare eşalon, a ansamblului 


75 Problematica schițată aici nu are pretenţii nici de exhaustivitate, nici de 
unicitate a modalităţii posibile de abordare. De altfel, în condiţiile revoluției 
ştiințifico-tehnice şi ale dinamicii economiei noastre socialiste, sunt pe deplin 
valabile şi pentru gândirea economică exigenţele generale formulate de câtre prof. 
M. Malița în eseul „Gândirea modemă” (Aurul cenuşiu), Cluj-Napoca, Editura 
„Dacia", 1971, p. 5-45. 

“reglementărilor generale aferente constituie o condiţie obligatorie, dar nu 
este de imaginat că varietatea infinită a vieții economice concrete poate fi 
epuizată într-un sistem de reglementări, că toate situațiile posibile îşi 
poi găsi răspuns şi soluţii optime numai în rigoarea şi amănunțimea 
reglementărilor explicite. 

În această conexiune, gândirii economice îi revine îmbinarea 
armonioasă, dialectică, a formei şi conținutului în activitatea economică. 
Economia trebuie înțeleasă nu numai — şi nu atât — ca o cumulare şi 
respectare formală a diferitelor legi juridice, reglementări, metodologii, 
dispoziții şi instrucţiuni, ci şi ca un a al relatiilor care au loc în 
procesul muncii sociale, ca o expresie a muncii sociale, a consumului de 
muncă socială şi a rezultatelor acesteia. Altminteri, pentru lucrătorii în a 
căror gândire conţinutul economic este neglijat, acţiunile, măsurile, 
normativele de detaliu cu caracter tehnic, organizatoric, administrativ, 
financiar, pot deveni scopuri în sine, fetişuri economice ale zilelor noastre. 
(După cum se ştie, referindu-se la condițiile economiei capitaliste, Marx 
arăta cum „caracterul social al muncii oamenilor se reflectă ca un caracter 
obiectual al produselor muncii, ca însuşiri sociale pe care aceste lucruri le 
au de la natură" şi denumea această deturnare de semnificaţie ca „fetişism' 
al mărfii 77. 

Fetişizarea reglementărilor (în dauna gândirii la nivelul scopului 
economic pe care îl urmăresc şi îl realizează reglementările) conduce la 
birocratizare, la formalism în activitatea economică. Drept consecinţă, în 
organizarea şi optimizarea acțiunilor productive, în alocarea resurselor 
materiale şi umane, în orientarea şi dimensionarea eforturilor individuale şi 
chiar a unor eforturi colective, criteriul asigurării raportării şi al încadrării 
numai în litera — nu şi în spiritul — legilor poate ajunge să prevaleze 
asupra criteriului maximizării eficienţei reale şi asupra satisfacerii 
necesităților concrete ale societății şi ale economiei. Se poate ajunge să se 
adopte decizii meticulos elaborate pentru a gospodări judicios şi corect 
diferite tărâțe, lăsând pe apa stihiei făina: eficiența economică. 

Opusă formalismului, stimularea creativităţii generale în îndeplinirea 
sarcinilor economice, în soluţionarea reală a problemelor economice, în 
sesizarea şi depăşirea contradicțiilor din economie, in promovarea 
progresului economic, poate fi numai rezultatul unei înțelegeri profunde a 
esenței şi a conţinutului proceselor economice şi sociale. 

În privinta analizată, practica are de făcut față unor rămâneri în 
urmă din domeniu] teoriei. Până la Congresul al IX-lea al P.C.R., economia 
politică a socialismului — şi cu atât mai mult aşa-numita „economie 
concretă" — a fost concepută în măsură excesivă ca o prezentare 
descriptivă a unor stări de fapt, ca o instruire asupra unor metode şi 
metodologii date şi prea puţin ca o analiză ştiinţifică a legităţilor obiective, 
profunde, ale economiei socialiste; în măsură excesivă ca ceva static şi 
imuabil şi prea puţin ca o cercetare a proceselor economice şi o previziune 


77 K, Marx, F. Engels, Opere, voi. 23, Bucureşti, Editura Politică, 1966, p. 86 

asupra căilor de progres, de continuă perfecționare funcțională, de înaintare 
în fapt spre socialism şi comunism. Influențe ale unei astfel de concepții se 
mai întâlnesc şi astăzi, cu toată orientarea categorică pentru o abordare şi 
o înțelegere profunde şi creatoare ale vieţii economice. 


b. Reflectarea determinismului social-economic 


Fenomenele economice sunt, de regulă, repetitive, deşi profund 
diversificate; ele respectă legități obiective cu caracter statistic. De obicei, 
în această conexiune se discută despre cunoaşterea legilor obiective 
generale, descoperite, cunoscute şi recunoscute de către ştiintă, deja 
însuşite, sau despre un mod mai operaţional de înțelegere a lor, în vederea 
utilizării concrete în practică, ceea ce constituie o condiție primară. Dar 
dacă în activitatea formativă se apasă exclusiv pe această unică pedala, 
atunci inevitabil se ajunge şi aici la o insuficientă finețe în reacțiile la 
problemele vieţii curente. 

Gândirea economică presupune, de aceea, capacitatea de a sesiza 
şi a întelege legităţiie — de sferă mai largă sau mai restrânsă, de 
importanţă mai mare sau mai mică — din spatele fenomenelor economice, 
care, deşi sunt aparent particulare şi accidentale, conțin cel puţin o 
componentă repetitivă, comună, sistematică şi au ca domeniu de acţiune fie 
şi numai o porțiune sau o problematică delimitată din cadrul vieții 
economice./8 Nu se presupune, desigur, ca la fiecare pas al activității 
practice să fie enunțate mereu noi şi noi legi economice. Dar se poate 
urmări ca fiecare pas al activităţii practice să fie ghidat de înţelegerea 
faptului existenței unor legităţi, de deosebirea întâmplătorului de sistematic 
şi a conjuncturalului de legic, să fie călăuzit de conştiinţa unui determinism 
economic. Este în joc depistarea corectă a cauzelor fenomenelor 
economice negative repetitive, urmată de tratarea eficientă a cauzelor, şi nu 
de paliative la nivelul efectelor. Este în joc găsirea unor soluţii de 
aplicabilitate cât mai largă, evitarea risipirii în acţiuni şi măsuri disparate 
care urmăresc să rezolve problemele caz cu caz, breşă cu breşă, neajuns 
cu neajuns; este în joc creşterea randamentului şi a rezultatelor efective 
obținute în domeniul economic. Este, totodată, în joc înțelegerea corectă a 
măsurilor şi a legilor (juridice) elaborate în cadrul politicii economice a 
partidului şi orientarea corectă a transpunerii lor în viaţă. | 

Fără îndoială, gradul de proiunzime în sesizarea, studierea şi 
manevrarea determinismului economic poate afecta rezultatele practice 
ale activității desfăşurate. Pentru a sublinia conținutul concret şi specific 
al acestei afirmaţii, putin relevante în formulare generală, şi mai ales 
faptul că înțelegerea şi apoi recurgerea la determinismul economic, cu 
toată semnificaţia filozofică generalizatoare a conceptului, trebuie să aibă 


78 De altfel, în textul de faţă, întreaga sferă de termeni referitori la legități şi legi 
economice are această acceptiune generală, refuzând implicit condiția procustiană 
a consacrării prealabile. 

întotdeauna un caracter particularizat, concret, aplicat la realităţi, se poate 
aduce în discuție exemplificarea schematizată care urmează. 

Pentru accesibilitatea prezentării se aleg două subsfere din 
domeniul serviciilor, în care există o experiență populară cvasi-generală: 
transportul urban în comun şi comerțul cu unele bunuri industriale de larg 
consum. Fenomenul socioeconomic analizat în vederea ameliorării: nivelul 
de aglomerare — a mijloacelor de transport urban în comun, a magazinelor. 
Condiţionarea economică obiectivă care se impune primar atenției: gradul 
de corelare între cerere şi ofertă. Decizia firească la acest nivel primar : 
amplificarea ofertei (sporirea numărului de vehicule în circulație, sporirea 
numărului de magazine). 

Trecând peste mai multe detalii — neneglijabile în realitate — proprii 
tehnologiei, organizării şi economiei fiecăreia dintre cele două subsfere, 
mergând mai în profunzime, se poate găsi cel puţin o legătură cauzală 
suplimentară, internă sau conexă, a cărei luare în considerare să 
amendeze sau chiar să modifice decizia, orientând în direcţii diferite 
acțiunile întreprinse pentru ameliorarea unui acelaşi fenomen. | 

Astfel, în problema transportului urban în comun, se poate reţine un 
aspect din domeniul tehnologic (desigur, este vorba despre tehnologia de 
exploatare specifică activităţii considerate): creşterea numărului de vehicule 
în circulaţie peste anumite limite (fenomen deja constatat pe unele 
magistrale ale capitalei) dă rezultate insuficiente, datorate unor fenomene 
de sufocare a traficului; viteza comercială scade, ritmicitatea se înrăutățeşte 
suplimentar şi prin aceasta capacitatea de transport se reduce. Rezultă, 
simultan cu necesitatea creşterii numărului de vehicule, simultan cu luarea 
unor măsuri tehnice, organizatorice şi educative pentru ameliorarea 
ritmicităţii circulaţiei, decizia degrevării magistralelor prin crearea de trasee 
paralele şi derivate, cea a unor amenajări urbanistice, a acordării de spații 
locative ținând seama de apropierea față de locul de muncă, a evitării 
extinderii excesive a perimetrului urban, a introducerii unor noi tipuri de 
mijloace de transport, neafectate de aglomerarea stradală (şi, deci, de mare 
viteză comercială şi mare capacitate de transport). După cum se ştie, toate 
aceste decizii sunt luate şi se află în curs de aplicare, dar ele au rezultat din 
studiul ştiinţific aprofundat nu numai al fenomenelor, ci şi al cauzelor de 
detaliu specifice care generează, direct sau indirect, fenomenele. 

În cealaltă subsferă, comercială, simpla creştere a numărului de 
magazine în acelaşi perimetru central poate constitui o soluție insuficientă — 
dacă nu chiar falsă — a problemei aglomerației în unitățile de desfacere 
respective. Două exemple de determinări cauzale, de această dată 
socioeconomice, care pot ieşi la iveală la o aprofundare a analizei. Prima: 
solicitarea magazinelor centrale este în funcție şi de dimensionarea şi de 
calitatea aprovizionării rețelei comerciale din diferite cartiere periferice. A 
doua (şi asupra acesteia se va insista în continuare): unele neajunsuri care 
încă afectează calitatea şi diversificarea sortimentală la anumite categorii 
de produse curent comercializate, precum şi gradul partial în care cantitățile 

livrate acoperă volumul cererilor pentru unele produse mult solicitate, 
conduc la faptul că magazinele se aglomerează artificial cu potenţiali 
cumpărători care parcurg magazin după magazin în căutarea produsului de 
calitatea, modelul sau dimensiunea dorită, fără a-l găsi. 

Ceea ce poate rezulta ca necesar, la nivelul subramurii comerciale 
în cauză, constă în sporirea exigențelor față de producători privind 
sortimentele şi calitatea tuturor mărfurilor contractate şi recepționate şi, ca o 
condiţie preliminară, sporirea propriei competențe economice, adâncirea 
propriei gândiri economice pentru sesizarea, formularea, fundamentarea şi 
promovarea acestor exigente sporite. 

Cele două exemple au câutat să ilustreze faptul că orientarea spre 
adâncirea şi detalierea analizelor referitoare la determinările economice 
concrete este importantă pentru gândirea economică şi, prin intermediul 
acesteia, pentru practica economică; este o direcție către care merită să 
fie concentrate eforturile formative vizând reflectarea determinismului 
economic, vizând cunoaşterea şi utilizarea legităților economice. 

Un alt aspect al aceleiaşi probleme este cel referitor la corecta 
înțelegere a împletirii factorilor obiectivi cu cei subiectivi în procesul acțiunii 
economice (caracterul obiectiv sau subiectiv fiind considerat ca fiind 
raportat la condiționarea sistemică a subsferei în cauză). Unele deficiențe, 
cronice sau acute, care se manifestă într-o unitate economică, pot fi într- 
adevăr generate de incapacitatea persoanei sau persoanelor care răspund 
de o latură sau alta a activităţii — de exemplu, dezvoltarea noilor produse, 
aprovizionarea tehnico-materială sau programarea operativă a producției. 

Clasicii marxismului au criticat cu îndreptăţire ignorarea faptului că 
relaţiile economice sunt relaţii nu între obiecte, ci între oameni, dar nu 
trebuie trecut în cealaltă extremă, pierzând din vedere faptul că în cadrul 
relațiilor economice acțiunea umană este subordonată determinismului 
social-economic obiectiv. Repetarea anumitor deficienţe în activitatea unor 
cadre diferite şi în condiţii diferite trebuie să conducă nu la nesfârşite 
adoptări ale unor, în fond mereu aceloraşi, planuri de măsuri pur 
organizatorice, ci, în primul rând, la analiza aprofundată a legităților 
economice specifice, a contradicțiilor locale (sau decurgând din cele 
generale), a deficienţelor de mecanism organizațional-economic care 
generează neajunsurile, în vederea soluționării problemelor pe acest făgaş, 
singurul eficient. 


c. Reflectarea structurii sistemului economic 


Puţine sunt deficienţele de gândire din domeniul economic, care 
să genereze acțiuni atât de păgubitoare cum este cazul exagerării şi 
absolutizării problemelor şi intereselor propriului eşalon — pe verticală — 
sau ale propriului compartiment (secţie, unitate, departament etc.) — pe 
orizontală — în conjugare cu dezinteresul, necunoaşterea, neînțelegerea 
problemelor şi intereselor celorialte eşaloane şi compartimente interconectate, 
mergând până la problemele şi intereseie economiei naționale în ansamblu. 

Într-un sistem pot fi optime numai acţiunile care, la nivelul unui subsistem, 
tin seama de context, iar contextul poate fi luat în considerare numai în 
cunoştinţă de cauză. De aceea, gândirea economică presupune cunoaşterea 
şi întelegerea obiectivelor, legităților şi la nivelurile supra- şi subordonate şi la 
cele adiacente (desigur, cu un grad de fineţe descrescător pe măsura 
creşterii distanţei structurale în sistem). 


d. Reflectarea complexității proceselor economice 

„Orice fenomen economic este legat atât de cheltuieli, cât şi de 
efecte utile (este vorba despre dihotomia respectivă din sfera şi cu 
semnificația economică a cuvintelor). Orice decizie comportă atât avantaje, 
cât şi dezavantaje. De altfel, în orice situaţie din economie, sau ceea ce 
urmează să se producă este evident şi unic (deci, nu există alegere şi nu 
este necesară gândire, inclusiv gândire economică), sau — în majoritatea 
cazurilor — sunt posibile variante care trebuie comparate în toată 
complexitatea implicaţiilor lor, cu toate avantajele şi dezavantajele fiecărei 
variante (şi nu cum se petrece uneori, din păcate, în explicarea şi 
fundamentarea unor propuneri, şi chiar în unele lucrări ştiinţifice, când 
pentru o variantă se enumeră numai avantajele, iar pentru celelalte — numai 
dezavantajele). 

Problema corectei reflectări a complexității proceselor economice În 
gândirea economică este în conexiune şi cu dialectica directului şi 
indirectului, a explicitului şi implicitului, a calculabiiului şi incalculabilului, a 
imediatului şi perspectivei, atât în intrările (costurile), cât şi în ieşirile 
(rezultatele, efectele) acţiunilor întreprinse în sfera economică şi social- 
economică. Într-o explicare simplificată şi succintă, lucrurile pot fi schiţate 
astfel: 

1. Eficiența la scara economiei naţionale se compune din 
suprapunerea sistemică a cheltuielilor şi efectelor utile directe cu cele 
indirecte, a celor explicite cu cele implicite, a celor calculabile cu cele 
incalculabile, a celor imediate cu cele de perspectivă. Balanța cheltuieli / 
efecte utile nu poate fi luată în considerare altfel decât pe ansamblul 
acestor categorii economice, deoarece, de exemplu, unor cheltuieli 
imediate le pot corespunde efecte utile de perspectivă, unor cheltuieli 
directe — efecte utile indirecte sau — mai rar — invers. 

2. în cadrul fiecăreia dintre dihotomiile enumerate, elementele 
polare se află în interdependenţă şi adesea în opoziţie, fiind vorba despre 
cazuri care prezintă interes practic pentru cunoaştere, anaiiză, decizie, 
acţiune. Exagerarea accentului pus, de exemplu, asupra anumitor efecte 
directe, explicite, calculabile, imediate, poate aduce — şi aduce nu rareori — 
daune unor efecte indirecte, implicite, incalculabile sau de perspectivă, şi 
reciproc. Nu este însă vorba despre o simplă compensare mutuală în 
condiţii de echivalență a unor plusuri de o parte cu minusuri de altă parte, ci 
despre o dependenţă funcțională reciprocă profundă, în care efectele 
indirecte, implicite, incalculabile şi de perspectivă ajung, mai devreme sau 
mai târziu, să afecteze decisiv chiar propriile complemente spesițicate. 

3. Elementele polare ale dihotomiilor în cauză se găsesc în condiţii 
cu totul inegale în ceea ce priveşte atât accesibilitatea, posibilităţile 
subiective de percepere, reflectare, evaluare, analizare, manevrare, 
influentare, cât şi posibilităţile obiective de planificare, controlare, 
contabilizare, cuantificare. Aceste posibilităţi obiective fac ca inegalitatea 
să apară şi în gradul de rigoare şi detaliere a refiectării în legislația 
economică, deşi echilibrul este urmărit în mod susținut de către partid 
prin politica sa economică. 

Prin urmare, gândirea economică are în etapa actuală un rol decisiv 
în ceea ce priveşte corelarea şi considerarea. aspectelor enumerate, în 
cadrul practicii economice, într-un mod concordant cu interesele generale 
ale societăţii şi ale economiei naționale. 


e. Cuantificarea 


Orice judecată economică, cel mai simplu raţionament economic 
concret, nu poate să nu aibă la bază evaluări şi comparații cantitative. 
Simpla apreciere „mai mult”, „mai puţin" este însă în practica economică 
insuficientă, dacă nu se poate spune şi „cu cât". Soluţiile optime rezultă din 
însumarea algebrică a numeroase cheltuieli şi efecte utile adesea 
comensurabile, iar din teoria erorilor de măsurare se ştie că cele mai 
periculoase amplificări de erori se pot produce în cazul diferențelor de valori 
comensurabile. Aşadar, suprapunerea de erori în evaluarea cantitativă a 
cheltuielilor şi a efectelor utile poate conduce, cu o mare probabilitate, la 
greşeli economice, la risipă. 

Cuantificarea în gândirea economică presupune mai multe 
componente interdependente : 

— capacitatea şi deprinderea de a analiza cantitativ fenomenele şi 
factorii de natură economică; | 

— simtul ordinului concret de mărime al diferitelor valori economice 
de utilizare curentă, generale şi specifice propriei activități ; 

— capacitatea de a determina cantitativ importanta implicațiilor şi 
interferenţei valorilor economice în cadrul fenomenelor şi operaţiunilor 
economice. 

Este vorba despre trăsături care, pe de o parte, sunt dintre cele care 
se dobândesc cel mai greu, care necesită maxim de efort formativ şi 
informativ, de perseverentă şi, în special, de experienţă practică în condiții 
de continuitate, iar pe de altă parte, sunt dintre cele mai necesare în 
practică. Desigur, multe date economice se pot găsi în scripte, multe 
rezultate şi implicații economice se pot calcula cu formule mai simple sau 
mai complicate. Nu trebuie subestimat rolul analizei cantitative știintifice a 
fenomenelor economice. Acest rol este cunoscut şi nu formează obiectul 
rândurilor de față. Dar nici activitatea economică operativă, nici chiar 
analiza economică ştiinţifică nu se pot lipsi de aportul unei gândiri 
economice cantitative. Într-adevăr, în primul rând, nu ia fiecare moment al 

practicii economice, nu la fiecare pas al proceselor decizionale este cazul şi 
este răgazul pentru a căuta date şi a calcula lucruri elementare şi curente. 

În al doilea rând, în lipsa unui simţ propriu al ordinului de mărime 
plauzibil, valorile cele mai absurde, obţinute prin informaţii sau calcule 
eronate, pot fi acceptate cu seninătate şi puse în uz în procesul decizional. 

În al treilea rând, simţul ordinului de mărime intervine în însăşi 
punerea, trierea şi ierarhizarea problemelor, în sesizarea aspectelor şi a 
fenomenelor semnificative anterior oricăror calcule, iar fără triere şi 
ierarhizare corecte, activitatea practică (şi activitatea științifică) riscă fie să 
se sufoce din cauza avalanşei informaţionale, fie să cadă pradă unei 
hactice Şi sterile mişcări browniene. 

În al patrulea rând, deocamdată, nu pentru toate fenomenele 
curente care se întâlnesc în practica activității microeconomice există valori 
valide de date şi indici care să fie introduse în relatiile de calcul eventual 
accesibile, astfel încât (din nou: fără a pleda pentru empirism în locul 
spiritului ştiinţific) evaluarea orientativă bazată pe practică rămâne un 
instrument indispensabil, chiar dacă, în general, de departe nu şi suficient, 

În al cincilea rând, un punct de vedere propriu asupra ordinului de 
mărime al valorilor este necesar şi pentru a sesiza adevăratele dimensiuni 
ale unor implicații economice, evitând eventuale influențe deformante pe 
care unele deficiențe metodologice sau distuncționalități le pot exercita cu 
pretenții de obiectivitate şi legalitate. Aici se impune o exemplificare 
specială. | 

In calculul costurilor produselor unor ramuri, datorită specificului 
tehnologic, cheltuielile înglobate în capitolul cheltuieli „indirecte”" (de regie) 
pot ajunge la dimensiuni şi ponderi importante, uneori mai importante decât 
cheltuielile directe (care se referă la manopera şi materialele utilizate 
„direct pentru confecţionarea fiecărei unități de produs). Datorită, mai 
departe, metodei de determinare a cheltuielilor de regie (prin raportare, cu 
ajutorul unor cote medii, fixe, la valoarea manoperei directe, sau la valoarea 
tuturor cheltuielilor directe), o variație numai în manopera directă, de 
exemplu, poate ajunge să se repercuteze iluzoriu într-o variaţie 
impunătoare în costuri de producție, ca urmare a modificării convenţionale 
în avalanşă a tuturor componentelor stabilite pe bază de cote proporționale. 
Dimpotrivă, diferenţe de soluții la nivelul unor cheltuieli indirecte — dotări cu 
utilaje, efort de organizare şi de conducere ş.a. — nu se repercutează 
asupra costului de producție în absenta unor diferențe în cheltuielile 
„directe", în asemenea cazuri, calculele economice de optimizare a 
deciziilor pot da rezultate eronate, de exemplu pot recomanda variante cu 
mici economii de manoperă directă, dar mari cheltuieli suplimentare 
indirecte, eludate în determinarea cheltuielilor de regie, sau pot respinge, 
ca prea costisitoare, perfecționări care ar reclama mici adaosuri numai În 
manopera directă, fără creşteri reale în celelalte componente ale costului. 
Evident, dacă rezultatele analizelor economice efectuate pe aceste baze nu 
ar fi privite critic şi corectate cu ajutorul propriei gândiri economice, actiunea 

economică ar avea de suferit, dorința de optimizare putând conduce în 
realitate la pierderi de muncă socială.79 


f. Mobilitatea conjunciurală 


În economia noastră planificată, conjunctura economică internă 
prezintă o stabilitate ridicată. Dar, odată cu adâncirea participării țării la 
diviziunea internaţională a muncii, capacitatea de a sesiza conjunctura 
externă, de a manevra rapid cu câştig maxim în condiţii conjuncturale 
mobile, operativitatea, capacitatea de a evalua valoric timpul devin din ce în 
ce mai importante. | 

Totuşi, reacții operative la modificări de conjunctură sunt necesare 
şi intern — au loc variaţii climatice, sezoniere ş.a., dar şi modificări de 
condiţii, noi sarcini şi obiective etc., în urma cărora se pot schimba criteriile 
de optimizare economică sau ponderile diferitelor influențe economice; 
gândirea economică trebuie să fie aptă pentru reconsiderări ale unor 
concluzii şi orientări anterioare, trebuie să fie capabilă pentru adoptarea 
unor noi decizii în condiții lipsite de patina timpului. 

Foarte important pare a fi şi acel simț al conjuncturii care se 
manifestă prin capacitatea de percepere a tendințelor lente, latente, a 
fenomenelor noi, încă necristalizate explicit, de natură să provoace sau să 
necesite mutații sau măsuri cu caracter economic 8, capacitatea de 
previzionare pornind nu atât de la situaţiile stabile, staționare, cât de la 
ceea ce poate sau urmează să apară cu pondere crescătoare în viitor. 


g. Capacitatea de a conjuga extensivul cu intensivul, cantitativul 
cu calitativul, rutina (stabilitatea) cu inovarea 


Exprimate sintetic, obiectivele activităţii economice constau în 
sporirea maximă a avuţiei naționale, ceea ce implică dezvoltarea cantitativă 
a realizării de bunuri materiale, dar, în acelaşi timp, creşterea continuă a 
eficienței economice, constând în reducerea consumului specific de muncă 
vie şi materializată pentru realizarea bunurilor, precum şi crearea unor 
mereu noi tipuri de valori de întrebuințare. 

Laturile extensiv-intensiv, cantitativ-calitativ (calitativ în sensul 
economic, al eficienței economice), rutină-inovare caracterizează, sub 
diferite unghiuri şi nuanțe, unitatea dialectică, cunoscută, între cantitativ şi 
calitativ (în sens filozofic) şi rolul acestora în procesul dezvoltării. 

Se ştie că în practica din economie se manifestă unele tendinte 
spontane de a exacerba recurgerea la cantitativ, extensiv, rutină şi de a 


7T% Problema, sub alt aspect, a mai fost semnalată în [11]. 

50 „Politica fiecărei unităţi trebuie să reacționeze la modificările de condiții cu 
o promptitudine deosebită, fiindcă cerintele noi ale multor legi economice Încep 
să se simtă în primul rând la nivelul lor", arată prof. N. N. Constantinescu 
(Problema contradictiei in economia socialistă, Bucureşti, Editura Politică, 
Bucureşti, 1973, pp. 295-296). 

acorda insuficientă atentie calitativului, intensificării productiei (prin progres 
tehnic şi perfecționarea organizării, nu prin intensificarea muncii), inovării. 
Această stare de lucruri a fost repetat şi categoric criticată în documentele 
din ultimii ani, o dată cu stabilirea de măsuri pentru a schimba ponderile în 
favoarea laturilor calitative, deoarece orice neglijare a unuia dintre 
elementele dihotomiilor enumerate aduce inevitabil daune dezvoltării 
economice; totodată, orice hipertrofiere disproportionată a uneia dintre laturi 
are drept consecință obiectivă atrofierea laturii complementare şi, prin 
aceasta, aduce de asemenea daune dezvoltării economice. Aşadar, 
intuirea măsurii, capacitatea de a sesiza implicaţiile reciproce şi de a 
concepe proporțiile interne optime ale procesului dezvoltării nu pot lipsi din 
ansamblul de trăsături necesare gândirii economice eficiente, fiind vorba 
despre trăsături determinante pentru politica economică desfăşurată la 
toate nivelurile. 

h. Adecvarea la situația concretă 

Economia — poate, mai pronuntat decât orice altă sferă de activitate 
— nu cunoaşte soluţii care să fie optime altfel decât în condiţii date, într-un 
context şi un moment concrete. De la muncitorul care trebuie să ştie cât 
este de oportun să-şi confecționeze sau nu anumite dispozitive ajutătoare, 
în funcţie de volumul lucrării pe care o are de efectuat, şi până la cadrele de 
conducere care, la un nou loc de muncă, trebuie să ştie să găsească 
accentele, pârghiile, ponderile, să depisteze factorii semnificativi din punct 
de vedere economic, metodele adecvate specificului noii activități sau 
noului colectiv — capacitatea de adaptare şi de adecvare la cazul concret 
constituie un atribut necesar al gândirii economice. 

Preluarea unor experiențe tehnice sau economice viabile şi 
confirmate pe plan mondial, în alte țări, sau chiar pe plan naţional — dar în 
alte ramuri sau unități, poate conduce la rezultate bune şi în propria 
activitate, dar se poate întâmpla şi contrariul: ca obţinerea eficienţei 
economice maxime să reclame alte căi în situația dată, ca urmare a 
diferentelor, de exemplu, în structura costului de producție, în condiţiile de 
cooperare şi profilare, în volumul producției, în acțiunea mecanismului 
economic ş.a. 


i. Cunoaşterea resurselor de ameliorare a calității activității economice 


Rezultatele economice relevă şi sintetizează stări de lucruri nu 
numai din propria sferă, pur economică, ci şi — preponderent — din alte 
sfere. Pentru a ameliora în mod substanțial calitatea activităţii economice, 
rezultatele economice, nu sunt suficiente doar preocupări şi eforturi „pur' 
economico-financiare, ci trebuie trecut prin progresul științific şi tehnic, 
prin perfecţionarea organizării şi a conducerii, prin ameliorarea rezolvării 
problemelor sociale şi a relaţiilor umane, prin creşterea gradului de 
satisfacere a nevoilor şi aspirațiilor individuale şi colective -- componente 

indisolubile ale conducerii moderne — şi, în conexiune cu tema rândurilor de 
față, prin progresele realizate la nivelul conştiinţei, în general, al conştiinţei 
ŞI gândirii economice, în special. 

Rezultatele economice, dacă sunt calculate pe baze reale, rezidă în, 
provin din şi explicitează sintetic stările sistemului tuturor sferelor 
economice şi extraeconomice enumerate. Este vorba deci atât despre 
cunoaşterea şi recunoaşterea acestui determinism, cât şi despre 
capacitatea de a recurge în mod oportun la câile respective şi, totodată, de 
a le integra în procesul economic, în acțiunea economică; este vorba şi 
despre capacitatea dialogului interdisciplinar aferent. 

„Unitatea diaiectica şi interacțiunea tehnicului şi economicului şi 
indestructibila legătură a economicului cu politicul' au format obiectul 
analizei în studiul prof. A. Negucioiu, citat anterior8!. În ceea ce priveşte 
interconexiunea dintre factorul economic, pe de o parte, şi cel social şi 
psihosocial, pe de alta, se poate considera ca fiind bine cunoscut faptul că 
nu se urmăresc rezultate economice de dragul rezultatelor economice în 
sine, ci progres economic pentru creşterea bunăstării oamenilor muncii; 
faptul că în obiectiv stă nu numai bunăstarea materială a oamenilor muncii, 
ci şi dezvoltarea multilaterală şi plenară a personalității umane, stau nu 
numai țelurile pur economice, ci şi cele ale înfloririi social-economice şi 
spirituale a patriei; faptul că satisfacția morală şi materială a oamenilor 
muncii constituie nu numai un scop, ci şi o conditie a succesului activităţii 
economice, deoarece de acest grad de satisfacţie depind în măsură 
importantă rezultatele economice ale activității pe care ei o prestează (deşi 
acestui ultim fapt, poate, nu întotdeauna şi nu pretutindeni i se acordă 
atenția pe care o merită). | 

Este însă de subliniat în mod deosebit că, alături de fenomenul 
tehnic, fenomenul social face parte integrantă din cel economic (afirmaţie 
făcută, desigur, numai în sensul şi prin prisma analizei de faţă). Se ştie că 
puține decizii economice pot fi luate corect fără a pune în balanţă 
considerentele de ordin uman, sociologic şi psihosociologic, dar acest lucru 
este insuficient: analiza fenomenelor economice poate fi eronată dacă nu 
işi asociază şi nu include analiza fenomenelor social-umane, analiza 
sociologică. Factorii sociali îmbrăţişează procesele economice atât la 
intrarea acestora — prin forta de muncă, factorul primordial şi definitoriu al 
economicului, generatorul valorii — cât şi la ieşire — prin consum, generator 
al cererii de valori de întrebuințare. În realitate, influenţa intrării şi a ieşirii 
este permanentă în timp, exercitându-se - mijlocit sau nemijlocit, sub 
diferite forme — pe întregul parcurs şi în întreaga profunzime a proceselor 
economice. Asemenea probleme cotidiene cum sunt crearea, punerea în 
funcțiune sau dezvoltarea unor noi capacităţi de producție, cum sunt 
creşterea, sau diversificarea sau înnoirea tehnică a producției, reclamă 


81 Precum şi, în altă lumină, în luer. ns. „Cu privire la poziția socială a ştiinţei în 
socialism” (în voi. Mutatii contemporane în ştiinţă şi tehnică şi implicațiile lor, 
Bucureşti, Editura Politică, 1973, p. 311-334).[4] 

considerarea şi rezolvarea problemelor recrutări şi tormâni cadrelor, ale 
structurării colectivităţilor, opiniilor şi relaţiilor interumane, precum şi 
considerarea impactului social-uman în cooperare şi marketing. Formarea 
şi evoluţia factorului social-uman prezintă însă constante de timp mai mari 
şi urmează legi mai complexe decât cele care sunt proprii factorilor 
materiali ai producției şi circulației; de aceea, factorii sociali nu numai că nu 
pot fi lăsaţi pe un plan secundar față de cei economici, dar fie şi numai 
pentru succesul acțiunii economice impun un plus de prevedere, de analiză 
în comparaţie cu factorii economici înşişi 82. 

Un exemplu dat anterior a încercat să reliefeze cum aspectul social 
poate fi veriga de intercondiționare între fenomene tehnico-economice 
distincte — calitatea producției industriale şi încărcarea rețelei comerciale 
aferente; el a avut totodată rolul de a arăta că prelungirea analizei 
economice în cea sociologică poate fi de natură să modifice înseși datele 
problemei economice în sine. 

Considerarea factorilor social-umani nu reprezintă o concesie față 
de imperativele economice; nu este vorba nici despre o constrângere 
colaterală care, dacă este minimal respectată, absolvă procesul economic 
de preocupare pentru ceea ce este social-uman. Dimpotrivă, fenomenele 
economice sunt indisolubil conjugate cu cele sociale la orice scară a 
procesului. Segmentarea sistemului unitar tehnic-economic-social în 
subsisteme excesiv izolate şi indiferente, reducerea reprezentării 
conexiunilor între aceste subsisteme la cea a unor contacte sporadice, 
superficiale, formale şi pasive, neglijarea interacțiunii şi a unităţii între 
tehnic, economic şi social aduc daune fiecăreia dintre ele în parte şi 
sistemului în ansamblu. De aceea, gândirea economică nu poate fi viabilă 
şi eficientă ca o gândire „pur' economică, exclusiv specializat economică, 
tot aşa cum în domeniul tehnicii, o gândire limitat „tehnicistă” este sortită să 
sufere eşecuri repetate, inexplicabile numai între granitele propriului orizont 
operațional. Gândirea economică viabilă nu poate fi altfel decât în mod 
organic şi intrinsec socială. 


82 V. şi C. Sârbu, Contradicţii ale vietii social-economice, în „Revista de filozofie", 
nr. 3, 1974, p. 278-280. 

21. Economia: abordare multidisciplinară (1990) 


Tribuna economică, 2.3.1990 


Se vorbeşte şi se scrie mult în aceste zile, cu îndreptățire, despre 
renaşterea rolului economiştilor, despre dobândirea de câtre economişti a unui 
statut activ, creator, de concepere, promovare şi utilizare eficientă a unor noi 
instrumente şi metode în practica economică, de analiză, aprofundare şi 
influențare în deplină cunoştinţă de cauză a proceselor economice. 

În resurecţia lor, vital necesară, ştiinţa şi practica economică 
românească urmează, desigur, să-şi reconsidere conceptele, concepțiile, 
modul de existenţă şi de acțiune proprii, specifice, interne. In acelaşi timp, 
însă, în epoca noastră, caracterizată prin sistemicitate, interdisciplinaritate 
şi — de ce nu? — pluralism, problemele economiei vor fi soluționate în 
cooperare şi, adesea, în joncțiune cu cele cu caracter social, ecologic şi 
(cel din urmă, dar nu ultimul ca importantă) tehnologic. 

Rândurile de față îşi propun să treacă în revistă exemple de 
probleme de interes major ale dezvoltării economiei noastre, caracterizate 
printr-un impact profund economico-tehnologic. 


a. Dacă s-ar întocmi un top al absurdităților prin care incultura 
dictaturii a dezagregat eficiența şi speranţele de progres ale industriei 
noastre, alături de giganţii pentru prelucrarea unor materii prime sărace sau 
secătuite ar trebui să stea, probabil, autarhia, tendinţa de a produce în 
România tot şi toate câte se produc în lume. Dictatorii nu au fost capabili să 
înțeleagă ce înseamnă în fond specializare şi cooperare în producție, 
diviziune internaţională a muncii, serie (volum) de fabricaţie, piaţă de 
desfacere, condiții şi câi de asigurare a competitivităţii ş.a.m.d. 

Cred că, impreună cu problema asigurării cu resurse şi cu cea a 
poluării, despre care se scrie mai mult în ultimul timp, problema modului de 
trecere de la autarhie la specializare este o problemă fundamentală, centrală 
a restructurării economice şi de felul cum vom concepe şi stăpâni acest 
proces va depinde în mare măsură ieşirea economiei noastre din starea 
actuală de criză. Este o problemă economică, dar în acelaşi timp şi tehnică, 
pentru că prin autarhie s-a diluat sub orice nivel admisibii densitatea de 
activitate de concepție pe unitatea de soluție tehnică necesară. lar acum, 
când suntem coniruntați cu existența unei diversificări excesive a producției, 
întrebările care se pun (şi care se vor pune, în mod dinamic, pe parcursul 
unei întregi etape de redresare şi restructurare a economiei) sunt: 

-— Ce mai menţinem un timp în producția proprie, în limita uzurii 
fizice a instalaţiilor tehnologice şi a uzurii morale progresive a soluțiilor 
tehnice existente? Cât timp? 

- Ce menţinem în producţia proprie pe termen lung, ca direcție de 
specializare pe care intenţionăm să ne concentrăm în vederea asigurării 
treptate a unui nivel întâi acceptabil şi apoi tot mai bun de competitivitate”? 

Fără îndoială, pentru a răspunde la aceste întrebări sunt necesare 
deopotrivă (şi în strânsă coeziune) cercetări prospective economice, studii 
de marketing şi de conjunctură economică, analize de eficiență economică, 
dar şi prognoze tehnologice, analize comparate şi evaluări complexe ale 
variantelor de progres tehnic cunoscute şi ale celor posibile, analize de 
fezabilitate tehnică, de. impact posibil al tipizării, al evoluției parametrilor 
tehnici de calitate etc. Este o sferă în care se impune conjugarea 
demersului sistemic cu cel analitic, a celui economic cu cel tehnic, ca și a 
aplecării atente asupra cunoaşterii realităților interne specifice şi a celor 
actuale şi viitoare de pe plan mondial. 


b. O a doua problemă cu implicaţii şi conexiuni profunde tehnice şi 
economice este reprezentată de modul de asigurare a noilor soluții în filiera 
cercetare — proiectare (- licenţe) — investiţii — asimilări — producție — utilizare 
(a produselor, a instalaţiilor) - dezafectare. Un singur aspect, cu titlu de 
exemplu, pentru a ilustra caracterul mixt, tehnic şi economic al problemei: 
diferite variante de soluții tehnice sau chiar şi numai diferite variante de 
dimensionare, de stabilire a valorilor anurnitor parametri de funcționare pot 
avea influente diferite, atât asupra economicităţii în fazele de fabricaţie şi în 
cele de utilizare (adesea — contradictorii între aceste faze), cât şi asupra 
posibilităților de tipizare, deci asupra seriilor de fabricaţie şi asupra pieţei. 
Rezultă, deci, ca o necesitate obiectivă, abordarea în comun a problemelor 
de acest gen, abordare prin care economiştii să fie implicaţi direct, alături 
de ingineri, în procesele de creaţie tehnică. Să nu uitam că, dacă parametrii 
economici depind de activitatea laboratoarelor de cercetare tehnică, 
creaţiile acestora trebuie neapărat să se verifice prin rezultate economice. 


c. O a treia problemă complexă este cea a mecanismului economic 
aferent promovării, în condiţiile concrete ale țării noastre, a unor investiţii 
raţionale şi eficiente, a progresului tehnic, a calității în întreaga activitate 
desfăşurată. Elaborarea şi utilizarea stimulentelor economice colective şi 
individuale (şi, după caz, a penalizărilor aferente), ale celor explicite şi 
directe, dar şi ținând seama de influenţele indirecte pe care diferite 
reglementări cu caracter economic le pot exercita asupra progresului tehnic 
şi asupra calităţii, presupun o atentă şi aprofundată cunoaştere a 
proceselor de generare şi implementare a tehnicii noi în specificul diferitelor 
ramuri şi subramuri, de condiţionare şi asigurare a calităţii. 

Reciproc, în proiectarea dezvoltării economice este necesar să fie 
cunoscute direcțiile de progres tehnic expectate şi preconizate, modalitățile 
şi factorii tehnici şi economici ce condiționează generarea lor, penetrarea 
(proliferarea) precum şi impactul lor — atât tehnic (de exemplu, subproduse 
necesare, dezvoltări conexe etc.) cât şi, evident, economic. 

d. In fine (fără a epuiza problematica), se poate aminti tot ceea ce 
este legat de balanţțele materiale, energetice, financiare (inclusiv valutare) 
naționale, în care calculele situației actuale și cu atât mai mult cele privind 
evoluțiile viitoare sunt indisolubil legate de condiţionările introduse de 
filierele tehnologice de prelucrare, asamblare, agregare etc., de mutatiile pe 
care progresul tehnic este de natură să le imprime, pe pian intern şi 
internațional. 

Inainte de a încheia, se cuvine să fie menționată, în aceeaşi ordine 
de idei, participarea multidisciplinară pentru abordarea problemelor 
economice înseși. Economia matematică antrenează în câmpul de 
acțiune al economiei pe matematicieni, care adesea depăşesc sfera pur 
matematică, implicându-se în teoria economică. Ingineria sistemelor 
antrenează în sfera economiei pe ingineri, care aduc cu ei o serie de 
concepte şi metode născute în tehnică. Prin intermediul ciberneticii, 
economia beneficiază de contribuţii din sfera biologiei ş.a.m.d. 

Aşadar, păstrându-şi specificul profesional propriu, fiecare 
componentă a intelectualităţii economice şi tehnice işi poate aduce o 
contribuție de nivel la redresarea şi la reconstrucţia economiei noastre, 
numai dacă acționează În calitate de parte a unui întreg, cu conştiinţa 
responsabilităţii atât pentru îndeplinirea propriei misiuni, cât şi pentru 
cooperarea interdisciplinară, urmărind soluționarea problemelor care ne 
stau în față printr-o abordare în întreaga lor complexitate. 

Partea a ll-a 
Deficiente fundamentale ale sistemului 
zis socialist, implementat în România; 
impactul asupra ştiinţei, tehnologiei, 
economiei, societății 


„Mecanismul instituit pentru apărarea intereselor socialismului serveşte 
| la apărarea deficienţelor, a rutinei şi conservatismului. Dernocratismul 
i trebuie considerat nu ca o concesie, ci ca o necesitate vitală... Nu există 

altă cale de a preveni definitiv fenomenele repetate de degenerare a 

puterii politice, fenomene care au umbrit şi indurerat sistematic, în 
diferitele țări, istoria socialismului, prin încălcările grave, cunoscute, ale 
principiilor sale; fără un larg democratism, astfel de fenomene de | 
degenerare, sângeroase sau nu, continuă şi vor continua să se producă 
legic, obiectiv, inevitabil, oricât de mare ar fi dorința şi voința popoarelor, 
a partidelor şi a conducătorilor lor de a le evita, de a nu le admite, iar 


istoria va continua, tardiv, să le condamne." 
Din: Un sistem economic şi politic greşit proiectat. 1973, [22]. 


22. Conexiunea informațională între nivelurile macro- 
şi microeconomic: legități, implicaţii (1978) 


CONDINF 79. Al IV-lea Simpozion de Informatică şi Conducere, 
Cluj-Napoca, 1978, pp. 23-25 


Din punct de vedere strict economic, superioritatea orânduirii 
functie de interesele întregului popor — proprietar, producător şi beneficiar al 
avuției naţionale. Această superioritate se transpune în practică prin 
sistemul conducerii şi planificării economico-financiare şi se realizează 
dacă toate nivelurile ierarhice ale sferei economiei reprezintă subsfere 
autonome, care respectă întru totul interesele generale ale economiei 
naționale prin concordanța criteriilor de optimizare. 


a. Sistemul de interese generale ale economiei naționale 


Aşadar, activitatea desfăşurată la nivelul microeconomic trebuie să 
satisfacă un sistem de interese generale aie economiei naţionale, compus 
din următoarele cerințe (intre care există corelaţii, suprapuneri parțiale, 
interacțiuni subințelese în continuare — aici, ca şi la următoarele sisteme 
considerate): 

— asigurarea produselor şi serviciilor necesare — cantitativ şi ca 
diversitate sortimentală; 

— calitatea produselor şi serviciilor, constatată ca parametri funcționali 
optimi în procesul de utilizare (în particular: siguranța în functionare, 
stabilitatea şi durabilitatea produselor, rezistenta şi uniformitatea materialelor, 
continuitatea şi regularitatea serviciilor); criteriile de optim pot îi constituite 
pe baza economisirii de resurse şi a calității vieţii; 

— ritmul de creştere; 

— productivitatea muncii sociale, economisirea resurselor umane 
(considerate la nivelul ansamblului activităţii economice şi sociale naţionale); 

— economisirea resurselor materiale (idem); 

— economisirea resurselor financiare (idem); 

— utilizarea superioară şi economisirea resurselor naturaie (idem); 

— protejarea mediului ambiant; | 

— asigurarea condițiilor de muncă şi de trai, calitatea vieții, bunăstarea; 

— pregătirea perspectivei; 

— progresul tehnic, nivelul de tehnicitate; 

— factorul timp - operativitatea satisfacerii cererilor; evitarea uzurii 
morale; | 

— asigurarea obiectivelor care decurg din politica națională privind 
structura economiei — ramuri, amplasamente teritoriale ş.a.; 

— asigurarea obiectivelor care decurg din politica externă şi politica 
economică externă — independenţă, aport valutar ş.a. 

Se observă că în specificatia dată nu apare explicit şi distinct cerinta 
recurgerii la ştiinţă sau la valorificare a cercetărilor, aceasta decurgând 
intrinsec din întreg ansamblui prezentat. 


b. Sistemul de canale informaționale între nivelurile macro- şi 
microeconomie 


Economia națională îşi imprimă interesele ia nivelul microeconomic 
şi, totodată, preia interesele nivelului microeconomic printr-un sistem de 
canale informaționale: 

— canalul planificării — circulă informații privind indicatori şi sortimente; 
feed-back-ul 85 este asigurat prin canalul statistic; 

— canalul ierarhic organizatoric — circulă sarcini, dispoziţii, directive, 
respectiv — raportări, cereri, semnalări,; 

— canalul juridic, cuprinzând: legislația, standardizarea, normativele 
(canal în principal unidirectional: feed-back-ul se realizează indirect, prin 
celelalte canale; în general — pentru a nu reveni — fenomenul este valabil şi 
pentru canalele bidirecționale), 

— canalul pârghiilor economice — informaţia se transmite prin prețuri, 
tarife, taxe, impozite, beneficii, stimulente etc.; spre deosebire de celelalte 
canale, piramidale şi verticale, canalul pârghiilor economice este considerat 
în special sub functionarea sa diseminată şi orizontală, care se 
materializează prin contracte şi prin tranzacţii necontractuale, precedate de 
acțiuni de cerere-ofertă şi de analize economice concrete; funcționând 
diseminat, canalul pârghiilor reflectă însă, prin criterii, norme, metodologii 
etc., informaţie de provenienţă verticală; 

- canalul activităţii politico-ideologice şi educative, 

- canalele deontologic şi axiologic. 


c. Legea creşterii ordinului de mărime al informației economico-sociale 


Dezvoltarea economiei este însoţită, evident, de creşterea cantităţii 
de informaţie generată de către procesul economic şi a celei necesare 
pentru exercitarea conducerii lui. Ceea ce însă nu mai este la fel de 
evident, ci reprezintă o anumită subtilitate puțin cunoscută, este faptul că 
amplificarea fenomenelor informaționale este departe de a urma, în mod 
proportional, procesul de creştere economică. 

Trebuie luate distinct în considerare trei aspecte semnificative 
pentru problema în discuţie. 

Primul se referă la dinamica sistemului economic. Viteza creşterii, 
viteza înnoirilor, viteza transformărilor sunt în conexiune cu amplificări ale 
proceselor informaţionale, amplificări care sunt în general proportional cu 
aceste viteze. 


55 Faţă de termenul reacție, standardizat în tehnică, în lucrare se utilizează 
termenul feed-back, identic, uzual în economie. 

Al doilea aspect este cel al creşterii cantitative, potențată de 
complexitate şi de diversificarea calitativă: număr de produse, număr de 
instalaţii în funcţiune, număr de sortimente şi tipodimensiuni distincte, 
număr de profiluri şi direcţii de activitate, număr de conexiuni funcționale 
interne şi externe ş.a.m.d. Sub acest aspect, creşterea informațională 
urmează creşterea economică după legi combinatorii, adică, grosier 
vorbind, ordinul de mărime, numărul de cifre care caracterizează fluxurile 
informaţionale creşte proporţional cu numărul de componente ale 
economiei — se ajunge la cifre astronomice! 

În fine, al treilea aspect vizează aspectul calitativ al dezvoltării, 
inclusiv gradul de optimizare şi precizia de optimizare. Reducerea erorii de 
optimizare este condiționată de creşterea exponențială a fluxurilor 
informaţionale de control şi de comandă şi a proceselor de prelucrare a 
informatiei, aferente optimizării. 

Rezultanta celor arătate constă în creşterea cantităţii de informaţie 
pe care o generează şi pe care o necesită economia pentru a fi condusă 
eficient, cu ordine de mărime mai rapid decât creşterea economică. Este o 
corelație necesară, o lege obiectivă (legea creşterii ordinului de mărime ai 
informatiei economico-sociale). 


d. Acțiunea modelelor de conducere 


Legea actiunii selective a modelelor de conducere: Orice model 
utilizat pentru conducere tinde treptat să transforme realitatea după chipul 
şi asemănarea sa: dacă în model au fost omise — sau neglijate, sau 
subdimensionate — anumite laturi ale realităţii, procesul de conducere tinde, 
treptat şi spontan, să atrofieze în viața reală aceste laturi, hipertrofiind în 
schimb pe celelalte, incluse în model. Homeostaza procesului condus 
reflectă modelul de conducere. 

Aceasta se realizează în practică printr-un proces de optimizare 
spontană a alocării resurselor totale limitate, un proces de redistribuire de 
resurse, de la acţiunile, aspectele etc. care nu sunt impuse de modelul de 
conducere spre cele a căror realizare o impune modelul de conducere. 
Fenomenul este cu atât mai accentuat cu cât raportul dintre resursele 
necesare şi cele disponibile este mai mare. (Prin resurse totale limitate se 
au în vedere toate categoriile de resurse care pot fi necesare — umane, 
materiale, financiare, de timp, mergând până la timpul personal, la 
disponibilitatea fizică şi spirituală a personalului de conducere şi de 
execuţie, la capacitatea canalelor informaţionale şi decizionale ale nivelului 
microeconomic condus.) 

La capătul oricărui canal informaţional se creează un model al 
realității de la celălalt capăt al canalului. Într-o transmisie TV, prin cele două 
canale — de imagine şi de sunet — se formează la recepție două modele ale 
aceleiaşi realităţi: imaginea şi sunetul, care, chiar dacă sunt diferite şi se 
completează reciproc, trebuie să fie în perfectă concordanţă, utilitatea 
transmiterii fiind altminteri redusă sau chiar anulată. În mod similar, fiecare 

dintre canalele informaţionale, enumerate în subcapitolul b, redă la nivelul 
microeconomic câte un model specific, propriu, al sistemului de interese ale 
economiei naționale şi acționează în consecință, ca model de conducere, 
asupra nivelului microeconomic. Toate modelele rezultate trebuie să fie în 
deplină concordanță între ele; în caz contrar, dacă diferite interese ale 
economiei naționale sunt reflectate cu ponderi diferite în diferitele modele, 
se nasc contradicții: un model poate acţiona în sensul atrofierii unui aspect 
(interes al economiei naţionale), pe care alt model îl reflectă corect sau 
tinde să-l hipertrofieze. 

În fine, trebuie precizat, în conformitate cu adevăruri cunoscute din 
fundamentele ciberneticii, faptul că, într-un sistem de comandă, dacă 
actiunea este suficient de puternică (şi oricât de puternică ar fi), precizia 
realizării obiectivelor este precizia de măsurare, precizia realizată prin feed- 
back. În acest sens, chiar dacă în interiorul unui canal se transmit informaţii 
de comandă cu o anumită structură completă, se materializează corect în 
procesul economic condus numai elementele măsurate, în funcție de modul 
şi de precizia cu care sunt măsurate, structura realizată în practică putând 
fi, deci, diferită de cea urmărită prin procesul de conducere. Aşadar, practic, 
un sistem de conducere realizează numai ceea ce măsoară, 84 


e. Funcționalitatea nivelului microeconomic 


Interesele economiei naționale, enumerate în subcapitolul a, în 
proporţii optimizate la nivelul macroeconomic, se transmit la nivelul 
microeconomic prin canalele enumerate în subcapitolul b. La acest nivel — 


84+ Să facem o experienţă: Avem în mână un creion ascuțit. Facem un punct fin 
pe hârtie. Luăm mâna la o parte. Repetăm, încercând să revenim cu vârtul 
creionului exact peste punctul de pe hârtie. Luăm mâna la o parte. Închidem ochii. 
Repetăm, încercând să revenim, cu ochii închişi, exact peste punctul de pe hâriie. 
Desigur, prima oară am pus creionul peste acelaşi punct. A doua oară, am nimerit 
descurajant de departe. Mâna a fost aceeaşi, în ambele cazuri. Precizia din prima 
etapă nu a fost, deci, precizia mâinii, ci a ochilor. Puteam să ținem creionul cu 
amândouă mâinile, puteam să-l ținem cu o macara de o sută de tone — rezultatul 
nu putea fi mai bun în etapa a doua. Morala: Oricât de puternică ar fi acțiunea 
conducerii, precizia atingerii obiectivelor este precizia cunoaşterii realității, este 
precizia modelului şi a datelor utilizate în procesul de conducere.” Text propriu 
publicat în: Display informatic, Laboratorul Județean de Informatică, Cluj, 1977, 
p. 163. Există şi demonstrații matematice, în calculul operaţional, în teoria functiilor 
de transfer. 

„„„-Se subliniază precauţia deosebită ce se impune în analiza consecințelor 
posibile ale oricăror neglijări sau simpliticări în model, pentru evitarea apariției de 
disfuncţionalități sau contradicții în procesul condus, prin atrofierea în realitate a 
aspectelor eliminate din model.” Extras din: informatica şi exigenţele conducerii (in 
colaborare cu Sanda Feiea). „Revista economică”, nr. 37 / 1978, p. 15. 

(Aceste două lucrări poartă, în inventarul volumului de față, numerele de ordine 
90 şi 91, fiind menționate în finalul cuprinsului.) 

de exemplu, al unei întreprinderi, se constituie un sistem de ecuații (şi 
inecuații) care descrie: 

— valorile prescrise şi restricțiile impuse de economia naţională; 

— relațiile determinate de funcţionalitatea tehnică, economică, 
socială, umană a procesului de producție respectiv. 

După cum se ştie, în funcţie de numărul de ecuatii şi numărul de 
variabile, precum şi de valorile coeficienţilor, orice sistem de ecuații poate fi: 

— nedeterminat — numai atunci există grade de libertate pentru 
optimizarea deciziilor la nivelul microeconomic; 

— determinat; 

— incompatibil. 

Este de observat că, în orice proces de optimizare, este valabilă 
următoarea teoremă: aplicarea unei restricţii poate avea numai unul dintre 
următoarele două efecte: sau optimul rămâne neschimbat, sau optimul este 
inferior față de cazul absenței restricţiei. Niciodată o restricție, aplicată la un 
sistem dat, nu ii ameliorează optimul.85* 


f. Necesitatea corelării capacităţii canalelor informaţionale cu ordinul de 
mărime al informaţiei economico-sociale 


În teoria informației se demonstrează că orice canal informational 
are o capacitate dată, că nu pot exista metode pentru a transmite printr-un 
canal o cantitate de informaţie mai mare decât capacitatea lui. De 
asemenea, atât teoria informaţiei, cât şi teoria matematică a aşteptării 85" 
au demonstrat, în modalităţi şi pe căi diferite, că atunci când încărcarea 
creşte, apropiindu-se de valoarea capacităţii, întârzierea transferului 
informaţiei creşte până la valori infinite. 

introducerea mijloacelor moderne de transmitere şi a celor de 
prelucrare a informației cu ajutorul tehnicii de calcul sporeşte, desigur, în 
mod considerabil capacitatea unora dintre canalele informaţionale în 


55* Dacă există un punct de optim, adică o valoare a variabilei independente 
pentru care variabila dependentă (de exemplu, eficiența, productivitatea etc.) 
prezintă un maxim (sau, după caz, dacă este vorba de consumuri, costuri, pierderi 
etc. — un minim), atunci, la aplicarea unei restricții la valoarea variabilei 
independente (nu mai mult decât ..., nu mai puţin decât...), sau restricția nu 
elimină valoarea optimă a variabilei independente şi nu are efect asupra variabilei 
dependente, sau restricția elimină valoarea optimă a variabilei independente, şi 
atunci valoarea variabilei dependente este mai defavorabilă decât în absenta 
restricţiei. Pentru a exemplifica, dacă variabila dependentă este eficiența 
(profitabilitatea, în termenii de azi), iar variabila independentă este numărul de 
personal (dacă numărul de personal este prea mare, cresc cheltuielile salariale şi 
conexe, dacă este prea mic, cresc pierderile cu timpii morti, cu avariile neremediate 
la timp, cu daunele pentru întârzieri de livrări etc.), atunci, impunerea unei restricții, 
sub forma unui indicator de plan pentru numărul de personal, sau este inutilă, sau 
reduce eficiența. 

361 Queing Theory; teoria cozilor sau a şirurilor sau a firelor de aşteptare; mai la 
răsărit i s-a zis teoria servirii în masă. 

discuție. Nu trebuie însă omis faptul că, în stadiul tehnic actual, procesele 
economice obligă să se rezerve un rol inevitabil canalelor umane cei puțin 
în culegerea informaţiei, în interpretarea rezultatelor, în adoptarea deciziilor 
şi chiar într-o mare parte din operaţiunile de transmisie; iar, într-un sistem 
serie, capacitatea este limitată de către canaiul cu capacitatea cea mai 
Mică. 

In lumina acestor adevăruri, care poate fi interacțiunea sferelor 
informaţională şi economică? 

Efectul dezvoltării economice asupra sferei informaţionale constă, 
după cum s-a arătat, în amplificarea considerabilă a fluxurilor informaţionale 
şi a proceselor de prelucrare a informatiei, ceea ce conduce la o încărcare 
informaţională până la limitele superioare, până la saturare, a canalelor de 
transmitere şi prelucrare a informației din sistemul nostru economico-social, 
inclusiv a factorilor de decizie la toate nivelurile. Fenomenul este resimțit cu 
acuitate în practica activității curente din economie. 

Dar dacă volumul informaţiei creşte cu ordine de mărime mai rapid 
decât creşterea economică, iar capacitatea canalelor informaţionale creşte, 
in medie, grosier, numai în acelaşi ritm cu creşterea economică, inseamnă 
că se poate ajunge la situația în care cantităţi de informaţie din ce în ce mai 
mari, depăşind capacitatea canalelor, rămân netransmise sau / şi 
neprelucrate. Totodată, şi acea informație care se transmite şi se 
prelucrează poate ajunge să sufere mari întârzieri. 

Aceasta ar fi situația în cazul congruenței depline între canalele 
informaționale considerate. Dar vechiul mecanism economico-financiar, cu 
tot numărul excesiv de indicatori de plan (de fapt, şi din cauza acestora), în 
combinație cu disfuncţionalităţile introduse de canalul pârghiilor economice 
în actuala lor formă, generează în mod spontan frecvente nerespectări ale 
intereselor economiei naționale. Practic, impotriva fiecăruia dintre interesele 
enumerate în subcapitolul a (cu exceptia asigurării cantitative a volumului 
de produse) acţionează la nivelui microeconomic interese economice locale 
cu efect poluant economic, rezultate din actualul mecanism economic. 
Acestea creează tendinţe de deviere frecventă a întreprinderilor de la 
interesele economiei naţionale. De aici rezultă necorelări, blocări, tendințe 
de disproporții etc.; prin aceasta, pentru corectare se suprasolicită canalul 
ierarhic organizatoric — şi aşa supraîncărcat datorită acțiunii legii creşterii 
ordinului de mărime al informaţiei economico-sociale. Astfel se ajunge la 
agravarea acutei crize de timp a cadrelor de conducere şi de execuţie din 
economie, la toate nivelurile, cadre a! căror timp este consumat în proporții 
excesive pentru a corela, a corecta, a descurca, a dispeceriza — aceasta în 
condiţii în care durata de rezolvare a problemelor creşte, formându-se 
permanente cozi de probleme în aşteptare, amânate, nerezolvate. 

Fiecare informaţie semnificativă rămasă în afara capacității 
canalelor poate însă însemna o problemă, un aspect, o porțiune din 
economie rămasă în afara corelării cu interesele economie naţionale în 
ansamblu, deci, o pierdere potenţială şi practică față de ceea ce reprezintă 
avantajul economic principial şi esenţial al orânduirii socialiste, specificat la 

începutul rândurilor de faţă. Poate însemna, de asemenea (în alternativă 
sau cumulat cu primul efect arătat), reducerea gradului de optimizare, 
înrăutățirea calității economice. lar orice informaţie transmisă cu întârziere, 
orice decizie adoptată cu întârziere conduce la o întârziere în acțiune, deci 
la încetinirea ritmului de dezvoltare. 

În consecinţă, informaţia vehiculată şi prelucrată în economie fiind în 
orice caz cea obiectiv determinată de capacitatea (în sensul cantitativ, din 
teoria informaţiei) canalelor de care economia dispune, inclusiv a celor 
decizionale, fie şi în condiţiile perfecţionării, raţionalizării, amplificării dotării 
tehnice şi solicitării maxime posibile a acestora, efectul negativ ai 
respectării obligatorii, obiective a corelaţiei între creşterea economică şi 
creşterea informaţională poate consta în limitarea creşterii economice la 
nivelul determinat de capacitatea canalelor informaţionale. Şi aceasta, sub 
toate cele trei aspecte care determină amplificarea de informație: ritm de 
dezvoltare, complexitate-diversificare, optimizare. Detaliind puţin ultimul 
aspect, cel al optimizării, se poate arăta că limitarea informaţională se 
manifestă nu numai prin înrăutățirea preciziei de optimizare, ci şi prin 
realizarea acestei optimizări la un nivel mai redus de complexitate (legătură 
cu al doilea aspect amintit): în loc de optimizare prin prisma intereselor 
economiei naționale —-optimizare limitată la criterii locale, consecinţă a ariei 
imitate de propagare curentă a informaţiei, prin saturarea canalelor de 
comunicare a componentelor cu ansamblul. 

Cele arătate până aici, cu toată alura lor abstractă şi teoretică, 
reflectă fenomene din practica economică directă. 

Acţiunea distuncțională privitoare la ritmul de dezvoltare se exercită 
pe mai multe căi. Se pot aminti duratele foarte mari pe care le ocupă fazele 
de avizare şi aprobare a investiţiilor, în comparaţie cu cele de concepție 
propriu-zisă şi de execuţie. Tot durate foarte mari sunt necesare și pentru 
adoptarea deciziilor şi i obţinerea aprobărilor referitoare la numeroase alte 
acțiuni, chiar şi la nivelurile de bază, unde şefii de compartimente şi. de 
unități economice nu dispun de suficient timp pentru preocupările de fond şi 
de perspectivă, pentru analizarea fenomenelor şi pregătirea temeinică a 
deciziilor de importanță strategică, cheie a progresului eficient. Pentru 
produse curente la care în țări industriale avansate se asigură termene de 
livrare de câteva săptămâni sau luni, numeroase întreprinderi de la noi 
oferă în mod obişnuit termene de livrare de 5-10 ori mai îndelungate, 
deopotrivă cauze şi efecte ale deticienţelor din sistemul de aprovizionare, al 
căror caracter cronic este evident legat şi de volumul uriaş de informație 
necesar pentru corelarea centralizată în detaliu a tuturor cererilor cu toate 
capacităţile şi cu toate planurile de producție. 

În legătură cu diversificarea economiei, limitarea informaţională 
acționează indirect. Alături de înrăutățirea unor indicatori economico- 
financiari în cazul diversificării sortimentale, aceasta reclamă fluxuri 
informaţionale şi decizii suplimentare, în special în perioada de pregătire şi 
asimilare, fie şi numai pentru soluționarea problemelor neprevăzute care 
inevitabil apar pe parcurs, pentru stabilirea noilor relaţii de cooperare şi 

pentru reorganizarea internă a proceselor de productie. Este suficient ca 
una dintre aceste informaţii să nu-şi găsească locul, ca unul dintre circuite 
să nu se închidă — de exemplu, ca unul dintre semifabricatele necesare să 
nu poată fi procurat, deşi in principiu este un produs existent sau realizabil — 
pentru ca prototipul prezentat la expoziție să rămână, temporar sau 
definitiv, fără urmaşi. 

Optimizarea economică, prin asigurarea unor soluții tehnice şi 
economice de eficienţă maximă, este de asemenea afectată, într-un mod 
vizibil. Optimizarea presupune informaţie exhaustivă asupra tuturor 
condițiilor şi implicaţiilor economice, până la nivelui economiei naționale; 
presupune decizie operativă, presupune actiune operativă conform deciziei 
optime (fără a mai menţiona complexitatea operațiuniior de prelucrare a 
informatiei necesitate de câtre metodele moderne de optimizare, precum şi 
canalele necesare pentru propagarea şi însuşirea acestor metode moderne 
adecvat locului, nivelului şi specificului problemei care stă în față). Nu este 
un secret pentru cei ce lucrează in economie cât de des sunt puşi în 
situația de a adopta decizii în lipsa informaţiei relevante cantitativ asupra 
unora dintre conditii sau implicaţii sau fără răgazul pentru a putea recurge 
la o optimizare adecvată condițiilor. Dar cea mai gravă este reducerea de 
distanță sistemică în intormare, ale cărei consecinţe au fost deja amintite. 


g. Consecințe pentru perfecționarea mecanismului economico-financiar 


Reluând considerarea sistemelor de ecuaţii ce caracterizează 
funcționarea întreprinderilor, conform celor arătate în subcapitolul e, trebuie 
observat că trecerea de la sisteme de ecuații incompatibile la sisteme 
nedeterminate constituie o condiţie a utilizării operante a instrumentelor 
moderne de conducere a întreprinderilor (inclusiv a informaticii), o condiție 
a maximizării pe baze ştiinţifice a eficienţei la nivelul microeconomic şi, prin 
aceasta, a eficienței întregii activităţi economice naţionale. Această trecere 
la sisteme de ecuaţii nedeterminate presupune, sub raport matematic, 
reducerea numărului de ecuaţii în raport cu numărul de variabile sau / şi 
înlocuirea ecuațiilor de tip determinist cu ecuaţii de tip probabilist — statistic 
şi de tip vag (fuzzy). 

Reluând canalele enumerate în subcapitolul b, se observă că, dintre 
primele patru canale, numai canalul pârghiilor economice este în prezent 
adecvat satisfacerii acestor condiţii. Intre canalul planificării (de transmitere 
a informaţiei la nivelul microeconomic) şi instrumentele matematice 
probabilist-statistice şi fuzzy nu există incompatibilitate principială sau 
practică, ci numai rutinieră. 

Pentru corelarea capacităţii canalelor informaţionale cu ordinul de 
mărime al informaţiei economico-sociale, principial, există două direcții 
complementare de actiune: 

— degajarea canalelor informaţionale prin reducerea radicală a 
fluxurilor informaţionale necesare bunei funcționări a procesului economic; 

— punerea deplină în operă a tipurilor de canale informaţionale de 
mare capacitate. 

O ipoteză de perfecţionare în aceste sensuri poate fi formulată 
astfel: planificarea să se exercite asupra întreprinderilor în principal prin 
instrumentele economico-financiare aflate în mâna statului, identificând 
interesele întreprinderilor cu cele ale economiei naţionale şi făcând prin 
aceasta posibilă o largă autonomie tactică şi operativă a întreprinderilor 
(sistemul plan prin pârghii). 

ideea de bază pentru realizarea unui astfel de mecanism este 
următoarea: beneficiile fiecărei unităţi economice să reflecte, în proporții 
ştiinţific fundamentate, măsura în care unitatea a satisfăcut fiecare dintre 
interesele generale ale economiei naţionale, enumerate în subcapitolul a 
(criteriul satisfacerii sistemului de interese generale ale economiei 
naționale). | 
În acest scop, pentru fiecare dintre interesele generale ale 
economiei naţionale, enumerate, trebuie să fie stabilite mijloace şi căi de 
reglare a rentabilităţii întreprinderilor. Aceasta nu presupune încălcarea legii 
valorii, ci, dimpotrivă, respectarea consecventă a legii valorii, plata muncii 
sociale depuse de colectivul întreprinderii pentru satisfacerea necesităților 
economiei naţionale (cu corecţiile de tip rentă pentru resursele limitate) ir 


87. O altă solutie completă nu există nici în cea mai pură economie de 
piață. Protejarea mediului, inclusiv a resurselor epuizabile, prevenirea efectelor 
catastrofelor naturale sau ale degradării treptate a mediului natural, protejarea stării 
generale de sănătate, educația, ştiinţa, unele componente ale infrastructurilor ş.a. 
nu se realizează prin simplă cerere şi ofertă curente, prin concurenţă între agenții 
economici etc., dacă statul nu a intervenit prin pârghiile sale — taxe de mediu, 
accize, ajutoare de stat, alocaţii bugetare, penalizări etc. De asemenea, rolul 
statului se exercită nu numai prin pârghii economice, ci şi prin prerogativele şi 
instrumentele sale punitiv-represive, atunci când au loc fapte, activităţi ce pun în 
pericol sau deteriorează stările pe care politica de stat a decis să le protejeze. 
Acestea se realizează, oricât de liberală şi funcţională ar fi o economie de piaţă, 
prin încadrarea şi reprimarea drept contravenţii sau, după caz, infracțiuni, precum 
şi interdicții temporare sau definitive de exercițiu economic sau / şi profesional şi 
obligarea la despăgubiri în cazul unor fapte ca: pericol sau daune provocate 
sănătății colectivităților sau chiar numai a indivizilor, inclusiv alimente sau 
medicamente neaprobate sau alterate sau nocive într-alt fel, crearea unei stări de 
periclitare a sănătății sau a integrităţii — neluarea de măsuri de igienă şi protecţie 
obligatorii, inclusiv protecția muncii, deficienţe în construcţii de natură să pericliteze 
viața sau sănătatea locatarilor permanenţi sau ocazionali sau a trecătorilor, în caz 
de accidente spontane sau de cataclisme plauzibile, deficiențe periculoase sau 
agresive în construcția de echipamente, neluarea de măsuri de prevenire sau 
limitare a consecinţelor altor catastrofe naturale, daune grave provocate mediului 
sau crearea unui pericol de astfel de daune, nerespectarea politicilor stabilite 
privind consumul de resurse naturale epuizabile, neinformarea sau informarea 
tendenţioasă a consumatorilor, nerespectarea obligaţiilor contractuale, practicile de 
monopol şi abuzul de poziţie dominantă pe piaţă, inclusiv asocierea în aceste 
scopuri. Alte categorii şi obiective de exercitare a rolului represiv al statului, în 
legătură mai mult sau mai puțin directă cu economia, sunt reprimarea atentatelor la 
proprietate, a evaziunii fiscale, a muncii ia negru, a contrabandei, coruptiei, 

in orice caz, nu se presupune ca diferitele interese ale economiei naționale 
să fie urmărite la nivelul întreprinderilor prin indicatori de plan distincti, 

Atributiile de conducere planificată a economiei naţionale ar trebui 
să fie exercitate prin indicatori economici sintetici, precum şi, în special, prin 
pârghiile economice aflate în mâna statului, prin metode ştiinţifice de 
măsurare a fenomenelor economice şi de acţionare elastică operativă de 
către stat în sfera influenţării economice a nivelului microeconomic. În acest 
sens, diferitele interese ale economiei naţionale pot să afecteze beneficiile 
întreprinderilor, după specific, prin: preţuri, taxe şi impozite, penalizări sau 
prime (colective), credite, vărsăminte la şi de la buget, toate acestea — 
dimensionate știintific şi aplicate în funcție de rezultatele concrete, 
măsurate, ale eforturilor depuse pentru respectarea intereselor economiei 
nationale. 

Se va rezolva, astfel, contradictia între creşterea ordinului de 
mărime al informatiei economico-sociale şi capacitatea limitată a canalelor 
planificării-statisticii şi ierarhic organizatoric, (1) prin punerea în operă a 
unui canal informaţional diseminat de mare capacitate — al pârghiilor 
economice controlate de stat; (2) prin scurtarea circuitelor informaţionale 
(reglarea economică asigurându-se în principal prin circulație orizontală 
directă a informației, în locul căii ocolite, piramidale). 

Aceasta va rezolva, de asemenea, problema planificării fuzzy 88+ şi 
a optimizării deciziilor la nivelul microeconomic, putându-se construi funcții- 
obiectiv care să ia locul actualilor indicatori detaliați cu rol de restricții, 


= 0 


traficului de influență, traficului de droguri, traficului de persoane, a atentatelor la 
bunele moravuri, a încălcărilor liniştii şi ordinii publice, a nerespectării regimului de 
secret asupra informaţiilor clasificate, de interes comercial sau de stat, a 
atentatelor la integritatea teritoriului, a atentatelor la suveranitatea națională; în fine 
(deşi nu limitativ), protecţie socială ce trebuie să acompanieze acțiunile de 
restructurare economică, după caz. Aspecte despre rolul statului, dar şi despre 
exacerbarea birocratică a rolului statului pe parcursul anilor tranziției, despre 
necesitatea de a asigura libertatea de exerciţiu, de decizie, a întreprinderilor în 
condițiile economiei de piață — v., între altele, în lucrările [2, 6, 7, 9, 12, 22, 23, 24, 
29, 32, 37, 41, 42, 50, 60, 61, 81, 85]. Pe de altă parte, statul are rolul de a iniţia şi 
promova politici în domeniul economic — politici industriale [43, 44, 45], comerciale 
[47], agricole, monetare şi altele. Desigur, aceste politici se exercită nu prin decizii 
şi dispoziţii administrative, ci tot prin instrumente economico-financiare — v., de 
exemplu, [29, 60], şi, după caz, restrictiv-punitive. 

Problema rolului statului în economia de piață este analizată, sub diferite 
aspecte, complementare între ele, şi în memoriul [23], anexa 2 la memoriu. O 
amplă tratare a rolul statului în economie se găseşte în discursul cu prilejul primirii 
de către lon lliescu a titlului de "Doctor Honoris Causa” al Şcolii Naţionale de Studii 
Politice şi Administrative din Bucureşti, 26 ianuarie 2004; este subliniat, între multe 
altele, şi „rolul moderator al statului, care trebuie să corecteze eşecurile în plan 
social ale pieţei şi să limiteze consecințele polarizării şi discrepanțelor sociale pe 
care le generează spontan economia de piaţă”. După cum se vede, citatul nu este 
de complezență. Probiema este reluată, între altele, şi în lucrarea [72]. 

35* Pentru termenul fuzzy, a se vedea textul „Algoritmi cu scame” [18]. 

23. Un sistem economic şi politic greşit proiectat. Memoriu 
adresat secretarului general al P.C.R. (1973) 8% 


Sinteză 
Sunt de acord şi sprijin întru totul atât obiectivele politicii partidului, 
cât şi preocuparea sa din ultimii ani pentru înnoirea şi perfecționarea de 
fond a întregii vieti politice, sociale şi economice, orientarea spre calitate, 
eficientă şi democraţie în toate domeniile. Din păcate, însă, mecanismul 
nostru politic — social — economic generează spontan, în mod obiectiv, "zi 
de zi, ceas de ceas şi în proporţii de masă", încălcări şi piedici esenţiale în 
calea obiectivelor şi eforturilor partidului. Câtă vreme se menţine această 
stare de lucruri, majoritatea măsurilor de perfecţionare care se iau rămân 
simple paliative, care practic lasă deschise, nerezolvate problemele vizate 
(şi nu rareori provoacă noi şi grave neajunsuri), 


39* Am întreprins acest demers deoarece era clar că, fără dezlegare de la 
„numărul 1”, nimeni nu va îndrăzni să ia în analiză constructivă problemele. 
Evident, probabilitatea ca destinatarul să înțeleagă şi să accepte era foarte mică, 
dar mizam pe un şoc, precum şi pe faptul că, în fond, era interesul lui ca iucrurile 
să meargă mai bine. 

Am consultat confidential un număr de specialişti cunoscuți ca fiind cu vederi 
largi, dintre care parte mai sunt acum (2004) în viață; în general, interlocutorii s-au 
eschivat să formuleze un punct de vedere ferm (era şi greu; nu le-am lăsat 
materialul spre studiu, pentru a nu putea fi acuzat că difuzez materiale 
duşmănoase). Un personaj mai apropiat mi-a spus ferm că destinatarul este un 
autocrat încuiat care nu va înţelege şi nu va accepta nimic. O doamnă din stere 
înalte a căutat să mă convingă, cu argumente ocolite (de ce trebuie neapărat cu 
secretarul general, ce dacă are poza pe toți pereții), că nu are rost. Directorul meu 
general m-a asigurat de sprijin şi solidaritate, dacă va fi nevoie; a făcut-o, după 
cum s-a văzut (v. nota 54); de altfel, am fost păstrat şei de laborator până în 1989, 
deşi aveam un frate în străinătate şi eram, oricum, periculos, prin materialele 
neortodoxe pe care le întocmeam. După repetate demersuri şi insistențe la diferiți 
factori importanţi din conducerea P.C.R. şi din aparatul C.C. al P.C.R. un foarte 
binevoitor consilier apropiat al secretarului general (redactorul discursurilor şi al 
comunicatelor oficiale), după ce mi-a suportat politicos nenumărate telefoane, pe 
parcursul a câteva luni, întâi mi-a sugerat nişte completări, dar în final m-a chemat 
să iau înapoi lucrarea, să nu rămână acolo. A decedat în 2003, iar în anunțul 
mortuar publicat de către foşti colaboratori şi prieteni, aceştia spuneau că „a ajutat 
pe toți, cât a putut”: Constantin Mitea, 

Câţiva ani mai târziu (1978), după depunerea unei noi versiuni a remoriuiui, am 
fost convocat la C.C. ai P.C.R. împreună cu un adjunct al ministrului, tezele au fost 
declarate — verbal, dar în termeni foarte duri — inacceptabile, şi an primit sfatul 

Ne mândrim cu succese considerabile şi de netăgăduit, dar le platim 
inutil de scump; cu aceleaşi eforturi (umane şi financiare) ar trebui să putem 
realiza cu mult mai mult şi cu mult mai bine. Aceasta, deoarece uriaşe 
posibilități ale orânduirii socialiste sunt (în toate țările socialiste) măcinate, 
deturnate, irosite din cauza unui mecanism politic şi de stat greşit conceput, 
care involuntar frânează ceea ce prin politica noastră vrem să accelerăm, 
împiedică ceea ce vrem să promovăm, inhibă ceea ce vrem să stimulăm, 

Se impune conceperea şi punerea în aplicare a unui nou tip de 
societate socialistă în care calitatea, eficienta, democrația să stea la bază şi 
să fie generate de la sine, intrinsec. Pentru a ajunge aci, este nevoie de un 
sistem de mutații profunde în ideologia şi politica partidului, în structura şi 
funcționarea puterii noastre politice şi a orânduirii noastre de stat. 


Memoriu 


Tovarăşe Secretar General, 


Sunt întru totul de acord cu obiectivele politicii partidului, îmi exprim, 
de asemenea, deplina adeziune la acţiunea curajoasă desfăşurată pe 
parcursul ultimilor ani pentru înnoirea şi perfecţionarea de fond a întregii 
vieți politice, sociale, economice.. 

Preocupat de găsirea căilor pentru ca itp tea politicii promovate 
de către partid să fie mai deplină, profundă şi rapidă, constatând caracterul 
sistematic, persistent al multora dintre dificultățile şi neajunsurile noastre, 
m-am concentrat asupra unor fenomene de care cred că nu ţinem suficient 
seama, fenomene care provin din erori iniţiale şi profunde ale modului în 
care a fost proiectată acum 40 — 50 de ani funcţionarea rigidă, greoaie şi 
mult prea puţin eficientă a sistemului politic şi de stat al orânduirii socialiste 
(încă în vigoare în toate țările socialiste actuale, cu toate deosebirile existente). 

Multe dintre gravele neajunsuri cronice pe care le combatem sunt în 
mod obiectiv şi legic generate de către aceste erori moştenite, care 


(foarte categoric) să scriu cărți şi articole, dacă doresc, dar să nu mai înaintez 
memorii la C.C. al P.C.R., pentru a preveni mari riscuri pentru mine, pentru institut 
şi pentru minister. 

Mai mult ca bravadă, în ajunul Congresului al XIV-lea (1), În 1989, am luat în 
analiză proiectul documentului cu partea economică, democratic publicat anticipat 
„pentru dezbatere publică”, şi am făcut observații, pe puncte, la diferite cifre şi 
aserțiuni fanteziste, privind resursele energetice, producția de oțel ș.a., la care, 
oricum, eram un specialist calificat să fiu ascultat: şeiul Laboratorului de prognoză, 
informatică, conducere şi economie energetică din Institutul Central de Cercetări 
Energetice. Rezoluția pusă de un secretar al C.C. a fost: să fiu chemat şi „lămurit”. 
Documentul a apărut „aprobat” de congres, exact aşa cum fusese proiectul, fără 
nici o corectură. 

Sistemul era inapt pentru ameliorare din interior — adevăr verificat şi pe 
baza acestei experiențe directe. 

involuntar frânează ceea ce prin politica noastră vrem sa acceleram, 
împiedică ceea ce vrem să promovăm, inhibă ceea ce vrem să stimulăm, 
făcând ca uriaşe posibilități ale orânduirii socialiste să fie măcinate, 
deturnate, irosite. Cred că aci trebuie căutate cauzele pentru care multe 
măsuri de lichidare a unor fenomene negative nu dau rezultate pe măsura 
eforturilor depuse de către întregul popor şi partid, în frunte cu conducerea 
sa, 

Această concluzie decurge din constatările redate în anexa 1. 

Imi exprim convingerea că erorile de concepție ale societăţii noastre 
nu sunt: proprii esenței socialismului, ci au un caracter artificial; ele sunt, 
deci, remediabile, dar numai remedierea lor poate permite fructificarea 
deplină a marilor posibilităţi ale socialismului. Pentru aceasta, este nevoie 
ca efervescenta de gânduri şi acțiuni înnoitoare pe care au adus-o ultimii 
ani în viaţa partidului şi țării noastre să se dezvolte până la proiectarea unui 
nou sistem social al socialismului, a unui nou tip de societate socialistă, 
identică cu cea actuală în conţinut şi obiective, dar mult diferită în ceea ce 
priveşte modul de funcţionare. 

Este vorba despre o societate în care locul, în prezent mult prea 
mare, al ineficientelor metode administrative de organizare şi conducere 
prin obligare, persuasiune şi interzicere să fie luat: în economie — de către 
metode economice, în politică — de către metodele unui cuprinzător 
democratism politic efectiv, în cultură — de către metode ale culturii ş.a.m.d. 
În acest fel, în locul rezultatelor adesea atât de divergente, cu toată 
rigiditatea organizării, vom face să conveargă spre îndeplinirea obiectivelor 
noastre multitudinea factorilor spontani. 

Este vorba despre o societate care să fie capabilă să utilizeze din 
plin inteligența şi iniţiativa membrilor săi, mai mult decât disciplina lor, o 
societate de personalităţi, mai mult decât de executanți. 

O societate în care la fiecare nivel să decidă o majoritate complet 
informată, edificată şi convinsă şi nu neapărat o unanimitate oficială, o 
societate în care democratismul să fie în măsură să garanteze progresul şi 
eficiența întregii activităţi, constituind astfel trăsătura cea mai profundă, 
reprezentativă şi reală a tuturor laturilor vieții politice şi sociale. 

O societate în care sursa principală a progresului şi a eficienței să o 
constituie ştiinţa ca forţă de producție, dintr-un adaos (în ansamblul său) de 
complezență, care consumă mai mult decât produce, ştiinţa să devină un 
factor motor de esenţă. 

"O societate a eficienței generale, în care poporul să simtă că nici un 
efort nu îi este irosit în zadar şi totodată — fără contradicţie față de scopurile 
majore ale societăţii în ansamblu — fiecare om al muncii să aibă asigurate în 
măsură sporită în practica vieții de zi cu zi, atât nivelul de trai cât şi 
posibilităţile de dezvoltare şi afirmare personală şi respectul demnității şi 
drepturilor cetăţeneşti care decurg din înaltul titlu de membru al societăţii 
socialiste. 

O societate în care să se aplice principiul: de /a fiecare după 
capacitate, fiecăruia după rezultatele muncii (principiu care şi astăzi ar 

putea constitui un deziderat, dar este nerealizabil — ca şi vechea formă, 
fiecăruia după muncă). 

Pentru a se putea ajunge aci, este nevoie: 

- de un ansamblu coerent de principii şi soluţii funcţionale, care 
condiţionează toate împreună viabilitatea sistemului preconizat; 

- de precizarea şi detalierea conţinutului fiecăreia dintre soluții în 
parte. 

Întrucât, în diferite etape de examinare a problemelor pe care le ridic 
în memoriul de față, a existat de fiecare dată o primă impresie de 
"probleme cunoscute", precizez că: 

— Evident, nici o nouă concepție nu apare pe un loc goli. În ceea ce 
propun se conjugă: 

— ideea de bază care rog să fie reținută şi analizată constă însă nu 
în jngteuirda unei liste de probleme şi propuneri diverse, ci în conexiunea şi 
întrepătrunderea lor, în caracterul lor de sistem indisolubil, general pentru 
toate laturile şi domeniile societății noastre. Este vorba atât despre un 
sistem de cauze obiective ale deficienţelor actuale, care se generează 
reciproc, se sprijină şi se agravează reciproc, cât şi despre sistemul de 
soluții şi măsuri, care sunt ineficiente (sau chiar imposibil de adoptat) altfel 
decât toate împreună, în mod corelat, intercondiționat şi simultan în toate 
domeniile. 

(Rezultă, deci, că neajunsurile noastre cronice nu sunt neajunsuri 
ale domeniilor în care ele se manifestă şi nici nu îşi pot găsi rezolvări 
separate în interiorul fiecăruia dintre domenii în parte, fiind necesară soluția 
globală preconizată.) 

Astfel, un exemplu de soluţie cunoscută, anterior eşuată, îl poate 
constitui dezvoltarea autonomiei unităților economice (care este un detaliu 
al problemei mai generale, de asemenea cunoscute, a unei societăți 
construite, în toate domeniile, dintr-un sistem de componente autonome 
autoreglate), în legătură cu care au existat încercări, mai limitate la noi şi în 
U.R.S.S., mai ample şi profunde în R.S.F.|. şi R.P.U. 

a. Aplicarea s-a făcut într-o formă care, după mine, nu putea 
conduce la reuşită, din mai multe motive: 

— deşi a fost (corect) bazată pe stimularea rentabilității întreprinderilor, 
nu s-au luat însă concomitent măsurile principiale şi practice obligatorii 
pentru ca rentabilitatea locală să reflecte întocmai interesele economiei 
naționale, ceea ce a adus prejudicii acestor interese şi a obligat să se 
reintroducă restricţii şi constrângeri, 

- s-a referit la aspecte secundare, puţin semnificative ale activității 
unităților, în timp ce tocmai în problemele majore, determinante pentru 
eficiența şi dezvoltarea întreprinderilor, autonomia era practic inexistentă 
(sau, în alte ţări, redusă); 

- a apărut pe fondul acțiunii pârghiilor negative spontane, 
menționate în anexa 1, favorizându-le efectele dăunătoare. 

b. Nu au fost simultan modificate şi soluționate în acelaşi sens şi în 
mod corelat toate celelalte aspecte care să facă posibilă şi eficientă pentru 
societate autonomia unităţilor, cu privire atât la desfăşurarea şi dezvoltarea 
utilă a activităţii cât şi la evitarea abuzurilor cu prilejul lărgirii autonomiei; 
modul de exercitare a puterii politice şi de stat, concepția şi metodele de 
promovare a politicii partidului; criteriile, principiile şi metodele de 
organizare şi de optimizare a activităţii; relația plan — piaţă — pârghii; 
sistemul de formare a preţurilor; democratismul! politic şi social; structura 
partidului; criteriile şi mecanismul de formare, selecţie şi promovare a 
cadrelor; sistemul de selectare şi transmitere a informaţiei în societate; 
sistemul ştiinţelor sociale, modul lor de dezvoltare şi de acţiune; 
disproporţiile existente în nivelurile şi ritmurile de dezvoltare internă; etc. 
(Modul în care fiecare dintre aceste aspecte a contribuit ia efectele negative 
manifestate în acţiunile de lărgire a autonomiei unităţilor necesită explicații 
ample, pe care sunt gata să le prezint, dar nu îşi au locul în prezentul 
memoriu succint.) 


aaa na nanmanra r inte thrn iiith bhri denin retenen 


Unitățile din sistemul ierarhizat care constituie societatea şi 
economia să dispună de o totală autonomie tactică şi operativă şi de o 
mare capacitate de autoreglare în direcţia necesară pentru ansamblul 
societăţii şi economiei. Asigurarea satisfacerii de către fiecare unitate a 
cerințelor concrete, de detaliu, ale societăţii şi economiei naționale (inclusiv 
dezvoltarea planică, proporțională în ansamblu şi în detalii) să se efectueze 
nu printr-un enorm şi greoi mecanism de sarcini centralizate defalcate în 
amănunt, ci la nivel strategic, cu ajutorul pârghiilor şi stimulentelor, colective 
şi individuale, aflate în mâna statului (Aici şi în continuare — detalieri în 
anexa 2). 

In toate domeniile — politic, economic, ştiinţific, ideologic - să se 
creeze conditii pentru optimizarea activităţii şi pentru dezvoltarea 
creativităţii, nu prin actuala disecare rigidă în domenii, activități, secțiuni etc. 
izolate şi închistate, ci prin favorizarea joncțiunilor, prin promovarea 
abordării şi soluționării complexe a problemelor, a formării complexe a 
cadrelor; a utilizării complexe a resurselor nu numai la nivelul bogățiilor 
naturale, ci şi la fiecare nivel, în fiecare unitate şi activitate. 

La toate nivelurile, în toate domeniile — de la economie la cultură — 
şi sub toate formele, să se urmărească nu detaliile acţiunilor întreprinse, ci 
rezultatele, şi anume, rezultatele medii, pe ansamblu în spațiu şi în timp. 
calitative, de perspectivă. 

Să se creeze condiţii pentru ca democratismul să asigure nu numai 
dreptul de exprimare asupra problemelor supuse consultării, ci şi dreptul de 
inițiativă în punerea şi dezbaterea publică a oricăror probleme de interes 
larg; să se creeze posibilităţi şi canale pentru circulația nefțiltrată (separat de 
cea filtrată) şi nedeformată a informaţiei în societate; pentru sesizarea şi 
promovarea informaţiei de excepţie. 

Să se inverseze relația actuală dintre ştiinţă şi activitatea operativă 
(în toate domeniile, de la tehnică la politică), în sensul că initiativa 
deschiderii de noi direcții, elaborarea şi optimizarea soluțiilor majore trebuie 
să constituie în principal sarcini ale ştiinţei şi să fie fundamentate ştiinţific, 
cu metodele ştiinţei, în conformitate cu rolul ştiinţei de forță de producție (rol 
exercitat astăzi cu totul izolat, sporadic, nesatisfăcător). 

In dimensionarea şi planificarea obiectivelor strategice ale dezvoltării, 
să se acorde prioritate ritmului de creştere a eficienței economice. 


mam aan uaa mmm sinea a mean usii ina 


Păstrându-se principiul unităţii de acțiune a partidului, să se 
promoveze diversitatea de opinii politice şi ideologice, curente culturale etc. 
— condiție a stimulării criticii şi creativităţii (şi, deci, a progresului). Aceasta 
să meargă până la dreptul şi posibilitățile practice de a prezenta şi susține, 
la toate nivelurile, variante de proiecte de hotărâri, motiuni etc. ... 

Orice drept de decizie sau de influențare a unei decizii, în orice 
problemă, să se pună în strictă legătură cu responsabilitatea şi cointeresarea 
în rezultatele de fond şi de perspectivă ale deciziei respective. 


emn nunnan name rana nr anunti in 


În întreaga activitate politică, de propagandă, presă etc., să se 
urmărească nu inocularea perseverentă a unor directive şi orientări de 
campanie, ci dezvoltarea discernământului politic al membrilor societăţii; să 
se asigure modernizarea metodelor de prezentare şi susținere a politicii 
partidului, în conformitate cu legitățiie obiective ale psihologiei umane, în 
prezent grav ignorate. 

Asigurarea menținerii vigorii, purității, dinamismului, eficienţei şi 
realismului partidului, ca forță conducătoare, atât prin dezvoltarea largă a 
democratismului social spontan, cât şi prin crearea unei (sau unor) forte 
obşteşti sau de stat colective, eligibile, totai independente, inviolabile şi 
neinfluenţabile, garante ale legalității. Este un paradox, poate, dar unicitatea 
şi măreția puterii partidului îi subminează, după cum arată istoria, puterea. 


25 iunie 1973. Prezentul memoriu constituie o variantă refăcută şi 
dezvoltată a memoriului din 1 iunie 1973, care era o variantă refăcută şi 
dezvoltată a memoriului înaintat la 28 iunie 1972, în completarea cererii de 
audienţă din 13 decembrie 1971 şi a memoriului din 10 ianuarie 1972. 


Anexa 1 la Memoriu. Constatarea caracterului sistematic 
al unor deficiențe actuale 


Numeroase eforturi depuse și măsuri luate nu dau rezultatele 
aşteptate, astfel încât, deşi în momentul adoptării măsurilor sperăm cu totii 
că problemele se rezolvă, după câţiva ani iese la iveală în mod sistematic 

că au avut loc doar unele ameliorări, dar propiemele au ramas piacuu 
deschise; că aceleaşi deficiențe mocnesc sau răbufnesc din nou, cel mult 
sub alte forme sau pe alte căi. Este suficient să se amintească astfel de 
probleme cunoscute, ca eficiența economica a producției, eficiența 
investițiilor, formarea şi promovarea cadrelor, eficiența cercetării stiintifice, 
calitatea produselor, a construcțiilor sau serviciilor, aprovizionarea tehnico- 
materială, prețurile, eficiența activității ideoiogice, antrenarea maselor la 
conducere, abuzurile în dauna avutului obştesc şi cele în dauna intereselor 
oamenilor muncii, refuzurile de înapoiere în patrie şi multe altele. 

Nu rareori măsuri de remediere a unor fenomene negative 
generează efecte negative de altă natură. De exemplu, stimularea rapidităţii 
de realizare a investiţiilor prin închiderea finanțării la termenul planificat 
determină procurarea tuturor utilajelor în termen, deşi, într-o serie de 
ramuri, intrarea lor în exploatare curentă se produce treptat. Efecte 
negative: se imobilizează fonduri, se cumpără unele utilaje neadecvate, 
caracteristicile necesare rezultând în detaliu după punerea în funcţiune a 
altor utilaje, se pierd garanții ale furnizorilor externi, se favorizează 
degradări şi descompletări etc. Rigoarea reglementărilor referitoare la 
valorificarea cercetărilor a orientat (atât pe cercetători cât şi pe beneficiarii 
lor) spre teme "sigure" şi căi bătute, dăunând rolului cercetării de a genera 
soluţii noi. Numeroase măsuri de combatere a abuzurilor au lovit şi în 
cointeresarea materială. Lichidarea cumuluiui a tăiat o legătură utilă între 
învățământ şi cercetare — producţie, fără a pune atunci în loc altceva. 
Introducerea consultării colectivelor asupra candidaţilor la funcţii de 
conducere (deşi practic neaplicată) a generat un val de lipsă de exigență 
față de subalterni. Ş.a.m.d. 

Se ştie că foarte multe directive şi indicaţii se aplică în mod formal, 
birocratic, adesea — deformat sau exagerat, pierzând din vedere tocmai 
scopul urmărit, în stil de campanie etc. 

Nici o acţiune sau idee radical înnoitoare nu poate găsi aplicare 
până nu se ajunge la conducerea superioară, iar la conducerea superioară 
este aproape imposibil de ajuns. Câte idei şi iniţiative valoroase pierde 
societatea noastră în acest fel? 

Obţinem rezultate de importanţă istorică în dezvoltarea şi progresul 
economiei şi societăţii, dar aceste rezultate se obţin cu o prea mare risipă 
de energie, cu enorme eforturi irosite inutil; altfel spus, pentru eforturile 
considerabile depuse de către întregul partid şi popor, în frunte cu 
conducerea sa — mai solicitată, poate, decât oricare alți oameni ai muncii — 
merităm progrese mult mai rapide şi mult mai mari. 

Deşi proprietatea socialistă asupra mijloacelor de producție oferă 
posibilități de dezvoltare radical superioare față de cele din capitalism, 
trebuie să constatăm că toate ţările socialiste, mari şi mici, cu toate 
repetatele şi variatele căutări, încercări, reforme ş.a.m.d., progresează 
parcă împiedicat. Intr-adevăr, ritmurile de dezvoltare cantitativă sunt înalte 
(deşi, totuşi, cam în aceeaşi plajă de valori cu cele ale unora dintre tările 
capitaliste), dar ceea ce este extrem de grav este faptul că întâietatea 

aezvoltării calitauve — atat ca progres tennie cat şi — ma! ales — ca eticienţă — 
nu este încă într-un mod clar de partea socialismului. Mai mult, capitalismul 
se dovedeşte mai fertil decât noi, cei înarmați cu ideologia cea mai 
înaintată, până şi pe frontul concepțiilor şi teoriilor ştiinţifice înnoitoare şi 
stimulatoare ale progresului: de la cibernetică la stiinta conducerii, de la 
prognoză la econometrie, de la teoria sistemelor la cercetarea operaţională — 
toate acestea şi atâtea altele le-am importat de la capitalism şi le aplicăm în 
practică cu succese foarte limitate. În schimb, capitalismul, care a importat 
de la socialism ideea de planificare a economiei, o realizează cu rezultate 
mult mai bune decât a prezis ideologia noastră acum 15-20 de ani. De ce? 

Gândind cu răspundere la destinele socialismului, nu avem dreptul 
să inchidem ochii nici asupra faptului că, în timp ce în capitalism crizele 
ciclice au scăzut esenţial în profunzime şi regularitate în ultimul sfert de 
veac, la noi, în U.R.S.5. şi în alte ţări socialiste se produc fenomene ciclice 
de instabilitate, cu perioade de 5 — 10 şi uneori numai 2-3 ani, ca de 
exemplu: dezvoltarea autonomiei unităților economice şi reducerea gradului 
de detaliere a planificării centralizate, urmate din nou de accentuarea 
rigidității planificării; încercări de creştere a rolului pârghiilor valorice, 
urmate însă apoi de măsuri de îngrădire a sferei şi profunzimii acțiunii lor, 
de transformare a lor în simple anexe ale unor măsuri administrative; 
umflarea aparatului birocratic, înmulţirea prin diviziune a organelor centrale, 
unităților economice, compartimentelor, în alternanță cu campanii opuse de 
reduceri, comprimări şi comasări, crearea, restructurarea, reprofilarea şi 
desființarea frecventă a diferitor organisme şi organe ale puterii de stat: 
exagerări unilaterale ale criteriului profesional în dauna celui politic în 
problemele de cadre, alternând cu exagerări unilaterale inversei; apelarea 
masivă la serviciile ştiinţei şi ale oamenilor de ştiinţă şi trecerea lor apoi, cu 
dezamăgire, într-o rezervă în fapt formală, nefolosită ş.a.m.d. 

Dezvoltarea economiei noastre este planică şi proporțională, dar nici 
din acest punct de vedere nu putem fi cu totul multumiti, câtă vreme (de 
asemenea la noi şi in multe alte tări socialiste, probabil în toate) mereu 
trebuie să luăm act de rămânerea gravă în urmă, ca nivel şi ca ritm, a câte 
unei sfere, ramuri, subramuri, activități etc., urmată de luarea de măsuri 
forțate de redresare şi recuperare, 

Examinarea amănunțită a cauzelor fenomenelor negative care au 
caracter permanent, cronic În societatea noastră conduce la concluzia că 
ele îşi au rădăcina în contradicții profunde între mecanismul politic - social - 
economic (în vigoare, cu diferite variante, în toate țările socialiste) şi baza 
orânduirii noastre — proprietatea socialistă asupra mijloacelor de producţie. 
Trebuie subliniat că este vorba nu numai şi nu atât despre contradicţiile "de 
creştere", contradicţiile interne inevitabile ale perioadei de dezvoltare 
economico-socială în care ne găsim, contradicţiile față de rămăşitele 
trecutului sau față de lumea capitalistă, despre care s-a vorbit şi s-a scris 
mult în ultimu! timp (ele există, dar ele singure nu pot avea asemenea 
consecințe grele). Trebuie, cred, să ne gândim şi să ne ocupăm în primul 

rând de contradicţiile interne generate de către erorile de concepție aie 
orânduirii noastre politice şi de stat, erori prin care se încalcă grav un întreg 
şir de legi sociale obiective şi, prin aceasta, se frânează dezvoltarea generală 
a socialismului, i se limitează marile lui posibilități principiale; totodată, o serie 
de alte fenomene negative cu caracter sistematic şi de masă rezultă obiectiv 
din disproporții existente în societate şi în economie (iar, după un sfert de 
secol — la nei — este greu să acuzăm numai trecutul pentru toate 
disproporțiile). 

Deficiențele mecanismului politic — social — economic, în particular 
ale sistemului de reglementări, contradicţiile şi disproporiile pe care le 
generează, încălcările unor legi obiective fac ca în societate şi în economie 
să acţioneze puternice “pârghii”, pe cât de spontane, ascunse şi involuntare, 
pe atât de virulente şi dăunătoare (recent numite de către un cunoscut 
specialist din domeniul economiei, în revista "Era socialistă”, "anii-pârghii”). 

Suntem în situaţia paradoxală în care atât activitatea politico- 
educativă a partidului cât şi măsurile sale legislative şi organizatorice au de 
luptat contra unor forțe „generate spontan, zi de zi, ceas de ceas şi în proporții 
de masă" de către neajunsurile propriei noastre puteri politice. Câteva 
exemple, cunoscute de. altfel: neglijarea şi chiar încălcarea conştientă, 
deliberată, generală şi sistematică a sarcinilor de calitate şi de progres tehnic 
(nu rareori — şi de cooperare) sub acțiunea primordială a sarcinilor de 
dezvoltare cantitativă, de rentabilitate ş.a.; proliferarea neritmicităţii sub 
acțiunea termenelor de plan anuale, trimestriale, lunare, decadale; amplificarea 
birocratismului, a acoperirii cu hârtii, pentru că acestea constituie principalele 
instrumente de apărare individuală valabile la anchete financiare, judiciare şi 
de altă natură; răspândirea şi persistența unor venituri ilicite sub acțiunea fie 
a lipsei altei forme de cointeresare materială în calitatea servirii cetățenilor şi 
a lipsei de eficiență a altor căi de combatere a încălcării drepturilor şi 
intereselor cetățenilor într-o serie de activități economice şi de stat, fie a 
disproporțiilor din economie (cererea depăşeşte cu mult oferta) ş.a.m.d. 

lar oamenii muncii, inclusiv cadrele de conducere, se află între 
ciocan şi nicovală, între acțiunea pârghiilor negative spontane, care 
presează puternic asupra lor, şi directivele politice, etice şi legislative, care 
le cer să acţioneze cu totul altfel. Cel mai grav este atunci când lumea se 
învaţă să facă după pârghii şi să spună după directive. 

Este o explicație posibilă şi plauzibilă (şi care trebuie, cred, atent 
examinată) a eşecurilor sistematice ale măsurilor luate, a virulenţei 
deficienţelor, a fenomenelor de instabilitate, a insuficientei fructificāri a 
posibilităților de progres calitativ în socialism şi a altor fenomene. Nu este 
însă vorba despre o simplă presupunere sau deducție abstractă, ci despre 
rezultatul de ansamblu al unei multitudini, de constatări concrete şi analize 
de amănunt asupra factorilor care provoacă sau favorizează obiectiv fiecare 
dintre neajunsurile existente în parte. 

Anexa 2 la Memoriu. Detalieri asupra unora dintre problemele ridicate 


Legile sociale — statistice, sistemul de conducere — determinist 


Materialismul dialectic şi istoric demonstrează că legile sociale 
obiective sunt, în orice orânduire, legi statistice, dar întregul sistem de 
organizare şi conducere a societății socialiste este determinist, mecanicist. 
Sufocarea informaţională în noiane de amânunte a tuturor nivelurilor de 
execuție, coordonare şi conducere, de jos şi până sus, birocratismul, 
inoperativitatea paralizantă constituie nu cauze, ci efecte ale concepției 
greşite conform căreia, o dată cu trecerea mijloacelor de producție în 
proprietatea întregului popor, rolul întâmplării, al specificului şi al 
neprevăzutului în societate (rol care se reduce, într-adevăr) ar dispărea cu 
totul sau s-ar reduce la proporții neesențţiale, secundare. 

Nu este vorba despre ceva conjunctural, despre o dotare tehnică 
momentan insuficientă, pentru că nici la nivelul de dotare cu calculatoare 
electronice şi cu mijloace automate de culegere şi transmitere a informaţiei 
din anul 2000 nu va fi nici posibil, dar nici eficient (chiar dacă ar fi posibil) ca 
tot ceea ce este important să fie stabilit, prevăzut şi cunoscut în amănunt în 
mod centralizat. 

Cu cât un proces este mai mare (conţine mai muite elemente), mai 
complex (cu mai multe legături şi dependențe funcționale interne şi 
externe), mai mobil, mai diversificat, cu cât se pune mai acut problema 
optimizării lui, cu atât cantitatea de informatie pe care o generează şi pe 
care o necesită pentru a îi condus eficient creşte, dar această creştere nu 
se produce direct proporțional cu dezvoltarea procesului, ci de zeci, sute şi 
mii de ori mai rapid.90* Este o corelaţie necesară, o lege obiectivă. De 
aceea, în măsura în care mecanismul de organizare şi conducere işi asumă 
sarcina să recepționeze, să prelucreze şi să genereze toată enorma 
informație de care ar avea nevoie o societate şi o economie dinamică în 
plină revoluție ştiințifico-tehnică şi în măsura în care mecanismul de 
organizare şi conducere este cantitativ incapabil să facă faţă sarcinii 
asumate, în aceeaşi măsură el limitează obiectiv dezvoltarea şi gradul de 
optimizare. 

Problema nu se rezolvă prin ameliorări organizatorice sau tehnice 
ale situației actuale, ci necesită soluții calitativ noi, care să evite principial 
limitarea mențioriată: 

- Fiecare componentă a societății şi a economiei trebuie să fie 
pusă în situația ca de la sine, în virtutea legităţilor, pârghiilor, stimulentelor 
etc., să tindă să sporească continuu, atât imediat cât şi în perspectivă, 
eficiența propriei activități şi măsura în care satisface necesitățile societății 
în ansamblu. 


%- Inevitabil, sunt aici unele repetări de enunțuri față de studiul [22], precum şi 
față de alte lucrări, dir Partea |. 

_ Conducerea centralizată şi planificarea economiei naţionale şi a 
dezvoltării sociale trebuie să se exercite în principal prin latura strategică 
(obiective, ansamblu, perspectivă) şi să se realizeze (inclusiv proporţiile şi 
corelațiile obiectiv necesare în economie) în mod statistic, prin pârghii şi 
stimulente, şi nu prin actualul sistem de defalcări rigide. 

_ Pe această bază, societatea şi economia trebuie să constea 
dintr-un sistem închegat de componente dispunând de o practic totală 
autonomie funcțională tactică şi operativă, referitoare atât la activitatea lor 
internă, cât şi la relaţiile de orice natură cu celelalte componente; sistem de 
organisme viabile, dispunând de un echilibru propriu, intern, care se 
identifică pe deplin cu echilibrul sistemului în ansamblu. 

În modul preconizat, la toate nivelurile din societate şi economie, pe 
verticală ar circula, de regulă, în ambele sensuri, informaţii sintetice, 
reflectând modul, cantitatea şi calitatea încadrării fiecărui eşalon în cerințele 
şi necesitățile eşalonului imediat superior. Informaţiile concrete, de detaliu, 
ar circula pe orizontală, direct între unităţile şi eşaloanele interesate. 
(Desigur, şi pe verticală pot circula informaţii concrete, dar numai cu 
caracter de exemplificare, sau în cazuri excepţionale sau de importanță 
deosebită; şi pe orizontală pot circula informaţii sintetice, corespunzătoare 
necesităților de cooperare.) 

Pentru a întări cele de mai sus, trebuie subliniat că problema nu se 
pune în modul arătat numai în societate, deşi ştim că aceasta reprezintă 
sistemele cu cel mai înalt grad de complexitate, „forma superioară de 
mişcare a materiei”. Evoluţia mişcării biologice, chiar şi funcţionarea 
sistemelor tehnice complexe din ultimele zeci de ani (deşi acestea sunt, 
aparent, prin definiție deterministe, mecaniciste) sunt caracterizate de câtre 
aceleaşi legităţi generale ale materiei organizate: comportameni cu 
profunde trăsături statistice; funcţionare optimală prin compunere din 
subsisteme autonome autoreglate; minimizarea schimburilor de informaţie 
între subsistemele autonome. Nu există motive pentru care societatea 
socialistă să încalce aceste legități, fără a-şi dăuna. 

Urmează o succintă exemplificare a unora dintre direcţiile de 
soluţionare necesare în domeniul economiei — problema se pune, evident, 
în toate sferele activităţii sociale. 

Conducerea economiei trebuie să se bazeze pe legi economice şi 
să se efectueze cu metode economice. Aceasta înseamnă că de la dilema 
plan sau pârghii, de la "concesia" plan şi pârghii, trebuie trecut la principiul 
plan prin pârghii. (Desigur, am în vedere pârghii introduse conştient, 
deliberat, cu acţiune pozitivă, nu pârghiile spontane dăunătoare amintite în 
anexa A, făcând însă observaţia că trecerea de ia actiunea pozitivă la cea 
negativă a unei pârghii, sau invers, depinde uneori nu de pârghia însăşi, ci 
de alți factori. De exemplu, rentabilitatea generează consecințe negative 
dacă sistemul de preţuri şi sistemul de planificare a beneficiului sunt 
eronate şi exercită o acţiune pozitivă dacă sistemele menţionate reflectă 
corect realitatea aportului adus pentru satisfacerea nevoiior economiei 
naţionale. După cum se ştie, acțiunea negativă actuală se manifestă, între 

altele, prin favorizarea produselor, serviciilor etc. la care s-a obținut o 
rentabilitate nejustificat de mare, în dauna celor la care rentabilitatea este 
mai mică, chiar dacă acestea din urmă sunt la fel de necesare sau mai 
necesare pentru economia națională.) 

Pentru a conduce economia cu metode economice, orice efort care 
răspunde unei necesități trebuie plătit, fiind marfă (generând valoare şi 
valoare de întrebuințare). Cu cât mai fin şi mai operativ vor reflecta prețurile 
şi tarifele cantitatea şi calitatea muncii vii şi materializate, directe şi 
indirecte, cu atât mai mare va fi concordanța între acțiunea spontană a 
părghiilor valorice şi interesele economiei naţionale şi cu atât mai mare va fi 
posibilitatea ca statul să-şi exercite rolul de proprietar unic şi planificator 
central prin intermediul pârghiilor valorice. 

(Sunt peste 35 de ani de când ideologia socialistă a acceptat şi 
pentru mijloacele de producție existența mărfii în socialism; sunt peste 20 
de ani de când a admis acţiunea legii valorii, dar până astăzi nu recunoaşte 
deschis acțiunea în socialism a cererii şi a ofertei, componentă indisolubilă 
a legii valorii — deşi se manifestă şi în prezent la noi în multiple moduri; 
numai că, ignorându-le, de regulă dăunează, când ar putea să folosească. 
Deci:) 

Preţurile să fie stabilite în echilibru şi în întelegere între producător 
şi utilizator (putând varia şi de la o livrare la alta, dacă diferă condiţiile), 
eventual împreună cu un organ independent, reprezentant al economiei 
naționale. Subliniez că ne trebuie nu un nou ansamblu de preturi, ci un nou 
mecanism de stabilire şi adaptare continuă spontană a prețurilor la 
realitatea economică a producției şi a utilizării. (Argumentele conform 
cărora avem nevoie de prețuri stabile pentru planificare sunt inconsistente: 
1.preturi fixe pentru valori şi condiţii variabile sunt prețuri false şi 
planificarea bazată pe ele este, deci, falsă; 2. o planificare -strategică nu 
este deranjată de fluctuații de detaliu.) Preţurile vor fi astfei substanţial şi 
operativ variabile, în funcție de calitatea realizată, stimulând-o, de termene 
de realizare / livrare. Reflectând recuperarea eforturilor de asimilare a 
produselor, creşterea productivității pe parcursul fabricației şi în special 
uzura morală, prețurile medii pentru produse vechi fabricate trebuie sa 
scadă sistematic. ............ 

Interesele complexe, indirecte, de perspectivă ale societăţii şi ale 
economiei naţionale urmează să fie exprimate cantitativ, calculabil, având 
în socialism toate atributele de marfă, similar cu orice alt mijloc de producție 
şi afectând, deci, direct prețurile şi rentabilitatea intreprinderilor. Aceasta 
este, cred, ideea-cheie a lichidării contradicțiilor plan — piată — pârghii şi 
a transformării lor într-un sistem unitar, concordant, soluţia principial 
nouă pentru lichidarea contradicțiilor dintre sfera microeconomică şi cea 
macroeconomică şi, deci, noua soluţie a vechii probleme a autonomiei 
întreprinderilor. Pentru a ajunge aci sunt necesare atât metode de 
determinare cantitativă a intereselor economiei naționale, cât şi date 
concrete, analize şi rezultate asupra situaţiilor reale. Pentru a evita 
transformarea în speculaţii rupte de realitate este nevoie de chei de control: 


i72 


prin însumare, pe ansamblui economiei trebuie să se regăsească mărimi cu 
sens economic clar. De asemenea, este necesară o confruntare 
permanentă cu realitatea, în ansamblu şi în detalii, însoţită de introducerea 
operativă, permanentă a corecțiilor şi adaptărilor rezultate. 

Pe această bază, filiera ierarhică a sistemului economic ar fi 
caracterizată prin schimburi financiare bilaterale. Satisfacerea sau 
nesatisfacerea anumitor interese ale economiei naționale s-ar râsfrânge, 
pozitiv sau negativ, asupra componentelor sale prin împărțirea, în anumite 
proporții, atât a beneficiilor cât şi a daunelor. 

Conducerea verigilor economiei urmează să se efectueze prin 
reglare adaptivă; urmărirea continuă a situaţiei, a conjuncturii, a preţurilor 
etc. şi acţionarea operativă de către stat prin pârghii, credite, impozite, 
subvenţii, prelevări, comenzi, intermedieri, stocuri, adaptări de cote, 
proporții etc. atunci când se constată sau chiar numai când se conturează 
tendințe de abatere de la interesele economiei naţionale, de la obiectivele 
planificate. Orice prelevare sau beneficiu, la orice nivel, trebuie însă să 
corespundă unui conținut valoric riguros (ceea ce nu se întâmplă în prezent 
cu planiticarea după termen a beneficiilor, cu cotele de amoriizare şi cu alte 
prelevări — sursă de fenomene inflaționiste). 

Conditie a optimizării interne a eficienţei, întreaga activitate a 
fiecărei componente a economiei naţionale trebuie să fie bazată pe 
existența unui singur fond financiar; repartizarea lui pentru diferitele 
activităţi şi plăţi trebuie să fie de competenţa exclusivă a unității respective. 
Pentru activităţi care depăşesc temporar posibilităţile (de exemplu, investiții) 
— credite cu dobânzi stimulative (care corespund în fond actualelor cote de 
amortizare — în interiorul termenului de amortizare însă — şi taxelor asupra 
fondurilor fixe). Fondul financiar unic să fie continuu în timp, fluctuând în 
funcţie de activitatea prestată, independent de calendar. 

Să nu existe, din exteriorul fiecărei unități, plan axat pe calendar, ci 
numai contracte eşalonate ca termene în funcție de necesități, inclusiv 
contracte cu economia naţională; contractele să alimenteze fondul unităţii la 
satisfacerea furniturilor în condiţiile clauzelor. 

Întregul sistem de cointeresare materială să decurgă din excedentul 
(beneficiul) realizat în cadrul fondului, cu o pondere cu atât mai ridicată în 
totalul venitului, cu cât responsabilitatea personală este mai mare, profund 
diferentiat în funcţie de aportul personal la realizarea beneticiului. De aci să 
rezulte o cointeresare intrinsecă, individuală şi colectivă, în realizarea unei 
eficiente maxime la nivelul economiei naţionale şi o mobilitate stimulativă, 
în limite largi, a veniturilor personale. 

Comerțul exterior (monopol de stat în continuare) să fie şi el liber în 
detaliu, fiind regiat numai în ansamblu, la proporţiile impuse de necesităţile 
economiei naționale, prin bariera vamală, prin cote de conversie, prin 
beneficii şi penalizări (importul liber în detaliu, în aceste condițiuni, va 
constitui nu numai o supapă de siguranță în probleme operative de 
aprovizionare tehnico-materială, dar în special va obliga pe producătorii 

intern! a competitivitate şi pe piaţa interna — nivel tehnic, calitate, termene 
şi prețuri). 

Sunt măsurate numai rezultatele cantitative, superficiale şi imediate; 
suferă rezultatele calitative, de profunzime şi de perspectivă 


Întregul nostru mecanism politic, social şi economic este axat pe 
stabilirea, impulsionarea şi urmărirea realizării de rezultate concrete, 
palpabile, reale, măsurabile. Dorim cu toții rezultate concrete, palpabile, 
reale, măsurabile. 

Din păcate, însă, între diferitele obiective pe care ni le propunem 
există mari diferențe în ceea ce priveşte posibilitățile practice actuale de a 
le urmări, controla, măsura. lar o legitate de bază a ciberneticii constă în 
faptul că precizia cu care reglăm un proces depinde de precizia cu care îl 
măsurăm, oricât de puternică ar fi acțiunea pe care o exercităm asupra lui. 
Deci, orice.fel de reglementări, directive, orientări şi indicaţii îşi ating scopul 
(respectiv îşi ating corect scopul) în măsura şi numai în măsura în care ştim 
cum să verificăm în practică atingerea scopului urmărit. 

Se petrece, însă, în societatea noastră, la scară generală, următorul 
fenomen: unele dintre obiectivele noastre pot fi uşor şi precis măsurate, iar 
altele, nu. În acelaşi timp, realizarea oricăror obiective necesită eforturi şi 
mijloace. Şi atunci, în mod spontan, la scară generală, în masă şi în mod 
sistematic, eforturile și mijloacele sunt deturnate de la obiectivele greu 
măsurabile spre cele uşor măsurabile; obiectivele uşor măsurabile se 
realizează în detrimentul celor pe care nu ştim (sau nu ne preocupăm 
suficient să ştim) cum să le măsurăm sau cel puţin să le urmărim. Pe 
această cale, realizarea obiectivelor mai greu măsurabile rămâne perpetuu 
la stadiul de deziderat, oricât de intense ar fi acțiunile, organizatorice şi 
politice, pe care le întreprindem pentru a le realiza. 

În toate domeniile — de la învățământ la producţie, de la ştiinţă la 
cultură, de la economie la selecţia cadrelor — controlăm cu precădere faptul 
că acționăm (ceea ce este constatabi! şi măsurabil), şi suferă rezultatele 
acţiunii (mai greu şi mai târziu constatabile şi măsurabile); măsurăm 
cantitatea, şi suferă calitatea; măsurăm calitatea aparentă, de azi, şi suferă 
rezultatele de durată (cum sunt, de exemplu, siguranța în funcționare şi 
durabilitatea produselor şi a construcțiilor, creativitatea absolvenţilor 
învățământului ş.a.); controlăm în formă, şi suferă fondul; judecăm 
aparentele, şi suntem înşelaţi la ceea ce este în spatele lor; măsurăm . 
efectele locale şi suferă efectele care se exercită asupra intereselor 
economiei naționale sau cele care afectează interesele oamenilor muncii; 
controlăm strict şi apreciem, pozitiv sau negativ, consecințele imediate, şi 
suferă consecințele de perspectivă; contabilizăm la ultimul ban efectele 
directe, şi pierdem averi la efectele indirecte (adesea, efectele indirecte — 
sau cel puţin suma lor — se repercutează asupra intereselor societății şi 
economiei în măsură mult mai mare decât efectele directe), 

Politica generală a partidului îmbină în mod judicios şi clarvăzător 
cantitatea şi calitatea, interesele imediate şi cele de perspectivă, pe cele 
locale şi cele generale ş.a.m.d. Echilibrul este însă menţinut numai la 
nivelui conducerii superioare. La toate nivelurile inferioare şi de execuție, în 
mod progresiv până la cele de bază, ajung preponderent sarcini şi în 
special se controlează îndeplinirea de sarcini concrete, detaliate, defalcate, 
fragmentate, iar rezultatele în baza cărora este apreciată activitatea 
colectivelor şi a cadrelor şi totodată rezultatele după care se judecă 
eficiența şi justeţea măsurilor luate şi a hotărârilor adoptate sunt rezultatele 
directe, concrete, imediate, constatabile şi măsurabile. Intregul nostru 
mecanism de planificare, raportare şi control este astfel conceput (cu toate 
eforturile care au început recent să fie întreprinse pentru a asigura 
orientarea controlului spre fenomene de profunzime). Aci este izvorul 
multora dintre "anti-pârghiile” care dăunează intereselor mai greu 
măsurabile: calităţii, perspectivei, intereselor generale etc., care generează 
formalismu! şi birocratismul; care fac ca, în multe privințe şi în multe 
domenii, rezultatul general al muncii noastre să nu fie mai mare decât suma 
miilor de realizări mici care se obțin (cum ar trebui să fie conform dialecticii), 
ci mult mai mic. 

Aşadar, pârghiile negative spontane sunt obiectiv generate din 
conjugarea, pe de o parte, a legităţii cibernetice referitoare la dependenţa 
preciziei de reglare faţă de precizia de măsurare, şi numai față de aceasta, 
dacă acţiunea este puternică, iar pe de altă parte, a principiului general în 
cercetarea operaţională, al redistribuirii resurselor (materiale: şi umane) 
pentru asigurarea optimizării — optimizarea făcându-se spontan, pentru 
asigurarea îndeplinirii sarcinilor măsurabile. 

Tot aici este şi sursa ineficiențtei cronice a ştiinţei noastre, a 
piedicilor sistematice şi în masă care stau în fața efectuării şi a valorificării 
cercetărilor ştiinţifice şi a invențiilor româneşti, deoarece ştiinţa are menirea 
de a contribui tocmai la acele obiective şi rezultate care sunt mai greu şi 
mai târziu măsurabile, oricât ar fi ele de importante. Pentru a îndeplini 
acțiuni imediate, trasate şi urmărite în amănunt, pas cu pas, nu este nevoie 
de ştiinţă, nu este timp pentru a aştepta rezultatele ştiinţei, există mult risc 
ca ştiinţa să încurce (rezultând că este mai eficient să se urmeze altă cale 
decât cea pe care o impun sarcinile curente) — evident, se renunţă la ştiinţă, 
chiar se evită amestecul ştiinței. Totodată, a sprijini o cercetare, chiar şi 
numai a o valorifica — este o muncă investită pentru mâine, dar ruptă de la 
gura sarcinilor de azi şi pentru azi, este o activitate care necesită pe 
-parcurs actiuni neprevăzute, neplanificate din timp şi care nu pot fi deci 
asigurate în condiţiile în care totul este planificat în amănunt; este un risc 
de insucces neplanificabil şi neadmis. Problema eficienţei ştiinţei nu are, 
deci, soluții organizatorice, administrative, financiare în interiorul ştiinţei, în 
interiorul beneficiarilor ştiinţei sau în interiorul relaţiilor dintre cele două 
părţi. Ea va dispărea ca problemă atunci şi numai atunci când beneficiarii 
ştiinţei la toate nivelurile îşi vor şti munca măsurată după acele rezultate 
care nu pot fi obținute fără ştiinţă. 

Toată problema ridicată în prezentul punct 2 este în strânsă legătură 
şi cu cea de la pct. 1 — caracterul statistic al sistemului social — pentru că 
statistică înseamnă medie, rezultat sintetic, de ansamblu, nu luarea în 
considerare a fiecărui detaliu, caz, pas, aspect în parte, a fiecărei 
componente şi a fiecărei acţiuni din cadrul activităţii depuse (şi cât ne şi 
costă să planificăm, să defalcăm şi să controlăm pentru fiecare unitate, 
separat fiecare sarcină, fiecare fond, fiecare stoc, fiecare indicator!). 

Nu trebuie uitată greva "de zel" de anul trecut a personalului 
transporturilor aeriene din R.F.G. şi câteva alte greve similare din alte țări şi 
alte ramuri. Activitatea a fost paralizată numai prin aplicarea riguroasă a 
tuturor regulamentelor de serviciu în vigoare. Este ceea ce facem noi prin 
planificarea şi reglementarea cât mai amănunțită a fiecărui detaliu al 
activităţii pe care trebuie fiecare să o depună. Care alergător de cursă 
lungă ar putea să câştige o cursă dacă cineva i-ar impune dinainte şi din 
birou poziţia, mărimea şi viteza fiecărei mişcări a fiecărui picior şi a fiecărei 
mâini ? 
Se impune şi aci o explicaţie ştiinţifică în lumina şi cu ajutorul 
principiilor teoriei sistemelor şi ale cercetării operaţionale. Parametrii de 
funcţionare care asigură performanţa (eficienţa) optimă a fiecărui subsistem 
(de exemplu, întreprindere) depind de influențele, cu un anumit caracter 
statistic, ale celorlalte subsisteme care alcătuiesc sistemul (societatea, 
economia națională), precum şi ale factorilor exteriori. Orice limitare a 
posibilităților de variație a unui parametru (limitare care în cercetarea 
operațională poartă denumirea de „constrângere”; fiecare dintre indicatorii 
de pian reprezintă constrângeri, dacă există un criteriu de optimizare, de 
exemplu, eficiența), orice constrângere necesită găsirea unui nou regim 
optim de funcţionare, în care performanța globală este sau egală, sau mai 
mică' decât cea de dinaintea aplicării constrângerii, dar niciodată mai mare 
decât în absența constrângerii. Regilementând şi impunând din exterior o 
multitudine de parametri, defalcări, modalități de acțiune etc. şi 
concentrându-ne asupra controlului îndeplinirii lor în orice caz reducem 
eficiența, în nici un caz nu o mărim. (Este, evident, vorba despre eficiența 
optimă asigurată atunci când criteriui local de optimizare reflectă corect 
interesele societăţii în ansamblu, ceea ce se poate realiza cu ajutorul 
sistemului de măsuri preconizate.) 

Cu conținut specific şi în modalități specifice, problema se pune 
similar în toate domeniile activităţii sociale — în politică, ideologie, cultură, 
învățământ etc., ca şi în economie. Cadrele, colectivele, unităţile trebuie 
puse în situația de a şti că răspund în fața partidului şi a poporului şi sunt 
răsplătite NUMAI pentru rezultatele activităţii lor, nu şi pentru amănuntele şi 
modalitățile activității înseşi (desigur, în limitele cinstei şi eticii); pentru 
ansamblul rezultatelor, şi nu pentru fiecare rezultat în parte (dreptul la risc — 
condiție a inovării), în mod echilibrat pentru rezultatele de astăzi şi pentru 
rezultatele pe care le va aduce mâine activitatea depusă astăzi. 

Consider, deci, că va trebui să ne învățam să cunoaştem, să 
exprimăm cantitativ, să măsurăm, să analizăm în fond toate felurile de 

rezultate pe care le urmărim şi le dorim, ceea ce este toarte greu. |ocmal 
pentru că este foarte greu se recurge mereu la înlocuirea măsurării unor 
rezultate efective, de fond, prin verificarea de rezultate imediate şi, în 
special, urmărirea “acțiunilor” întreprinse (ca instrumeni de directivă, de 
control şi de stimulare); dar aceasta ne conduce la starea deficitară în care 
ne găsim acum. Progresul societăţii noastre este deci condiționat de 
soluționarea problemei puse. 

Urmează o întrebare foarte grea: până când vom fi în stare să 
măsurăm ceea ce astăzi nu ştim să măsurăm, nu este totuşi mai bine, în 
lipsă, să măsurăm măcar ceea ce ştim cum, ceea ce putem, chiar dacă 
este vorba despre acţiuni, formă, cantitate, imediat etc.? Ar irebui, în 
principiu, răspuns: nu, pentru că dăunam intereselor majore, prin 
intermediul mecanismului de deturnare descris mai înainte. Fără îndoială, 
în practică va fi necesară o gradație, o trecere treptată, care necesită o 
studiere atentă şi precaută, trecere strâns corelată cu tot restul de direcții 
de modificare a activităţii. Combaterea exagerărilor actuale poate fi însă 
abordată, cred, imediat. 

Pentru a exemplifica un mecanism de control al unor aspecie 
deticitare astăzi. considerăm problema calității. Va fi util să existe un sistem 
de control al calității produselor şi serviciilor, de garanții, reclamatii etc., 
independent de producător, reprezentant al societății; dar, spre deosebire 
de situația de faţă, el să fie orientat în principal nu atât spre receptia 
calitativă (unde scapă viciile ascunse, siguranţa, durabilitatea, chiar 
anumite aspecte de utilitate şi eficiență tehnică), ci spre controlul statistic al 
calităţii la beneficiari, în exploatare. In funcţie de constatări — sensibile 
beneficii suplimentare sau penalizări colective (afectând fondul unității 
implicate), la un nivel la care să determine întregul colectiv respectiv să 
vegheze la calitatea fiecărui exemplar produs, organizându-se intern în. 
mod corespunzător (inclusiv cu control propriu intern). Beneficiile 
suplimentare şi penalizările să reprezinte schimburi financiare într-o 
anumită proporție cu bugetul (reflectând avantajele sau daunele aduse 
economiei naţionale, ţinând seama de caracterul statistic, deci incomplet, 
dar reprezentativ, al controlului) şi, în rest — direct cu unităţile sau 
persoanele beneficiare, la un nivel la care acestora să le convină să 
cointereseze pe furnizor în creşterea calităţii şi să nu le convină să 
muşamalizeze defectele de calitate (care le-au cauzat lor cheltuieli 
suplimentare). Este de observat că socialismul creează pentru o astfel de 
soluţie condiții principial noi, inexistente în altă orândulire. 

Consider că este necesar un program prioritar de cercetare 
ştiinţifică privitor la criteriile şi metodele de măsurare, de determinare 
cantitativă a efectelor economice, sociale şi umane indirecte, calitative, de 
perspectivă în toate domeniile (există deja preocupări şi cercetări, cu sfere 
mai limitate, în cadrul unor colective de cercetare sociologică şi 
economică). 

Totodată, în aceeaşi ordine de idei, cred că avem nevoie de o mai 
bună stabilitate şi continuitate a structurilor organizatorice, de stabilitatea — 

în final — a cadrelor de conducere, deoarece unul dintre principalele efecte 
negative nedorite ale reorganizărilor şi ale fluctuaţiei cadrelor de conducere 
îl constituie diluarea preocupării şi responsabilității pentru rezultatele de 
perspectivă ale activităţii, pentru progresele de profunzime (adesea, chiar 
pierderea acestora). 


Mecanismul instituit pentru apărarea intereselor socialismului serveşte la 
apărarea deficienţelor, a rutinei şi conservatismului. Democratismul 
trebuie considerat nu ca o concesie, ci ca o necesitate vitală 


indisolubil legată şi întrepătrunsă cu cele două probleme anterioare 
este problema democraţiei. Cunosc şi sunt de acord cu iniţiativele 
curajoase luate în ultimii ani în această direcție. Din păcate, în contextul 
deficienţelor semnalate, aplicarea în practică a rămas preponderent 
formală, după cum am mai afirmat, iar uneori a generat şi anumite 
fenomene negative. Problema fiind deosebit de complexă, evidențiez în 
continuare numai unele dintre laturile ei. 

Cel mai grav este că s-a putut ajunge în prea multe cazuri, aproape 
în masă, la situaţii în care mecanismul instituit pentru apărarea intereselor 
socialismului serveşte la apărarea deficienţelor, a rutinei şi 
conservatismului. |n numele şi cu armele socialismului sunt adesea apărate 
atât deficiențele obiectiv generate de către ceea ce este necorespunzător şi 
remediabil în funcționarea societății noastre, cât şi deficienţele subiectiv 
generate prin abuzuri sau din incapacitatea unor cadre. In numele 
intereselor generale şi cu mijloacele puterii noastre se barează calea 
noului, a initiativelor — fie că este vorba de invenții în tehnică sau de idei 
utile în domeniul social, politic, ideologic. 

Aici trebuie subliniat că stimularea şi valorificarea initiativei 
creatoare sunt de o eficiență minoră dacă aceasta se rezumă, ca în 
prezent, la modalitățile de îndeplinire a sarcinilor trasate, de rezolvare sau 
de detaliere a problemelor deja puse. Marea eficiență a creativităţii la 
nivelul unei societăți (şi adevăratul conţinut al noţiunii de “inițiativă") 
corespunde ideilor calitativ noi, dreptului neingrădit şi posibilității practice de 
a ridica probleme noi, de a propune concepţii noi, de a deschide orientări 
noi, de a pune la îndoială şi a răsturna lucruri pe care obişnuința le-a 
“consacrat drept evidente şi normale. Promotorii noului ar trebui să se 
găsească, într-o societate înnoitoare cum este cea socialistă, nu în postura 
de petiționari hărțuiţi şi sistematic amânați sau respinşi, ci în cea de "marfă 
de preț", căutată, solicitată, încurajată, sprijinită, ferțilizată, încărcată, 
folosită din plin, chiar exploatată -— în folosul societății. Cât de departe 
suntem noi astăzi de o asemenea stare a lucrurilor! 

Problema este strâns legată de cele de la pct. 1 şi 2, pentru că nu 
numai că suferă drepturile morale şi materiale ale autorilor noului, care nu 
îşi pot realiza ideile şi nu îşi pot manifesta personalitatea — aspect al 
democratismului — dar societatea noastră, atât de interesată în nou prin 
esența sa, îl respinge în practică la fiecare pas concret şi se privează de 

- aportul lui în tehnică, în economie, în politică, în ideologie, adesea şi în 
cultură, sub acțiunea organizării mecaniciste, a neadmiterii riscului, a 
directivării şi controlării pe amănunte, după cum am arătat în legătură cu 
situația ştiinţei. Totodată, este de subliniat că democratismul, în sensul lui 
politic uzual, condiţionează indisolubil promovarea în practică a noului în 
toate domeniile activităţii noastre. NU EXISTĂ posibilități de a promova noul 
(de regulă, în masă, şi nu ca excepţie fericită) decât într-un climat în care 
se poate gândi şi sustine deschis orişice de către orişicine. Consider că 
astăzi, după un sfert de veac de la cucerirea puterii şi desființarea claselor 
exploatatoare (cu tot ceea ce este favorabil şi nefavorabil în domeniul 
internaţional), putem să ne permitem să punem într-un mod nou problema 
apărării politicii şi ideologiei partidului şi a cuceririlor socialismului, şi 
anume, într-un mod care să nu distrugă, odată cu duşmanul de clasă, si 
noul spontan din societate. 

Mecanismul instituit pentru promovarea şi propagarea politicii 
partidului, pe linie de partid şi de stat, are de asemenea multiple efecte 
contrare scopului pentru care este creat: | 

_ Prezentarea tuturor directivelor şi indicaţiilor ca absolute, unice, 
perfecte şi imuabile inhibă — sau interzice — spiritul critic şi creativitatea. 

- Directivarea excesiv centralizată şi amănunțită a activității educă 
şi formează cadrele în spiritul lipsei de iniţiativă, al lipsei de preocupare şi 
de răspundere pentru eficiența reală a activităţii depuse. Mai muli, ea 
paralizează iniţiativa şi printr-o acută criză de timp — cadrele nu au timp să 
facă ceea ce îşi propun şi îşi planifică personal; de regulă, nu au timp nici 
cel puţin să gândească profund la ansamblul şi perspectiva activităţii 
încredințate, fiind permanent tracasate cu îndeplinirea multiplelor sarcini de 
amănunt trasate. 

- Cu totul insuficienta informare a maselor asupra fondului 
fenomenelor şi problemelor, asupra dificultăților (înainte ca măsurile de 
lichidare a lor să devină sarcini!), insucceselor, variantelor posibile, 
evenimentelor, punctelor de vedere contradictorii interne şi externe etc., 
reduce discernământul politic al membrilor societăţii, îi lipseşte de 
informaţia necesară adoptării competente şi în cunoştinţă de cauză a 
deciziilor (acolo unde le revin decizii), a convingerilor; din nou, spiritul lor 
critic şi creativitatea au de suferit (pentru a nu mai vorbi despre 
dezorientarea politică în faţa faptelor, opiniilor şi argumentelor cu care vin în 
contact în cadrul acţiunilor de schimburi internaţionale promovate de câtre 
tara noastră). 

Nici un părinte care vrea să crească copii viguroşi și capabili nu-i 
cocoloşeşte şi nu-i fereşte de greutăţi. Nici socialismul nu trebuie să 
cocoloşească gândirea politică a poporului; temerile că oamenii nu ar 
înțelege, că ar fi demobilizaţi etc. nu sunt, cred, decât dogme rămase de la 
cei care nu aveau încredere în popor. 

- Tendinta, justificată, de a asigura aplicarea în practică a tuturor 
hotărârilor şi directivelor a generat de mult, printr-un mecanism social şi 
psihologic destul de complicat şi subiil, un grav dezechilibru în sistemul 

informaţional politic şi social. Intr-adevăr, in timp ce informaţia circulă în 
societate de sus în jos cu o viteză foarte mare, este net favorizată tendința 
ca numai informaţia care se transmite de jos în sus şi confirmă executarea 
directivelor, să fie aprobată să circule la fel de rapid, fiind de prea multe ori 
chiar amplificată fată de realitate. Dimpotrivă, informatia despre eventuale 
neaplicări, dificultăţi, condiţii de aplicare neprevăzute, consecințe negative, 
erori, obiecții etc. este mult încetinită, atenuată, adesea chiar oprită pentru 
mult timp. 

Dar în orice sistem de conducere sau reglare, din tehnică, 
organisme vii, societate, dacă există "reactie pozitivă” (amplificarea 
aprobării) sau dacă "reacția negativă” (reducerea acţiunii pe măsura 
obținerii rezultatului dorit sau sesizarea abaterii de la rezultatul dorit) este 
mai lentă decât acţiunea însăşi, în mod obiectiv, necesar şi inevitabil, se 
generează  instabilități, oscilații,  suprareglări dăunătoare (respectiv 
exagerări şi campanii) ş.a. 

La acest fenomen contribuie şi faptul că neaplicările sau obiecțiile la 
sarcini trasate sunt în mod sistematic considerate ca acte de indisciplină 
sau dovezi de incapacitate a cadrelor (deşi ele se pot împării în două: în 
cele care au într-adevăr aceste cauze, dar şi în cele care servesc 
intereselor de partid şi de stat, în cazul în care aplicarea ar avea consecinţe 
negative). Evident, proliferează aplicarea formală, indiferent de daunele 
aduse. 

După cum se ştie, starea de lucruri arătată lipseşte organele de 
conducere la fiecare nivel (inclusiv conducerea superioară) de informaţii 
dintre cele mai prețioase şi necesare; favorizează generarea şi persistenta 
unor erori; reduce eficiența măsurilor luate (care ar putea fi corectate sau 
completate operativ în baza criticilor şi observațiilor formulate, în baza 
constatării obiective a dificultăților întâmpinate pe parcursul aplicării). 

Cunosc un şir de variate măsuri luate în ultimul timp pentru 
remedierea acestei stări de lucruri. Dar numai un larg democratism, înțeles 
nu numai ca drept de a răspunde când cineva (sau întregul popor) este 
întrebat sau consultat, ci şi, în principal, ca drept şi posibilitate de inițiativă 
în dezbaterea şi criticarea oricărei situaţii, în orice problemă - numai aşa 
ceva poate aduce o remediere radicală. (Desigur, cunoscând experienţa 
R.S.C.S. din 1968, lucrurile trebuie şi aici promovate prudent şi treptat, 
pentru a servi efectiv cauzei socialismului.) 

Consider că trebuie făcut astfel încât la toate nivelurile de partid şi 
de stai să se ințeleagă profund faptul că democratismul nu este o concesie, 
ci o necesitate vitală, pentru progresul socialismului, că, după cum arată 
experienţa, "canalizarea" democratismului, delimitarea unor zone admise 
de exercitare şi îngrădirea sau anularea lui în alte zone nu apără 
socialismul, ci îl subminează. 

Pentru a sublinia gravitatea acestei afirmaţii şi faptul că ea nu 
constituie simpla repetare a unor lozinci cunoscute, ci exprimarea 
necesităţii ca problema democratismului politic, social şi economic să fie 
soluționată la un cu totul alt nivel, radical mai inalt şi mai complex decât tot 

ceea ce s-a făcut deja în ultimii ani la noi (şi, deci, cu atât mai înalt faţă de 
tot ceea ce există în majoritatea celorlalte țări socialiste, dacă nu în 
totalitatea lor), trebuie arătat cel puțin că: | 

— nu există altă cale de a preveni definitiv fenomenele repetate de 
degenerare a puterii politice a partidelor noastre, fenomene care au umbrit 
şi îndurerat sistematic, în toate țările, istoria socialismului, prin încălcările 
grave, cunoscute, ale principiilor sale, cu tot devotamentul şi buna credinţă 
personală a conducătorilor partidelor comuniste aflate la putere; fără un larg 
democratism, astfel de fenomene de degenerare, sângeroase sau nu, 
continuă şi vor continua să se producă legic, obiectiv, inevitabil, oricât de 
mare ar fi dorința şi voinţa popoarelor, a partidelor şi a conducătorilor lor de 
a le evita, de a nu le admite, iar istoria va continua, tardiv, să le condamne; 

- nu există altă cale pentru a asigura progresul calitativ continuu al 
socialismului, înnoirea lui operativă pe măsura necesităţilor şi a 
posibilităţilor; pentru a remedia în faşă orice fenomene negative cu caracter 
de generalitate; 

- nu există altă cale pentru a pune complet şi eficient în valoare 
pentru progresul socialismului nu numai brațele oamenilor muncii, ci şi 
minţile lor ; 

- nu există altă cale pentru a stăvili proliferarea abuzurilor mărunte 
în dauna oamenilor muncii, pentru a asigura pretutindeni respectarea 
intereselor şi a demnităţii lor şi pentru a transpune în practică poziţia lor de 
stăpâni ai societății; 

- nu există altă cale pentru a face ca măsurile vital şi stringent 
necesare de mărire a mobilității, operativităţii şi eficienței mecanismului 
social-economic (prin dezvoltarea autonomiei şi iniţiativei componentelor 
societăţii socialiste) să servească numai intereselor socialismului, fără să 
genereze prea mulți profitori şi mici exploatatori. 


$+ 


Noi căi de dezvoltare a democratismului cer - şi acest lucru se 
poate, cred, imediat — să se clarifice politic public diferența şi relaţia dintre 
disciplina de acţiune şi libertatea de opinie, dintre ceea ce aduce prejudicii 
orânduirii socialiste şi critica liberă şi publică a neajunsurilor şi contradicțiilor 
obiective şi subiective din socialism; să se enunţe şi să se asigure mijloace 
pentru iniţiativa de dezbatere a problemelor noi, nepuse oficial până la data 
respectivă. 

Organizațiile politice, obşteşti, profesionale, presa să devină în 
măsură esenţial! sporită locuri de dezbatere liberă a problemelor de fond 
inițiate de către oamenii muncii, de stimulare, sesizare, selecție nedeformată 
şi transmitere liberă a ideilor, iniţiativelor, criticilor ş.a. Să se asigure 
stimularea, în întreaga activitate politico-ideologică şi profesională, a 
diversităţii de opinii, forme şi mijloace care concură la realizarea obiectivelor 
generale ale partidului: stimularea creativității spontane în toate domeniile, 


181 


inclusiv în cel poliitico-ideologic; orientarea intregului mecanism intormațional 
spre sesizarea şi analiza informaţiei de excepție. 

Să fie înființate organe de sondaje de opinie statistic concludente, în 
condiții propice neinfiuențării, apreciate numai după adevăr, profunzime, 
operativitate (la dispoziția conducerii superioare; pe bază contractuală — la 
dispoziţie, în condiţii ce urmează a fi stabilite, pentru necesități ale unor 
unităţi productive, de învățământ, creaţie etc.). 

Consider că trebuie imperios să se renunțe la caracterul de 
campanie al dezbaterii problemelor în presă (care restrânge sistematic 
posibilitățile de exprimare şi de analizare a problemelor), asigurându-se 
reflectarea curentă a diversității de probleme şi preocupări ale societății, 
partidului, oamenilor muncii; fără prestabilirea unor proporții şi limite rigide, 
ci în funcţie de problemele pe care le ridică viața, oamenii muncii. 

Să asigurăm permanent o informare largă, deschisă, schimburi de 
opinii asupra realizărilor ştiinţifice, tehnice, asupra fenomenelor economice 
(avem cronică publică de film şi de literatură în nenumărate ziare, reviste şi 
cenacluri, dar nu avem, de exemplu, nicăieri şi în nici un fel, cronică 
publică, dezbatere publică de fond pentru creaţia tehnică. Economiştii nici 
nu au o organizaţie profesională proprie, iar organizaţia inginerilor şi 
tehnicienilor este, prin chiar structura şi poziţia sa, inexistentă din punctul 
de vedere arătat, spre deosebire de organizaţiile similare din alte tări 
industriale). 

Să existe un mecanism de control statistic al calității informaţiei (ca 
şi la calitatea produselor), cu consecințe importante, pozitive şi negative, 
astfel încât să existe interesul ca informaţia să fie de calitate. 

Să se recurgă în măsură substanțială la căi neformale, nefiltrate, de 
informare a conducerii, la contacte directe în condiţii în care să poată fi 
obținute informaţii şi gânduri neinfluențate (actuala situație este departe de 
a satisface astfel de cerințe). 

De altfel, chiar în problema care formează obiectul prezentului 
memoriu, sunt necesare acțiuni largi de dezbatere şi de colectare a unor 
puncte de vedere, idei şi opinii cât mai diverse atât asupra deticiențelor 
actuale şi asupra cauzelor lor cât şi asupra căilor de solutionare 
întrevăzute, pentru verificarea, completarea, orientarea şi corectarea 
fondului de idei actual. 


Distorsiuni privind rolul partidului în economie şi societate 


E E E SS LE LEE) 


„a Prin rolul pe care îl au în promovarea cadrelor, organele de partid 
devin solidare cu acestea, şi la bine, dar, din păcate, şi la rău. Sunt şi în 
presa noastră destule cazuri de proastă conducere sau chiar abuzuri, 
desfăşurate mult timp sub acoperirea şi apărarea de câtre organele locale 

şi chiar teritoriale de partid, laolaltă cu forurile ierarhice superioare, a celor 
vinovați, împotriva repetatelor sesizări ale oamenilor muncii. 

„„Puterea organelor locale in probleme de cadre nu a fost folosită 
întotdeauna numai pentru scopuri de interes general. În ultimii 17 ani de 
când lucrez în unităţi al căror secretar nu este activist salariat, din cei 10 
secretari de partid pe care i-am avut în 3 unități diferite, 4 erau şefi când au 
fost aleşi, dar toţi ceilalți 6 au fost promovati ca şefi în timp ce ocupau 
funcţia de secretari (din care 3 — la numai câteva săptămâni sau luni după 
ce au fost aleşi). Nu este, desigur, decât un exemplu izolat, care sper că nu 
este tipic, dar este exemplul pe care îl cunosc eu şi regret că e! umbreşte 
munca modestă, devotată şi eficientă a atâtor adevărate cadre de partid. 


sam mmnmanasia mie inaa aaa anainte asa 


Promovarea cadrelor pe linie profesională, la orice nivel, să se 
efectueze exclusiv după criteriul calităților politice şi profesionale personale, 
independent de condiția expresă a calității de membru de partid (singura 
soluție radicală pentru stăvilirea afluxului de elemente carieriste). 


ELI E a O a PPP PRESEI. IEEE PREA BI iti a cena nai ani 


Pentru nivelurile de bază — conturarea rolului conducător al 
partidului ca rol de iniţiativă, dezbatere şi adoptare colectivă de orientări 
strategice şi tactice asupra activităţii politice, sociale, economice, umane, 
asupra atmosferei de colectiv şi relațiilor umane, inclusiv pe baza studiilor şi 
a schimburilor de opinii asupra fenomenelor, a constatării deficienţelor şi a 
căilor de eliminare a lor, a sesizării şi constatării abuzurilor etc. 

Deciziile în orice problemă să revină în răspundere exclusivă 
organelor şi cadrelor de conducere pe linie profesională, autonome, dar 
responsabile şi interesate în perfecționarea activității conduse; nu este deci 
nevoie să li se impună decizii concrete, ci este suficient să li se recomande 
orientări. Subliniind ca adoptarea orientărilor să fie colectivă, am în vedere 
adunarea generală a organizaţiei de bază sau colective de analiză (comisii) 
desemnate de către aceasta, în aceeaşi idee a evitării oricărei poluări a 
muncii de partid cu aspecte de promovare a unor interese personale sau 
influenţe subiective. 

Aşadar, organizația de bază a partidului să devină forul democratic 
al acelei părţi a întregului colectiv al unității, care se preocupă în mod 
deosebit de bunul ei mers în ansamblu, sub toate aspectele şi în contextul 
întregii societăţii, care antrenează în orientarea activităţii o gândire colectivă 
mai largă şi mai diversă, poziţii şi informaţii mai diverse decât organele de 
conducere; constituie, totodată, pe plan local, tribuna cea mai autorizată şi 
cea mai competentă în valorificarea iniţiativelor, propunerilor şi criticilor 
oamenilor muncii şi işi aduce pe această cale o contribuţie călăuzitoare la 
perfecționarea continuă a muncii colectivului. 


nemurirea pia aanre nana imita nani eesti or 


Mentionez că au fost punctate numai unele dintre aspectele şi 
soluțiile legate de 4 dintre cele 12 laturi diferite ale problemei, subliniind 
încă o dată că aplicarea lor este indisolubil legată de toate celelalte 
aspecte, laturi, domenii. 

intr-o anumită etapă, va fi utilă constituirea unui colectiv de 
cercetare ştiinţifică cu caracter interdisciplinar — sociologi, economişti, 
politologi, ingineri, matematicieni, psihologi ş.a. — care să elaboreze cât mai 


-= complet variante ale soluţiei complexe a mecanismului politic — social — 


economic preconizat, mergând până la modele matematice de simulare şi 
"experimentarea" lor pe calculatoare (capacitatea calculatoarelor existente 
în tară nu va fi suficientă), în vederea constatării unor eventuale deficienţe 
şi a corectării lor înainte de a se trece la experimentări reale. 

24. Modul de generare a unor disfuncţii ale sistemului de 
planificare centralizată existent; propuneri de soluţii pentru 
perfecționarea planificării în economie (1981) 


(Material înaintat neoficial, prin conducerea revistei „Era socialistă”, 
aprilie 1981; nu se cunosc consecințe.) 


Obiective urmărite 

_ accentuarea factorilor intensivi şi calitativi ai dezvoltării — 
creşterea mai rapidă a eficienței economice, a productivităţii muncii sociale, 
a calităţii produselor şi serviciilor, a ritmului progresului tehnic şi al 
promovării în practică a rezultatelor ştiinţei, a gradului de utilizare raţională 
şi valorificare a resurselor; 

- creşterea contribuţiei spontane.a întreprinderilor la satisfacerea 
intereselor generale ale economiei naţionale, prin creşterea concordanţei 
de interese între întreprinderi şi economia naţională, precum şi între 
furnizori şi beneficiari; 

_ dezvoltarea democraţiei economice, vitalizarea în conţinut a 
autogestiunii şi autoconducerii, a inițiativei oamenilor muncii; 

- creşterea fiabilităţii îndeplinirii planurilor, 

_ reducerea efortului administrativ şi de conducere, simplificarea 
birocraţiei, diminuarea stresului în munca de conducere; 

- creşterea calității şi eficienței conducerii strategice, tactice şi 
operative. 

Aplicarea în practică a acestor propuneri este de natură să 
contribuie la soluționarea problemei fundamentale a îmbinării autonomiei 
economice a întreprinderilor, a autoconducerii acestora, cu exercitarea 
eficientă de către stat a rolului său de planificator al economiei naţionale, cu 
satisfacerea cât mai deplină, de către fiecare întreprindere, a intereselor 
generale ale economiei şi societății. 

Este de aşteptat că aplicarea la nivelul microeconomic a acestor 
propuneri necesită o prealabilă redimensionare a indicatorilor macroeconomici 
ai dezvoltării, cu caracter de consolidare a acesteia, creându-se totodată 
premise pentru o intensificare viitoare a dezvoltării, la un nivel superior de 
eficiență. 

Observaţie: există anumite întrepătrunderi între diferitele propuneri, 
care se condiționează şi se completează reciproc. 


Propuneri 


P1. Elaborarea unei metodologii (generale, precum şi a unor 
metodologii specifice pe ramuri şi domenii) pentru explicitarea si cuantificarea 

efectelor şi eforturilor indirecte (ce apar la alte unități decât cea în cauză), 
propagate, întârziate şi integrate în timp (de exemplu, efectele economice 
ale calităţii şi ale progresului tehnic), probabilistice (de exempiu, legate de 
prevenirea şi remedierea de accidente sau avarii), sistemice (de exemplu, 
optimizarea pe economie a gradului de valorificare a materiilor prime şi 
energiei), diseminate, secundare (care se manifestă sub altă formă sau în 
alt domeniu decât cel urmărit), tranzitorii (care se produc cu prilejul 
schimbărilor), calitative, sociale, ecologice ş.a. 

includerea calculelor privind aceste categorii de efecte şi eforturi în 
practica decizională de fundamentare şi optimizare a planurilor, a soluţiilor 
tehnice ş.a., în analiza economică a activității întreprinderilor, precum şi în 
toate componentele mecanismului economico-financiar. 

Motivare. Principalele efecte ale calităţii şi ale progresului tehnic 
sunt din categoriile specificate. Limitarea mecanismului economico-financiar 
numai la efectele locale, imediate, cantitative, certe şi contabilizabile este 
disfuncţională, deoarece foarte adesea efectele imediate sunt antagoniste 
cu cele întârziate şi integrate în timp (de exemplu, în condiţiile unor soluții 
tehnice date, economisirea directă a materialelor energointensive utilizate 
la izolarea termică a clădirilor şi a instalaţiilor industriale conduce la 
consumuri suplimentare de energie în timp, în cursul exploatării clădirilor şi 
instalaţiilor; economisirea imediată de muncă şi resurse materiale adesea 
provoacă reducerea durabilităţii şi a siguranţei în funcţionare, conduce la 
umflarea consumurilor ulterioare de muncă şi resurse materiale pentru 
reparaţii, înlocuiri, pe lângă daunele provocate de defecţiuni, avarii, 
întreruperi). În mod similar, efectele locale sunt antagoniste cu cele 
diseminate ş.a.m.d. Toate acestea influențează puternic interesul 
întreprinderilor față de calitate şi progres tehnic. Pot rezulta: economisire 
sau risipă la utilizatori, prin consumuri mici sau mari datorita calității; 
orientarea eforturilor ştiinţifice şi organizatorice, precum şi a resurselor 
financiare, spre acțiuni cu consecințe majore sau minore asupra dezvoltării 
economico-sociale; evitarea sau proliferarea unor pierderi prin interacțiuni 
disfunctionale între întreprinderi, favorizând sau dăunând astfel progresului 
economico-social. 

P2. Cuantificarea şi reflectarea directă, în rezultatele financiare ale 
intreprinderilor şi în constituirea indeplinirii principalilor indicatori de plan 
(producţie fizică, producţie netă etc.), a gradului în care realizările asigură 
satisfacerea intereselor calitative ale economiei şi societăţii, în primul rând: 
calitatea produselor şi a serviciilor, constatată în condiții de durată, la 
beneficiari (siguranța în funcționare pe care o realizează, durabilitatea, 
valorificarea complexă a materiilor prime şi energiei; economia de muncă, 
de resurse materiale, financiare şi de energie la beneficiari (utilizatori), 
inclusiv la beneficiarii beneficiarilor etc.; protejarea mediului natural; 
condițiile de muncă şi de trai; cercetările şi alte acțiuni în vederea pregătirii 
unor înnoiri ale produselor, tehnologiilor etc. în perspectivă; factorul timp 
(rapiditatea livrărilor, a satisfacerii comenzilor beneficiarilor), 

Prin specificul parametrilor urmăriţi, cuantificarea poate fi realizată 
cu metode de tipul controlului statistic, realizat de organe reprezentante ale 
economiei naţionale — de tipul Inspectoratului General de Stat pentru 
Controlul Calităţii, sau similare. Acţiunea financiară asupra întreprinderilor 
poate fi realizată atât prin pârghii aplicate asupra rezultatelor financiare de 
ansamblu ale întreprinderii, cât şi prin influenţe asupra prețului fiecărui 
produs. În acest sens, este necesar ca, în stabilirea prețului pe fiecare tip 
de produs sau prestație, să se includă nu o cotă fixă de beneficiu, medie pe 
ramură, ci o cotă individualizată, variabilă în mod sensibil în functie de 
importanța pentru economia naţională, calitate, nivelul tehnic, uzura morală, 
economisirea de muncă şi de alte resurse la utilizatori, rapiditatea de livrare 
etc., precum şi în funcție de raportarea consumurilor individuale la 
consumurile sociale (mondiale) pentru realizarea aceluiaşi produs la 
aceeaşi caliiate. 

Motivare. Obiectivele menţionate nu sunt în prezent reflectate în 
rezultatele economico-financiare ale întreprinderilor, sau sunt neglijabil 
reflectate, sau adesea sunt reflectate chiar disfuncțional, cu semn inversat 
față de cel corect (la încălcarea acestor interese calitative ale economiei 
naționale rezultatele economico-financiare sunt adesea mai bune). Nu 
întâmplător sunt tocmai obiectivele față de care se produc cele mai 
frecvente abateri ale activităţii întreprinderilor în raport cu interesele 
economiei şi societății. 

P3. Studierea şi explicitarea tuturor corelaţiilor interne de importanță 
majoră ce asigură funcţionalitatea tehnică, economică, socială şi ecologică 
a întreprinderilor şi proceselor din cadrul acestora. Asigurarea, prin 
metodologia de planificare, ca ansamblul indicatorilor de plan lansați la 
nivelul întreprinderilor, împreună cu normativele, să formeze un sistem. De 
exemplu, să se verifice dacă personalul şi fondurile planificate asigură 
volumul normat de lucrări de efectuat, inclusiv pentru revizii şi reparații, 
dacă indicatorii de productivitate a muncii şi cei de încărcare a capacităților 
de producţie asigură calitatea produselor sau a serviciilor sau dacă sunt 
compatibili cu experimentarea în producţie a tehnologiilor noi planificate 
ş.a.m.d. 

Motivare. Actuala metodologie de planificare, prin care indicatorii 
stabiliți în baza unor obiective şi corelaţii macroeconomice se detalcă pe 
filiere relativ distincte — producţie, progres tehnic, finanţe, productivitatea 
muncii etc. — până la nivelul întreprinderilor, nu garantează respectarea 
funcționalităţii acestora, conducând în practică la frecvente încălcări ale 
corelaţiilor interne ale nivelului microeconomic, corelaţii care nici nu sunt 
studiate, explicitate, cuantificate. Se generează astfel disfuncţionalități, se 
periclitează îndeplinirea planurilor, ceea ce dăunează considerabil calităţii şi 
progresului tehnic; totodată, se provoacă un mare efort organizatoric şi de 
conducere. 

P4. Cercetarea şi cuantificarea influențelor reciproce contradictorii, 
nelineare, cu puncte de optim intermediare, de proporţionalitate inversă 
etc., existente între diferiții indicatori sau între variațiile acestora. Exemple: 

la creşterea graduiui ae utilizare a capacitaţior de producție peste o 
anumită valoare optimă, indicatorii calitativi economici (eficienţă, 
rentabilitate, productivitatea muncii etc.) se înrăutățesc, deoarece se nasc 
mai mulți timpi morţi, creşte probabilitatea de avarii şi aria lor de propagare, 
devine necesară efectuarea unor reparaţii şi a altor intervenţii neplianificate 
imediate şi in condiţii improvizate — deci mai scumpe ş.a.m.d, 

Creşterea productivităţii muncii şi scăderea consumurilor specifice 
sunt în contradicție, în mod special — pe măsura apropierii de limitele 
tehnice respective. De asemenea, productivitatea locală a muncii este în 
opoziție notorie cu calitatea (şi, prin intermediul acesteia, cu productivitatea 
muncii sociale şi cu alți indicatori de eficiență la utilizatori), trebuind să 
rezulte un optim la nivelul economiei naţionale. 

De aceea, se impune să se asigure, prin metodologia de planificare, 
ca ansamblul indicatorilor de plan să formeze un ansamblu nu numai 
compatibil, ci şi optim, apt să maximizeze o funcţie-obiectiv caracterizând 
sintetic aportul întreprinderii la satisfacerea intereselor generale ale 
economiei naționale, 

Motivare. Extremizarea simultană a tuturor indicatorilor — maximizarea 
tuturor indicatorilor ce caracterizează ieşiri (rezultate) şi minimizarea tuturor 
indicatorilor ce caracterizează intrări (consumuri) — provoacă pierderi de 
productivitate, de resurse materiale şi financiare etc., prin perturbări 
reciproce intre indicatori, prin risipă de resurse pentru atingerea unor 
obiective costisitoare, neopiimizate sau / şi prin compromisuri pe seama 
calității scăzute, generatoare de multiple daune în ansamblul economiei 
naționale. 

Totodată, aşezarea optimă a ansamblului valorilor de parametri 
tehnico-economici dă conținut şi scop principiilor autogestiunii şi 
autoconducerii, iniţiativelor locale de creştere a eficienței. 

P5. Introducerea în practica planificării a metodei ca rezervele de 
plan, prevăzute de Legea dezvoltării economico-sociale planificate, să fie 
constituite la toate nivelurile, până la întreprinderi inclusiv, asigurând astfel 
condiții pentru influențele şi dificultățile neprevăzute ce apar cu prilejul 
asimilărilor de produse şi tehnologii noi, asigurând fiabilitatea planurilor, 
localizarea perturbaţiilor etc. Aceluiaşi scop este necesar să-i fie consacrată 
optimizarea tuturor categoriilor de stocuri la nivelul întreprinderilor. 

Motivare. Dacă rezervele de plan şi stocurile prea mari imobilizează 
resurse, diminuează potențialul productiv etc., rezervele de plan şi stocurile 
prea mici scad productivitatea muncii, deoarece orice defectiune sau 
întrerupere se propagă în procesul tehnologic şi economic mai repede şi pe 
o arie nai largă, paralizează activitatea mai multor muncitori, necesită 
eforturi şi cheltuieli suplimentare pentru restabilirea situaţiei normale, 
introduce prelucrări suplimentare şi remedieri, obligă la lansări repetate 
pentru completări; totodată, creşte efectul perturbărilor în lanţ şi al daunelor 
în economia naţională. În acelaşi timp, rezervele de pian şi stocurile 
constituie condiţii esențiale pentru realizarea şi aplicarea în practică a 
cercetărilor ştiinţifice şi pentru introducerea progresului tehnic, date fiind 
elementele de neprevăzut pe care acestea le implică. 

P6. Asigurarea continuității şi reportabilităţii multianuale a 
indicatorilor de plan, a realizărilor de indicatori de plan, a tuturor fondurilor 
financiare etc., precum şi — conform unor vechi propuneri — a continuității 
planificării (plan alunecător). 

Motivare. Principalele efecte economice ale calităţii şi progresului 
tehnic fiind întârziate şi integrate în timp, la nivel multianual, actualele 
ghilotine — lunare, trimestriale şi, ca limită maximă, anuale — abat atenția de 
la tot ceea ce reprezintă perfectionare de perspectivă; în acelaşi timp, 
provoacă neritmicitatea lunară, trimestrială şi anuală, generatoare de 
pierderi, utilizări neraţionale ale forței de muncă, ale capacităţilor şi 
fondurilor, deteriorări de calitate etc. 

De asemenea, sincronizarea teoretică anuală a lansării tuturor 
sectiunilor de plan, deşi anumite secţiuni ar necesita perioade pregătitoare 
diferite, generează goluri şi dificultăţi cronice la fiecare început de an şi în 
special incertitudine privind realizarea acțiunilor de progres tehnic — 
acţiunile cu ciclul tehnologic cel mai îndelungat, dar care în mod sistematic 
se definitivează ultimele. 

P7. Stabilirea rapidităţii (operativităţii) de satisfacere a comenzilor ca 
un factor important în funcţia-obiectiv de optimizare a dimensionării planurilor 
întreprinderilor, în prețurile de livrare ale produselor, în optimizarea stocurilor 
etc. 

Motivare. În ţările industrializate avansate, pentru produsele curente 
comenzile se satisfac de regulă fie imediat (din stoc), fie în termene ce 
variază între 2 săptămâni şi 6 luni (cu excepţia utilajelor mari, unicate, 
speciale, de mare complexitate şi cu excepţia unor produse de vârf din 
domenii deficitare). La noi, unde întreprinderile trebuie să prezinte planul de 
aprovizionare în trimestrul | pentru întreg anul următor, termenul este deci 
oficial de 9-21 luni — dar adesea, datorită umplerii capacităților, răspunsul la 
comandă este că livrarea va fi peste încă 1-2 ani. Ceea ce rezultă nu este 
numai o frânare a ritmului de creştere economică, a progresului tehnic 
(cercetarea şi experimentarea necesitând livrări operative de produse a 
căror precizare a apărut pe parcurs), ci şi pierderi de resurse materiale şi 
financiare, scăderi ale productivității muncii, imobilizări, degradări şi 
descompletări (în special ale utilajelor de import, care sosesc primele!) etc. 
De asemenea, până la livrare se schimbă condiţii, parametri tehnici, se 
modifică sau se refac proiecte, uneori se ajunge la renunţări şi înlocuiri — 
deci, tot consumuri suplimentare de muncă socială şi alte resurse. 

P8. Generalizarea, în practica decizională şi de planificare, a 
analizelor de fundamentare a eficientei economice a obiectivelor 
(scopurilor) preconizate, a măsurilor şi a indicatorilor de plan, în sensul: a) 
calculului efectelor economice totale, nete la nivelul economiei naţionale, 
scontate a se obţine, b) maximizării efectelor economice totale, nete la 
nivelul economiei naționale, ce se poi obține cu resursele disponibile — 
financiare, materiale şi de personal. 

Motivare. Stabilirea de obiective, măsuri şi indicatori ținând seama 
în primul rând de efectele economice directe, brute, nu apiră economia 

naționala de actiuni in care costurile de realizare sau alte eforturi indirecte 
sunt mai mari decât efectele brute obţinute. De asemenea, în limitele 
personalului, fondurilor financiare şi resurselor materiale planificate, se 
poate obține un spor de eficiență la nivelul economiei naţionale şi se pot 
evita anumite pierderi, prin selectarea obiectivelor şi a măsurilor şi prin 
dimensionarea indicatorilor după criteriul maximizării efectelor economice 
totale, nete, la nivelul economiei naționale. 

Partea a lll-a 


Opţiuni şi politici ale tranziţiei 
» Climatul politic 
» Reforma economică 


Dinspre o concepere piramidală a societăţii şi a economiei către una 
lorizontală, în care partenerii sunt liberi, au putere şi interes să irateze şi să 
hotărască ceea ce îi priveşte, în limitele legii. 


Din „După teatru”, 1990, [27] 


p Climatul politic 


25. Cuvinte şi atitudini „dum-dum ” (ianuarie 1990) 


Titlul publicat: Nu gloante din cuvinte, ci idei şi fapte pentru 
reconstrucție! Adevărul, 30.01.1990 


Scriu sâmbătă, 27 ianuarie 1990 seara, grăbit să închei aceste 
gânduri astăzi. Nu vreau să fiu sub influenţa a ceea ce se va spune şi se va 
întâmpla mâine, duminică, la mitingurile anunţate 9!*, a ceea ce va umple 
paginile ziarelor despre aceste mitinguri de luni încolo. 

lertați-mă, stimaţi cititori, stimaţi redactori de talent ai presei libere; 
iertaţi-mă, unii dintre colegii şi prietenii mei pe care vă frământă atât de mult 
valurile politice ale ultimelor zile; iertaţi-mă, venerati oameni de cultură care 
polemizaţi cu trecutul în paginile ziarelor şi ale voluminoaselor reviste; 
ierta-ți-mă cu toţii. Dar, în sufletul meu sunt mai îngrijorat decât 
dumneavoastră toţi, luați la un loc. 

Încep prin a declara că înțeleg, consider firească şi sunt părtaş la 
enorma ură populară şi exprimare a urii pe care şi-au atras-o partidele 
comuniste, pe care istoria nu le-a cunoscut altfel decât sub forma terorii 
inumane şi antiumane, a genocidului, a obscurantismului şi a falsului dus la 
extrem, a fățărniciei şi a sfidării insolente, a degenerării şi a injustiţiei 
sociale, a.ineficienței economice absurde, a catastrofelor ecologice. 

Trebuie să respectăm, să fie satisfăcută foamea pentru democrație, 
dorinţa de garanţii pentru democraţie. Să nu existe siluire, să nu existe pumn 
în gură, explicit sau voalat. Nici de sus în jos, nici de jos în sus, nici pe 
orizontală. Este o coardă sensibilă a unui popor oprimat şi înjosit timp de cinci 
dictaturi, care au urmat unor etape de democraţie care l-au mentinut mereu 
actual pe Caragiale (chiar dacă unii preferă acum să le idolatrizeze). Suntem 
hipersensibili la orice nuanță de fals, de dezinformare, de neinformare, de 
formalism, de neconsultare, de ocolire a problemelor, de maşinaţie de culise — 
din partea oricui. Cu atât mai mult — de aroganță, de intimidare, de smulgere a 
unui accept forțat. Este un teren pe care trebuie pâşit ca printre bibelouri de 
porțelan fin, unde orice eroare, orice neglijență este penalizată grav şi, poate, 
ireversibil. Suntem destul de conştienţi de acest lucru? Cu toții? 

Doar unii sunt conştienţi. Chiar prea conştienti, chiar dacă — 
unilateral. Se fac procese de intenții şi apoi se judecă victima după intențiile 


91* Pentru duminică 28 ianuarie 1990, atât Frontul Salvării Naţionale, cât şi 
adversarii constituirii acestuia în partid politic convocaseră mari mitinguri, peniru 
impunerea prin forță a propriei politici, mitingurile erau convocate în locuri 
apropiate, fiind iminentă o ciocnire, cu probabile violenţe. 

imaginate de acuzator. «ste, dupa parerea mea, cazul probleme! participării 
la alegeri a Frontului Salvării Naţionale, problemă pe care Consiliul 
Frontului cred că nu a pregătit-o cum trebuie şi a lansat-o, cred, cu o 
oarecare uşurinţă, şi în fond, şi ca procedură, dar în vederea căreia unele 
partide politice au pregătit subtil şi minuţios terenul pentru câştig de capital 
politic la momentul oportun, moment care era de aşteptat că va veni. 

Şi asistăm la schisma declanşată şi auzim gloanţele de cuvinte şi 
atitudini dum-dum pe care şi le aruncă susținătorii şi adversarii participării 
Frontului Salvării Naţionale la alegeri (să nu se amăgească nimeni cu iluzia 
că tabăra adversă ar constitui o minoritate neglijabilă sau gata să 
capituleze). Dar, gândesc că pericolul pentru pierderea libertăţilor vine nu 
din sfera politicului propriu-zis, spre care sunt focalizate acum toate privirile 
şi toate săgețile. Să fim realişti. Nimeni nu mai poate să instituie o dictatură 
azi şi cel puţin în următorul deceniu, într-o societate cu alegeri libere, într-o 
societate în care se poate spune şi scrie orice, într-o societate deschisă, 
plasată într-o Europă democratică, în era comunicaţiilor globale şi a 
garantiilor juridice. 

Un mare pericol vine din sfera economicului. Pentru că adâncirea 
haosului economic față de ceea ce am moştenit de la dictatură, pe lângă 
gravitatea în sine, nu poate decât să împingă până la paroxism şi tensiunile 
sociale, politice, naţionale — toate câte pot fi. 

Am sistat exportul de produse alimentare şi vrem să importăm 
alimente. Vrem să nu mai exportăm produse energointensive. Vrem să nu ne 
mai distrugem pădurile. Oricum, trebuie să importăm foarte multă energie. 
Trebuie să importăm medicamente, tehnologii şi utilaje avansate, licențe, 
materiale speciale. Dar ce şi cât suntem în stare să exportăm nealimentar şi 
neenergointensiv, competitiv tehnic şi avantajos economic, în lumea 
concurențială de azi, pentru a avea cu ce dolari să cumpărăm? Şi ajungem la 
faptul că salvarea noastră economică (şi socială, şi politică) atârnă şi de 
sfera tehnicii şi a calităţii. Pe care toată lumea pare să o fi uitat. lar scadenta 
este acum, în 1990; poate, cu îngăduinţă şi cu credite, în 1991-1992. Pentru 
că acum am dezechilibrat balanța comercială externă nemaiexportând 
produse alimentare; acum, pentru a da energie populației, limităm producţiile 
ramurilor energointensive; acum, în loc să dăm îngrăşăminte la export, le 
vom da agriculturii noastre. Ce punem în loc? Rafturile magazinelor 
alimentare sunt din nou aproape goale. Ce va face poporul dacă nu se vor 
umple repede şi stabil? Şi încotro ne împing toţi cei care ne tin în vârtelniţa 
nesfârşitelor dezbateri, discuții, controverse, mitinguri, revendicări, 
frământări, deziluzii reale sau imaginare? In loc să lucrăm, repede şi bine, 
acum, fără amânare! Daţi cu pietre în mine, dar de revendicări mai tot avem 
vreme, numai de nelucrat sau de lucrat prost — nu! Nu ne dăm seama unde 
ne duce semâănatul de derută, descurajare, panică politică? 

Climatul de muncă, organizare şi încredere în viitor este necesar 
poporului nostru ca aerul de respirat, 


N. B. Am scris în numele meu personal, fără pretenția de a 
reprezenta vreun grup social anume. | 

26. Ce preocupă pe intelectuali (1990) 


Azi, 9.05.1990 


Valorificarea largă a competenţei şi a inițiativei intelectualilor. Să nu 
se mai simtă propunători de ale căror idei şi păreri nu este nevoie, 
propunători ale căror idei şi păreri deranjează, ci specialişti la care se 
apelează, care sunt necesari, fără de care nu se poate. 

Demnitatea socială a intelectualului, ca parte integrantă a demnității 
omului în România şi a României în Europa şi în lume. 

Condiţii pentru o contribuție activă, dinamică, elevată, utilă, 
pragmatică, eficientă a intelectualității la dezvoltarea personalității umane, 
la creşterea calităţii vieţii, la normalizarea vieţii sociale, la redresarea 
economică şi tehnologică, la o cultură liberă elevată, la asanarea şi 
revigorarea naturii şi la o politică ecologică înțeleaptă. 

O democraţie efectivă şi reală în viața politică, în ştiinţă, în cultură, 
în economie, în administrația de stat. 

Etică profesională. 

Calitate şi profesionalitate. Creativitate şi eliberarea de dogme. 
Responsabilitate în influențarea opiniei publice. 

Relaţii fireşti între ştiinţă, cultură, practica socială. Contacte şi 
cooperări reale între cercetare, învățământ, proiectare, producție; contacte 
şi cooperări interdisciplinare, interprofesionale şi interramuri. Unitate între 
intelectualii din sferele ştiinţei, culturii şi artei, întreprinderilor şi instituţiilor, 
puterilor de stat, liberilor profesionişti; dialog între lumea managerilor şi a 
executanţilor, între nivelurile macro şi micro. Unitate şi echilibru între 
intelectualii de profil tehnico-economic, tehnico-ştiinţific, umanist, cultural- 
artistic. 

Punţi şi înțelegere reciprocă între intelectualitate, muncitorime, 
țărănime. Între generaţiile de intelectuali aparținând diferitelor naționalități şi 
culturi naţionale din România. Intre intelectualii având diferite convingeri şi 
afinități politice. Punţi şi contacte între intelectualitatea română şi cea 
europeană şi mondială. 

Informare largă, adevăr, condiţii pentru documentare. 

Modernizarea muncii intelectuale (prin informatizare). 

Reciclarea în masă, recalificarea, adaptarea la noile condiții ale 
democraţiei, iniţiativei, libertăţii, economiei de piaţă. In care să existe 
încredere, care să fie reală. 

27. După teatru (1990) 


Titlul publicat: După teatrul din fata Teatrului 92*. Azi, 15.5.1990 


nudism tunnaiunmr Enna aa Lai aia 


__Fie-ne cele întâmplate, pentru lunile şi anii ce vor urma, concluzie 
că opinia publică este doritoare de informare, că problemele şi 
nemulțumirile trebuie să fie sesizate şi dezarmorsate cât mai devreme, prin 
satisfacere, dacă este cazul, dacă nu — prin explicaţii deschise şi clare. 
Pentru factorii din aparatul de stat, fie ei vechi sau noi, actuali sau viitori — 
concluzie că poporul are sete încă nestinsă de democraţie şi că instaurarea 
unei democrații efective, inclusiv în sfera economiei, a ştiinţei, a culturii, în 
relațiile dintre aparatul de stat şi întreprinderi, instituţii etc. şi în interiorul 
acestora va constitui, probabil, unul dintre punctele cele mai sensibile ale 
vieţii noastre politice din perioada care ne stă în față. La toate nivelurile, să 
reuşim să trecem din spatele uşilor închise către dezbatere largă şi reală, 
către conducere participativă, către promovarea şi respectarea 
competențelor şi a iniţiativelor (ori de unde ar veni ele, dacă pot fi utile): 
către consultarea prealabilă, de fond, a părților interesate, implicate, 
afectate, către echilibru şi cooperare între conducător şi colectivitatea 
respectivă; dinspre dispoziţie către convenire, dinspre impunere către 
cointeresare. Dinspre o concepere piramidală a societăţii şi a economiei 
către una orizontală, în care partenerii sunt liberi, au putere şi interes să 
trateze şi să hotărască ceea ce îi priveşte, în limitele legii. Către limitarea 
severă a zelului organelor centrale de a dirija şi controla în continuare 
fiecare pas şi fiecare resursă de la nivelul microeconomic. Către 
promovarea celor capabili şi eficienţi (în special a tinerilor) şi sacrificarea 
impostorilor, a rutinaţilor, a oamenilor soluțiilor formale (de orice vârstă). 


mmern nn sms amanare n ara au aaa 5 răi 


= + Ştiu că mulți intelectuali de bună credință şi de înaltă competență 
profesională au participat cu entuziasm la acţiunea “Piaţa Universității” şi păstrează 
o amintire plină de căldură sufletească pentru atmosfera care a domnit acolo — cel 
puțin în prima perioadă. Respectându-le sentimentele, am rămas cu convingerea 
că democraţia nu se impune prin brutalitatea privării altora de dreptul de a circula 
liber prin centrul capitalei lor şi cu părerea că la procentele incredibile realizate la 
votul din 20 mai 1990 a contribuit, contrar intentiilor organizatorilor, şi reacţia 
multora față de acea acțiune. 

28. Responsabilitatea socială a opţiunilor (1990) 


Azi, 05.07.1990 


Nu se mai pune problema dacă vom trece de la economia 
planificată centralizat la economia de piață, pentru că această trecere nu 
este nici vreo concesie făcută cuiva, nu este nici vreun capriciu al modei, ci 
este mersul normal al istoriei, este calea necesară, obligatorie pentru a ieşi 
din închistarea economică în care ne-a blocat centralismul birocratic... 

Nu se mai pune problema când vom trece la economia de piaţă, 
pentru că este concludentă experiența haosului la care au condus 
tărăgănările şi jumătăţile sau sferturile de măsuri de la unii dintre vecini, iar 
programul guvernamental, agreat de toate forțele politice ale ţării, a exprimat 
fermitatea cu care se intenţionează să se acționeze, imediat şi fără echivoc, 
în direcția descentralizării, a democraţiei economice, a economiei de piaţă. 

Marea problemă care urmează este: cum va fi realizată trecerea la 
economia de piață; acel cum la care trebuie să dea răspuns programul 
operaţional de acțiune, anunţat spre a fi întocmit în decurs de o lună. 
Pentru că, în cadrul jaloanelor stabilite, în limitele plajei de soluţii cunoscute 
de specialişti şi, de altfel, ajunse în sfera de informare a opiniei publice, pe 
lângă o serie de detalii economice, juridice, procedurale, organizatorice, 
care îşi aşteaptă clarificarea (şi care pot conduce la reuşită sau la eşec, dar 
nu despre aceasta este vorba acum), mai există marea şi fundamentala 
problemă a implicaţiilor sociale ale procesului de tranziţie la economia de 
piaţă (a costurilor sociale, cum li se spune cu un termen pe care nu îl 
agreez, pentru că îmi pare că reduce la un parametru pur tehnic ceva ce 
poate afecta profund, sub diferite aspecte, nu numai mii şi milioane de ființe 
umane, ci şi, posibil, întreaga evoluţie politică a acestei țări). 

Problema este cunoscută şi preocupă guvernul, factorii responsabili 
de resort, specialiştii. Umbre de îngrijorare trec şi asupra cercurilor largi ale 
populaţiei. Este vorba despre perspectiva inflaţiei şi a şomajului. 

Scopul rândurilor de faţă nu este de a face o analiză a acestor două 
fenomene în sine, sau de a da garanții că ele sunt evitabile şi nici că sunt, 
dimpotrivă, inevitabile. 

În orice caz, cred, cu prea mare seninătate se vorbeşte despre 
indexare (creşterea salariilor şi a pensiilor în ritm — index — cu creşterea 
prețurilor), ca şi cum, cu indexare, nu ne mai doare inflația. Cu cât 
indexarea este mai fidelă, cu atât anihilează efectul de autoreglare 
economică a inflaţiei, şi, deci, cu atât se intensifică inflația însăşi. 

Cred, cu prea puţină îngrijorare se vorbeşte despre ajutorul de 
şomaj: s-ar presupune că, dacă se plăteşte ajutor de şomaj, şomajul este 

ca şi cum n-ar fi. Ajutorul de şomaj, dacă este substanţial, este un fel de a 
ne fura căciula — sunt plătiți tot atâția, dar produc mai puţini; dacă nu este 
substanțial, afectează nivelul de trai. 

inflația şi şomajul sunt mecanisme fireşti de autoreglare a unei 
economii bolnave, aşa cum febra şi transpirația ajută unui organism să 
lupte cu boala. Inflația echilibrează cererea cu oferta prin reducerea puterii 
de cumpărare; până la inflaţie şi la indexare, orice alte căi de a creşte oferta 
de mărfuri sau de a absorbi într-altfel masa bănească excedentară sunt 
binevenite. Cu toate eforturile depuse în ultimele luni, să admitem că mai 
sunt încă de explorat şi alte posibilități. La rândul său, şomajul autoreglează 
piața muncii, eliminând forța de muncă excedentară față de condiţiile de 
eficienţă şi — legat de inflație — limitând puterea de cumpărare a unei părți a 
populaţiei. Deci, orice pas în direcţia creşterii eficienței muncii constituie o 
prevenire sau o atenuare a şomajului, 

De altfel, fiecare salariat care mai lasă să treacă o zi fără să fi realizat 
ceva util pe măsura salariului pe care îl primeşte afectează câte puţin 
intreaga economie şi, de fapt, se înscrie singur cât mai în fruntea listei 
viitorilor şomeri care vor îi rejectați de colegi în momentul în care 
mecanismele de piață vor obliga întreprinderea să-şi pună în balanţă forta de 
muncă de care dispune cu rezultatele productive obținute. Fiecare salariat şi 
fiecare sindicat care revendică spor de salarii fără acoperire în spor de 
producţie vandabilă, realizată în mod eficient, ne împinge pe toți în inflație; la 
tel — fiecare întrerupere a producției, generatoare de costuri suplimentare, 
oricât ue importante ar îi motivele care au condus la întreruperea producției. 

Atât inflația, cât şi şomajul, fiind boli de sistem, izvorâte din 
dezechilibre de ansamblu ale economiei, nu pot fi prevenite, atenuate, 
limitate, decât prin efortul întregii economii şi societăți şi prin acțiuni riguros 
coordonate la nivelul de ansamblu al economiei şi societăţii. In particular 
aceasta înseamnă că nu fiecare minister sau departament sau altă instituție 
în parte poate rezolva separat problemele, dar, totodată, că nu fiecare 
poate adopta măsuri separate (nu-i nimic — va fi indexare; nu-i nimic = va fi 
ajutor de şomaj) fără o cooperare şi corelare interdepartiamentală care să 
asigure mizarea influențelor defavorabile, generatoare de inflație şi şomaj. 

Aşadar, ... în fața României stă întrebarea: cu ce sacrificii sociale se 
va realiza trecerea la economia de piață? cât de abili şi de înţelepţi ne vom 
dovedi? 


P.S. Aceste rânduri erau scrise când am aflat că, la Congresul 
Confederaţiei Naţionale a Sindicatelor Libere, s-a discutat un protest contra 
moratoriului față de revendicări salariale. Moratoriul, care ar fi trebuit de mult să fie 
inițiat de câtre sindicatele însele, constituie o condiție la limită în pragul prăpastiei 
inflației, câtre care şirul de greve din ultimele luni ne-a împins cu tenacitate 
(desigur, mai sunt şi alți factori de influență, dar şi acesta este unul important). 

Oare sindicatele noastre sunt libere de răspundere față de poporul român?93* 


93+ Problema este reluată, în fond, în articolele privind legislația muncii [49] şi, 
mai ales, [50). 

> Reforma economică 


29. Imperativul conceperii noilor instrumente economice 
(februarie 1990) 


Tribuna economică, 16.2.1990 


Descentralizarea conducerii economiei, creşterea radicală a 
competenţelor şi a autonomiei unităţilor economice şi punerea eficienţei 
economice în poziția de criteriu principal al activității desfăşurate constituie 
principii vital necesare pentru redresarea economiei. De altiel, trebuie luat 
act de faptul că, în condiţiile expioziei de democraţie din țara noastră, ale 
instaurării unor conduceri de unităţi alese de către colectivele respective, 
primatul, în plan decizional, al poziţiei şi al intereselor locale ale 
întreprinderilor ca entități economice şi ale colectivităţilor lor ca entități 
sociale, a devenit o stare de fapt împlinit, la care întregul mecanism 
economic şi financiar trebuie să se adapteze cu o extraordinară 
promptitudine. | 

Într-adevăr, este necesar să tragem rapid toate concluziile din 
experiența ţărilor în care s-a trecut de la o economie pianificată centralizat 
la autonomia întreprinderilor, la criteriul eficienței şi la mecanisme de piață. 
Care au fost consecințele până acum ale unor astfel de treceri? Disproporţii 
şi grave dereglări în economie, inflație, şomaj şi, pe această bază, 
acutizarea unor tensiuni sociale, inclusiv naţionale. Destabilizarea cronică 
a economiei este principala caracterizare ce poate fi făcută privind 
experienţele din Iugoslavia din anii '50 şi până în prezent, U.R.S.S. şi 
Polonia din ultimii 2-3 ani, chiar şi Ungaria, unde recent au răbuinit 
consecinţele mascate a peste două decenii de aparentă prosperitate 
economică. De altfel, şi la noi, după cum se ştie, în 1967 au fost proclamate 
principii şi măsuri de lărgire a atribuțiilor întreprinderilor; tendințele 
incipiente de destabilizare constatate imediat au fost parate prin 
reintroducerea de restricţii tot mai numeroase şi rigide, prin accentuarea la 
extrem, la absurd, a centralismului în conducerea economică. Nu astfel de 
remedii ne trebuie acum. | 

Cum se naşte această destabilizare economică? Prin ce fenomene 
actualul mecanism economic învechit se dovedeşte disfuncțional în 
condițiile autonomiei întreprinderilor? 

În primul rând, întreprinderile se concentrează asupra producției 
produselor cu rentabilitate mai mare şi le evită — sau le întârzie — pe cele cu 
rentabilitate mică, indiferent de importanța acestora pentru economia 
naţională, ceea ce subminează . relaţiile de cooperare interuzinală. In 
aceeaşi direcție acţionează şi exacerbarea preocupării pentru comasarea 

loturilor de fabricație. În al doilea rând, în condiţii de monopol al 
producătorului, acesta stabileşte prețuri de vânzare exagerate. În al treilea 
rând, veniturile salariaţilor cresc necontrolat, necorelat cu fondul de marfă 
disponibil pe piață, ceea ce dezechilibrează piața bunurilor de consum, 
stimulând cererea dincolo de posibilitățile de ofertă. Diferite categorii de 
lucrători, inclusiv din cadrul conducerilor, din sfere ale serviciilor ş.a. îşi 
sporesc necontrolat propriile venituri, disproportional față de aportul lor 
social util. În al patrulea rând, intreprinderile tind să realizeze venituri 
valutare prin export direct propriu, chiar dacă prin aceasta dăunează unor 
necesități economice şi sociale stringente ale altor întreprinderi şi chiar 
dacă livrarea la intern a produselor respective ar permite obținerea la 
nivelul economiei naționale a unor venituri valutare superioare, prin exportul 
unor produse mai complexe, cu grad superior de prelucrare, sau alte 
avantaje economice şi sociale importante. În al cincilea rând, se obțin 
economii momentane nejustificate prin abateri de la calitatea produselor, de 
la protejarea mediului înconjurător, de la realizarea lucrărilor periodice de 
întreținere şi reparații; prin atrofierea şi sacrificarea preocupării pentru 
progres tehnic, pentru cercetare, pentru înnoirea producţiei (care necesită 
în perioada curentă eforturi umane şi cheltuieli suplimentare, alte sacrificii 
de la realizările imediate, cu recuperare nesigură şi în perioade ulterioare). 
In fine, aparent paradoxal, se încurajează unele fenomene de risipă de 
resurse materiale, combustibili, energie, apă (a căror economisire şi 
recuperare necesită uneori eforturi şi cheltuieli mai mari decât economia 
realizată la nivelul întreprinderii). 

Dar nu numai atât. Mecanismul economic existent opune rezistență 
la înfăptuirea restructurării economice, cel puţin pe două căi. În condițiile 
excedentului de capacități mari consumatoare de resurse materiale şi 
energetice, limitarea încărcării acestor capacităţi se reflectă negativ în 
rentabilitatea întreprinderilor respective, inclusiv în veniturile oamenilor 
muncii. Aceasta face să existe o puternică presiune socială pentru 
încărcarea capacităţilor, fiind astfel stimulate consumul excesiv de resurse 
materiale şi energetice şi menţinerea structurii energointensive a economiei. 
Pe de altă parte, dat fiind că cea mai flagrantă disfuncționalitate a 
mecanismului economic se manifestă prin neglijarea relațiilor de cooperare 
interuzinală, sunt stimulate autarhia, integrarea excesivă a fabricației, 
insuficiența specializării şi cooperării interne şi, indirect, a celei internaţionale. 

De aceea, se impun conceperea şi introducerea urgentă în practica 
economică a unui ansamblu de instrumente economice, de perfecţionări ale 
mecanismului economico-financiar, astfel încât, în noile condiţii de acţiune 
autonomă a întreprinderilor, să se asigure, prin factori de piaţă, prin 
interese, prin beneficii, prin cointeresarea întreprinderilor şi a lucrătorilor (şi 
nu prin restricţii, prin dispoziţii administrative, prin repartitii sau indicatori 
impuşi în mod birocratic, ca până acum), dezvoltarea echilibrată Şi 
conformă cu cerințele sociale şi ecologice, progres economic sub toate 
aspectele, progres tehnic şi calitativ; să fie stimulată economic restructurarea 
economiei. 

Aici se impune o paranteză, față de afirmaţiile ce se vehiculează 
privind rolul de panaceu al privatizării întreprinderilor. Întâi, că nici cei mai 
totali adepți ai privatizării nu îşi imaginează acest lucru ca ceva rapid, 
imediat, ci ca pe un proces treptat, de durată. În al doilea rând, chiar partide 
politice în programele cărora privatizarea ocupă un loc imporiani 
precizează că o serie de subramuri ale industriei grele, subramuri de 
importanţă strategică, sistemul electroenergetic naţional, transporturile 
ş.a.94- vor rămâne proprietate de stat, eventual sub forma unor regii 
autonome 95 * Deci, problema mecanismului economic prin care 
întreprinderi proprietate de stat (sau cooperatistă) să fie interesate să 
funcţioneze într-un mod eficient, calitativ şi armonios în economia României 
nu are alternativă şi nici căi de ocol. Mai mult decât atât, problemele 
analizate în aceste rânduri nu numai că nu se rezolvă altfel prin privatizare, 
dar sunt actuale şi necesare inclusiv în cazul privatizării. Cu aceasta, se 
poate închide paranteza, 

Rândurile de faţă îşi propun să constituie o punere de probleme, o 
sensibilizare a atenţiei specialiştilor spre o direcţie în sine cunoscută, dar 
care se doreşte să fie abordată şi soluționată: 1) sistemic, în ansamblu; 2) 
foarte rapid, orice amânare putând avea consecințe economice grave. Nu 
trebuie să se trăiască cu iluzia că viața economică mai poate continua, 
măcar până la alegeri, cu instrumentele şi metodele vechi, numai uşor 
şlefuite pe la colțuri. Desigur, nu se pune problema unei abandonări pripite 
a instrumentelor existente, pentru a nu se ajunge la un vid de coordonare 
economică; ideal ar fi să existe răgazul de timp pentru ca noile instrumente 
să acţioneze complementar cu cele vechi, până la un rodaj eficient. 

Se impune o succintă exemplificare a modului în care se întrevede 
funcţionalitatea viitoare a sisternului de instrumente economice, cuprinzând 


94+ De menţionat, printre sau pe lângă acestea, anumite servicii de utilitate 
publică, inclusiv amenajări funciare, irigaţii etc. 

95* Anii '70-'80 ai secolului XX, în tări puternic industrializate, au adus tendința 
spre privatizare şi în aceste domenii. Sub presiune internaţională, tendința s-a 
propagat şi în procesul de tranziție din România (şi din alte ţări aderente la 
integrarea europeană). Lucrul este justificat prin pierderile, prin ineficienta multor 
întreprinderi din domeniile enumerate (deşi au existat şi există şi exemple 
contrare). Nu detinem elemente nici pentru a agrea, nici pentru a contesta aceasta 
preocupare spre privatizarea domeniilor „grele” şi de utilitate publică sau pentru a-i 
prognoza, pe termen lung, eşecul sau un eventual caracter oscilant, ciclic 
(privatizări — deprivatizări; în țări avansate se cunosc și astfel de exemple; de 
exemplu, în industria carboniferă britanică — desigur, într-un context cu multe 
aspecte specifice, pe care nu ne propunem să le analizăm aici). Se pot menţiona şi 
ramuri / activităţi în care proprietatea de stat şi cea privată coexistă „â Ja longue”; 
de exemplu, învățământul şi sănătatea, cu instituţii de stat sau aflate în subordinea 
şi proprietatea organismelor teritoriale — pentru prestarea gratuită sau cu preturi 
modice a unor servicii de bază către cei cu venituri modeste şi a celor aflați în 
dificultate, şi cu instituții private, ce oferă servicii mai sofisticate şi de nivel calitativ 
superior, scumpe. 

salariile, prețurile şi tarifele (stabilite de stat numai pentru mărfurile de 
masă; altminteri — stabilite prin contractele dintre furnizor şi beneficiar), 
taxele (inclusiv taxele vamale) şi impozitele, penalizările şi bonificațiile, 
creditele (condițiile de acordare a acestora şi dobânzile diferențiate), 
subvențiile (dotaţiile) de la buget şi vărsămintele către buget, cursurile 
valutare, asigurările şi altele asemănătoare. 

Veniturile salariaților şi, în anumite cazuri, mai pronunțat ale 
cadrelor de conducere, să fie sensibil influențate de beneficiile realizate la 
nivelul unității economice. Aceste beneficii să fie la rândul lor influențate de 
măsura în care unitatea economică satisface obiectivele dezvoltării 
economice, sociale, tehnico-ştiinţifice şi ecologice, interesele generale ale 
economiei şi societăţii, în toată complexitatea lor. 

Trebuie pornit de la premisa că satisfacerea oricărui interes general, 
național, sau al unor beneficiari concreți, presupunând eforturi şi consum de 
resurse din partea unității, trebuie să-i fie plătit, direct sau indirect, conform 
valorii şi utilității, conform raportului între cererea socială şi ofertă. Astfel, 
beneficiile obținute trebuie să reflecte şi să favorizeze: 

e asigurarea produselor şi serviciilor necesare (cantitativ, calitativ, 
ca diversitate sortimentală, ca operativitate în timp); | 

e asigurarea unor condiții de muncă adecvate, contribuţia la 
creşterea calităţii vietii; 

+ utilizarea superioară şi economisirea resurselor naturale 
epuizabile, ale celor materiale şi energetice — la scara economiei naționale; 
restrângerea la niveluri optime a producţiei ramurilor şi unităților mari 
consumatoare de resurse materiale şi energetice; 

+ economisirea resurselor umane la scara economiei naționale, 
creşterea productivității muncii sociale; 

| e protejarea mediului înconjurător; 

„ maximizarea aportului valutar (a soldului export-import) — la 
scara economiei naţionale; 

e pregătirea perspectivei, investirea pentru modernizarea viitoare 
a capacităților de producţie şi pentru realizarea viitoare de produse şi 
servicii competitive, de tehnicitate, calitate şi eficiență superioare celor 
actuale, pentru substituirea resurselor epuizabile consumate în prezent, 
pentru crearea de noi valori de întrebuințare. 

Prin economisirea tuturor tipurilor de resurse la scara economiei 
naționale trebuie avută în vedere economisirea lor atât la producător, cât şi 
la utilizator, ca urmare a caracteristicilor tehnice de utilizare realizate, 
precum şi ca urmare a unor influențe indirecte în alte stere. Prin calitate se- 
are în vedere calitatea constantă in procesul real de utilizare, la beneficiar, 
pe parcursul duratei de viață a produselor, capacităților de producţie etc. 

Cu titlu de exemplu se poate arăta că, prin comerț exterior liber în 
detaliu, dar reglat în ansamblu de către stat prin cursul valutar şi taxe 
vamale, întreprinderile de stat româneşti pot fi puse în condiţii rezonabile şi 
treptate de competitivitate cu piața internaţională, plafonându-se preţurile 
abuzive, limitându-se duratele de livrare nejustificat de mari şi stimulându- 

se rapid un proces de specializare şi cooperare internă şi internaționaia. 
Întreprinderile ce livrează la export ar trebui să plătească în valută (la 
niveluri stabilite prin acord mutual, prin contracte) materiile prime sau 
materiale şi energia pe care furnizorii lor interni nu le-au exportat pe cont 
propriu sau pentru care aceştia au fost nevoiţi să importe pe cont propriu 
resurse primare sau alte materiale. Pentru deficiențe de calitate constante 
la beneficiar, după livrare, nu numai garanţii, ci şi acoperire de daune. 
Pentru finanţarea de activități de cercetare, pentru înnoiri ale producției, 
statul ar urma să acorde credite pe termen lung, reduceri sau scutiri de 
impozite; pentru produse învechite — impozite progresive. Riscul tehnic, 
comercial sau financiar la înnoirea producţiei ar putea fi acoperit prin 
asigurări. Întreprinderile cu procese energointensive ar trebui să plătească 
energia electrică şi gazele naturale cu tarife în tranşe substanțial 
progresive, statul acordând totodată scutiri de amortismente în cazul 
încadrării în limite de producţie scăzute, precum şi facilităţi financiare pentru 
plasarea şi trecerea lucrătorilor excedentari în ramuri cu deficit de forță de 
muncă ş.a.m.d. Adică, pentru tot ceea ce înainte se realiza prin restricţii 
indicatori, dispoziţii, indicaţii, acum să acţioneze interese economice, în 
condiţii de piaţă, sub influența pârghiilor economice, a instrumentelor 
financiare puse în acțiune şi reglate de către stat.96* 

Este un câmp larg deschis ideilor, iniţiativei specialiştilor din 
întreaga economie națională, finisării, corelării şi optimizării de către 
cercetarea ştiințilică de specialitate, într-un efort sistemic, multidisciplinar. 


26+ O astfel de orientare rapidă spre instrumente economice, în fapt — provizorii, 
vizând numai obiectivul unei activități economice normale a unor unități încă 
proprietate de stat în perioada de tranziţie spre o economie de piață reală, bazată 
pe proprietatea trepiai preponderent privată, a fost percepută, din păcate, la nivelul 
factorilor care concepeau, în 1990, strategia tranziției, ca o orientare spre o 
reformă super-şoc şi, deci, inacceptabilă — în mod justificat, dacă ar îi fost aşa. 

30. Tranzitia spre economia de piaţă: opțiuni tactice 
şi metodologice (1990) 


Tribuna economică, nr. 26, 1990 


O dată cu constituirea noului guvern, legitimat de alegeri, problema 
tranziției spre economia de piaţă va căpăta un nou impuls de actualitate. 
Trecerea la acțiune practică, amplă şi concretă, reclamă răspunsuri la o 
serie de probleme, aflate încă în stadiul de probleme deschise, pe care le 
considerăm a fi de importanță principială şi de al căror mod de soluționare 
depinde reuşita sau eşecul procesului de tranziţie însuşi. | 


a. Dezbaterile care au avut loc şi lucrările care au fost întocmite 
până în prezent au absolutizat alternativa "şoc" / “gradual”. "Şocul" are ca 
exemplu modelul polonez 1989, cu liberalizarea bruscă a tuturor prețurilor 
(ceea ce, în condiţii de penurie, prin influența raportului cerere / ofertă, a 
condus cu necesitate la o inflație puternică, cel puțin pentru o anumită 
perioadă, care încă nu s-a încheiat). "Gradualui" are ca exemplu modelul 
sovietic al ultimilor ani, caracterizat, după cum admit acum chiar şi 
protagoniștii respectivi, prin măsuri parţiale, timide, incomplete şi succesive 
pentru diferite componente ale mecanismului economic, generând astfel 
evidente disfuncţionalităţi, ca rezultat al necorelării unor componente noi cu 
cele rămase încă nemodificate, paralizând eficiența instrumentelor noi 
introduse şi conducând la o stare generală de dezordine, de dezorganizare 
in economie. 

Contrar lozincilor doctrinare despre "caracterul planic, proporțional" 
al dezvoltării economiei socialiste, din cauza caracterului în realitate 
dictatorial, incompetent, birocratic şi rigid, care a fost intrinsec vechii 
orânduiri, am moştenit şi pornim de la o economie cu grave dezechilibre şi 
distorsiuni, interne şi în raport cu exteriorul, cantitative şi calitative. 
Remedierea lor implică inevitabil timp, de la timpul necesar unor acumulări 
de mărturi şi de resurse financiare la cel pentru progresul tehnic, de la cel 
necesar restructurării economiei la cel cerut de schimbarea mentalităților, 
de deprinderea abilităților managementului în condiţiile unei economii 
funcţionale în locul celei birocratice ş.a.m.d. Deci — şi acest lucru nu 
constituie o noutate — tranziția spre economia de piață se va desfăşura 
practic simultan şi conjugat cu un proces relativ îndelungat de redresare, 
normalizare, restructurare şi dezvoltare economică. 

Cele două direcţii de evoluție nu vor fi pur şi simplu paralele, 
coexistente, ci vor interacționa profund, servindu-şi reciproc drept suport. In 
principal, pentru resurecție economică este nevoie de cointeresarea, 
stimulentele, mobilitatea şi libertatea de acţiune descentralizată pe care le 

presupune economia de piață; pe de altă parte, ținând seama de 
obiectivele politicii sociale, ale creşterii nivelului de trai al populaţiei, 
mecanismele economiei de piaţă vor fi, în mod necesar, tot mai evoluate, în 
funcţie de niveiul de dezvoltare economică, de acumulările de resurse, de 
gradul de competitivitate atins. Este o problemă similară cu cea care s-a 
pus şi se pune cu acuitate în fața multor tări europene cu prilejul constituirii 
Uniunii Economice Europene, programate pentru anul 1992, şi, în orice caz, 
a necesitat ani de pregătire şi de eforturi economice premergătoare aderării 
la Piaţa Comună a țărilor europene cu niveluri de dezvoltare mai scăzute. 

Aşadar, alternativa "şoc" / "gradual" este o falsă problemă, cu 
caracter mai mult scolastic. Sunt stringent necesare măsuri şi instrumente 
imediate, care să permită şi să stimuleze relansarea economică, să creeze 
neîntârziat premisele şi fundamentele economiei de piață; dar, pe parcursul 
realizării de acumulări şi progrese, mecanismele economiei de piață se vor 
perfecționa şi dezvolta în câteva (2-3) etape. 


b. Ca atare, se impune să operăm cu conceptul de tranziţie 
etapizată, în paşi, secvenţială. De ce "în paşi" şi nu "gradual"? Cu atât mai 
mult cu cât acumulările, progresele vor avea caracter de continuitate. 

Întâi, pentru că toată tranziţia se efectuează într-un cadru juridic, de 
legalitate, iar legile se elaborează, se dezbat, se adoptă, după care rămân 
valabile, în mod stabil, până la amendarea sau înlocuirea lor, pentru 
aceleaşi domenii, cu alte legi mai evoluate (desigur, vor putea exista şi legi 
cu caracter de permanenţă, de exemplu Codul Comercial). 

În al doilea rând, conceptul de tranziţie graduală a fost compromis 
prin confundare cu succesivitatea adoptării unor reglementări diferite — azi 
despre întreprindere, mâine despre proprietate sau salarii, poimâine despre 
prețuri, altă dată despre impozite şi, fiecare — o dată pentru totdeauna. Cu 
profund regret trebuie constatat că aceasta este soluția stabilită și pentru 
România: anumite legi în 1990, altele în 1991, altele în 1992, dintre cele 
amânate fiind legi vitale pentru orice embrion de economie de piaţă, cum 
sunt cele privind prețurile şi tarifele, impozitele şi taxele, tariful vamal, regimul 
valutar. 

De altfel, în numele gradualităţii a fost promovată în alte ţări şi a fost 
preconizată şi la noi abordarea departamentală, cu pregătirea şi transmiterea 
succesivă spre aprobare a unor documente normative independente, pe 
funcțiunile existente, fără a asigura corelările necesare între ele. 

Prin tranziţia în paşi se are în vedere promovarea unor pachete de 
acte normative, pe ansamblul funcțiunilor şi instrumentelor economice 
implicate, sincronizate şi corelate sistemic, paşii referindu-se la etape ale 
procesului de tranziţie şi ale îmbunătățirii situației economice, şi nu la etape 
de abordări departamentale sau funcţionale. lar prima etapă se impune cu 
stringentă a fi imediată, simultană cu — sau imediat după — constituirea 
noului guvern, oferind un cadru complet de funcționare a economiei în noi 
condiţii, substanţial ameliorate; pe măsura creării de condiții vor urma alte 
etape, alţi paşi (desigur, fără a exclude unele precizări sau corective de 
detaliu pe parcurs, dacă acestea vor apărea ca necesare), 

Trebuie repetat şi accentuat că, în cadrul tranziției în paşi, este 
esenţial caracterul de corelare sistemică a reglementărilor şi instrumentelor 
aferente diferitelor componente ale economiei (şi aflate in responsabilitatea 
diferitelor ministere şi departamente), pentru că economia este unitară şi 
nimic nu va fi mai grav şi disfuncțional decât reglementări necorelate între 
ele, pe diferitele linii. De exemplu, care va fi regimul salarizării liberalizate în 
întreprinderi, dacă nu va fi corelat cu cel al organizării, cu cel al prețurilor 
interne şi al celor de import / export din care se constituie atât veniturile, cât 
şi cheltuielile întreprinderilor, şi cu cel al impozitelor ş.a.m.d.? 


c. Economia de piaţă este o economie orizontală, descentralizată, 
esenţa ei constituind-o nodurile şi arcele grafului economiei: întreprinderile 
(agenţii economici) şi, respectiv, relațiile (comerciale) între acestea, precum 
şi în profil teritorial, localităţile, județele şi relaţiile între acestea. 

De aceea, conceperea legislației economice de piață trebuie să 
pornească de la — şi să asigure — functionalitatea nivelului microeconomic, 
sub toate aspectele. În funcţie de aceasta trebuie elaborate toate 
reglementările legislative, în ansamblul lor. Este o schimbare de 1800 față 
de practica moştenită de la regimul dictatorial birocratic, când fiecare 
minister era stat în stat, impunându-şi reglementările proprii şi când 
întreprinderile trebuiau să facă faţă, pe diferite linii, la reglementările ce le 
veneau din zeci de locuri, fiecare interesându-se numai de "defalcarea" şi 
"agregarea" a ceea ce "îl privea". 

Aceasta înseamnă, totodată, că în procesul democratic de 
concepere a noului cadru juridic este esențială consultarea cu prioritate a 
specialiştilor şi conducătorilor de întreprinderi, luarea în considerare atât a 
funcţionalității necesare, cât şi a întregii diversități de situaţii posibile într-o 
economie, ca urmare a particularităţilor obiective existente, dar şi a celor 
subiective, rezultate din spiritul de inițiativă pe .care dorim să-l stimulăm. 
Există democraţie şi democraţie. Se poate ca zece "consfătuiri largi" cu 
reprezentanții aparatului ministerelor să nu dea cât o singură consfătuire cu 
reprezentanţii întreprinderilor.97* Desigur, sunt necesare şi unele, dar şi 
celelalte. Consultarea, antrenarea şi informarea largă a opiniei publice sunt 
de natură să aducă tranziției spre economia de piață suportul practic, 
împreună cu cel moral, participativ, motivational. 


97* Practica ulterioară a mai relevat şi dihotomia: „consfătuiri largi” pentru 
instruirea reprezentanţilor întreprinderilor cu noile reglementări stabilite, considerate 
perfecte şi imuabile, în alternativă sau în completare cu consfătuiri în care 
reprezentanții întreprinderilor ridică problemele cu care se confruntă, critică 
eventualele disfuncționalităţi, lacune, neclarități din reglementările existente, 
respectiv, după caz, din noile reglementări. De asemenea, consfătuirile nu ajută 
tranziția dacă nu sunt urmate de deciziile ce rezultă ca necesare, în mod corelat şi 
integrat pentru întregul sistem, dacă sferele respective rămân un inventar amorf de 
probleme şi informații disparate, doar luate la cunoştinţă, şi nu sunt integrate 
structura! în soluţiile adoptate. 

d. În cadrul tranziției spre economia de piaţă, problemele economice 
şi cele tehnologice se cer a fi tratate nu în mod izolat, ca vase 
necomunicante între ele, ci într-o strânsă conexiune şi corelare sistemice. 
Asemenea aspecte, ca tranziţia spre calitate normală şi competitivitate în 
diferitele sfere, trecerea treptată de la autarhie la specializare şi cooperare 
în condiţii de descentralizare, economisirea de resurse, restructurarea 
economiei şi altele sunt în acelaşi timp economice şi tehnologice, trebuind 
să fie stimulate prin instrumente adecvate ale economiei de piață şi 
constituind condiţii şi restricții esenţiale pentru convertibilitate, comerțul 
exterior, politica socială etc., dar reprezentând totodată comanda socială 
strategică pentru efortul tehnologic şi realizându-se în fapt prin acesta. 


e. Este de menţionat că, după decenii de autarhie absurdă, se 
manifestă un anumit suprareglaj, făcându-şi loc starea de spirit conform 
căreia orice problemă tehnică se va realiza acum prin sprijin economic 
extern. Vor fi suficiente resursele noastre valutare? Este înțeleaptă şi 
eficientă o economie dependentă exclusiv, pentru orice, de tehnologia 
străină? Specializare şi cooperare înseamnă, mai ales pentru o ţară de 
dimensiunile noastre, selectarea unor direcții de specializare, de 
aprofundare, de avantaj comparativ maxim, în schimbul cărora să obtinem 
din străinătate restul bunurilor şi al tehnologiilor necesare economiei şi 
societății. 

Deci, se impun criterii pentru o politică optimizată privind corelarea, 
coordonarea apelării la străinătate, cu mobilizarea forțelor şi resurselor 
proprii, naţionale, astfel încât, pe un orizont de timp scurt şi mediu, să se 
asigure ponderi rezonabile şi crescătoare ale beneficiilor ce revin României. 


t. Orice program, orice tranziţie, orice transpunere costă şi produce, 
solicită şi degajă resurse. O serie de acţiuni de întreprins necesită cheltuieli 
şi vor produce rezultate; de regulă, va trebui să investim acum pentru a 
obține avantaje mai târziu (evit intenționat diada cost-beneficiu, pentru a nu 
limita lucrurile la o conceptie şi o metodologie anume). 

De altfel, m-am întrebat şi declar că încă nu am găsit răspuns 
satisfăcător la întrebările: dacă, de ce şi prin ce ar fi obligatoriu ca de la 
economia planificată centralizat la cea de piață să se treacă printr-o 
scădere a nivelului de trai al populaţiei, în raport cu stadiul preexistent. Sunt 
generaţii care au trăit sub demagogia "generaţiei de sacrificiu”, a strânsului 
curelei de azi pentru viitorul de aur. Tranziţia spre economia de piaţă 
trebuie neapărat să se înscrie pe aceeaşi traiectorie? 

În cadrul comisiei care a elaborat schița de tranziţie a fost enunțat 
conceptul, pe care îl consider valoros şi îl susţin, al acoperirii costurilor 
sociale ale tranziției din rezultatele obținute. Dar, pentru a operaționaliza 
acest concept, toate componentele respective se cer a fi cuantificate. 
Tranzitia are nevoie de un deviz desfăşurat, de un buget, de un plan de 
venituri şi cheltuieli, eşalonate în timp, astfel încât afirmaţia privind 
acoperirea costurilor sociale ale tranziţiei să fie credibilă; astiel încât dintre 

diferite variante de strategii, de program, de etapizare, de modalități de 
soluționare a multiplelor probleme în parte şi de corelare a lor în ansamblu 
să se aleagă în mod fundamentat cea optimă şi sub aspectul impactului 
social (poate, aspect esenţial, vital). 

Într-adevăr, sub acest aspect, se disting (în limitele unei tranziţii 
rapide, eliminând orice ipoteză de tergiversare a tranziției), trei variante: 

e tranziţie cu orice risc, urmând să se ia măsurile sociale reparatorii 
ce vor rezulta (indexare, ajutor de şomaj etc.); 

s tranziție cu "costuri sociale minime" (concept utilizat, dar care se 
cere a fi explicitat); 

s tranziție la limita admisă de evitare a unor afectări sensibile, fie şi 
temporare, ale nivelului de trai al păturilor largi ale populaţiei; nivelul de trai 
să crească treptat, fie şi lent, fie şi cu momente staţionare, dar fără şocuri 
negative (se cer a fi găsite căile, metodele şi, în funcţie de calcule 
cantitative concrete, urmează să se afirme că varianta poate exista sau nu). 

De altfel, cred că efectuarea de calcule economice (şi, în particular, 
financiare) detaliate constituie un imperativ pentru oricare dintre aceste 
variante şi în general pentru orice variantă, atât sub aspectul relației 
economic-social cât şi sub aspectul echilibrului economic însuşi. 


În concluzie, iminenta abordării frontale a tranziţiei spre economia 
de piată impune proiectarea acesteia ca o tranziție în paşi, în cadrul fiecărui 
pas fiind elaborat şi aplicat un pachet de noi reglementări, corelate sistemic 
între ele, vizând ansamblul aspectelor de functionalitate a economiei în 
stadiul dat, punând la bază funcţionarea orizontală, descentralizată, a 
nivelului microeconomic. Obiectivul de urgentă al primului pas îl constituie 
crearea stimulentelor şi a condiţiilor pentru relansarea rapidă a activității 
economice, în condiţii de descentralizare. 

Este necesară corelarea strategică a evoluției economiei cu cea a 
tehnologiei, ca şi a recurgerii la ajutoarele din 'strâinătate cu mobilizarea 
forțelor proprii. Analiza eforturilor şi a efectelor, etapizate în timp, ale 
diferitelor măsuri şi acţiuni, este de natură să fundamenteze atât 
optimizarea economică a programului de tranziție însuşi cât şi să evalueze 
un răspuns la întrebarea privind costurile sociale ale tranziţiei, cu obiectivul 
ca nivelul de trai al populaţiei să cunoască o creştere continuă. 

31. Strategia dezvoltării economice a României. 
Probleme şi opțiuni (1995) 


Tribuna economică, 30.3.1995 


a. Strategia dezvoltării economice a României nu poate fi una pur 
economică. Cel puţin trei componente majore trebuie să fie în mod organic 
avute în vedere, date fiind implicaţiile posibile majore, chiar determinante 
asupra economiei, interacţiunile cu sfera economiei. Acestea suni: 

+ Sfera socială. Ea se referă, cu prioritate, la: nivelul de trai, ocupare 
(limitarea şomajului), sănătate, educație. Nu poate exista dezvoltare 
economică durabilă şi controlabilă în condiţii de convulsii sociale — pentru a 
nu spune că un nivel de trai decent a constituit, pentru poporul român, un 
scop major al schimbărilor din 1989. Nivelui de trai constituie o primă condiţie 
de reconstituire întâi a pieţei interne, înainte de a ne propune cuceriri sau 
recuceriri de piete externe. Şomajul constituie, de asemenea, o mare irosire 
de substanță economică a națiunii; la fel — starea nesatistăcâtoare a 
sănătății. Investiţia în educaţie este o necesitate a oricăror obiective 
economice de scurtă şi lungă perspectivă. Perpetuarea unor diferențe 
substanțiale de nivel de trai între România şi alte țări europene va constitui 
un factor de pierdere de substanţă intelectuală (şi nu numai intelectuală); prin 
aceasta — de adâncire a barierelor în integrarea europeană şi, în general, de 
distorsionare a proceselor economice; deci — încă un factor imperativ de 
trecere a problemei nivelului de trai pe un grad superior de prioritate. Rezultă 
obiectivul strategic al apropierii puterii de cumpărare a populației față de cel 
al țărilor cu care urmărim integrarea, ceea ce, printre altele (dar printre 
primele), presupune obiectivul apropierii niveiului productivității muncii. 

+ Sfera tehnologică. Neglijarea acesteia este grevată de consecințe 
directe importante pentru ţară, cel puţin la nivelul integrării comerciale 
internaţionale (dar, evident, şi sub alte aspecte); calitatea începe cu 
competitivitatea tehnologică. Strategia tehnologică ar trebui să cuprindă 
nivelurile tehnice către care se va tinde — structurat şi diferențiat pe 
subramuri şi domenii; modul lor de agregare, strategia atingerii acestor 
niveluri — prin transfer de tehnologie, prin concepție şi realizări proprii 
(complementar, combinat, nu ca alternative reciproc exclusive), asigurarea 
infrastructurilor specifice aferente şi în special integrarea tehnologicului în 
economic, abandonând tradiția  dezvoltărilor sectoriale  inerţiale, 
preponderent cantitative, autocentrate narcisist şi autarhice. 

+ Sfera ecologică. Pe primul plan este influența asupra sănătății 
propriei populații, dar, sub aspect economic, nesatisfacerea de către 
mărfurile româneşti a exigențelor ecologice internaționale va genera, 
treptat, pentru exporturile româneşti precum şi pentru turism, bariere cu 
consecințe din ce în ce mai grave. 

b. Strategia dezvoltării economice a României este indisolubil legată 
de anumite componente ale strategiei politice, sub cel puţin două aspecte: 

. Din nou — aspectul social, în sensul raportului între cheltuielile publice 
şi cele individuale pentru necesități sociale şi individuale, gradul de diferenţiere 
a veniturilor, importanța asigurărilor sociale, responsabilitățile asumate de către 
buget în domeniul social etc. (în mare şi simplificat — ponderea între social- 
democraţia extremă şi liberalismul extrem). Diferite țări urmează modele 
diferite în această privinţă, cu consecințe diferite — şi contradictorii — asupra 
dezvoltării economice înseşi, pe termen scurt şi pe termen lung. 

+ Dependenţa / independența naţională. Integrarea europeană, 
atragerea de investitori străini ş.a. se pot face (şi diferite țări o fac, cu 
metode mai mult sau mai puțin ortodoxe), chiar în condițiile acordurilor şi 
reglementărilor actuale internaţionale, cu grade diferite de observare a unor 
interese naţionale, imediate şi de perspectivă. Opțiunile de tipul 
protectionism / integrism, favorizare a investițiilor de capital străin / a 
capitalului autohton sunt optiuni politice naţionale, supuse unor presiuni 
internaţionale - tot politice (chiar dacă, aparent, pur economice). Se ştie că 
protecționismul aduce foloase industriei naţionale pe termen scurt şi daune 
pe termen lung (prin relaxarea competitivităţii); gradul de prioritate a 
intereselor pe termen scurt este o problemă de politică națională — ca start 
spre perspectivele viitoare, dar şi în conexiune cu situația socială. Se ştie, 
de asemenea, că investirea de capital străin constituie o condiție a 
relansării cât mai rapide a economiei, dar repatrierea, apoi, a profiturilor va 
conduce, pe termen mai lung, în mod corespunzător, la pierderea de venit 
național, astfel încât şi aceasta este o opțiune de strategie politică. 


c. Probabil că una dintre cele mai importante opțiuni strategice 
privind economia României este relația autarhie / specializare / integrareY5; 
profunzimea restructurării, văzută ca raport între abandonarea şi 
valorificarea capacităților existente; valorificarea capacităților existente — ca 
atare sau ca suport pentru versiuni modernizate ale acestora. Din nou — 


98- În anii de început ai tranziţiei s-a vorbit mult despre diferite modele: japonez, 
suedez şi altele, privite mai mult sub aspectele socio-economice. Fără a cădea în 
această capcană, cred, totuşi, că pe lângă experiența japoneză şi a „tigrilor' 
asiatici, mai este de studiat experiența (mai apropiată în timp şi spaţiu) scandinavo- 
finlandeză în domeniul industriei telefoniei mobile, cu care ţările respective au 
acaparat procente impunătoare în piața mondială a domeniului, pornind de la 
tradiții industriale ale unor mari şi vechi întreprinderi clasice (de exemplu, 
Ericsson). România trebuie să-şi găsească (sau să-şi inventeze) o „telefonie 
mobilă” (sau câteva) - evident, nu telefonia mobilă, unde trenul este, probabil, 
pierdut iremediabil- dar alte domenii noi sau încă destul de neocupate, în care să 
se lanseze, împreună cu cercetarea şi cu industria (sau / şi cu agricultura, sau / şi 
cu medicina, sau / şi cu altceva, pe segmente). Şi fără a face tapaj şi a ține 
discursuri, până nu realizează o „debarcare” onorabilă şi sigură, un cap de pod 
promițător. Şi, de ce să nu învăţăm şi din experiența elvețiană, țară care fabrică şi 
livrează motoare navale, fără a avea ieşire la mare? 

problemă de strategie economică, dar în strânsă conexiune cu aspectele 
social, tehnologic, ecologic. 


d. În seria problemelor strategice ale economiei României nu poate 
fi omisă problema privatizării şi a rolului statului în economie, relația 
centralism / inițiativă. Dintre numeroasele laturi ale acestei probleme, se pot 
menționa: 

+ Necesitatea unei privatizări urgente şi masive, decurgând cel puţin 
din situaţia absurdă actuală, în care poate fi cu atât mai uşor (mai ieftin) 
preluată în proprietate o întreprindere, cu cât a fost mai dezorganizată şi 
dezeficientizată, ceea ce constituie un factor paralizant economic pe toată 
durata procesului de privatizare. 

+ Statul s-a dovedit dintotdeauna un prost gospodar, iar modelele 
occidentale, prezentate la noi ca exemple de referință pentru ponderea 
importantă a statului în economie (Italia, Franţa) se dovedesc acum a fi 
măcinate de coruptie, ceea ce nu întâmplător coincide cu experiența 
României din ultimii 5 ani. 

+ Răspunsuri eficiente la problema, menţionată anterior, a relaţiei 
între valorificarea capacităţilor existente şi restructurare pot fi date numai pe 
bază de iniţiativă locală şi interes local. Într-un caz contrar, în care un 
F.P.S. central alocă unora şi nu alocă altora, pe bază de decizii centraliste 
(oricât de “fundamentate”), fonduri pentru retehnologizare 99+ se riscă 
aceleaşi racile ale ineficienţei economiei planificate centralizat, constatate şi 
până în 1989. 

+ Modul, metodele, modelele prin care se exercită rolul statului în 
economie s-au dovedit a fi deosebit de importante şi cu impact strategic 
determinant. Între insuficiența (sau lipsa de coerență) unei strategii 
economice a statului, ca o variantă, şi dirijismul centralist, realizat prin 
instrumente şi decizii administrativ — birocratice, de tipul milioanelor de 
aprobări individuale, punctiforme, pentru fiecare agent economic şi pentru 
fiecare tranzacţie, ca o altă variantă (pe care s-a mers cu predilecție în 
ultimul timp), sau un amestec mai mult sau mai puţin confuz între acestea, 
ar putea exista 100- strategia reglării economice de către stat prin 
instrumente financiare (fiscale, vamale etc.) simple, clare, declarate, 
coerente, optimizate şi consecvente. 101» 


e. Strategia dezvoltării României nu poate include o singură variantă, 
de maximă probabilitate sau de maximă dezirabilitate, sau variante diferite 
doar cantitativ între ele. Este necesar să fie pregătite şi analizate scenarii 
diferite — atât cantitativ, cât şi structural şi funcțional. 


99 într-o perioadă, în anii scrierii acestui material şi cei premergători, Fondul 
Proprietății de Stat şi-a asumat, în mod aberant şi abuziv, asemenea atribuţii de tip 
C.S.P., mobilizând şi redistribuind nerambursabil considerabile resurse financiare. 

100* Ar fi putut exista — v. studiul [29]. 

101* Problema rolului diversificat al statului în economia de piaţă — v. nota 87. 

Intr-adevăr, în evoluţiile viitoare ale României trebuie luate în 
considerare cel puțin câteva categorii de factori exogeni şi chiar endogeni — 
dar independenţi de oricare proiectanți ai strategiei. 

Exemple de factori exogeni pot fi cei decurgând din evoluția pe 
termen lung — şi chiar mediu - a situației economice şi politice mondiale, 
cum au fost declanşarea crizei energiei din 1973, revoluția islamică din Iran, 
cu ceea ce au însemnat direct pentru România la momentele respective, 
dar şi cu tot cortegiul ofensivei fundamentalismului isiamic, ale cărui ultime 
consecinte încă nu sunt cunoscute; alte exemple: prăbuşirea sistemului 
sovietic; proliferarea focarelor necontrolabile gen Afganistan sau Somalia, 
dintre care unele ne afectează direct şi profund (Iugoslavia), nu numai prin 
relaţiile bilaterale, ci şi, de exemplu, prin paralizarea sistemului Dunării; noi 
aranjamente între mari puteri sau modificări de politici ale unor / unei mari 
puteri cu impact asupra României sau vizând direct România (şi nu 
neapărat mari puteri — a se vedea reorientările petrecute în Republica 
Moldova 102*); mutatii imprevizibile în ştiinţă şi în tehnologia mondială; noi 
clase de restricții ecologice, rezultate din noi descoperiri ştiinţifice etc. 
Trebuie avut în vedere faptul că şi în prezent, pe plan internaţional, are loc 
o recesiune, cu mari probleme de excedent de ofertă (cu competiţie acută 
pentru piețe), probleme de şomaj etc. România nu poate fi o insulă care să 
facă abstracție de aceste fenomene înconjurătoare, ci trebuie să-şi propună 
o strategie realistă, care să ţină seama de ele. 

Ca exemple de factori endogeni necontrolabili, ce trebuie avuti în 
vedere în proiectarea strategiei dezvoltării României, se pot arăta, 
nelimitativ: opțiunile electoratului, care, la un moment crucial, pot 
determina, fie şi prin fracțiuni de procent ale rezultatului unui scrutin, mersul 
pe o altă ramificaţie în răscrucea de drumuri aie dezvoltării decât au avut în 
vedere proiectantii strategiei; concepții noi ale forțelor politice conducătoare 
(afiate la guvernare); reuşite sau insuccese ale unor afaceri sau ale unor 
realizări ştiinţifice / tehnologice româneşti de pondere națională; catastrofe 
naturale locale cu mari consecințe. 

De aceea, strategia dezvoltării economice a României trebuie să fie 
proieciată pentru condiții de risc, cum sunt condiţiile enumerate, iar factorii 
de risc respectivi trebuie să fie ținuți sub observatie, sub control; asupra 
fiecăruia dintre aceşti factori trebuie să se acţioneze cu previziune şi 
perseverenţă, în concordanţă cu interesele strategice ale României, sau, 
cel puțin, să se exercite influență, sau / şi să se ia din timp şi cu continuitate 
măsurile preventive posibile, la nivelul propriu al României. 


102* Într-un context de la care nu au rămas urme scrise, am afirmat că, dacă 
România va întârzia redresarea şi relansarea economică, va pierde, pentru a câta 
oară, Basarabia, prin orientarea ei spontană spre vecinul mai puternic economic; 
ceea ce, din păcate, avea să se întâmple. 

32. Despre strategii, în economie (2004) 


Ziua economică, 10.02.2004 


Printre specialiştii domeniului circulă o butadă — care, de altfel, este 
numai în parte butadă, iar în parte poate fi adevăr — conform căreia este 
mai uşor să spui ce se va întâmpla, în economie, peste o jumătate de veac, 
decât să spui ce se va întâmpla peste 5 ani. Partea de butadă pare 
evidentă, cu atât mai mult cu cât gândul duce şi la responsabilitate şi la 
posibilitatea de verificare: peste 5 ani, s-ar putea să ne mai întâlnim, dar 
peste o jumătate de veac, cine mă va mai întreba ce am spus şi de ce am 
spus ceea ce am spus? | | 

Dar ce poate fi adevăr, în această butadâ? 

Partea de adevăr constă în faptul că există anumite tendințe 
generale ale economiei mondiale, suişuri şi coborâşuri cu durată mare, de 
ordinul zecilor de ani — după unele teorii li se spune „cicluri Kondratiev”, 
studiate ca având o periodicitate de 50-60 ani la nivelul prețurilor, 
dobânzilor şi altor indicatori financiari. Față de cicluri de asemenea 
amploare, abaterile cu caracter local sau temporal au numai caracterul de 
zgomot suprapus peste o melodie puternică, de perturbații întâmplătoare, 
aşa cum ar arăta nişte curbe cu fluctuații aparent haotice, dar care se 
înscriu, în ansamblul lor şi pe termen lung, într-o întăşurătoare clară. Dar, 
chiar dacă nu mergem până la teoriile ciclurilor Kondratiev sau la altele, şi 
despre România.putem spune, acum, că peste 10-15 ani vom avea, cel mai 
probabil, economie de piață funcțională şi un nivel de trai în curs de 
apropiere de cel mediu european (şi, cu bunăvoință, se pot face ipoteze şi 
calcule, obținând chiar o plajă de variante probabile pentru cifre care să 
caracterizeze cât de apropiat va fi nivelul de trai al românilor de cel mediu 
european). Dar dacă demarajul ferm al unei creşteri economice organice şi 
profitabile (şi nu oarecum artificiale şi costisitoare, ca cea de acum, după 
cum afirmă unii analişti) va fi în 2005, în 2007 sau în 2010 şi, în funcţie de 
aceasta, care va fi nivelul de trai în 2008 — este mai greu de spus. 

Considerentele de tipul stabilităţii şi caracterului imuabil al ciclurilor 
pe termen lung prezintă o lacună: sunt preponderent extrapolative, adică 
fac calcule pentru viitor bazându-se exclusiv pe observarea şi extrapolarea 
trecutului, prelungirea trecutului în viitor. Or, se omite impactul unor mutatii, 
unor catastrofe, unor evenimente cu consecințe profunde (multe - negative, 
dar există şi mutații cu consecințe pozitive), apte să schimbe traiectoriile 
care ar putea fi trasate în absenţa lor. Nici definițiile termenilor utilizați nu 
mai sunt integral valabile; de exemplu, catastrofă nu mai trebuie considerat 
numai un eveniment cu consecințe dezastruoase (evenimentul fiind ceva 
instantaneu: o întâmplare, un fapt, spune Dicţionarul explizativ al limbii 

române”), ci şi un proces lent, de exemplu — creşterea temperaturii medii 
generale ca urmare a efectului de seră provocat de acumularea de bioxid 
de carbon; iar subtierea stratului de ozon la poli incă nu ştim ce va 
însemna. Ştim ce a însemnat pentru economia mondială declanşarea crizei 
petrolului în 1973. Ştim ce a însemnat, pentru marile rafinării şi conducte de 
titei, construite în România în premisa unui țiței din belşug şi ieftin, 
presupus a fi obtenabil în baza marii prietenii dintre doi dictatori, 
răsturnarea şahinşahului. Incă nu ştim bine ce înseamnă, pe termen lung, 
pentru transporturile aviatice — şi nu numai pentru acestea — 11 septembrie 
2001. SIDA, boala vacii nebune şi altele similare — lucruri necunoscute şi 
neimaginate nu cu mult timp în urmă, cu profunde consecințe economice, 
fără să mai menţionăm pe cele socio-umane. Dar cine a prevăzut 
prăbuşirea, din 1989, a socialismului european ca putere politică şi 
răsturnările survenite, pe cale de consecinţă, în piață, în structurile statale 
ş.a.m.d.? Explozia calculatoarelor zise personale, a INTERNET-ului şi a 
telefoniei mobile (deocamdată; mai pot urma şi alte explozii, similare) nu 
sunt catastrofe, ci, dimpotrivă, dar ce mutații profunde au adus deja şi vor 
mai aduce în profitabilitate, ritmuri de dezvoltare mondiale, zonale, locale, 
în piețe! Globalizarea — altă mutație-proces (adică nu eveniment 
instantaneu), dar cu consecințe contradictorii, pentru diferite state, regiuni, 
ramuri, pături sociale, activități. 

De ce această introducere, să-i zicem, catastrofică? Pentru oxigen 
scepticilor care ironizează eforturile de a se construi strategii şi, în general, 
viziuni pe termen lung? 

Dimpotrivă. Pentru a sublinia cât de dificil este să fie proiectat un 
viitor şi cu câtă precauţie şi responsabilitate trebuie lucrat. 

Asistăm, din 1990 încoace, la o inflație de strategii, pe diferite 
niveluri, de la ansamblul dezvoltării României la diferite abordări sectoriale, 
pe activități, procese, ramuri, uneori — pe întreprinderi sau entități teritoriale. 
Lucrurile ar fi utile, dacă analizele şi documentatiile ce se intocmesc 
purtând titlul de „strategii” ar îndeplini condiţiile metodologice, profesionale, 
care să le confere viabilitatea necesară. Dar, poate, totuşi, mai bine 
abordări parţiale decât nimic? Unde scrie că dreptul de folosire a termenului 
de „strategie” este rezervat numai unui anumit conținut metodologic? După 
cum se ştie, strategiile conţin (trebuie să conţină): a) stabilirea de obiective, 
b) pe ansamblul sferei considerate, c) pe termen lung, d) căile principale de 
acțiune pentru atingerea obiectivelor, e) resursele necesare, f) modul de 
asigurare a resurselor (sursele resurselor, dacă acest termen este 
admisibil), g) modul de alocare a resurselor (pe căile de acțiune 
specificate). lar lucrările de strategie realizate în aceşti ani parcurg primii 
paşi menţionaţi (eventual — am întâlnit şi „strategii pe termen scurt”, ca 
exemplu de aberaţii, dar nu de ele ne vom ocupa). Lucrările se opresc în 
fața ultimilor paşi: modul de asigurare şi de alocare a resurselor — ca să nu 
spunem că, uneori, uită să menţioneze, măcar, resursele necesare. De 
asemenea, obiectivele sunt specificate, de regulă, pur voluntarist, din tavan 
— fie scuzată exprimarea, fără fundamentări, fără analize de fezabilitate (şi 

chiar de oportunitate, de corectitudine a alegerii). De asemenea, strategiile 
pe care le-am analizat sunt, în mod unilateral, fie tehnologice, fie economice, 
fie ecologice, conexiunile dintre aceste domenii fiind la nivelul de improvizații. 

De unde se ştie că trebuie neapărat aşa, că fără analiza resurselor 
şi fără fundamentarea obiectivelor lucrările nu au nici o valoare şi nici o 
utilitate? Din literatura de specialitate mondială (desigur, cu anumite nuanțe 
de la autor la autor), reflectând concluziile experiențelor făcute. Dar, mai 
ales, din logica lucrurilor, aşa cum vom încerca să convingem — desigur, pe 
scurt şi numai în linii mari — în continuare. 

Este evident că România are rămâneri în urmă sau chiar distorsiuni 
pe multiple planuri, la rândul lor — întrepătrunse: tehnologic (know-how, 
dotări tehnologice, structuri tehnologice şi economice, cercetare- 
dezvoltare), infrastructuri, sistem bancar (să zicem, pentru simetrie: 
infrastructura financiar-bancară), sănătate — inclusiv dotarea aferentă şi 
condiţiile sociale de alimentaţie, de habitat, de igienă, determinante pentru 
starea generală de sănătate; dotarea învățământului, protejarea mediului, 
funcționalitatea economiei, justiţiei, administrației şi multe altele. 

Aceste rămâneri în urmă, pe atâtea planuri, afectează nu numai 
competitivitatea Ia zi, în condiţiile integrării europene, când impactul lipsei 
de competitivitate se va exercita direct asupra întreprinderilor româneşti, 
care riscă să fie eliminate nu numai de pe piața europeană, dar chiar şi de 
pe cea românească, Dar rămânerea în urmă este de natură să împiedice 
însuşi procesul de recuperare a acestei rămâneri în urmă, de exemplu, prin 
insuficienta atractivitate şi atragere de capital, prin fuga creierelor, prin 
fragilitatea şi debilitatea cercetării-dezvoltării — care ar fi trebuit să fie un 
factor de pondere în asigurarea competitivităţii, prin insuficienta capacitate 
de mobilizare de resurse, în primul rând — financiare (dar nu numai). 
Aşadar, rămânerea în urmă amenință să se amplifice, în loc să se 
atenueze, iar volumul de resurse necesare, deficitul de resurse total 
necesare, constituie o problemă critică, limitativă, esenţială, determinantă. 

De aceea, a omite, în lucrările de strategie, problema resurselor 
necesare şi a resurselor obtenabile, ca şi a avansa obiective a căror corelare 
cu resursele nu este analizată, nu reduce valoarea lucrărilor elaborate, Ci O 
anulează. Mai mult, credem, asemenea lucrări sunt dăunătoare, deoarece 
induc în eroare, orientează spre activităţi aventuriste, sunt susceptibile de a 
deschide calea spre investirea irositoare a unor resurse în direcții fără 
perspectivă, în care investiţia se transformă în pierdere netā. Ele periclitează 
viitorul, care ar putea beneficia, în absența unor astfel de „strategii, măcar 
de bunul simţ, de intuiţia experților şi al decidenților. 

Aşadar, este organic necesar ca strategiile să constituie veritabile 
proiecte, cu un fel de balanţe ale resurselor — ale celor necesare şi ale 
căilor de asigurare a lor; balanţe per total şi în sistem cash-flow, defalcat pe 
ani (sau, cel puţin, pe subperioade). lar balanța de resurse trebuie să închidă- 
bucla, să confirme obiectivele prestabilite, să confirme că obiectivele sunt 
realizabile, să le valideze, din punctui de vedere al resurselor care pot fi 
mobilizate conform strategiei. 

Cât priveşte introducerea „catastrofică” la aceste rânduri, din 
considerentele arătate rezultă imperativul ca „devizul genera!” al strategiei 
să fie făcut cu prudenţă, cu anumite rezerve, pentru cazul apariției unor 
evenimente sau fenomene neprevăzute, care să absoarbă o parte din 
resursele mobilizabile, reducând disponibilitățile sau / şi mărind consumurile 
(cu atât mai mult cu cât experiența marilor proiecte pe plan mondial este că 
toate devizele au fost depăşite). De asemenea, este oportun un efort de 
imaginaţie, pentru construirea unor scenarii posibile, privind variante ale 
viitorului (atât endogene, privind dezvoltarea sistemului la care se referă 
strategia, cât şi exogene, referitoare la sistemul înconjurător), cu examinarea 
implicaţiilor şi menţinerea, în strategie, numai a acelor scenarii în care 
apariția unor evenimente imaginabile nu provoacă situații dezavantajoase 
grave. Şi nu obligatoriu o strategie trebuie să se limiteze la o singură variantă 
sau la clasicele variante optimistă şi pesimistă. Scenariile imaginabile (şi 
deciziile imaginabile privind investiţiile şi alte căi de acţiune) pot fi proiectate, 
analizate şi apoi departajate şi după următorul criteriu: apariția pe parcurs a 
unor dificultăți neprevăzute sau condiții nefavorabile în derulare sau în 
contextul ambiant să permită valorificarea realizărilor parțiale obținute, care 
să nu se transforme în simple depozite de pierderi irecuperabile. 

In fine, la aceste succinte considerații, strategiile din domeniul 
economic nu se pot limita la domeniul respectiv; este obligatoriu ca 
scenariile să examineze, în mod profund corelat, problematica economico- 
financiară, cea tehnologică, investițională, ecologică, socio-umană, inclusiv 
relaţiile internaţionale aferente, sub toate aceste aspecte. Absenta măcar a 
uneia dintre laturi invalidează strategia în ansamblu, reducând-o la rolul de 
simplu exercițiu scolastic, măcar şi pentru faptul că fiecare dintre laturile 
enumerate, care trebuie să se dezvolte în strânsă conexiune şi se vor 
influența profund pe parcursul perioadei la care se referă strategia, necesită 
resurse, iar suma resurselor necesare (şi cea a resurselor create) nu poate 
fi construită fără cunoaşterea şi departajarea resurselor alocate fiecărei 
componente a dezvoltării, la care se referă strategia. 

33. Lucrul bine făcut (1990) . 
Azi, 11.8.1990 


Dacă ar fi de exprimat în cât mai puţine cuvinte ce se aşteaptă de la 
modul de înfăptuire a tranziției spre economia de piață, sau, cum i se mai 
spune acum, a reformei economice, cu greu s-ar putea spune mai puține 
cuvinte decât: operaţionalitate (pragmatism), profesionalism, democratism, 
realism. | 

OPERAȚIONALITATE (sau pragmatism), pentru că măsurile care 
se iau trebuie să acţioneze, să fie utile, să dea rezultate practice, concrete, 
palpabile. Este adevărat că nimeni nu trebuie să aştepte să vină guvernul 
să-i rezolve problemele, dar, spre deosebire de trecut şi, într-o măsură încă 
supărătoare, de prezent, întreprinderile trebuie să aibă libertatea de 
acţiune, interesul şi resursele necesare pentru a produce şi a vinde bine, 
mult şi eficient. Până atunci, suntem între sistemul planificării dictatoriale, 
care nu mai există (dar îşi mai menţine o serie de cătuşe birocratice), şi cel 
al economiei de piaţă, care nu există şi nu stimulează încă, adică suntem în 
absența oricărui sistem de reglare a economiei, ceea ce se vede din plin. 

Din ianuarie tot spun şi scriu, spun şi scriu mulți, că trebuie făcut 
ceva (şi ce trebuie făcut) pentru a efectua tranziţia, pentru că asta ne doare 
acum. De faptul că în anul 2010 vom avea economie de piaţă (şi încă la 
discreţie — japoneză, suedeză, austriacă sau în ce mediu vom dori) nu se 
îndoieşte nimeni, dar problema este ce facem acum, cum facem să se 
redreseze şi să funcționeze în condiţii de piață şi de penurie întreprinderile 
încă proprietate de stat (adică, mai exact, ce este de făcut pentru ca 
întreprinderile să poată să vrea să funcționeze, ele însele, singure), pe 
bază de prerogative şi de interese colective şi individuale, şi nu pe bază de 
apeluri şi dojeni mobilizatoare, combinate cu indicatori şi programe care nu 
mai sunt altceva decât sfaturi pioase. 

PROFESIONALISM, pentru că tocmai prin ineditul şi caracterul critic 
al situației economice şi prin impactul social al soluțiilor, cu tot 
pragmatismul concret pe care îi dorim, nu avem dreptul la improvizații şi 
totul trebuie să fie analizat, cântărit cu maximum de seriozitate şi 
răspundere. Reglementările privind libera inițiativă, aşa cum au fost făcute 
şi cum acţionează, au creat o veritabilă destabilizare a pieţei; au poluat grav 
economia şi societatea noastră, cu consecințe nu numai imediate, ci şi pe 
termen lung, cam aşa cum a poluat situația noastră demogratică faimosul 
decret din 1966. Nu este un secret că, totodată, au stârnit o aversiune 
populară împotriva ideii de privatizare, cum n-ar fi reuşit o armată de 
propagandişti ai colectivismului conservator. De vină nu este, desigur, 
ideea liberei iniţiative, ci — să nu se supere nimeni, o spun faptele, viața: 
profesionalismul cu care a fost elaborată reglementarea respectivă. 

Am mai spus-o, am mai scris-o şi voi continua să o fac: ceea cea 
lipsit şi tot mai lipseşte reformei noastre este profesionalismul sistemic, 
sistemicitatea. Fiecare minister, fiecare departament, fiecare factor 
responsabil, fiecare specialist îşi elaborează, cu cea mai mare bunăvoință, 
reglementările aferente feliuței lui conform criteriilor lui, dar de corelarea şi 
de sincronizarea inter-felii nu s-a ocupat şi nu se ocupă încă nimeni (sau nu 
se ocupă cu profesionalismul necesar). Pachet de legi nu prea înseamnă 
combaterea speculei, convenții internaționale de telecomunicaţii, împreună 
cu interzicerea înstrăinării pământului. Pachet înseamnă, după ceea ce ştiu 
toți cei de la noi sau de oriunde, care au treabă cu reforma economică: 
întreprinderea (agentul economic), codul comercial, asigurarea cu resurse, 
comerțul interior, comerțul exterior, prețurile, impozitele, băncile, bursele, 
cursul valutar, tariful vamal, salarizarea, privatizarea, protecția socială, 
protecția resurselor naturale şi a mediului, statistica — toate corelate şi cu 
intrarea în funcțiune sincronă, aşa cum nici şase luni şi nici o singură zi nu 
se poate circula cu 70% pe dreapta străzilor şi 30% pe stânga lor. lar a 
afirma că între economia (sau antieconomia) actuală şi economia de piaţă 
nu există decât un singur pas, înseamnă a ne condamna la eşec prin 
dezorganizarea economică generală, ca urmare a faptului că economia 
constituie un sistem, care are echilibrul autoreglării sale interne (există şi un 
termen de specialitate: homeostaza), el nu poate fi schimbat decât cu 
continuitate, respectiv într-o succesiune de paşi care să deplaseze în mod 
coerent şi corelat ansamblul parametrilor şi al mecanismelor care îi 
regiează comportamentul. 

DEMOCRATISM, pentru că reforma economică nu este problema 
unor specialişti care şuşotesc în cabinete, şi nici măcar numai a unui 
parlament care dezbate fără ca poporul să afle ce probleme s-au ridicat, ce 
variante au fost în cumpănă, ce şi de ce s-a votat (şi cine cum a votat), 
decât printr-o publicaţie specială de circulație restrânsă. Ceea ce se 
întâmplă cu reforma economică (şi cu implicaţiile ei sociale) afectează 
interesele şi sentimentele imediate ale fiecărui cetățean al ţării şi interese 
pe 10-20 de ani, poate, mai mult, ale generaţiei actuale şi ale celei viitoare. 
Dar cred că marea majoritate a naţiunii urmăreşte nu numai implicațiile 
sociale brute, directe, ci ansamblul problemelor legate de însănătoşirea 
economiei şi societăţii româneşti. 

Democratism, pentru că actuala putere este emanația voinței 
electoratului, care aşteaptă împlinirea motivatiei şi speranței pe care le-a 
investit conform literei şi spiritului Platformei-program a formaţiei majoritare — 
desigur, venind în întâmpinare, într-o politică de consens național, pe cât 
posibil, la tot ceea ce poate fii preluat în mod constructiv şi convenit pe 
baza poziţiilor programelor şi contribuţiilor altor formațiuni politice. Pentru că 
Frontul Salvării Naţionale îşi va dovedi adevărata viabilitate, față de 
problemele de azi ale ţării, la alegerile de după reforma economică, atunci 
când întregul popor va exprima măsura validării activităţii desfăşurate de 
puterea pe care a emanat-o, iar rezultatele palpabile ale reformei 
economice vor cântări greu — poate, cel mai greu — în aprecierea care va fi 

făcută. În funcţie de această judecată se vor deschide sau se vor închide 
multe căi viitoare. 

Democratism, pentru că diferitele aspecte ale problematicii 
formează obiectul analizei şi dezbaterii unor cercuri largi de specialişti, care 
au opinii, idei, inițiative; există o mare diversitate de puncte de vedere, de 
argumente, de variante împrăştiate în paginile presei, ale unor publicaţii de 
specialitate, ale unor documentaţii interne din institute şi instituții şi nimeni, 
după câte cunosc, nu a făcut până acum o sinteză a acestei diversităţi, o 
analiză comparativă, aprofundată: predomină încă metoda adoptării (şi 
prezentării ca unică posibilă, ca unică existentă) a variantei celui ce are 
putere de decizie la fiecare nivel. Ba, chiar, după cum s-a văzut public de 
curând, mai constituie argumente şi etichetările persoanelor care aduc 
contraargumente sau pur şi simplu ridică probleme. lar dacă un academician, 
în numele unei largi asociaţii profesionale direct implicate, declară că 
asociaţia nu a fost consultată la un proiect de lege de maximă importanță, 
înseamnă că mai avem de învăţat şi de progresat în ale democrației. 

REALISM, pentru că trebuie foarte bine cunoscute realitățile 
concrete ale României. Reforma economică nu se face prin corespondenţă, 
oricât de iluştri ar fi autorii acolo unde sunt ei, oricât de cunoscători ar fi ai 
situaţiilor din alte părţi sau ale României interbelice. Desigur, experiențele 
altor ţări şi teoriile economice consacrate sunt valoroase şi pentru noi, dar, 
pe lângă stadiul ideal şi final, esenţial este cum ieşim din situația 
economică de necrezut în care ne aflăm acum, ceea ce se cere să fie 
foarte bine cunoscut, înțeles, analizat, soluționat. 

Există varianta (concepția) că o economie de piață completă şi 
perfectă (există pe undeva aşa ceva?) va rezolva de la sine, cândva, toate 
durerile actuale ale economiei şi societăţii noastre. Este o teză care cu greu 
poate fi combătută. Dar nu avem dreptul să ignorăm, să ocolim dreptul la 
existență al tezei că tranziţia la economia de piaţă şi redresarea economică 
sunt laturi indisolubile ale unui proces unic, şi chiar că în cadrul acestui 
proces unic este nevoie, cu cea mai mare stringență şi cu prioritate, de 
crearea unor instrumente economice (de stimulare, de cointeresare, de 
piață: nu sau nu în principal administrative), specifice perioadei de tranziţie, 
orientate cu precădere spre urgentarea intrării într-o traiectorie de redresare 
economică şi apoi de consolidare a acestei redresări. Fără a impieta asupra 
privatizării şi altor aspecte ale economiei de piaţă, care vor veni din urmă — 
cât mai repede şi ele — pe măsură ce li se vor crea condiţiile, oprirea 
declinului şi relansarea economiei României nu pot aştepta nimic altceva. 

De fapt, toate cuvintele enumerate în aceste rânduri se leagă; a fosi 
doar vorba despre sistemicitate. Este nevoie şi de pragmatismul definit prin 
urmărirea scopurilor practice, de profesionalismul aprofundării mecanismelor 
de evoluție a proceselor de tranziţie (fără nici un „merge şi aşa”), de 
democratismul acceptării variantelor (inclusiv a variantei că ceea ce se 
preconizează va putea conduce şi la anumite dificultăți) şi al receptivităţii la 
semnale, critici, sugestii; de realismul cunoaşterii adevărurilor economiei 
noastre în toată profunzimea şi cruditatea lor. 

34. Viitorul apropiat al economiei României: imperativul 
abordărilor sistemice (1990) 


Alternative '90 nr. 15-16, august 1990, pag.14-16 


Parcelarea, unilateralitatea, antisistemismul au constituit trăsături 
definitorii ale gândirii şi acţiunii din epoca dictatorială. O singură persoană avea 
dreptul, virtutea şi misiunea mesianică de a gândi la toate. Funcțiunea omni- 
comprehensiunii, ca prerogativă unic rezervată, era, pentru restul membrilor 
societății, nu numai neincurajată, ci chiar prohibită, socotită ca sfidare sau 
subversiune la adresa conducerii superioare, ca o crimă de lezmaiestate. Una 
dintre componentele strategice ale instaurării şi menţinerii puterii dictatoriale a 
constat în fragmentarea societății şi economiei în domenii, ramuri, departa- 
mente, filiere, subordonări, delimitări cu responsabilități disjuncte, absolutizare 
până la desprinderea, dacă nu adversitatea, fată de rest. Activitatea proprie 
trebuia să meargă, să iasă bine, restul era indiferent; ba chiar, dacă ceva ieşea 
bine în altă parte, puteau apărea neplăceri pentru ceilalți. 


Intern Internațional 


Fig. 3. Conexiuni sistemice considerate 


Combaterea unor factori favorizanți ai fragmentării 


Într-o întreprindere, schema de organizare era reglementată şi 
aprobată pe filiera organizării economico-sociale, salarizarea — pe filiera 

ministerului muncii, de rentabilitate aveau grijă să nu fie nici prea mică, nici 
prea mare organele financiare, planul, care dispunea de tot, venea pe linia 
planificatorilor (şi filiere mai erau încă multe altele...), iar întreprinderea care 
este, de fapt (ar fi fost de dorit să fie), un sistem, economic, tehnologic şi 
social, trebuia să funcționeze în atare condiţii. Verifica cineva dacă numărul 
de ecuaţii pe care îl reprezentau toate restricțiile, indicaţiile şi indicatorii, 
plus cele determinate de relaţiile funcţionale interne ale sistemului 
întreprindere (la acestea nu se gândea nimeni), nu erau mai multe decât 
numărul de variabile pe care le putea manevra întreprinderea, dacă 
sistemul de ecuaţii nu era deci incompatibil? Câtuşi de puțin! 

Alt aspect. Viitorul energeticii țării depinde de (şi determină) viitorul 
tuturor consumatorilor de energie şi cel al tuturor producătorilor de resurse 
energetice, de la cărbune la nuclear, de la țiței şi gaze naturale la energia 
hidroelectrică. Fiecare miliard ce poate fi investit în energetică este mai 
bine să fie destinat realizării unei noi capacităţi de producere suplimentară 
de energie sau reutilării unui mare consumator, permiţând astfel economisirea 
aceleiaşi cantități de energie? Câte obstrucții departamentale s-au adunat 
la noi în calea cercetării sistemice de acest profil, pe parcursul ultimului 
deceniu! Dar miliardele care au fost investite în centrale termoelectrice de 
cea mai înaltă tehnicitate în locuri unde nu s-a creat şi suportul social, 
intrastructurile de habitat, culturale, de transport, comerciale, astfel încât nu 
s-a putut asigura forța de muncă de calitatea şi motivaţia necesare, utilajele 
distrugându-se din cauza (între altele) unei exploatări necorespunzătoare 
de către oameni nepricepuţi, nechemaţi, nepregătiți, neaveniți, neasigurați 
cu cele necesare unui trai civilizat, pe măsura răspunderii tehnologice şi 
economice care li se încredința? 

Evident, lista unor astfel de exemple ar putea constitui un fluviu. 

Sechele ale departamentalismului, ale viziunilor decupate din (şi de) 
realitate, ale predilecţiei pentru soluţiile fragmentare care dreg într-o parte şi 
strică în altele sau dreg ceva şi strică tot acolo altoeva şi încă sub lozinca 
operativității şi a pragmatismului, sunt prezente şi după 22 decembrie 1989. 
Unele disfuncţionalități erau, poate, mai greu previzibile şi, în orice caz, mai 
greu evitabile. Cel mai cunoscut şi comentabil exemplu de disfuncționalitate 
rezultată din soluționări departamentale, necorelate sistemic, cred a fi 
liberalizarea totală şi fără nici un fel de restricţii şi garanții a regimului 
călătoriilor în străinătate, în condițiile penuriei comerciale şi valutare, fără 
un sistem de control vamal pus la punct, fără o concepție şi fără un sistem 
anticontrabandă şi antimafia. Această măsură a condus la ceea ce se știe, 
la adâncirea dezechilibrelor economice şi sociale, punând, totodată, în 
pericol, sub aspect etic, începuturile privatizării, acum principalii deținători 
de bani de investit fiind contrabandiştii. Nu este un reproş — în acele zile de 
euforie democratică puţini ar fi obiectat sau ar fi ridicat piedici în calea 
liberalizării regimului călătoriilor în străinătate — dar este un exemplu de 
notorietate privind problematica implicaţiilor sistemice, interdepartamentale, 
politico-economico-sociale. | 

Exemplele de până aici au fost extrase din trecutul nostru imediat 
sau puţin îndepărtat. Ele nu şi-au propus să epuizeze nici sfera, nici 
tipologia problematicii din trecut. Să încercăm, însă, să schităm o 
sistematizare a problematicii conexiunilor sistemice pentru viitorul apropiat 
care ne stă în față. 

Am căutat să figurâm mai multe niveluri ale problematicii conexiunilor 
sistemice: 

— conexiuni în interiorul fiecăruia dintre factori; de exemplu, în 
interiorul factorului economic, conexiuni între ramuri, între producţie-comerţ- 
finanţe etc. (şi chiar în interiorul acestor subsfere); 

— conexiuni între factorii economic-social-poiitic-național-cultural- 
tehnologic-ecologic (poate că dacă sindromul Suceava 195* ar fi fost la 
Miercurea-Ciuc, am fi avut de desenat săgeți şi între factorul naţional şi cel 
ecologic); 

— conexiuni între ceea ce este intern şi ceea ce este internațional, în 
ansamblu şi la nivelul fiecăruia dintre factorii menţionaţi (de altfel, sfera 
internaţională s-ar fi pretat şi ea la o detaliere, cu unii factori specifici 
suplimentari față de cei reprezentați în sfera internă). Schema are numai 
rol de ilustrare sinoptică a unei tipologii şi este, desigur, atemporală şi 
nelocalizată. 

O problemă de sistem, de cea mai mare importanţă pentru viitorul 
apropiat al României, o va constitui ceea ce este cunoscut sub denumirea 
de tranziţia la economia de piaţă, transformând întreaga structură a 
economiei dintr-o piramidă a centralizării într-o orizontalitate a relaţiilor 
economice dintre agenti economici independenţi, trecând de la 
preponderența proprietăţii de stat la diversificarea proprietarilor, convertind 
statul din dominator al întreprinderilor în partener economic, din 
reprezentant preponderent al producătorilor în reprezentant preponderent al 
populației consumatoare, din diriguitor operaţional şi rigid într-unul strategic 
şi elastic. Chiar în condiţiile menţinerii unui anumit plan-indicativ, locul 
planului supracentralizat îl va lua banul, rolul de reglare a economiei va fi 
exercitat preponderent de câtre sistemul financiar şi bancar — sau, cel putin, 
va fi exercitat prin intermediul acestuia. 

Reducerea numerică a ministerelor industriale — şi acestea cu un 
efectiv mult diminuat față de suma efectivelor vechilor ministere — constituie 
o adevărată operație chirurgicală, semnificând amputarea unor organe 
rămase fără functiuni, deoarece o serie întreagă de atribuții ale fostelor 
ministere vor dispărea, altele se vor reduce substanțial ca grad de detaliere 
a informaţiei prelucrate şi vehiculate, ceea ce va însemna -— de fapt, va 
trebui să însemne sau ar trebui să însemne — o schimbare calitativă, 
principială, categorială, a operaţiunilor de prelucrare a informaţiilor, a rolului 
exercitat de organul reprezentativ al statului în domeniul industrial. 


103+ A fost, în zona Suceava, o creştere vizibilă a morbidităţii în rândul 
populatiei, atribuită ipotetic poluării, dar rămasă, se pare, fără o explicaţie finală 
oficială, 

S-a scris mult, în trecut, despre utopica raționalitate optimă 
macroeconomică, realizată prin planificarea centralizată. De altfel, şi atunci 
au fost la noi voci care au predicat în deşert pentru o economie care să îie 
constituită din organisme autonome apte să se autoregleze în baza legilor 
şi pârghiilor economice ş.a.m.d. Trebuie să fim conştienţi că economia de 
piață lucrează prin stimularea şi concurența agenților economici, că Îşi 
bazează elasticitatea şi pe stocuri, şi pe riscuri, şi pe reacţia la neprevăzult, 
că nu exclude eşecul individual, local. Este o economie cu un anumit gen 
de pierderi. Sunt pierderi individuale, care fac însă ca, în ansamblu, 
sistemul să prospere. După cum arată istoria, mult mai mari — deşi 
necunoscute la timp — au fost pierderile de sistem ale economiei planificate 
centralizat, în care incompetenta proliferată de dictatură şi caracterul 
birocratic al sistemului conduceau la distorsiuni cronice, endemice şi 
generalizate, la cultul irosirii resurselor în spatele lozincilor despre 
economisirea lor, la stagnarea marcată prin vorbele despre progres, la 
blocajul iniţiativelor ca mod necesar de conservare a sistemului. 

În presa ultimelor luni, o serie de aspecte legate de tranziția la 
economia de piață au fost mult (chiar prea mult şi repetat) discutate: 
privatizarea, convertibilitatea, şomajul, managementul ş.a. In cele ce 
urmează nu ne propunem o analiză multilaterală a tuturor conexiunilor 
sistemice prezentate de tranziţia la economia de piață, o acoperire a 
problematicii aferente tuturor săgeților din schema anexată (care ar 
necesita, de altfel, întregi tomuri), ci vom căuta să ilustrăm imperativul 
abordării în lumina sistemicităţii prin câteva exemple mai puțin 
convenţionale, ocolind problemele amplu dezbătute până acum (cum ar fi 
cea a protecţiei sociale ca urmare a tendinței spre şomaj, a şcolarizării 
managerilor ş.a.) 


Probleme şi conexiuni psihosociale şi naționale 

Se aşteaptă de la întreaga societate o cu totul altă funcţionalitate a 
sistemului nostru economic, pentru care prima problemă socială şi cultural- 
educaţională ce se pune este cea a adaptării, a instruirii, a deprinderii 
întregii noastre populaţii active — şi, în special, a intelectualității tehnico- 
economice — pentru a acţiona în alt fel, conform modului de existenţă al 
noului sistem, răspunzând astfel cerințelor economiei de piață. 

Se zice că oamenii deprinşi să conducă întreprinderi şi sectoare de 
activitate în condiţiile centralismului birocratic nu ar fi apți să conducă în 
condițiile economiei de piață. Problema nu poate fi pusă simplist, 
monocolor. Să distingem cel puţin trei categorii. Cei care au promovat, pe 
scara ierarhiei, pe bază de fanatism sau oportunism politic şi s-au 
complăcut în condiţia de conformişti, de birocraţi obtuzi în fața realităților, 
sunt, într-adevăr, incompatibili cu conducerea unor unități în economia de 
piață. O altă categorie, care a căutat să mențină profesionalismul şi 
corectitudinea, să apere interesele reale ale economiei şi societăţii (şi au 
fost foarte mulţi) merită un tratament cu totul diferit. O a treia categorie sunt 
cei care, în fața incompatibilităților de sistem ale vechii aconomii, «ie 

asemenea cu dorința de a rezolva problemele, au intrat în filierele corupției, 
fără de care, adesea, nu se putea rezolva nimic, mai ales în sfera 
aprovizionării tehnico-materiale a întreprinderilor. S-a dezvoltat la scară de- 
a dreptul astronomică trocul de servicii, condiţionare de serviciu contra 
serviciu, pentru ca treaba să meargă. Oare ce bagaj reprezintă această 
experiență, acum, la intrarea în economia de piață? 

Lucrurile se complică şi în măsura în care în actualele întreprinderi 
de stat se produc, ori s-au accentuat, in ultimul timp, anumite fenomene 
economico-sociale poluante. 

Prima categorie de fenomene negative este scurgerea de forță de 
muncă, în special necalificată (dar nu numai), către sectorul contrabandei şi 
speculei pe cont propriu sau organizate şi chiar a aşa-zisei libere iniţiative 
de tip neproductiv, pentru servicii care nu constituie o prioritate a naţiuni în 
momentul de față. In acest scop se sustrag de la întreprinderi şi din 
comerțul de stat resursele materiale necesare acestor activități, ceea ce 
accentuează penuria în întreprinderi şi pe piaţă. A doua este libera iniţiativă 
licită la locul de muncă, prin care, cu utilajele şi materialele întreprinderii şi 
în timpul de lucru salarizat, se confecționează produse destinate valorificării 
în interes individual. In fine, să amintim fenomenul cunoscut al unei ciudate 
democratizări, deopotrivă a disciplinei şi a intensității muncii, ca şi pe cel al 
agresivităţii revendicărilor ultimative, cu pretenţiile de a se rezolva imediat 
tot ceea ce nu s-a rezolvat în ultimii 25 de ani, fie că este vorba despre 
salarii, fie despre condiţiile de muncă sau despre piesele de schimb etc., 
fără a se avea în vedere interesele 104* generale, ale economiei naţionale, 
ale întregii țări. 

In legătură cu adaptarea întregii populaţii la condiţiile liberei iniţiative 
să mai amintim şi faptul că trei minorități naţionale (evreii, grecii şi armenii), 
care în mod tradiţional au dat dovadă până la război de înclinații predilecte, 
între altele, pentru activități comerciale, nu mai prezintă ponderi 
semnificative în populaţia ţării, ca urmare a emigrărilor în masă care au 
avut loc. Rămâne de văzut cât de repede şi cu ce particularități se vor 
adapta — după 50 de ani de comerţ etatizat - la economia de piaţă 
diversele componente ale naţiunii române, cu trăsăturile lor psihosociale 
caracteristice, de la molcomii moldoveni la mai agerii olteni (cu tradiţiile lor 
de mic comerţ), sau ordonaţii şi perseverenţii transilvăneni, pentru a da 
numai trei exemple. Nu putem însă omite faptul că în ultimele decenii s-a 
realizat o osmoză a populațiilor din diferitele regiuni româneşti, ceea ce a 
dus şi la atenuarea sau amestecul psihologiilor tipice tradiționale. Facem 
această observație, fireşte, fără a avea vreo intenţie de a proceda la 
discriminări în ceea ce priveşte posibilitățile de iniţiativă, inteligență ş.a.m.d,! 

Nu este un secret că una dintre minoritățile naţionale (ca, de altfel, 
şi anumite pături ale populației majoritare) şi-a dovedit şi şi-a pus cu 
operativitate în valoare, în folosul propriu, anumite valențe, anumite 
înclinații, pentru economia de piață — este adevărat, nu cu toate rigorile ei 


104* Precum şi posibilităţile, resursele. 

de legalitate şi nu sub toate laturile ei; dar acest fapt a creat deja, pe lângă 
alte consecinţe, şi o acutizare a unor tensiuni sociale, pentru a căror 
dezamorsare vor trebui depuse eforturi pe multiple planuri; s-a produs şi o 
anumită acumulare de putere financiară. 

De remarcat că acest comportament social al minorităţii naţionale 
respective nu este nici cu totul nou, dar în orice caz nu este tradițional. 
Tradiția etică şi culturală a țiganilor (căci despre ei este vorba) cuprinde 
predilecţia pentru anumite meserii, fizice şi spirituale, respingerea rigorilor 
structurilor statale şi sociale etc., acceptarea şi chiar un anumit cult ai 
cleptofiliei, dar de aici la spiritul pseudo-comercial care s-a edificat în anii 
penuriei ceauşiste, la priceperea de a cumpăra selectiv în stoc, spre 
revânzare speculativă a ceea ce era şi este deficitar, este o distanţă, 
parcursă în mod clar în ultimele decenii, consecutive lichidării nomadismului 
şi localizării acestei categorii a populaţiei în locuințe mizere, devenite 
adevărate ghetouri sordide, în condițiile unei natalităţi-record şi a lipsei 
oricărei preocupări a statului, a societății pentru integrarea socială a acestei 
minorități. 

De altfel, şi în rândurile populației majoritare, a întregii societăți, 
mizeria şi meschinăria ceauşistă au sădit perseverent spiritul de mică 
contrabandă, prin condițiile în care erau puşi cei ce plecau în deplasări în 
interes de serviciu, spre a nu mai vorbi de turişti, atâția câţi erau — pentru a 
putea supraviețui în mod decent în deplasare sau pentru a putea rezolva, 
cu aceste prilejuri, probleme gospodăreşti insolubile altminteri. 

Aşadar, ofensiva spre contrabandă de după liberalizarea paşapoartelor 
nu este un fenomen inedit, ci numai o explozie a unei stări de spirit ce se 
sădise şi se acumulase în pături largi ale populaţiei în timp de decenii, este 
şi ea, deci, o sechelă a ceauşismului — ceea ce nu o face mai puțin gravă. 

Asemenea dezvăluiri şi analize erau înainte vreme tabu. Acum, 
aceste fenomene trebuie investigate cu tact şi obiectivitate şi găsite căi 
realiste de pregătire a populaţiei pentru viață şi activitate cooperantă şi în 
condiţiile unei economii de piață constructive. 

Sunt probleme ce necesită o studiere şi o soluţionare complexe -- 
economică (sub multiple aspecte), socială, psihosocială, cultural- 
educațională (informativă şi formativă), politică, cu luarea în considerare şi 
a impactului național. 


Conexiuni economico-tehnologice, interne-internaționale 

Regimul dictatorial, cu incultura-i caracteristică, a sfârşit prin a 
promova o autarhie absurdă; neînțelegând nimic din principiul avantajului 
comparativ în schimburile internaţionale, din esenţa avantajelor specializării 
şi cooperării, în ultimii 10-15 ani!05* s-a exacerbat imperativul limitării 
importurilor, al soluționării cu forțe proprii a tuturor problemelor tehnologice. 
Prost dotate ca bază materială, lipsite de posibilități de documentare şi 


105+ De fapt, această politică a început mai devreme, încă prin anii '50-'60, dar 
exacerbarea a venit sub psihoza lichidării datoriei externe. 

informare, de contacte ştiinţiiice, tracasate şi descaliticate şi din cauza 
avalanşei de sarcini pompieristice care nu aveau nimic în comun cu o reală 
activitate de concepţie, forțele de cercetare existente erau dispersate pe o 
diversitate fără limite a problematicii, rezultatul fiind o rămânere în urmă 
catastrofală a tehnicității proprii. 

A venit Revoluţia, a venit deschiderea spre lume. Dar unitățile 
economice, inclusiv fostele sau actualele centrale industriale, prezintă 
tentatia de a rezolva toate fostele lor probleme doar cu ajutor tehnic străin. 

Or, în prealabil, se cer a fi analizate asemenea probleme de sistem 
ca posibilitățile de restructurare a economiei în general şi a industriei în 
special, prin limitarea producţiilor mari consumatoare de resurse deficitare 
de materii prime şi energetice, găsirea, în fiecare ramură, a unor criterii 
pentru restrângerea diversității fabricaţiei, pentru specializarea pe produse 
de maximă eficiență. Evident, aceste criterii vor conţine, inevitabil, şi 
conexiuni interramuri, cele de aprovizionare din amonte şi de desfacere din 
aval. Vor tine de prospectarea pieței interne şi a.celei internaționale, de 
prognoza conjuncturii acestora. Vor ține de posibilitățile estimate de a 
obține eficiența economică, dar şi de suportul de concepție, de soluțiile 
funcţionale şi tehnologice, posibil de găsit cu forțe proprii sau / şi în conditii 
de cooperare tehnologică internaţionale. Totodată — neuitând să discutăm 
despre economia de piață — vor trebui pregătite foarte temeinic variantele 
de alternativă, din care să se aleagă sau care să se modifice, să se 
adapteze, în funcţie de condiţiile pietei- internaţionale, de interesele şi 
disponibilitățile eventualilor parteneri străini. 

In perioada de boom de import şi cooperare internaţională, regimul 
dictatorial ne-a dotat cu instalații tehnologice de o diversitate excesivă, 
nejustificată — fiecare de la ce firmă s-a nimerit — complicând la nesfârşit şi 
problemele ținând de piesele- de schimb, de materiale speciale de 
fabricaţie, ca şi de instruirea personalului pentru întretinere şi exploatare. 

Pentru problemele actuale şi viitoare ale tranziţiei spre economia de 
piață, desigur, nu se poate preconiza o uniformitate pe scară natională, 
care ar bloca spiritul de inițiativă şi eficientă economică. Dar nu trebuie să 
se uite că şi în ţările cu cele mai puternice economii de piaţă acționează 
standardizarea tehnică şi că prin intermediul adaptării sau al neadapiării la 
anumite standarde tehnice unele firme caută să penetreze pe piete ale 
concurenţilor sau, dimpotrivă, să se apere de concurenți; deci, acceptarea 
oricărei oferte a vreunui partener străin trebuie cântărită şi în lumina 
implicațiilor sistemice în infrastructura industrială actuală şi viitoare a 
României, sub aspectul condiționărilor şi consecintelor tehnologice (şi 
economice) în ramurile conexe. Poate că, pentru inceput, vom accepta 
orice investiţie de capital străin, chiar dacă aceasta ne va atomiza într-o 
puzderie de dependențe bilaterale față de diverşi furnizori şi clienţi străini, 
cu tehnologiile, materialele, standardele şi piețele lor. Evident, îşi va spune 
cuvântul și experiența, aflată abia în formare, a întreprinzătorilor români, 
care nu ştiu încă cu ce parteneri mai mult decât abili se vor întâlni în 
tratativele lor de comerţ exterior. Prin intermediul mecanismelor de piaţă — 

secondate de programe sprijinite de stat, de instituţii româneşti de 
consulting, entropia 108+ va trebui să fie treptat redusă, constatându-se că 
este mai eficientă o judicioasă corelare a fiecărei cooperări internaţionale 
bilaterale cu integrarea în contextul economic şi tehnologic al economiei 
naţionale a României, aşa cum va evolua ea treptat, căpătându-şi o nouă 
personalitate. Sunt aspecte a căror utilitate va fi pusă în valoare în măsura 
în care vor fi avute în vedere, deopotrivă, de către cei care vor pilota 
atragerea de capital străin în restructurarea industriei, dar şi de câtre cei 
răspunzători de contribuţia şi de viitorul ştiinţei şi tehnologiei româneşti, 
precum şi în cadrul cooperării curente între ministerele de resort ale noii 
echipe guvernamentale, cu contribuţia asociaţiilor profesionale de specialitate. 


Exemplele menţionate — ale unor aspecte psihosociale şi naţionale 
ale adaptării la economia de piaţă şi ale corelării atragerii de capital străin 
cu restructurarea economică şi tehnologică — sunt... numai. exemple. 
Dincolo de semnificaţiile aspectelor discutate în sine rămâne concluzia 
care a constituit mobilul acestor rânduri: apelul la evitarea abordărilor 
punctiforme, a izolării departamentale sau tehnice, la considerarea — chiar 
de către întreprinderi pe deplin autonome, şi cu atât mai mult de către cei 
ce veghează asupra nivelului microeconomic în ansamblul său -— a 
caracterului sistemic, economic-social-tehnologic-naţional-politic-ecologic- 
cultural, intern şi internaţional, a tuturor implicaţiilor problemelor mari şi 
mici, curente şi de perspectivă, generale şi aparent locale. 


106* Gradul de dezordine aleatoare a sistemului; este maxim atunci când există 
aproximativ aceeaşi probabilitate pentru diferitele stări ale sistemului şi scade 
atunci când, pe bază de ordonare, de informaţie, de decizie, un număr redus de 
stări sau o singură stare capătă probabilități mari, pe seama unui nivel general redus 
de probabilitate a celorlalte stări. Entropie mică — specializare selectivă pe priorități; 
entropie mare — toti fac de toate. Aceasta este interpretarea informațională; care ne 
interesează în contextul de față; probabil că multor ingineri le este mai familiară 
interpretarea din termodinamică, unde entropia este mică dacă există un corp cu 
temperatură ridicată şi entropia creşte pe măsura uniformizării temperaturii diferitelor 
corpuri din sistem, pe baza radiaţiei, convecției etc. 

35. Vacanţa s-a sfârşit. Economia — privită cu toată 
seriozitatea (1990) 


Azi, 26.09.1990 


Ritm scăzut de muncă, climat de indisciplină, indolență, pasivitate, 
lipsă de responsabilitate şi de interes față de rezultatele economice şi 
sociale ale activității desfăşurate. 

Sustrageri, specula, contrabandă. 

Producție redusă. 

Înrăutățirea calității (cu unele excepții, unde calitatea s-a îmbunătăţit). 

Stare de incertitudine. Necorelări. 

Creşteri de consumuri, de costuri, reducere generală a eficienţei 
economice, 

Deficit valutar acut. 

Blocaj în lanţ în aprovizionarea tehnico-materială. 

Din toate acestea — aprovizionarea nesatisfăcătoare a populaţiei, 
tendință de scădere a nivelului de trai. 

Ultimele luni nu au adus vreo îmbunătăţire sensibilă a situației din 
economie. Importante resurse materiale şi valutare alocate în primele 8 luni 
ale anului au fost consumate fără să se poată întrezări începutul unei 
traiectorii de redresare a funcţionalității economiei. 

Continuarea actualelor stări de lucruri nu mai este posibilă. 
Resursele care să alimenteze o economie ineficientă s-au epuizat. lar 
poporul care a înfăptuit Revoluţia are dreptul să găsească şi să poată 
cumpăra în magazine cele necesare traiului. 

Se impune şi este de aştepiat o urgentare drastică a ansamblului 
măsurilor de reformă economică apte să conducă, prin stimulentele 
economice necesare, la eficientizarea imediată a întregii activităţi. Ceea ce 
va însemna un efort general de inițiativă, creativitate, organizare şi 
disciplinare din partea tuturor factorilor din economie, pentru trecerea 
rapidă de la calea definitiv înfundată a soluțiilor birocratice centralizate la 
cea a acțiunii locale, a automişcării întreprinderilor, a cooperării lor pe bază 
de interese comerciale, a câştigului meritat prin muncă susţinută, imaginativă 
şi perseverentă, a ordinii şi respectării legalităţii. Nici o economie nu a 
prosperat altfel, nu a putut asigura creşterea nivelului de trai şi înfăptuirea 
de programe sociale aitfei, nu a supraviețuit altfel. 

Trebuie privit în față şi adevărul că nu mai este posibilă continuarea 
din inerție a tuturor proceselor productive, deopotrivă a celor mai eficiente şi 
a celor mai ineficiente, şi că o serie de capacităţi pentru care nu avem 
resurse vor trebui să-şi limiteze sau chiar să-şi oprească activitatea. În 
aceiaşi timp, într-o serie de procese şi activități este mare lipsă de forță de 

muncă. Societatea va avea să realizeze, printr-un efort general, recalificarea 
şi deplasarea posibilă a fortei de muncă din activităţile care se restrâng în 
cele care aşteaptă întăriri 197+, iar acest efort, dificil şi dureros, este 
inevitabil şi va forma obiectul măsurilor sociale, cu prioritate. 

Măsurile de reformă economică sunt ierarhizate de obicei după 
importanţă, după profunzime. Dacă punem în faţă criteriul stringenţei pentru 
oprirea imediată a deteriorării în continuare a situației economice, pachetul 
de urgenţă ar cuprinde; | 

e liberalizarea prețurilor prin: negocieri între furnizori şi clienţi, 
luând ca referință preţurile de pe piața europeană pentru produse similare 
funcţional şi calitativ (cu excepția, după cum se ştie, a unor preţuri pentru 
produse alimentare şi servicii de primă necesitate, care vor continua să fie 
susținute de către stat, a unor prețuri de importanță generală pentru 
economie, care vor continua să fie administrate de către stat, şi a prețurilor 
de monopol al producătorilor interni, care vor fi arbitrate de către stat); 

+ realizarea unei elasticități în salarizare, care să permită venituri 
mai mari pentru cei care contribuie efectiv la veniturile întreprinderii (ceea 
ce va face, totodată, ca înseşi colectivele să elimine balastul de personal 
care ia salarii fără să producă). În functie de rezultanta generală a liberalizării 
prețurilor, va urma, în caz de necesitate, creşterea corespunzătoare a 
salariilor şi a pensiilor; 

e punerea pe baze comerciale descentralizate a tot ceea ce până 
acum s-a numit aprovizionare tehnico-materială, dar în condițiile precare 
ale deficitului valutar şi ale lipsei de convertibilitate; 

e  urgentarea pregătirii şi organizării societăților comerciale şi a 
regiilor autonome; constituirea reală a structurilor lor complete, pentru o 
funcţionare autonomă viabilă, fără tutela fostelor centrale industriale şi fără 
tutelă curentă din partea departamentelor; 

e ordine şi disciplină, prevenirea fenomenului infractional; 
responsabilitate în gestiunea şi paza valorilor materiale încredințate; 

e un nou pas de apropiere spre convertibilitatea leului; 

+ perfecționarea sistemului de impozite; 

+ ajutorul de şomaj diferențiat, în funcție de cauzele care au 
provocat şomajul, de durata acestuia şi, poate, de alte conditii; 

e instituirea falimentului pentru întreprinderile care nu vor avea 
încasările necesare pentru a-şi efectua plățile; 

+ unsistem eficient şi elastic de creditare; 

« liberalizarea comerțului exterior, deşi într-un moment în care 
posibilităţile valutare pentru importuri sunt minime; înlocuirea în cât mai 


107* A fost o viziune utopică, sau, în faptul că a predominat excedentul de 
forță de muncă s-a manifestat — în spatele vorbelor fără acoperire despre 
“retehnologizare” -- lipsa unei politici de încurajare şi orientare a înnoirii 
tehnologice, de asigurare a competitivităţii, de promovare a unor nişe de realizare 
şi desfacere a unor produse cu grad ridicat de prelucrare? 

mare măsură a dotărilor cu valută (cerem cât putem, statul are, statul n-are 
etc.) prin sistemele de creditare cu valută. 

Vom depinde, în tot ceea ce vom face, de calitate, de progresul 
tehnic. În primul rând — ordine tehnică, normalizare a proceselor 
tehnologice. Atragere maximă a cercetării şi proiectării, a tuturor forțelor de 
concepție proprii. Continuarea antrenării capitalului străin în investiţii de 
retehnologizare şi dezvoltare. 

Vacanța de responsabilitate economică s-a sfârşit. Şi pentru 
salariați, şi pentru directori, şi pentru sindicate cu grevele lor, şi pentru 
ministere cu departamentele, direcţiile, diviziile şi tot ce s-a mai născocit în 
ultimul timp (în loc să se reducă), şi pentru legislatorii care ne pregătesc 
minunata privatizare de peste doi ani, lăsând să treneze ceea ce arde — 
prețurile şi tot restul care trebuie pentru ca economia să funcţioneze, ca 
economie, azi. 

Vom plăti greu fiecare zi de întârziere în trecerea de la birocratism 
economic la inițiativă economică. 

36. Declinul economic — element favorizant pentru trecerea 
la o economie de piață ? (1990) 


Lumea, azi, nr.34 / 23.8.1990 


Un paradox. O afirmaţie care poate şoca: declinul economic din 
ultimele luni constituie un element favorizant pentru trecerea la economia 
de piață. (Lumea, azi, nr. 38 / 9 august 1990, pag. 4-5). llie Şerbănescu, 
aflat mereu în actualitatea problemelor de cel mai mare interes, aduce în 
atenţie o teză, cu cert caracter de surpriză în contextul multitudinii de 
puncte de vedere şi controverse referitoare la problematica trecerii 
României la economia de piață. Afirmația este într-adevăr şocantă, şi şocul 
este cu atât mai puternic, cu cât tematica problemelor economice stringente 
ale României de azi, a tranziţiei la economia de piață, constituie un 
domeniu în care autorul şi, în general, revista Lumea, azi s-au înscris 
printre deschizătorii de drumuri ai publicisticii româneşti. De altfel, putem 
afirma fără a greşi că studiile şi luările de poziţie pe care autorul şi revista 
le-au tipărit depăşesc, ca fond, sfera strictă a publicisticii, intrând în 
dezbaterea de specialitate asupra problemelor economice şi politice de 
interes naţional. 

Dar dezbatere înseamnă argumente pro şi contra... 

Prezentând multiplele laturi negative ale gravei moşiteniri 
economice, autorul arată, pe bună dreptate, că aceasta este intactă, Și, în 
plus, pe lângă faptul că s-au menţinut tarele moştenite, față de decembrie a 
scăzut producția, ceea ce, în condiţiile actualelor structuri este bine, afirmă 
autorul, pentru că redresarea producției în întreprinderile industriale 
producătoare de pierderi nu ar duce la nimic altceva decât la o accentuare 
a pierderilor. Faţă de decembrie, au fost pierdute: echilibrul bugetar intern 
şi echilibrul din conturile externe. Tot numai reforma spre o economie de 
piaţă este unica soluție. Faţă de decembrie, se munceşte mai puțin, din 
cauza reducerii săptămânii de lucru, reorganizărilor sindicale, acțiunilor 
revendicative, dar şi consecinţelor tuturor acestora în lanţul aprovizionării 
tehnico-materiale. Şi nu există nici o modalitate de a ieşi din cercul vicios... 
decât introducerea urgentă, fermă şi pe o scară de ansamblu a regulilor 
economiei de piață în relaţiile de muncă şi salariale, adică atât a 
stimulentelor materiale cât şi a coerciţiilor economice, în funcție de 
rezultatele financiare. O întoarcere la vechile metode de salarizare... şi la 
fostele reglementări ale relaţiilor de muncă... nu mai este nicicum posibilă. 

Din textul dens de adevăruri de primă importanţă al articolului la 
care. ne referim, am extras numai pe cele prin care autorul justifică în mod 
definitoriu existența paradoxului pe care îl supune atenției cititorului. Toate 
aceste adevăruri în sine sunt judicioase, pertinente, incontestabile. Şi 
totuşi... 

Dictatura comunistă a susținut timp de decenii lozinca incompetentă 
şi antieconomică a utilizării complete a capacităţilor de producţie. Gradul de 
utilizare a oricăror capacităţi de producţie are o valoare de optim economic, 
aşa cum o are viteza unui automobil sau sarcina unui motor, optim dincolo 
de care pierderile cresc excesiv şi eficiența scade. Pentru a fi eficient 
utilizate în ansamblul lor, pentru a face faţă fluctuaţiilor pieței şi 
neprevăzutului intern şi exterior, o parte din fiecare capacitate trebuie să fie 
în rezervă; trebuie să existe stocuri intermediare optime pe fluxul de 
fabricaţie etc. Nu există utilizare completă a unor capacități, tot aşa cum pe 
o şosea ocupată complet cu autovehicule, bară în bară, practic nu se mai 
poate circula. Traficul este maxim atunci când există o anumită distanță 
între vehicule, deci, o anumită încărcare incompletă a capacității de 
transport pe şosea. 

Oare, încărcarea din 1989 a capacităților de producţie a fost 
completă, maximă, iar acum suntem la încărcarea optimă, inferioară celei 
complete? Nu (în cazul general), pentru că şi în trecut încărcarea completă 
era numai o lozincă, pretext pentru planuriie nerealiste a căror neîndeplinire 
să conducă la amputarea veniturilor salariaților, dar încărcarea reală era, cu 
rare excepții, sub valoarea de optim economic, din cauza pompierismelor 
dezorganizatoare, aprovizionării tehnico-materiale birocratice, necorelărilor 
de indicatorii, deficienţelor de calitate ş.a.m.d. 

Este adevărat că, după decembrie, în mod deliberat a fost redusă 
alimentarea cu energie (şi cu alte resurse) a marilor consumatori industriali, 
pentru a asigura aprovizionarea cu prioritate a populaţiei; au fost oprite 
unele instalații depăşite ce funcționau cu randamente inadmisibil de 
scăzute, au încetat în mod deliberat activitățile productive sau, după caz, de 
investiții la unele obiective absurde, fără justificare economică. Este bine că 
s-au limitat acele producții pentru export al căror aport valutar net (ținând 
seama şi de importurile de materii prime şi de resurse energetice necesare 
peniru realizarea exporturilor) era redus sau chiar, uneori, negativ, adică 
din anumite exporturi rezultau, net, cheltuieli de valută! 

Dar toată industria noastră lucra numai cu pierderi? Nu existau şi 
ramuri sau procese sau produse rentabile, utile, necesare? Oare, la limită, 
optimul economic al etapei constă în închiderea tuturor întreprinderilor, 
încetarea întregii activități economice, pentru că este cu pierderi şi 
necompetitivă? Din ce vom trăi? 

Pe măsură ce anumite procese mari consumatoare de resurse şi 
ineficiente s-au restrâns, era normal ca altele, comparativ mai eficiente, 
chiar dacă aflate sub nivelurile de eficiență realizate pe plan mondial, 
descătuşate însă de efectul paralizant al indicaţiilor, al unei planificări 
incoerente, al asaliturilor ş.a.m.d., având acces şi la resurse disponibilizate 
de la prima categorie de procese, să se fi dezvoltat. Numai prin aceasta, 
fără nici un alt element de progres tehnic şi economic, şi tot s-ar fi obținut o 
creştere față de trecut a eficienţei medii pe economie. N-a fost să fie aşa şi 
nu este în folosul nimănui, inclusiv al reformei, că n-a fost aşa. 

lranziţia de la o economie planiticata centralizat in mod rigid la o 
economie de piață presupune o creştere a operativităţii şi a flexibilităţii în 
economie, între altele, prin stocuri, prin disponibilităţi de toate tipurile — de 
capacităţi de producție, de produse finite, de capital, de valută, de forță de 
muncă, Se ştie ca una dintre condiţiile trecerii la convertibilitatea monedei 
naționale constă în existența unor rezerve de mărfuri şi de valută la nivelul 
necesarului pentru 6-8-10 luni. Şansa de a obține credite este direct 
proporţională cu gradul nostru de solvabilitate. Volatilizarea stocurilor de 
produse (golirea magazinelor, inclusiv a magaziilor întreprinderilor şi a aşa- 
ziselor foste sau actuale baze de aprovizionare), ca şi încordarea la extrem 
a balanțelor materiale, financiare şi valutare, nu ne-au apropiat, deci, de 
reforma economică, ci ne-au depărtat. 

Acelaşi lucru se poate spune în legătură cu faptul că, încasându-se 
mai mult, se munceşte mai puţin. În primul rând se slăbeşte moneda 
națională, suntem împinşi spre inflatie. Deşi istoria — inclusiv cea recentă — 
cunoaşte tări prospere în condițiile unei inflaţii substanţiale... să fie la ei! Au 
ei alte suporturi economice şi tehnologice ale prosperității, ale competitivităţii, 
pe care noi nu le avem. Inflatie este în fond o instabilitate financiară, care 
nu numai că volatilizează micile economii adunate prin muncă, dar 
îndepărtează pe parteneri - nu de aceasta avem nevoie, inclusiv în 
economia de piaţă, unde contăm pe atragerea de capital străin. In al doilea 
rând, orice investitor îşi îndreaptă atenţia spre unități eficiente, care să-i 
aducă profit, pe a căror seriozitate să se poată bizui; starea generală ce 
iresponsabilitate şi delăsare nu este tentantă pentru nimeni. În al treile- 
rând, eram şi aşa necompetitivi prin costurile pe unitatea de produs şi prin 
calitate — nu ne-am apropiat, ci ne-am depărtat, deci, de economia de 
piață, dacă aceşti parametri s-au înrăutățit în continuare, pentru că 
economia de piaţă fără competitivitate, care să permită la rândul ei 
convertibilitate, nu înseamnă altceva decât inflaţie şi şomaj în masă. În al 
patrulea rând, cum ar afecta acestea din urmă stabilitatea politică în țară, 
ținând seama de dispozitivul de forțe sociale şi de starea lor de spirit, aşa 
cum s-au manifestat din decembrie încoace? Pentru credibilitatea noastră 
față de organizaţiile internaţionale, fată de guverne şi față de investitori şi 
parteneri comerciali, numai de o sursă suplimentară de instabilitate politică 
nu aveam nevoie. Sunt probleme cu care consider că trebuie umblat ca 
printre bibelouri de portelan, dar către care unii se (şi ne) îndreaptă cu paşi 
de elefant... (în aceeaşi direcție acționând, de altfel, toți promotorii chiulului, 
delăsării şi neglijării calităţii în întreprinderi). 

Şi, în fond, este oare important să apreciem dacă ne-am apropiat 
sau nu de economia de piaţă, dacă este bine sau este rău că evoluțiile au 
fost cele atât de clar prezentate în articolul la care ne referim? Ne ocupăm 
de un simplu exercitiu axiologic, cu iz moralizator? Suntem, poate, dintre 
mulți înţelepţi care se arată după război? 

Din ianuarie încoace, şi domnul llie Șerbănescu, şi subsemnatul, şi 
alții — fiecare, cu accente şi nuanţe proprii — am scris mereu, am insistat, 
am clamat, şi în presă, şi nu numai în presă, că economia nu trebuie lăsată 

să se rostogolească În prăpastie, că este nevoie de acțiuni respensabile 
spre economia de piață nu numai în sine, ci ca factor, ca instrument 
imediat, urgent, imperativ, al redresării şi dezvoltării economice, ca singurul 
factor şi instrument apt să blocheze pulverizarea economiei în haos, să 
redreseze, să relanseze şi să eficientizeze economia, în condiţii de 
democrație. 

Din păcate, preocuparea generală a fost şi încă mai este economia 
de piaţă de poimâine şi de mâine, lăsându-se azi-ul în bătaia valurilor — fie 
ale vechilor concepte şi metode administrativ-birocratice-planificatorice 
(vopsite), fie ale unor măsuri izolate, disparate, insuficient corelate şi, prin 
aceasta, distuncționale, fie pur şi simplu ale stihiei economice. Se mizează 
pe o singură carte: privatizarea. importantă, esenţială, dar, inevitabil, cu 
bătaie lungă. Cât de adânc se va mai prăbuşi în prăpastie economia 
noastră până în perioada când privatizarea va deveni eficientă la scara 
economiei naționale? 

Nu există cale (neexplozivă) de trecere la economia de piaţă fără un 
mecanism de piață coerent, consecvent şi operant (conceput şi aplicat 
imediat pentru actuala etapă — dacă nu este deja prea târziu, ca un sistem 
funcțional sub toate aspectele sale) şi fără lichidarea sechelelor 
birocratocraţiei. Altminteri, handicapul creşte la dimensiuni irecuperabile. 

Este, poate, ceasul al treisprezecelea pentru a se trece, în 
sfârşit, la acțiune. Concluzie identică, de altfel, cu mesajul articolului 
la care ne-am referit. 

37. Banul, nu planul (1990) 


Azi, 23.08.1990 


De unde au întreprinderile bani să plătească salarii, dacă se 
munceşte puțin (şi prost)? Cadouri băncile nu fac şi nici la credite nu suni 
largi. Înseamnă că întreprinderile au bani din ceea ce încasează pe marfa 
vândută, minus ceea ce plătesc pentru materialele, piesele şi utilajele 
cumpărate şi pentru diverse prestații, minus impozitele datorate statului. 
Înseamnă că babilonia producţiei scăzute şi a salariilor crescute vine din 
două elemente mari care pot să nu fie în regulă: prețurile (şi cele cu care 
întreprinderile vând produsele lor, şi cele cu care cumpără de la furnizori) şi 
impozitele (şi mai este un element, despre care vom vorbi cu alt prilej — 
amortismentele). 

Pentru o mai bună înţelegere, să considerăm toată industria 
României ca o singură întreprindere mare, ca un singur pătrat într-o 
organigramă. Dacă producând mai puţin industria noastră câştigă mai mult, 
înseamnă că, pe ansamblu şi în medie, prețurile pe care le încasează 
pentru produsele prelucrate sunt prea mari şi preţurile pe care le plăteşte 
pentru materiile prime sunt prea mici. Aceeaşi concluzie se desprinde şi în 
lumina cererii şi ofertei: dacă nu producem pentru că nu avem 
aprovizionare suficientă, Înseamnă că nu ne plătim suficient furnizorii 
(inclusiv furnizorii de piese de schimb, de a căror lipsă ne plângem atâta). 

A fost difuzat recent în economie un document care produce uimire — 
o hotărâre prin care se reglementează eliberarea fondului de salarii în 
funcţie de programe de producție pe care şi le fac întreprinderile şi de 
norme de muncă pe care tot întreprinderile şi le-au modificat cum au vrut în 
ultimele luni. Monument nu numai al birocraţiei (lunar trebuie făcute şi 
aprobate câte două rânduri de lucrări uriaşe), dar şi al inoperanţei 
economice. Dovadă eiocvenţă a virulenței rutinei planificatoriste, a stilului 
de a combate efectul, şi nu cauza, rezultat al faptului că încă nu s-a ajuns 
să se înțeleagă că în orice economie şi, cu atât mai mult într-una care se 
declară de tranziție către economia de piaţă, actionează banul, nu planul, 
programul sau orice alt surogat al acestuia. Desigur, planul rămâne ca un 
instrument de orientare a agenților economici, cum bine se arată în toate 
documentele oficiale şi neoficiale ale ultimului timp, dar nu ca instrument cu 
putere normativă, de acţiune coercitivă directă. Tot ceea ce consfinteşte 
sau reintroduce sarcini fizice detaliate, individualizate, în expresie naturală 
(altfel decât, cel mult, ca fundamentare pentru influențe generale, medii, pe 
categorii, asupra preţurilor şi impozitelor), este pas înapoi, nu pas înainte 
către economia de piaţă. 

lar preturile? Nici usturoi n-au mâncat, nici gura nu le miroase, în 
toată această problemă. Departamentul pentru prețuri nu ştie şi nu vrea să 
ştie nimic altceva decât să propage în întreaga economie efectul scumpirii 
materiilor prime şi al resurselor energetice, conducând la creşterea 
generală a prețurilor, în loc ca creşterea prețurilor la materiile prime şi 
energie să stimuleze atât producția cât şi economisirea acestora şi 
reducerea beneficiilor excesive la anumite industrii prelucrătoare, 
- obligându-le la rândul lor să producă, să producă bine, pentru a putea trăi. 

Trei remarci. Prima — desigur, discutăm problemele la scară 
națională, în medie şi, față de ansamblu, pot exista numeroase exemple 
concrete de excepții, de abateri în oricare dintre sensuri. 

A doua remarcă. Poate că într-o societate democratică este bine ca 
opinia publică să fie informată despre faptul că în jurul problemei 
nepropagării automate la produsele prelucrate a creşterilor de preţuri la 
materiile prime şi energie în condiţiile concrete ale tranziţiei există 
controverse care durează de multe luni; că departamentului pentru preţuri i 
s-au semnalat aceste probleme în martie (dacă nu chiar mai devreme), că 
în aprilie au avut loc dezbateri aprinse, că inclusiv pentru acest motiv (după 
cum se cunoaşte dintr-un interviu acorda! unui ziar confrate chiar de câtre 
unul din conducătorii departamentului pentru prețuri), iucrarea întocmită de 
departament a fost respinsă de guvern ia 6 iulie, că suntem la sfârşit de 
august şi problema prețurilor pe ansamblul economiei este cam tot acolo 
unde a fost, cu toate consecințele dezastruoase asupra posibilității de 
reglare a economiei — şi, în special, a industriei, 

A treia remarcă. Se poate obiecta: ce roi are departamentul pentru 
prețuri într-o economie care se vrea şi se pretinde de piață, unde preţurile 
se stabilesc pe bază de cerere şi ofertă intre agenţii economici interesaţi? 
in orice stat evoluat şi democrat, în orice economie liberală contemporană 
există legi şi sunt instituite mecanisme antimonopol, iar în economia 
noastră, până la convertibilitatea leului, până la echilibrarea balanței 
valutare şi a balanței comerciale externe şi până la desființarea centralelor 
industriale şi a surogatelor acestora se manifestă monopolul producătorului, 
iar apărarea economică antimonopol a clienţilor trebuie exercitată cu 
mijloace sociale. In acest context se înscrie şi arbitrajul contractual între 
agenții economici, inclusiv asupra prețurilor, în caz de divergență între 
furnizor şi client, arbitraj prevăzut să existe în cadrul camerelor de comerț şi 
industrie şi care, deocamdată (şi, pentru anumite categorii de produse, şi 
pe termen mai !ung), este normal să fie la nivel guvernamental, deci — 
printr-un organ de stat pentru prețuri. 

Revenind la problema prețurilor pentru produse prelucrate, optica 
adânc implantată de mecanismele anti-economiei planificatoriste consta în 
faptul că prețul este suma costurilor şi a beneficiului ce decurge automat 
din rentabilitatea planificată. Încă nu se înțelege faptul că prețul este cel 
care se stabileşte pe piaţă, în echilibrul de interese între furnizor şi client, 
intre ofertă şi cerere; din preţ se scad costurile, iar beneficiul este ce 
rămâne, cât rămâne, dacă rămâne. În situaţia în care am avea 

convertibilitate, echilibru valutar etc., preţul intern ar îi obligatoriu în jurul 
celor de pe piața europeană sau mondială pentru produse similare (inclusiv 
calitativ şi ca termene de livrare). Până la convertibilitate şi la echilibrul 
valutar, a ne apropia de economia de piaţă înseamnă, între altele — dar 
printre primele priorităţi - a ne apropia de prețurile practicate pe piața 
internaţională (medii, marginale, altele — să nu intrăm în detalii de 
specialitate). Treptat, ținând seama de fel de fel de condiţii locale speciale, 
dar ştiind că acolo urmează şi trebuie să ajungem. Deci, industria noastră 
prelucrătoare este între nicovala prețurilor internaționale pentru produse 
echivalente, calculate în lei la cursul valutar (a cărui corectă stabilire este o 
problemă aparte, în sine), şi ciocanul preţurilor la materiile prime. Dacă în 
aceste condiţii industria prelucrătoare poate mări salariile — să le mărească. 

Aici este cheia problemei, nu în lucrări birocratice în care se poate 
scrie orice, în timp ce banii se scurg şi se devalorizează necontrolat. 

38. Către ce tindem (1990) 


Azi, 23.10.1990 


Privite într-un ansamblu indisolubil, printre problemele mari ale zilei 
trebuie să notâm: | 

- oprirea declinului economic, relansarea activităţilor productive şi 
comerciale pentru a ajunge la o creştere a gradului de acoperire cu mărfuri 
alimentare şi industriale a pieței interne şi la echilibrarea balanței de plăți 
externe, pentru a putea tinde spre o imbunătăţire treptată a condiţiilor de 
trai, de alimentaţie, de sănătate, de acces la cultură pentru cetățenii țării; 

— crearea unui climat de linişte şi ordine socială, de responsabilitate 
şi disciplină civică, de solidaritate umană şi participare bazată pe motivație 
Şi interes, la efortul național de redresare şi dezvoltare (dar şi ia anumite 
sacrificii temporare pe care această redresare nu le va putea evita, din 
păcate); 

— stăvilirea fenomenului infracţional, sub toate aspectele sale, 
asigurarea liniştii şi a securităţii persoanelor şi a bunurilor lor, apărarea 
avuţiei agenților economici şi a desfăşurării normale a proceselor din 
economie şi societate. 

Oprirea declinului economic şi relansarea activităților productive şi 
comerciale sunt indisolubil legate, la rândul lor, de mai mulți factori. Este 
necesar cadrul juridic, instituțional şi operaţional prin care să realizăm 
punerea în mişcare şi valorificarea inteligenței, calificării, iniţiativei şi muncii 
proprii, la toate nivelurile. În particular, noul sistem de prețuri are menirea 
de a conferi viabilitate proceselor din economie, de a stimula eficientizarea 
(chiar dacă va antrena şi fenomene negative, tot mai greu evitabile). Mai 
departe, pe această bază, precum şi în condiţiile asigurării climatului de 
democraţie, linişte şi ordine socială — atragerea largă a capitalului străin, în 
modalităţi avantajoase atât pentru investitorii străini cât şi pentru noi; avem 
nevoie de acces, deopotrivă, la sursele de finantare şi la tehnologiile şi 
relaţiile comerciale pe care participarea străină ni le poate oferi. Această 
participare trebuie să poată fi realizată sub toate formele — prin diferitele 
modalități de privatizare, prin proiecte în comun şi societăți mixte, prin 
credite. 

O problemă cheie, vitală atât pentru momentul imediat cât şi pentru 
perspectivă, o constituie cea a structurilor economice şi, în particular şi în 
special, a structurilor industriale. După cum se ştie, cu munca, sudoarea şi 
privațiunile întregului popor au fost realizate structuri industriale neraţionale. 
Pe de o parte, avem numeroşi coloşi metalurgici, chimici şi petrochimici 
s.a., a căror functionare ridică mari probleme legate de asigurarea din 
import a resurselor energetice şi de materii prime necesare; o serie de 

instalaţii tehnologice învechite ne conduc la consumuri specifice mari, ne 
obligă să limităm fabricaţia la produse brute, de calitate scăzută, la care 
obținem o eficienţă economică scăzută. Pe de altă parte, avem numeroase 
mari combinate de utilaj greu, de utilaj tehnologic, de construcții de maşini 
în general, pentru care fie nu există decât parţial încărcare cu comenzi, fie 
nu avem sau nu avem încă soluții moderne, competitive sub aspect 
funcțional, constructiv şi tehnologic, ale utilajelor care să fie fabricate în 
aceste întreprinderi. A fost şi va fi în continuare nevoie să fie oprite, 
temporar sau definitiv, anumite procese tehnologice poluante - se cunosc 
situaţiile la Suceava, Copşa Mică şi altele. S-ar mai cuveni, de altfel, să fie 
aplicate restricții în funcţionarea instalațiilor mari consumatoare de apă, cel 
puțin ca urmare a secetei prelungite. 

Oprirea sau încărcarea numai parţială a tuturor acestor categorii de 
capacități de producţie ridică marea problemă a ocupării personalului 
respectiv, după caz, fie temporar, fie definitiv — prin reprofilare, recalificare, 
reorientare. intervine, totodată, o limitare în volumul activității economice. 
Dar, trebuie să poată fi dezvoltate puternic, pe lângă agricultură şi sfera 
serviciilor, şi o serie de sectoare rămase în urmă, unde cerințele pieței nu 
sunt acoperite — industriile uşoară, alimentară, extractivă, anumite materiale 
şi elemente pentru construcții, bunuri de consum de folosință îndelungată 
de profil tehnic ş.a. — să poată fi cât mai curând ridicate la niveluri de 
competitivitate o serie de alte produse exportabile, cu care să putem 
echilibra balanta valutară. 

Rezultă că nu ne este indiferent ce şi cât producem, ce instalatii 
pornim să le modernizăm sau nu, chiar şi pentru ce suntem dispuşi sau nu 
să primim investiții de capital străin. Avem nevoie de criterii şi de 
instrumente juridice şi financiare care să ne înscrie în mod credibil pe o 
traiectorie de redresare economică, dar, în acelaşi timp, să marcâăm un 
început de restructurare în direcția dezvoltării proceselor care să ne asigure 
produsele deficitare pe piata internă, produsele exportabile în mod eficient, 
încărcarea capacităților de producţie nepoluante existente, reprofilarea sau 
lichidarea unor capacităţi care nu răspund acestor criterii. 

Altă cale nu avem. 

39. Scrisoare deschisă (1991) 


Domnului Redactor-şet al ziarului AZI 
Azi, 8.2.1991 


Domnule ESRC ei, 

Cel care vă scrie aceste rânduri este unul dintre cei care au obiecții 
profunde față de modul în care a fost guvernată economia în perioada 
postrevoluționară, faţă de modul. dezordonat şi inconsecvent în care s-a 
acționat pentru atât de necesara reformă şi pentru asanare şi vitalitate în eco- 
nomie, față de faptul că, în loc să i se mobilizeze cu mijloace de cointeresare 
forțele şi posibilitățile, economia a fost paralizată printr-o interminabilă 
reorganizare şi lăsată pradă vechilor metode birocratice şi centraliste de 
conducere. Greşit concepută şi condusă, reforma proliferează prin laturile sale 
negative, stârnind indignarea justificată a populației, iar efectele ei benefice 
aşteptate, pentru relansare şi eficientizare, întârzie inadmisibil. Situaţia 
economică este în curs de agravare rapidă: trimestrul | 1991 va aduce grele 
consecințe sociale, pentru prevenirea şi atenuarea cărora s-a făcut mult prea 
puțin, Este adevărat că, în acelaşi timp, guvernul a făcut şi face pregătiri 
sârguincioase şi temeinice pentru economia de piaţă viitoare, dar trecerea se 
face printr-o derută economică profundă, printr-un blocaj economic mult mai 
sever decât cel din perioada sfârşitului dictaturii, iar măsurile administrative 
luate disparat şi pompieristic nu fac faţă şi nu rezolvă problemele. 

Este răspunderea guvernului nu numai în sine, ci şi pentru că, pe tot 
parcursul anului 1990, au existat sugestii, critici, propuneri din partea multor 
specialişti, iar guvernul le-a ignorat. Guvernul lucrează "in spatele uşilor 
închise", insensibil la semnale... eee ea ceace ee 

Desigur, în aceste zile guvernul şi di prim- -ministru marchează 
victoria meritată a admiterii României la Consiliul Europei, cea a obținerii 
unor importante credite şi altele. Peste aceste şi multe alte succese vizibile 
ŞI realizări care vor rodi mai târziu nu doresc să trec. Dar erorile de conducere 
și de administrare a economiei, de concepere a mersului reformei, ne conduc 
acum spre o gravă adâncire a crizei economice... eee ee ceas 

Consider că nu există decât două căi posibile: 

- Sau dreptul de a critica guvernul şi de a avansa şi susține strategii 
de alternativă... este recunoscut, respectat şi asigurat practic... 

- Sau acest lucru este interzis.. În acest caz, vă rog ca, începând cu 
numärul următor publicării acestei scrisori, numele meu să nu mai 
figureze ca membru al ... Colegiului director al ziarului... 

Vă mulțumesc... Vă urez ... etc. 


4 februarie 1991 

40. Despre creditarea activităților productive în sectorul 
privat (1996) 


Mesagerul economic, 24.6.1996 


În condiţiile actuale ale lipsei de capital, cererea de credit este mult 
mai mare decât oferta, astfel încât agenţii economici se plâng, pe bună 
dreptate, de dificultăţile de obținere a creditelor. Ceea ce este regretabil 
este faptul că întreprinderile mici şi mijlocii obțin cu greutate credite, în timp 
ce se află adesea, din presă, despre credite enorme acordate unor mega- 
afacerişti, credite care nu ar fi fost posibile dacă s-ar fi respectat toate 
condițiile ce se impun solicitantului de rând. De asemenea, se cunoaşte 
faptul că o serie de linii de creditare externe sunt folosite în măsură redusă, 
ajungându-se la situația absurdă a plății, de către România, a unor 
penalități pentru neutilizarea acestor linii de creditare externe. 

Situația accesului dificil la credite este generală, dar ea este mai grea 
în domeniul activităţii productive, din câteva motive bine cunoscute. 
Comparativ cu alte activități, pentru cele productive sunt, de regulă, mai mari: 

— dimensiunile investițiilor necesare şi, deci, dimensiunile creditelor 
solicitate; totodată — volumul resurselor de care trebuie să dispună solicitantul, 
ştiind că nu se acordă credite pentru întreaga investiție; de asemenea, pentru 
solicitantul de credit, este mai mare dimensiunea garantiilor necesare; 

— complexitatea investițiilor (utilaje diverse, amenajări etc.) şi 
volumul cheltuielilor pregătitoare necesare pentru studii de fezabilitate, 
proiecte, obținere şi negociere de oferte etc., 

— intervalul de timp între momentul investiţiei şi începutul acumulării 
de venituri şi, deci, perioada de graţie necesară; 

— durata ciclului tehnologic şi financiar, deci: durata de recuperare a 
investiţiei şi, în consecinţă, perioada de rambursare a creditului. 

Dificultăţi similare apar nu numai în cazul investiţiilor pentru 
producție, ci şi pe parcursul activității productive propriu-zise, curente, 
datorită varietății aprovizionării necesare pentru producție şi duratei ciclului 
tehnologic. In fine, o categorie specială de dificultăţi, legate de imobilizări 
de resurse financiare, intervine în relația producție — comerţ, în acele ramuri 
în care este uzuală decontarea câtre producător pe măsura desfacerii 
mărfurilor în rețeaua de distribuţie. 

Rezultă, din cele arătate, două categorii de concluzii: pentru 
întreprinzători şi pentru stat şi sistemul bancar. 

Pentru întreprinzători, este necesar ca investițiile productive să fie 
riguros dimensionate — la nivelul posibil impus de condiția îndeplinirii 
cerințelor de garantare. O investiţie productivă trebuie să fie gândită 
etapizat, astfel încât se obțină, întâi, credit pentru o primă tranşă, aptă să 
funcționeze şi să producă independent, rambursându-se, astfel, creditul. 
Tranşa realizată trebuie să poată constitui, apoi, garantie sau / şi contribuție 
proprie a investitorului pentru un credit viitor şi să poată funcţiona în 
conexiune cu investiţia de extindere ce se va realiza prin acest credit viitor 

(deşi există şi varianta valorificării — vinderii — primei tranşe, dar această 
variantă este legată de cheltuieli şi pierderi suplimentare). Trebuie spus că, 
în lumea bancară, rambursarea corectă a unor credite anterioare este un 
semn bun, un factor favorizant pentru acordarea altor credite. 

După caz şi in functie de condiţiile care se impun, este oportun să 
se recurgă la surse alternative de finanţare; de exemplu, credit în baza 
H.G. nr. 805 / 1994, privind facilităţile economico-financiare acordate 
întreprinderilor mici şi mijlocii, cu garantare sprijinită de “Fondul Român de 
Garantare a Creditelor pentru Intreprinzătorii Privati” şi dobândă bonificată; 
ajutoare nerambursabile PHARE; credite bancare normale etc. Este 
necesar să fie bine cunoscute condiţiile de acordare a diferitelor credite şi 
ajutoare, pentru a putea aprecia oportunitatea şi posibilitățile de utilizare, 
ceea ce se poate realiza cu ajutorul centrelor şi al firmelor de consultanță. 

O preocupare importantă, pentru actualele condiții ale economiei din 
România în general şi ale stării creditului industrial şi comercial în particular, 
o reprezintă dimensionarea planurilor de afaceri pentru acumularea de 
resurse financiare proprii, care să reducă dependența față de credit, cel putin 
pentru acoperirea nevoilor financiare ale ciclului tehnologic. 

Pentru stat şi pentru sistemul bancar, în cadrul reglementărilor 
existente, este de dorit să fie uşurate unele restricții actuale. Din acest ultim 
punct de vedere, cu referire la H.G. 805 / 1994, probabil că se impune 
actualizarea plafonului de 50 milioane lei, care, din cauza inflaţiei, a devenit 
prea mic acum pentru o investiție industrială consistentă. De asemenea, 
credem că cerința ca personalul angajat cu contract de muncă să 
reprezinte cel putin 90% din totalul forței de muncă utilizate este greu de 
îndeplinit, cel puţin la anumite categorii de investiţii productive (şi turistice) — 
de exemplu, cele cu caracter sezonier, dar nu numai acestea. 

Pe de altă parie, este de dorit să se prevadă noi facilități, 
suplimentare, specifice creditului industrial. Nu vedem aceste facilități decât 
sub forma unor stimulente — atât la adresa investitorilor care realizează 
activități productive (reduceri ale procentului de impozit pe profit pentru 
activități productive, sau înlesniri specifice la-calculul bazei de impozitare) 
cât şi la adresa băncilor care acordă credite pentru activităţi productive. 

Totodată, în ceea ce priveşte sprijinirea prin credite a întreprinderilor 
private mici şi mijlocii, se ştie că băncile preferă să-şi facă “planul” de 
credite cu un număr cât mai mic de credite de valori mari, metodă prin care 
fac, la rest de condiții date, economii de manoperă proprie şi alte speze. 
Sprijinirea întreprinderilor private mici şi mijlocii constituind un interes 
naţional, băncile ar trebui să beneficieze de facilități fiscale speciale pentru 
efortul de a promova credite pentru această categorie de clienţi, cum ar fi, 
de exemplu, reduceri de impozit pe profit pentru realizarea unei anumite 
ponderi, în totalul crediteior acordate, a creditelor relativ mici şi numeroase, 
reduceri de impozit care să compenseze cheltuielile suplimentare pe care 
băncile le suportă pentru a gestiona un mare număr de credite relativ mici. 
Este, poate, oportună şi o mai profundă specializare a băncilor, în cadrul 
căreia să-şi găsească loc şi bânci cu vocaţie specială pentru mica industrie. 

41. Competitivitatea — singura soluţie pentru atenuarea 
inflaţiei şi înlăturarea dezechilibrelor din economie (1997) 


Adevărul, 5.2.1997 


S-au scris şi s-au spus multe, în aceste zile, despre probiema 
prețurilor şi impactul ei. Şi nu putem să nu observăm o anumită 
convergenţă a opiniilor: în jurul câtorva teze, repetate până la crearea 
impresiei de adevăr dat, simplu, evident, unic şi imuabii. Că totui este un 
rău, dar un rău necesar şi inevitabil, pe care populaţia trebuie să îl 
înțeleagă şi să-l accepte ca atare; o consecinţă directă a rigorilor economiei 
de piaţă, a cerințelor de aliniere a prețurilor respective la cele mondiale în 
condițiile devalorizării leului în raport cu dolarul şi ale ponderii mari a 
importurilor în balanţa energetică. Că situaţia este agravată de neluarea la 
timp a măsurilor respective de către precedentul guvern, în perioada 
electorală, precum şi de efectuarea restructurării necesare, peniru 
asanarea economiei de mastodonții energotagi. Că vin din urmă, imediat, 
măsuri de protecție socială. Că aceste măsuri de protecţie socială vor 
consta nu atât în indexări, cât în reducerea impozitului pe salarii şi a 
impozitului pe profit şi diferenţierea T.V.A. — reducerea cotei de T.V.A. 
pentru anumite categorii de produse: articole pentru copii şi produse 
siderurgice... În fine, recent, prin luările de poziţie ale unor partide politice 
(la unison: Partidul Naţional Liberal şi Partidul Socialist!) se pune accentul 
pe dezideratul indexărilor automate lunare a salariilor, fără a aştepta 
acumularea de tensiuni în economie şi, apoi, necesitatea unor corective în 
salturi. 108* 

Dar poate că, fără pretenția adevărului absolut, lucrurile mai pot fi 
văzute şi spuse şi altfel: poate că se mai pot lua în considerare şi analiză şi 
alte aspecte. 

În orice economie (să nu spunem “în orice economie de piață”, 
pentru că fenomenul se manifesta chiar şi în economia de comandă, 
planificată centralizat), creşterea prețurilor, devalorizarea monedei 
naționale — explicită sau implicită, recunoscută sau nu, recunoscută în 
întregime sau în parte — constituie consecinţa firească a unor dezechilibre 
economice, autoapărarea naturală a economiei în fața acestora, corectarea 
lor spontană: dezechilibrul balanței de plăţi externe, dezechilibrul între 
cererea solvabilă şi ofertă, dezechilibrul între consum şi producție, 
dezechilibrul între cheltuielile şi veniturile statului — deficitul bugetar. 
“Apărarea” aceasta se face pe seama cuiva, adică anumite categorii sociale 


108* Despre eficienta indexărilor de salarii, a se vedea şi articolul [28]. 

şi economice plătesc, suportă restabilirea echilibrelor economice inexorabile 
încălcate. Cei care plătesc, suportă — în diferite proporții şi cu diferite părți 
de contribuţii — consecințele dezechilibrelor, care pe seama lor se 
corectează, sunt: populația sau anumite segmente ale acesteia (salariaţii, 
pensionarii, şomerii etc.), pe de o parte, agenţii economici, pe de altă parte. 
Pe seama lor se compensează dezechilibrele. Şi, cu această enumerare, 
am încheiat: altcineva n-are cine şi cum, ce şi cât să suporte. Dacă suportă 
statul — este furatui căciuli, pentru că se accentuează dezechilibrul bugetar. 
Dacă suportă organismele financiare străine sau internaţionale sau datoria 
externă — creşte dezechilibrul balanței de plăți, prin creşterea serviciului 
datoriei externe (nemaivorbind despre faptul că organismele financiare 
amintite ştiu să ne atenţioneze că nu pe seama lor trebuie să ne 
compensăm dezechilibrele...). 

Nici acoperirea dezechilibrelor prin sacrificiul categoriilor enumerate 
nu este lipsit de consecințe: populația suportă consecințele inflației pe 
seama nivelului de trai, care constituie obiectivul său primordial, ceea ce 
afectează — la nivelul politicii — atât liniştea socială cât şi opţiunile electorale 
viitoare: aceasta — pe de o parte. Pe de altă parte, reducerea cererii 
solvabile interne nu este în beneficiul activităţii economice în general. 

Dacă (şi în măsura în care) agenţii economici sunt cei care suportă 
consecințele, prin grevarea bugetelor lor de venituri şi cheltuieli, prin 
bulversarea profitabilităţii şi a stabilităţii activității ior, precum şi prin 
restrângerea pieței lor — din nou, este o inhibare a activităţii economice în 
general, singura în măsură să realizeze corectarea reală, efectivă, durabilă, 
a dezechilibrelor existente în economie, evitarea formării ulterioare a unor 
noi dezechilibre. Trebuie spus şi reamintit că a afecta profitabilitatea şi 
stabilitatea activităţii agenţilor economici se repercutează în mod negativ şi 
asupra acelei surse (surse-miracol şi panaceu, în viziunea multor cercuri 
politice şi analişti politici şi economici, sursă căreia nu îi negăm importanţa, 
decât în măsura în care este considerată doar ca o alternativă la propria 
dezvoltare economică, la propriile eforturi şi la propriile realizări): atragerea 
de investitori străini, de capital străin. 

Aşadar, dacă se majorează prețuri care afectează segmente ale 
populaţiei, în timp ce veniturile nete ale acesteia nu cresc, sau nu cresc 
imediat şi în aceeaşi măsură, atunci este clar că se trece costul 
dezechilibrelor asupra populaţiei, că populaţia este considerată responsabilă 
de formarea dezechilibrelor — consumând prea mult, producând prea puțin. 
lar dacă modificările de prețuri afectează profitabilitatea agenților economici, 
atunci aceştia sunt cei care suportă costul dezechilibrelor. 

Nenorocirea, în ambele cazuri, este că absorbția şi acoperirea 
dezechilibrelor se face în masă, ca un tăvălug orb general, sau, eventual, 
pe anumite categorii. 

În această lumină, majorarea salariilor (prin indexarea lor, prin 
reducerea impozitului pe salarii sau pe altă cale) şi, în corelare, majorarea 

pensiilor, asigură o anumită limitare a efectului dezechilibreior asupra 
salariaţilor şi, respectiv, pensionarilor. DAR: 

1) indexarea nu face decât să mute anumite costuri ale reechilibrării 
de pe seama populaţiei pe seama agenților economici plătitori de salarii, 
care, dacă nu îşi corectează propriile preţuri, sunt cei care suportă costurile 
(alături de bugetul statului, pentru salariile bugetarilor). 

2) Cu cât indexarea este mai exactă şi mai continuă în timp, cu atât 
este mai mic aportul creşterilor de prețuri la corectarea dezechilibrelor, 
ceea ce, atenuând rolul regulator al inflației, provoacă o inflaţie şi mai mare. 
Populaţia plăteşte costurile sociale ale inflației tocmai prin rămânerea în 
urmă (ca nivel şi în timp) a creşterilor de salarii şi pensii față de creşterile 
de prețuri. Deci, faptul că, acum, se amână cu câteva luni creşterile de 
venituri ale populaţiei nu este (numai) o lipsă de operativitate a puterii, ci 
(şi) o manevră politico-economică, pentru a pune populaţia să plătească o 
felie cât mai mare din costurile dezechilibrelor acum, la început de mandat 
electoral, din multiple motive, care sunt la îndemâna şi imaginaţia oricui 
(posibilitatea mai credibilă a pasării responsabilității politice asupra 
“moştenirii” puterii anterioare, rezervă de timp pentru momentul electoral 
viitor etc.). Dimpotrivă, cerinţele indexării automate continue, oricât ar fi de 
binevenite sub aspectul protecției sociale, bat alături de mecanismele 
inflaţiei. 

Este adevărat, acum nu se vorbeşte despre indexare, ci despre 
reducerea fiscalităţii. Reducerea fiscalității este salutară şi necesară, dar 
sunt de făcut câteva precizări. | 

În primul rând, perspectiva reducerii impozitului pe salarii nu trebuie 
să fie fluturată sub steagul protecției sociale şi, mai ales, cu vorbe despre 
protecţia socială a categoriilor defavorizate. Ceea ce se aşteaptă acum de 
la reducerea impozitului pe salarii este exact invers: atenuarea caracterului 
ei nivelator actual, posibilitatea de a plăti venituri reale substanțiale 
vârțurilor — celor cu mare răspundere în procesul productiv, specialiştilor 
(inclusiv muncitorilor) de înaltă calificare, oricăror salariaţi care au avut o 
inițiativă sau o realizare deosebită etc., prin eliminarea (sau ridicarea cu 
mult) pragului pentru cota de 60% impozit pe salarii la ceea ce — acum — 
depăşeşte 1.223.000 lei lunar, chiar şi a pragului pentru cota de 40% 


impozit pentru ceea - acum — depăşeşte 658.400 lei. Dar un salariu brut de- ~ 

nivel de impozitare chiar şi la jumătate va aduce salariatului cu mult mai 
puţin decât procentul actualelor creşteri de prețuri. 

De asemenea, nu este corect să vorbim, ca măsură de protecție 
“socială la adresa categoriilor defavorizate, despre introducerea impozitului 
pe venitul globali, care prin definiție se adresează celor cu mai multe surse 
de venituri. Să nu semănăm mai multă contuzie decât cea care există 
oricum! 

În ceea ce priveşte reducerea impozitului pe profit şi a T.V.A,, se 
aşteaptă nu numai (nu atât) o reducere generală de nivel, ci o diferenţiere, 
o accentuare a caracterului lor de stimulent, de instrument de promovare a 

unor strategii, de sprijin al ramurilor, proceselor economice şi activităţilor de 
interes economic strategic. In “Contractul cu România”, ca şi într-o serie de 
alte luări de poziție, pe primul loc (privind impozitarea) a fost pusă scutirea 
(sau reducerea) de impozit pe profitul reinvestit. Dar dacă punem ca primă 
cerință reducerea cotei de T.V.A. la produsele siderurgice, cum se 
vehiculează ideea... este păcat de revoluție (indiferent care consideră 
diferitele forțe politice că a fost “adevărata” revoluție)! Se impune, în acest 
sens, discernământ, o pregătire foarte atentă şi decizii cât mai bine 
fundamentate. 

Leacul devalorizării monedei naționale nu constă nici în indexări, 
nici chiar numai în reducerea fiscalității (deşi aceasta va exercita o anumită 
influenţă favorabilă), ci în asigurarea echilibrelor despre care am vorbit. lar 
calea către aceste echilibre trece prin competitivitatea comerțului, industriei, 
agriculturii şi serviciilor româneşti. Competitivitatea însemnând să fim în 
stare să cumpărăm mai puțin şi mai ieftin, să vindem mai mult şi mai 
scump, cu profit mai mare pentru noi, într-o lume a concurenței comerciale 
internaționale acerbe. lar pentru aceasta ne trebuie cultură şi 
profesionalism în economie, în management şi în tehnologie; ne trebuie 
strategii realiste. 

Restul nu sunt decât paliative, mutări ale pagubei dintr-un buzunar 
într-altul, amânări (costisitoare ele însele) pentru cândva, pierderi de şanse 
istorice. 

42. În jurul “listei celor 17” (1997) 
Mesagerul economic, 18-24.8.1997 


Lansarea “listei celor 17” societăți comerciale care urmează să intre 
în procesul de restructurare prin lichidare a făcut să curgă tone de cerneală, 
luări de poziţie, controverse şi ample dezbateri ad-hoc s-au consumat în 
fața şi în spatele ecranelor televizoarelor. Oamenii au ieşit în stradă. Pentru 
prima oară după mineriade, au fost sparte geamuri în acţiuni de masă. Zeci 
de mii (împreună cu familiile — spre o sută de mii) de destine umane se vor 
schimba. Sintagma: “Incepe restructurarea!” a fost clamată în fel şi fel de 
chipuri. 

Câteva comentarii şi argumente, pe cât mai impartiale cu putință, 
inspirate de unele dintre aspectele care au format obiectul celor mai aprinse 
controverse. 

Era necesar un demers “de ruptură” în direcţia restructurării? 
Credem că da. Să nu uităm că, într-o serie de societăţi comerciale (şi regii 
autonome) care ar fi trebuit restructurate, au avut loc, anterior, mişcări de 
masă, greve “spontane” etc., cu care (anormal) s-a ajuns la guvern, iar 
guvernul (cel anterior şi cel actual) a tot cedat, acordând resurse şi 
promițând continuitatea unor activități pentru care nu există acoperire; în 
unele cazuri — anunțând noi comenzi, finanțate, de fapt, de la buget. 

Desigur, implicarea forței şi autorităţii statului în asemenea 
operațiuni pur economice localizate, cum sunt restructurarea, falimentul, 
lichidarea unor agenți economici concreti, este grevată de o serie de vicii 
intrinseci ale etatismului şi ale economiei conduse centralizat, ale deciziilor 
luate de undeva, de sus, şi nu la faţa locului, începând cu pericolul de 
arbitrar şi de eroare, de omitere a unor aspecte ale vieţii economice reale — 
chiar dacă s-au efectuat analize economico-financiare multicriteriale. Cu 
atât mai putin poate fi apreciată recurgerea la asemenea metode, 
eufemistic spus “directe”, de exercitare a rolului statului în economie, ca 
semnal al Reformei, al economiei de piaţă, şi încă din partea unei Puteri de 
centru-dreapta. Dar, aşa cum am arătat, probabil că era necesar un semnal 
de ruptură, în condiţiile în care, pe fondul ineficienţei unor agenți economici 
cu capital majoritar de stat, nu au apărut semne vizibile ale schimbării. 

Totodată, piedica principală în calea restructurării este, după cum se 
ştie, de ordin social. Numai o acţiune dusă cu forța statului putea oferi 
soluţii, cel puțin de moment şi cel puţin pentru salariaţii “celor 17”, la 
rezistența socială față de restructurare. 

Este adevărat că, dacă rolul de semnal valabil pentru toți agenții 
economici va fi, să sperăm, receptat de către cei care “de data aceasia au 

scăpat”, încă nu este clar ce rămâne, din această acţiune cu rol de 
demarare şi de exemplu, sub aspectul protectiei sociale. Adică, dacă pe 
viitor nu se vor mai face “liste” (deşi, în momentul în care se scriu aceste 
rânduri, mass-media tot anunță că noi liste sunt în pregătire), dacă 
restructurarea, falimentarea, lichidarea vor surveni nu cu caracter de 
campanie şi lovitură de teatru, de inițiativă guvernamentală, ci, aşa cum 
este, poate, normal: zi de zi, prin acţiunea firească a sistemului financiar, în 
condițiile combaterii evaziunii fiscale şi a blocajului financiar, nu este foarte 
clar, încă, dacă şi cine va mai depune la C.E.C. sumele necesare plății 
celor 3-6-12 salarii medii pe ramură, şomerilor disponibilizati în viitoarele 
cazuri. Este o problemă care aşteaptă precizări oficiale. 

S-au mai discutat influenţele lichidării “celor 17”, propagate pe fluxul 
comercial şi tehnologic, în aval şi în amonte. Sunt lucruri diferite, avalul şi 
amontele. 

Cât priveşte avalul, a fost susținut, de mai multe ori, argumentul că 
societățile supuse lichidării constituie furnizori unici pe economie pentru 
anumite produse şi, deci, lichidarea lor va conduce la nevoia de a se 
procura produsele respective din import, la accentuarea dezechilibrului 
balanței comerciale. Credem că probiema se pune nu dacă erau sau nu 
furnizori unici pe economie, pentru produse care se pot procura şi din 
import, ci dacă raportul preț / performanţă făcea ca produsele realizate să 
fie competitive. Se ştie că poziția de monopol a favorizat (şi favorizează) 
calitatea scăzută şi preturile ridicate. Dacă produsele respective erau 
competitive, dacă din import ne va costa mai scump la aceeaşi calitate, 
dacă exportul era avantajos, atunci, într-adevăr, credem că problema 
necesită reconsiderare. Sperăm că astfel de analize s-au efectual înainte 
de adoptarea deciziei includerii în “listă”. Oricum, problema se pune şi sub 
aspect cantitativ: pentru produse ocazionale şi de valoare totală 
nesemnificativă este una, pentru produse de masă (care implică, de altfel, 
şi obligativitatea asigurării pieselor de schimb pe termen de câțiva ani, 
conform reglementărilor în vigoare), este alta. 

Dar dacă produsele nu erau competitive, atunci, după trecerea unei 
perioade de adaptare, foştii clienți ai celor în cauză fie îşi vor procura din 
import produse mai bune sau / şi mai ieftine, şi vor fi în câştig, fie, după un 
timp, se va găsi, pe piața românească, un alt furnizor care să umple golul 
creat, la parametri de calitate şi preţ convenabiii. Până atunci, însă, în 
perioada de adaptare, ne putem aştepta la unele dificultăți, la nivelul 
actualilor clienţi. 

În amonte, se va propaga cu repeziciune, în mod cert, o “undă de 
viitură”: furnizorii actuali ai celor lichidaţi se vor vedea cu comenzi sistate, 
ceea ce, până la găsirea unor noi clienţi (dacă se vor găsi), va mări în mod 
substanțial numărul salariaților afectați, în alte societăți comerciale, de 
măsura luată acum, fără ca aceşti alți salariaţi să poată beneficia de 
măsurile de protecție socială stabilite. 

Aspectele exemplificate în aceste rânduri necesită, în întreaga 
legislaţie şi metodologie economico-financiară, comercială şi managerială, 

crearea condiţiilor pentru ca restructurarea să constituie nu obiect de decizii 
localizate, de la guvern sau F.P.S. (chiar dacă decizii finale de aprobare pot 
/ trebuie să fie menținute la aceste niveluri), ci fenomen şi act spontane, 
naturale, inițiate, decis şi realizate la nivelul societăților comerciale, sub 
acțiunea instrumentelor economico-financiare curente, precum şi a 
prerogativelor curente şi explicite de la diferite niveluri (AGA, CA, 
manageri), în consultare şi coordonare cu organismele locale, cel puțin 
acolo unde impactul social este semnificativ la nivel local. Analizarea, 
găsirea, elaborarea soluțiilor cu caracter de generalitate necesare în acest 
scop (de exemplu, metodologie de analiză financiară multicriterială, valori 
normative pentru indici ce răspund la criterii de sinteză, factori de influență 
specifici ce pot fi luaţi în considerare, responsabilităţi etc.) şi aplicarea lor 
susținută constituie, credem, o prioritate a momentului şi a continuării 
Reformei. leşirea societăților comerciale şi a regiilor autonome cu pierderi 
din situaţia actuală de dificultate şi intrarea într-un regim profitabil onest 
trebuie să fie grija şi răspunderea lor — a fiecăreia în parte, pe baza unor 
“reguli ale jocului” clare, 

43. În loc de strategii de dezvoltare — lichidări 
de întreprinderi! (1998) 


interviu acordat d-nei Mihaela Român, Economistul, 16.3.1998 


— Admiteți că planul de reformă al FMI — negociat cu Bucureştiul — 
nu corespunde cu evoluția economiei României în 1997? Se pare că se 
conturează două opțiuni: una, aparținând FMI, privind stabilitatea monetară, 
şi alta, care aparține responsabililor economici din ţară, care se pronunță 
pentru demararea dezvoltării economice. 

— Trebuie să remarc, în prealabii, că în ultimul an s-a produs o 
anomalie economică de un tip nou: ruptura între inflaţie şi cursul de schimb 
al leului. În timp ce prima a continuat şi “prosperă”, cursui de schimb este 
relativ stabil de aproape un an, cu fluctuatii neesenţiale. S-a ajuns la o 
destructurare a sistemului de preturi, prin faptul că preturile, în general, 
cresc, salariile nominale cresc (chiar dacă cele reale scad), prețul creditului 
în lei (dobânda) este insuportabil de mare, dar un singur preţ face excepție, 
cel al valutei, care nu creşte. Nu sunt un partizan al devalorizării leului, 
pentru că are consecinte grave asupra întreprinderilor, ca şi asupra 
stabilităţii economice în ansamblu. Dar şi aparenta stabilitate a cursului, în 
contextul menţionat, a contribuit la blocajul economic generalizat, în care 
este tot mai avantajos importul în defavoarea produselor româneşti, este 
penalizat exportul şi, oricum, au fost blocate procesele investitionale, cele 
industriale şi agricole — aparent numai prin scumpirea prohibitivă a creditului, 
dar şi prin răsturnarea corelațiilor între unele prețuri interne şi cele din 
comerțul exterior. Este una dintre consecinţele politicii de concentrare 
unilaterală asupra macrostabilizării, fără o strategie şi fără măsuri reale, 
concrete, de microstabilizare; aş spune, chiar, pe seama microstabilizării. 

Cât priveşte preocupările factorilor responsabili pentru demararea 
dezvoltării economice, cunosc declarații în acest sens, am luat act de unele 
măsuri guvernamentale recente care tin mai curând de comportamentul 
economiei centralizate — şi de genul cum şi F.P.S.-ul mai făcuse sub 
precedenta guvernare (injectii financiare localizate la anumite întreprinderi), 
dar continuu să cred că redresarea economiei României trebuie să provină 
nu din câteva cazuri “model”, salvate şi împinse înainte cu respiraţie 
artificială, ci din rnăsuri de sistem de piată la nivelul ansamblului economiei, 
care, în primul rând, să asigure cadrul şi condiţii minime de supraviețuire şi 
de funcționare a societăților comerciale şi, în continuare, să stimuleze în 
mod concurential competitivitatea, menţinerea / penetrarea pe piaţa internă 
şi pe cea externă, să favorizeze producția şi exportul de valoare adăugată 
ridicată (inclusiv serviciile cu această caracteristică). De asemenea, se aud 
tot mai intens voci, inclusiv de pe unele bânci ministeriale — şi consider că 

au dreptate — privind necesitatea unor strategii economice consistente — 
industriale, agricole, privind turismul etc., care lipsesc, adică prea multe 
dintre lucrările care s-au făcut, în aceşti ani, sub titlul de “strategii” nu au 
constituit strategii, au fost utopice, bazate pe premise iluzorii, nu au răspuns 
problemelor specifice cu care se confruntă economia României. 

Restructurarea? Regret că ea este, în continuare, văzută doar ca 
lichidare sau amputare, disponibilizare, sau cel mult ca pură reorganizare 
(în special — scindări). Cred că avem nevoie de o restructurare activă, prin 
care să avansăm, să eficientizăm anumite procese şi producţii, anumite 
produse şi servicii, să le facem competitive şi profitabile şi, simultan şi în 
schimb, să le închidem pe cele cu pierderi. Cât timp discutăm numai şi 
numai despre lichidarea proceselor cu pierderi şi nu punem în faţă o 
strategie de ofensivă economică, de câştigare de poziții tehnologice şi 
economice competitive, discutăm despre lichidarea economiei României. 

Deliberată sau spontană, declarată sau implicită, elaborată în 
cabinete oculte sau rezultată ca sumă a intereselor de piață concurențială 
ale multitudinii de firme naţionale şi internaţionale, se manifestă o strategie 
a restului lumii faţă de noi, care nu poate fi decât cea de a ne elimina din 
poziţia de concurenţi, de a ne face neperformanți, de a ne transforma în 
piată de desfacere pentru alții, precum şi în sediu de procese şi deşeuri 
poluante. Or, avem nevoie de o strategie proprie, la fel de puternică şi 
eficace, asigurând concentrarea tuturor voințelor şi a tuturor resurselor 
naționale, pentru a evita să ajungem şi să apoi rămânem în clasa țărilor cu 
statut de paria în economia mondială. 

— Consideraţi că anumite industrii au fost desființate voit? 

— Dacă ar exista o politică deliberată, mondială sau internă, de 
distrugere a economiei româneşti, nu s-ar proceda altfel şi nu s-ar ajunge la 
alte rezultate. 

Desigur, nu aş acuza rele intenţii. Dar avem de a face cu mult 
amatorism în conducerea economiei. Cu prea multă uşurinţă şi suficientă 
s-au vehiculat, cu titlul de adevăruri absolute, sintagme de genul: “întâi 
privatizare, apoi restructurare”, “piața alege” etc. 

— Nu “alege piața”? 

- Ba da, dar o piaţă în care, întâi, să existe instrumente de piaţă 
(impozite şi taxe, sisteme de credit, penalizări şi facilităţi etc.) proiectate şi 
calculate astfel încât să stimuleze şi să modeleze piața în concordanţă cu 
interesele naţionale şi ale expansiunii economiei proprii; în al doilea rând, în 
care să existe un anumit echilibru între cererea solvabilă şi ofertă; în al 
treilea rând, o piaţă în care, în condiţiile liberalizării extreme a comerțului 
exterior, economia naţională să nu fie disproporționat de rămasă în urmă şi 
de “destructurată”, dacă îmi este permis să utilizez din nou acest termen; în 
al patrulea rând, în care acțiunea monopolurilor interne să fie contracarată; 
în al cincilea rând, în care statul să dețină suficiente mijloace de combatere 
a infracţionalității economice, a economiei subterane; în al şaselea rând 
(sau — în primul?), în care să existe o politică naţională de salvare şi 
expansiune economică, prin încurajarea focalizării resurselor economice, 

umane şi ştiinţifice-tehnologice în interesul economic național pe termen 
scurt şi pe termen mediu (pentru că, altminteri, până la termenul lung nu 
mai ajungem) — şi mai sunt şi alte condiţii pentru ca să “aleagă piața”. Toate 
aceste condiții nu au existat şi, în mare măsură, încă nu au fost create. 

— Dar privatizarea? 

— Privatizarea constituie, desigur, o necesitate (fără a fi un 
panaceu), dar şi aici, ca şi în problema “piața alege”, rezultatu! depinde 
foarte mult de felul cum este concepută şi guvernată privatizarea. Este uşor 
să vindem “cu orice preț”, “la orice preț”, “vindeti, băieţi, numai vindeți!”. Din 
păcate, de la începuturile privatizării şi acum în continuare, este stimulată 
economic degradarea în vederea privatizării, privatizarea prin depreciere. 
Chiar şi clasa managerială, aşa cum a fost ea formată şi guvernată prin 
legea contractului de management şi prin stilul F.P.S. (vechi şi nou), a avut 
prea multe interese contradictorii, prea puţine răspunderi şi posibilităţi de 
acţiune pentru eficientizare şi progres economic al întreprinderii 
încredințate, până la privatizare şi în pregătirea privatizării. De exemplu, 
prevederile legale privind dreptul fiecărei părți de a desface contractul de 
management cu un preaviz de 30 de zile (şi câte destituiri nu s-au făcut 
peste noapte!) nu erau de natură să stimuleze interesul şi responsabilitatea 
pentru eforturi actuale cu scopul unor efecte de perspectivă, cum sunt cele 
ce se obțin prin restructurare, cercetare-dezvoltare şi transfer de 
tehnologie, ecologizare, creşterea calităţii resurselor umane etc. Chiar şi 
atragerea de investitori presupune, în prealabil, clădirea credibilității 
financiare proprii, care este, de asemenea, o operaţiune de durată, 
Managerii care au continuat să construiască viitorul întreprinderilor lor au 
făcut-o în condiţii deosebit de grele şi merită recunoştinţa generală. 

Aşadar, pe întregul parcurs istoric al procesului de privatizare din 
România post-1989, privatizarea a acționat şi încă acționează (până la 
înfăptuirea ei) ca un stimulent al involuției economiei, sub acoperirea 
politică a viitorului de aur post-privatizare. In fond, suntem, şi aici, la 
problema armonizării intereselor pe termen lung cu cele pe termen scurt şi 
mediu (făcând abstracție de infracţionalitatea economică): dacă interesul pe 
termen lung este să avem o economie privatizată (şi atunci — să vedem în 
ce structură de capital naţional şi străin, cel puţin pe anumite ramuri şi 
domenii), ar fi fost de dorit o politică de privatizare care să mențină, să 
reabiliteze şi să dezvolte potenţialul economic al ţării pe termen scurt şi 
mediu, până la privatizare şi în tot decursul acesteia. 

— Mai este posibilă o astfel de politică ? 

— Japonia după Hiroshima şi Nagasaki a stat mai rău. Depinde ce 
pierderi avem, dar, după aceea, este o problemă de voinţă politică şi de 
înțelepciune naţională pentru a asigura o redresare şi expansiune 
economice, Nu agreez lozinca: “la muncă”. Ea, aidoma timpurilor trecute, 
aruncă toată răspunderea morală pentru situaţia actuală în cârca populației. 
Pentru a ajunge la muncă profitabilă ne trebuie, mai întâi, strategii realiste şi 
instrumente macroeconomice concordante cu funcţionalitatea microeconomiei. 

Desigur, este mai bine mai târziu decât prea târziu. 

44. Mai este necesară o industrie autohtonă ? 
Mai este oportună o industrie autohtonă ? (1998) 


Curentul, 3.6.1998 


Întrebările din titlul acestor rânduri nu sunt banale, nu au răspunsuri 
evidente, deoarece, în perioada post-1989, fie ca adversitate față de 
industrializarea forțată, distorsionată structural şi funcţional, cu importante 
zone şi probleme generale de ineficienţă, din anii de până în 1989, fie ca 
expresie a unor tendințe doctrinare împinse la limită, au fost afirmate, într-o 
formă sau alta, chiar de la niveluri ale Puterii din diferite perioade, teze de 

enul: 
i — industria românească este un morman de fiare vechi; 

— România poate prospera numai cu turismul şi agricultura, eventual 
— şi cu serviciile; 

— singura şansă industrială și prioritate economică a României este 
informatica. 

Nu de mult, în spatele ecranelor de TV, un grup de distinşi intelectuali 
postula, la unison, fără să clipească din ochi, că destinul şi salvarea 
României constă în agricultură şi servicii (şi, concesiv, — şi industria mobilei). 

De aceea, iniţiativa ziarului “Curentul” de a readuce în atenţie 
problemele industriei, ale marii industrii, este nu numai curajoasă, ci şi 
benefică şi necesară, 

Argumente în baza cărora România are nevoie de o bună şi 
temeinică industrie, şi încă de o industrie diversificată, sunt mai multe: 

a. Chiar țări cu agricultură, servicii şi turism foarte dezvoltate (Olanda, 
Elveţia, Danemarca, de exemplu) nu fac abstracţie de industrie şi reprezintă 
vârfuri ale industriei mondiale într-o serie de domenii (electronică, mecanică 
fină, industrie farmaceutică etc.). 

Ponderea industriei în crearea PIB al acestor țări se menține la cote 
importante (în 1994, industrie exclusiv construcții, 30,5% din PIB în Austria, 
31,4 în Belgia — 1992 inclusiv construcții, 34,8% în Republica Cehă, 19,3% 
în Danemarca, 21,9% în Franţa, 34,0% în Germania (numai fosta RFG), 
26,3% în Elveţia — 1992, fără industria extractivă, 27,3% în Grecia — 1992, 
valoarea adăugată brută, inclusiv construcții, 26,5% în ltalia, 22,3% în 
Olanda, 32,2% în Polonia, 29,8% în Singapore — 1992, 23,0 în Spania, 
25,5% în Ungaria — valoarea adăugată brută, faţă de 34,6% în România — 
1995, date provizorii)!09. Şi nu trebuie uitat că republicile Cehă şi Slovacă 
s-au separat pornind, între altele, tocmai de la gradui insuficient de 
industrializare a Slovaciei în raport cu Cehia, iar în Italia, Nordul industrial 
se consideră tras înapoi de Sudul prea puţin industrializat. Puterea 


109 Sursa: Anuarul Statistic al României, 1996, 1995. 


253 


financiară a Japoniei sau a Coreei de Sud, lipsite de resurse naturale, s-a 
clădit prin industrie, chiar printr-o industrializare forţată (fie şi dacă, în 
aceste zile, se constată fenomene de criză financiară). Chiar şi Hong-Kong- 
ul, prin excelență “paradis fisca şi, prin aceasta, centru comercial şi 
financiar, nu s-a lipsit de o puternică industrie proprie, inclusiv (sau chiar: în 
principal) în ramuri de vârf, ca electronica. Din rândurile republicilor fostei 
Iugoslavii, mica Slovenie şi-a câştigat bine cunoscuta poziție favorizată 
pentru admiterea în structurile europene, între altele, prin industrie. 

b. Ca ţară a turismului, totuşi, România nu are nici piramidele 
Egiptului, nici polderele sau lalelele Olandei, nici vestigiile antice ale Greciei 
şi Italiei, nici vestigiile medievale sau baroce ale Germaniei, Austriei, 
Frantei sau Sankt Petersburgului sau cele maure ale Spaniei, nici berea 
Germaniei sau a Austriei, nici Alpii Elveţiei sau Hymalaia Nepalului, nici 
miile de kilometri de plajă oferite de coasta sinuoasă şi insulițele Greciei, 
Croaţiei sau Vietnam-ului, sau exotismul Hawaii-ului, nici luxul Balearelor, 
Azorelor, Canarelor sau Bermudelor, iar amenajarea intensivă a turismului 
montan şi rural în România, reabilitarea litoralului românesc şi amenajarea 
turistică a Deltei sunt imperios necesare, dar pot dura şi pot fi condiționate 
de mutații importante în conştiinţa publică românească. Chiar realizate, ele 
nu ţin loc de industrie. 

c. Poziția comercială a României, gâtuită de Bosfor, oricât de 
favorabilă ar fi, nu este cea a Amsterdamului Mării Nordului, a Malayesiei 
strâmtorii Malacca, a Atenei centrului Mediteranei sau a Gibraltarului de la 
ieşirea acesteia; drumul est-vest al Europei trece nu numai prin România, ci 
şi prin Ucraina — Polonia, sau prin Bulgaria — Serbia — Croaţia — Ungaria / 
Austria. Pentru mărfurile brute de mare tonaj, sunt meritorii eforturile Puterii 
de a valorifica drumul Caspica - Europa prin Canalul Dunăre-Marea 
Neagră. Pentru mărfurile industriale înalt prelucrate, noua eră a comerțului 
electronic, în care oricine va comanda orice de oriunde, prin INTERNET, 
face caducă însăşi noțiunea de poziţie geostrategică, cel putin in comerţ. 

d. Agricultura României, cu restructurările profunde pe care le-a suferit, 
din cauza grandomaniei din epoca economiei centraliste şi în sensul opus, din 
cauza fărâmițării anarhice, în perioada post-1989, nu (mai) este în măsură să 
ofere, ea singură, locuri de muncă şi, mai ales, hrană la 22 milioane de 
locuitori, iar reconstruirea agriculturii româneşti pe baze tehnologice şi 
structurale avansate va fi, de asemenea, un proces de foarte lungă durată, 
care încă nu dă semne de a începe; dimpotrivă, deocamdată mai continuă 
fărâmițarea şi distrugerile. Realizarea unei agriculturi româneşti productive 
eficiente constituie o mare prioritate națională, dar care nici ea nu se 
contrapune industriei. Oricum, mai curând (în timp) se poate valorifica indusiria 
de care (încă) mar dispunem, în timp ce re-restructurarea şi eficientizarea 
agriculturii, care justifică toate eforturile, va necesita mai mult timp. 

e. O economie a serviciilor şi a informaţiilor nu se clădeşte în orice 
condiții, ci numai pe o bază a producţiei materiale, în completarea acesteia 
şi revoluționând-o pe aceasta; ea nu ține loc de producţie materială!19. O 


110 + Cu exceptia „paradisurilor” fiscale sau turistice. 

populaţie de 22 milioane guri trebuie hrănită; o populaţie cu 22 milioane de 
corpuri trebuie îmbrăcată şi încălțată şi trebuie să aibă acoperişuri 
deasupra capetelor; pentru aceasta, sau îşi produce acasă principalele 
bunuri de consum şi de construcţie, sau are ce exporta suficient pentru a-şi 
cumpăra bunurile de consum şi de construcție de care are nevoie. 
Populaţia nu se hrăneşte, nu se îmbracă, nu se încalță şi nu se 
adăposteşte nici cu informaţie, nici, de exemplu, cu servicii bancare 
avansate sau cu telefonie mobilă, oricât de necesare şi utile ar fi acestea 
într-o economie modernă. 


Față de cele arătate, ce ne rămâne în lumea şi în capacitatea 
concurențială: 

— pe care o pune drept condiţie formală primordială de admitere a 
României Uniunea Europeană, 

— pentru care am acceptat orice, aşteptând obţinerea Clauzei, 

— pentru a penetra din nou pe piețele asiatice, 

— pentru a nu deveni lada de reziduuri comerciale şi piața pasivă de 
desfacere a C.E.F.TA. şi U.E., a lumii? 

industria. 


Ce rămâne pentru a echilibra balanța comercială, pentru a avea pe 
ce valută importa ceea ce nu ajunge, pentru a opri presiunile de 
devalorizare a leului, pentru a moderniza economia”? 

Industria. 


Nu toată industria moştenită. Nu toată industria actuală. Nu aceeaşi 
industrie cu cea actuală. 

Pe de o parte, o industrie acoperind necesitățile cantitative largi 
(inclusiv sub aspect calitativ) ale țării — alimentaţie, industrie uşoară, 
construcții, infrastructuri, informatică. 

Pe de altă parte, un număr selectiv de priorităţi tehnologice în 
domenii avansate, selectate: 

— în baza unor strategii industriale (macroeconomice şi micro- 
economice), 

— în baza unor iniţiative, 

— în baza unor şanse, a unor reuşite, care să asigure exporturile de 
valoare adăugată ridicată necesare pentru avansarea României În ierarhia 
mondială, inclusiv sub aspectul nivelului de trai (şi, la nivelul 
microeconomic, nu trebuie neglijată nici una dintre componentele 
enumerate: strategii, iniţiative, şanse). 

Desigur, există dilema (şi puncte de vedere controversate, opuse): o 
industrie diversificată numai în ramuri / subramuri accesibile tehnologic, sau 
o industrie diversificată şi în ramuri / subramuri de vâri sub aspect 
tehnologic? 

Se impune, se pare, a doua variantă, în baza aserțiunii / premisei / 
ipotezei de lucru / axiomei că o cantonare de perspectivă numai în ramuri / 
subramuri astăzi accesibile tehnologic ar condamna industria României şi 
România însăşi la o perpetuă rămânere în urmă şi dependență eronomică. 

45. Prezentul şi viitorul economiei în “Politica industrială 
a României" (2001) 


Economistul, 22.11.2001 


Documentul „Politica industrială a României”, aprobat prin H.G. 
nr. 965 din 27 septembrie 2001 şi publicat în M.O. nr. 648 din 16 octombrie 
2001, constituie un material valoros, concret şi convingător despre 
prezentul şi viitorul industriei româneşti. De un asemenea document s-a 
dus lipsă în toată perioada de după 1989 (şi, fără a ne propune o analiză 
comparativă cu documente cu scop similar de dinainte de 1989, putem 
afirma că, cel putin prin preocuparea pentru realism, pentru obiectivitate şi 
pentru fundamentare, dar nu numai, este superior). Avem în fată o 
abordare cu totul la obiect. Totodată, documentul conține nu numai situaţia 
pe întregul industriei, ci şi abordări sectoriale desfăşurate (de regulă — 
până la nivelul de mari grupe sortimentale), ramură cu ramură, subramură 
cu subramură — ceea ce nu a realizat nici unul dintre documentele 
strategice postdecembriste publice de până acum, care au lăsat aceste 
probleme, de importanță capitală, în grija unor anexe niciodată finalizate. 
In ansamblu, putem afirma, cu satisfacţie, că el prezintă o imagine veridică 
si cuprinzătoare a industriei României, plasată în contextul de ansamblu al 
economiei naționale şi constituie — ceea ce ne interesează pe noi, cei din 
sfera economiei — un ghid util pentru persoane care doresc să inițieze sau 
să dezvolte afaceri în România, pentru cei care au diferite atribuții direct 
sau indirect legate de acest ansamblu, numit industria României. 


Desigur că, fiind un prim astfel document post-decembrist realist şi 
concret, el este, totodată, periectibil, deschis oricăror critici şi doleanţe de 
îmbunătățiri pentru ediţiile şi actualizările sale viitoare, care, fără îndoială, vor 
urma, periodic, în pas cu clarificările, pe de o parte, cu schimbările, pe de altă 
parte, care vor interveni atât în contextul mondial cât şi pe plan intern. 

La o astfel de lectură şi reflectare critică, putem încerca să schițăm, 
în cele ce urmează, un prim set de comentarii. 

Este salutar faptul că documentul începe, în primul său aliniat, cu 
afirmarea clară a unui punct de vedere politic privind chiar rolul şi poziţia 
industriei în economie: „pentru realizarea şi menținerea unui ritm înalt de 
creştere economică în România, industria are o contribuție majoră şi va 
rămâne unul dintre principalele sectoare ale economiei naţionale”. Faţă de 
numeroasele  alegaţii postdecembriste contrare, privind suficienta 
agriculturii şi turismului, sau privind importanţa proliferării (numai) serviciilor 
în societatea postindustrială, am fi simtit nevoia unei şi mai clare disocieri şi 

a unei şi mai argumentate combateri, din start, a interpretărilor deformante 
ale unor astfel de teze. 

Se poate afirma că industria are nu numai „o contribuție majoră”, ci 
este un factor determinant al dezvoltării economice, al generării de valoare 
adăugată şi al creşterii productivității muncii, al capabilității economiei 
naționale de integrare, de pe poziții competitive, în sistemul economic 
internaţional. Că termenul de „societate post-industrială” trebuie înteles nu 
ad-literam, ci prin faptul că serviciile se dezvoltă nu în locul, ci pe baza unei 
industrii şi agriculturi avansate şi în corelare cu acestea. Şi, desigur (un 
aspect care ar fi trebuit, credem, să fie mai puternic, mai organic reflectat 
pe parcursul şi în conținutul întregului document), nu orice industrie 
constituie factor determinant al dezvoltării economice şi generator de 
valoare adăugată, ci numai o industrie bazată pe tehnologie avansată, pe 
inovare, pe creativitate, pe proprietate intelectuală protejabilă şi protejată. 
Sunt elemente care sunt cumva menţionate în material, chiar în mod 
repetat, dar menţionările respective nu trec de stadiul de doleanțe, de 
lozinci. Materialul s-ar cere completat cu o politică şi cu programe ale 
asigurării competitivităţii industriei româneşti. Aici pot intra în discuţie mai 
multe aspecte. 

intâi, este de stabilit o politică privind renunțarea, în continuare, la 
politica de autarhie şi concentrarea resurselor (de toate felurile: financiare, 
umane, materiale şi altele, în industrie şi în cercetare-dezvoltare) pe un 
număr mai restrâns de domenii şi de procese, în concordanță cu resursele, 
dimensiunile şi posibilitățile țării noastre. Poate, s-ar cere o concepție privind 
cum să se realizeze această concentrare: eventual, nu numai (sau nu atât) la 
nivel de ramuri sau subramuri, cât la nivel de grupe de tehnologii, grupe sau 
tipuri de sortimente. În fiecare ramură sau subramură această problemă ar 
putea să comporte soluții diferite şi să se materializeze prin ponderi diferite 
ale productiei interne şi ale importului în asigurarea necesarului pieței interne. 
S-ar cere o concepţie privind corelarea eforturilor de achiziționare de brevete 
şi licenţe străine cu cele de concepţie proprie (exemplele Japoniei sau Coreei 
de după al doilea război mondial, care au avut şi au promovat politici de stat 
tenace în această privință, pot fi concludente). S-ar cere nu numai apeluri la 
valorificarea rezultatelor obținute în cercetarea proprie, ci şi programe 
comune cercetare-industrie. 

Mai departe, este nevoie de o concepție privind modul, 
instrumentele cu care se va exercita şi se va materializa politica industrială 
preconizată de către stat, în condițiile în care industria (şi toată economia) 
este în curs de privatizare. 

În general, tot materialul, în special valoroasa sa parte sectorială, 
are un caracter mai curând constatativ, de expectaţii, de prognoză, 
eventual - de doleanțe. S-ar cere o îmbogăţire cu scenarii, privind 
variabilele endogene şi cele exogene (în sensul: dependente de sistem şi 
independente de sistem, de politicile preconizate), cele interne şi cele 
externe, variante privind evoluţii viitoare ale acestor variabile, consecinţe, 
măsuri, instrumente aferente atingerii obiectivelor, în difarite variante 
conjuncturale, chiar variante ale dimensionării obiectivelor menţionate. 

În material se face, în mai multe locuri, referire la asigurarea internă 
cu materii prime. Este un factor care, în ziua de astăzi, are o importanță mai 
mică decât cel legat de nivelul tehnologic. In schimb, problema pieței interne 
şi externe este crucială. Poate suscita comentarii, de exemplu, faptul că, fată 
de dezechilibrul profund al balanței comerciale, se menţionează, la nivel de 
deziderat general, cel al creşterii exporturilor, în condițiile în care o mare 
parte a importurilor, stimulate de economia subterană, de evaziunea vamală 
şi fiscală, de lipsa măsurilor de protecție şi susținere a industriei şi agriculturii 
naționale, la un nivel comparabil cu cei care tin predici şi iau măsuri de 
liberalizare totală a comerțului internaţional, — mare parte a importurilor au un 
caracter parazitar, nu sunt justificate economic, iar toată campania guvernului 
de promovare pe piața internă a produselor realizate în România nu se 
regăseşte prin nimic în documentul analizat. 

În context, să mai menţionăm şi faptul că, deşi materialul este 
redactat în numele Guvernului României şi aprobat de acesta, el este vizibil 
imitat la sfera preocupărilor Ministerului Industriei şi Resurselor (M.I.R.). 
Industria alimentară, cu toată importanta sa primordială, ca reprezentând cel 
mai mare consum de masă de pe piaţa internă şi prioritatea pentru nivelul de 
trai (împreună, desigur, cu agricultura), este expediată într-o pagină, fără 
detaliere pe subramuri, spre deosebire de felul cum sunt prezentate toate 
celelalte industrii, cele aferente profilului tradițional al M.I.R. lar industria 
poligrafică şi cea a „reproducerii înregistrărilor pe supori” lipsesc cu 
desăvârşire, ca şi problematica unora dintre serviciile industriale, de care 
este strâns legată reuşita pe piață a ramurilor industriale aferente. Acestea 
sunt stări de lucruri care credem că ar putea fi remediate, fără mari dificultăți. 

Revenind la concentrarea resurselor pe domenii de specializare, 
documentul de politică industrială este încă incipient în ceea ce priveşte 
evaluarea resurselor necesare pentru realizarea obiectivelor preconizate şi 
căile de asigurare a acestor resurse. 

De asemenea, s-ar cere mult amplificată şi aprofundată, până la 
nivelul unei politici şi perspective cât de cât clare, problematica 
restructurării, eficientizării, reconversiei întreprinderilor industriale care nu 
şi-au găsit încă un făgaş în noile condiţii, care încă nu asigură profitabilitate 
şi care supraviețuiesc din evaziune fiscală, presiuni sindicale şi aşteptări de 
sprijin şi comenzi de stat. 

În fine, pentru a încheia această serie a câtorva prime flash-uri puse 
în discuţie în problema politicii industriale, credem că, în perspectiva 
integrării în U.E., s-ar cere analize ale sferelor de complementaritate şi ale 
celor de concurenţă cu piața actualelor state membre şi a candidatelor la 
aderare, dar şi ale altor state, cu posibile consecințe privind atât politica de 
specializare şi dezautarhizare, cât şi orientările comerciale pe varietatea de 
pieţe pe care se cuvine să ne punem problema competitivităţii şi a plasării 
produselor româneşti de export, corelat cu importurile de echilibrare 
necesare. 


258 


46. Rezultatele trebuie apreciate cu prudenţă (2000) 


Adevărul economic, 10-16.05.2000 


Într-o economie aflată în restructurare şi tranziţie, cum este 
economia României, dinamicile lunare realizate — şi chiar cele trimestriale — 
trebuie privite cu prudenţă, deoarece componenta aleatorie poate avea o 
pondere importantă. Se pune întrebarea dacă modificărilor constatate 
față de tendinţa anterioară dacă li se pot atribui semnificaţii cu valoare 
extrapolativă, dacă s-au produs modificări favorabile stabile de mecanism 
sau de conjunctură, apte să iniţieze o tendință pozitivă în economie. 
Răspunsul ferm la această întrebare îl vor da numai statisticile viitoare, pe 
perioade mai îndelungate de timp. 

Cu această rezervă, rezultatele statistice pe trim. | şi luna martie 
2000, privind mersul economiei, pot fi apreciate ca fiind îmbucurătoare, 
reflectând fenomene în sine pozitive: reducerea deficitului balanței 
comerciale şi creşterea volumului comerțului exterior, creşterea exportului 
mai mult decât a importului. Creşterea exportului a fost semnificativă, atât 
în ansamblu cât şi pe principalele relaţii, atât martie 2000 față de martie 
1999, cât şi trim. | 2000 faţă de trim. | 1999. 

De remarcat şi menţinerea producţiei industriale practic la nivelul 
anului precedent (şi nu căderea ei în continuare). Este îmbucurător că s-au 
consemnat creşteri importante de producție la unele grupe de produse 
prelucrate. 

Este regretabil că, în comunicatul Comisiei Naţionale pentru 
Statistică, valoarea stocurilor de produse finite din industrie, de 38,8% la 
31.3.2000, este comparată cu cifra de 41,8% în luna februarie, lăsând 
impresia unei uşoare îmbunătăţiri, dar nu se face corectia la numărul zilelor 
lucrătoare, corecție după care s-ar fi constatat un rezultat de stagnare (sau 
de nesemnificativă înrăutăţire), nivelul în sine fiind inadmisibil de mare şi 
punând sub semnul întrebării funcţionalitatea de piață a economiei. 

Pentru a valida constatările pozitive menționate, până la proba 
confirmării prin cifrele lunilor şi trimestrelor viitoare, rămâne să facem 
ipoteze privind factorii care le-au putut determina. 

Îmbunătăţirea climatului de încredere economică, adusă de 
prezenţa şi prestaţia primului-ministru 111*, atât ca profesionalism economic 
cât şi ca deschidere la dialog cu mediul economic şi societatea civilă, sunt 


n oMr 


111+ Este vorba despre primul ministru Mugur Isărescu. 

benefice, dar este puţin probabil ca aceşti factori să se fi putut deja reflecta 
în ameliorări ale unor cifre de indici şi dinamici din economie, deoarece 
modificările de politici economice dau rezultate după un timp, necesar 
pentru acumulări şi acomodări (fac excepție numai unele mecanisme de 
maximă sensibilitate şi labilitate, cum sunt cele bursiere — nu a fost 
cazul). 

S-a mizat, ca principal motor al relansării economice, pe o infuzie 
sensibil mărită de capital strâin; ea incă nu s-a produs, la dimensiuni 
semnificative (şi, oricum, nu s-ar fi putut materializa în producție, export 
etc., într-un interval de timp atât de scurt). Din păcate, investiţia de capital 
social în valută, înregistrată la Camera de Comerţ şi Industrie a României şi 
a Municipiului Bucureşti — Oficiul Naţional al Registrului Comerţului (care nu 
reflectă întregul volum de capital pus în operă de către investitorii străini) a 
marcat un recul de 25% în trim. | 2000 față de trim. | 1999. De asemenea, 
luna martie 2000 s-a situat, ca volum de capital investit în dolari, sub nivelul 
lunii ianuarie (cu 16%), marcând, totuşi, un reviriment partial față de luna 
februarie, care reprezentase o cădere dramatică (-43%). 

Stimulentul fiscal pentru export, recent reintrodus, nu putea afecta 
sensibil lucrurile, în mod structural, într-un termen atât de scurt, decât, cum 
s-a mai spus în presă, la nivelul unei eventuale deplasări benefice a plajei 
intre economia legală şi cea subterană şi nu pentru produse înalt 
prelucrate, care necesită durate pregătitoare mari, pentru obținerea de 
comenzi şi pentru realizări. Totodată, stimulentul acționează numai la 
nivelul exportatorului direct, final, în timp ce consolidarea unui export de 
înaltă tehnologie şi prelucrare necesită cointeresarea şi a orizontalei, a 
furnizorilor de materiale şi subansambluri de inaltă calitate şi performante. 
Doresc să mai remarc un aspect: sau echilibrarea parțială a balanței 
comerciale este sanâtoasă şi stabilă — dar atunci ar fi trebuit sä oprească 
sau să încetinească devalorizarea leului, înrăutățirea cursului de schimb (şi 
B.N.R. ar fi trebuit să-şi modeleze acţiunea de consolidare a rezervelor 
valutare în consecinţă), sau principalul motor stimulativ eficace în perioada 
recentă a fost căderea în continuare, spontană, a cursului de schimb, 
asociată cu modificări conjuncturale favorabile ale unor preţuri pe piata 
internaţională — factori cu acţiune in specia! la nivelul produselor de masă şi 
relativ slab prelucrate, intre altele — de încurajare a atât de contestatului 
export de materii prime şi refolosibile. 

Pentru o ameliorare sigură şi stabilă a situației economice în direcția 
creşterii economice, este necesar un ansamblu de măsuri cu caracter 
endogen, consacrate explicit ameliorării funcționalității microeconomiei. Ele 
au fost sistematic susținute şi solicitate de către organizaţiile reprezentative 
ale comunității economice, ale societăţii civile, pe parcursul ultimilor ani, şi 
tot atât de sistematic ignorate, respinse, deturnate de câtre mediile 
guvernamentale în toti aceşti ani. Acţiunea de elaborare a prognozei de 

dezvoltare economică a României pe termen mediu a constituit un bun 
prilej de readucere a acestor măsuri necesare în centrul atenţiei.!12* Dacă 
se va reuşi, în sfârşit, să se materializeze solicitările şi propunerile de 
ameliorare a funcţionalității microeconomiei, de aceasta va depinde dacă 
semnalele pozitive, relevate de statistica economică a trimestrului | al anului 
2000, se vor confirma sau nu. 


112* De consemnat faptul că cifra 2007 pentru anul integrării europene a 
României, devenită hotărâre la cele mai înalte niveluri naţionale şi europene, a fost, 
se pare, avansată şi, în orice caz, statuată, cu prilejul elaborării prognozei, în 
cadrul dezbaterilor specialiştilor români, spre meritul acestora. 

47. Liberalizarea comerțului international şi interesele 
naționale (2001) 


Diplomat Club, nr. 5 / 2001 


După cum se ştie, liberalizarea comerţului internațional şi corolarul 
său — mondializarea economiei — constituie tendințe actuale ale dezvoltării 
contemporane. 

Liberalizarea comerțului internațional este instituționalizată prin 
crearea unei organizaţii proprii —- WTO113*, dar şi prin multitudinea de 
acorduri de liber schimb zonale — spre a aminti numai despre NAFTA sau 
CEFTA!14*: există şi tratate şi acorduri de integrare care includ liberalizarea 
comerțului ca pe o componentă primordială, cum este cazul Uniunii 
Europene. În fine, tot liberalizarea comerțului formează obiectul a 
numeroase tratate şi acorduri bilaterale. 

Principii generoase şi beneficii evidente stau la baza acestei mişcări 
inexorabile a umanităţii. Să exemplificăm: este uşurat accesul țărilor mai 
slab dezvoltate la tehnologia (şi la bogăția) țărilor avansate. Este uşurată 
diviziunea muncii, specializarea țărilor după criteriul avantajului comparativ. 
Resursele naturale, atât de inegal imprăştiate de natură pe suprafata 
Terrei, pot fi valorificate în mod optim. Este favorizată creşterea nivelului de 
trai, prin ieftinirea produselor şi a tehnologiilor de import. Şi aşa mai 
departe. Şi totuşi, rezistență, proteste... Manifestările relativ recente de la 
Seattle şi Washington au adunat în stradă mii de exponenţi ai mişcărilor de 
contestare vehementă a adevărurilor considerate, până de curând, ca 
evidente şi imuabile, cel puţin în sălile mariior conclavuri mondiale dedicate 
liberalizării comerțului internațional! şi mondializării. 

Se poate obiecta impotriva facilitării accesului ia tehnologiile 
avansate, pentru menţinerea barierelor comerciale între state? 

Problema este că avantajele liberalizării sunt foarte inegal repartizate 
între statele dezvoltate şi cele în curs de dezvoltare. Mai mult, ceea ce chiar 
constituie, la prima vedere, avantaj pentru statele în curs de dezvoltare, 
prezintă efecte perverse pe termen lung. 

Într-adevăr, însăşi liberalizarea, deschiderea pietei interne pentru 
produsele şi tehnologiile de import, transformă piețele statelor în curs de 
dezvoltare în piețe de consum, scoțând din cărţi industria autohtonă sau 
reducând-o la un rol de asamblare sau chiar numai de porționare şi 


113* Organizaţia Mondială a Comerțulu, World Trade Organization. 

114* Tratatul Nord American de Liber Schimb, North American Free Trade 
Agreement; Tratatu: Central European de Liber Schimb, Central European Free 
Trade Agreement. 


262 


ambalare. Aceasta, deoarece nivelul tehnologic local este, în general, mai 
scăzut decât vârturile atinse pe plan mondial, ceea ce, ca o consecință 
imediată şi directă, determină un nivel de performanță mai scăzut al 
produselor locale sau (ce! mai adesea: şi) costuri superioare ale produselor 
locale la performanțe date; într-o formulare generală: un raport cost Í 
performanță mai defavorabil. (Problemele se prezintă într-un mod similar, 
cu anumite particularităţi, şi în ceea ce priveşte piața produselor agricole, 
dar, pentru simplificare, să omitem acest lucru.) 

Ce înseamnă importul de produse în locul realizării lor de câtre o 
industrie autohtonă? La nivelul unei nişe de piaţă, al unei ramuri sau 
subramuri, înseamnă, desigur, falimentul producătorilor locali respectivi 
(sau, cel puțin, restrângerea activităţii lor), simultan cu satisfacerea clienților 
locali cu produse de performanțe superioare şi la preţuri mai scăzute (la 
început, până când, eventual, se pune bine mâna pe monopolul pieței 
locale sau al unei părți semnificative a acesteia...). Dar la nivel naţional, 
dacă acest fapt se produce cu prea multe nişe de piaţă, cu prea multe 
subramuri sau ramuri, înseamnă reducerea productivității muncii sociale, 
reducerea valorii adăugate realizate, reducerea PIB / locuitor, limitarea 
creşterii (sau chiar reducerea) nivelului de dezvoltare economică. Intr-o 
exprimare metaforică (dar foarte apropiată de realitate), fiecare produs 
importat, în locul realizării lui locale, inseamnă: un şomer în plus; o unitate 
în plus la cursul valutei naționale față de dolar (sau faţă de Euro, cum se 
doreşte); o unitate în minus la PIB / locuitor; o unitate în minus la venitul 
mediu pe locuitor. | 

Trebuie spus că satisfacerea, prin măsuri protecționiste directe, a 
doleanțelor de apărare a poziţiei industriei locale pe piața locală, în fața 
concurenței importurilor, conduce de asemenea la efecte perverse pe 
termen lung, prin reducerea interesului acestei industrii locale pentru 
competitivitate şi, deci, reducerea eforturilor, atât la nivel naţional (măsuri 
legislative, instituționale, fiscale, bugetare, sprijinirea cercetării-dezvoltării, 
consolidarea, amplificarea şi modernizarea infrastructurilor etc.), cât şi la 
nivel antreprenorial, al agenţilor economici de profil precum şi al eforturilor 
destinate să realizeze apropierea de nivelul internaţional de competitivitate 
în viitor. Într-un cuvânt, prin simplul protectionism, rămânerea în urmă a 
competitivităţii industriei autohtone se auto-perpetuează, şi acest fapt, bine 
cunoscut, constituie argumentul forte şi calul de bătaie al promotorilor 
liberalizării extreme, totale, a comerțului internaţional. 

Să nu omitem faptul că şi statele avansate suportă consecințe 
negative ale mondializării: prin transferul producţiilor (fie şi numai la nivelul 
unor segmente ale proceselor de fabricaţie) cu volum mare de manoperă în 
state cu nivel de trai mai scăzut şi, deci, nivel de salarizare mai scăzut, 
cheltuieli sociale mai scăzute etc., industriile statelor avansate îşi sporesc 
profitabilitatea, dar ele exportă, de fapt, ocupare de forță de muncă Şi 
importă şomaj. 

Luate în ansamblu, fenomenele prezentate succint în aceste rânduri 
arată că efectele liberalizării comerțului internaţional, fie ele benefice în 


263 


ansamblu şi în perspectivă istorică viitoare, prezintă aspecte contradictorii 
la nivel de moment istoric şi la nivel naţional, de tară, necesitând o 
abordare complexă, armonizată, optimizată, de compromis între avantajele 
şi dezavantajele — cele conjuncturale şi cele perene - ale liberalizării şi ale 
protecționismului. Nu este vorba numai de țări luate în parte: s-ar putea ca 
abordări şi promovări extremiste, unilaterale, ale liberalizării comerțului 
internațional, să compromită, în ansamblu, ideea lichidării decalajelor la 
scară planetară, a combaterii sărăciei şi altele asemănătoare, 

Totuşi, examinarea atentă a stărilor de lucruri şi a tendinţelor arată 
că, cel puţin pentru moment, statele dezvoltate beneficiază mai mult şi cele 
in curs de dezvoltare beneficiază mai puţin de liberalizarea comerțului 
internaţional şi chiar de mondializare. În aceste condiții, statele avansate 
sunt mai interesate în liberalizare „telle-quelle”, în timp ce statele în curs 
de dezvoltare sunt interesate într-un anume mix între liberalizare şi 
protecționism — atât ca interes imediat cât şi ca interes de perspectivă (dar 
cu ponderi diferite, în aceste două eventualităţi). În general, în relațiile 
comerciale între un stat dezvoltat, puternic economic, şi unul slab, 
liberalizarea absolută a comerțului întăreşte pe cel tare şi slăbeşte pe cel 
slab. 

Una dintre schemele a ceea ce petrece poate fi următoarea: 
produsele statului puternic vin pe piata statului slab. Industria statului slab 
se mobilizează şi işi creşte competitivitatea până la nivelul produselor 
statului puternic, afirmă partizanii liberalizării 100%. Chiar şi aşa, atingerea 
aceleiaşi competitivități la o dimensiune redusă, numai a pietei proprii, 
presupune pierderi irecuperabile. Dar, spun partizanii mixului liberalizare — 
protectionism, nu se ajunge la aceasta: când vin pe piață produsele statului 
puternic, produsele industriei autohtone sunt eliminate de pe piaţă, 
producătorii sau falimentează, sau au asemenea pierderi, încât nu au cum 
să mai aloce resursele necesare creşterii competitivităţii, creştere care nu 
mai are loc. 

Este, astfel, de înțeles şi presiunea statelor avansate pentru 
liberalizarea totală şi absolută, şi o anumită rezervă şi chiar rezistența fața 
de aceasta, din partea statelor în curs de dezvoltare. Acestea din urmă — şi 
opinia lor publică — văd într-un mix de liberalizare şi protectionism, moderat 
şi atent proiectat şi derulat, o condiţie necesară, o şansă pentru un bun 
demaraj în cursa pentru dezvoltare economică şi pentru competitivitate 
viitoare. 

Partea a Vl-a 


Impactul unor mecanisme ale tranziţiei 
asupra progresului economic şi tehnologic 
> Legislaţia muncii 

> Fiscalitatea 

> Preţurile 

> Proprietatea, privatizarea, demonopolizarea 

p Managementul întreprinderilor 


Elaboratorii au avut în minte în principal situaţiile stabile, staționare, 

omitând imperativele flexibilității pentru adaptarea la tendințele pieței, 

tratând doar drept exceptii restructurarea şi, în general, schimbarea, au 

gândit cu grijă la munca de rutină, omițând calitatea, initiativa, inovarea 
şi creativitatea;... 

| Din: Noul Cod al muncii — un atentat la funcţionalitatea 

economiei de piață, 2003, [50]. 


|... Stabilirea profitului ca diferență între venituri şi cheltuielile aterente 
| veniturilor... este anti-progres, anti-strategică, penalizâna, prin impozitare 
ca profit, cheltuielile din exerciţiul curent pentru pregătirea oricăror 
perfecționări şi dezvoltări care vor aduce venituri suplimentare. în 
exerciții viitoare... y 

Din: Ce este profitul impozabil?, 1996, [57]. 


“ai 


> Legislația muncii 


48. Trei legi necorelate (1995) 


Tribuna economică, 28.9.1995 


Apariţia Legii nr. 83 / 1995, privind “unele măsuri de protecție a 
persoanelor încadrate în muncă”, a vizat, după cum se ştie, combaterea 
“muncii la negru”, a evaziunii de la plata obligațiilor pe care agenţii 
economici le au, în mod normal (pentru personal angajat), privind 
contribuţia la fondul de asigurări sociale, la fondul de somaj. In acest scop, 
după cum se ştie, Legea limitează încadrarea în muncă prin “convenții 
civile” numai la trei cazuri foarte clar definite: asociaţiilor de locatari; 
îndeplinirea unor activități cu o durată de cel mult 60 zile; desfăşurarea unor 
activităţi cu caracter permanent care nu depăşesc, în medie, 3 ore pe zi. 

Totodată, se tranşează o veche dispută administrativă, arătându-se, 
la art. 4 alin (2), că “Persoana fizică şi persoana juridică, care încadrează 
personal în baza unor convenții civile, nu datorează contribuția pentru 
constituirea Fondului pentru plata ajutorului de şomaj.” 

Atât contractele de angajare cât şi “convențiile civile” de prestări de 
servicii sunt supuse unui regim strict de înregistrare şi urmărire, fără de 
care este interzisă “primirea la lucru”, iar abaterile sunt pasibile de amenzi 
ce merg până la 2.000.000 lei, cu posibilitate de dublare la recidivă. 

Din păcate, în modul foarte limitativ în care este formulată, Legea nr. 
83/1995 lasă loc la interpretări variate (şi, eventual, abuzive din partea unor 
inspectori sau a altor funcționari prea zeloşi sau corupți), în sensul că orice 
formă de lucru nu poate să fie decât sau angajare (cu plata contribuţiilor de 
asigurări sociale şi şomaj), sau prestație, care, în afara asociaţiilor de locatari, 
nu poate fi decât sau de maximum 60 zile, sau de maximum 3 ore pe zi. 

Dar mai există două legi, după cunoştinţa noastră — neabrogate, 
care prevăd şi alte posibilităţi de soluţionare a problemelor. 

În primul rând, Legea nr. 2 / 1991 privind cumulul de funcții, la art. 1, 
stipulează că “Orice persoană poate cumula mai multe funcții şi are dreptul 
să primească salariul corespunzător pentru fiecare dintre funcţiile ocupate”. 
La art. 2, Legea nr. 2 / 1991 prevede că "Persoanele care cumulează mai 
multe funcţii sunt obligate să-şi aleagă o unitate unde vor avea funcția de 
bază, care îi achită şi celelalte drepturi de personal. 

Unitatea prevăzută la alin. 1 plăteşte pentru salariatul respectiv 
contribuţia de asigurări sociale şi reţine contribuția pentru pensia 
suplimentară, ... şi orice sume datorate potrivit legii. De asemenea, ține şi 
completează carnetul de muncă a! salariatului respectiv." 

Aşadar, potrivit Legii nr. 2 / 1991, “orice persoană” poate fi încadrată 
şi prin cumul, iar contribuţia de asigurări sociale “şi orice alte sume datorate 
potrivit legii” se rețin numai la unitatea unde persoana are funcţia de bază. 
Ce regim au contractele pentru angajare prin cumul, care reprezintă 
“încadrare în muncă” — Legea nr. 38 / 1995 nu spune. Se datorează sau nu 
contribuție pentru fondul de şomaj pentru contractele de incadrare în 
muncă prin cumul — Legea nr. 38 / 1995 nu spune (deşi, evident, nu trebuie 
să se datoreze, atât conform prevederii Legii nr. 2 / 1991 “orice alte sume 
datorate conform legii”, cât şi conform logicii lucrurilor: o persoană care îşi 
pierde postul ocupat prin cumul nu beneficiază de ajutor de şomaj; deci — 
nici contribuţie la fondul de şomaj nu trebuie să fie plătită; la fel cum nu se 
datorează contribuţie pentru asigurări sociale, pentru că de la funcțiile de 
cumul nu se primeşte nici concediu medical, nici drept de pensie). 

Dar mai există o lege, de care Legea nr. 83 / 1995 face abstractie: 
Legea nr. 32 / 1991 privind impozitul pe salarii, foarte recent modificată şi 
completată prin Ordonanţa nr. 17 / 1995 (în continuare, vom recurge la 
textul modificat prin Ordonanţă, care, din punctul de vedere al problemei 
analizate în aceste rânduri, aduce numai unele precizări terminologice, dar 
nu modifică esența). 

Conform Legii nr. 32 / 1991, în afară de “salarii şi alte drepturi 
salariale” (art. 3), mai există şi “drepturi în bani şi în natură”, printre care, în 
afară de “câştigurile salariaților zilieri sau temporari”, se mai enumeră: 

b) onorariile încasate de avocaţi prin barouri; 

c) drepturile cuvenite medicilor şi personalului sanitar din policliniciie 
cu plată; 

d) câştigurile obținute din colaborări de orice natură; 

e) onorariile încasate din expertize de orice fel; 

f) drepturile cuvenite pentru invenții şi inovaţii”. 

Dacă drepturile cuvenite medicilor şi personalului sanitar din policiinicile 
cu plată se pot încadra comod în regimul unor convenţii civile pentru mai putin 
de 3 ore pe zi în medie, toate celelalte nu pot fi limitate nici la 3 ore pe zi, nici 
(în multe cazuri) la maximum 60 zile şi, în general, ele se referă la lucrări, nu la 
timp lucrat (singura modalitate prevăzută în Legea nr. 83 / 1995). 

Încercarea de a nu deveni contravenient la Legea nr. 83 / 1995 şi de a 
rezolva toate cazurile enumerate în conformitate cu prevederile acestei legi 
poate conduce la o birocraţie teribilă (sau, respectiv, dacă nu se introduce 
această birocratie, se riscă amenzile prevăzute). Pentru că, in baza Legii 
nr. 83 / 1995, inspectorii pot acum pretinde ca, de exemplu, pentru plata 
fiecărui onorariu pentru un articol publicat într-un ziar sau o revistă, pentru 
plata oricărei indemnizaţii de şedintă, să fie încheiată o convenție civilă, 
depusă, în copie, la Direcţia de muncă şi protecție socială teritorială; pentru 
orice consultatie sau altă colaborare ştiinţifică de specialitate acordată, pe 
parcursul unei lucrări de cercetare (care poate dura un an sau mai mult) să fie 
încheiate convenții civile, reînnoite la fiecare 60 zile, sau convenții cu pontaj de 
maximum 3 ore pe zi, depuse în copie la aceleaşi direcţii ş.a.m.d. 

Analiza corelată a celor 3 legi — nr. 2 / 1991, nr. 32 / 1991 modificată 
şi completată prin Ordonanţa nr. 17 / 1995 şi nr. 83 / 1995 — ne duce la 
următoarele concluzii: 

Legea nr. 83 / 1995 se referă numai la incadrarea in munca, aṣa 
cum îi este şi titlul, şi anume numai la două dintre formele legal posibile de 
încadrare în muncă: la încadrarea în muncă prin contract individual de 
muncă cu funcţie de bază şi la încadrarea în muncă prin convenție civilă. 

Legea nr. 83 / 1995 a omis cazul încadrării în muncă prin cumul. 

Legea nr. 83 / 1995 nu se referă la convențiile civile în baza cărora 
se plătesc onorarii, colaborări etc. şi care, în mod evident, nu constituie 
încadrări în muncă. 

Din păcate, textul foarte limitativ — şi, de fapt, imprecis — al legii lasă 
deschise mai multe moduri de interpretare, la discreția inspectorului care 
aplică amenzile. 5 

— Privind cumulul. 

a) Legea nr. 2 / 1991 a fost implicit abrogată prin art. 15 din 
Legea nr. 83 / 1995, unde nu este menționată în lista actelor normative 
abrogate, dar se abrogă “orice dispoziții contrare”; deci, nu mai este 
permisă angajarea prin cumul. 

b) Legea nr. 2 / 1991 este în vigoare, dar, Legea nr. 85 / 1991, abro- 
gând “orice dispoziţii contrare”, în baza art. 6 alin. (2) b, şi pentru contractele 
de muncă în cumul trebuie depuse la Direcţia de muncă şi protecţie socială 
"actele din care rezultă plata lunară a contribuției pentru asigurările sociale de 
stat, a contribuției la constituirea Fondului pentru pensia suplimentară, precum 
şi a contribuţiei la constituirea Fondului pentru plata ajutorului de şomaj..." 
contrar dispozitiei art. 2 alin. 2 din Legea nr. 2 / 1991, care prevede că acestea 
se fac numai la unitatea unde persoana are funcția de bază. 

c) Legea nr. 2 / 1991 este în vigoare; ca atare, art. 6 alin. (2) b din 
Legea nr. 83 / 1995 se aplică numai pentru contractele de muncă pentru 
funcţie de bază şi nu se aplică pentru contractele de muncă pentru cumul. 

Evident, considerăm corect, legal şi corespunzător realității din 
economie numai ultimul mod de interpretare (c). 


— Privind colaborările: 

a) Toate convențiile civile trebuie încadrate în „Patul lui Procust” din 
Legea nr. 38 / 1995: sau maximum 60 zile, sau maximum 3 ore pe zi în 
medie, indiferent de parametrii reali ai colaborării. 

b) Convenţiile civile pentru colaborări, respectiv pentru lucrări, 
expertize, participări la şedinţele unor organisme sau alte acţiuni pentru care 
se plătesc onorarii, colaborări, indemnizaţii etc., care nu constituie încadrări în 
muncă, nu sunt supuse restricţiilor de 3 ore pe zi sau 60 zile, dar trebuie totuşi, 
depuse, în copie, la Direcţia de muncă şi protecţie socială teritorială. 

c) Convenţiile civile de la alineatul precedent nu trebuie să fie nici 
depuse, în copie, la direcția de muncă şi protecție socială teritorială. 

Evident, şi în acest caz considerăm corect, legai şi oportun numai 
ultimul mod de interpretare (c); în cazul colaborărilor unor salariați care au 
funcţie de bază la altă unitate sau al unor pensionari nu se pune problema 
“muncii la negru”, pentru combaterea căreia a fost iniţiată Legea nr. 83/1995. 


Cine va da răspunsuri oficial valabile la problemele prezentate? 115 


115* Nu a dat nimeni. V. [49]. 

49. Probleme ce decurg din Legea nr. 83 / 1995 privind 
încadrarea în muncă (1995) 


Titiul publicat: Dispută în jurul unor noi reglementări. O soluție 
birocratică, discriminatorie. Adevărul economic, 25.11-1.12.1995 116 


a, Într-o perioadă în care atât opinia publică din România cât şi 
cercurile de investitori străini şi organismele internaționale cer statului 
român să acționeze mai ferm pentru combaterea şi simplificarea birocraţiei, 
iar acest obiectiv este declarat ca o prioritate de câtre reprezentanții 
forurilor celor mai înalte şi autorizate ale Puterii, apariția unei legi care 
obligă la depunerea şi înregistrarea centralizată a tuturor contractelor 
individuale de muncă şi a tuturor convențiilor individuale de prestări de 
servicii pare a fi — şi este resimțită de către agenții economici, şi chiar de 
către organismele însărcinate să aplice Legea, ca o mişcare în sens opus, 
ca o amplificare a birocrației, ca o creştere a gradului de tracasare 
birocratică a agenţilor economici, a formalismului fără conţinut în economie. 
Cine poate arhiva şi urmări zecile, sutele de mii de contracte depuse? Cât 
costă această acţiune, pentru a o realiza? 

Nu se pune la îndoială necesitatea şi importanţa combaterii “muncii 
la negru”, care constituie evaziune fiscală şi subminează protecția socială. 
Dar este îndoielnic că, atunci când s-a propus şi s-a votat Legea nr. 83/95, 
s-au făcut evaluări privind costurile sociale, politice şi logistice ale soluţiei 
adoptate, numărul de documente suplimentare care vor trebui să circule 
între agenţii economici şi organele de stat. Sunt de căutat — şi se pot găsi — 
alte soluții pentru combaterea “muncii la negru”, care să nu fie însoţite de o 
creştere atât de deranjantă a birocrației. 

b. Cum se explică faptul că Legea 83 / 1995, așa cum a fost 
adoptată, se referă numai la categoriile de angajatori: persoane fizice, 


116* Materialul de faţă reia o serie de probleme de fond, deja expuse în cel de la 
nr.[48]. A fost, totuşi, inclus în culegere deoarece dă elemente în pius privind 
birocrația promovată prin legea analizată şi, mai ales, clauze ilegal introduse în 
“Procedura” de aplicare, prevăzând restricții suplimentare pentru agenţii economici 
şi prerogative decizionale suplimentare pentru aparatul birocratic, suplimentare — 
fată de litera legii pe care pretind că o aplică. Au urmat, ia Camera de Comeri şi 
Industrie a României şi a Municipiului Bucureşti, consfătuiri cu reprezentanţii 
întreprinderilor, cu sprijinul presei economice, cu participare din partea Ministerului 
Muncii şi Protecţiei Sociale la nivel de director general, cu care s-a negociat, din 
greu — dar cu bunăvoință de ambele părţi, un set de „precizări” acceptabile (adresa 
M.M.P.S. Direcţia Generală Legislația Muncii, nr. 59119 / 14.2.1996, v. Tribuna 
economică nr. 11 / 14.3.1996, pp. 52-53), difuzate în teritoriu — şi s-a putut lucra, 
câțiva ani, până ...la pensionarea directorului general semnatar: Gh. Bădică. 

agenţi economici cu capital privat sau mixt, asociaţii? Nu se poate accepta 
nici o formă de discriminare între agenţii economici, nici principial şi nici 
practic. În cazul de faţă, practic, agenţii economici cu capital privat și mixt 
trebuie să facă dovada că au achitat contribuțiile pentru asigurările sociaie 
de stat, pentru pensia suplimentară şi pentru ajutorul de şomaj, fiind pasibili 
de amenzi de 500.000 — 1.000.000 lei şi dublul acestora la recidivă, iar 
sancțiunile amintite, nou introduse prin Legea 83 / 1995, nu afectează pe 
agenții economici cu capital integral de stat. (Or, se cunosc, din mass- 
media, mari agenţi economici cu capita! integral de stat, cu datorii de zeci 
de miliarde de lei ia fondul de asigurări sociale.) Rezultă câ povara 
susținerii fondurilor amintite trece, cu precădere, asupra sectorului privat şi 
mixt, ceea ce este inadmisibil. 

c. De ce trebuie agenţii economici să depună la direcţiile de muncă 
actele privind plățile lunare amintite, în condiţiile în care plățile se fac prin 
dispoziţii de plată, din care exemplarul 2 (dacă s-a făcut plata) soseşte, in 
mod automat, prin bancă, la aceleaşi direcţii? 


e LED ca iaz ete te ăia 

f. De clarificat pe ce temei legal Ministerul Muncii şi Protecţiei 
Sociale, în “Procedura...” nr. 3242 / 26.10.1995 (apărută în presă — v. 
Adevărul economic nr. 46 / 11.11.95; se pare că încă nu a apărut în 
Monitorul Oficial), a introdus art. 10 privitor la “verificarea legalităţii întocmirii 
convențiilor civile”, în care, la alin. a) se afirmă că angajările de până la 60 
zile “au caracter întâmplător şi nu fac parte din activitatea de bază a unității” 
(de ce este nevoie de o astfel de precizare, în general, neadevărată?), iar la 
alin. b) se dau indicaţii de “apreciere a volumului de activitate” şi de 
"raportare la salariile plătite pentru activități similare...”, în timp ce: 

— Legea 83 / 1995 prevede că angajatorii “au obligaţia de a depune 
convenția civilă, în copie, ... la direcţiile de muncă şi protecție socială — art. 
3 alin. (1) şi, deci, nu de a supune convențiile “verificării legalității, de 
asemenea, Legea 83 / 1995 obligă M.M.P.S. să stabilească “procedura de 
înregistrare a contractelor individuale de muncă, precum şi modul de tinere 
a evidenţei muncii prestate de salariaţii angajaţilor prevăzuţi la art. 5 — 
deci, nu şi a colaboratorilor angajaţi cu convenții civile; 

- HGR nr. 448 / 1994 prevede, ca atribuţii ale MM.P.S., “in 
domeniul salarial: 

(1) propune strategii şi măsuri cu privire la salarizarea în regiile 
autonome şi societățile comerciale cu capital integral sau majoritar de stat 
(subl. ns.), deci — nici un drept de control în general şi nici o atribuție cu 
privire la salarizarea din domeniul capitalului privat sau mixt. 

Un minister poate emite, în afara legii sau în completarea legii, din 
însărcinarea legii, circulare de uz intern pentru activitatea sa tehnică 
internă, dar ştim că, într-un stat de drept şi într-o economie de piaţă, un 
minister nu are dreptul să emită dispoziţii administrative care au ca efect 
îngrădirea libertăţii de acţiune economică a agenților economici, dirijismuli 
administrativ exercitat asupra acestora. 

g. gi. De ce camerele de muncă difuzează şi impun contracte — tip 
de colaborare, cu clauze obligatorii, ingrâdind astfel, de asemenea, 
libertatea contractuală a agenților economici? 

g2. De ce acestea se numesc “contracte de prestări servicii”, 
când, în întreg textul Legii 83 / 1995, ele se numesc "convenții civile de 
prestări de servicii”? 

93. De ce, atât în contractul individual de muncă anexa 1 la 
“Procedura...” nr. 3242 / 1995 cât şi în modelele de contracte de prestări de 
„servicii, difuzate de câtre camerele de muncă, se omite obligatia 
angajatorului de a reţine şi a vărsa impozitul pe salariu (inclusiv colaborări), 
conform prevederii Legii nr. 32 / 1991, art. 8 alin. 2 şi art. 4, specificându-se 
că “impozitele, precum şi taxele de orice natură datorate către stat ... 
privesc pe executant”? 

h. Pe ce bază de la camerele de muncă se dau indicaţii verbale, 
precum faptul că angajarea prin convenţie de prestări de servicii trebuie să 
fie, în mod obligatoriu, în altă profesie sau specialitate decât are persoana 
la locul de muncă cu funcția de bază? 

i. Dată fiind aglomeraţia de la camerele de muncă, de ce nu se 
primesc convențiile de colaborare expediate prin poştă? (Foarte recent, prin 
HGR nr. 627 / 17.08.95, s-a admis ca bilanţuriie anuale şi situațiile privind 
“Rezultatele financiare şi obligatiile fiscale” să poată fi depuse la oficiile 
poştale, prin scrisori cu valoare declarată.) 

j. În ce temei, dacă Legea 83 / 1995, art. 7, prevede că directiile de 
muncă şi protecţie socială “pot aproba” ca operațiunile de păstrare şi 
completare a carnetelor de muncă să fie efectuate de angajatorii care 
solicită acest lucru, “Procedura...” nr. 3242 / 1995 prevede, la art. 13 alin. 2, 


că aprobarea se dă “cu titlu de excepţie”? 

50. Noul Cod al muncii — un atentat la funcționalitatea 
economiei de piată (2003) 


Titlul publicat: Codul muncii — imperfecțiuni scandaloase. Adevărul 
economic, 29.01.2003 


Citirea textului dens al proiectului noului Cod al muncii, aşa cum a 
apărut el în presă, provoacă un sentiment de profundă îngrijorare. Alături 
de prevederi normale şi binevenite, alături de prevederi care doar reiau şi 
cosmetizează prevederi ale vechiului Cod, unele prevederi (sau absența 
unor prevederi) — şi, din păcate, chiar spiritul dominant al documentului, în 
ansamblul său — cu greu pot rezista criticii, în confruntare cu criteriul 
eficientizării mediului de afaceri, al creării economiei funcționale de piață, 
ca şi cu cel al combaterii birocraţiei. De asemenea, se degajă impresia că 
elaboratorii: 

- au avut în minte în principal situaţiile stabile, staționare, omițând 
imperativele flexibilității pentru adaptarea la tendinţele pieţei, tratând doar 
drept excepţie restructurarea şi, în general, schimbarea; 

- au gândit cu grijă la munca de rutină, omiţând calitatea, 
inițiativa, inovarea şi creativitatea; 

- s-au gândit numai la marile întreprinderi şi instituţii, uitând de 
întreprinderile mici şi mijlocii; 

-  aupus în faţă interesele salariale directe şi de moment, omițând 
că satisfacerea lor reală şi cu grad ridicat de confidenţă nu poate proveni 
decât dintr-o activitate profitabilă — prin competitivitate — a întreprinderilor. 

Întregul document abundă în drepturi pentru salariați, combinate cu 
prerogative pentru sindicate; în obligații, interdicții şi restrictii pentru 
angajatori. Dar reciproca — prerogativele angajatorilor, obligațiile salariatilor — 
este foarte vag prezentă. Cu orice risc şi cu toată răspunderea, trebuie să ne 
raliem la afirmaţiile că acest document nu trebuie să fie adoptat, dacă va fi 
promulgat, trebuie profund corectat înaintea termenului de intrare în vigoare. 


Nu este vorba despre un document care reprezintă numai un progres 
limitat, un progres insuficient, situaţie în care s-ar justifica teza despre 
perfectibilitatea lui. Nu, noul Cod al muncii introduce disfuncționalități 
aberante şi lichidează instrumente şi stări de lucruri necesare; urmările lui 
nefaste vor perturba grav mediul economic şi cu greu vor putea fi lichidate. 


De altfel, după informații din presă, au fost deja exprimate poziții 
foarte critice la adresa proiectului de Cod al muncii — de către unele dintre 
partidele politice parlamentare, de către reprezentanți ai investitorilor străini 
în România, de către unii analişti. 

Cum s-a putut ajunge ca un asemenea document să fie adoptat în 
condițiile unei opuneri, totuşi, în ansamblu — firave în raport cu gravitatea 
situației create? Presupunem că instrumentul care a promovat acest 
document incalificabil prin toate treptele, prin toate barierele care ar fi 
trebuit să-l oprească, a constat în dimensiunile lui, în caracterul lui stufos şi 
prolix. Pur şi simplu, nici managerii şi patronii, nici unii dintre analişti, nici 
chiar membrii guvernului care şi-a asumat răspunderea în parlament şi, cu 
atât mai puţin primul ministru personal nu au avut timpul necesar să 
zăbovească asupra prea numeroaselor lui pagini, să-l studieze cuvânt cu 
cuvânt şi să-şi formeze un punct de vedere propriu asupra consecințelor 
directe şi indirecte ale diferitelor prevederi din text, şi cu atât mai putin 
asupra ceea ce este scris printre rânduri. 

Dar să ilustrăm afirmaţiile generale făcute până aici cu textul concret 
al proiectului de Cod al muncii (încă nepromulgat şi nepublicat în Monitorul 
Oficial, în momentul când se scriu aceste rânduri) 117*. Pentru început, nu 
în ordinea textului, ci într-o ordine descrescătoare, oarecum arbitrară şi 
subiectivă, a gravității impactului negativ al prevederilor respective (sau, 
după caz, a absenței unor prevederi). 


Să marcăm, pe primul loc, în topul absurdităţii, populismului ieftin şi 
anti-tuncționalității din acest proiect, articolul 21, alineatele (1) şi (3): „(1) 
Clauza de neconcurenţă obligă salariatul de a nu presta, în interesul său 
sau al unui tert, o activitate care se află în concurență cu cea prestată la 
angajatorul său, sau de a nu presta o activitate în favoarea unui tert cu care 
se află în relaţii de concurență cu angajatorul său” (până aici, nimic 
anormal; aşa trebuie să fie), „şi obligă angajatorul de a-i plăti salariatului o 
indemnizaţie lunară. (3) Indemnizaţia datorată salariatului se negociază şi 
este de cel puţin 25% din salariu.” 

Deci, în epoca în care vorbim despre cultivarea spiritului de echipă 
şi a lucrului în echipă, despre cultivarea, la salariaţi, a spiritului, a interesului 
şi a ataşamentului pentru propria firmă, pe baza reciprocă a interesului 
patronului pentru condițiile de muncă, pentru starea de spirit şi satisfacția 
salariaților, când ținem simpozioane despre guvernanta corporativă, tratăm 
o datorie elementară a oricărui angajat ca pe o excepție opţională, care 
„poate fi negociată şi introdusă în contractul de muncă”, dar numai 
recompensată cu o indemnizaţie lunară, nu mai mică decât 25% din salariu! 
De ce nu şi indemnizaţii lunare pentru a nu fura din întreprindere, pentru a 
nu da foc intreprinderii ş.a.m.d.? 

Desigur, există dreptul la cumul şi, după cum corect se stipulează în 
ari. 36 (3), „Salariaţii care cumulează mai multe funcţii sunt obligaţi să 


117* Înainte de publicare, materialul a fost — neoficial — înaintat Preşedinţiei 
României, cu apelul de a se respinge promulgarea. Răspunsul — la fel de neoficial — 
primit a fost: “Desigur, legea este pertectibilă. Să vedem ce va mai rezulta şi din 
experiența aplicării în practică”, nesesizându-de faptul că legea nu este una 
insuficientă, ci una perturbatoare, dăunătoare. 

declare fiecărui angajator unde exercită funcţia pe care o consideră de 
bază” (chiar, ar trebui precizat: „şi celelalte funcţii în cumul”, iar aceasta 
poate genera un drept de renegociere a contractului de muncă, la iniţiativa 
atât a angajatorului cât şi a angajatului; pe de o parte, pentru a nu alimenta 
concurența neloială, pe de altă parte, pentru a realiza recompensarea, la 
nivelul meritat, a specialiştilor de mare valoare şi cãutare). 

Documentul analizat este vădit asimetric, neechilibrat în relația 
angajator-salariat. De exemplu, conform art. 23 (2): „La sesizarea salariatului 
sau a inspectoratului teritorial pentru muncă, instanța competentă poate 
diminua efectele clauzei de neconcurenţă”; dar nu am găsit o prevedere- 
oglindă, conform căreia „la sesizarea angajatorului sau a ministerului. de 
profil, instanța competentă poate amplifica efectele clauzei de neconcurenţă”. 
De asemenea, conform art. 164 (2), „reţinerile cu titlu de daune cauzate 
angajatorului nu pot fi efectuate decât dacă datoria salariatului este 
scadentă, lichidă şi exigibilă şi dacă a fost constatată ca atare printr-o 
hotărâre judecătorească definitivă şi irevocabilă”, în timp ce salariatul nu 
trebuie să aştepte o „hotărâre judecătorească definitivă şi irevocabila 
pentru a provoca daunele. Şi, să mai constatăm că nici prevederile privind 
dreptul la demisie al salariatului nu conţin nici o restricționare a acestui 
drept dacă este în litigiu cu angajatorul privind repararea unor daune, până 
la o hotărâre judecătorească definitivă şi irevocabilă privind acest litigiu. 
Desigur, daunele provocate de către un salariat pot fi incomensurabile în 
raport cu posibilităţile patronului de a le recupera imediat prin rețineri numai 
din drepturile suiariale ale celui vinovat, dar, iarăşi, este vorba despre 
climatul care se imprimă activităţii pe care Codul o reglementează. In fine 
(ca exemplificare a asimetriei), art. 79 (8) stipuleaza: „Salariatul poate 
demisiona fără preaviz dacă angajatorul nu-şi îndeplineşte obligațiile 
asumate prin contract(ul) individual de muncă.” Credem că lipseşte clauza 
simetrică: „Angajatorul poate desface unilateral contractul individual de 
muncă, fără preaviz, dacă salariatul nu-şi îndeplineşte obligațiile asumate 
prin acest contract individual de muncă." 

Mai grav. Art. 156 al Codului stabileşte că: „Salariile se plătesc 
înaintea oricăror alte obligaţii băneşti ale angajatorilor”. Lăsând 
corectitudinea gramaticală a construcției în grija filologilor, trebuie spus că 
această prevedere nu numai că nu este de competența unui cod al muncii, 
ci a unui eventual cod financiar, dar este distuncțională economic. Oare, 
plătind salariile şi neplătind, să spunem, energia electrică, fapt pentru care 
se taie alimentarea cu energie a întreprinderii, care, prin aceasta, nu va mai 
putea produce nimic, salariile sunt mai în siguranță? In mod normal, dacă 
este să se stabilească o ordine de prioritate, atunci, pentru funcționalitatea 
economiei, ordinea de prioritate a asigurării cu disponibil a plăţilor trebuie 
să fie: contribuţia la bugetul de stat şi la cel al asigurărilor sociale, obligațiile 
către furnizorii de produse şi servicii de toate categoriile, inclusiv utilităţile, 
inclusiv restituirea ratelor la credite, şi abia apoi salariile proprii. In caz 
contrar: perpetuarea blocajului financiar şi economic general, la nivelul 
economiei naţionale, iar la nivelul întreprinderii — plata salariilor luna acesta . 

şi compromiterea plăţilor din lunile viitoare, inclusiv disponibilizări colective 
de personal. 

Dar, în realitate, in economia funcţională de piață o asemenea 
reglementare trebuie să lipsească sau să fie cel mult cu caracter orientativ: 
angajatorul, cunoscând conjunctura şi interesele, trebuie nu numai să 
asigure veniturile necesare efectuării tuturor plăţilor, dar, în caz de deficit, 
să manevreze urgentele; negociind cu creditorii, să obțină decalări sau 
reeşalonări la unii, să plătească tranşe din fiecare categorie de obligații la 
alți, aşa încât să minimizeze consecințele negative asupra activității 
întreprinderii. Nu trebuie omis faptul că, în cazul incapacității de a plăti pe 
furnizori, aceştia sunt în drept să ceară punerea întreprinderii în faliment, 
care, văzută din exterior, este în incapacitate de plată, chiar dacă şi-a plătit 
salariile proprii. Oricum, însă, este corect ca impozitele şi contribuţiile 
asupra salariilor să se plătească la data plăţii reale a salariilor şi numai 
corespunzător volumului salariilor efectiv achitate, şi nu integra! la data 
scadenței obligaţiei de a plăti salariile, care nu se achită din lipsă de 
disponibil. 

Codul muncii, în forma lui actuală, este limitativ şi explicit axat pe 
durata timpului de lucru ca unic obiect admis al contractelor de muncă (v. 
întreg Titlul II), cu prevalența muncii de durată nedeterminată asupra celei 
de durată determinată (art. 12 (1) şi (2), art. 16 (2), art. 80 (1), art. 98 (3) 
ş.a.) iar normarea muncii este modalitatea de lucru unic admisă şi 
obligatorie. se amputează, astfel, dintr-o activitate economică care se 
doreşte să fie flexibilă şi eficace, contractele pe lucrare, pe proiect, pe 
rezultatul muncii, pe îndeplinirea unui obiectiv, pe de o parte, iar pe de alta 
— se desființează instrumentul convențiilor, tradițional în economia noastră 
şi care răspundea cu bine tocmai unor situații ocazionale, operative. 
Indiferent dacă am nevoie, de la un specialist, de o rețetă tehnologică într- 
un domeniu în care eu, angajator, nu am specialiştii mei, sau am nevoie de 
expertizarea unui proiect făcut de specialiştii mei, sau am nevoie de nişte 
hamali care să-mi descarce urgent nişte vagoane, sau dacă eu, asociație 
de proprietari, am nevoie de un măturător care să-mi măture curtea de 
frunzele căzute sau să curete zăpada, sau de un instalator care să 
peiicească o țeavă spartă care îmi inundă blocul noaptea, trebuie întâi să 
închei un contract pe un anumit număr de ore pe zi, să am norme de 
muncă (de timp) pentru activitatea respectivă, iar dacă am pus oamenii la 
treabă numai pe bază de strângere de mână, adică fără contract scris, 
atunci musai se cheamă că am încheiat un contract pe durată 
nedeterminată — scrie în documentul analizat: art. 16 (2). Sau — să recurg la 
un „agent de muncă temporară”, care să-mi trimită pe unul sau unii din 
stocul tampon de salariaţi ai lui (câte specialități şi meserii trebuie el să aibă 
in acest stoc?), desigur — nu înainte de a fi încheiat eu cu el şi el cu 
salariaţii lui toate actele adiţionale corespunzătoare, cu tot ce trebuie — fişa 
postului ş.a.m.d. 

Este, într-adevăr, o soluție curat simplă şi originală de lichidare a 
şomajului: armata şomerilor se transformă în armata salariaților unor mega- 

agenți de muncă temporară, de la care foştii şomeri iau salarii în aşteptarea 
unor comenzi ocazionale de muncă temporară. Nu este clar, însă, din ce 
resurse se constituie fondul de salarii care să acopere salariile de aşteptare 
ale salariaţilor agenţilor de muncă temporară. 

Revenind la problema normelor, art. 128 stipulează că „Normarea 
muncii se aplică tuturor categoriilor de salariaţi, ceea ce este o alta 
aberaţie, ştiut fiind că există funcţii de conducere cu muncă nenormată Şi 
există activităţi la care normarea este inadecvată - cu deosebire cele cu 
caracter nerepetitiv, creativ, inovativ, dar şi multe dintre cele cu caracter de 
servicii de utilitate publică sau / şi socială. 

Ministerul Muncii se obstinează de mult timp să îngrădească şi să 
elimine convențiile, de fapt — pentru că comportă o fiscalitate salarială mai 
redusă (nu comportă plata contribuției pentru asigurări sociale şi, în mod 
corespunzător, nu oferă protecție socială, nu contribuie la vechimea în 
muncă a salariatului-colaborator). Eliminând convențiile de colaborare (de 
prestări servicii) şi lăsând la dispoziţia angajatorilor numai „Patul lui 
Procust” al contractelor de muncă, prea ancombrante pentru cazurile 
activităților ocazionale, neregulate etc., este de aşteptat că va creşte 
tendinta spre munca la negru, împreună cu evaziunea fiscală aferentă. Să 
nu uităm, totodată, că, la ora actuală, conventiile acoperă şi foarte 
numeroasa categorie de agenţi comerciali care trăiesc din comision 
procentual la încasările realizate sau, după caz, la achiziţiile realizate — şi 
este putin probabil să se găsească o formă contractuală şi locuri de muncă 
salariată corespunzătoare pentru toţi componenții acestei multitudini de 
persoane. Cu măsuri şi decizii birocratice, chiar şi dotate cu complemente 
punitive, nu se construieşte o economie de piață funcţională; economia 
trebuie să se mişte şi, pentru aceasta, are nevoie de instrumente flexibile, 
inclusiv în domeniul relaţiilor angajator-salariat, instrumente adecvate 
caracterului relațiilor menţionate, în diversitatea lor reală. in mod concret cu 
privire la convenții, poate că, în afară de metoda desființării lor, se poate 
inventa un criteriu în baza căruia şi convențiile să ofere o anumită 
contribuţie la bugetul asigurărilor sociale şi, în mod corespunzător, o 
anumită minimală protecţie socială. | 

Codul muncii, în forma actuală, omite deosebirile între munca de 
conceptie şi cea de rutină. La art. 22 (2): „Clauza de neconcurență îşi poate 
produce efectele şi pentru o perioadă de maxim 6 luni, în cazul funcţiilor de 
execuţie, şi de maxim 2 ani, pentru cei care au ocupat funcții de conducere, 
dacă o astfel de perioadă a fost convenită expres în contractul individual de 
muncă”, Evident, prevederea referitoare la personalul de conducere trebuie 
să poată fi valabilă (în condiţiile menţionate: „dacă a fost convenită expres 
prin contractul individual de muncă”, adică — inclusiv o salarizare ridicată, 
ținând seama de această clauză, care este În defavoarea salariatului) şi 
pentru personalul de cercetare-proiectare, mai larg, pentru orice salariat cu 
funcţie de execuţie care participă la un proiect de cercetare-proiectare, 
„dacă a fost convenită expres în contractul individual de muncă, chiar — cu 
limita maximă majorată la 3 ani. Acelaşi lucru este valabil pentru durata 

perioadei de probă (art. 31 (1)), care, la funcţiile de execuţie în cercetare, 
trebuie să poată fi echivalată cu cea pentru funcţiile de conducere, dacă nu 
chiar mai mare (un an); pentru termenul de preaviz la demisie (ari. 79 (4)). 

De asemenea, la art. 61: „Angajatorul poate dispune concedierea 
pentru motive care țin de persoana salariatului ... în cazul în care salariatul 
a săvârşit o abatere gravă sau abateri repetate de la regulile de disciplina 
muncii”... Nimic despre deficiențe privind calitatea (şi chiar cantitatea) 
rezultatelor muncii depuse, privind iniţiativa, creativitatea (în raport cu fişa 
postului sau / şi cu condițiile care au fost negociate la stabilirea nivelului 
individual de salarizare), contribuţia la rezultatele de ansamblu ale 
domeniului pentru care a fost angajat etc. La fel, la art. 99 — este specificată 
numai condiția de disciplină. 


Urmează o serie de observaţii mai de detaliu, în succesiunea din 
textul Codului, 

- La art. 5 (2), Codul enunţă: „Orice discriminare directă sau indirectă 
fată d un salariat bazată pe criterii de sex, orientare sexuală, caracteristici 
genetice, vârstă, apartenenţă naţională, rasă, culoare, etnie, religie, opțiune 
politică, origine socială, handicap, situaţie sau responsabilitate familială, 
apartenență sau activitate sindicală este interzisă.” Similar — cu privire la 
interdicția de concediere, art. 59 a), stabilirea şi acordarea salariului, art. 
154 (3 ). În principiu, în teorie, desigur, aşa ar fi de dorit, dar în practică, 
unele dintre aceste deziderate nu pot fi realizate nici în cea mai bună dintre 
lumi. Oricând şi oriunde, ca prezentator la televiziune sau ca „hostesse” ia o 
firmă de „public relations” (şi chiar ca vânzător, la anumite categorii de 
mărfuri) va exista discriminarea de vârstă şi chiar de sex, de frumusețe 
(handicapul celor urâţi fizic), ca să nu vorbim despre „discriminarea de 
vârstă” la balerini şi la sportivi. Evident că vor fi locuri de muncă şi activități 
inaccesibile unui handicapat locomotor sau unui orb. O mamă singură cu 
copii mici evident că nu va putea face faţă la o activitate care comportă 
multe deplasări în alte oraşe. Şi chiar opţiunea politică: în anumite functii 
publice nu vor putea fi promovați oameni cu concepții extremiste sau 
xenofobe. Ş.a.m.d. Atunci, de ce această — iertat fie cuvântul — demagogică 
interzicere a oricărei discriminări, directe sau indirecte? Pentru a pune în 
dificultate pe angajatori în fața unor salariați scandalagii şi reclamagii? 
Păstrând spiritul şi partea democratic valabile ale prevederii citate, ea 
trebuie amendată sau reformulată într-un limbaj care să ţină seama de 
excepții de genul celor exemplificate. 

Art. 6 alin. (2). „Tuturor salariaţilor care prestează o muncă le sunt 
recunoscute dreptul la plată egală pentru muncă egală...” Altă prevedere 
evident valabilă în principiu, dar greu aplicabilă în practică la modul strict şi 
„Cutie a Pandorei” pentru revendicări fără sfârşit şi pentru tulburări interne. 
Va fi greu să se reziste la revendicări ale unor salariaţi ce se consideră 
nedreptăţiţi, sprijiniți şi de organele sindicale, care pot să nu recunoască 
diferențele de inițiativă şi creativitate, de experienţă şi calificare, chiar de 
niveluri de salarizare dobândite anterior ete. Mai mult: am arătat, în studii 

realizate, cu câţiva ani în urmă, pentru Ministerul Educaţiei şi Cercetării, că, 
pentru o aceeaşi funcţie cu caracter creativ, se poate conveni fie o 
salarizare de bază de nivel ridicat, fără pretenții de recompense 
suplimentare (sau cu recompense suplimentare moderate) la obținerea 
unor realizări creative, care apartin din start angajatorului (care a riscat 
acceptând salariul ridicat anticipat fată de obținerea realizărilor creative), 
sau o salarizare de bază la nivel uzual pentru funcţii de rutină din 
specialitatea respectivă, dar cu drepturi speciale ale salariatului pentru 
recompense suplimentare (inclusiv participări la redevenţe) la obținerea 
unor realizări creative (riscul neobţinerii realizărilor creative aşteptate fiind 
preluat, în parte, de către salariat). 

Deci, şi principiul „plată egală pentru muncă egală” trebuie păstrat 
ca principiu, dar reformulat mult mai atent şi nuanţat, lăsând mai mult loc 
politicii manageriale, diversităţii situaţiilor şi înțelegerii părților. 

Tot acolo, în continuare: „(Tuturor salariaţilor care prestează o 
muncă le sunt recunoscute) ... dreptul la negocieri colective...” Este de 
neacceptat ca dreptul la negocieri individuale să nu fie recunoscut, alături 
de cel privind negocierile colective. 

in context: toate prevederile referitoare la contractele colective 
(inclusiv art. 57 (4), de exemplu), înțelegând şi pe cele la nivel de ramură, 
ar trebui să fie formulate cu precizarea că sunt juridic obligatorii numai 
pentru angajatorii afiliaţi la organizația patronală care le-a semnat şi pentru 
salariaţii afiliati la organizaţia sindicală care le-a semnat; altminteri, trebuie 
reluate în contractul colectiv pe întreprindere, respectiv, dacă acesta nu 
există (acolo unde sunt mai puţin decât 21 de salariaţi) — în contractele 
individuale de muncă. 

Art. 25, referitor la „clauza de mobilitate”; „În acest caz, salariatul 
beneficiază de prestații suplimentare în bani sau în natură”. Suplimentare 
față de ce? Nu se negociază salariul, ținând seama de toate condiţiile 
postului? 
Art. 27, (4), alin. 2: „Solicitarea, la angajare, a testelor de graviditate 
este interzisă”. Şi totuşi, la o întreprindere mică sau microîntreprindere, 
pentru o funcţie cheie şi care necesită formare, angajarea unei gravide, fără 
a cunoaşte această stare de iucruri, poate însemna compromiterea unui 
proiect de inovare sau alte consecințe negative importante. Trebuie să 
existe o etică şi în această problemă, iar persoanele care au în față 
perspectiva unor luni îndelungate şi chiar ani de absenţă de la serviciu, 
trebuie să o facă la întreprinderea pentru care au lucrat până acum, nu să 
se angajeze undeva pentru a lipsi apoi. Desigur, dacă persoana are, acasă, 
pe cineva care să se ocupe de viitorul copil şi totul se rezumă strict la 
concediul pre- şi post-natal, lucrurile sunt mai simple. Să privim adevărurile 
în față; efortul societăţii pentru a sprijini natalitatea nu poate fi, uneori, 
preluat de către o microîntreprindere, mai ales dacă aceasta este şi ea 
relativ nou-născută şi în formare. Solicitarea testelor de graviditate este 
interzisă, dar orice candidată trebuie să declare, pe proprie răspundere, că 
va fi disponibilă, în perioada următoare, pentru serviciul la care candidează, 

să informeze onest pe angajator asupra acestui aspect, iar angajatorul să 
decidă angajarea în cunoştinţă de cauză (în limitele previzibilului). 

Art. 28: „Certificatul medical este obligatoriu... în cazul detaşării sau 
al trecerii în alt loc de muncă sau în altă activitate”. S-ar cere delimitarea: 
„în cazurile în care condițiile de la noul loc de muncă sunt diferite, precum şi 
la cererea oricăreia dintre cele două părţi contractante - angajatorul sau 
salariatul”. 

Art. 34 (6): „În cazul încetării activităţii angajatorului, registrul 
general de evidență a salariaților se depune la autoritatea publică 
competentă...”. Se ştie că multe întreprinderi dispar (prin nereînregistrare, 
de exemplu, prin abandonarea de către proprietari fără forme de lichidare 
etc.). Salariatii rămân cu perioadele respective de muncă descoperite. 
Oportunitatea deciziei de desfiintare a carnetelor de muncă ar mai trebui 
reanalizată, inclusiv eventuale soluţii de alternativă în cazul menținerii 
acestei decizii (de exemplu, introducerea datelor în bânci de date 
centralizate nu la desființarea angajatorului, ci lunar sau trimestrial. Cu . 
mențiunea că actualul carnet de muncă permite angajatului să observe 
eventuale erori şi să ceară corectarea, în timp ce, în varianta electronică, o 
astfel de observare periodică şi posibilitate de corectare la sesizarea celui 
interesat trebuie prevăzute ca o procedură expresă distinctă; de exemplu, 
prin emiterea de extrase periodice). 

Art. 53 (1): „Pe durata întreruperii temporare a activității 
angajatorului, salariaţii beneficiază de o indemnizație, plătită din fondul 
general de salarii, ce nu pcate fi mai mică de 75% din salariul de bază 
corespunzător locului de muncă ocupat.” De unde are o întreprindere 
privată „fond general de salarii” „pe durata întreruperii temporare a 
activităţii”? La o întreprindere privată, nivelul curent, negociat, al salariului 
poate include şi riscul de neplată în eventuale perioade de întrerupere. 
Problema trebuie lăsată la nivelul clauzelor contractuale, individuale sau 
colective pe întreprindere, iar Codul, eventual, să prevadă variante de 
alternativă, neexclusive. _ 

La fel, art. 64 (1): „In cazul...", „angajatorul are obligaţia de a-i 
propune salariatului alte locuri de muncă vacante în unitate, compatibile 
cu...". Afară de faptul că, într-o întreprindere privată, conceptul de „loc de 
muncă vacant” sună oarecum nepotrivit, dar, pe fond, angajatorul poate fi 
obligat, cei mult, să informeze pe salariatul concediat (sau pentru care 
există intenţia de a fi concediat) despre alte oportunităţi de muncă în 
întreprindere şi despre posibilitatea de a se prezenta la concursul care va fi 
organizat pentru acoperirea acestor oportunităţi. 

Art. 72 (1): „Angajatorul care a dispus concedieri colective nu poate 
face noi angajări pe locurile de muncă ale salariaţilor concediaţi pe o 
perioadă de 12 luni de la data concedierii acestora.” Incă o restricţie în 
calea restructurării, precum şi a adaptării la modificarea cerințelor pietei. 
Dacă cererea pentru un anumit produs, care necesita anumite meserii şi 
specialități, s-a redus pe termen destul de lung (sau definitiv) şi a apărut 
cerere pentru alt produs, care necesită alte meserii sau specialități, atunci, 

în măsura în care nu se poate recurge la reconversie de calitatea necesară 
(care, dacă este posibilă, îi convine şi angajatorului — lucrează cu oameni 
pe care îi cunoaşte şi care sunt imediat disponibili, nu trebuie recrutaţi), noii 
salariați trebuie angajaţi exact „pe locurile de muncă ale salariaţilor 
concediati”. : 

Art. 77: „În caz de conflict de muncă, angajatorul nu poate invoca în 
fata instanţei alte motive de fapt sau de drept decât cele precizate în 
decizia de concediere.” larăşi, o prevedere care nu este de competența 
Codului muncii, ci, de data aceasta, a Codurilor de Procedură Civilă, 
respectiv — Penală. Pe fond: Dacă, după data deciziei de concediere, 
angajatorul a intrat în posesia unor informaţii suplimentare, sau, în 
activitatea întreprinderii s-au constatat efecte negative suplimentare în 
culpa salariatului, nu există nici un motiv, de nici o natură, care să justifice 
un asemenea embargo. 

Art. 81: „Contractul individual de muncă poate fi încheiat pentru o 
durată determinată, numai în următoarele cazuri:... creşterea temporară a 
activităţii angajatorului;”. Este o formulare nejustificat de restrictivă. Mai pot 
interveni: modificarea temporară de profil de activitate a angajatorului (sau 
modificarea de profil de activitate, fără certitudinea caracterului de durată al 
acestei modificări, sau necesitatea temporară a unei specialităţi de care 
angajatorul nu dispune, sau necesitatea unei specialități cu încărcare 
discontinuă — şi, în mod corespunzător, includerea în contractul individual 
de muncă a unei clauze privind salarizarea numai pe perioadele de 
încărcare, de desfăşurare efectivă a activităţii de către salariat ş.a.). 

Art. 84 (1): „La expirarea contractului individual de muncă pe durată 
determinată, pe locul de muncă respectiv va fi angajat un salariat cu 
contract individual de muncă pe durată determinată”. Este o obligație 
disfuncționaiă şi nejustificată, o ingerință inadmisibilă în managementul 
întreprinderilor. În funcţie de situaţia şi nevoile angajatorului, la expirarea 
contractului de muncă individual pe durată determinată poate fi angajat un 
salariat cu contract de muncă pe durată nedeterminată, un salariat cu 
contract de muncă pe durată determinată, pentru aceeaşi specialitate / 
meserie sau pentru alta, sau poate să nu fie angajat nimeni. Încă o dată, se 
dovedesc viziunea şi concepția statice despre economie a autorilor 
proiectului de Cod al muncii, incompatibilitatea dintre acest Cod al muncii şi 
fenomenele de dinamism şi schimbare din economie. 

Art. 90 (2): „Contractul de punere la dispoziţie (a unui salariat de 
către agentul de muncă temporară) trebuie să cuprindă motivul pentru care 
este necesară utilizarea unui salariat temporar...” 

Şi aşa, întreprinderile mai capătă un tutore, un organ în fața căruia 
trebuie să-şi fundamenteze deciziile lor strict interne: agenţii de muncă 
temporară! Alineatul trebuie să fie categoric eliminat (dar, de fapt, trebuie 
adusă la dimensiunile real fezabile şi rentabile, nu obligaţie şi restricție 
generalizată, întreaga soluție a „agenţilor de muncă temporară”, care într- 
adevăr există şi este chiar la modă în vest, dar pe bază de interes, libertate 
de mişcare şi profitabilitate, complement parțial şi nu substitut administrativ 
obligatoriu, iluzoriu şi generalizat al şomajului). 

Art. 95 (2); „Salariul primit de salariatul temporar pentru fiecare 
misiune nu poate fi inferior celui pe care îl primeşte salariatul utilizatorului, 
care prestează aceeaşi muncă sau una similară cu cea a salariatului 
temporar.” Din nou, o inadmisibilă ingerinţă. Aşa cum angajatorul are 
dreptul să negocieze salariile individuale cu proprii salariaţi, diferenţiate în 
funcţie de numeroase criterii, aşa pot fi diferenţiate şi salariile salariaţilor 
temporari, cu menţiunea că sunt noi pentru întreprindere, că o parte din 
timp trebuie să se acomodeze cu noile lor sarcini şi, deci, pot avea 
randament mai scăzut, la rest de condiţii egale şi, în mod corespunzător, 
salariu mai scăzut. | 

Art. 160: „Pentru salariaţii cărora angajatorul... le asigură hrană, 
cazare sau alte facilităţi, suma în bani cuvenită pentru munca prestată nu 
poate fi mai mică decât salariul minim brut pe economie...” Prevederea 
este evident falsă şi abuzivă, pentru că, dacă cineva este salarizat cu 
salariul minim brut pe economie, dacă s-a convenit că o parte a salariului 
se plăteşte în natură, este elementar că partea ce rămâne de plătit în bani 
este mai mică decât salariul minim brut şi ar fi o discriminare față de cei 
care primesc salariul minim brut numai în bani. 

Art. 163 (1): „Plata salariului se dovedeşte prin semnarea statelor de 
plată...”. Codul muncii se contrazice pe sine însuşi, deoarece, la art. 158 
(1) s-a stabilit: „Salariul este confidential, angajatorul având obligaţia de a 
lua toate măsurile necesare pentru asigurarea confidenţialităţii”, iar când un 
salariat semnează un stat de salarii, evident vede salariile încasate de 
câţiva alţi salariaţi de pe aceeaşi pagină a statului de plată. 

Art, 171 (1): „Angajatorul are obligația să ia toate măsurile necesare 
pentru protejarea vieţii şi sănătății salariaţilor.” Toate măsurile nu pot fi 
decât închiderea întreprinderii şi sistarea oricăror procese şi activități, 
deoarece orice proces sau activitate comportă un anumit risc de accident 
sau / şi îmbolnăvire, fie şi măcar numai prin stres; de asemenea, „toate” 
măsurile înseamnă că angajatorul dispune de resurse financiare nelimitate 
pentru scopul respectiv. Prevederea trebuie să fie retormulată, într-un spirit 
realist şi pragmatic. 

Art. 171 (4): „Obligatiile salariaţilor în domeniul securității şi sănătăţii 
în muncă nu pot aduce atingere responsabilități angajatorului.” Nu este 
deloc clar ce se are în vedere. Este, insă, evident că imboinăvirea sau 
accidentarea unui salariat ca urmare a încălcării de către acesta (sau de 
către alți salariaţi, sau de către alţii) a normelor şi procedurilor pentru care a 
fost instruit şi pentru care a semnat reduce responsabilitatea angajatorului. 
Altfel, mai trebuie construit un rând de închisori, în care să intre, treptat, 
până la ultimul, toţi angajatorii din economia națională. 

Art. 188 (2): „Formarea profesională şi evaluarea cunoștințelor se 
fac pe baza standardelor ocupaţionale”. Prevederea este valabilă numai 
pentru meserii rutiniere, pentru care există standarde ocupaţionale — şi 
chiar şi acolo, mereu apar noutăţi pe plan mondial, care încă nu sunt 
reflectate de standardele ocupaţionale existente. 

În general, termenul de formare profesională, utilizat în mod exclusiv 
în documentul analizat, ar trebui să fie, peste tot, înlocuit cu formare şi 

perfecționare profesională, sau cu alt termen cu conținut mai larg, sensul 
termenului „formare” acoperind numai partea inițială, incipientă, a unei 
profesiuni, meserii sau specialități. 


Cele prezentate au urmărit să exemplifice (neexhaustiv) motivele 
care ne-au condus la concluzia că actualul proiect de Cod al muncii are 
trăsături care sunt inacceptabile, dăunătoare mediului de afaceri şi 
functionalităţii economiei de piață, generatoare de abuzuri şi birocraţie — şi 
să furnizeze forurilor Puterii elemente de fundamentare a unei decizii de 
revedere temeinică a Codului, de a nu se admite intrarea lui în vigoare în 
forma actuală. Situaţia creată este foarte delicată, pentru că guvernul şi-a 
asumat răspunderea pentru acest proiect, în condițiile menționate la 
începutul acestor rânduri. Obiectivul economiei funcționale de piaţă şi, prin 
aceasta, obiectivul apropierii veniturilor reale ale salariaţilor români de cele 
ale europenilor necesită, însă, să se găsească soluţiile procedurale şi 
„diplomatice” pentru ca documentului să i se aducă din timp îmbunătățirile 
necesare. Cu receptivitate şi cu voință politică pentru o reglementare de 
calitate în acest domeniu, cauza nu este pierdută.118- 


118* ja data când acest volum se pregăteşte pentru tipar, a trecut peste un an şi 
jumătate de la promulgarea Codului (ne)muncii şi, din documentul “perfectibil”, s-a 
mişcat un singur fir de păr: amânarea termenului de desfiintare a carnetelor de 
muncă. 

51. Codul muncii: Decalogul noutăților 
şi câteva recomandări (2003) 


Adevărul economic, 29.2.2003 


„Adevărul economic” a prezentat pe larg atât conținutul noului Cod 
al muncii (în nr. 1/559/2003) cât şi o serie de „imperfecțiuni scandaloase” 
ale acestuia (în nr. 4/562/2003), prevederi care pot fi apreciate ca fiind 
dăunătoare funcţionalităţii economiei de piaţă, profitabilităţii, productivității, 
inovării, eticii ş.a.; fac abstracţie de sursele şi de limitele fondurilor care ar fi 
necesare pentru aplicare: operează cu unele concepte şi viziuni luate din 
lumea utopică a marilor întreprinderi de stat axiomatic supraviețuitoare în 
orice condiţii, dar sunt nevalabile — chiar pentru proprietatea de stat — într-o 
lume a concurenței şi competitivităţii, nevalabile în sectorul privat, 
nevalabile în întreprinderile mici şi mijlocii. 

Dar Codul muncii a devenit Lege - Legea nr. 53 din 24 ianuarie 
2003, cu intrare în vigoare la data de 1 martie 2003 — şi se pune problema: 
ce vor face, practic, managerii, administratorii, întreprinzătorii pentru a nu 
contraveni dispoziţiilor legale, fără a încălca, totodată, prea muit, interesele 
întreprinderilor, imperativele economiei reale? 

Desigur, rândurile ce urmează nu sunt exhaustive; Codul muncii 
trebuie citit, articol cu articol, şi gândite implicaţiile, obligaţiile şi pericolele 
generate (inclusiv — de ce nu? — eventualele noi posibilități şi avantaje 
oferite), în specificul propriei întreprinderi, la nivelul fiecărei prevederi. Aici 
punctăm doar câteva probleme — şi direcții de acţiune — de interes general, 
sau cel puțin larg, sau care prezintă noutăţi sau modificări deosebite în 
raport cu practica de până în prezent. 


1. Pregătirea contractelor individuale de muncă. Anterior încheierii 
contractului individual de muncă, intervine acum o „Informare” (art. 17 (1), 
(2)), care rezultă din text şi context (Art. 17, (3): “Elemente din informare... 
trebuie să se regăsească în contract...”) că trebuie să fie un document 
scris, premergător contractului şi distinct de acesta, să nu fie numai 
verbală, deoarece „orice modificare a unora dintre elementele prevăzute” 
obligă la un act adiţional; se poate presupune că Informarea trebuie să fie 
semnată de angajator şi, considerăm, semnată de luare la cunoştinţă de 
către viitorul salariat, care altminteri poate ridica pretenţii ulterior, pe motiv 
că nu a fost „informat” conform prevederilor Codului, atunci când a semnat 
contractul individual. Informarea trebuie să fie un document substanţial, 
incluzând, de exemplu, „d) atribuţiile postului, e) riscurile specifice 
postului...”. După cum însuşi Codul prevede (art. 17, (5), la rândul ei, 
Informarea poate fi precedată de un Contract de confidentialitate, referitor 

la elementele din Informare. Mai rezultă că orice modificare de atribuții, 
orice sarcină suplimentară trasată trebuie să fie precedată de un act 
adițional la contract. In principiu, desigur, corect, dar cum se poate conduce 
o întreprindere în asemenea condiţii? Deci, atribuţiile trebuie formulate şi cu 
suficientă generalitate, pentru a acoperi situaţiile care pot apărea în 
activitatea curentă, dar şi cu suficientă detaliere pentru a nu permite 
eludarea unor anumite atribuții concrete şi care au justificat salariul 
negociat. Trebuie, credem, prevăzută o clauză care să permită şefilor 
ierarhici să stabilească sarcini curente în cadrul atribuţiilor prevăzute şi să 
detalieze operativ aceste atribuţii, în funcţie de necesităţile activității. 

2. O problemă foarte grea (pentru anumite ramuri, pentru anumite 
întreprinderi), la care nu întrevedem deocamdată soluție (alta decât 
abrogarea), este introdusă de art. 21, referitor ia aşa-zisa „clauză de 
neconcurenţă”, care „il obligă pe salariat să nu presteze... o activitate care 
se află în concurenţă cu cea prestată la angajatorul său... şi îl obligă pe 
angajator să îi plătească salariatului o indemnizație lunară"..., care „este de 
cel puțin 25% din salariu”. Clauza nu este obligatorie, deci — poate fi evitată, 
dar poate fi reclamată de către salariaţi, care pot şantaja cu lucrul în folosul 
concurentilor, pentru a obține un spor de 25% la salariu. Pentru noii salariați 
se poate porni negocierea salariului de la un nivel în mod corespunzător 
mai scăzut, contând pe faptul că se vor aduna cei 25%. Pentru salariaţii 
existenţi, trebuie analizat, discutat cu fiecare salariat în parte (la care se 
pune problema), stabilită o politică la nivel de întreprindere privind 
promovarea unui climat de ataşament şi loialitate fată de propria 
întreprindere. La limită, pentru specialiştii de valoare şi unici, poate fi o 
indemnizaţie meritată, în limitele ce pot fi suportate de bugetul de venituri şi 
cheltuieli al întreprinderii. Suntem partizanii cointeresării şi ai plății pentru 
merite şi pe bază de cerere şi ofertă, dar a nu lucra pentru o întreprindere 
concurentă face parte din abc-ui moralității în economia de piață şi 
afectează interesele nu numai ale angajatorului, ci pe ale tuturor salariaților 
întreprinderii, iar a presupune că, de la 1 martie (data intrării în vigoare a 
Codului), bugetele întreprinderilor pot suporta o creştere cu „cel puţin” 25% 
a unor salarii care şi aşa sunt, probabil, printre cele mari din întreprindere, 
nu pare ceva realist. lar a face pe cineva să se simtă indezirabil în 
întreprinderea ale cărei interese le trădează, mai există mijloace. Cât 
despre cei care sunt realmente indispensabili întreprinderii, trebuie păstraţi 
inclusiv prin salarizare corespunzătoare. 

3, Art. 128 prevede că „Normarea muncii se aplică tuturor 
categoriilor de salariaţi” (deci — şi personalului creativ şi personalului de 
conducere şi funcţionarilor publici şi pompierilor...) Este adevărat că, la 
articolul precedent, 127, se precizează că „Normele de muncă se exprimă, 
în funcţie de caracteristicile ... activității care se normează, sub formă de 
norme de timp, norme de producţie, norme de personali, sferă de atribuții 
sau sub alte forme corespunzătoare specificului fiecărei activități.” 

Până la abrogarea (sau nuanțarea corespunzătoare) a articolului 
128, citat, Legea 53/2003 obligă toate categoriile de activităţi să aibă norme 

de muncă. Știind că normarea muncii este destinată activităţilor repetitive, 
stabile, iar pentru inovare şi pentru situații neprevăzute normarea nu este 
aplicabilă, cât timp intră în aplicare şi rămâne în vigoare legea menționată, 
ea obligă să fie întocmite documente, cu titlul de „Norme de muncă”, apte 
să permită justificarea salariilor tuturor categoriilor de salariați. Aici, credem, 
este de maximă importanţă elaborarea unor criterii şi indicatori, sau, după 
caz, condiţii, pentru salarizarea corespunzătoare a activităților creative, a 
calității rezultatelor obţinute (inclusiv a calității producţiei realizate şi 
serviciilor prestate), a iniţiativelor tehnologice şi manageriale, a efortului 
pentru — şi a contribuţiei la — penetrarea şi promovarea pe piaţă etc. 

4. O cotitură cu impact foarte important (tot numai pentru anumite 
activități din economie) o constituie dispariția convențiilor de colaborare (de 
prestări) şi unicitatea, ca formă de reglementare a raporturilor între 
angajatori şi angajaţi, a contractelor de muncă. 

La contractele de muncă cu timp parțial (art. 123), „Durata 
săptămânală de lucru a unui salariat ... nu poate fi mai mică de 10 ore.” 
Deci, pentru durată altfel decât săptămânală (de exemplu — 50 de ore, o 
dată pe trimestru), sau pentru orice convenţie pe bază de volum de încasări 
sau orice formă de dimensionare a unei activități, alta decât numărul de ore 
prestate, nu mai există cadru legal. Aici, soluţiile care se întrevăd pot fi: 
revederea actualelor criterii de plată a comisionului pentru volumul de 
activitate realizată - sub forma de norme de muncă; orientarea 
colaboratorilor de specialitate ocazionali importanţi spre a se autoriza în 
baza Legii nr. 507/2002 privind organizarea şi desfăşurarea unor activități 
economice de către persoane fizice, putând fi astfel plătiți pe bază de 
contracte de prestări servicii de dimensiunea necesară şi ia momentele 
necesare, ieșind din circuitul salarial, al fondului de salarii etc. 

5. Munca prin agent de muncă temporară este o anumită noutate 
pentru Homânia, fiind destul de răspândită în Europa occidentală (în 
anumite domenii, au existat astfel de soluții şi în România). Pentru moment, 
managerii au de aşteptat constituirea unor astfel de agenţi de muncă 
temporară, la sprijinul cărora să recurgă apoi, la nevoie, pentru anumite 
activități ocazionale, iar întreprinzătorii pot manifesta iniţiativa de a demara 
un asemenea obiect propriu de activitate. 

6. Conform art. 179, „în cadrul persoanelor juridice din sectorul 
public, privat şi cooperatist, inclusiv cu capital străin, care desfăşoară 
activități pe teritoriul României... la care sunt încadraţi cel puţin 50 de 
salariați... se constituie un comitet de securitate şi sănătate în muncă, cu 
scopul de a asigura implicarea salariaţilor la elaborarea şi aplicarea 
deciziilor în domeniul protecției muncii.” 

7. Conform art. 167 şi 168, se vor constitui „fonduri de garantare 
pentru plata creantelor salariale”, prevedere deocamdată aflată în suspensie 
şi care, oricum, necesită reglementări financiare speciale şi, conform 
Constituţiei, o lege organică specială, deoarece introduce un nou impozit. 

8. Conform art. 262, în termen de 60 de zile de la intrarea în vigoare 
a codului, este obligatorie „întocmirea regulamentului intern la nivelul fiecărui 


286 


angajator”; art. 258 dă conţinutul minimal al acestui regulament; el conține 
categorii de informaţii care precis lipsesc din multe regulamente actuale, de 
exernplu: „b) reguli privind respeciarea principiului nediscriminării şi al 
înlăturării oricărei forme de încălcare a demnității ... 

9. Art. 34 obligă fiecare angajator să înființeze un „registru general 
de evidenţă a salariaţilor”, care va conduce la desființarea carnetelor de 
muncă, începând cu 1 ianuarie 2004. Aplicarea măsurii este în aşteptarea 
unei Hotărâri a Guvernului. | 

10. Din partea punitivă a Codului (care nu este foarte amănunţită), 
credem că este de reținut prevederea-cheie, din art. 276 d): „primirea la 
muncă a unei persoane pentru care nu a fost întocmit (subl. ns., M.D.) 
contract individual de muncă ... (se sancţionează) cu amendă de la 
50.000.000 la 100.000.000 lei". 

52. În loc de abrogare sau corectare imediată, 
în jurul Codului muncii continuă discuţii sterile (2004) 


Ziua economică, 27.1.2004 


A trecut un an în care au curs râuri de cerneală şi fluvii de audio- 
video pentru răspuns dacă economia de piaţă a României este funcțională 
numai 98% sau dacă, totuşi, este chiar 99%, şi totodată un an în care 
mostra şi monstrul de atentat la ideea de funcţionalitate a unei economii — 
aşa-zisul Cod al muncii de tipul „noi cu drag muncim, dacă avem toate 
drepturile şi nici o Îîndatorire”, stă mândru pe soclul pe care l-a pus 
iresponsabila asumare a răspunderii guvernului şi somnul partenerilor de 
Consiliu Economico-Social, Un an de proteste şi de semnale, pe măsură ce 
mediul de afaceri conştientizează toată gravitatea paralizantă şi 
dezorganizatoare a acestei ghiulele de picioarele unei economii care 
discută filozofii despre ritmuri de creştere de două ori mai mari decât ale 
membrilor actuali ai U.E., iar sindicatele îşi râd în barbă — ce clapă au tras 
economiei şi societății româneşti! — şi amenință cu greve dacă se atinge 
cumva cineva de un fir de păr al monstrului amintit. 

Cu dreptul moral ai primei analize cvasi-exhaustive pe ansamblul 
categoriilor de deficiențe ale Codului, înaintate întâi Preşedinţiei României 
în decembrie 2002, cu apel de a nu promulga, şi publicate, după 
promulgare, în ianuarie 2003 (material accesibil acum la adresa 
www.scientconsult.ro/21.htm, completat, la cererea redacției respective, cu 
un „Ce-i de făcut?”, accesibil la acelaşi site, fişierul /22.htm), la o dată când 
numai Consiliul Investitorilor Străini (F.I.C.) şi P.N.L. trăgeau semnale de 
alarmă, ne permitem să reluăm problema, în stadiul ei de azi (şi vom trece 
peste găselnița desființării carnetelor de muncă, deocamdată amânată de 
guvern până la un termen convenabil de îndepărtat). 

Continuându-şi rolul meritoriu de partener responsabil în cadrul 
economiei României, F.L.C a emis şi a făcut recent public un supliment la 
Cartea sa Albă: „Propuneri pe termen scurt pentru atragerea de investiţii 
străine directe în România”, în care un capitol este consacrat Codului 
muncii, sub titiul: „Flexibilitatea pieţei forței de muncă”. Din păcate, din 
dorința de a fi încurajator față de guvernul român, Consiliul a utilizat o 
formulare care s-a dorit politicoasă, dar a şi apărut răstălmăcită de către 
unele organe media: „Din cele 300 de articole ale Codului muncii, F.I.C. 
consideră că există şase probleme majore ce ar trebui soluționate de către 
Guvern în cel mai scurt timp”. lar unii gazetari grăbiţi au şi zis: „Din cele 300 
de articole ale Codului muncii, F.I.C. consideră că sase ar trebui 
modificate”. Cât ne priveşte pe noi, care am trăit nişte decenii de anumit 

regim, ştim că există pericolul ca cineva (Cineva!) să dea o sarcină de tipul: 
„Duceţi-vă şi negociaţi şi veniţi cu cele 6 articole modificate, convenite. Nu 
vă atingeti de celelalte 294, nu sunt importante, aşa a zis F.I.C.! Nu 
contestăm dreptul investitorilor străini, cu forța lor economică, tehnologică, 
managerială, de a se simţi periclitaţi numai de 6 dintre aberaţiile Codului 
muncii (deşi este evident că unele dintre cele 6 implică numeroase articole 
concrete ale Codului, cum ar fi, de exemplu: „Documentaţiile cerute în 
vederea angajării salariaţilor şi a concedierii salariaților incompetenti sau 
care nu reuşesc să treacă de perioadele de probă sunt birocratice, greoaie 
şi de durată”). Considerăm că şi investitorii români au dreptul ca, pe lângă 
cele 6 subliniate de F.I.C. (şi care interesează în egală măsură pe 
întreprinzătorii şi managerii români şi au fost, de altfel, analizate în 
materialele citate şi în alte materiale publicate pe parcursul acestui an), să 
se simtă amenințați şi de alte prevederi, de asemenea menționate în 
materialele care au fost publicate. Dacă ar fi să luăm un singur exemplu 
(care se referă tot la un şir întreg de articole ale Codului): rigiditatea unui 
întreg şir de tipuri prestabilite de contracte de muncă, cu absolutizarea celor 
pe durată nedeterminată, împreună cu restricţiile şi obligațiile impuse la 
tipurile de noi angajări ce pot fi efectuate în locul angajaţilor care, din 
diferite motive, părăsesc întreprinderea — tipuri care se încadrează în orice 
criterii doriţi, în afară de cel al funcţionalității întreprinderii. 

În săptămâna care s-a încheiat, Blocul Naţional Sindical a trecut la 
contraofensivă şi a început să dea lecții de europenism Consiliului 
investitorilor Străini (şi ansamblului întreprinzătorilor români), luând 
problemele la rând şi făcând, pentru fiecare problemă, trimiterea la directiva 
U.E. corespunzătoare. Totul — pus pe puncte (chiar cu depăşire de plan, 
pentru că le-au ieşit 7 puncte, nu 6. Intr-adevăr, este un punct în plus, 
despre ceva care nici nu a ridicat obiecții din partea cuiva). Numai că 
trirniterile la directive europene sunt false, apte să impresioneze numai pe 
cei care iau de bune afirmațiile sindicaliştilor şi nu se uită în textul 
directivelor. 

Astfel (după numerotarea B.N.S.): 

1. Directiva 987 din 1980 obligă statele să instituie un organism 
care să asigure plăți către salariaţi în caz de faliment, dar nu conține nici o 
prevedere referitoare la nişte plăți speciale în vreun fond special, altul decât 
fondul pentru şomaj existent, după cum bine se arată în materialul F.I.C. De 
altfel, am arătat şi noi că o astfel de contribuție la un nou fond de garantare, 
fiind o fiscalitate suplimentară, nu poate fi introdusă decât printr-o lege 
organică specială, conform Constituţiei, actuala prevedere din Codul muncii 
fiind neoperantă. 

2. Directiva 2003/88/CEE într-adevăr conține cifra de 48 ore, 
numai că, în fraza din Directivă termenul este „durata medie", iar în Codul 
muncii, „durata maximă”. Să fie unul şi acelaşi lucru? 

3. Este adevărat că Directiva 91/533/CEE se referă la informarea 
salariatilor, numai că Directiva prevede că informarea scrisă poate fi predată 
salariatului nu mai târziu de 2 luni după angajare, inclusiv în cadrul 

contractului de angajare, iar Codul muncii prevede, la art. 17 (1), că 
informarea scrisă trebuie făcută „anterior încheierii sau modificării 
contractului de muncă”; la alin. (3) se prevede că informaţiile trebuie să fie 
reluate şi în contractul de muncă. Este cu totul altceva! Să mai adăugăm şi 
faptul că „Riscurile specitice postului”, informaţie care face parte, conform 
Codului muncii, din pachetul ce trebuie comunicat angajatului, şi care este 
foarte greu de definit, nu figurează în Directiva C.E.E. 

4. Nu sunt divergente, credem, referitoare la înştiințtarea anticipată 
a concedierilor colective (cu excepţia fortei majore, desigur). 

5. Este de la sine înteles că orice concediere pentru săvârşirea 
unei abateri grave se poate face numai după o cercetare disciplinară; 
depinde cât de complicată este această cercetare, cât poate să dureze, pe 
bază de ce probe, cine ce drept de imixtiune are, cine ce drept de decizie 
etc. 

6. Este un fals incalificabii afirmaţia că Directiva 2002/14/C.E.E. 
prevede acordul sindicatului la normele de muncă. Directiva nu numai că nu 
conține termenul de „norme de muncă”, dar nu conţine nici vreunul dintre 
termenii „punere de acord”, „convenire”, „aprobare” sau orice aşa ceva. 
Termenul cel mai avansat (şi ultimul) după cel de „informare”, este 
"consultare, care înseamnă schimbul de vederi şi stabilirea unui dialog între 
reprezentanţii angajaților şi angajator”, în general, şi nu pe norme sau 
similar, în vederea creşterii gradului de participare afectivă a salariaţilor la 
problemele întreprinderii, a încrederii între întreprindere şi salariați, 
încurajare a iniţiativelor etc. De asemenea, se prevede că nu trebuie să 
formeze obiect de informare sau consultare ceea ce poate provoca 
perturbări ale activităţii, şi atunci (caz special, exempliticăm noi, nu de 
neglijat): dacă este necesară o restructurare pe termen lung, prin 
restrângerea unor secţii ale întreprinderii şi extinderea altora, una dintre 
tacticile manageriale poate consta în modificarea diferențiată a normelor 
(pentru ca să se câştige mai bine acolo unde este necesară dezvoltarea şi 
invers); dar dacă acest lucru s-ar difuza public în prealabil, ca atare, ce 
perturbare a climatului s-ar putea produce! Nici concurența nu trebuie să 
afle că se trece o revizuire a normelor şi cât şi când va fi aceasta. 

7. in fine, desigur, sunt necesare programe de perfecționare a 
personalului, dar tonul face muzica; nu în fiecare an, fiecare salariat, până 
la ultimul portar în prag de pensionare, trebuie inclus în programul de 
perfecționare, cum rezultă din Codul muncii. 


Aşadar, actuala versiune a Codului muncii nu este stegarul integrării 
europene a României, ci, dimpotrivă, opusul ei; deocamdată, este una 
dintre urgentele ce trebuie soluționate cât mai curând în 2004, în cadrul 
eforturilor de încheiere în acest an a pregătirilor pentru integrare. lar Codul 
muncii trebuie nu cosmetizat la nişte (6 sau nu 6) priorități, ci de la un cap 
la altul, articol cu articol şi cuvânt cu cuvânt. Totodată, considarâm necesar 
să fie luate la mână directivele europene din domeniu, toate, pentru a 
vedea nu numai ce este în contradicție în actuala versiune a Codului 
muncii, ci şi ceea lipseste! 

În context, este de analizat, cândva, în ce măsură unor persoane, 
reprezentante oficiale ale unor organisme, le pot fi îngăduite tentative de 
înşelare a opiniei publice şi a forurilor guvernamentale şi neg uvernamentale 
competente, şi încă în asociere cu insulte şi insinuări, precum şi ameninţări 
de subminare a economiei naţionale — greve (bazate pe aceleaşi afirmații 
mincinoase). Reiau o întrebare pe care am mai pus-o, încă în 1990; Oare, 
sindicatele noastre libere sunt libere de răspundere față de economia 
națională? 

Şi, aş mai întreba: la ce nivel de profesionalism discutăm 
problemele? La nivelul CODOI?119: Ce altceva putem spune despre 
„doctrina”: „Economiei o să-i meargă bine cu o mulțime nemărginită de 
drepturi pentru angajați şi o mulţime nemărginită de obligații pentru 
angajatori”? 


119* în folclorul cercetătorilor circulă informaţia că, la o sesiune ştiinţifică, având 
în faţă textul unei comunicări care îi fusese pregătit, tovarăşa academician doctor 
inginer a citit CODOI în loc de pronunția cunoscută pentru CO2. 

> Fiscalitatea 


53. Amortizare şi fiscalitate, sau: încă o filă din războiul 
birocrației româneşti împotriva agenţilor economici (1996) 


Tribuna economică, nr. 11 / 14.3.1996 


Citim, cu uimire şi consternare (cuvintele sunt prea slabe), Monitorul 
Oficial nr. 33 din 16 februarie 1996, conținând “Normele privind balanţa 
imobilizăriior necorporale, corporale şi financiare, determinarea gradului de 
utilizare a mijloacelor fixe deținute de agenții economici, necesar stabilirii 
valorii amortizării incluse în cheltuielile de exploatare pe anul 1995, emise 
de Ministerul Finanţelor şi Comisia Naţională pentru Statistică”, 
nr. 15.776 / 1.122. De fapt, noutatea nu este foarte mare, pentru că acestea 
înlocuiesc (şi abrogă) alte norme, similare: nr. 16.805 / 2.1812 din 1994, 
precum şi alte norme şi precizări. 

Lucrurile pornesc de la Legea nr. 15 / 1994, privind amortizarea 
capitalului imobilizat în active corporale şi necorporale, unde, în ari. 18, se 
stipulează; “Amortizarea calculată conform prevederilor art. 9 se include în 
cheltuielile de exploatare ale agenților economici, în directă corelare cu 
gradul de utilizare a mijloacelor fixe aflate în patrimoniu”, contrazicând din 
start chiar articolul 9 la care face trimitere: “Amortizarea se stabileşte prin 
aplicarea cotelor de amortizare asupra valorii de intrare a mijloacelor fixe şi 
se include în cheltuielile de exploatare”. 

Dar, ulterior acestei Legi nr. 15 / 1994, a apărut Ordonanţa 
nr. 70 / 1994, care, în articolul final, nr. 41, abrogă un lung şir de scutiri de 
impozit (şi câteva taxe suplimentare), “precum şi orice alte dispoziţii 
contrare”. În cuprinsul Ordonanţei nr. 70 / 1994, la art. 6 alin. (2) se 
prevede: “Pentru determinarea profitului impozabil, cheltuielile pentru care 
nu se admite deducerea sunt.:...b) amortizarea peste limitele prevăzute de 
prezenta ordonanţă”, iar la art. 7 (1) se stipulează: “...amortizarea aferentă 
mijloacelor fixe ale contribuabililor este deductibilă”. 

Deci, s-a dorit ca Ordonanţa nr. 70 / 1994 să introducă ordine şi 
transparenţă în sistemul fiscal, astfel încât un singur act juridic să prevadă 
totul despre impozitul pe profit. Includerea unor reglementări de natură 
fiscală într-un document de altă natură (amortizarea), este, deci, anormală. 

Este adevărat că, formal privind, în art. 10 al Ordonanței nr. 70/1994 
se deschide o portiță: “Cheltuielile aferente veniturilor se stabilesc prin 
instrucțiunile prevăzute la art. 38”, iar în aceste instrucțiuni (privind 
“metodologia de calcul şi formularistica”, aprobate prin H.G. 
nr. 974 / 29.12.1994 şi publicate în M.O. nr. 6 din 16.1.1995), se reintroduce 

o trimitere la prevederile Legii nr. 15 / 1994 (art. 10, C, b). Această trimitere 
este, însă, generală; ea nu detaliază pasajul privind corelarea cu gradul de 
utilizare a mijloacelor fixe, implicit abrogat prin Ordonanţa nr. 70 / 1994. 

Deci, temeiul legal al limitării includerii în costuri a amortizărilor, 
numai “în corelare cu gradul de utilizare a mijloacelor fixe”, este foarte incert. 

Din punct de vedere economic, dacă în cazul agenților economici cu 
capital majoritar de stat (care au primit, prin Legea nr. 15 / 1990, 
patrimoniul creat anterior, în principal, de la bugetul statului) problema este 
discutabilă, agenţii economici privaţi realizează investiţiile fie prin aport de 
capital, fie din profit reinvestit — deci, pentru care s-a plătit deja impozit pe 
profit. Este normal ca agenţilor economici privaţi să li se asigure 
recuperarea integrală a investiţiilor, pe calea amortizării repartizate asupra 
producţiei realizate, fie că utilizarea mijloacelor fixe este în 1 sau 3 
schimburi, fie că este numai 2 ore pe lună (dacă este vorba, de exemplu, 
despre un utilaj scump de înaltă tehnicitate, care condiţionează calitatea 
produselor livrate). A limita includerea cheltuielilor cu amortizarea la calculul 
impozitului pe profit, înseamnă o dublă impozitare. lar ca stimulent, măsura 
acționează în sens exact opus celei de reducere cu 50% a impozitului 
pentru investiţiile din profit: dacă este să aibă un înțeles, “stimulentul” este: 
“nu investiţi în mijloace fixe!”, pentru că, în primă etapă, vă stricati raportul 
între veniturile din exploatare şi valoarea mijloacelor fixe. 


Ei bine, Normele pe care le-am citat în deschiderea acestor rânduri, 
reprezentând 16 (!) pagini de Monitor Oficial, pline de indicaţii, formule şi 
tabele cu coduri şi cu cifre (pe care agenţii economici trebuie să le studieze şi 
să le aplice, dacă vor să nu fie evazionişti fiscali), sunt destinate exclusiv 
acestei “găselnițe” fiscale, strecurate într-o lege în care nu-şi are locul, 
dubioasă sub aspect legal şi fără noimă (spunem noi) sub aspect economic. 


Dar teatrul absurdului birocratic merge şi mai departe. 

A mai fost inventată o super-găselniță. Dacă articolul 18 din Legea 
nr. 15 / 1994 prevedea: “în corelație cu gradul de utilizare a mijloacelor fixe 
din patrimoniu” (subi. ns.), Ordinul Ministrului Finanţelor nr. 746 / 1994, 
pentru aprobarea Normelor metodologice de aplicare a Legii nr. 15 / 1995, 
vorbeşte despre “gradul de utilizare a mijloacelor fixe de bază” (subl. ns.), 
deci — altceva decât în textul de lege. Problema fiscalizării suplimentare 
legate de “gradul de utilizare” a mijloacelor fixe “de bază” îi preocupă atât 
de obsesiv pe autorii acestor norme, încât ea este reluată, în formulări 
diferite, de 3 ori pe parcursul Normelor aprobate prin Ordinul Ministrului 
Finanţelor nr. 746 / 1994: în art. 12, art. 22 şi art. 25. Ca atare, şi în 
normele la care ne referim acum, mijloacele fixe “de bază” ocupă aproape 4 
pagini de Monitor Oficial pentru a specifica, pentru fiecare ramură şi 
activitate, care sunt codurile grupelor de mijloace fixe considerate a fi “de 
bază”, iar agenţii economici vor trebui să refacă, pentru anul înființării (sau 
pentru anul 1990) suma valorilor mijloacelor fixe — numai a celor “de bază . 
Şi aceasta, în condiţiile în care, în 1990, clasificarea mijloacelor fixe era cu 

alte coduri (sistemul de codificare s-a schimbat prin H.G. nr. 266 / 1994). 
Deci, trebuie luată acum valoarea de atunci a fiecărui mijloc fix, văzut ce 


cod ar avea acum, văzut dacă este acum considerat “de bază” sau nu — şi 
făcute adunările care trebuie. 


Mai departe. Formula pentru “gradul de utilizare a mijloacelor fixe” 
nu defineşte nici un fel de “grad de utilizare”, ci cu totul altceva, şi anume: 
“dinamica productivităţii valorice a mijloacelor fixe”. Într-adevăr, formula din 
“Norme” este: 

Uie x x iri 

Em, an de înființare 


unde K şi Ipr sunt coeficienți legaţi de inflație şi reevaluări, iar 


E Venituri din: exploatare 
Ii E ri 


Valoarea : medie -anuală -a mijloacelor - fixe -de -bază. existente la- sfârsitul- anului 


Deranjează mai multe aspecte: 

— Ca formă (dar nu numai formă), deranjează faptul că într-un 
document oficial, emis de două instituţii de înalt profesionalism, se pot 
inscrie definiţii neprofesionale, formule care definesc şi calculează evident 
altceva decât conceptul pe care pretind că îl definesc şi îl calculează. 

— Ca fond, deranjează faptul că situația fiscalității actuale a fiecărui 
agent economic este pe vecie pusă în relatie cu productivitatea mijloacelor 
fixe din anul de înființare (sau din 1990), în condiţii în care: 

— agenții economici cu capital de stat sunt supuşi procesului de 
restructurare (ceea ce, evident, presupune renunțarea la fetişul 
“graduiui de utilizare” a mijloacelor fixe); 

— agenţii economici cu capital privat, Îînfiintati din 1990 încoace, în 
mod normal, au inceput cu comert (deci cu venituri din 
exploatare mari şi mijloace fixe mici), dezvoltând ulterior 
producţia (unde raportul venituri din exploatare / valoare a 
mijloacelor fixe este evident mai mic decât în cazul operațiilor 
pur comerciale); deci, vor purta veşnic stigmatul fiscal al unei 
dinamici dezavantajoase a productivității mijloacelor fixe faţă de 
cea din anul înființării, în baza formulei din “Norme”. 

— În fine, mai deranjează şi faptul că se dau 8 pagini de cifre (de 
utilizat în calcule) cu câte 3-4-5 cifre semnificative, deci, corespunzând unor 
precizii de calcul de 1-0,1-0,01%, adică se face farmacie de calcul, în 
condițiile în care coeficienţii sunt dați pentru 1990, 1992, 1994, iar agentii 
economici înființaţi în 1991 “vor folosi cifrele din coloana 2” (adică — cele 
valabile pentru anul 1990), iar cei înființaţi în 1993 “cifrele din coloana 4” 
(adică — cele valabile pentru anul 1992). Dar, între coloane, cifrele sunt În 
raport de 1:7-1:10, deci, pentru cei “dintre coloane” (agenţii economici 
înfiintaţi în 1991 şi 1993) eroarea este de 35-50%! Atunci — de ce atâta 
farmacie? 

În concluzie, care poate fi mesajul acestor rânduri? 

+ Să fie respectate litera şi spiritul legilor, iar normele şi 
instrucțiunile să nu inventeze altceva. 

e Sistemul de stimulente financiare este foarte important, dar: 

— el să fie soluționat unitar, cum bine s-a intenţionat la Ordonanţa nr. 
70 11994; 

— nu toate fetişurile anterioare (vezi “gradul de utilizare a mijloacelor 
fixe”) mai sunt valabile astăzi, 

— trebuie văzut impactul în condiţiile actuale ale tranziției, după caz — 
separat pentru unităţile înființate pe baza Legii 15 / 1990, constituind 
societăţile cu capital majoritar de stat, aflate în curs de privatizare, şi 
separat pentru unitățile private nou înființate după 1990; 

— trebuie văzut ce fenomene sunt măsurabile contabil şi cât de 
relevant este ceea ce există în contabilitate. 

+ Sä fie cruțat timpul agenților economici. Efortul de manoperă 
contabil-funcționărească cerut să fie comensurat cu importanta consecințelor 
economice scontate. Dacă pentru un singur indicator (dubios), agenții 
economici sunt împroşcaţi cu 16 pagini de Monitor Oficial de norme, când 
să se mai ocupe ei de managementul financiar rea! al firmelor lor? (Desigur, 
cazul care a fost analizat aici este unui extrem, dar, din păcate, el nu este 
singular.) Rugăm: instrucţiuni simple, indicatori clari, cu sens, uşor de 
înțeles şi de calculat!120 


a E = 


120 * Lucrurile s-au repetat şi în primăvara lui 1997. După insistente noi 
intervenţii, articolul 18 din Legea nr. 15 / 1994 a fost abrogat prin O.G. nr. 54 / din 
28 august 1997, problema fiind definitiv închisă, în mod favorabil. A contrasemnat 
Ordonanţa de abrogare ministrul de stat, ministrul finanțelor Mircea Ciumara. 

54. FESAL, vama şi continuarea ofensivei birocraţiei 
împotriva agenților economici (1996) 


Titlul publicat: În timp ce traficanții trec prin vamă ca prin brânză, 
pentru un pachet de cărți se fac verificări la sânge. 


Adevărul 9.5.1996 


Cu prilejul acordării împrumutului pentru ajustare structurală 
(faimosul FESAL), una dintre problemele care au intervenit pe parcursul 
negocierilor a fost cea a climatului de afaceri, între altele — a simpliificării 
formelor birocratice cărora trebuie să le facă față investitorii în România. 
Guvernul României s-a angajat să dea curs exigențelor în această direcţie. 

Ca un prim pas, fără să se simplifice o literă din succesiunea de 
operațiuni şi forme pe care legile în vigoare (nr. 31 / 1990, privind societăţile 
comerciale şi 26 / 1991, privind Registrul Comerţului) le impun pentru 
constituirea societăților comerciale, s-a realizat o înțelegere în baza căreia 
camerele de comerț şi industrie au organizat birouri de asistenţă, astfel 
încât paşii să fie parcurşi mai uşor, cu mai puţine deplasări ale 
întreprinzătorului (spre supărarea şi protestul oficial al breslei avocaţilor, 
care a socotit că astfel va fi afectată una dintre multiplele sale căi de 
câştiguri facile actuale), Aşa că, atişând o mică floricică în sperata 
primăvară a combaterii birocrației economice româneşti, Guvernul nostru s- 
a prezentat cu fruntea sus la finalizarea tratativelor şi la semnarea acordului 
FESAL. 

ŞI a continuat, tot cu fruntea sus, să amplifice şi să complice 
birocraţia care apasă asupra agenţilor economici, fie ei români sau străini. 

Este greu de făcut un top al absurdităţilor birocratice 
instituționalizate în economia noastră, pentru că nu sunt definite criteriile de 
ierarhizare. Ce să punem mai presus, pentru admiterea într-o carte Guiness 
a recordurilor birocraţiei româneşti? Absurdul logic în sine? Încurcăturile 
provocate întreprinzătorilor? Daunele aduse economiei naționale? Abuzul şi 
arbitrarul pe care îl afişează? 

Nu ne propunem un inventar, aici. Dar, într-un eventual astfel de 
top, nu ar putea să lipsească unele dintre recentele măsuri în domeniul 
vamal, l 

O constatare empirică este că, de câteva luni, vama a devenit un 
punct de strangulare. Pentru tranzacții derizorii se cer forme şi justificări ca 
şi pentru miliarde. Am avut prilejul să constatăm în mod nemijlocit că o 
lădiță, conţinând un program didactic şi broşurile aferente, expediate 
expres, a făcut nici 48 de ore din California până la vama Bucureşti, şi o 
săptămână de la această-vamă la Bucureşti, până s-a terminat ping-pongul 

hârtiilor justificative cerute; că pentru aceleaşi câteva kilograme de material, 
importate fără probleme în decembrie 1995, acum se cer fel de fel de forme 
în plus, spre uimirea partenerului străin. Poate, pentru că, în Hotărârea 
Guvernului nr. 147 din 12 martie 1996 privind organizarea şi funcționarea 
Direcţiei Generale a Vămilor, ia art. 1 alin. ultim scrie: “În exercitarea 
atribuţiilor sale, directorul general emite decizii, ordine, circulare, norme 
metodologice şi instrucţiuni pentru aparatul propriu”, dar dacă aceste 
“instrucțiuni pentru aparatul propriu” se referă la ce hârtii să se ceară 
importatorilor sau exportatorilor, atunci degeaba se mai precizează că sunt 
“pentru aparatul propriu”. | 


După Hotărârea nr. 147, Buletinul Oficial a publicat şi Hotărârea 
Guvernului României nr. 149, tot din 12 martie 1996, care cuprinde cel puțin 
două “bombe”: za 

“Art. 3. — Eliberarea autorizaţiei de comisionar în vamă se face pe 
baza îndeplinirii următoarelor condiții: 

a) obiectul de activitate să fie exclusiv de comisionar în vamă; 

b) să prezinte o scrisoare de garanție bancară în sumă de 500 
milioane lei, emisă de o societate bancară cu sediul în România, prin care 
să se asigure solvabilitatea achitării drepturilor şi taxelor vamale...” 

Cum contribuie aceste măsuri la diminuarea tracasării birocratice a 
agenţilor economici, pentru care s-a angajat Guvernul în repetate rânduri, şi 
cu prilejul tratativelor FESAL, în particular? Cum contribuie ele la 
relansarea economiei? La mersul reformei economice? La combaterea 
corupției şi a abuzurilor? La fluidizarea tranzacţiilor economice? 

Foarte simplu: exact în sens opus. 

in prezent, orice exportator, importator, transportator, expeditor îşi 
efectuează, de regulă, singur operaţiunile legate de prezentarea mărfurilor 
pentru vămuire, plăți către vamă etc, Ei bine, nu: de acum înainte, el trebuie 
să se adreseze unui intermediar specializat. Comisioane în plus, probabil — 
aşteptări în plus; deci: scumpirea artificială şi anti-fluidizarea operaţiunilor. 
Sau, dacă nu vrea să aibă de a face cu noi intermediari, fiecare exportator, 
importator, transportator, expeditor trebuie să-şi înființeze o nouă firmă-pul, 
care să aibă ca “obiect de activitate exclusiv” pe cel de comisionar în vamă; 
deci - noi cheltuieli de înființare firmă, sediu, contabilitate separată etc. 
Oricum — tot cheltuieli în plus. Şi tracasare în plus. 

Orice exportator, importator, transportator, expeditor are de a face 
cu vama. Este firesc, într-o economie normală, ca acesta să poată efectua 
direct, prin personal calificat şi autorizat propriu, şi operaţiunile legate de 
prezentarea pentru vămuire şi plățile către vamă. De ce trebuie ca “obiectul 
de activitate să fie exclusiv de comisionar în vamă”? Pentru ca, cine nu îşi 
face firmă proprie de comisionar, să mai depindă de altcineva? Să se 
faciliteze eventuale relaţii ilicite între vameşi şi comisionarii “de meserie”, 
“oamenii locului”? 121 


121* Şi încă un rând de bacşişuri, atenții etc., deci: oxigen în plus pentru corupție. 

Să trecem la a doua bombă, aliniatul “by, mai sus citat. 500 
milioane lei garanţie vamală nu este un fleac, ceva ce să ţii şi să stea 
imobilizat în bancă, chiar dacă eşti o firmă puternică. (Cu atât mai putin 
este ceva la care să fii obligat din senin, în mijlocul anului, după ce ţi-ai 
planificat fluxul de numerar pe anu! curent.) De fapt, acesta nu este decât 
un nou subtertugiu pentru ca statul să mai adune nişte miliarde imobilizate 
în bănci, de la “comisionari”. 

Dar explicaţia oficială, dată chiar în textul, citat, al alineatului cu 
pricina, ține de spiritul celui mai pur etatism birocratic: reglementez eu, 
statul, că tu, agentul economic, trebuie să ai banii necesari pentru “a 
asigura solvabilitatea drepturilor şi a taxelor vamale”. Când, într-o economie 
de piață, asta este grija agentului economic, care, în caz contrar, îşi pierde 
banii pe locaţii şi penalizări, îşi pierde maria, îşi pierde clienţii. (De altfel: 
500 milioane lei garanție — şi pentru cine transportă vapoare, şi pentru cine 
transportă chibrituri?) 

Este adevărat: în statistici, ne vom îmbogăţi cu câteva zeci (poate, 
sute) de noi agenți economici, semn al propăşirii pe calea economiei de 
piață... (Fără să negăm că este nevoie şi de comisionari vamali specializați, 
pentru cine chiar are nevoie de serviciile lor.) 

55. Pentru profitul reinvestit se plătesc 3 impozite. Asupra 
salariilor grevează 8-9 impozite, contribuţii, taxe (1998) 


Adevărul, 31.1 şi 2.2.1998 


S-a vorbit, în ultimul timp, despre reformarea sistemului fiscal. Până 
în prezent, s-au adus, însă, corective la legi privind impozite luate separat. 
O privire asupra sistemului de impozite în ansamblul său se impune. Se va 
constata că, pentru acelaşi articol contabil, întreprinzătorul este împovărat 
cu mai multe impozite, iar prezentarea izolată, a fiecărui impozit în parte, nu 
este concludentă. iu 

Preliminar, să reamintim ce reprezintă Valoarea Adăugată: diferenta 
între valoarea produselor / serviciilor livrate şi valoarea produselor / 
serviciilor procurate. Această diferență cuprinde 4 mari capitole: 1) salariile 
(directe şi indirecte); 2) expresia bănească a anumitor drepturi de 
proprietate intelectuală (drepturi de autor, redevențe ş.a.); 3) amortizarea; 
4) profitul. Atât. Materialele, serviciile achiziționate etc. nu reprezintă 
“valoare adăugată”; prin definiţie, plata T.V.A. pentru acestea se scade din 
T.V.A. încasață. Desigur, în economia de piaţă, cele patru componente nu 
apar în valoarea adăugată în mod explicit şi direct, suma valorii adăugate 
fiind influentată de jocul cererii şi al ofertei, de factori de piaţă, aceştia 
grevează, însă, profitul, celelalte trei componente rămânând să constituie 
conţinutul de bază al valorii adăugate, realitatea economică pe care o 
reflectă valoare adăugată. 


Să examinăm, astfel, ce se întâmplă cu impozitarea profitului. Deci, 
asupra profitului, în procesul de formare a acestuia, se plăteşte T.V.A., care 
a devenit acum 22% — un impozit. După constituirea şi reflectarea contabilă 
distinctă a profitului, la acelaşi profit se mai plătesc alți 38% — al doilea 
impozit. Total până acum — 60%. Apoi, vine impozitul pe dividende -— al 
treilea, care ar trebui să se aplice numai dividendelor efectiv ridicate şi 
încasate 122+ de către actionari, dar, graţie instrucţiunilor Ministerului 
Finanțelor, acest impozit se prelevă din momentul constituirii profitului, 
indiferent de destinaţia acestuia (pentru investiții sau pentru consum). 
impozitul pe dividende este de 10% din valoarea profitului după aplicarea 
impozitului pe profit, deci: 10% din (100 - 38)%, adică 4,2% din profit, care 
se adaugă la cei 38%, adică, total, profitui este explicit impozitat cu 42,2%. 
Dar dacă ținem seama de ceea ce s-a plătit ca T.V.A., rezultă 64,2% 
impozit real pe profit. 


122 Problema este, se pare, rezolvată la data apariției acestei cărți (2004). 

Dacă profitul este reinvestit, se acordă o reducere de 50% a 
impozitului pe profit (19% în loc de 38%), dar instrucţiunile şi apoi 
prevederile legisiative din ultimii ani, introducând condiţia “numai după 
utilizarea celorlalte surse de finanţare a investiţiilor”, au făcut această 
reducere de impozit neoperantă, sau rar şi excepțional operantă. Este 
posibil ca acum, după desființarea “fondului de dezvoltare”, această 
restricție să dispară de la sine, dar încă nu am văzut o reglementare din 
partea Ministerului Finanţelor privind modul de finanțare a investiţiilor 
persoanelor juridice în condiţiile desființării fondului de dezvoltare. 


ram u nbanndten hnn tand nnmn ESA be treb anu 


Salariile. Cu salariile, impozitarea multiplă este mai complicată. Pe 
de o parte, agenţii economici au parte de o impozitare dublă, prin faptul că, 
pentru aceleaşi salarii, se plăteşte şi impozit pe salarii, şi T.V.A.. (Faptul că 
T.V.A. plăteşte angajatorul, iar impozitul pe salariu se reţine salariatului, 
este neesenţial, deoarece, oricum, ambele reprezintă o diferență între 
efortul financiar al angajatorului, aferent salariilor, şi ceea ce primeşte în 
mână salariatul). Deci, impozitul real pe salariu, aşa cum grevează el 
finanțele agentului economic, nu este de ordinul între 0 şi 45%, cum ne 
anunţă recenta Ordonanţă a Guvernului, ci între 22 şi 67%. 

Dar, nu numai atât. Pe de altă parte, pentru fondul de salarii 
angajatorul şi angajatul mai plătesc o serie de “contribuţii” şi taxe. Este 
adevărat că nu le plătesc la Ministerul Finanţelor, ci la Ministerul Muncii şi 
Protecţiei Sociale şi la Ministerul Sănătăţii, dar, pentru balanţa de venituri şi 
cheltuieli şi pentru cash-tlow-ul agentului economic este acelaşi lucru: sunt 
bani care se prelevă şi pe care investitorul nu-i poate folosi în interesul 
derulării sau dezvoltării afacerii sale sau în scopul profitului. Aceste 
contribuţii şi taxe, plătite de către angajator, sunt: 

23% — contribuţia pentru asigurări sociale (C.A.S.); 

7% — contribuția pentru fondul de sănătate (cadou de Anul Nou 
1998 pentru agenţii economici: până acum, contribuția a fost de 2%, iar 
acum a devenit 7%, în baza Legii nr. 145/1997, intrată în vigoare la 
01.01.1998; deci, incepând cu 1 ianuarie 1998, fiscalitatea reală a crescut 
cu 5% din fondul de salarii, fapt despre care nu se face vorbire în 
argumentările publice, prezentate în aceste zile, de către factorii 
responsabili din Ministerul Finanţelor, în legătură cu consecințele recentelor 
schimbări în sistemul de impozite); se mai adaugă un procent de 5% drept 
“contribuţie inițială”, în condițiuni care nu ne sunt clare şi de care facem, 
deocamdată, abstracţie; 

5% — pentru fondul de şomaj; 

1% — pentru “fondul de risc şi accident” pentru handicapati; 

1% — comision pentru camerele de muncă (numai pentru agenții 
econormici- privaţi — încă o mică discriminare între capitalul de stat şi cel 
privat). 

Total: 23 + 7 + 5+ 1 + 1 = 37% din fondul de salarii, constituind 
cheltuială suplimentară a angajatorului, aferentă salariilor; împreună cu 

T.V.A., suma devine 37 + 22 = 59%; adică, pentru fiecare mie de lei salarii 
(brute) de plată salariaţilor, angajatorul trebuie să pună de o parte şi să 
verse statului alți 590 lei. E 
„Dacă privim şi veniturile nete ale salariatului, adică diferența între 

efortul financiar al angajatorului pentru manoperă şi ceea ce primeşte în 
mână salariatul, atunci mai trebuie adăugate: l 

impozitul pe salarii (care este între O şi 45%; să luăm o medie 
ponderată de 25%); 

3% contribuţia pentru pensia suplimentară; 

1% contribuție pentru fondul de şomaj. 

Cei alţi 7% (alţii decât cei 7% plătiţi de către angajator) contribuţie a 
salariatului la fondul de sănătate se scad din impozitul pe salarii, stipulează 
Legea mr. 145 / 1997; deci, nu afectează fiscalitatea, aşa cum este ea 
percepută la nivelul microeconomic. 

Rămâne o povară financiară, suplimentară pentru salariat, de 4% 
peste impozitul pe salarii. Este adevărat, cel puţin cei 3% pentru pensia . 
suplimentară pot fi consideraţi ca o asigurare proprie a salariatului, care i se 
va returna sub forma pensiei suplimentare, când va sosi momentul. 

Recapitulăm: pentru salarii, angajatorul este împovărat cu 59% 
TVA. + diverse contribuţii, iar salariatul, suplimentar, — cu impozitul pe 
salarii, la care se adaugă 4% alte contribuţii. Deci, diferenţa între efortul 
salarial al angajatorului şi ceea ce primeşte în mână salariatul este de 59 + 
25 +4 = 88%, 

La toate acestea (atât impozitul pe profit cât şi cel pe salarii), trebuie 
să adăugăm faptul că, în baza Legii nr. 80 / 1992, aşa cum a fost modificată 
prin Legea nr. 1 / 1994, art. 5 (4), “agenţii economici cu personalitate 
juridică care produc, industrializează sau comercializează produse agricole 
şi alimentare vor achita la fondul de pensii şi asigurări sociale al 
agricultorilor o contribuţie cuprinsă între 2 şi 4 % din veniturile realizate.... 
respectiv din adaosul comercial...” Deci, practic, în întreaga industrie 
alimentară, mari părți din industria uşoară şi un segment ai industriei 
farmaceutice, precum şi în comerțul aferent, există o taxă pe venituri (ce 
includ, deci, şi T.V.A., şi salariile cu impozitele lor, şi profitul, dar până şi 


cheltuielile materiale), cu efect de 1.C.M. 123+ — adică cu propagare şi 
multiplicare în cascadă pe lanţul economic. Dacă ne gândim numai la filiera 
textilă: fire — țesături — confecţii — comerț de gros — comerţ cu amănuntul, 
rezultă deia o multiplicare de 5 ori a acestui 2-4% asupra veniturilor. Numai 
în comerț este specificat adaosul comercial, care, de fapt, este valoarea 
adăugată în specificul comerțului (incluzând, însă, în plus, şi cheltuielile 
materiale şi prestațiile). Se pot uşor face calculele — ce sarcină financiară 
suplimentară mai reprezintă această taxă, adăugată la toate celelalte 
enumerate. 


123- impozitul pe Circulația Mărturilor, aplicat la total valoare livrată, desființat o 
dată cu introducerea T.V.A.; valoarea „neadăugată” se impozita multiplu, la fiecare 
pas ai ciclului de livrare de la un agent economic la următorul. 


301 


Mai sunt şi alte taxe speciale, pentru constituirea unor fonduri 
speciale, care tot din echilibrul precar al profitabilităţii afacerilor realizate în 
România trebuie să fie plătite. 

Acestea sunt realitățile fiscalităţii româneşti, aşa cum afectează ele 
profitabilitatea sau falimentul agenților economici. In rest, putem să tot 
emitem legi şi ordonanţe cu declarații şi facilități în favoarea investitorilor, 
străini sau / şi români, pentru sprijinirea întreprinderilor mici şi mijlocii 
ş.a.m.d. Banul se duce acolo — şi numai acolo — unde are condiţii să 
crească, 

56. Aspecte perverse ale scutirii profitului rein vestit (2004) 


Ziua economică, 8 mai 2004 


Scutirea de impozit a profitului reinvestit formează, în această 
perioadă preelectorală, obiectul unor preocupări intens mediatizate. Ca 
întotdeauna când se preconizează ceva, comunicatele relevă cât de bine 
va fi să se reintroducă această facilitate, care a existat până cu câţiva ani în 
urmă şi — nici vorbă dacă ar fi şi ceva probleme. Cu atât mai mult, cu cât s- 
a ajuns la o variantă opțională: este la latitudinea agentului economic să 
beneficieze de scutirea de impozit pe profitul reinvestit, în alternativă cu 
dreptul de a beneficia de metoda de amoriizare accelerată, cele două 
facilități excluzându-se reciproc. 

Şi totuşi, sunt şi probleme. 

Aşa cum a fost definit şi urmărit profitul reinvestit atunci când 
facilitatea în discuţie a funcţionat, se contabiliza drept profit reinvestit numai 
achiziționarea de mijloace fixe în decursul exerciţiului fiscal pentru care se 
calcula profitul. Şi atunci, se ajungea, la agenţii economici în cauză, la 
„sindromul decembrie”, similar cu cel bine cunoscut bugetarilor: „Repede, 
să cumpărăm ceva până la 31 decembrie, că pierdem facilitatea şi plătim 
impozit.” Sigur, nu trebuie să bagatelizăm: se cumpărau lucruri necesare şi 
utile (cel puţin — la societăţile proprietate privată). 

DAR: o adevărată restructurare şi inovare, o modernizare radicala, o 
nouă etapă tehnologică, ceea ce se cheamă reengineering, o investiție 
strategică, se realizează odată la câţiva ani. Pentru aceasta, este nevoie de 
acumulare financiară multianuală. 

Lucrurile ar fi în regulă, din acest punct de vedere, dacă s-ar 
recunoaşte, drept profit reinvestit, şi depunerea profitului într-un cont 
special, care să nu poată fi folosit decât pentru investiţii. Temerea este că 
soluția este susceptibilă de malversațiuni, că ea contravine uzanţei ca 
exerciţiul fiscal să fie închis şi să se considere descărcare de gestiune 
aprobarea bilanţului; că instituirea unui fond special, intangibil multianuai, în 
cadrul contabilităţii agentului economic, ar putea contraveni prerogativelor 
acestuia de deplină libertate de decizie asupra resurselor sale. Poate că nu 
este ceva imposibil. În 1990-1991, reglementările privind impozitul pe profit 
prevedeau o impozitare la valoare dublă, penalizatoare, peniru 
nerespectarea ulterioară a unor condiţii pentru care s-au obținut facilităţi. 

Din nou DAR: în economia de piață funcțională, banii trebuie să 
circule. În cazul constituirii unui fond intangibil, supus controlului fiscal, tot 
ce ar putea face agentul economic ar fi să-l depună, pe termen, la o bancă. 
Dacă ar fi liber să dispună de acest fond, agentul economic ar putea face 
investiții de portofoliu pe piaţa de capital, investiţii pe care (desigur, cu un 

oarecare risc) le-ar putea lichida la momentul oportun (şi chiar — etapizat, 
dacă ar fi nevoie), pentru a trece la realizarea investiţiei sale strategice. Mai 
mult, ar putea folosi fondul respectiv şi într-o activitate profitabilă proprie, cu 
lichiditate ridicată, de exemplu — ca fond de rulaj pentru producţie sau 
comerț. Ar putea câştiga mai mult decât impozitul pe profit pe care l-a plătit. 

Aşadar, scutirea de impozit pe profitul reinvestit este convenabilă 
pentru societăți statice, fără perspective de dezvoltare viitoare 
semnificativă; pentru dezvoltări strategice este necesar să se găsească 
soluții fiscale pentru recunoaşterea şi a profitului plasat în investiţii 
financiare multianuale, pe piaţa de capital sau în. activități- tampon proprii. În 
caz contrar, scutirea de impozit pe profitul reinvestit în cadrul limitat al 
mijloacelor fixe achiziționate în decursul exerciţiului fiscal stimulează „doar 
continuă” din teoria mai amantul şi a sistemelor calităţii) şi le 
subminează pe cele strategice (reengineering-ul). 


Un alt aspect vulnerabil privind scutirea profitului reinvestit tine de 
respectarea independenței de acțiune şi a egalității de şanse pentru agenţii 
economici. Teoretic, se introduce accesul opțional la această facilitate. Dar 
care este influența celor care vor opta pentru scutirea la impozitul pe profitul 
reinvestit asupra celor care nu vor opta pentru aceasta ? 

Sunt posibile numai două variante. 

Prima variantă: bugetul statului este excedentar, are rezerva 
necesară, sunt bani destui pentru acordarea acestei scutiri. Cei care 
optează pentru scutirea în cauză nu mai plătesc impozitul, cei care nu 
optează — plătesc 25%, cum scrie în Codul fiscal. Dar înseamnă că scutirea 
o suportă cei care nu optează pentru, deoarece egalitatea şanselor ar fi 
dacă rezerva existentă în bugetul de stat ar fi utilizată pentru o reducere 
generală a fiscalității, de exemplu, impozitul pe profit, de la 25% la 20% 
pentru toată lumea, sau T.V.A. de la 19% la 17% pentru toată lumea (cifrele 
date sunt cu titlu de exemple, ele ar trebui precizate pe bază de calcule, în 
funcție de ponderea, în totalul economiei, a scutirilor la impozitul pe profitul 
reinvestit), 

A doua variantă: bugetul statului este la limită, reducerea de impozit 
pentru profitul reinvestit nu este de unde să fie acoperită. Însemnă că, dacă 
se introduce, totuşi, scutirea de impozit pentru profitul reinvestit, ceilalti 
contribuabili trebuie să plătească impozit pe profit mărit, de exemplu, la 28 
sau 30% în loc de 25%, sau T.V.A. mărită la 22% în loc de 19%, 

A treia variantă nu există. 

Deci, „opțiunea” celor care preferă scutirea de impozitul pe profitul 
reinvestit este pe buzunarul celorlalti contribuabili, pe lângă faptul că 
„reinvestirea” este limitată la soluţii de eficienţă minoră. 

57. Ce este profitul impozabil? (1996) 


Titlul publicat: Un cec în alb pentru societățile comerciale ineficiente. 
Adevărul, 2.10.1996 


Propunerile pentru corectarea unor aspecte metodologice privind 
calculul şi impozitarea profitului, reglementate prin recenta Lege nr. 73 / 
1996 pentru aprobarea Ordonanţei nr. 70 / 1994 privind impozitul pe profit, 
considerate ca având consecințe esenţiale asupra procesului creşterii 
economice, au adus în discuţie unele aspecte care au constituit, până 
acum, unele — tabu-uri ale metodologiilor contabile, altele — “inovații” 
contabile de ultimă oră. 

Să începem cu “tabu”-ul metodologic al definirii profitului impozabil 
nu ca diferenţă între venituri şi cheltuieli, ci ca diferență între venituri şi 
cheltuielile aferente veniturilor. Până la recenta adoptare a Legii 
nr. 73 / 1996, amintite, acest principiu s-a regăsit, este adevărat, în 
numeroase acte normative, dar nici unul cu putere de lege. Legea 
Contabilităţii, nr. 82 / 1991, nu îl prevede. Mai mult, chiar Regulamentul de 
aplicare a Legi Contabilității, aprobat prin Hotărârea Guvernului 
nr. 704 / 1993 (în actuala legislatură!), prevede, ia art. 23: 

“(c) principiul continuității activităţii, potrivit căruia se presupune că 
unitatea patrimonială îşi continuă în mod normal funcționarea într-un viitor 
previzibil...; 

(d) principiul independenței exerciţiului, care presupune delimitarea 
în timp a veniturilor şi cheltuielilor aferente activităţii unităţii patrimoniale pe 
măsura angajării acestora şi trecerii lor la rezultatul exerciţiului la care se 
referă." 

La art. 102, acelaşi Regulament stipulează: “Rezultatul exerciţiului, 
respectiv profitul sau pierderea, se determină ca diferenţă între veniturile şi 
cheltuielile exerciţiului...”, adică exact ceea ce se solicită. 

Deci, stabilirea profitului ca diferență între venituri şi cheltuielile 
aferente veniturilor este, la nivel de Lege, o noutate şi este firească 
aducerea în discuție a acestei “noutăți” cu prilejul legiterării -ei, prin Legea 
nr. 73/1996. Este adevărat, din 1993 şi până în prezent, conceptul de 
cheltuieli “aferente veniturilor” a apărut într-o serie de documente oficiale, 
dar care nu erau legi. Or, Constituţia României prevede, la art. 138: “(1) 
impozitele, taxele şi orice alte venituri ale. bugetului de stat şi ale 
asigurărilor sociale de stat se stabilesc numai prin lege.” Hotărâri ale 
Guvernului nu sunt opozabile legii, ci, dacă legea dispune altfel, trebuie să 
fie abrogate sau corectate în conformitate cu legea. 

Discuţia se poartă, deci, exclusiv la nivelul legii, aşa cum prevede 
Constituţia şi, în acest context, noutatea legiferării impune analiza de fond a 

consecințelor acestei noutăţi legislative. Aceste consecințe, în vederea 
noastră, sunt de două feluri: 

— anti-progres, anti-strategice, penalizând, prin impozitare ca profit, 
cheltuielile din exerciţiul curent pentru pregătirea oricăror pertecţionări şi 
dezvoltări care vor aduce venituri suplimentare în exerciții viitoare; 

— anti-continuitate, penalizând, prin impozitare ca profit, cheltuielile 
tacute într-un exercițiu pentru producția care va ajunge să fie livrată în 
exerciţiul viitor, fapt dăunător pentru orice activitate economică la trecerea 
de la trimestrul |V din anu! curent la trimestrul | din anul următor, dar, în 
mod special, pentru activitățile productive cu ciclu lung de fabricaţie (de la 
fabricaţia de nave până la uscarea lemnului pentru producţia de mobilă, 
pentru a nu pomeni însămânțările de toamnă pentru recolta de primăvară 
sau cheltuielile legate de rotația culturilor agricole — şi câte alte exemple se 
pot aduce!). 

Cât priveşte argumentul că recunoaşterea drept profit a diferenței 
între venituri și cheltuieli, fără precizarea “cheltuieli aferente veniturilor”, ar. 
constitui o încurajare a “producției de mărfuri pe stoc şi greu vandabile” 
aceasta ține, evident, de întrebarea: ne șituăm pe terenul etatismului sau 
pe cel al economiei de piaţă? Pentru că îşi pot permite să producă “mărfuri 
pe stoc şi greu vandabile” numai unităţile ineficiente, subventionate, şi 
numai dacă există presiuni politice pentru a realiza producţie ca scop în 
sine. Agenţii economici angajați într-o activitate economică normală, 
eficientă, indiferent dacă sunt cu capital majoritar de stat, privat sau mixt, 
sunt profund deranjati şi deturnaţi de la profitabilitate reală şi de la progres 
tehnologic şi economic prin precizarea “cheltuieli aferente veniturilor”; ei nu 
au cum să producă “mărfuri pe stoc sau greu vandabile”, pentru că acestea 
nu aduc venituri, astfel încât nu este din ce să se scadă cheltuielile 
“aferente veniturilor”. 124 


Condiţionarea reducerii cu 50% a impozitului pe profitul reinvestit de 
“consumarea celorlalte surse de finanțare a investițiilor” este, de asemenea, 
o noutate la nivel de lege. Însăşi Ordonanța nr. 70 / 1994 nu prevedea 
această condiționare, care a fost introdusă, iniţial, prin ... Instrucţiunile 
Ministerului Finanţelor de completare a formularelor de bilanţ contabil pe 
anul 1994! Este justificată această condiționare? Se invocă oportunitatea 
de “a stimula capitalizarea amortizării. Din păcate, în practica din 
economie, lucrurile stau exact invers. Tocmai amortizarea constituie, de la 
sine şi prin însăşi esenta ei, fără nici un alt instrument stimulativ la nivelul 
fiscalităţii, principala sursă de capitalizare, adică de acumulare multianuală 
pentru realizarea unor viitoare investiţii, care să înlocuiască pe cele 
realizate anterior, uzate fizic şi moral, cu condiția să existe lichidităţile 
financiare corespunzătoare. Dimpotrivă, şi până acum, prelevarea din profit 
pentru fondul de dezvoltare a fost şi este încurajată, prin reducerea cu 50% 


124* Problema a fost rezolvată, după nenumărate reluări, intervenţii, scrisori, 
articole în presă etc., abia în Codul fiscal 2004 163]. 


306 


a impozitului pe profit, numai dacă investiția se realizează în decursul 
exerciţiului şi numai dacă şi economia de impozit pe profit astfel obținută 
este folosită tot pentru investiţii, în acelaşi exerciţiu (sau, cu bunăvoință, în 
exercițiul imediat următor). Deci, cu restricţiile intrinseci, din 1990, de când 
s-a introdus facilitatea reducerii cu 50% a impozitului pe profitul reinvestit, 
tot amortizarea a constituit principala sursă de veritabilă capitalizare 
multianuală (alături de profitul reinvestit fără reducere de impozit pe profit), 
astfel încât noua condiționare adusă reducerii de impozit pe profitul 
reinvestit nu este altceva decât o restricţie în plus, pe lângă cele deja atât 
de limitative, preexistente, fără ait efect pozitiv decât de a mai aduce acum 
câţiva lei curenţi în plus la bugetul statului, cu prețul descurajării 
suplimentare a creşterii economice. 

O altă problemă de actualitate, în mod insistent ridicată de către 
agenţii economici, este, după cum se şiie, dacă trebuie să fie supuse 
impozitării drept venituri numai încasările efective, sau, dimpotrivă, valoarea 
livrărilor, indiferent de faptul că acestea au fost achitate de către clienți sau 
nu. După cum se ştie, chiar cu prilejul adoptării Legii nr. 73 / 1996, privind 
impozitul pe profit, Parlamentul României, venind în întâmpinarea vocilor 
din economie, a tranşat această dispută, stabilind că în calculul impozitului 
se iau “veniturile din livrarea bunurilor...” şi nu valoarea bunurilor livrate. 
Nimic mai firesc, decât legiferarea aceluiaşi principiu şi pentru calculul 
Taxei pe Valoarea Adăugată, asigurând coerenţa şi compatibilitatea legilor 
referitoare la sistemul fiscai al României. 

28. Profitul impozitat să fie cel real, corectat în funcţie 
de inflație (1997) 


Adevărul economic, 17-23.10.1997 


Problematica fiscalităţii, astăzi, în România, nu are o singură 
dimensiune, ci mai multe: 1) rata (medie) reală a fiscalității; 2) caracterul 
omogen sau diferențiat, neutru sau regulator al fiscalităţii; 3) corectitudinea 
definirii bazei de impozitare, 4) impactul managerial şi costurile fiscalității. 

1) Rata medie reală a fiscalităţii, aşa cum este ea percepută la 
nivelul agenţilor economici, trebuie calculată având în vedere întreaga 
povară extra-lucrativă ce apasă asupra lor ...cnnn eco aaa 
E sue [55] 

Mai departe, sunt: impozitele şi taxele locale; taxele vamale; pentru 
anumite produse — accizele; taxele pentru drumuri, precum şi cele pentru 
dezvoltarea telecomunicațiilor, pentru dezvoltarea sistemului energetic, 
mascate în prețul benzinei şi în tarifele pentru utilităţile şi serviciile 
respective, de altfel — discriminatorie în defavoarea agenților economici şi 
vårfuri de lance permanente ale puseurilor infiaţioniste. 

Desigur, bugetul are nevoie de fonduri, administratiile locale au 
nevoie de fonduri. Dar, mergând pe calea reformei, a liberalizării comerțului 
exterior, a competitivităţii internaţionale, în condiţiile rămânerii în urmă 
tehnologice a României, cu astfel de impozite şi taxe agenţii economici 
români pierd competiția şi sunt falimentaţi din start. Fiscalitatea nu poate fi 
numai colectoare de (oricâte) fonduri; fiscalitatea trebuie să creeze (şi) 
condițiile necesare relansării economice şi, pentru aceasta, nivelul ei 
general trebuie să fie sensibil redus, în raport cu cel actual, ea fiind un 
principal regulator al dezvoltării sau al inhibării activității microeconomice. 
Orice element al fiscalităţii trebuie să fie adoptat ca o decizie de optim, 
echilibrând avantajele obținerii de fonduri la buget şi dezavantajeie 
nedezvoltării unor activități economice. 

2) Vorbim despre promovarea l.M.M., dar impozitul pe profit nu este 
progresiv. Deplângem concentrarea de noi agenţi economici în sfera 
comercială, dar nu creăm facilități fiscale pentru industrie şi turism. 
Reducerea de impozit pentru profitul reinvestit a fost practic anulată printr-o 
condiționare procedurală contabilă, ulterior introdusă şi în legislație ("după 
consumarea celorlalte surse de finanțare a investiţiilor"); de asemenea, 
reducerea nu acționează, de exemplu, pentru acumulările multianuale sau 
peniru reinvestirea în mijloace circulante. Este vitală creşterea exporturilor, 
dar stimulentul fiscal respectiv a fost abrogat. Etc. 

Singurele elemente fiscale semnificative ca diferențiere sunt 
reducerea pentru agricultură şi (din păcate, negativ) impozitul pe salarii de 
60% pentru salariile mari, care, alături de alți factori, ne face să pierdem, în 
favoarea străinătăţii, pe cei mai buni specialişti. A existat o inițiativă 
guvernamentală pentru eliminarea acestei tranşe de impozit pe salarii, dar, 
sub presiunea sindicatelor, s-a cedat şi s-a ajuns la soluția populistă şi 
nivelatoare cunoscută. 

Este nevoie de facilităţi fiscale pentru acele ramuri şi activități a 
căror dezvoltare, corectivă sau preferenţială, este în interesul dezvoltării şi 
restructurării economiei; în primul rând — 1.M.M., activitățile productive, 
turismul, investiţiile, cercetarea-dezvoltarea. 

3) Baza de impozitare pentru impozitul de profit este grosolan 
falsificată de sistemul contabil prin reglementări birocratice, apărate cu o 
îndârjire demnă de o cauză mai bună. Este calculat (şi impozitat) drept 
profit efectul devalorizării leului în raport cu dolarul (ceea ce a decapitalizat 
masiv pe exportatori, la sfârşitul anului 1996 şi începutul lui. 1997; încă nu 
ştim ce se va întâmpla, privind cursul de schimb, în iarna ce vine, chiar 
dacă am avut o perioadă de stabilitate valutară; ea nu mai poate dura mult, 
în absenţa unei creşteri economice reale, bazate pe o economie 
competitivă şi tehnologii avansate). Sunt impozitate dobânzile nominale şi 
nu numai cele real pozitive. Sunt impozitate drept profit cheltuielile de 
reclamă şi publicitate. După instrucţiuni, sunt impozitate drept profit 
cheltuielile “care nu sunt aferente veniturilor încasate” — deci, cele de 
pregătire a exerciţiilor financiare viitoare: pentru îmbunătăţirea calității, 
pentru pregătirea de noi produse şi tehnologii, abonamentele la publicațiile 
de specialitate, cheltuielile de procurare de materii prime şi de uzinare 
pentru lucrările cu ciclu lung de fabricație, cheituielile de asigurare la 
accidente şi calamităţi ş.a. Este impozitată drept profit (şi T.V.A.) valoarea 
produsului livrat, dar încă neîncasat. Pentru deducerea şi recuperarea 
T.V.A. sunt numeroase complicatii şi îngrădiri. 

Este de salutat recenta abrogare a prevederii absurde conform 
căreia amortizarea se introducea în costuri numai “în relație cu gradul de 
utilizare a mijloacelor fixe de bază”; aşteptăm ca, după această rândunică, 
să se facă primăvară. 

Profitul impozitat trebuie să fie cel real: diferența între venituri şi 
cheltuieli, în decursul exerciţiului, cu corecție la inflație. 

4) Întregul sistem contabil este foarte complicat (deci — cheltuieli 
suplimentare pentru gestiunea contabilă) şi, totodată, nerelevani 
managerial; conceptia lui, reflectată în felul cum sunt gândite conturile şi în 
numeroasele şi complicatele instrucțiuni, nu este de a asista un 
management financiar eficient, ci doar de a nu omite ceva la impozite; în 
plus, o serie de clasificări şi conturi sunt de pe vremea economiei 
centralizate (când se stabileau “de sus” indicatori de plan “mobilizatori” 
amănunțiți, a căror îndeplinire trebuia să fie urmărită), detalieri inutile şi 
penibile în condiţiile economiei de piaţă. 

Pe lângă aceasta, lunar, fiecare agent economic trebuie să 
intocmească şi să depună — deja — 5 raportări: privind impozitul pe profit, 
T.V.A., C.A.S., contribuţia la fondul de sănătate, declarație că nu are datorii 
ia RENEL, ia care se adaugă, pentru agenții cu capital privat, obligativitatea 
depunerii lunare a xerocopiilor tuturor statelor de salarii şi a xerocopiilor 
tuturor dispozițiilor de plată aferente la camerele de muncă, plus, în termen 
de cinci zile de la semnare, xerocopii după fiecare contract de muncă şi 
convenţie de prestări de servicii. (Unde le mai țin? Ce fac cu ele?) Şi nu 
suni toate. 

Prin ambiguităţile şi complicațiile sale, sistemul de gestiune şi de 
control al statului şi, cu deosebire, sistemul contabili, lasă poartă deschisă 
erorilor involuntare şi interpretărilor arbitrare din partea factorilor de control 
şi inspecţie şi, deci, abuzurilor şi corupției, supunând pe agentul economic 
unor şicane, “represalii” şi, în general, unor riscuri majore, suplimentare faţă 
de cele inerente iniţiativei economice. 

Este necesară simplificarea radicală a sistemului de evidenţă 
contabilă şi de raportări obligatorii, la nivelul real necesar şi util 
managementului financiar 


Trebuie subliniat că anuntata introducere a impozitului pe venitul 
global va afecta în special anumite zone ale intelectualității şi veniturile 
personale ale întreprinzătorilor, proprietarilor, meseriaşilor etc., dar nu 
are nimic a face cu solutionarea vreuneia dintre cele patru probleme 
prezentate. 

59. Reformă cu impozite false. Actualul sistem de impozitare 
denaturează realitatea economică (1997) 


Curentul, 27.11.1997 


Reforma fiscalităţii constituie o componentă centrală a reformei 
economice, din ce! puțin două motive. Primul, pentru că fiscalitatea — partea 
pe care o prelevă ștatul din procesul economic — acţionează ca un regulator 
al dezvoltării, pe de o parte, un regulator al nivelului de trai, pe de alta 
parte, dacă banii câştigaţi pot fi folosiți de către cel care i-a câştigat, creşte 
activitatea economică şi creşte nivelul de trai. Dacă statul ia prea mult, ceea 
ce rămâne nu mai ajunge — nici pentru întreținerea proceselor economice, 
nici pentru nivelul de trai. lar nivelul de trai este şi un scop în sine, scopul 
pentru care s-au revoltat românii în 1989, şi un factor al dezvoltării 
economice: dacă oamenii nu au suficienți bani cu care să cumpere mărturi, 
se ofileşte şi comerțul, se ofileşte şi producția. 

Dar ceea ce supără, ceea ce dăunează mai mult chiar decât rata 
ridicată a fiscalităţii în ansamblu (adunând multele tipuri de impozite şi 
taxe), sunt distorsiunile pe care actualul sistem fiscal le introduce în 
economie, sunt falsurile şi aberatiile lui actuale. Ca să amintim numai unele 
exemple: absurdul impozitării, drept profit, a "veniturilor financiare” obtinute 
strict pe hârtie, ca urmare a devalorizării leului, când valuta din cont, chiar 
dacă nu se mişcă, apare în contabilitate ca valorând mai muţi lei; absurdul 
impozitării dobânzilor nominale şi nu numai a celor real pozitive; absurdul 
impozitării drept profit a veniturilor pe hârtie din facturi emise, dar 
neîncasate, fie pentru că nu s-au vândut încă mărfurile în rețeaua 
comercială, fie din cauza blocajuiui financiar sau din orice altă cauză; 
absurdul impozitării drept profit a cheltuielilor “care nu sunt aferente 
veniturilor”, adică a oricăror cheltuieli pentru venituri viitoare — esența 
progresului: cele pentru perfecționarea calităţii, pentru  şcolarizarea 
oamenilor, pentru pregătirea fabricaţiei perioadelor viitoare, pentru 
pregătirea unor noi soluții şi tehnologii; absurdul prelevării T.V.A. la importul 
de utilaje în momentul importului şi nu în momentul punerii lor în funcţiune; 
absurdul prelevării T.V.A. (care se cheamă că este numai taxă pentru 
“valoarea adăugată”) la activităţile care, pe hârtie, sunt scutite de plata 
T.V.A., dar care nu pot să recupereze T.V.A.-ul pe care l-au plătit pentru 
mărfurile şi utilajele cumpărate şi rămân cu banii luaţi (cu taxa plătită) 
pentru întreaga valoare, nu numai peniru cea adăugată; absurdul 
impozitării dividendelor neîncasate şi chiar a celor reinvestite, spre a nu mai 
vorbi despre impozitarea profitului reinvestit la fel cu cel consumat, cel puțin 
pentru acumulări financiare multianuale, în condițiile în care clamăm pe 

toate drumurile că vrem să atragem investitori strategici; absurdul 
impozitării drept profit a cheltuielilor de reclamă, ştiut fiind din bătrâni că 
“reclama este sufletul comertului”; absurdul impozitului pe profit unic, 
neprogresiv, în condiţiile în care pe toate drumurile se vorbeşte despre 
marea grijă pentru sprijinirea întreprinderilor mici şi mijiocii — şi multe alte 
absurdităţi. 

De aceea, al doilea motiv pentru care reforma fiscalității constituie o 
componentă esențială a reformei economice constă în faptul că 
instrumentele economico-financiare trebuie să reflecte “adevărul”, realitatea 
economică. Aşa cum nu se poate face reformă cu prețuri false, aşa cum nu 
se poate face reformă cu structuri industriale false, aşa nu se poate face 
reformă cu impozite false. Este ceea ce “tehnicienii”, “specialiştii” care au 
inventat actualele reglementări şi se țin de ele cu toate protestele care curg, 
de ani de zile, din întreaga economie, mai tari decât orice program de 
reformă, mai tari decât orice voință politică, mai tari ca orice “schimbare”, 
nu înțeleg, nu vor să înțeleagă. lar politicienii, factorii de răspundere 
politică, cei vechi ca şi cei noi, li se supun cu smerenie... 

Ni se promite impozitul pe venitul global. După câtă farmacie se va 
face cu calculul acestui impozit, va fi ceva util sau va fi un nou prilej de 
paralizare birocratică a economiei. Dar impozitul pe venitul global, în sine, 
nu rezolvă nici una dintre absurditățile amintite şi dintre cele care, pentru 
economie de spatiu aici, nu au mai fost amintite. Prilej, metodă, pretext de a 
abate atenţia de la veritabilele probleme arzătoare ale fiscalității actuale? 
Cine are nevoie de aşa ceva? De ce? 

Din când în când, ni se spune că nu se poate renunţa la 
absurdităţile fiscale actuale pentru că bugetul are nevoie de bani, pentru că 
toată lumea tot cere mai mulți bani de la buget: pentru sânătate, pentru 
armată, pentru poliție, pentru şomeri ş.a.m.d. Dar există o experiență 
economică mondială, care confirmă că "paradisurile fiscale”, ţările şi zonele 
cu fiscalitate scăzută sunt locuri ale prosperității economice, ale avântului 
economic. Relaţia inversă între fiscalitate şi inflorirea economică nu este o 
teorie abstractă, ci o realitate repetat confirmată de viață, pe tot 
mapamondul. Nu sustinem fiscalitate zero pentru România. Dar nici cu 
actualul nivel şi cu actualele absurdităţi ale fiscalităţii nu se mai poate. 

Adică se poate, îngropând temeinic economia României, cu reforma 
ei cu tot. a 

60. Un sistem fiscal “neutru” sau unul stimulativ? (1998) 


Adevărul economic, 5-11.06.1998 


În ultimul timp, cererilor şi presiunilor provenite din diferite cercuri 
ale comunității de afaceri pentru facilităţi fiscale specifice încep să li se 
opună nu numai ignorare şi evitare, ci şi o teorie, o concepție, un stindard: 
cel al sistemului fiscal neutru, al şanselor egale etc. 

Un interesant studiu comparativ (şi nu numai comparativ), datorat 
reputatului cercetător Lucian Croitoru, a fost pubiicat, în serial, în paginile 
“Adevărului economic” nr. 15-16-17 / 1998, sub titlul: “Cum pot fi utilizate 
stimulentele fiscale într-o economie cu venituri bugetare în tranziție” — 
rezultat al investigaţiei cu aceeaşi denumire, realizată în cadrul Centrului 
Internațional de Studii Antreprenoriale. 

În cele ce urmează sunt readuse în discuţie unele dintre tezele 
enunțate pe parcursul studiului — şi, poate, aspecte ale orientării de 
ansamblu a studiului. 


Obligația imparțialităţii în analiza comparată 

Punerea față în față a două concepții, a două strategii, în vederea 
“unui dialog constructiv” (cum a fost subtitlul din “Adevărul economic”), 
presupune o totală obiectivitate, chiar detaşare — dacă este cu putință — faţă 
de concepțiile sus-puse analizei. În cazul de față, sunt puse în discuţie 
două concepții fiscale: cea denumită, în studiu, cu termenul de “structuraiistă” 
(care îşi propune ca politica fiscală să influențeze structurile economice, 
favorizând anumite componente structurale în defavoarea aliora) şi cea 
citată ca fiind “neoclasică”, de fapt — neutralistă, fără influente selective. 

Pornind un astfel de studiu, concepțiilor analizate ar fi trebuit să li se 
acorde şanse egale, ar fi trebuit să fie băut până la fund paharul explorării 
şi al prezentării aiât a argumentelor pro cât şi a celor contra fiecăreia dintre 
variantele analizate. Dacă acest lucru nu este posibil, datorită angajării 
intelectuale a autorului, datorită concluziilor la care -autorul a ajuns pe 
parcursul analizei, atunci cititorul trebuie să fie prevenit: nu mai este un 
studiu comparativ, nu mai este o invitaţie la un “dialog constructiv”, ci o 
fundamentare, o sensibilizare în favoarea uneia dintre variante. Nu putem 
fi, în acelaşi timp, şi avocaţi, și judecători. Nu trebuie să ne propunem să 
apărem a fi imparţiali, în timp ce ne destăşurăm pledoarii. 

Or, însuşi limbajul utilizat nu este cel al unei analize comparate, 
studiul fiind o susținere fără rezerve a politicilor fiscale neutraliste, 
neselective. De la început, concepţia structuralistă este etichetată drept 

UISUruTuNălurie , hio Sumi suDiiiale pericole majore” etc, in timp ce 
concepției “neoclasice” i se asociază “o creştere economică sănătoasă, 
dezvoltarea unui sector de întreprinderi mici şi mijlocii robust, apt să se 
dezvolte într-un mediu concurenţial, o accelerare a proceselor inovative...” 

Aşadar, rândurile de față vor încerca să contribuie la o analiză 
comparată obiectivă, adăugând argumente de “altera pars”, în favoarea 
politicilor fiscale selectiv stimulative şi în defavoarea celor neutraliste — cel 
puțin pentru condiţiile de astăzi ale economiei României. Va fi, desigur, tot o 
pledoarie, o modestă şi succintă încercare de pledoarie, privind numai 
unele dintre aspecte, dar în direcția opusă. Fără a nega plusurile şi 
minusurile, oportunitățile şi pericolele fiecăreia dintre cele două conceptii 
puse în opoziţie. 


Absența stimulentelor asigură egalitatea şanselor? 


Studiului la care ne referim îi putem reproşa, poate, un singur viciu : 
de ordin teoretic. Explicit şi implicit, pe tot parcursul său, studiul are la bază 
premisa fundamentală că o piaţă liberă este prin sine însăşi “sănătoasă”, iar 
orice acțiune şi orice instrument “de discriminare” distorsionează piața, o 
abate de la optimul structural pe care altminteri s-ar aşeza, confortabil, 
economia. 

Or, s-a mai arătat, de nenumărate ori şi cu nenumărate prilejuri, că 
mecanismele pieței libere acționează corect în condiții ideale, în primu! rând 
— în condiţiile echilibrului dintre cerere şi ofertă. Ar mai trebui, însă, să 
adăugăm: şi în condiţiile reale ale egalităţii şanselor, în absenţa unor factori 
perturbatori — exogeni sau, mai ales, endogeni. 

Deci, politicile tiscale selective, “structuraliste”, nu îşi propun un 
intervenționism etatist voluntarist, deformant şi distorsionant al structurilor 
economice altminteri “sănătoase”, ci tocmai compensarea, echilibrarea, 
contracararea acțiunii unei multitudini şi diversități de factori perturbatori 
intrinseci, în special endogeni, care, lăsaţi în voia lor, alterează, viciază, 
distrug structurile economice, împiedică asanarea celor existente, 
blochează creşterea economică (oricare şi cu atât mai mult una durabilă) 
ş.a.m.d. 

Să exemplificăm, 

Marea majoritate a 1.M.M. create după 1989 activează în sfera 
comercială; mult prea puține în sfera productivă şi chiar în cea a serviciilor. 
Cauza este organică: viteza mai mare de rotaţie a capitalului, în activitatea 
comercială, puținătatea relativă a imobilizărilor necesare, posibilitatea unei 
acumulări primare de capital, posibilitatea facilă de a schimba profilul în 
funcție de oportunități. Desigur, explozia de comerţ de după 1989 a avut şi 
părţile sale pozitive, chiar şi numai prin faptul că a adus lumea la îndemâna 
cetățeanului român, atâta timp privat de ea şi pus, în trecut, în spatele unor 
cozi şi în fața unor rafturi goale. Sunt şi dezavantaje, pe care nu le vom 
diseca aici. Oricum, o economie poate trăi numai în mod excepțional fără 
activități productive proprii, agricole şi industriale. Ce poate fi mai firesc, 

pentru a compensa leucemia congenitală a economiei de piață româneşti 
(insuficiența cronică a activităţilor productive, şi, cu atât mai mult, a celor 
aducătoare de valoare adăugată ridicată), decât a acorda facilități fiscale 
compensatorii activităţilor productive agricole şi industriale, cercetării- 
dezvoltării (care a adus, la ele acasă, supremația mondială a SUA, 
Japoniei, Germaniei), acumulărilor multianuale de capital, investiţiilor în 
general şi celor de locuinţe în particular ş.a.m.d.? În loc să acordăm prime 
pentru valoare adăugată ridicată, creșterea nestârşită a T.V.A. este 
“neutrală”? Ea însănătoşeşte sau mai curând îmboinăveşte structurile 
economice, penalizând tocmai pe cei care, organic, au nevoie de mai multe 
investiţii, de mai multe acumulări, pentru a realiza valori adăugate ridicate? 
Rata T.V.A. / capital circulant este neutră, sau este mai favorabilă tocmai 
producţiilor energointensive, mari consumatoare de resurse materiale, 
poluante? 

Pentru că veni vorba despre poluare. Ce mecanisme de piață 
“neutră” promovează producțiile şi produsele nepoluante? Ce mecanisme 
de piață liberă apără mediul înconjurător de agresiunea economiei? Peste 
tot în lume, produsele şi tehnologiile ecologice s-au născut şi au proliferat 
cu sprijin guvernamenial, cu subvenţii, cu facilități fiscale, cu credite 
preferentiale, cu penalizări etc. 

Balanța comercială a României este deficitară, şi ar prezenta o 
imagine şi mai neagră dacă am analiza cât de mult din exportul nostru 
provine din ramurile energointensive şi poluante. Aceasta este tendința 
“naturală” a “pieţei libere”, până când normele internaţionale ne vor obliga 
să închidem, una câte una, instalațiile producătoare poluante, până când 
vom constata că un asemenea “export” ne sărăceşte şi ne taie craca pe 
care stăm, că nu mai încăpem în propria țară de halde de steril şi deşeuri 
nocive, că nu ne mai cresc grânele şi pomii de atâtea ploi acide, că 
mâncăm carne şi bem lapte cu nitriti şi că nu ne mai încap spitalele de 
atâția intoxicați şi malformați. 

Echilibrele pieței libere şi spontane suni, intrinsec, bolnave şi 
nocive, în special într-o economie deficitară, instabilă şi nesedimentată, 
aflată în bătaia unor vânturi cărora nu are forța necesară spre a li se putea 
opune. De stimulente este nevoie pentru a corecta stările de echilibru, cel 
puţin — pentru a crea condiţii în vederea unor sperate şi necesare corectări 
ale acestora, către structuri măcar satisfăcătoare. 

Nu există elemente pentru ca existenței prea multor stimulente şi 
facilităţi fiscale în România ultimilor ani să i se impute reducerea dramatică 
a producţiei şi în general a P.N.B., reculul |.M.M., statutul de codaş în 
atragerea de investitori străini şi investiţii străine, poziția anemică a 
capitalului autohton, căderea proceselor investitionale, situația exporturilor, 
căderea ponderii ramurilor şi a activităţilor hi-tech în structura totală a 
producției ş.a.m.d. Atunci, către ce ar îndrepta economia României o 
politică fiscală “neoclasică”, neutralistă, nestimulativă, necorectivă? Ce 
temei ştiinţific sau empiric există pentru ca să putem crede în oportunitatea 

ei, in virtuțile ei axiomatice de panaceu, câtă vreme suntem în condiţiile 
unei economii precare şi structural bolnave? 


Cui foloseşte mimarea ignorării realităţilor? | 

Este regretabil că şi fosta (de până în 1996) şi actuala guvernare, 
prin factorii lor reprezentativi, prezintă unele probleme de pe poziția 
Siruțului, ca şi cum lumea nu vede, nu ştie şi nu simte realitatea. 

Primul exemplu. Ni se afirmă că avem o “presiune fiscală (28,7%) 
mai degrabă sub media țărilor dezvoltate (39%)”; că, la impozitul pe salarii, 
stabilirea unei “limite superioare de 40% are în vedere cerința ca rata 
marginală maximă pe venitul personal să fie apropiată de rata impozitului 
pe profit... 

Care este realitatea, pentru întreprinzătorul român şi cel străin 
deopotrivă, care este diferenţa între ceea ce alocă agentul economic pentru 
salarii şi câţi bani încasează în mână salariaţii? Am mai scris şi cu alte 
prilejuri: pe întreprinzătorul român sau străin, ca şi pe salariat, nu îl 
interesează câte fonduri merg la Ministerul Finanțelor, câte la Ministerul 
Muncii şi Protecţiei Sociale şi câte la administraţia locală, ci totalul diferenţei 
între cheltuielile salariale şi salariile nete. Or, abstracţie făcând de 
impozitele şi taxele locale, numai la fondul de salarii trebuie să se 
plătească: 23% contribuţie de asigurări sociale + 5% (din 1999: 7%) 
sănătate + 6% (1%+5%) şomaj + 1% pentru handicapati + 1% comision la 
camerele de muncă = 36% (din 1999: 38%). Aceasta, fără a socoti pe cei 
3% pentru pensia suplimentară, care, să considerăm că reprezintă o 
asigurare (forțată) în folosul angajatului. Deci, presiunea fiscală asupra 
salariilor este deja egală cu cea (nominală) a impozitului pe profit, de 38%, 
dacă impozitul pe salarii este egal cu zero. Dacă impozitul pe salariul 
marginal va fi de 40%, presiunea fiscală reală privind salariile, aşa cum 
rezultă ea în finanţele agenților economici, va tinde (simplist vorbind; 
calculele sunt mai complicate) spre dublul cifrei menţionate. Şi aceasta, 
fără a socoti acea plagă fiscală abătută asupra industriei alimentare şi 
uşoare, sub forma contribuţiei pentru fondul de pensii al agricultorilor — un 
veritabil nou 1.C.M., putând ajunge la 8 — 12% din total valoare. 

Al doilea exemplu. Ni se repetă mereu virtuțile: amortizării 
accelerate, pentru stimularea investiţiilor. Am mai avut prilejul să arătăm, în 
paginile “Adevărului economic”, că amortizarea “accelerată” nu este 
accelerată, cât timp durata de amortizare nu se reduce; că avantajul fiscal 
al contribuabilului în primul an după achiziționarea unui mijloc fix este 
recuperat, prin impozitare suplimentară, pe parcursul întregii durate 
normate de utilizare restante şi că, deci, nu constituie un stimulent 
investiţional consistent, nu ține loc de stimulent pentru profitul reinvestit. 
Fără a mai insista asupra caracterului limitat al categoriilor de investiţii la 
care este aplicabilă amortizarea accelerată (exclusiv construcțiile, exclusiv 
investițiile necorporale, exclusiv investițiile financiare etc.). 

Cale deschisă aprofunadărilor 

Desigur, studiul, la care ne-am referit critic privind uneie abordări, 
conține multe adevăruri şi deschideri utile. De exemplu — şi în mod deosebit 
— ar trebui subliniată “recunoaşterea cheltuielilor întreprinderilor drept 
costuri normale de afaceri”. “Chiar în condițiile unor prețuri libere, semnalul 
şi stimulentele date de prețuri libere sunt viciate atunci când, prin 
reglementări administrative, autoritatea fiscală nu recunoaşte toate costurile 
reale ale întreprinderilor drept cheltuieli normale de afaceri, afirmă, pe 
bună dreptate, autorul. Subscriind la anaiiza aprofundată efectuată de autor 
asupra unor multiple laturi ale acestei probleme, credem că este util să se 
includă, în categoria respectivă: evitarea considerării drept venituri a 
efectelor deprecierii leului, recunoaşterea cheltuielilor grevate de risc 
(menţionate de către autor), recunoaşterea cheltuielilor prezente pentru 
venituri viitoare, liberalizarea reevaluării fondurilor fixe, pe bază de 
expertize autorizate, ca bază a unor cheltuieli reale de amortizare şi — de ce 
nu — bază de pornire a negocierilor în procesul de privatizare (câtă vreme 
reevaluarea se face nu numai strict ca un inventar contabil, ci recurgând din 
plin la metodele de evaluare pe baza profitabilității şi a prețurilor de piață). 
125. 


125* Susţinând, în contactele cu Ministerul Finanţelor Publice, în organismele de 
contact create, în materialele elaborate, în toți anii de activitate în cadrul conducerii 
C.C.I.R.B., politica unui sistem fiscal stimulativ, ca unul dintre instrumentele statului 
de promovare a politicilor industriale, comerciale etc., am putut constata o 
considerabilă presiune în direcţie inversă, în special de la nivelul organismelor 
financiare internaţionale. Sub această presiune, diferite facilități fiscale au tot fost, 
treptat, eliminate. Trebuie, totuşi, recunoscut un mare neajuns al (aproape) oricăror 
facilități fiscale: proliferarea abuzurilor, multiplele posibilități de utilizare 
distorsionată a facilităților, în scop de evaziune, şi complicațiile metodologice şi 
birocratice mari, necesare pentru a preveni şi contracara astfel de fenomene. În 
plus, unele facilităţi, chiar dintre cele mai populare, reprezintă false soluții; de 
exemplu, scutirile de impozit pe profit pentru export stimulează exportul produselor 
energointensive şi cu valoare adăugată mică, în absența stimulenteior pentru 
industria producătoare de materiale fine şi alte produse cu grad înalt de prelucrare, 
de inteligență încorporată. Chiar şi populara scutire de la impozitul pe profitul 
reinvestit are efecte perverse, stimulând reinvestirea măruniă, curentă, risipitoare, 
în dauna unor acumulări financiare multianuale, necesare unor procese de inovare 
profundă a tehnologiilor şi dotărilor [56]. 

61. Codul fiscal faţă cu corupția şi cu funcționalitatea 
economiei (2003) 


Ziua economică, 12.08.2003 


În cele ce urmează, vom rezista tentatiei de a constata şi a comenta 
faptul că facilitatea x sau y a fost sau nu menținută, introdusă, eliminată, 
transformată, precum şi, desigur, că este bine sau este râu ceea ce s-a 
întâmplat. Analiza comparativă a variantei august 2003 a textului codului, 
raportat la variantele anterioare, arată că specialiştii Ministerului Finanțelor 
Publice, în frunte cu conducerea ministerului, au lucrat cu o deosebită 
meticulozitate şi receptivitate; până şi unor remarci de detaliu, privind 
inoportunitatea unor termeni sau oportunitatea unei anumite completări într- 
o enumerare — li s-a dat atenţie şi am avut satisfacția să constatăm 
remedierile făcute. Şi, desigur, față de un document de asemenea 
amploare, dificultate şi responsabilitate, este greu de aşteptat să fie 
acceptate toate amendamentele, să fie luate în considerare toate părerile. 

Şi totuşi, credem, au rămas abandonate, nesoluţionate, unele 
probleme care, poate, nu au un impact major asupra poverii fiscale ce 
grevează întreprinderile sau asupra contribuției la încasările bugetare 
(poate, tocmai de aceea s-a trecut mai uşor pe lângă ele). Dar pot fi 
esenţiale pentru ceea ce se cheamă mediul de afaceri, pentru a preveni 
şi evita controverse inutile între manageri şi inspectorii fiscali, pentru a 
nu iăsa, la dispoziția acestora, prea multe invitaţii deschise spre 
comportamente abuzive, spre hărţuiri ale conducătorilor de întreprinderi, 
invitaţii trecute — uimitor — în textul negru pe alb al Codului fiscal. 

Astfel: „Art. 11. Prevederi speciale pentru aplicarea codului fiscal 

(1) La stabilirea sumei unui impozit sau a unei taxe în înțelesul 
prezentului cod, autorităţile fiscale pot sau nu să ia în considerare orice 
tranzacție care nu are un scop economic sau pot reîncadra forma unei 
tranzacții pentru a reflecta conținutul economic al tranzactiei. 

(2) În cadrul oricărei tranzacții între persoane afiliate, autorităţile 
fiscale pot ajusta suma venitului sau a cheltuielii oricăreia dintre persoane, 
după cum e necesar pentru a reflecta prețul de piaţă al bunurilor sau 
serviciilor furnizate în cadrul tranzacţiei. La stabilirea preţului de piață al 
tranzacţiilor între persoane afiliate se foloseşte cea mai adecvată dintre 
următoarele 4 metode: . 

O adevărată cutie a Pandorei! Nu numai că nu este definit termenul 
„tanzacţie”, şi nici „tranzacţie care nu are un scop economic” sau „a 
reincadra forma unei tranzacţii pentru a reflecta conţinutul economic al 
tranzacţiei” (deşi, evident, intenția este corectă: blocarea recurgerii abuzive, 
fără drept, în scopul evaziunii fiscale, la facilităţi acordate organizaţiilor şi 
tranzacţiilor non-profit; prezentări, în acelaşi scop, ale unor valori deformate 
ale produselor supuse vămulrii), dar: 

— Nu este clar, față de formularea mult prea generală introdusă în 
codul fiscal, ia ce nivel au dreptul „autoritățile fiscale” să intre cu toporul în 
Bugetul de Venituri şi Cheltuieli al întreprinderii şi în planurile ei de afaceri? 
Ministrul finanţelor publice personal? Inspectorul de suburbie financiară? 

— Care este dreptul de atac, de apărare, de contestaţie, de apel, din 
partea conducătorului de întreprindere? Este constituțional să se prevadă o 
obligaţie de a suporta încălcarea unor prerogative, dar să nu se prevadă . 
calea de apărare ? 

- Este evident că valorile calculate după diferitele 4 metode 
specificate pot diferi între ele, chiar substanţial. Atunci, rezultă că 
managerul trebuie să-şi facă orice calcul economic după toate metodele 
posibile, pentru a nu fi descoperit la controlul fiscal ? Dar rezultatele tot 
vor diferi, pentru că vor diferi premisele, datele de intrare, ipotezele de 
lucru, informaţia disponibilă la momentul efectuării calculelor. Oricum, 
contribuabiiul este cel vulnerabil în fața unor asemenea formulări de 
ghilotină „passe-partout”. 

Încă ceva, încă o problemă de fond, la care textul Codului fiscal nu 
dă nicăieri soluție, în multiplele şi diversele prevederi care vorbesc despre 
„aprobări” pe care trebuie să le primească orice'contribuabil: contribuabilul 
şi fiscul au obiective şi criterii diferite de decizie. Inspectorul fiscal are 
numai obiectivul şi criteriul asigurării încașării impozitelor legal datorate de 
către contribuabil, în condiţiile activităților desfăşurate şi ale tranzacţiilor 
făcute. Criteriile privind profitabilitatea, eficiența, oportunitatea, perspectiva, 
îl privesc exclusiv pe contribuabil şi, cu referire la acestea, contribuabilul nu 
are a da socoteală decât acţionarilor săi (sau, mai modern, factorilor săi 
interesaţi — „stakeholders”, unde, printre alții, intră, desigur, şi le dar nu 
cu prerogative de cenzură exclusivă şi de ultim cuvânt). 

O altă veche controversă — care, regretăm că se GEIL în noul 
“Cod fiscal exact în formele dogmatice şi revoiute din vechile ediţii ale legii 
impozitului pe profit —, este cea referitoare la deductibilitatea numai a acelor 
cheltuieli care sunt „aferente veniturilor” (ca şi în vechile versiuni ale legii, 
aberația aceasta este repetată, chiar de multe ori: la art. 7 (1) — „Profitul 
impozabil se calculează ca diferenţa între veniturile realizate din orice sursă 
şi cheltuielile efectuate pentru realizarea acestora...”, şi apoi la art. 9 (1) — 
„În scopul calculării profitului impozabil, sunt considerate cheltuieli 
deductibile numai cheltuielile efectuate în vederea realizării veniturilor 
impozabile, ...”, şi apoi încă de câteva ori. Tradusă în româneşte, această 
aserțiune din proiectul Codului fiscal poate suna astfel: „Se interzice 
contribuabilului român să facă vara sanie şi iarna car”. 

Intr-adevăr, iată o parțială enumerare a unor activităţi care necesită 
cheltuieli actuale pentru venituri viitoare; mai mult, pentru a nu ascunde 
nimic: cheltuieli actuale certe pentru venituri viitoare ipotetice, sperate, 
scontate, adică, în orice caz, cheltuieli care nu sunt aferente veniturilor 
realizate: 

a) cheltuielile pentru formarea şi perfecționarea profesională a 
personalului angajat existent şi a managerilor, precum şi a celui ce 
urmează să fie angajat; 

b} cheltuielile pentru dotarea cu publicaţii (cărţi, reviste, suporturi 
electronice) de specialitate, cu informaţii necesare desfăşurării activităţii; 

c} cheltuielile pentru marketing, studiul pieței, promovarea pe pieţe 
existente sau noi, participare la târguri şi expoziţii, la misiuni de afaceri; 
editarea de materiale informative şi promoţionale proprii eto.; 

d) cheltuielile pentru cercetare-dezvoliare — acelea care se suportă 
din cheltuielile curente, pentru perfectionarea tehnologiilor şi produselor 
existente, pregătirea şi implementarea unor produse şi tehnologii noi; 

e) cheltuielile pentru perfecționarea managementului, a sistemelor 
informatice, introducerea, întreținerea şi perfecționarea sistemelor de 
management a! calităţii, obținerea atestării conform cu standardele de 
calitate; 

f) cheltuielile pentru protejarea mediului şi conservarea resurselor, 
obținerea atestării conform cu standardele de protecţie a mediului; 

g} cheltuielile pentru participare la îndeplinirea unor programe cu 
caracter social stabilite de autorităţile locale; 

h) cheltuielile de judecată pentru susținerea şi apărarea unor 
drepturi şi interese ale contribuabilului, cu excepția cazurilor în care 
contribuabilul pierde procesul din motive care, prin hotărârea 
judecătorească, sunt caracterizate ca ilegale, abuzive, de concurenţă 
neloială sau de încălcare a unor drepturi legitime de proprietate 
intelectuală; cheltuielile pentru lobby şi „advocacy” (susţinerea intereselor 
contribuabilului în fața forurilor cu influență asupra condiţiilor de desfăşurare 
a activităţii acestuia), neintrând in această categorie acţiunile cu caracter de 
corupție; 

i) cotizaţiile la organizațiile patronale, profesionale, ştiinţifice, de 
informare, de apărare a unor drepturi şi interese colective şi la alte 
organizaţii non-profit la care contribuabilul apreciază calitatea de TASEEN 
ca fiindu- -i oportună; 

|) orice alte cheltuieli curente pentru perfectionarea activităţii 
diversificare, extindere (sau limitarea restrângerii), restructurare, modernizare 
Şi, în general, pregătirea unor venituri viitoare.126: 

Să lăsăm, totuşi, pe manageri să facă şi iarna car, şi vara sanie. lar 
inspectorii fiscali care ar fi, eventual, de altă părere, să nu găsească în 
Codul fiscal litera de lege pe care să o citeze. 


126+ După cum am mai arătat, problema a fost practic integral rezolvată în 
cadrul Codului fiscal 2004, v. [63]. 

62. Despre Codul fiscal — cu fair play (2004) 


Ziua economică, 13.1.2004 


Trecut în mare viteză prin ambele camere ale parlamentului, 
promulgat şi publicat în Monitorul Oficial, Codul fiscal coboară în arena cu 
lei (ia propriu şi la figurat!) a practicii din economie, urmând să facă dovada 
virtuților şi a neajunsurilor sale. 

Gradul de noutate pe care Codul fiscal îl aduce în viața noastră 
economică nu trebuie să sperie. Pe de o parte, Codului fiscal i s-a reproşat 
tocmai insuficienta reconsiderare a sistemului de impozite în ansamblul lui, 
faptul că este o reuniune a impozitelor existente, cu relativ modeste 
amendamente. Deci, meciul se joacă pe un teren destul de bine cunoscut şi 
fiscului, şi contribuabililor; nu sunt de aşteptat mari surprize, fenomene 
neaşteptate, accidente, nici în bine, nici în rău. 

Desigur, o dezbatere amănunțită în parlament ar fi confirmat 
importanța acestei legi, ar mai fi depistat şi corectat unele deficiențe. Dar, 
trebuie spus că puţine legi, în ultimii 14 ani, au beneficiat de consultări atât 
de ample, în multe runde, între factorii responsabili de la nivelul 
guvernamental, pe de o parte, şi ceea ce se numeşte societatea civilă, 
specialişti şi reprezentanți autorizaţi ai mediului economic, pe de altă parte; 
mai ales — de o asemenea receptivitate din partea factorilor responsabili. 
De data aceasta, la cele mai multe dintre obiecțiile şi propunerile de 
modificare prezentate s-a răspuns nu cu „nu se poate, e perfect aşa cum e, 
economia nu are de unde să suporte altceva”, ca de obicei, ci cu venire în 
întâmpinare, cu soluții — de multe ori — complete; când nu s-au putut inventa 
soluții complete — măcar cu paliative, cu compromisuri acceptabile. In 
deplină cunoştinţă de cauză, putem afirma că, de data aceasta, s-au găsit 
soluţii şi la probleme care au fost prezentate, fără succes, la conducerile 
succesive ale Ministerului Finantelor pe parcurs de 8-10 ani şi abia acum 
apar, cu bine, în Codul fiscal. 

Cu titlul de excepții, să amintim că au fost şi probleme care au fost 
rezolvate anterior. De exemplu, ridicula amortizare în funcţie de gradul de 
utilizare a mijloacelor fixe, care, după repetate intervenții, a fost eliminată 
pe la mijlocul legislaturii precedente (având de înfruntat opoziția atât a 
unora din aparatului finanţist, cât şi a întreprinderilor cu mari pierderi). 
Ridiculă nu numai prin efectele sale disfuncționale, favorizând stagnarea 
tehnologică, dar şi prin erorile barbare din formulele de calcul impuse, 
precum şi prin cele 16 pagini de coeficienţi cu zecimale pentru un fenomen 
oricum imprecis şi convenţional. 127* 


127* V, [53]. 

Un alt exempiu de larg interes l-a constituit o anumită favorizare a 
importului în raport cu industria autohtonă, prin scutirea de plata T.V.A. a 
produselor scutite de taxe vamale; era un efect indirect, nebănuit, care a 
fost eliminat, prin consens al puterii de atunci cu opoziţia de atunci şi cu 
aparatul de specialitate, imediat ce efectul disfuncţional a fost sesizat şi 
conştientizat. 148- Aspectul a rămas (sau a reapărut) în Codul fiscal, pentru 
cazul special al reparațiilor de avioane, efectuate în străinătate. 

In fine — la acest succint istoric al lecţiei de democraţie economică 
pe care îl constituie avatarurile obiecţiilor mediului de afaceri şi ale 
convenirilor la legislaţia fiscală, sunt de amintit şi două războaie pierdute de 
mediul de afaceri: impozitul pe inflaţie — impozitarea „veniturilor financiare” 
fictive rezultate, în condițiile devalorizării leului, din creşterea expresiei în lei 
a soldurilor în valută ale contribuabililor. Problema a fost soluţionată, de 
două ori, din care o dată — prin lege votată în parlament peste capul 
Ministerului Finanţelor. De fiecare dată, minunea nu a durat mai mult decât 
un an fiscal. Aşa cum înțelegem noi litera actualului Cod fiscal, problema a 
rămas nerezolvată (adică, a fost considerată a nu fi o problemă). 
Continuăm să nu înțelegem raţiunile pentru care contribuabilii trebuie să fie 
penalizați pentru deținerea de valută, obținută din exporturi proprii sau din 
alte operațiuni; de asemenea, de ce capitalul social vărsat în valută trebuie 
să fie erodat prin impozitarea anuală a diferenței favorabile de curs. Cât 
priveşte plata T.V.A. la încasare şi nu la facturare 12% a fost o cauză 
pierdută de mediul de afaceri, permanent şi pe toată linia. De menţionat că 
ambele aceste ultime probleme îşi pierd din importanţă, cu timpul, o dată cu 
reducerea inflației şi, respectiv, a blocajului financiar, precum şi prin unele 
soluții indirecte (de exemplu, pentru impozitarea la încasare -— facturile 
proforma, accesibile multora dintre agenţii economici; nu tuturor — de 
exemplu, nu sunt accesibile furnizorilor care îşi livrează marfa unor retele 
de distribuție). Problema diferenţelor favorabile de curs valutar va dispărea 
organic atunci când vom trece de la leu la euro — mai este până atunci. 


Absurditatea zilei: Guvernul nu recunoaşie Codul fiscal! 


Dar: nu s-a uscat bine cerneala de pe Monitorul Oficial cu Codul 
fiscal şi, în orice caz, nu au trecut 24 de ore de la prima şedinţă a 
guvernului de după promulgarea Codului fiscal şi, nu se ştie de ce, primul 
for care a ținut să-l discrediteze — şi aceasta, în modul cel mai oficial şi 
public cu putință — a fost... Guvernul ! Guvernul, cel care se supără când 
presa îl califică drept guvern-stat, guvern al partidului-stat etc. 

Punând tentaţia — se pare, irezistibilă — de afişare a grandomaniei şi 
aroganței mai presus decât orice altceva, după şedinţa de guvern s-a 
anunțat că: „dacă în trei luni preţurile la medicamente nu vor scădea, 
guvernul va putea hotărî revenirea la cota de T.V.A. 19% pentru 
medicamente”, 

128* V, [64]. 
129% V, [68]. 

lar Codul fiscal prevede: 

„Art.4.- (1) Prezentul cod se modifică şi se completează numai prin 
lege, promovată, de regulă, cu 6 luni înainte de data intrării în vigoare a 
acesteia. 

(2) Orice modificare sau completare la prezentul cod intră în vigoare 
cu începere din prima zi a anului următor celui în care a fost adoptată prin 
lege.” 

Este prevederea cea mai importantă din Codul fiscal, cea de dragul 
căreia fortele politice au acceptat, până la urmă, mai protestând sau nu, 
viteza cu care Codul a fost trecut prin parlament şi au acceptat, prin 
excepție chiar de la spiritul art. (4) de mai sus, intrarea lui în vigoare la 1 
ianuarie 2004 şi nu 1 ianuarie 2005, cum ar fi fost normal. Deci, a) guvernul 
nu mai poate aduce modificări la Codul fiscal, ci numai parlamentul; b) 
pentru a intra în vigoare, orice modificare trebuie să aştepte prima zi a 
anuiui fiscal următor. 

Unul dintre obiectivele de prim ordin ale economiei funcţionale de 
piață este stabilitatea şi predictibilitatea mediului de afaceri, în ansamblu, şi 
a fiscalităţii, în special. Articolul 4, citat, avea menirea să rezolve tocmai 
această problemă. lar guvernul, din prima zi a activităţii sale în noul an, dă 
sfoară în țară, pe toate canalele mass-media: „Nu sunt decât vorbe! Totul şi 
orice se va schimba, dacă şi când vor voi muşchii noştri!” 


Sinteză 


Dar să lăsăm ca nedumerirea privind poziția guvernului față de 
Codul fiscal!309 să fie clarificată prin declaraţii oficiale viitoare şi, mai ales, 
prin faptele viitoare, şi să revenim la Codul fiscal însuşi, încercând un nivel 
maxim de sinteză al caracterizărilor. 

Prezentările oficiale au reliefat în special avantajele concrete 
obținute de către contribuabili prin aprobarea Codului fiscal, cum sunt: 
creşterea nivelului deducerilor individuale, la calculul venitului impozabil: 
introducerea cotei T.V.A. reduse, în mod special — pentru medicamente. 

Să adăugăm, ca urmare a largii acțiuni de consultare a mediului 
economic, întreprinsă de către Ministerul Finanţelor Publice cu prilejul 
întocmirii Codului fiscal: corectarea sau, după caz, nuanţarea, precizarea 
unui număr foarte mare de enunţuri de prevederi de detaliu, prin care se 
elimină disparităţi între variate categorii de contribuabili sau de activităţi, se 


mămusai ame aan aan cau CALE să sasea 


130* Desigur, a fost o problemă de timp, până când toti factorii guvernamentali 
au perceput noutatea prevederii respective din Codul fiscal, după ani de 
revendicări, din partea mediului de afaceri, pentru stabilitatea şi predictibilitatea 
legislației economice în general şi a celei fiscale în particular.. 

La capitolul „fair play, dacă se aminteşte atât de insistent despre 
trecerea medicamentelor de la cota standard la o cotă T.V.A. redusă, s-ar 
cuveni să se spună că există şi situații inverse: în cultură, în general, şi în 
livrarea de carte, în particular, se trece de la scutire la cota T.V.A. redusă. 
Oare cartea este cea care trebuia să fie sacrificată? 

Codul fiscal acoperă o foarte mare plajă a impozitelor existente. 
Este regretabil că printre cele care lipsesc, deocamdată, din acest 
document, sunt contribuţiile salariale, care, pe de o parte, au o pondere atât 
de mare în fiscalitatea întreprinderilor, iar, pe de altă parte, sunt foarte 
strâns legate — pentru întreprinzător — de impozitul pe venit, pe larg 
reglementat în Codul fiscal. De asemenea, contribuţiile pentru fondul de 
mediu sunt de o deosebită importanţă, pentru relevanta economică a multor 
activităţi şi se justifică o cât mai grabnică introducere în Codul fiscal. 

63. În Codul Fiscal legiferat, prevederi favorabile progresului 
tehnic şi economic al întreprinderilor (2004) 


Mesagerul economic, 12-18.4.2004. 


Dând dovadă de receptivitate şi profesionalism, la elaborarea 
Codului Fiscal, conducerea Ministerului Finanţelor Publice 15! a ţinut 
seama de multe din propunerile de îmbunătăţire primite, inclusiv dintre cele 
inițiate şi susținute de către C.C.I.R.B. şi publicate la 12 august 2003 (v. 
[61], partea a doua). Astfel, cu referire la calculul impozitului pe profit, 
formularea anterioară stipula că sunt deductibile numai „cheltuielile aferente 
veniturilor”; prin aceasta se excludeau cheltuielile prezente pentru tot ceea 
ce înseamnă perfecţionarea activităţii şi realizarea de venituri viitoare, 
dezvoltarea etc., precum şi veniturile latente, aleatoare, implicite. După ce a 
fost obținută implicarea personală a Ministrului Finanţelor Publice, un 
anumit blocaj pe teza „cheltuielilor aferente veniturilor” a fost depăşit şi 
formularea din Codul Fiscal a devenit: „sunt considerate cheltuieli 
deductibile numai cheltuielile efectuate în scopul realizării de venituri 
impozabile”, ceea este cu totul altceva, deoarece include atât cheltuielile 
pentru veniturile realizate, cât şi cheltuielile pentru veniturile viitoare sau 
implicite, 

Mai mult decât atât, în specificaţia concretă de categorii de 
cheltuieli deductibile, preluându-se în cea mai mare măsură 
propunerile noastre, au fost enumerate (Art. 21, (2), o serie de 
cheltuieli curente pentru venituri viitoare sau venituri ce nu pot fi 
evidențiate contabil: 

b) cheltuielile efectuate, potrivit legii, pentru protecția muncii şi 
cheltuielile efectuate pentru prevenirea accidentelor de muncă şi a 
bolilor profesionale; 

c) cheltuielile cu primele de asigurare pentru asigurarea de 
accidente de muncă, boli profesionale sau riscuri profesionale; 

d) cheltuielile de reclamă şi publicitate efectuate în scopul 
popularizării firmei, produselor sau serviciilor, în baza unui contract 
scris...; 

h) cheltuielile pentru formarea şi perfecționarea profesională a 
personalului angajat; 


151 La implicarea personală a ministrului finanțelor publice Mihai sori latina 
luând cunoştinţă de materialul [61]. Aceasta — după 7 ani de demersuri eșuate — 
[57]. Actiunea a fost iniţiată în cadrul C.C.I.R.B. şi finalizată de pe poziția £ 
publicist independent, cu sprijinul î în continuare al C.C.LR.B. 

i) cheltuielile pentru marketing, studiul pieţei, promovarea pe 
piețe existente sau noi, participarea la târguri şi expoziții, la misiuni de 
alaceri, editarea de materiale informative proprii ...: 

j) cheltuielile de cercetare-dezvoltare; 

k) cheltuielile pentru perfecționarea managementului, a 
sistemelor informatice, introducerea, întreținerea şi perfecționarea 
sistemelor de managemeni al calității, obținerea atestării conform 
standardelor de calitate; 

I) cheltuielile pentru protejarea mediului şi conservarea 
resurselor; | 

m) taxele de inscriere, cotizaţiile şi contrib uțiile datorate către 
camerele de comerț şi industrie, organizațiile sindicale şi organizaţiile 
patronale... | 

Art. 21 (3). Următoarele cheltuieli au deductibilitate limitată: 

c) cheltuielile sociale, în limita unei cote de până la 2%, aplicată 
asupra fondului de saiarii realizat... 

f) cheltuielile cu taxele şi colizaţiile către organizaţiile 
neguvernamentale sau asociaţiile profesionale, în limita echivalentului 
în lei a 2.000 euro anual, altele decât cele prevăzute la alin. (2), lit... m), 

Este de observat că, dacă la alin. d) se cere un contract scris, deci — 
se admit numai cheltuieli realizate prin achiziții sau prestații, prevederile de 
la alin. i) admit, în completare, cheltuielile realizate prin forte proprii. 

Sunt scutite de TVA (Art. 141 — (1): 

î) activitatea de învățământ (era şi până acum)..., inclusiv ... 
formarea profesională a adulților... 

A rămas în continuare scutirea de TVA (existentă şi până acum) a 
activităţilor de cercetare-dezvoltare şi inovare şi asimilate, cuprinse în 
Planul Naţional. 

În altă ordine de idei, în folosul 1.M.M. s-a obținut (Art. 146 — (2)): 

Prin derogare de la prevederile alin. (î)(care stipulează că 
„Perioada fiscală pentru TVA este luna calendaristică”), „pentru persoanele 
impozabile care nu au depăşit în cursul anului precedent o cifră de afaceri 
.. de 100.000 euro inclusiv, perioada fiscală este trimestrul calendaristic”. 


Desigur, am făcut şi propuneri care nu au fost acceptate. Printre 
acestea, de exemplu, nu am reuşit să obținem consacrarea principiului că 
inspectorul fiscal este competent să analizeze legalitatea şi 
corectitudinea fiscală a operaţiunilor, dar nu este competent să aprecieze 
oportunitatea şi eficiența cheltuielilor făcute, care revin exclusiv 
managerului şi CA. La adoptarea deciziilor, se pot avea în vedere, de 
exemplu, intenţii de dezvoltare în perspectivă, probleme de piaţă şi 
concurenţă şi atâtea altele, care depăşesc cadrul criteriilor fiscale. Rămâne 
pentru viitor. 

64. O lovitură sub centură aplicată industriei româneşti 
(1998) 


Adevărul, 20.1.1998 


Ordonanţa de urgenţă nr. 92 / 1997 a Guvernului României, 
adoptată la 30 decembrie 1997 şi publicată în Monitorul Oficial din nr. 386, 
tot din 30 decembrie 1997, privind stimularea investiţiilor directe, a urmat 
unor îndelungate dezbateri politice despre asigurarea egalității şanselor, 
despre evitarea oricăror discriminări între investitorii români și cei străini. 
Totodată, această ordonanţă marchează, “lovitura de deschidere” în meciul 
reformei, executată de către echipa remaniată de guvernare. Din păcate, ea 
constituie, de fapt, un fault, aducând o gravă afectare a intereselor 
industriei româneşti, în favoarea industriilor străine. 

Într-adevăr, articolul 13 al Ordonanţei prevede: 

“investitorii beneficiază de următoarele facilități: 

a) importul de bunuri mobile, corporale sau / şi necorporale, care 
constituie aport în natură la capitalul social al unei societăţi comerciale sau 
reprezintă contribuția la o asociaţie..., necesară pentru realizarea obiectului 
de activitate, este exceptat de la plata taxelor vamale şi de la plata taxelor 
pe valoarea adăugată; 

b) importul de echipamente tehnologice - maşini şi utilaje — 
constituind active amortizabile... realizat de către investitorii care efectuează 
investiții directe, este exceptat de la plata taxelor vamale... 

Aşadar, dintr-o trăsătură de condei, sunt anulate, cu efect imediat, 
orice taxe vamale, orice elemente de protecție vamală tarifară a industriei 
naţionale, aşa cum erau ele negociate şi rămase încă, până acum, În baza 
acordurilor de comerț cu alte ţări, fie ele ţări din CEFTA, fie țările Uniunii 
Europene — conform acordului de asociere, fie ORICE alte țări, pentru 
“maşini şi utilaje”, pentru ORICE maşini şi utilaje, pentru că orice maşini Şi 
utilaje constituie “active amortizabile” şi în orice fel de investiții — şi numai în 
investiţii — se utilizează ele. De asemenea, mai larg, se anulează imediat 
orice protecţie vamală pentru orice “bunuri mobile, corporale sau / şi 
necorporale, care constituie aport în natură la capitalul social...”; se ştie că 
este uşor de înregistrat în contabilitate o investiție în “bunuri mobile, 
corporale sau / şi necorporale”, ca aport în natură la capitalul social (sau la 
majorarea acestuia — pentru că articolul 2, lit. a, ultima liniuță, prevede 
explicit că Ordonanţa se aplică şi în caz de “participare la creşterea 
activelor”). 
Desigur, se cunoaşte faptul că protecţia industriei naţionale este o 
problemă cu multe fațete, o armă cu multe tăişuri. Pe de o parte, este 

apărată industria naţională, dar, pe de altă parte, cresc costurile 
investiționale, devine mai dificilă achiziţia de tehnologie străină modernă, se 
atenuează eforturile pentru competitivitatea industriei naționale. De aceea, 
politica protecției tarifare este o problemă delicată şi de rafinament politic şi 
comercial. Se cunosc aceste lucruri. 

Tocmai de aceea, există taxe vamale foarte strâns negociate, numai 
pe bază de reciprocitate, numai cu anumite ţări sau grupuri de țări, taxe 
ailate în rapidă scădere etc. Unele dintre aceste taxe, în raport cu unele tări 
sau grupe de ţări, pentru anumite produse, sunt deja zero, altele, chiar în 
condițiile actuale ale liberalizării comerțului mondial, nu sunt încă zero. Ele 
au fost, însă, toate, şterse cu buretele prin Ordonanța de urgenţă, în mod 
unilateral, ignorând unul dintre criteriile importante şi de neneglijat, dintre 
cele care stau la baza negocierii şi stabilirii tarifelor vamale. De asemenea — 
unilateral din partea României, în ceea ce priveşte condiţiile de reciprocitate 
în relațiile comerciale cu diferite alte ţări. 

Dar nu numai atât. Nu numai că se anulează orice protecţie vamală 
a tuturor produselor industriale româneşti — bunuri de investiţii, în raport cu 
orice alte țări (participante sau nu la acordurile comerciale la care România 
este parte). Dar toate “bunurile mobile, corporale sau necorporale” din 
import, care pot fi înregistrate ca “aport în natură la capitalul social”, sunt 
exceptate şi de la plata T.V.A.; adică, presupunând un rest de condiții egale 
— performante, nivel tehnologic, calitate, preț etc., produsele investitionale 
româneşti pornesc, în orice concurență de oferte pe piața investițiilor directe 
din România, cu un handicap, la valoarea de achiziție, de 18% (sau cât va 
mai fi stabilită valoarea T.V.A.), pentru că NUMAI IMPORTUL este exceptat 
de la plata T.V.A., iar pentru achiziționarea, în scopul realizării unor investiții 
directe, a unor “bunuri mobile, corporale sau necorporale” din ţară, 
“Ordonanţa de urgenţă privind stimularea investiţiilor directe” nu prevede 
nici o exceptare de la plata T.V.A.. Prin aceasta, se modifică prevederile 
anterioare privind T.V.A.; în Ordonanţa nr. 3/1992, republicată în M.O. nr. 
288 din 12 decembrie 1996, art. 6, A, |), 10, erau scutite de plata T.V.A. 
“aportul de bunuri şi servicii la capitalul social al societăților comerciale” 
“rezultate din activitatea specifică autorizată, efectuate în tară”, iar la B, b) 
erau scutite numai bunurile din import aferente aportului investitorilor străini; 
nu era mai normal să fie scutite atât cele din țară cât şi cele din import, 
pentru orice investitori? Ce să se înțeleagă din prevederea finală a 
Ordonanţei de urgenţă discutate: “se abrogă... orice alte dispoziţii 
“contrare”? Este o modificare de fond, făcută cu intenție, sau încă o 
neglijență şi o ambiguitate a sistemului legislativ, ca atâtea altele? Este un 
text normativ adresat tuturor investitorilor, deopotrivă celor români şi celor 
străini! 

Condiţiile tehnologice şi financiare ale industriei româneşti de bunuri 
investitionale sunt şi aşa precare. Un astfel de handicap, introdus 
Suplimentar, poate fi lovitura de graţie pentru întreaga industrie românească 
de profil. Soluţiile nu sunt simple, pentru că investiţiile trebuie să fie 

încurajate. Oricum, corectarea urgentă a prevederilor Ordonanţei de urgenţă 
se impune: 

a) apreciem că taxele vamale ar trebui să rămână aşa cum au fost 
ele negociate şi stabilite, pe bază de reciprocitate, țară cu tară sau pe grupe 
de tări, pentru grupele respective de produse; 

b) dacă este să se acorde scutire de plata T.V.A. pentru bunuri de 
investiţii, această scutire trebuie să opereze egal pentru bunurile din import 
şi pentru cele fabricate în țară. Prin menținerea facilității respective, 
existente anterior, la bunurile din producţia internă, nu se va aduce nici o 
pierdere bugetului statului, pentru că, altminteri, bunurile respective nu vor 
mai exista ca producție, neaducând nici T.V.A., nici alte impozite la bugetul 
statului. 132 


132* Problema a fost adusă imediat la cunoştinţă Comisiei pentru industrie şi 
servicii a Camerei Deputaţilor, care a adoptat corectiile necesare şi, în continuare, 
legile care au urmat au avut prevederi prudente în privința semnalată. 

65. Pentru legalitate şi raționalitate economică 
în politica vamală (1998) 


Mesagerul economic, 9-22.2.1998 
(reluat în Adevărul economic, 7-13.7.1999) 


Două evenimente au atras, în ultimele zile, atenția comunităţii 
economice privind problematica vamală: taxa vamală pentru importul de 
bumbac, introdusă cu nivel de 56% printr-un ordin al Ministerului Finanţelor 
din ianuarie 1998, taxă care amenința să blocheze întreaga noastră 
industrie de prelucrare a bumbacului, şi liberalizarea exportului de masă 
lemnoasă, care periclitează situaţia industriei de mobilă din România. 

Trebuie spus că taxele vamale influențează în mod complex 
economia țării. 

Întâi, ele se constituie în venit direct la bugetul statului (dacă nu sunt 
atât de mari încât să inhibe importul corespunzător). 

În al doilea rând, taxele vamale protejează pe producătorii români 
de profil, atenuând presiunea concurențială asupra lor, ceea ce constituie o 
necesitate, dat fiind handicapul tehnologic, financiar, organizational al 
industriei românești în raport cu concurenții străini. 

În al treilea rând, prin însuşi acest fapt, ele au, însă, pe termen lung, 
efecte defavorabile asupra' competitivităţii aceloraşi producători români, 
reducând interesul şi eforturile pentru calitate, preţ, competitivitate. 

În al patrulea rând, taxele vamale afectează negativ pe beneficiarii 
interni ai produselor în cauză, crescându-le costurile sau / şi îngrădindu-le 
accesul la produse străine, care pot fi tehnologic şi calitativ mai avansate: 
devin o frână în calea retehnologizării şi modernizării întregii economii şi, în 
particular, a unor sectoare ale industriei însăşi. 

in al cincilea rând, taxele vamale contribuie la creşterea nivelului 
genera! al preţurilor, la reducerea nivelului de trai, la limitarea posibilităților 
de creştere economică. 

In al şaselea rând, taxele vamale la importul anumitor materiale sau 
subansambluri se întorc, ca un bumerang, împotriva capacităţii româneşti 
de export, limitând “importurile de completare”, accesul la materiale sau 
subansamble care pot face anumite produse româneşti competitive pe piaţa 
externă, 

În al şaptelea rând, taxele vamale, dacă reflectă o anumită politică 
structurală (pe grupe de produse), constituie un instrument de influentare a 
restructurării economiei României în general şi a industriei în particular. 

In fine, taxele vamale, diferenţiate pe ţări în funcţie de diferitele 
acorduri bi- şi multilaterale, constituie un regulator al comerțului internaţional 

şi ajung să aibă impact pe planul relaţiilor politice şi economice cu alte 
anumite țări. 

Şi mai este ceva. Ca şi alte instrumente financiare, taxele vamale 
necesită stabilitate, predictibilitate; constituie unul dintre elementele pe care 
orice investitor, român sau străin, trebuie să le cunoască pe termen lung, să 
conteze pe ele. Stabilitatea şi predictibilitatea lor constituie elemente care, 
direct sau indirect, afectează ceea ce se cheamă “riscul de țară” şi 
atractivitatea ţării pentru investitori şi pentru procesul investiţional. 

Din toate aceste motive, însăşi Constituţia României, la art. 138 alin. 
(1), prevede: “Impozitele, taxele şi orice alte venituri ale bugetului de stat şi 
ale bugetului asigurărilor sociale de stat se stabilesc numai prin lege”. 
“Numai” prin lege, să subliniem. 

Legea nr. 141 / 1997, privind Codul vamal al României, la art. 65 
reia dispoziția constituţională: “Taxele vamale de import se determină pe 
baza Tarifului vamal de import al României, care se aprobă prin lege." 

Hoţărârea Guvernului României nr. 447/1997, privind organizarea şi 
funcţionarea Ministerului Finanţelor, la art. 3 alin. 28 prevede ca acest 
minister “înfăptuieşte politica vamală, în concordanță cu cadrul legislativ 
existent”, iar Hotărârea Guvernului României nr. 382 / 1997, privind 
organizarea şi funcţionarea Ministerului Industriei şi Comerţului, la art. 3 
alin. 27 stipulează că acest minister “participă la elaborarea politicii vamale 
a României”. Dar cine “elaborează politica vamală”? 

Este limpede că, dacă taxele vamale se stabilesc numai prin lege, 
această atribuție revine exclusiv Parlamentului României. Se realizează, 
astfel, şi dezideratul de stabilitate şi predictibilitate, şi cel de conjugare, de 
armonizare a intereselor complexe şi contradictorii care stau în spatele 
taxelor vamale în ansamblu, ale fiecărei taxe vamale, pe fiecare relație, în. 
parte. 

Nu cunoaştem să existe un document legislativ de doctrină, de 
principii, de criterii generale, care să stabilească politica vamală în 
ansamblul ei, ținând seama de toate interesele divergente ce se manifestă 
pe acest tărâm. Tariful vamal, aşa cum a fost şi aşa cum este încă, apare 
ca o lungă listă de grupe de produse, cu cifre de taxe vamale, de multe 
ori — aparent — stabilite arbitrar, sau reflectând interese unilaterale, cu 
discrepanțe mari între taxele vamale stabilite pentru diferitele grupe de 
produse. Lipseşte, se pare, tocmai regula, politica vamală. 

Din analizele efectuate până în prezent, se pare că se disting două 
astfel de politici recomandabile: 

— “Principiul neutralității” — la nivelul fiecărei ramuri / subramuri, 
acelaşi tarif vamal (procentual) pentru piese, subansambluri, produse finite; 
pentru materii prime, materiale prelucrate intermediare, materiale produse 
finite. 

— “Principiul selectivității” prin tarif progresiv pe ciclul tehnologic, cu 
creşterea tarifului vamal (procentual) corelat cu ponderea valorii adăugate 
în produs; deci, tarif vamal crescător de la piese la subansambluri şi 

produse finite, de la materii prime la materiale prelucrate intermediare şi la 
materialele produse finite. 

Ambele principii prezintă avantaje şi dezavantaje de finețe şi pot fi 
adoptate de la caz la caz. 

În orice caz, nu este de acceptat, cum s-a întâmplat, principiul 
descrescător pe ciclui tehnologic, adică cu taxe vamale mari la materii 
prime (mai ales cele care nu se produc în ţară, care ar trebui să aibă taxe 
vamale tinzând către zero; de asemenea, sunt contraproductive facilităţi 
pentru fuga din țară a materiilor prime) şi taxe vamale mici pentru produse 
finite. 

Problema comportă multiple aspecte. De aceea, Şi având în vedere 
caracterul contradictoriu al intereselor aflate în joc, se poate considera că 
stabilirea politicii vamale şi a taxelor vamale concrete ar trebuie să 
constituie un subiect de dialog economico-social, cel puțin la fel de 
important ca şi dialogul patronat-sindicate pentru salarii şi indexări. Cel mai 
poirivit partener de dialog al puterii, privind această problematică, ar trebuie 
să îl constituie camerele de comerț şi industrie, împreună cu asociaţiile 
specializate ale producătorilor şi comercianților din diferite ramuri. Ar fi o 
cale pentru ca tariful vamal să fie mai util pentru economia țării în 
ansamblul ei. 

66. Valoarea noastră adăugată, cea de toate zilele (1998) 


Curentul, 29.1.1998 


Indicatorul valorii adăugate a revenit, zilele acestea, în actualitate şi 
în atenția generală, ca urmare a adoptării Ordonanţei Guvernului privind 
majorarea taxei pe valoarea adăugată de la 18% la 22%. A fost invocată o 
anumită preferință pentru impozitele zise indirecte, din categoria cărora 
face parte şi T.V.A., în raport cu impozitele directe, cum sunt impozitul pe 
profit, impozitul pe salarii. Nu s-ar putea spune că au fost făcute publice 
argumentele pentru această preferința, pentru politica de creşte 
impozitele indirecte în schimbul anumitor reduceri la nivelul impozitelor 
directe; lucrurile au fost prezentate ca şi cum ar fi fost de la sine înțelese, 
cunoscute de toată lumea şi unanim acceptate (chiar dacă nu era aşa). 

Fără îndoială, una dintre cele mai mari piedici în calea promovării 
unei politici fiscale raţionale şi în calea constituirii veniturilor bugetului de 
stat o reprezintă evaziunea fiscală. Ea îmbracă multe forme, de la 
evaziunea directă, explicită, sfidătoare — pur şi simplu neplata sumelor 
ştiute ca fiind datorate bugetului de stat (şi bugetului asigurărilor sociale), 
domeniu în care excelează unele mari şi prestigioase regii autonome şi 
societăți comerciale cu capital majoritar de stat — la contrabandă, comerțul 
la negru, tranzacțiile făcute în afara evidențelor contabile, munca la negru, 
pentru a se evita plata impozitului pe salariu şi a contribuţiilor legate de 
salarii; în fine, evaziunea mascată, de exemplu diminuarea profitului prin 
cheltuieli fictive sau nejustificate, pentru reducerea sau eludarea impozitului 
pe profit. 

Din acest punct de vedere, Taxa pe Valoarea Adăugată este destul 
de convenabilă pentru stat, pentru colectarea veniturilor statului: ea se 
constituie cumpărătură cu cumpărătură, vânzare cu vânzare, prestație cu 
prestație, fiind greu să fie eludată sau amânată. Eventuale falsificări, prin 
deduceri excesive în raport cu cele la care are dreptul contribuabilul, sunt 
uşor de depistat la orice control fiscal de rutină, fără prea multe probleme 
de interpretare. În rest, însă, din păcate, nici T.V.A. nu este imună la 
contrabandă, la evaziunea prin tranzacții efectuate la negru, în afara 
evidenţelor contabile. 

| Este de înțeles, deci, şi, în interesul asigurării veniturilor statului, 
este de sprijinit soluția de majorare a unui impozit ce se încasează cu un 
grad oarecum mai mare de certitudine, echilibrându-se politica fiscală prin 
micşorarea altor impozite, la care colectarea este mai dificilă şi evaziunea, 
mai uşoară. Probabil, însă, că au fost subevaluate posibilităţile de eludare a 
plăţii T.V.A. prin tranzacțiile la negru. De asemenea, este discutabil dacă, 
de exemplu, acceptarea amoriizării accelerate va aduce contribuabililor 

miliardele de lei avantaje (compensând astfel efectul creşterii T.V.A.), după 
spusele oficialităților problemei, câtă vreme, pentru a amortiza în regimul 
accelerat, întâi, trebuie să ai utilajele noi la care să începi să aplici un astfel 
de regim de amortizare (care se poate utiliza numai în primul an de 
funcționare) şi, în al doilea rând, trebuie să ai rezervele de profitabilitate 
care să-ți permită o astfel de amortizare. 

In acelaşi timp, nu putem să nu ne punem problema consecinţelor 
economice ale acestei soluții. Introducerea, eliminarea sau modificarea 
oricărui impozit constituie un stimulent economic, care inhibă ceva şi 
stimulează altceva, care deplasează nişte puncte de echilibru în 
autoreglarea sistemului economic. Orice este grevat, prin impozitare, de o 
cheltuială suplimentară tinde să se restrângă; orice este încurajat, prin 
reducerea sau evitarea impozitării, tinde să crească, să se extindă, să se 
consolideze. De aceea se tot insistă, de exemplu, pentru reducerea sau 
scutirea de impozit pentru exporturi sau pentru profitul reinvestit: pentru a 
încuraja exporturile, respectiv, reinvestirea profitului. 

Ce încurajează sau ce inhibă creşterea T.V.A.? Ce influenţe induce 
în economie? Sunt aceste influențe benefice, sau dimpotrivă? 

A adăuga valoare constituie raţiunea de a exista a oricărui proces 
din economie, fie el productiv, comercial, sau de servicii. Valoarea 
adăugată este diferența de preţ între ceea ce vând şi ceea ce am cumpărat. 
Adaugă valoare: profitul (capacitatea de a crea profit) şi, în sistemul nostru 
contabil, manopera şi amortizarea. Într-adevăr, cu cât realizăm prelucrări 
mai complexe asupra materiei prime, prin manoperă şi prin utilizarea (şi 
amortizarea) unor instalații tehnologice avansate, cu atât creştem valoarea. 
Treptat, ne vom da seama că un mare producător potențial de valoare 
adăugată mai este şi proprietatea intelectuală, creativitatea. Intr-adevăr, o 
soluție tehnologică ingenioasă, deținută în regimul de monopol asupra 
soluției respective pe care îl asigură brevetul de invenţie, ne ajută să 
vindem mai scump şi mai mult şi, deci, să creştem substanțial valoarea 
adăugată. 

Contrariul proceselor cu valoare adăugată ridicată îl reprezintă 
procesele mari consumatoare de materii prime şi energie. In costurile 
produselor livrate, ponderea principală o au cheltuielile cu materiile prime şi 
resursele energetice consumate. Deşi echipamentele şi instalaţiile 
tehnologice respective sunt “grele” şi costisitoare, de regulă, cantitățile mari 
de produse ce se procesează fac ca ponderea amortizării pe unitatea de 
produs să nu fie foarte mare. 

Dacă raportăm valoarea adăugată la valoarea producției, pe baza 
datelor statistice oficiale ale României pentru anul 1994 (ultimele date 
publicate), constatăm că acest indice este, de exemplu, de 35,5% pentru 
total industrie, din care 53,7% pentru confecţii din textile, blănuri şi piele 
(dar aici este mult lohn), 41,4% pentru pielărie şi încălțăminte (idem), 51% 
pentru prelucrarea lemnului, 44,3% pentru producția de echipamente şi 
aparate de radio, televiziune şi comunicații, 40% pentru prelucrarea 
cauciucului şi a maselor plastice. La cealaltă extremă, 23,4% pentru 

metalurgie, 25,8% pentru prelucrarea țițeiului şi cocsificarea cărbunelui, 
28% pentru chimie şi fibre sintetice şi artificiale, 32,1% pentru celuloză, 
hârtie şi carton. Ar creşte, de exemplu, valoarea adăugată a metalurgiei 
dacă s-ar realiza, în ponderi mai mari, aliaje speciale, laminate de profiluri 
speciale. ; 

Problema se referă nu numai la industrie. In agricultură, ponderea 
valorii adăugate a fost, în acelaşi an 1994, 55%; în constructii — 47,3%; în 
transporturi — 59,5%, poştă şi telecomunicaţii — 80,4%, În activități financiar- 
bancare şi de asigurări — 90,3%! 

lar suma valorilor adăugate create în economie (cu neesențiale 
corectii) constituie vestitul P.1.B. — produsul intern brut. 

O atenţie deosebiiă se impune a se acorda problemei ponderii 
valorii adăugate, în contextul în care suntem în deficit de resurse financiare, 
blocaj financiar, lipsă de capital, inclusiv de mijloace circulante. Fiecare 
milion de lei alocat şi imobilizat într-o producţie cu valoare adăugată redusă 
este luat de la- gura producţiilor cu valoare adăugată ridicată, ceea ce 
constituie o limitare a dezvoltării economice. 

Reciproca: dacă T.V.A. este mai ridicată şi celelalte impozite suni 
mai scăzute, este mai profitabil, la rest de condiţii date, ca resursele 
financiare să fie investite în activități cu valoare adăugată scăzută şi nu în 
activități cu valoare adăugată ridicată — şi aceasta se poate demonstra prin 
orice exemplu de calcul contabil aritmetic. 

Aşadar, creşterea indicelui de T.V.A. de la 18 la 22%, pe lângă 
promisiunea unei anumite creşteri a gradului de colectare a impozitelor, mai 
conține şi amenințarea ranțforsării economice a producţiilor energointensive 
şi mari consumatoare de materii prime, ameninţarea unor piedici financiare 
suplimentare în calea producţiilor şi altor activități cu valoare adăugată 
ridicată. 

Desigur, nu asta s-a dorit. 

67. Să fim fericiți: nu plătim T.V.A. la T.V.A.! (2003) 


Ziua economică, 4.11.2003 


Daca privim ia cifrele ce definesc diferitele impozite şi taxe, nivelul 
lor poate lăsa impresia unei fiscalități moderate. Într-adevăr. impozit pe 
venituri salariale 18-40%, cu tendință spre 23%, profit 25%, taxa pe 
valoarea adăugată — T.V.A. 19%... Deci, în medie, 20-25%, poate părea. 
Poate părea, pentru că T.V.A. nu este un impozit pe lângă celelalte, ca 
celelalte, care îşi vede fiecare de treaba lui (cu excepția impozitului pe 
dividende, care se aplică la un profit care a fost deja impozitat — se zice că 
este stimulentul pentru reinvestirea profitului, chiar dacă nu este suficient, 
ca stimulent, dar aceasta este o altă problemă): impozitul pe profit 
impozitează profitul, cel pe venit — salariile etc. 

T.V.A. impozitează, cu cifra sa, aparent benignă, de 19%, totul: 
profitul, salariile, impozitul pe profit, impozitul pe salarii, toate contribuţiile 
salariale, impozitele şi taxele locale. Impozitează până şi amortizarea, care 
nu este un transfer de proprietate, ci constituie recuperarea propriei 
investiţii, pentru care s-a plătit deja T.V.A. şi s-a făcut, eventual, deducerea. 
Spre a nu mai reveni la acest subiect: amortizarea ar trebui să acopere cel 
puţin uzura fizică şi morală a activelor vechi, dacă nu şi înlocuirea lor cu 
altele, mai moderne, dar cum să acopere măcar uzura, dacă i se taie TVA. 
19% ? Desigur, teoretic, amortizarea constituie o componentă a valorii 
adăugate, dar, probabil, cei care au făcut teoria valorii adăugate nu au 
negociat îndeajuns cu cei care au inventat impozitarea acesteia. 

Să revenim la rolul aparte al T.V.A.. Aşadar, la evaluarea nivelului 
de fiscalitate, T.V.A. nu este un impozit printre altele, ci acționează ca un 
multiplicator al celorlalte impozite, în baza sa de impozitare însumându-se 
categorii care (cu excepția amortizării) au fost deja impozitate, inclusiv 
impozitele deja prelevate (cu excepția T.V.A. înseşi). Aşadar, luând în 
calcul şi efectul T.V.A.; de 19%, impozitul pe profit nu mai este 25%, ci 
poate ajunge la 48% (1,25 x 1,19 = 1,4875) . La fel, impozitul pe venit nu 
mai este 18-40%, ci 40-65%, cu tendință nu spre 23, ci spre 46%. Pentru 
contribuţia pentru asigurări sociale — C.A.S., întreprinderile trebuie să pună 
deoparte nu 24,5% sau la cât se va opri această cifră, ci 60% din fondul de 
salarii, deoarece în „valoarea adăugată” intră şi C.A.S., şi toate aşa-zisele 
contribuții salariale. Celelalte impozite şi taxe, de la cele locale, pentru 
publicitate, cele pentru drumuri, şi până la atât de simpatizatele taxe radio 
şi TV, mai pot absorbi, pe lângă valoarea lor nominală, încă 19% din 
această valoare. 

Singurul impozit exceptat prin lege de la plata T.V.A. este ... T.V.A.. 

Desigur, în statele de salarii nici veniturile brute, nici cele nete, nici 
impozitele sau celelalte contribuţii, nu se schimbă; foile de calcul pentru 
diferitele impozite rămân neschimbate. T.V.A. acţionează pe alte căi, 
asupra altor posturi din contabilitate, efectul arătat este cel care se exercită 
asupra finanţelor întreprinderii în ansamblu, date fiind cheile între diferitele 
posturi contabile. 

Am folosit expresiile „poate ajunge la”, „pot absorbi”, pentru că 
există regimul deducerilor: contribuabilu! poate deduce, din T.V.A. pe care o 
plăteşte, pentru ceea ce livrează, T.V.A. pe care a plătit-o pentru ceea ce a 
cumpărat. Dar aici, totul depinde de propria structură tehnologică şi de 
încadrarea acesteia în fluxul de mărfuri: sunt avantajate întreprinderile care 
produc valoare adăugată mică şi cumpără materiale cu valoare adăugată 
mare, care pot reuşi să-şi deducă chiar integral T.V.A., şi invers. Dar parcă 
vroiam să încurajăm producția şi serviciile cu valoare adăugată mare! 

Care este rațiunea în baza căreia povara fiscală a întreprinderilor 
poate varia de la simplu la dublu, în funcție doar de factori conjuncturaii, 
cum este cel arâtat? 

Cele prezentate nu sunt o noutate a Codului fiscal. Aceasta este 
situaţia din 1994, de când s-a introdus şi la noi Taxa pe Valoarea Adăugată. 
Cel mult, ar fi fost de dorit ca, o dată cu introducerea Codului fiscal, să aibă 
loc o analiză a sistemului fiscal, un mai aprofundat efort de rationaiizare a 
acestui sistem. În lipsă, managerii unora dintre întreprinderile fără noroc vor 
continua să se mire, cum se face că, dacă fiscalitatea este de 20-30%, li se 
scurg banii întreprinderilor din mână de parcă ar avea o fiscalitate de 50%, 
mereu sunt în deficit de resurse şi mereu constată că se decapitalizează. 

Desigur, taxa pe valoarea adăugată este un impozit util. Marea lui 
utilitate, pentru stat, constă în faptul că se prelevă uşor, cu mai puţine 
posibilități de evaziune, chiar dacă, la nivelul întreprinderilor — şi al 
aparatului fiscal — comportă o birocraţie crâncenă. Dar este necesară o mai 
bună corelare (de fapt — o corelare) cu celelalte impozite, astfel încât 
funcționalitatea întreprinderilor, şi în special a celor cu valoare adăugată 
mare, să fie asigurată. 

68. Acquis-ul comunitar permite impozitarea la încasare! 
(2001) 


Mesagerul economic, 4-10.6.2001, Adevărul economic, 6-12.6.2001 


O doleanţă insistent şi repetat exprimată de către agenții economici, 
de către camerele de comerț şi industrie, patronate, de către întreaga 
comunitate economică se referă la impozitarea veniturilor efectiv realizate, 
prin încasarea contravalorii produselor livrate/serviciilor prestate. În 
condițiile actuale, ale blocajului financiar şi ale indisciplinei contractuale 
generale, prevederile în vigoare, de obligativitate a impozitării la livrarea 
produselor/prestarea serviciilor şi facturarea acestora, indiferent de 
încasarea sau nu a contravalorii lor, constituie un factor de acutizare a 
decapitalizării şi chiar a falimentării firmelor, oricum = de bulversare a 
situaţiei lor financiare; în fond — chiar de acutizare a blocajului financiar 
însuşi, prin transferarea dificultăților financiare de la rău-platnici către bun- 
platnici. 

Şi mai dificilă este situația producătorilor care îşi livrează mărfurile 
în rețele de distribuţie cu plata pe măsura vânzărilor efective în rețea (este 
cazul, de exemplu, al editurilor care livrează cărțile în rețeaua de librării); 
aceşti producători sunt obligați şi ei la plata T.V.A. în momentul livrării în 
rețea a loturilor de produse, deşi încasările pot veni în mod eşalonat, în 
decurs de luni sau chiar ani. 

Pe tot parcursul ultimelor guvernări, factorii de decizie din domeniul 
financiar — fiscal au respins „de plano” toate solicitările societăţii civile de 
profil economic pentru trecerea impozitării de la momentul livrării — facturării 
la momentul încasării (solicitată ca o măsură provizorie, temporară, cel 
puțin pe perioada existenței blocajului financiar). 

Argumentul respingerii: varianta solicitată ar fi contrară principiilor şi 
practicilor europene şi, deci, inadmisibilă în condiţiile în care România 
aspiră la integrarea europeană. 

Examinarea documentelor europene nu confirmă această teză, 
născută, probabil, din referatul unui consilier sau experi superficial, făcut 
cândva, şi cu rezonanţa propagată şi perpetuată peste ani şi la toate nivelurile. 

Într-adevăr, Directiva a Şasea 77/388/CEE, din 17 mai 1977, privind 
armonizarea legislatiei Statelor Membre referitoare la impozitul pe cifra de 
afaceri — sistemul comun de taxe pe valoarea adăugată -, conține. 
următoarele prevederi, nealterate prin cele 20 de amendamente ulterioare 
până la zi (până în ianuarie 2001), amendamente care s-au referit la diferite 
alte prevederi ale Directivei, lăsând-o intactă pe cea care ne interesează: 

In Titlul V, Operaţiuni impozabile, art. 5, livrările de bunuri, alin. 4 
prevede: „Este considerat ca <<livrare de bunuri>> transferul puterii de a 

dispune de un bun corporal ca un proprietar”. Or, după cum prea bine se 
ştie, „transferul puterii de a dispune de un bun corporal ca un proprietar” nu 
are loc decât după achitarea lui, până atunci noul destinatar putând să-l 
folosească, dar nu să-l modifice sau să-l înstrăineze. Deci, este adevarat 
că, în concept european, impozitarea se face la livrare, dar, tot în concept 
european, livrarea include plata bunului. 

În Titlul VII, Faptul generator şi exigibilitatea taxei, art. i iz D 
defineşte exigibilitatea taxei ca „un drept al trezoreriei, pe care Îl poate 
exercita conform legii, începând de la un moment dat, pentru plata taxei, 
chiar dacă plata taxei poate fi reportată”. Deci, această prevedere lasă 
deschisă varianta: taxa devine exigibilă, dar fără obligația de plată imediată; 
deci, de exemplu: sea poa la livrare, plata la încasare. 

În acelaşi articol, 2: «Livrările de bunuri ... şi prestările de servicii 
care conduc la decontări sau plăţi succesive sunt considerate ca fiind 
efectuate la momentul expirării perioadei la care aceste deconturi sau plăţi 
se referă.» Deci, furnizorii care livrează bunuri în rețele de distribuţie trebuie 
să constituie taxa pe valoarea adăugată nu la livrarea loturilor de bunuri în 
reţea, cum se face acum în România, ci la expirarea unei perioade in care 
rețeaua trebuie să vândă bunurile; de exemplu, sfârşitul exerciţiului 
financiar. 

Dar, în fine, urmează o prevedere explicită, care nu mai lasă loc la 
nici un fel de interpretare. În acelaşi articol 10, 2, alin. 3: «Statele membre 
au facultatea de a prevedea că taxa devine exigibilă, pentru anumite 
operațiuni sau anumite categorii de contribuabili: 

— fie cel mai târziu la eliberarea facturii sau a documentului care Îi 
ține locul; 

— fie cel mai târziu la încasarea prețului.» 

Deci, integrarea europeană, acquis-ul comunitar permit, implicit şi 
explicit, impozitarea nu la facturare, ci la încasare (şi chiar, prin definiția 
livrării ca transfer al dreptului de proprietate, condiționează exigibilitatea 
taxei de achitare a bunului livrat). Totodată, directiva lasă deschisă şi o 
eventuală soluţie de compromis, constând în separarea momentului 
exigibilității taxei de momentul achitării acesteia — de exemplu, exigibilitatea 
la facturare, plata la încasare. 

O altă solicitate a membrilor camerelor de comerţ şi industrie s-a 
referit la utilajele importate, care reprezintă imobilizări financiare, ce nu 
produc profit, până la momentul punerii în exploatare. S-a cerut, în 
consecință, ca impozitarea utilajelor de import să se facă la punerea în 
funcțiune, nu la momentul importului. De data aceasta, trebuie spus că 
Directiva pe care am citat-o defineşte foarte riguros momentul importului 
fizic ca moment al exigibilității taxei pe valoarea adăugată, fără posibilitatea 
altor interpretări. Singura prevedere favorabilă la care s-ar putea recurge în 
favoarea solicitării menţionate ar fi acea posibilitate de reportare a plății în 
raport cu momentul exigibilităţii, din art. 10, 1, b, al Directivei posibilitate 
deja menționată.. 

69. Proiectul de lege privind impozitul pe venitul global reia 
unele concepții şi metode învechite (1997) 


Adevărul, 10.11.1997 


Impozitarea pe venitul global este o metodă larg utilizată în 
economiile țărilor avansate. importanța sa se referă la cazul în care 
persoanele fizice realizează venituri din surse multiple: impozitul fiind 
progresiv, adică procentul de impozitare fiind mai mare pentru venituri mari, 
veniturile din diferite surse trebuie să fie însumate pentru a se aplica 
procentul corect de impozitare. lar cei care realizează venituri din mai multe 
surse pot fi destul de numeroşi: intelectualii care îşi publică creațiile în 
diferite edituri şi publicaţii sau tin cursuri la diferite instituţii sau colaborează 
la mai multe societăţi, liber profesioniștii (medicii consultanţi, arhitecţii sau 
inginerii plătiți pe lucrări, artiştii care joacă la mai multe teatre, plus radio, 
plus TV etc.), proprietarii care, pe lângă salarii, mai încasează venituri din 
chirii, acţionarii care, pe lângă veniturile lor curente, primesc dividende, 
meseriaşii solicitati la diferite lucrări etc. 

| Trebuie spus că trecerea la impozitul pe venitul global va avea şi 
anumite consecințe sociale, structurale. Acele persoane care au libertatea 
de opțiune între a lucra mult la un loc de muncă sau câte puțin în cât mai 
multe locuri de muncă diferite — şi care acum preferă a doua variantă, vor 
prefera prima variantă, în condiţiile impozitului pe venitul global, 

Am arătat toate acestea pentru a sublinia că nu suntem împotriva 
impozitului pe venitul global în sine, care este ceva normal şi util şi ia care, 
mai curând sau mai târziu, România tot trebuie să ajungă. 

Totuşi, examinând proiectul de lege publicat în presă, se ridică 
unele semne de întrebare. 

Primul — precizia calculului venitului global, în conexiune cu costurile 
implementării lui, Se discută mult despre faptul că introducerea impozitului 
pe venitul global este dificilă, pentru că se trece de la impozitarea a câteva 
sute de mii de contribuabili (societăţile comerciale) la impozitarea directă a 
9 milioane de persoane fizice care realizează venituri. 

Normal ar fi ca, într-o primă perioadă, să se ia în calculul venitului 
global principalele surse de venituri explicite, pentru cei care au, fiecare, 
mai multe surse semnificative de venituri (care pot fi 1, maximum 2 milioane 
persoane), iar după implementarea unei astfel de faze, după acumularea 
de experienţă la scară naţională şi diversificarea reală a surselor de venituri 
ale populaţiei, se poate trece la evaluări de farmacie. Dar nu, proiectul vrea 
să ia totul în piept: se include în caiculul venitului global şi costul călătoriilor 
CFR gratuite — şi intră, dintr-un foc, toți ceferiştii cu familiile lor, toți 

pensionarii şi toţi handicapații; costul energiei electrice acordate gratuit — şi 
intră toți salariaţii şi pensionarii RENEL; echivalentul dobânzilor 
preferenţiale acordate — şi Dumnezeu ştie câți mai intră în calcul. se va 
spune: da, dar bugetul țării nu trebuie să piardă aceste surse de venituri. 
Dar cât VA COSTA ca să nu le piardă? Câţi nervi, câţi funcţionari, câtă 
hârtie, câte salarii? Pentru că nu este simplu: au ceferiştii 6 călătorii gratuite 
pe an, dar nu utilizează toţi toate cele 6 tichete de călătorie gratuită, iar cât 
le utilizează — una este călătoria la Slănic şi alta este călătoria la Sighet! 

Nu s-a auzit, pe la autorii proiectului, de informatică şi de limitarea 
birocraţiei. Cităm din art. 24 al proiectului: “Plătitorii de venituri sub formă de 
salarii au obligaţia să solicite de la organul fiscal formularul denumit «Fişa 
cuprinzând venituri din salarii», pe care îl completează în două exemplare 
pentru fiecare persoană fizică căreia îi plăteşte venituri de această natură.” 
(Şi cacofonia, şi lipsa acordului gramatical sunt din original.) “La sfârşitul 
anului, plătitorii de venituri au obligația să predea contribuabilului, sub 
semnătură, originalul fişei care etc. Chiar că ajungem la peste 
12-15 milioane de fişe, completate, evident, manual, pentru că nu ştim să 
existe imprimantele specializate pentru aceste fişe. Dacă tot trebuie numai 
la sfârşitul anului, de ce nu este suficientă o adeverinţă de salarii, scoasă 
din calculator, numai la cerere, pentru acei salariați care au mai realizat şi 
alte venituri? Este numai unul dintre tipurile de anexe la principalul 
document - declaraţiile de venit global, pe multe pagini, pe care le vor 
completa între 5 şi 8 milioane de oameni, pe lângă cele câteva alie tipuri de 
declaraţii speciale pe categorii de venit, fiecare cu câteva milioane de 
întocmitori. 

Această pilulă grea sub aspect administrativ şi social, a introducerii 
impozitului pe venitul global, ar putea fi mai uşor înghițită dacă, într-o primă 
etapă, s-ar limita la salarii, colaborări, indemnizaţii încasate pe state de 
plată în diverse locuri, dividende — de ia o anumită sumă în sus (să nu 
includem pe milioanele de cuponarzi ai privatizării, cu cele câteva mii de lei 
dividende eventual încasate anual de fiecare), venituri sistematice din chirii — 
iarăşi, numai peste o anumită sumă, venituri din vânzări mobiliare şi 
imobiliare. Luarea în considerare a regulii lui Pareto — 80% din valoarea 
totală se regăseşte la 20% din cazuri — ar reduce, simplist vorbind, de cinci 
ori efortul administrativ şi financiar de implementare a impozitului pe venitul 
global. 


Se prevede impozitarea dobânzilor, dar, ca şi în prezent, se omite 
fenomenul inflaţiei, faptul că dobânzile real pozitive sunt numai o mică parte 
din valoarea dobânzilor nominale. Deci, din nou şi în continuare — impozit 
pe inflaţie. 

Este necesar să semnalăm şi confuzia (numai confuzie?) legată de 
faptul că, în conformitate cu art. 16, “Profitul impozabil... reprezintă beneficiul 
net comercial”, care, “indiferent dacă a fost sau nu plătit asociatilor, este 
distribuit (acestora) conform prevederilor din actul constitutiv”. Deci, întâi, 

este declarat venit din calitatea de asociat la o societate comercială profitul 
IMPOZABIL, care se impozitează, astfel, de două ori: o dată ca impozit pe 
profit și, apoi, împărțit la asociaţi, ca impozit pe venitul global. Poate că 
această dublă impozitare este evitată prin vreo prevedere de artificiu, pe 
care nu am găsit-o în textul proiectului de lege, fiind bine ascunsă, dar — de 
ce nu se porneşte de la concepte clare şi corecte? De ce nu intră în calculul 
venitului global numai profitul net, IMPOZITAT, numai dividendele efectiv 
încasate? În al doilea rând (“indiferent dacă a fost plătit sau nu asociaților”), 
adio de la orice idee de scutire sau reducere de impozit pentru profitul 
reinvestit, adio de la orice idee de acumulare de capital pentru dezvoltare! 
In încheiere, să recunoaştem că proiectul de lege este atent lucrat, 
de oameni care ştiu meserie. Inadvertentele semnalate se regăsesc printre 
multe subtilități atent analizate, Problema este dacă de astfel de subtilităţi 
are nevoie România acestor ani grei şi necăjiţi. 

70. Cota unică — o măsură curajoasă şi oportună (2003) 


Ziua economică, 30.09.2003 


Iniţierea cotei unice de impozitare a veniturilor salariale este o 
măsură curajoasă, câtă vreme în țări avansate, la al căror exemplu ne tot 
referim, impozitul pe venituri este progresiv, într-un sistem care a servit ca 
referință pentru aşa-zisul impozit pe venitul global, şi care, de fapt include 
două componente: impozitul progresiv, care constă în cote crescânde de 
impozitare pentru venituri crescânde, şi venitul global, care constă în 
aplicarea cotelor crescânde de impozitare la suma veniturilor 
(„globalizare)”, obţinute de aceeaşi persoană fizică din diferite surse. În 
fond, impozit progresiv pe salarii am avut aproape mereu, curând după 
1989, dar aplicat la fiecare sursă de venit, asupra fiecărei componente de 
venit. Cota unică de impozitare elimină, în mod evident, necesitatea 
globalizării. (Fie că această cotă se aplică fiecărei componente a venitului 
în parte, fie venitului global, efectul aritmetic obținut este acelaşi, ca la 
scoaterea unui factor de multiplicare în afara parantezei.) 

impozitarea venitului global, în cazul impozitului progresiv, este o 
imensă şi costisitoare pedanterie, de dragul căreia şi pentru care 5° 
construiesc uzine informatice, se defrişează păduri pentru formularistică şi 
pentru corespondenţă, mii de funcționari fiscali muncesc de zor luni de zile 
pe an, când ar putea, pe banii pe care îi primesc, să producă ceva — 
produse sau servicii — realmente util societăţii, şi, ultima consecinţă, dar nu 
cea mai puțin importantă, milioane de contribuabili sunt târâți la cozi în fața 
ghişeelor fiscale (dacă nu se aruncă bani pe poşta corespunzătoare), o 
dată ca se depună formulare, a doua oară ca să depună cereri / declarații 
privind diferenţele de impozit pe care le au de depus sau de încasat, şi a 
treia oară — pentru plățile efective de făcut sau încasările de primit, cândva, 
după luni sau (am avut situația aceasta) şi după ani de aşteptare şi 
devalorizare. Şi toate acestea, pentru a cântări cu cântar de farmacie nişte 
diferențe care oricum rezultă din nişte cifre de precizia butucilor, cum suni 
pragurile de venit de la care se schimbă cotele de impozitare şi aceste cote 
înseşi, spre a nu mai vorbi despre arbitrarul stabilirii lor (sau, mai eufemistic 
exprimat, imprecizia care, în fond, decurge şi din caracterul finit, în trepte, ai 
rețelelor tarifare de salarizare şi încadrarea fiecărui om în salariul atribuit 
sau negociat, raportată la contribuţia lui reală la bunul mers al întreprinderii 
sau instituţiei la care este încadrat, contribuţie care, ea însăşi, este atât de 
greu de constatat şi măsurat cu precizie şi fără greş, în realitatea ei 
curentă). Fetişizăm nişte cifre, şi apoi devenim sclavii lor, ca şi cum ar fi 
adevăruri absolute. 

De aceea, a veni, după câţiva ani de eforturi glorioase — şi cheltuieli 
de multe miliarde — investite pentru implementarea impozitului pe venitul 
global, cu iniţiativa de renunțare la această fantasmagorie, este un salutar 
- gest de curaj politic şi profesionalism. 

Desigur, unii câştigă mai mult şi alţii mai puţin, de unde răsare 
tentația nivelării veniturilor reale, nete, în numele echităţii sociale — echitate 
pe care aceiaşi lideri sindicali — de exemplu — o invocă mai puţin (în orice 
caz — mai puţin „combativ'), atunci când sunt de măsurat şi de răsplătit 
contribuţia calificată, iniţiativa, creativitatea, calitatea, rezultatele reale în 
competiția de toate felurile, suma a ceea ce lașă fiecare pe unde a trecut 
(lumină sau umbră pământului), chiar şi efortul real şi pur cantitativ, precum 
şi stresul aferent. 

Trebuie spus că însuşi impozitul progresiv — cu sau fără globalizare 
— este o iluzie, o auto-amăgire, pentru că acelaşi efect social (stimulare sau 
contra-stimulare a muncii suplimentare şi a rezultatelor superioare şi mai 
numeroase) se obține prin dimensionarea rețelelor de salarii pentru diferite 
calificări şi niveluri de rezultate în muncă: Punem 10% creştere a 
impozitului din treaptă în treaptă de salarizare, iar aceste trepte diferă între 
ele cu 25%, sau punem cifră unică de impozitare şi diferenţe de 15% între 
treptele de salarizare — este acelaşi lucru (exemplul dat este grosier, 
lucrurile se pot preciza la detalii matematice). Şi reciproca: după cum bine a 
arătat şi ministrul finanțelor într-o recentă emisiune televizată, în sectorul 
privat se negociază veniturile nete, iar la acestea se adaugă impozitele şi 
celelalte taxe şi contribuţii de plătit (indiferent de către cine: angajator sau 
salariat — altă falsă şi înşelătoare problemă, pentru că, oricum, este 
diferența între ceea ce îl costă pe angajator şi ceea ce primeşte în mână 
salariatul). Cine este să ia venituri disproporționat de mari, le ia din 
evaziune, şpagă, trafic de influență, şantaj, jaf, contrabandă, spălare de 
bani, monopoluri sau oligopoluri etc., nu din impozitarea mai mare sau mai 
mică a acestora. Palatele, vilele şi limuzinele potentaților puterii epocii 
decurg nu din insuficienta progresivitate a impozitului pe salarii sau din 
omiterea globalizării lui. 

Să nu exagerăm, însă, numai deficienţele impozitului progresiv pe 
venitul global. Faţă de tot ceea ce s-a spus şi s-a scris în aceste zile, pentru 
sau contra cotei unice, mai sunt cel puţin încă două lucruri de spus. 

Ceea ce am scris până aici, în aceste rânduri, este valabil, în 
principal, pentru sectorul privat în sine. Cu privire la sectorul de stat, sau la 
activități dominate de sectorul de stat ca sistem de reglementări, trebuie să 
punem o anumită surdină. Dacă, de exemplu, salariul maxim al funcției, să 
zicem, de profesor universitar, are o anumită dimensiune, Şi în măsura în 
care ea este valabilă şi pentru universitățile de stat, şi pentru cele 
particulare, trebuie spus, pe de o parte, că, la universitatea unde are functia 
de bază, profesorul este grevat de diverse sarcini sociale şi administrative 
(de la elaborare de materiale didactice ajutătoare şi supraveghere în 
cămine şi cantine la întocmire de orare şi organizare de sesiuni), de care 
este de multe ori absolvit la universitatea unde are cumul. În plus, la funcţia 

de bază (nu numai în universități, ci în general în unităţi bugetare), 
salariatul este mai deranjat de rigori disciplinare (prezență, raportări, 
caracterizări etc.), decât la cumul. Pe de altă parte, însă, „la stat şi la bază, 
un salariat poate trăi timp îndelungat doar încasându-şi lefurile, iar 
neajunsuri trebuie să acumuleze multe şi grele până să constate că a fost 
omis la promovare, în timp ce „la privat” şi la cumul, pentru fiecare leafă 
trebuie produs şi predat ceva, iar pentru neglijențe, erori sau lacune îşi 
pierde repede pâinea respectivă. In această lumină contradictorie, probabil 
că nu este de reactivat sistemul, care a existat la noi cu circa zece ani în 
urmă, de majorare cu un procent dat a impozitului pentru salariul în cumul 
în comparaţie cu impozitul pentru acelaşi salariu obținut la funcția de bază. 

În fine, încă o remarcă. Trecerea la cota unică de impozitare 
deschide calea şi pentru o altă economie de muncă, de timp, de birocrație. 
S-a mai propus acest lucru — dar nu era posibil (sau era mai dificil de 
realizat) în condiţiile impozitului progresiv: impozitul pe salarii (şi toate 
celelalte cote de contribuţii salariale — C.A.S., sănătate etc.) pot fi calculate 
şi vărsate pe total fond de salarii la plătitorul de salarii (întreprindere, 
instituţie...), nu calculate desfăşurat pe fiecare salariat şi fiecare fond şi 
vărsate pe fiecare fond. Chiar şi impozitele, împreună cu toate fondurile, poi 
îi calculate şi virate numai în suma lor, şi defalcate apoi pe impozit şi pe 
diferitele fonduri direct la nivel central sau, după caz, teritorial. 

71. Cheia racordării corecte a cotei unice de impozitare 
la impozitul progresiv (2003) 


Ziua economică, 7.10.2003 


„Cota unică de impozitare încurajează evaziunea şi corupția”, în 
timp ce „sistemul impozitului global este un instrument democratic şi 
transparent” — în baza acestor teze, cota unică de impozitare a fost 
respinsă şi am fost condamnaţi să rămânem ancorati în pedanteria 
birocratică a impozitului global. Rămâne speranța că ultimul cuvânt încă nu 
s-a spus, că realităţile vieții economice, studiate mai la sursă, vor mai lucra 
asupra opiniilor şi opțiunilor decidenților de la toate nivelurile. De aceea, 
credem că este benefic să continue căutările pentru optimizarea soluțiilor 
fiecăreia dintre variantele aflate în competiţie atât de tranşantă. Pentru că, 
pe de o parte, remedierea unor deficienţe concrete ale vreuneia dintre 
soluţii poate răsturna „raportul de forțe” (de preferințe) între ele; pe de altă 
parie, oricare ar fi soluția adoptată în final, ea trebuie să fie pregătită pentru 
a da rezultate cât mai bune, dacă (atunci când) va rămâne să fie aplicată. 

Aşadar, mai întâi, despre „democraţia şi transparenţa” sistemelor 
aflate în competiţie. 

Legea salarizării nr. 14 / 1991 fixează un principiu: cel al 
confidenţialității privind veniturile salariale, ca o componentă a respectului 
față de persoana umană, a libertăţilor omului, a dreptului omului la propria 
imagine (art.1, (6): „Salariul de bază, adaosurile şi sporurile sunt 
confidenţiale”). De aceea există în lume secretul bancar, după cum se ştie. 

Constituţia României, versiunea 1991, art. 38, (1), statuează: 
„Dreptul la muncă nu poate fi îngrădit”. Ce alt mobil şi ce alt efect poate avea 
„transparența democratică”, absenţa confidenţialității asupra veniturilor 
obținute prin muncă licită, altul decât inhibarea, îngrădirea dreptului la 
muncă — la munca suplimentară cantitativ şi la cea unde superioară este 
performanţa (de altfel, rar se obține performanța înaltă fără mare efort, după 
caz, în cadrul structurilor instituționale convenționale sau în structuri 
neconvenționale, stabilite ad-hoc). Desigur, există cazuri în care 
confidentialitatea este încălcată din start — de exemplu, în cazul concursurilor 
cu premii, campionatelor etc.; dar aici „iransparența” ţine de regulile jocului, 
acceptate de către participanți prin însăşi decizia, adoptată de către ei în 
deplină cunoştinţă de cauză şi libertate, de a participa la concurs. 

Prin definiție, includerea în sistemul fiscal şi evaziunea fiscală se 
exclud reciproc, dacă includerea este corectă. Sub aspect legal şi 
structural, nu diferenţa de sistem fiscal elimină sau reduce evaziunea sau, 
în general, economia subterană. Din acest punct de vedere, între varianta 
cotei unice de impozit reținut la fiecare sursă de venit şi varianta cotei de 

impozit progresiv pe venitul globalizat, variantele par să fie egale; cel mult, 
retinerea directă la sursa de venit este fermă şi definitivă, iar globalizarea 
mai poate permite eventuale erori - nu par să fie posibile malversațiuni 
intenționate şi de anvergură. Deosebirea constă numai în costurile uriaşe şi 
deranjul substanțial în cazul globalizării, în comparaţie cu simplitatea 
reţinerii directe şi definitive a impozitului la sursa de venit. Dacă angajatorul 
reține impozitul şi nu îl varsă, comite o infracţiune comparabilă cu 
întocmirea falsificată a fişelor fiscale — deci, şi aici, meci nul între variante. 

Dar este prin ceva impozitul progresiv pe venitul global superior 
întru combaterea evaziunii fiscale? Nu, nici măcar în teorie, pentru că 
impozitul globai se compune din veniturile comunicate administrației 
financiare de câtre diferitii angajatori şi, pentru anumite venituri — de câtre 
contribuabilii înşişi. Ce motivație şi ce instrumente ar avea fie angajatorii, fie 
contribuabilii, să deciare anumite venituri impozabile în cazul impozitului pe 
venitul global şi să nu le declare în cazul impozitării la sursă? Se pare că nu 
există nici motivaţie, nici instrumente, ocazii, posibilităţi. Aceasta, pentru că 
venitul global este ... global numai pentru veniturile licite, din cadrul 
economiei legale. Nici venitul giobai şi nici impozitul cu reținere directă la 
sursa de venit nu inciud, unul mai mult, şi altul mai puțin, veniturile care 
sunt infracţiuni prin ele insele: şpaga, furtul, delapidarea, deturnarea, 
sustragerea (de bani sau de materiale), încasarea şi plata de bani negri 
(fără formele contabile legale), contabilitatea paralelă, contrabanda, 
spălarea banilor; ambele forme pot include, în egală măsură, atâi cât este 
convenabil infractorilor, banii obținuți prin şantaj (sau prin „protecție”) sau 
trafic de influenţă (mascaţi prin contracte, facturi fictive şi alte forme de 
acoperire sau de spălare în aparentă bună regulă). 

Dimpotrivă, numai motivația pur economică, a evitării riscului penal 
dacă această evitare nu costă prea scump, deci, dacă fiscalitatea nu este 
impovărâtoare pentru venituri mari, poate determina pe anii agenți 
economici, aflați la limita dintre legalitate şi nelegalitate, dintre licit şi ilicit, 
să treacă de partea legalităţii şi licitului, şi aceasta nu se va întâmpla dacă 
veniturile mari, sau cele suplimentare, sunt impozitate exagerat, cum este 
în cazul impozitării progresive a veniturilor globale. 

Nu cunoaştem, nu am întâlnit în practică, în literatură sau măcar 
prin analize ipotetice, teoretice, cazuri sau situații semnificative prin care un 
impozit pe venit în cotă unică, prelevat direct şi definitiv la sursa de venii, să 
fie mai vulnerabil la evaziune sau la corupție, decât impozitul global. ŞI, în 
fond, să separăm lucrurile: ce l-ar face mai vulnerabil — cota unică, sau 
absenţa globalizării? lar dacă globalizarea ar fi atât de necesară pentru 
combaterea evaziunii (nu este, dar să presupunem), atunci ar fi suficient să 
se procedeze la globalizare, la controlul centralizat în hipercalculatoare a 
tuturor veniturilor şi impozitelor din economie, fără ca aceasta să afecteze 
oportunitatea cotei unice, care este altceva. 

Şi acum, problema problemelor; cum ar trebui să fie trecerea de la 
impozitul global la cota unică, dacă ar fi să fie şi atunci când ar fi să fie, 
pentru a nu perturba economia şi societatea? Pentru că, într-adevăr, se 

pare că, atât în percepţia unor pături sociale şi a unor organizaţii sindicale 
cât şi în reținerile preşedintelui ion Iliescu, aici trebuie căutate adevăratele 
cauze — şi chiar putem afirma că există astfel! de cauze. 

La trecerea de la impozitul progresiv la cota unică, în absenta unor 
măsuri corective, cei cu saiarii mici, care plătesc acum impozit 18%, ar fi 
dezavantajaţi de cota de 23%, Drept care, au fost studiate şi elaborate fel 
de fel de măsuri corective, de natura deducerilor, astfel încât s-a dat 
asigurarea că nimeni nu va avea de plătit un impozit mai mare decât în 
cazul impozitului progresiv — dar lumea are sentimentul (îndreptățit) că 
deducerile speciale nu sunt destul de fiabile şi pot fi pierdute, cu prilejul 
unei modificări ulterioare a legislatiei. 

Dacă s-au anunțat măsurile pentru ca, la limită, nimeni să nu piardă, 
la trecerea de la o formă de impozitare la alta, nu s-au anunţat, însă, (nu 
am aflat să se fi anunţat) măsuri pentru ca nimeni să nu câştige în plus, fără 
merit, cu prilejul acestei treceri. Or, toți cei cu cote de impozitare mai mari 
decât 23%, în cazul impozitului progresiv, ar primi bani în plus, bani mulţi în 
plus, cu prilejul trecerii la cota unică — şi aceasta nu se poate numi 
solidaritate socială, câtă vreme creează un goi la buget, pe care trebuie să-l 
acopere toți contribuabilii, inclusiv cei care abia-abia că nu au pierdut, cu 
acest prilej. 

Într-adevăr, să luăm exemplul unui director general de companie 
națională, sau a! unui specialist sau manager de la o firmă privată, care 
acum are un salariu (brut) — să zicem — de 100 milioane lei, din care 
plăteşte 40% impozit pe venit (deocamdată, pentru simplificarea intelegerii, 
facem abstracție de celelalte taxe şi contribuții salariale) şi rămâne cu venit 
net 60 milioane lei. Dacă de la 1 ianuarie i s-ar aplica impozitarea cu 
23%, ar avea impozit pe venit 23 milioane şi ar pleca acasă cu un salariu 
net de 77 milioane, adică un plus, din senin, de 17 milioane (numai 
diferența aceasta este de câteva ori mai mare decât salariile nete întregi ale 
celor cu cotă actuală de 18%). Dar el a negociat (neoficial) salariul net, nu 
pe cel brut! lar aceşti 17 milioane ar fi sustraşi de la buget şi ar reprezenta 
costuri ale implementării cotei unice! 

Deci, pentru racordarea corectă, fără inechităţi sociale flagrante şi 
fără convulsii sau dispute sociale sau politice grave, fără a favoriza 
nejustificat şi pe sub mână unele categorii sociale, se cer a fi introduse 
urmatoarele două corective în tehnologia de implementare a impozitului în 
cotă unică: 

a) Toate salariile brute (tarifare), ca şi toate valorile nominale ale 
oricăror altor venituri care intră în prezent în calculul de globalizare (chirie 
pentru cedarea folosinţei bunurilor ş.a.), să tie recalculate, din oficiu şi prin 
efectul legii, prin înmulţire cu un coeficient de racordare, definit astfel: (100 — 
coia actuală de impozitare pentru venitul respectiv, %) / ( 100 — cota unică de 
impozitare, %). Această modificare nu ar avea caracter de renegociere şi nu 
ar fi permisă nici o ingerinţă, corectare, condiționare sau amendare. 

În acest fel, salariaţii cu actuala cotă de 18% ar avea un coeficient 
de racordare supraunitar, salariul lor taritar impozabil (venit brut) ar fi în 


348 


mod automat mai mare decât în prezent, exact atât cât să le acopere 
creşterea de impozit, iar venitul net să rămână neschimbat (fără să mai fie 
necesare nici un fel de deduceri sau alte artificii). Dimpotrivă, celor cu 
venituri de calibru! aferent cotei de 40% li s-ar declara un salariu tarifar 
impozabil (venit brut) mai mic, exact atât câi este necesar ca venitul lor net 
să rămână neschimbat, ca urmare a reducerii cotei de impozitare. 

Două exemple, ipotetice. 

Exemplul 1. Salariu tarifar actual, 4.000.000 lei. impozit 18%, 
720.000 lei. Salariu net actual, 3.280.000 lei. Coeficient de racordare, 
1,965. Salariu tarifar nou, 4.260.000 lei. Impozit 23%, 980.000 lei. Salariu 
net nou, 3.280.000 lei. Egal cu cel actual. 

Exemplul 2. Salariu tarifar actual, 100.000.000 lei. impozit 40%, 
40.000.000 lei. Salariu net actual, 60.000.000 lei. Coeficient de racordare 
0,779. Salariu tarifar nou, 77.900.000 lei. Impozit 23%, 17.900.000 lei. 
Salariu net nou, 60.000.000 lei. Egal cu cel actual. 

(Am făcut mici rotunjiri de calcul.) 

România are experiența a două astfel de operaţiuni, care au decurs, 
de fiecare dată, fără nici un fel de probieme: în 1977, în baza Decretului nr. 
196 / 1977, pentru stabilirea unor măsuri ce decurg din desființarea 
impozitului pe retribuţiile individuale, cota unică de impozit pe retributie a 
fost scoasă din calculul venitului individual, fiind preievată la nivel de total 
întreprindere; pentru toti salariaţii, salariul net a devenit salariul tarifar, fără 
vreun efget asupra mărimii salariilor nete. După decembrie 1989, o dată cu 
reintroducerea impozitului progresiv individual pe salarii, în baza Hotărârii 
Guvernului nr. 52 / 1991 privind impozitul pe salarii, s-a făcut mişcarea 
inversă, toate salariile tarifare primind suplimentarea fictivă a impozitului pe 
salarii, din nou — fără modificarea salariilor nete. 

b) Pentru celelalte taxe şi contribuţii salariale, care, conform legii, 
sunt definite ca procente la venitul brut (la fondul de salarii), s-ar putea, 
eventual, efectua corective similare, pornind de la raportul veniturilor brute 
înainte şi după trecerea la cota unică, sau, detaliind putin metodologia 
prezentată mai sus, s-ar putea asigura şi aici o racordare fără salturi în 
valoarea contribuţiilor individuale (cel puţin a celor mari — C.A.S., sănătate). 

În acest fel, trecerea la cota unică s-ar face fără nici un fel de şoc 
sesizabil de către contribuabili, iar bugetul statului ar beneficia din plin de 
economia de resurse financiare obținută prin eliminarea ultra-costisitoarei 
globalizări a veniturilor. Desigur, sunt, în continuare, de studiat efectele pe 
care le-ar avea, la nivelul bugetului naţional, diferențele de impozit pe venit 
(de semn contrar la cele două categorii — cu impozitare actuală mai mică şi 
mai mare decât noua cotă unică), diferențe care s-ar compensa, cel puţin 
partial, ca şi impactul propagat pe care modificarea formală a salariilor 
tarifare brute l-ar putea avea la nivelul impozitului pe profit, T.V.A. şi 
eventual al altor impozite şi taxe. 

72. Despre legitimitatea statului de a cheltui mult 
pentru a obține puţin (2004) 


Ziua economică, 24.02.2004 


„Asistăm... la punerea în discuţie a legitimității acțiunii statului de 
redistribuire a veniturilor la nivelul societății. Pentru mine a fost decepționantă 
dezbaterea publică despre impozite — spre exemplu. Progresivitatea 
impozitelor este un instrument de redistribuire şi un mecanism al solidarităţii 
sociale, aplicat consecvent în toate ţările dezvoltate — europene, dar chiar și 
în Statele Unite. . 

Presiunea în favoarea micşorării continue a unor categorii de 
impozite, care-i favorizează pe cei bogați, pune în discuție una dintre cele 
mai importante funcţii ale statului modern, aceea de organizator al 
coeziunii sociale şi de garant al coeziunii naţionale.” 

Citatul este din discursul domnului lon Iliescu, preşedintele 
României, cu prilejul primirii titlului de "Doctor Honoris Causa" al Şcolii 
Nationale de Studii Politice şi Administrative din Bucureşti, la 25 ianuarie 
2004, în forma în care acest discurs a fost accesibil pe INTERNET 19%, 
Sublinierea este din original. 

Deoarece în aceste pagini („Ziua economică” din 30 septembrie 
2003) a existat titlul „Cota unică — o măsură curajoasă şi oportună”, ne 
considerăm îndreptățiţi şi, în acelaşi timp, obligaţi la unele explicaţii 
suplimentare. 

Am sprijinit din prima clipă inițiativa Ministerului Finanțelor Publice 
privind renunțarea ia calculul venitului global, din cauza costurilor imense 
ale operaţiunilor de stabilire a veniturilor globale. Cu oamenii care muncesc 
la birocrația respectivă şi cu hârtia care se consumă, spre a nu mai vorbi 
despre timpul pierdut şi stresul contribuabililor înşişi, am apreciat că, în 
economia națională, s-ar putea realiza produse şi servicii de mai mare folos 
pentru cetățeni. Nu am discutat, în acest context, despre cotele de 
impozitare, ci numai despre comparatia între impozitul zis „global şi 
impozitul reținut „la sursă”. Observăm că problema are trei comporente: 
prima — impozitarea venitului global sau impozitare la sursă (la plătitorul 
fiecărui venit); a doua — impozit progresiv (cu cote mai mari pentru venituri 
mai mari) sau impozit în cotă unică; a treia — cât de mult să fie impozitate 
veniturile considerate „mari” (începând de la ce venit şi cu ce cotă de 
impozitare). Evideni, impozitul pe venitul global are sens numai în cazul 
impozitului progresiv, dar se poate imagina (şi a existat şi la noi, multi ani) 


13% Citat şi în nota de subsol 87*. 

impozit progresiv prelevat la sursă (adică impozit progresiv numai la nivelul 
fiecărui venit individual, neînsumat pe diversele surse de venituri ale 
fiecărui încasator de venituri). 

Poate fi utilă o mică inventariere a sferei contribuabililor la care 
impozitele s-ar reduce în cazul renunțării la calcului venitului global. Care 
sunt categoriile sociale avantajate de prelevarea impozitelor numai la sursă, 
eventual — în cotă unică de impozitare? Şi să ne referim la cei la care 
veniturile obtinute de la diferite surse prezintă o pondere semnificativă, în 
caz contrar (contribuabilii care au o singură sursă principală a veniturilor lor, 
iar veniturile din alte surse sunt mici), cheituirea unor mari resurse sociale 
pentru impozitarea venitului globai este, credem, evident nejustificată. 

Sunt în cauză, pentru menţinerea impozitării venitului global: 
proprietarii de afaceri profitabile (dacă au mai multe); deţinătorii de titluri pe 
piaţa de capital; intelectualii de profesiuni liberale (în frunte cu cei care 
lucrează direct cu mulţi clienţi diferiţi, de exemplu avocații); sportivii (numai 
anumite categorii din veniturile acestora); meseriaşii; proprietarii imobiliari 
care încasează chirii; proprietarii de terenuri agricole, care obţin arendă sau 
alte venituri; proprietarii de diverse utilaje, instalații, care obţin venituri din 
exploatarea acestora; prestatorii pe bază de comision (numai dacă lucrează 
pentru mai multe firme, ceea ce de regulă angajatorii nu admit). 

Sunt, fără îndoială, categorii cu populaţii numeroase şi cu venituri 
substanţiale, a căror impozitare progresivă la venitul global ar putea aduce 
la buget venituri suplimentare importante şi ar contribui la reducerea 
disparităților sociale. Dar aceasta — numai aparent şi numai într-o 
măsură limitată. Să explicăm de ce. 

În primul rând, marile discrepanțe sociale sunt între cei ce trăiesc 
din venituri licite şi cei ce trăiesc din corupție, furt (inclusiv privatizări 
abuzive, frauduloase), trafic de influenţă, contrabandă şi alte venituri ilicite, 
care oricum nu se declară la calculul venitului global. Marile averi care 
sfidează bunul simţ al românului trudit s-au făcut nu din neimpozitarea 
sau insuficienta impozitare a unor venituri licite mari, ci din veniturile 
frauduloase, care oricum nu au nimic de a face cu rafinamentele sistemului 
de impozitare. 

În al doilea rând, mari discrepanțe sociale mai sunt şi între cei care 
declară veniturile, pe de o parte, şi evazioniştii fiscali, pe de altă parte, iar 
un impozit global progresiv excesiv nu ar face decât să crească ponderea 
evaziunii fiscale, a economiei subterane, la rest de condiţii date. 

În al treilea rând, în mod surprinzător, eficacitatea globalizării 
veniturilor scade, chiar până la zero, tocmai la mulți dintre contribuabilii cu 
venituri foarte mari. Aceasta se explică prin faptul că se depăşeşte pragul 
cu cota maximă de impozitare încă de ia veniturile individuale, calculate pe 
fiecare sursă de venit în parte, astfel încât însumarea veniturilor nu mai 
conduce la trecerea contribuabilului respectiv într-o tranşă de impozitare cu 
cotă superioară. 

In al patrulea rând, nu trebuie uitate procesele de reglare care au 
loc într-o economie liberă: presupunând că toate veniturile efectiv realizate 


351 


sunt licite şi se declară, deținătorii de diferite surse de venituri işi 
reorientează investiţiile de capital, proprietățile, activităţile etc. în direcția 
optimizării venitului lor global net, adică îşi mută — cel puțin parțial — bani 
de la activităţi / investiţii cu impozite mari spre altele cu impozite mai mici; la 
limită, de exemplu, pur şi simplu nu mai extind volumul activităţii firmelor lor 
dacă venitul suplimentar net pentru efortul suplimentar pe care trebuie să îl 
depună este ras de o impozitare globală excesivă. La fel mulți intelectuali 
de specialităţi bine plătite în străinătate (de exempiu, artişti, dar nu numai), 
sportivi ş.a., îşi fac cariera peste hotare şi degeaba socoteşte cineva cât ar 
putea ei aduce impozite globale la bugetul României, sau cu cât s-ar 
reduce disparitățile sociale față de muncitorii din ramurile cu salarii mici, 
dacă veniturile mari respective ar fi mai copios impozitate. 

În al cincilea rând, specialiştii de înaltă calificare şi prețuire pe piața 
muncii işi negociază veniturile nete, şi o impozitare progresivă excesivă, 
inclusiv prin globalizare, nu ar face decât să crească povara fiscală a 
angajatorilor, pentru a acoperi salariile brute sporite, cu consecințele 
negative corespunzătoare asupra atragerii şi investirii de capital şi asupra 
creării de locuri de muncă. Ca alternativă, şi specialiştii de înaltă calificare 
şi prețuire s-ar aranja să lucreze, în mai mare măsură sau total, în 
străinătate, cu consecinţele inevitabile asupra competitivităţii produselor / 
serviciilor româneşti, precum şi asupra bugetului de stat şi asupra 
veniturilor populaţiei. 

În fine, o eventuală impozitare sporită — prin globalizarea veniturilor 
şi prin urmărirea mai strânsă a înregistrării contabile a veniturilor lor reale — 
aplicată meseriaşilor, avocaţilor şi altor categorii care prestează servicii în 
principal pentru populație, inclusiv proprietarilor care dau cu chirie locuinţe 
sau utilaje, ar fi, din punctul de vedere al echilibrului social, o mutare de 
bani dintr-un buzunar într-altul, deoarece contribuabilii în cauză si-ar 
compensa impozitele sporite pe care le au de plătit prin creşteri ale tarifelor, 
chiriilor etc. percepute, în general, tot de la populaţie. 

Deci, impozitarea progresivă excesivă a venitului global constituie o 
soluție iluzorie (ce! puţin — parțial iluzorie) la problema dispantăţilor sociale, 
eventual ~ o soluție pe termen scurt, valabilă până se dumiresc 
contribuabilii şi au loc procesele de reglare şi redistribuire pe care le-am 
exemplificat, cu consecințe negative certe asupra creşterii reale şi durabile 
a atractivității şi a competitivităţii economiei României. La aceste 
considerente trebuie adăugate costurile considerabile ale gestionării 
veniturilor giobale, problema de la care am pornit. 

Chiar şi în absenţa globalizării, cota unică de impozitare simplifică 
întrucâT. V.A. gestiunea salariilor şi a impozitelor la nivelul întreprinderilor (o 
cotă aplicată la fondul tota! de salarii, nu calcul individual al impozitului la 
venitul fiecărui salariat în parte); desigur, avantajul obținut este mai limitat şi 
nu se compară cu economisirea marii harababuri din cazul gestionării 
veniturilor globale; este de pus în balanță cu efectul social ai menținerii 
cotei diferenţiate de impozitare a veniturilor individuale. Să mai amintim, în 
context, soluția interesantă, ca substitut puţin costisitor al globalizării, care a 

fost cu bine utilizată la noi pe la începutul anilor '90, cu impozitele pe salarii 
majorate cu 20% în afara funcţiei de bază. 

Este adevărat, trecerea de la actualul sistem de impozitare la cota 
unică nu a fost suficient aprofundată, la momentul când problema cotei 
unice a fost pusă pe tapet. Conform soluției din acel moment, cei cu salarii 
mari s-ar fi pomenit cu venituri nete suplimentare nejustificate, iar cei cu 
salarii mici — cu pierderi potenţiale, compensate prin nişte nesigure 
deduceri temporare. A apărut o justificată iritare şi chiar adversitate, atât din 
partea sindicatelor cât şi la nivelui Preşedintelui. In aceste pagini a fost, 
însă, imediat propusă o soluție simplă, care elimina aceste dezavantaje, 
păstrând, pentru toţi contribuabilii, într-un mod simplu şi intrinsec, actualele 
venituri nete neglobalizate (v. „Cheia racordării corecte a cotei unice de 
impozitare la impozitul progresiv”, Ziua economică, 7 octombrie 2003). 

Era, însă, prea târziu: decizia de respingere a cotei unice fusese 
deja luată. Pentru această etapă de analiză, sperăm. 

Poate că un compromis între variantele disputate — impozit 
progresiv neglobalizat — ar reprezenta o soluţie optimă pentru actualele 
condiţii economice, politice şi sociale din țara noastră. 

> Preturile 


73. Însănătoşirea economiei începe cu însănătoşirea 
prețurilor (1990) 
Nu (numai) pentru specialişti 


Azi, 03.10.1990 


Liberalizarea preţurilor este pasul cel mai important spre economia 
de piaţă, dar, în acelaşi timp, pasul care inspiră cea mai mare îngrijorare 
atât opiniei publice cât şi celor care gândesc în mod responsabil la soarta 
economiei noastre în viitorul apropiat şi (de ce să n-o spunem în față, aşa 
cum este) la ceea ce se va întâmpla în evoluția politică a țării. 

Preţurile actuale (şi ne gândim la toate felurile de prețuri — şi pentru 
pâine, şi pentru diverse utilaje, şi pentru haine, şi pentru orişice) sunt 
bolnave de multe boli, ca un om care, în acelaşi timp, este infectat cu şapte 
microbi, şi mai este şi cu inima şi rinichii vraişte şi nici nu vede bine. 

Preţurile actuale sunt, unele, prea mari, pentru că producătorii şi-au 
ascuns în prețuri umflate rămânerea în urmă tehnologică şi dezordinea din 
productie, iar faptul că prețurile sunt umflate le permite să stea pe loc, să 
irosească de fapt materiale şi manoperă şi, prin aceasta, sărăcim cu toții, 
Dacă este să exportăm — luăm dolari puţini, atâţia cu cât se plăteşte acolo 
un produs de calitatea respectivă, şi iarăşi sărăcim. Dar dacă exportăm 
bine sau rău, la preț bun sau la preț slab — întreprinderea exportatoare tot 
atâta primeşte: prețul aprobat! De altfel, la fel şi la import: dacă importăm 
scump sau ieftin în dolari, întreprinderea plăteşte pretul intern aprobat în lei, 
fără să-i pese (financiar) dacă tranzacţia este avantajoasă sau nu. 

Alte prețuri actuale sunt prea mici şi statul le subvenţionează, adică 
acoperă de la buget diferența între preţul cu care ele se vând şi prețul lor 
real, ceea ce înseamnă că tot noi, prin salariile noastre mici şi prin impozite, 
suportăm faptul că bişnițarii golesc rafturile magazinelor de marfa care nici 
nu apucă să ajungă acolo. Tot noi suportăm faptul că, pe fundamentul 
economic al subvenționării doctrinare a prețurilor la o serie de materii 
prime, s-au dezvoltat giganţii industriali devoratori de materii prime şi 
resurse energetice aparent mai ieftine decât erau şi sunt în realitate. ŞI tot 
noi suportăm din sărăcia noastră faptul că porcii sunt îngrăşaţi cu ieftina 
pâine albă, tot de la buget (adică de la noi) subvenţionată. 

Dacă sunt preţuri prea mici, pe care statul nu le subvenţionează, fie 
că este vorba despre sfecla de zahăr sau despre cine ştie ce piese de 
schimb, atunci producătorii nu sunt interesaţi să le producă şi ceea ce este 


354 


necesar nu se găseşte. Dacă ar produce, nu le-ar ajunge banii primiţi 
pentru a realiza produse de calitate; deci — iarăşi stagnare, lipsă de 
progres, pierderi. 

incă ceva. Când un preț este oficial prea mic fată de realitatea 
economică, atunci apare şi specula: produsele se găsesc, dar la negru, cu 
preţuri exagerate, sau contra mită, din care nişte personaje se îmbogătesc 
fără multă muncă, iar noi sau n-avem, sau stăm la cozi (şi produsul 
respectiv ne costă nu numai bani, ci şi viață şi nervi), sau plătim prețul la 
negru (dacă avem din ce). Deci, prețul prea ieftin este, în bună măsură, o 
ficţiune, 
Chiar şi numai din aceste exemple (şi sunt mult mai multe, fel de fel) 
se vede că orice preț care nu este adevărat, fie într-un sens, fie într-altul, 
provoacă pierderi, pe care le suportăm cu toții prin nivelul general de tral; 
contribuie la dezorganizarea economiei, făcând ca marfa să nu se producă, 
sau să nu se găsească, sau să nu ajungă acolo unde trebuie; sărăceşte pe 
cei cinstiți şi îmbogățește pe... ceilalţi. Totodată, se vede că nu putem vorbi 
despre prețuri adevărate fără să ne întrebăm care sunt prețurile pentru 
produsele respective sau pentru produsele similare pe piața internaţională, 
preţuri care ne arată ce, şi cât, şi dacă, este bine să exportăm (dacă putem) 
sau să importăm (dacă avem cu ce), şi cât de mult suntem rămaşi în urmă 
cu calitatea, cu tehnoiogia, şi dacă procesele noastre de producție sunt sau 
nu sunt eficient organizate. 

Preţurile noastre mai au o boală: a aprobărilor. Preţul se calculează 
de către producător (ştim cu toții cum se calculează: cu toate rezervele, să 
fie... Şi încă adăugând în mod automat un beneficiu, pe baza procentului de 
rentabilitate care înainte era stabilit ca fiind obligatoriu pe ramură, iar acum 
sunt mulţi care îl consideră ca fiind normal să fie, de la sine înțeles. Produci 
bine, produci rău — beneficiul este asigurat, clientul plăteşte). Apoi prețul 
trece la aprobat la centrala industrială, apoi la minister, apoi la 
departamentul pentru prețuri. Fiecare astfel de ciclu de aprobari dura, 
uneori, luni de zile. Se ştie cât de des existau produse, dar nu puteau fi 
vândute pentru că nu aveau prețul aprobat. 

Încă o absurditate a actualului sistem: dacă se scumpeşie, să 
zicem, o materie primă, sau dacă întreprinderea achiziționează nişte utilaje 
scumpe pe care nu le foloseşte, astfel încât cheltuielile cu amortizarea pe 
unitatea de produs cresc, atunci, după moda actuală, producătorul 
recalculează costurile, aplică la ele procentul de rentabilitate obligatoriu şi 
obține beneficiu suplimentar (acelaşi procent de rentabilitate, aplicat la 
costuri mai mari), în loc să fie stimulat să se zbată să economisească 
materia primă care s-a scumpit, sau, respectiv, să nu cumpere utilaje 
pentru care nu are încărcare. Aşa au acţionat toate pârghiile economico- 
financiare din economia planificată: încurajau ceea ce trebuiau să frâneze 
şi invers. Şi totul — în baza sistemului de prețuri, aşa cum a fost şi cum este 
încă. 

Preţurile sunt determinante pentru trei probleme de maximă 
importanță economică şi socială: salarizarea, şomajul şi disciplina muncii. 

Întâi, dacă prețurile de vânzare sunt prea mari sau prea mici. este 
încurajată sau descurajată însăşi producţia respectivă. În al doilea rând, 
după cum am mai arătat în aceste pagini, fondui de salarizare se constituie, 
simplificat vorbind, din încasările pentru produsele vândute, la prețurile 
acestora, minus plățile pentru materialele şi subansamblurile cumpărate, la 
preturile acestora, minus amortizările, impozitele şi alte cheltuieli. În functie 
de prețurile pentru produsele vândute şi de cele pentru produsele 
cumpărate, fondul de salarizare va fi mai mare sau mai mic. Ceea ce va 
însemna că salariul mediu va putea fi mai mare sau mai mic şi că, pentru a- 
| crește, întreprinderile vor actiona în aşa fel încât să rămână numai atåți 
salariați câţi sunt strict necesari. lar cei care vor rămâne, înseamnă că vor 
avea de muncit. 

Preţurile normale, sănătoase, vor fi influențate de (şi vor influenţa şi) 
progresul tehnic. În funcţie de relaţia dintre preturile cu care întreprinderile 
vând şi cele cu care ele cumpără, le vor rămâne fonduri mai mari sau mai 
mici pentru a finanța cercetări, pentru a inova, pentru a realiza progres 
tehnic. Dar dacă nu vor finanța cercetări şi progres tehnic azi, vor putea fi 
sigure că mâine nu vor mai putea vinde decât la preturi mai proaste 
(produse demodate) şi că vor avea de cumpărat mai scump (pentru că vor 
avea consumuri specifice mai mari şi, deci, cheltuieli mai mari). 

lată un şir de motive (şi mai sunt şi alteie) pentru care însănătoşirea 
prețurilor este vitală, este punct de plecare pentru oprirea declinului 
economic, pentru începerea însănătoşirii economiei. 

De ce despre însănătoşirea prețurilor se vorbeşte în termenii de 
liberalizare a prețurilor? Ce semnificaţie are acest lucru? Va fi o liberalizare 
totală sau parțială, imediată sau cândva, bruscă sau treptată? Ce implicaţii 
au aceste variante? Ce rezultate aşteptăm şi ce pericole ne amenință? Vom. 
putea evita sau atenua pericolele? Data viitoare. [74] 

74. Ce — şi cum -— va fi liberalizarea prețurilor (1990) 
Nu (numai) pentru specialiști 


Azi, 4.10.1990 


Liberalizarea preţurilor... Modul în care va fi ea efectuată va 
determina succesul sau eşecul reformei, temperarea sau adâncirea haosului 
economie, menţinerea traiectoriei spre stabilitate politică sau intreruperea 
brutală a acesteia. Până la urmă, împlinirea sau înşelarea aşteptărilor 
electoratului din 20 mai. Într-o anumită măsură — a Revoluției înseși. 

Miza este enormă. Este o exagerare? Câţi nu vorbesc de pe acum, 
şi numai pe jumătate în giumaă, că preferau ceea ce a fost! lar răspântia ne 
stă abia în față: liberalizarea preţurilor. Cea care, la vecinii din miază- 
noapte, a spart solidaritatea, călită într-un deceniu de luptă tenace şi 
victorioasă, a Solidarităţii. 

De ce? Nu poate exista economie de piaţă fără prețuri libere. Libere, 
adică stabilite prin negociere, sau la învoială, între vânzător şi cumpărător. 
Să fim mai precişi: nu poate exisia economie de piață contemporană fără 
ca majoritatea preţurilor să fie libere (în orice stat actual, anumite categorii 
de preţuri sunt stabilite de către stat, într-o formă sau alta, dintr-un motiv 
sau altul, sau statul exercită anumite îngrădiri sau influenţări la stabilirea 
prețurilor. Dar în esenţă şi în ansamblu, piața este dominată de prețuri 
libere). 
Ce se va schimba în mod esenţial şi determinant, la noi, o dată cu 
liberalizarea preturilor? Faptul că, pentru foarte multe produse, preţul nu va 
mai merge la aprobat, ci va fi cel stabilit de părţi prin contract. Pe bază de 
negociere, prin învoială. Fără nici o reținere, va reintra în drepturile sale 
depline vechiul cuvânt tocmeală. Faptul deci că prețul va fi nu cel pe care 
şi-l stabileşte de capul lui (cu toate aprobările) producătorul, ci vânzătorul şi 
cumpărătorul (clientul) împreună. Aşa că prețul nu se va mai propagă, pe 
lanțul cooperării interuzinale, numai într-un singur sens, de exemplu prețul 
materialelor însumându-se şi intrând (împreună cu manopera şi cu alte 
cheltuieli) în prețul pieselor, preţul pieselor — în prețul subansamblurilor —, 
pretul acestora, în pretul produsului finit, ci şi în sens opus: vânzătorul 
produsului finit, ştiind că nu poate obține decât un anumit preț, se va tocmi 
cât să plătească pentru fiecare subansamblu, producătorii subansamblurilor 
se vor tocmi pentru prețurile pieselor, mai departe — pentru preţurile 
materialelor. Fiecare va fi strâns în menghină între proprii clienţi şi proprii 
furnizori şi va câştiga atâta cât îi va rămâne între ceea ce încasează în 
aval, de la clienţii săi, şi ceea ce trebuie să plătească în amonte pe fluxul 
tehnologic, furnizorilor săi. Rentabilitate planificată, beneficiu planificat? Pe 


A 


apa Sâmbetei! Dacă şi cu cât încasările depăşesc costurile — profit. Dacă 

nu, nu.134 Aceasta este cea mai importantă schimbare, de mentalitate şi 
de practică economică, față de trecut şi față de prezent, pe care trebuie să 
o aducă economia de piață şi care, totodată, condiționează funcționarea 
normală a economiei de piață. 

Nu va mai trebui nimeni de la minister sau de la C.S.P, să normeze 
şi să dea indicatori de plan de consumuri specifice sau de număr de 
personal. Deoarece, cu cât întreprinderile vor produce şi vor încasa mai 
mult şi vor consuma mai puţin, cu atât vor câștiga mai mult. Dacă nu vor 
economisi, nu vor câştiga deloc. La fel, dacă vor produce mult, dar prost 
calitativ. 

Ce va rămâne pentru salarii va fi pentru atâtea salarii câte trebuie 
pentru a produce bine şi pentru a economisi. Balastul de chiulangii, leneşi, 
nepricepuți va fi pe seama banilor cu care merg acasă ceilalti, cei care 
muncesc şi realizează. Aşa că balastul va avea să-şi caute de lucru în altă 
parte. 

Chiar dacă ar mai continua moda alegerilor de şefi (nu va mai 
continua), ar fi aleşi nu șefii cumsecade, cu care se poate chiuli comod, ci 
cei cu care se câştigă mai mult: cei pricepuți şi care ştiu să impună ordine, 
calitate şi disciplină. 

Toate acestea constituie, simpiificat vorbind, motivul pentru care 
liberalizarea prețurilor este prima condiție, esenţială, pentru oprirea 
declinului economic, pentru stimularea producției şi a economisirii, pentru 
ordine şi raționalitate în economie. 

Dacă totul este atât de simplu şi de minunat, de ce nu se trece 
imediat la liberalizarea totală a prețurilor? Cine şi de ce se opune? Numai 
cei care vor să doarmă comod pe prețuri aprobate, cei care se 
rentabilizează prin umflări de prețuri, care obligă pe beneficiari să plătească 
peniru toată risipa din curtea producătorului? (Oricât de puternic este 
înrădăcinată această practică în economie). Există şi o a doua faţă a 
medaliei, un al doilea tăiş al sabiei? 

Din păcate, există. Şi, de aceea, liberalizarea preţurilor este atât de 
delicată, ascunde mari primejdii şi obligă să ne asumăm mari riscuri. Toate 
pornesc de la starea precară a economiei. Cerc vicios: pentru redresarea 
economiei este nevoie de liberalizarea preţurilor, dar liberalizarea prețurilor 
este blocată de starea dificilă din economie, de penuria economică. 

Într-adevăr, ceea ce reglează preţurile într-o economie de piaţă este 
raportul dintre cererea şi oferta de bunuri. Dacă este penurie, dacă 
mărfurile lipsesc, prețurile cresc. Din păcate, pot creşte foarte mult. Nu 
numai pentru că fondul de marfă disponibil este mult mai mic decât banii 
celor care pot să vrea să cumpere şi n-au ce, nu numai pentru că există 
îmbogăţiţi care au de unde să plătească prețuri mari. Dar, crescând 


134 O altă formulare, pe care am lansat-o în toamna lui 1990 în Palatul Victoria 
Şi a şocat, atunci, cu un oarecare „succes de public”, a fost: “Nu prețul de vânzare 
este prețul de cost plus beneficiul, ci beneficiul este prețul de vânzare minus prețul 
de cost” — v. şi articolul „Banul, nu planul” [37]. 

prețurile, pentru a nu se afecta prea grav nivelul de trai, va fi necesar să se 
crească salariile (şi pensiile şi, probabil, depunerile la C.E.C.15%); deci — 
vor creşte costurile cu manopera în producție, producătorii vor fi obligați să 
negocieze preţuri de vânzare mai mari; deci, vor trebui iarăşi crescute 
salariile — şi se ajunge la ceea ce se numeşte spirala infiaționistă şi inflaţia 
galopantă, în care prețurile pot creşte de zeci sau de sute de ori. Oricum s- 
ar creşte salariile (prin indexare — proporţional cu indicele de creştere 
medie a anumitor prețuri), inevitabil ele vor rămâne în urmă faţă de prețuri. 
Nivelul de trai va scădea. lar fiecare nouă creştere de prețuri va provoca un 
val de nemulțumire, de tensiuni sociale. 

Deci, aceasta este. Două feţe ale aceleiaşi medalii. O sabie cu două 
tăișuri. 

Dar, dacă liberalizarea prețurilor este atât de periculoasă, de 
riscantă, de ce să nu facem nu liberalizare, ci, de exemplu, o reformă, o 
reaşezare a prețurilor, adică înlocuirea prețurilor aprobate false cu nişte 
prețuri tot aprobate, dar reale? Pentru că aprobarea exclude tocmai 
caracterul stimulativ al negocierii preturilor. Pentru că, ipotetic, prețurile pot 
fi reale numai la un moment dat, după care, aprobate, fixate, viața merge 
înainte şi preturile devin, într-un sens sau altul, false. Pentru că aprobarea 
presupune un mecanism birocratic uriaş. Şi timp. Şi nu mai avem timp. Dar, 
în principal, pentru că soluţia este numai aparentă, iluzorie. Nu cu noi 
prețuri fixe redresăm economia, ci cu prețuri libere. 

Mai trebuie amintit şi faptul că efectele liberalizării prețurilor sunt cu 
atât mai grave cu cât situația valutară este mai dificilă. Or, după cum se 
ştie, exportăm mult mai puţin decât importăm; deci, am cheltuit şi cheltuim 
mult mai multă valută decât încasăm. Şi dacă nu avem valută, nu avem cu 
ce importa, aşa că cererea este tot mai puţin acoperită cu posibilități de 
ofertă, producătorul român îşi exercită tot mai puternic monopolul pe piața 
internă, deci — impuls suplimentar pentru creşterea prețurilor, piedică 
suplimentară pentru ţinerea lor sub control. 

Există răspuns, există ieşire din situația în care ne aflăm? Din 
păcate, tot ceea ce s-a întâmplat până acum în alte țări care trec de la 
economia planificată la cea de piață nu este foarte încurajator. Sau 
tărăgănarea liberalizării preţurilor (sau sferturi de măsuri) si haos, sau 
liberalizarea reală a prețurilor şi inflație, ambele variante cunoscute — cu 
convulsiile sociale şi politice corespunzătoare. 

Pe prima variantă suntem până acum. Să trecem, de mâine, la a 
doua? Există susținători ai acestei variante. Cel puţin, după aceea, se 
creează condiţiile pentru a intra în normal. 

Legea nr. 15 / 1990 prevede, în fond, liberalizarea prețurilor pentru 
regiile autonome şi societățile comerciale, cu excepţia situaţiei în care pe 
piața românească nu există cel puțin 3 agenți economici care să 


135* Nu, depunerile la C.E.C. nu au fost indexate şi toată masa bănească 
depusă de populaţie la C.E.C. s-a devalorizai, a fost pierdută, prin inflația care a 
urmat, 

comercializeze acelaşi tip de bun, lucrare sau serviciu, precum Şi cu 
excepția cazurilor în care prețurile sunt subvenţionate de stat potrivit 
hotărârii guvernului; în aceste din urmă cazuri, prețurile vor fi stabilite de 
către guvern prin negociere cu agenții economici. i 

Textul de lege deschide o cale hotărâtoare. În acelaşi timp, el nu 
constituie, din păcate o soluție precisă şi completă. Întâi, pentru că 
existența a trei comercianţi pe piața românească nu este suficientă 136- 
pentru a asigura controlul prețurilor, dacă produsul este deficitar sau foarte 
deficitar. În al doilea rând, pentru că există produse de consum alimentar 
curent şi în special servicii de interes local, unde putem avea 41 de 
producători, respectiv prestatori, sau chiar 82, câte unu sau doi în fiecare 
județ (nu pe piața românească), şi tot monopol este, în judeţul respectiv, 
sau chiar în localitatea respectivă. In al treilea rând, pentru că nu subventia 
de la stat este un criteriu pentru controlul de către stat al preturilor, ci 
invers, subventia poate deveni necesară nu ca o cauză, ci ca un instrument 
şi ca un rezultat ale stabilirii de către stat a anumitor preţuri. În al patrulea 
rând, ar fi fost bine să fie reflectat principiul negocierii între agenții 
economici: pe lângă prețuri stabilite de stat pentru unele produse care sunt 
de maximă importanţă pentru nivelul de trai şi pentru economia naţională, 
trebuia să existe, în spiritul autonomiei şi al descentralizării, şi varianta în 
care prețurile vor fi negociate de către agenţii economici şi, numai în caz de 
divergență, vor fi arbitrate de către stat (sau de către camerele de comert şi 
industrie, care au în atribuții funcţia de arbitraj). În fine, pentru că trebuie o 
precizare de principiu - cine reprezintă, în negociere, pe cumpărătorii 
„Populație"? Dar, să sperăm că textului articolului de lege i se vor aduce 
urgent şlefuirile necesare, menționate, printr-un act legislativ corespunzător. 

Oricum, liberalizarea prețurilor începe o dată cu constituirea regiilor 
autonome şi a societăților comerciale. Adică, a început. După cum arată 
însuşi textul de lege, ea va fi parțială, adică se va referi întâi la anumite 
categorii — largi — de produse. După cum s-a anunţat, conform hotărârilor 
adoptate până în prezent, la o serie de produse şi servicii esenţiale pentru 
nivelul de trai al populației, preţurile vor fi menținute cu sprijinul subvenţiilor 
de stat, iar rezultanta creşterii altor preturi va fi reflectată în indexarea 
(creşterea) salariilor şi a pensiilor. 

Cât de grav va afecta acest lucru nivelul nostru de trai şi starea 
generală a economiei va depinde de mai mulți factori subiectivi. Primul, de 
fermitatea cu care arbitrul negocierilor de preţuri va ține frâna escaladării lor 
şi va înțelege rolul său nou de arbitru la jumătatea drumului între vânzător 
şi cumpărător. Al doilea — de viteza cu care întreprinderile noastre vor 
înțelege, sau vor fi făcute să înţeleagă — că vechea eră a dezordinii 


195 Şi, în foarte multe cazuri, nu este operantă, dată fiind politica, dusă timp de 
decenii, de aşa-zisă evitare a paralelismelor, deci - un produs să aibă un singur 
producător (chiar dacă, în ultimul deceniu al dictaturii, au existat lăudabile tendințe 
de a se încuraja, în unele ramuri, paralelisme industriale, cu scopul stimulării 
preocupărilor pentru competitivitate). 

economice şi a preturilor arbitrare care acoperă orice risipă s-a încheiat şi 
că la fiecare negociere de pret, atât cu clienţii cât şi cu furnizorii, trebuie 
venit cu fruntea sus, după ce s-a făcut ordine în propriile procese, după ce 
s-a econonmisit fiecare leu în propria întreprindere şi în relaţiile cu ceilalți 
furnizori şi cu ceilalţi clienţi. Va depinde de viteza cu care vor fi puse, în 
sfârşit, în drepturile lor calitatea, tehnicitatea, profesionalismul. Va depinde 
de informarea pe înteles a opiniei publice şi de înțelegerea de către opinia 
publică a durerilor naşterii noii economii. 

Naştere care nu mai poate aştepta, nu mai poate fi ținută în loc. Au 
trecut 9 luni. La figurat şi la propriu, 

/>. Liberalizarea prețurilor? Nici vorbă, ci doar umflarea 
costurilor (1997) 


Economistul, 5-7.2.1991 


Liberalizarea prețurilor, încadrată într-un context de reformă 
economică, ar fi trebuit să realizeze patru obiective: să contribuie la 
echilibrarea cererii cu oferta şi la limitarea operațiilor speculative şi a 
contrabandei; să contribuie la îmbunătăţirea structurilor economice, prin 
economisirea a ceea ce este scump şi stimularea folosirii a ceea ce este 
ieftin; să determine eficientizarea generală a economiei, obligând la muncă, 
la reducerea consumurilor specifice, a tuturor cheltuielilor ŞI, prin aceasta, 
cointeresarea pentru relansarea economică, pentru creşterea producției; să 
pregătească convertibilitatea şi deschiderea europeană prin competitivitate, 
care include apropierea treptată a structurilor de prețuri de pe piata 
românească de cele de pe piața europeană şi punerea prețurilor ca o 
funcţie de calitate. De la sine înțeles, liberalizarea nu trebuie să afecteze în 
mod sensibil nivelul de trai şi stabilitatea monetară. 

După cum se ştie, în etapa realizată de liberalizare, aceste obiective 
au fost atinse parţial, iar unele — deloc, cum ar fi: influența în direcţiile 
eticientizării şi relansării activităţii economice, îmbunătăţirii structurilor, 
calității. A fost sensibil afectat nivelul de trai, în special la familiile cu copii. 
De asemenea, practic, se poate afirma că, prin rezultanta generală a 
liberalizării, au fost preluate de către stat, deocamdată, circa jumătate din 
economiile populaţiei, deopotrivă cele foarte mari, dar ŞI cele foarte mici, 
agonisite cu greu, în decurs de ani. 

De altfel, în raport cu o reformă monetară!37*, care ar fi amputat 
economiile foarte mari (provenite, în condiţiile noastre actuale, fie din 
activitatea de foşti demnitari şi din coruptie, fie din contrabandă) şi le-ar fi 
cruțat pe cele mici, provenite din muncă cinstită şi care ar fi putut proteja 
economiile depuse la C.E.C. în raport cu cele imobilizate sub formă de 
lichidităţi, actuala liberalizare a prețurilor a amputat în mod identic toate 
economiile, mari sau mici, depuse la C.E.C. sau lichide. 

În raport cu această situaţie, dublarea (şi încă numai de la 1 
ianuarie 1991) numai a dobânzilor este o măsură ce frizează cinismul, prin 
ineficienţa ei pentru depunători; ceea ce ar fi trebuit era indexarea soldurilor 
(cel puţin în anumite limite pe persoană) şi plasarea dobânzilor la nivel 
superior ratei inflației — aşa au făcut toate țările care au dorit să blocheze 


137+ De tipul “stabilizare”, în cadrul căreia se preschimbă sume de bani 
plafonate, sau cu coeficienţi diferenţiaţi. 


362 


inflația, şi numai aceasta reprezintă o protecție socială reală, în sfera 
economiilor populaţiei. 

Liberalizarea preţurilor a fost concepută de către departamentul de 
profil ca o reaşezare de tipul uzual în economia socialistă planificată (cu 
propagarea automată a costurilor pe fluxul tehnologic, numai în aval), fără 
nici o relaţie cu eficientizarea, cu competitivitatea; slabe referiri la alinierea 
la economia europeană (dincolo de prețurile materiilor prime); guvernul şi 
parlamentul, prin atât de contestatul (fără efect constatabil) de câtre 
cercurile largi de specialişti, articol 48 din Legea nr. 15 / 1990, au 
amestecat un liberalism iluzoriu, primitiv (preţuri libere dacă sunt trei agenți 
economici care...) cu vechile practici centraliste (prețuri stabilite de câtre 
guvern prin negociere cu agenții economici, în loc de preţuri negociate între 
agenţii economici şi, numai în caz de necesitate, arbitrate de un organ 
guvernamental). De asemenea, după cum am mai arătat, nu a fost 
constituit la timp şi instrumentat cu fundamentările necesare un organism 
care să reprezinte efectiv (democratic, reprezentativ, nu birocratic) 
populația, în negocierile respective. 

Cu toate insistențele depuse în prealabil de către specialişti, nu s-a 
obtinut stabilirea unor criterii clare şi terme de competitivitate şi de aliniere 
la preţuri internaţionale, care să oblige la eficientizare şi să împiedice 
abuzurile în impunerea de către producători sau / şi revânzători a unor 
prețuri aberante. Aşa-numita liberalizare nu numai că nu a stimulat 
eficientizarea, ci a creat condiţii pentru o şi mai profundă deteriorare a ei, 
prin umflarea neîngrădită a costurilor. 

Teza care se susține forte frecvent în ultimul timp, conform căreia 
liberalizarea preţurilor trebuia obligatoriu să fie precedată de privatizare, nu 
are consistență, nici teoretică, dar nici practică. Se constată de către oricine 
prețurile umflate, asigurând facil venituri imense, ce se practică în prezeni 
la produse deficitare de către rețeaua de magazine privatizate. Deci, ceea 
ce lipseşte prețurilor umflate respective este nu privatizarea, ci 
disponibilitatea produselor, echilibrarea cererii cu oferta. Din nou -— 
relansarea economică. Întreprinderile proprietate de stat îşi permit să 
practice prețuri exorbitante, de exemplu la automobile, nu pentru că sunt de 
stat, ci din cauza deficitului de produse şi a excedentului de bani de pe 
piaţă, iar preţurile la care s-au aliniat sunt cele anterioare la negru, al 
revânzătorilor particulari (care corespundeau deci la criteriul de privatizare). 

Privatizarea va fi un proces de durată, atât practic, din lipsa 
capitalului necesar, cât şi teoretic, pentru că structurile într-o economie nu 
se schimbă niciodată brusc. Dintre toate componentele reformei, 
privatizarea este cea mai puțin suscepiibilă de terapie şoc. De altfel, şi 
Lionel Stoleru, şeful planului în guvernul francez, a sugerat de fiecare dată 
să nu ne ambalăm prea tare acum în problema privatizării. Profesorul 
Anghel Rugină susține acelaşi lucru. Privatizarea este necesară, trebuie 
sprijinită, dar a o pune în postura de condiţie a înfăptuirii celorlalte 
componente ale reformei înseamnă, de fapt, a condamna reforma la viteza 
componentei celei mai lente, deci a o frâna. De aceea, întreprinderile încă 

proprietate de stat trebuie puse să funcționeze în condiții de piață, să li se 
blocheze, în primul rând, prin mijloace economice (deschiderea în comerțul 
exterior, încurajarea fabricaţiilor paralele etc.), poziţiile de monopol, iar 
relansarea producției, creşterea volumului acesteia, stimulată prin preturi şi 
celelalte instrumente economice, constituie o condiție nu numai pentru 
asigurarea nivelului de trai, ci şi pentru realizarea înseşi a reformei. Aceasta 
nu poate fi promovată fără încălcarea cerințelor nivelului de trai decât în 
condiţii în care oferta se apropie cât de cât de cerere. lar stimularea ofertei 
hu se poate face decât ținând sub control preţurile, la niveluri obiectiv 
controlabie, nu prin calcule de birou, ci prin competitivitate, care ne pune 
iață în față cu prețurile de import / export, cu prețurile de pe piața 
internaţională. Toate se leagă între ele. 

76. Preţurile în mişcare şi camerele de comerț şi industrie 
(1997) 


Mesagerul economic, 20-26.1.1997 


Saltul preturilor la carburanţi, cel aşteptat la energia electrică, 
precum şi efectul de bulgăre de zăpadă al acestor salturi în întregul sistem 
de prețuri, perturbările provocate pe piață (dispariția unor produse din 
comert), remediile anunțate constituie preocupări aflate în centrul atentiei 
forțelor politice, guvernantilor, mijloacelor de informare în masă, populației 
şi, desigur, a agenţilor economici, a camerelor de comerţ şi industrie. 

Fără pretenţia adevărului absolut, să încercăm să aprofundâm două 
aspecte, mai puțin conturate în dezbaterile din presă şi în punctele de 
vedere oficiale din ultimul timp. 

O problemă esenţială, în context, este cea a consecințelor 
creşterilor de preţuri la energie, la transporturi şi la alte servicii de bază, 
asupra celorlalte preţuri, inclusiv influența devalorizării leului asupra 
prețurilor. În particular: în prețurile de livrare curente trebuie să fie incluse 
prețurile de achiziţie, sau preţurile actuale ale materiilor prime, ale energiei? 
În mod similar, în rețeaua comercială, prețul produselor comercializate 
trebuie să aibă la bază prețurile de achiziţie trecute, de la data achiziției, 
sau prețurile de achiziție curente, actuaie? | 

Contrazicând tot ceea ce s-a scris şi s-a spus în această problemă 
în ultimul timp, voi afirma, ca o concluzie personală, fără urmă de îndoială 
sau reținere, că, privind de la nivelul agentului economic şi în măsura în 
care nu se urmăreşte în mod deliberat ca el să fie cel pus să plătească 
oalele sparte ale tranziţiei şi, în particular, costurile inflaţiei, este firesc Şi 
corect ca, indiferent de prețurile de la data procurării, prețurile de vânzare 
de astăzi să fie cele stabilite în contextul de prețuri de astăzi (trecând peste 
aspectul de fineţe că, pentru produsele cu ciclu lung de fabricaţie sau alte 
procese cu ciclu economic lung, ar trebui luate în calcul chiar prețurile de 
mâine, cele de la data desfacerii, de la data încasării contravalorii 
produsului). | 

Într-adevăr, preţul de achiziţie de ieri, de când a fost fabricat 
produsul, sau, pentru comerciant, prețul de ieri, de când a fost cumpărat 
produsul ce urmează să fie vândut în magazin, nu mai reprezintă decât o 
fosilă contabilă nesemnificativă, pentru că este înscris în evidențe într-o 
unitate de măsură care nu mai există — leul de ieri. Încasând astăzi acest 
leu de ieri, producătorul nu mai poate asigura reproducţia, nu mai poate să 
cumpere mâine energia necesară pentru fabricarea noilor loturi de produse; 

cu acest leu de ieri, comerciantul nu mai poate să cumpere mâine noile 
loturi de produse spre vânzare. Nici diferența între leul încasat astăzi şi ee! 
cheltuit ieri, nici diferenta între leul încasat astăzi şi cel care va trebui să fie 
cheltuit mâine, nu mai constituie profit. Faptul că am plătit ieri energia sau 
materiile prime mai ieftin, faptul că am cumpărat ieri — sau acum un an — la 
prețuri mai mici (exprimate în leul care s-a devalorizat, între timp) produsele 
pe care le vând astăzi, nu mai are nici o importanţă. Relevant este faptul că 
astăzi trebuie să încasez banii cu care mâine să mai pot fabrica sau, 
respectiv, cumpăra noile produse, spre vânzare, şi să-mi rămână profitul 
care să permită şi să justifice activitatea. Este un subiect acut pentru teoriile 
şi metodologiile de evaluare a stocurilor achiziţionate la preţuri diferite sau 
variabile, de reevaluare a stocurilor, a mijloacelor circulante — şi chiar de 
calcul al bazei de impozitare a profitului. Spre a nu mai vorbi despre 
erodarea mijloacelor circulante financiare ale agenţilor economici, care nu 
poate fi atenuată decât prin dobânzi real pozitive, fie şi minime, la conturile 
curente în lei din bănci. Chiar dacă şi acest fapt îşi are reversul: scumpirea 
creditului. Dar scumpirea creditului trebuie să fie privită tot în contextul 
inflatiei, al componentei real pozitive a dobânzilor. 

Revenind ia preţuri, reglementarea actuală, care obligă pe agenții 
economici să anunţe cu 30 de zile înainte intenția de majorare a preţurilor, 
pe lângă efectul de reclamă şi de încurajare a cumpărătorilor ezitanţi, pe 
lângă alimentarea psihozei inflaționiste generale, nu este decât o aruncare 
deliberată în seama agentului economic a unei părţi a costului inflaţiei. 
Dar, este o sabie cu două tăişuri, pentru că agenţii economici îşi 
supradimensionează creşterile de prețuri anunţate, pentru a-şi crea 
rezervele de preț necesare. Ceea ce ei fac şi acum, în absenta 
transparenţei, a previzibilității asupra a ceea ce se va întâmpla cu prețurile 
in economie. 

Desigur, toate aceste discuţii despre prețuri sunt posibile în două 
cazuri: în cazul de monopol (sau oligopol) şi în cazul de dezechilibru între 
cerere şi ofertă. În aceste sfere (şi nu în reglementări şi restricţii birocratic- 
administrative) trebuie să fie căutate adevăratele soluţii la problemele de 
prețuri, în condiții de inflație. Nu trebuie uitat că toate şocurile infiaţioniste 
din ultimii ani au pornit din sfere ale monopolului economic. Că, totodată, 
prețurile din aceste sfere se stabilesc prin decizii ale unor organisme 
guvernamentale, fără implicarea şi controlul social al comunităţii de afaceri, 
fără negociere cu clienţii reali. Că, în spatele prețurilor din sfera regiilor 
autonome se pot ascunde fenomene de ineficientă, pierderi, ca şi salarii 
stabilite la niveluri disproporționate cu cele din restul economiei, S-a 
încetățenit tradiția ca aceste preţuri să formeze, pe lângă obiect de 
negociere interministerială, obiect de consultări la nivelul relației patronat- 
sindicate. Dar ele afectează nu numai relaţiile între cei care angajează şi 
angajați, ci şi relaţiile între agenţii economici, funcționalitatea ansamblului 
comunității de afaceri, a tuturor agenților economici, a comerțului, industriei, 
„ agriculturii, serviciilor, reprezentate de camerele de comerţ şi industrie. 

De aceea, în “punctul de vedere” înaintat în luna august 1996 
tuturor forțelor politice..., camerele de comerţ şi industrie şi-au oferit 
sprijinul şi prin revendicarea “roluiui de reprezentant al beneficiarilor în 
negocierea preţurilor şi a prestațiilor din sectorul monopolului de stat, care 
afectează economia ansamblului agenţilor economici”. Este un rol asupra 
căruia cred că este necesar să insistăm în continuare, în interesul 


îmbunătățirii în continuare a mersului economiei. 13%» 


0 


138* Nici unul dintre guvernele, de stânga sau de dreapta sau de centru sau 
cum şi-au zis, mono- sau multicolore, care s-au perindat la cârma României în anii 
tranziţiei, nu a dat curs acestei oferte şi nici nu a inventat altceva decât aşa-zisele 
“autorităţi de reglementare” pur etatistă. 

> Proprietatea, privatizarea, demonopolizarea 


77. Privatizarea deturnată (1990) 
Să nu ne amăgim! 


Azi, 24.08.1990 


Este acum o întreagă campanie de presă: a câştiga este esența 
progresului în economia de piață; cine combate tendința de câştig este un 
conservator. 

Depinde ce câştig... 

Orice stat, oricât de evoluat şi democrat, combate fără milă 
contrabanda şi evaziunea fiscală. Nici mita nu este, cred, conformă cu 
jurisdicţia din marile democrații către care ni se tot arată cu degetul. Aşa că 
dacă dumneata, cititorule, şi cu mine nu găsim în magazine decât rar de tot, 
din când în când şi cu coadă mare, caşcaval sau şuncă, sau carne 
specialități, iar privatizatul găseşte, ca să servească la discreție sandvişuri 
sau fripturi la preț piperat, înseamnă că fără mită nu le-a căpătat, iar dacă a 
dat mită, ni le-a luat nouă şi copiilor noştri de la gură şi ne-a băgat nouă 
mâna în buzunar cu de-a sila. lar mita pe care a dat-o o recuperează 
inzecit tot de la noi, 

Să nu mai vărsăm lacrimi de crocodil din milă pentru actualii 
speculanţi care ne-au dezorganizat aprovizionarea populației. Nu astfel de 
inițiativă particulară şi astfel de privatizare au fost şi sunt dorită şi urmărită. 

Spirit întreprinzător — da, pentru a produce ceea ce nu se produce, 
pentru a produce mai ieftin decât se produce, pentru a afirma noutăţi — şi să 
câştige (în concurență şi bani) cel mai activ, mai mobil, mai imaginativ, mai 
îndrăznet. Desigur, spirit întreprinzător — da, nu numai în producţie, ci În 
toate sferele, inclusiv în comerţ, de exemplu, pentru a face să ajungă la 
cumpărători mărfurile mai ieftin, mai bine, mai repede, mai frumos, mai la 
îndemână, mai plăcut, să ajungă acolo unde nu ajung altminteri ş.a.m.d. 
Dar a îura din producţie pentru a vinde cu câştig propriu ceea ce s-a produs 
cu banii statului (deocamdată — cu banii noştri, ai tuturor), a desființa 
magazinele vitale pentru aprovizionarea curentă a populaţiei, pentru a face 
loc la mereu aceleaşi pizzerii, sau cârciumi, sau magazine cu mărfuri de 
contrabandă, sau chiar a face să dispară din magazine märfuri de uz curent 
şi necesitate curentă pentru a le revinde multiplu de pret putin aranjate — să 
mai temperăm acest zel. Nimic împotrivă dacă cetățeanul ar găsi în 
continuare, la alegerea lui, şi varianta simplă şi ieftină, şi cea aranjată. 

Nici iniţiativa particulară nu are dreptul la statutul de dogmă tabu, în 
numele căreia să se comită orice abuzuri, cum era cu alte dogme de până 
mai ieri. 

Spiritul întreprinzător este una, iar mafia este altceva. să nu 
distrugem pe primul, luptând cu a doua şi nici să nu suflăm vânt în pânzele 
celei de a doua, în numele primului. 

78. Slăbiciunile cuponiadei: incultură, neinformare, 
dezinteres sau dezorientare? (1996) 


Economistul, 31.1-1.2.1996 


Subțirimea procesului de subscriere a cupoanelor de privatizare, 
care a obligat Puterea în exercițiu să acorde o prelungire de termen — şi 
datorită căreia, amintindu-ne de timpuri pe care le credeam apuse, 
dregătorii şi funcţionarii de stat sunt trimişi “pe teren”, să împingă lucrurile, 
iar în instituții se dau acum dispoziții administrative privind subscrierea 
obligatorie a cupoanelor de către salariaţi — ridică tot mai multe semne de 
întrebare. 

Cel mai comod este să afirmăm — după cum o spun unele persoane — 
că poporul român nu este interesat în privatizare, fiind abrutizat mintal de o 
jumătate de secol de educație colectivistă. Că nu este tocmai aşa o 
demonstrează nu numai multiplele căi, licite şi ilicite, în care îşi face loc 
inițiativa privată în țara noastră, în aceşti ani, dar, în primul rând, faptul că 
cetățenii Homaâniei şi-au ridicat cupoanele nominative de privatizare în 
proporție considerabilă. Dacă era dezinteres sau boicot în masă, el s-ar fi 
manifestat încă din faza |, cea de distribuire a cupoanelor. Nu a fost aşa. 

Sau: nu a fost în totalitate aşa, deoarece au rămas, totuşi, destul de 
multe cupoane nedistribuite, ca urmare fie a unor deficiențe organizatorice, 
fie a dezinteresului unora dintre cetățenii îndreptățiţi. lar motivele pentru un 
astfel de posibil dezinteres nu sunt de neglijat. Primul motiv: cu un cupon 
de 1 milion de lei, fiecare cetăţean va avea, oricum, o pondere foarte mică 
atât în dividendele ce, eventual, se vor obţine, cât şi, mai ales, în deciziile 
ce se vor adopta (or, mobilul şi motivația politică majoră, strategică, a 
privatizării în contextul tranziției ar fi fost tocmai speranţa în decizii mai 
eficiente, descentralizate, motivate economic prin spiritul de proprietar). 
Ceea ce, evident, actuala campanie şi actuala soluţie de cuponizare nu 
promit. La acelaşi capitol, al posibilelor motive de dezinteres, s-ar mai putea 
menţiona şi devalorizarea artificială, la suma derizorie de 25.000 lei, prin 
votul din parlament asupra Legii nr. 55 / 1995, a certificatelor de proprietate 
emise în 1992, devalorizare care, pe lângă alte considerente, nu a putut să 
nu submineze încrederea cetățeanului în seriozitatea Statului român în 
general (nu cumva, viitorul guvern va devaloriza şi actualele “cupoane”, tot 
aşa cum actualul guvern a devalorizat certificatele emise de guvernul 
precedent?), | 

Oricum, însă, proporția în care cupoanele de privatizare au fost 
subscrise (până la primul termen legal, 31 decembrie 1995, sau chiar şi 
până în prezent) nu suferă comparaţie cu proporţia, mult mai mare, în care 
aceste cupoane au fost ridicate de către cetățeni. Deci — cetățenii au ridicat 

cupoanele, au trecut peste motivele potențiale de dezinieres pe care le-am 
amintit, dar ezită să le depună. In această situație, credem că a căuta 
cauzele acestei ezitări în referiri la educaţia politică anterioară (sau alte 
explicații, similare) este fără obiect. 

Căutând explicaţii şi cauze, ajungem ia faptul că între etapa | 
(distribuirea cupoanelor) şi etapa II (subsorierea lor) există o deosebire 
esenţială: prima etapă nu implica nici o decizie (afară de cea de a ridica, 
totuşi, cuponul de la poştă, sau de a primi cuponul adus acasă), nici o 
responsabilitate, în timp ce etapa I| presupune o decizie, şi încă una foarte 
complicată: a) cu alegere între multe posibilități (4.000 de destinații 
posibile), b) multicriterială, c) cu informație incompletă, d) cu risc — dată 
fiind slaba predictibilitate a comportamentului viitor al societăţilor comerciale 
supuse privatizării, incertitudinea privind valabilitatea pentru viitor a datelor 
(puţine) publicate, toate — privitoare numai la trecutul an 1994. 

Pentru a adopta o decizie privind alegerea societăţii la care să fie 
depus cuponul, este nevoie nu numai de capacitate şi competență de 
analiză, dar şi de informaţie — de mult mai multă informaţie decât cele 
câteva cifre vechi, înscrise în tabelele oficiale publicate. Trecem peste 
faptul că aceste cifre oficiale publicate sunt numai nişte informaţii primare, 
în timp ce valabile pentru criteriile de decizie sunt alte cifre, calculabiie, 
derivate. Spre onoarea lor, unele organe de presă au efectuat astfel de 
prelucrări de date şi au oferit cititorilor lor cifrele calculate privind societățile 
supuse procesului de privatizare, în forme potrivite pentru operarea cu 
diferitele criterii de decizie: dividende pe o acţiune, număr de certificate ce 
pot fi subscrise în funcție de dimensiunea capitalului social şi procentajul 
alocat etc. 

Pentru cetățeanul beneficiar al cuponului, în presupunerea că este 
avizat şi se orientează în problematica economică, principalele criterii de 
decizie sunt următoarele: 

— de pe urma cuponului, să obțină dividende anuale cât mai mari (şi, 
în subsidiar: cât mai curând şi pe o perioadă cât mai îndelungată de timp); 

— să poată participa (cu un vot — cel personal; cu câteva voturi — 
dacă are o familie numeroasă) la gospodărirea societății comerciale la care 
subscrie; desigur, tot pentru a-şi asigura nişte dividende cât mai mari şi cât 
mai stabile 139%; | 

— întrucât foloasele materiale şi morale scontate sunt oricum destul 
de modeste, obținerea lor să nu implice cheltuieli şi eforturi prea mari; deci. 
este firească orientarea spre societăți din propria localitate sau, cel puțin. 
din apropiere (acţionarii vor trebui, din când în când, să se prezinte la sediul 
societăţii: pentru adunare generală, pentru a ridica dividendele, pentru 


139* Reglementările care au urmat, privind metodologia organizării adunărilor 
generale ale acţionarilor, au transformat pe cuponarzi în simplă maşină de vot la 
discretia managerilor în exerciţiu, prin difuzarea unor formulare de mandate de vot 
precompletate cu câte unul-doi reprezentanți stabiliți de către actuala conducere; 
vreun vot contra sau înlocuirea unui nume era de utilitate nulă. A se vedea şi [80]. 


371 


eventuale alte formalități — de ce trebuie luat trenul şi plecat în cine ştie ce 
colț de țară? Nu pare justificat faptul că unele organe mass-media s-au 
grăbit să ironizeze şi să eticheteze drept “lipsă de educație economică” 
preferința cetățenilor pentru alegerea unei societăți comerciale din propria 
localitate sau din zonă.) 

Desigur, se poate presupune că valorificarea dreptului de 
împroprietărire prin cupon se va face, de către unii cetățeni, prin vânzarea 
acțiunilor corespunzătoare, de îndată ce va fi posibil. În acest caz, distanța 
geografică este mai puţin importantă; ceea ce contează este valoarea 
scontată a acțiunilor pe piața bursieră ce va să fie — valoare, probabil, 
dependentă de mai mulți factori, dintre care primul va rămâne tot valoarea 
dividendelor anuale per acțiune. 

Dar, înainte de a exercita dreptul de subscriere, posesorii de 
cupoane au de ales în cadrul alternativei: ja o societate comercială 
concretă, sau la un Fond al Proprietății Private? Alegerea nu este foarte 
simplă, intervenind, după cum se ştie şi după cum s-a mai scris în presă, 
următoarele argumente: 

La o societate comercială concretă se pot obține venituri mai mari, 
dar şi riscul este mai mare: o societate aparent prosperă în prezent poate fi 
falimentată în viitor, ca urmare a unui management necorespunzător, dar, 
poate, şi din cauza unei situații conjuncturale nefavorabile, imprevizibile. 

Pe de altă parte, dacă presupunem că posesorii de cupoane se vor 
orienta, cu precădere, spre societățile cele mai rentabile. atunci la 
F.P.P.-uri!49 vor rămâne, în principal, societăţile cele mai puţin rentabile. 
Oricum, nu toate societățile ce vor rămâne la F.P.P.-uri vor fi falimentare. 
Dividendele ce se vor obţine din calitatea de acționar la viitoarele foste 
F.P.P.-uri vor fi, deci, mai sigure, dar — în medie - mai mici (poate: 
substanțial mai mici) decât la societăţile rentabile privatizate. De asemenea, 
calitatea de “acționar” va fi exercitată mai comod, de către o firmă 
specializată, în numele actionarului real. 

Nu putem să nu observăm caracterul de concurență neloială de 
care dau dovadă actualele F.P.P.-uri, care (pe bani grei, ce s-ar cuveni 
drept dividende la societățile comerciale) îşi fac o propagandă intensă şi 
scumpă şi au investit mult în logistica aferentă (centre de subscriere la tot 
pasul) pentru subscrierea cupoanelor numai la ele, la F.P.P.-uri. nu şi la 
societăţile comerciale arondate. Deocamdată, în calitate de “coproprietar” 
(cel puțin pe hârtie), F.P.P.-urile ar fi trebuit să fie impartiale şi să 
lămurească cetățenii să subscrie în primul rând direct la societățile 
comerciale şi numai în subsidiar, dacă nu se pot hotărî, la F.P.P.-uri. 

În orice caz, nu ar fi o mare reuşită a “privatizării în masă” dacă, în 
finalul campaniei, s-ar constata că ponderi prea mari ale cupoanelor au fost 
subscrise la F.P.P.-uri — şi, deci, viitoarea economie de piață privată a 
României se va procopsi, din start, cu cinci oligopoluri (oligopoluri care, dat 


140% Fondurile Proprietății Private, devenite. între timp, SIF-uri — Societăţi de 
Investiţii Financiare. 

fiind modul administrativ şi politic în care au fost ele constituite, vor avea 
şanse să semene mai mult a C.S.P.-uri decât a instituţii ale economiei de 
piață. Chiar dacă viața le va impune, în viitor, treptat, un anumit 
comportament de piață, ele vor rămâne cu sechelele ce decurg din 
dimensiunile lor artificial de mari, din modul cum au fost inițial constituite 
etc). 

Dar, să presupunem că am trecut peste toate dificultățile 
"enumerate: să presupunem că ne referim nu la cetăţenii blazaţi în raport cu 
privatizarea, ci la cei dornici să participe activ la acest proces; ne referim nu 
la cetățenii care nu cunosc şi nu înțeleg cifrele privind rezultatele financiare 
ale societăților comerciale supuse procesului de privatizare, ci la cei care le 
cunosc, le înțeleg şi ştiu cum să le interpreteze. Mai constatăm că, dacă 
toate cifrele publicate sunt date de bilanț 1994, acum, în aceste luni, se 
definitivează datele de bilant 1995, care vor putea deveni publice la sfârşitul 
trimestrului | 1996, adică exact o dată cu termenul de încheiere a subscrierii 
cupoanelor la societăţile comerciale, când cetăţenilor rămaşi cu cupoane tot 
nu le va mai rămâne decât varianta subscrierii la F.P.P.-uri. Dar, să trecem 
şi peste acest exemplu de “corelare” şi “coerență”. 

Abstractie făcând de alte probleme de fond ale soluţiei adoptate 
pentru privatizarea din România şi mergând numai pe linia bunei aplicări a 
acesteia, „cuiul lui Pepelea” al Legii nr. 55 / 1995, instrumentul de 
dezorientare al posesorilor de cupoane — fie ei şi întru totul avizati, 
interesaţi, informaţi, competenți în ale economiei, dornici să participe activ 
şi în cât mai bune condițiuni la procesul de privatizare în masă prin 
subscrierea cupoanelor lor nominative de privatizare — îl constituie alineatul 
(4) al articolului 4 din Lege: “În condiţiile în care cererea de acțiuni 
depăşeşte oferta respectivei societăți comerciale, alocarea acțiunilor se 
efectuează pe baza raportului valoric dintre cererile exprimate şi oferta de 
actiuni.” 

Dacă alineatul citat are un sens, acest sens nu poate fi decât 
următorul: acolo unde suma cupoanelor nominative de privatizare subscrise 
la o anumită societate comercială, înmulțită cu valoarea unitară a acestora, 
plus suma certificatelor de privatizare, înmulțite cu valoarea unitară, de 
25000 lei, a acestora (sumă reprezentând “cererea de acţiuni”, “cererile 
exprimate”), depăşeşte valoarea ce rezultă din procentul maxim peniru 
transfer gratuit din capitalul social înscris în lista oficială a societăților 
comerciale care se privatizează potrivit Legii nr. 55 / 1995 (valoare 
reprezentând “oferta respectivei societăți comerciale”) — de fapt, atât 
“cererea de acţiuni” cât şi “oferta” se obțin împărțind ambele cifre 
menţionate la valoarea unitară a unei acțiuni, dar acesta este un detaliu 
tehnic —, atunci se calculează un “raport valoric dintre cererile exprimate şi 
oferta de acțiuni” şi numărul de acţiuni care revin fiecărui depunător de 
cupoane şi certificate de privatizare se micşorează, fiind împărțit la “raportul 
valoric” supraunitar (“cererea” depăşeşte “oferta”), menționat în Lege. Deci, 
profitul per acţiune, sau dividendele per acțiune, calculate în baza datelor 

publicate până acum, abia urmează să fie împărţite la acest coeficient de 
depăşire a cererii de acţiuni de către ofertă. 


Numărul total de acțiuni emise la o societate comercială privatizată 
capital social x procent maxim pentru transfer gratuit / 100 / valoarea unei 
acțiuni, i 

Număr de acţiuni ce se alocă pentru un cupon = Număr total de 
acțiuni emise / (valoarea unei acțiuni / valoarea cuponului) / “coeficient de 
depăşire a ofertei de câtre cerere”. 

Unde nu sunt paranteze, operațiunile aritmetice se efectuează în 
ordinea „de la stânga la dreapta”. 


Textul alineatului de lege citat este neriguros formulat, dar altă 
interpretare el nu poate avea. 

În aceste condițiuni, până şi cetățeanul conştient (de importanța 
privatizării), avizat, informat, competent etc., este pus în fața unui risc 
suplimentar considerabil. câţi doritori vor subscrie la aceeaşi societate la 
care intenționează el să subscrie? Nu este mai cuminte să evite societățile 
aparent cele mai profitabile, să prefere societăți mai puţin profitabile, dar la 
care speră ca, înscrierile fiind mai puţine, să rămână cu numărul întreg de 
acțiuni la care are dreptul? 

Ar fi existat soluție la această problemă? Desigur. Prima ar fi fost să 
se anunțe dinainte că subscrierea se face numai în limita “procentului 
maxim pentru transfer gratuit”, în ordinea înscrierilor — ceea ce ar fi 
mobilizat înscrierile, fiecare grăbindu-se să obțină loc la societățile cele mai 
profitabiie, în ordinea descrescândă a profitabilității acestora. Posesorii de 
cupoane nu ar fi stat în expectativă, ci s-ar fi grăbit să subscrie la societățile 
cele mai profitabile, la care subscrierea este încă deschisă. 

Aceasta ar fi necesitat, desigur, unele eforturi: ţinerea unei evidențe 
zilnice (sau bisăptămânale, sau săptămânale) privind înscrierile la diferitele 
societăţi şi anunțarea momentului în care, la o anumită societate 
comercială, “s-a făcut suma”. Nu era nevoie de mare farmacie, putându-se 
admite mici depăşiri, inerente intervalului de timp între două anunțări 
succesive, cazuri în care putea fi aplicat principiul prevăzut de art. 4 alin. (4) 
din Legea nr. 55: pentru depăşiri de 10-20% problema nu ar fi prezentat 
gravitatea pe care o prezintă acum, când este posibilă orice depăşire — şi 
de 10 — 20 ori, şi de 100 sau 200 de ori. Cu puțin efort de concepţie şi de 
operare se putea prevedea ca urmărirea şi comunicarea mersului 
înscrierilor să se facă nu pentru toate cele 4000 societăți comerciale, ci 
numai pentru cele la care atingerea limitei prevăzute este iminentă; de 
exemplu, pentru cele la care s-a atins deja un anumit procent important (de 
exemplu, 70%) din numărul de înscrieri “admisibile”. 

Oricum, efortul pentru urmărirea şi anunțarea mersului subscrierilor 
ar fi fost considerabil mai mic decât ceea ce s-a pierdut prin prelungirea 
termenului de subscriere şi decât tot ceea ce se cheltuieşte acum pentru 

campaniile de trimis înalți funcționari în teritoriu pentru “stimularea” şi 
“îndrumarea” procesului de subscriere. 

În fine, provoacă nedumerire caracterul unilateral, asimetric al 
alineatului (4) din art. 4 al Legii nr.55 / 1995. De ce se aplică procedura de 
calcul specificată numai “în condițiile în care cererea de acțiuni depăşeşte 
oferta respectivei societăți comerciale...”, nu “în condiţiile în care cererea de 
acțiuni nu este egală cu oferta respectivei societăți comerciale..."? 

Ce s-ar fi putut întâmpla dacă cererea de acțiuni era mai mică decât 
oferta? Să presupunem, la limită, că la o societate dintre cele mai puţin 
rentabile a fost subscris un singur cupon, sau foarte puţine cupoane. 
Acordând, pentru aceste cupoane, numărul de acțiuni caiculat conform 
prevederilor alin. (4) din art. 4 al Legii nr. 55 / 1995, deținătorii cupoanelor 
depuse la societăți neprofitabile ar fi căpătat rolul de investitori strategici 1% 
şi, măcar în aceste cazuri, ei ar fi avut putere decizională pentru 
eficientizarea societăţii comerciale respective (la care, dată fiind 
profitabilitatea scăzută, tot nu sunt de aşteptat investitori strategici cu aport 
financiar real). Privatizarea şi consecinţele ei benefice s-ar fi manifestat din 
plin. Soluţia nu ar fi fost inechitabilă, fiind răsplătit riscul de a subscrie 
cuponul la o societate neprofitabilă — şi aceasta, numai în cazul unor 
eforturi inteligente de a o rentabiliza, ceea ce este şi interesul general. 

Din cele arătate, rezultă că, în măsura în care se doreşie o 
optimizare a actualei faze a campaniei de privatizare în masă, ar putea fi 
luate în considerare câteva opţiuni: 

— dacă tot s-a amânat atâta, să se acorde o nouă amânare (de 
exemplu, de alte 2 luni), în care să fie publicate cifrele rezultate din bilanţul 
contabil pe anul 1995; 

— aceste cifre publicate să fie cele prelucrate sub forma indicatorilor 
relevanti pentru subscriere: profit per acțiune, număr de acţiuni disponibile 
etc.; 

— să se organizeze informarea asupra mersului subscrierii, la 
societățile la care există riscul depăşirii “capacităţii” de subscriere; 

— să fie amendat alin, (4) din art. 4 al Legii nr. 55 / 1995, în sensul 
că el să acţioneze nu numai la depăşirea “cererii” de către “oferită”, ci la 
neconcordanta între acestea, În ambele sensuri. 

Evident, nu ar mai fi necesară actuala campanie de fortare a 
subscrierilor, pe cale administrativă. lar în locul unor lozinci care nu spun 
nimic, publicitatea să se axeze pe explicarea criteriilor şi indicatorilor care 
prezintă interes pentru decizia cetățeanului — deţinător de cupon şi pe 
difuzarea cifrelor relevante pentru aceste decizii. 


141 Datorez această idee — şi multe altele — valorosului colaborator, 
ing. Mircea Popescu. 

79. Posibile şi imposibile soluții la problemele imobilelor 
_ naționalizate (2003) 


Ziua economică, 21.10.2003 


Aplicarea Legii nr. 10 / 2001 privind „regimul juridic al unor imobile 
preluate în mod abuziv în perioada 6 martie 1945-22 decembrie 1989” (mai 
pe scurt şi mai explicit: privind retrocedarea imobilelor naţionalizate sau 
despăgubirile pentru acestea) întâmpină probleme dificile, de natură 
politică, economică, socială, juridică, informaţională-managerială şi morală; 
cercul se închide, pentru că problemele morale nu au soluții decât în planul 
politic, şi viceversa. Şi nu putem analiza problemele economice fără a 
puncta — fie şi neexhaustiv — unele aspecte esențiale din celelalte sfere 
menţionate. 

Trebuie să începem cu aspectele politice şi morale, pentru că 
problema este, în sine, în primul rând de această natură. Cu egală 
îndreptăţire morală, dar în funcție de concepțiile politice, se pot emite — 
şi au fost pe larg dezbătute — teze contrare, pe care vom căuta să le 
exprimăm în forma lor extremă. 

Pe de o parte, într-o viziune apropiată de concepția celor care au 
înfăptuit naţionalizările şi confiscările de acum peste jumătate de secol, să 
zicem -— social-democrato-comunistă —, se poate spune astăzi cu 
îndreptățire morală în lumina acestei conceptii, că, în fond, cu foarte rare 
excepții, cei cărora li s-au confiscat averile nu mai sunt în viată, moştenitorii 
de azi nu au nici un merit şi nici o îndreptăţire să revendice ceea ce a fost 
luat părinților sau bunicilor, iar chiriaşii de azi nu au nici o vină dacă li s-au 
repartizat locuințe confiscate, şi încă nu lor, ci părinţilor sau bunicilor lor, 
sau nici măcar, pentru că au ajuns acolo prin şiruri de schimburi de 
locuințe. Foştii chiriaşi deveniți proprietari în baza Legii nr. 112 / 1995 nu 
sunt vinovaţi dacă statul le-a oferit spre cumpărare, la prețuri avantajoase, 
imobilele în care locuiau, ei neavând cunoştinţă că ar fi revendicate (sau 
revendicabile). Statul, adică suma tuturor celorlalţi contribuabili, nu are de 
unde şi nu are de ce să plătească acum despăgubiri, dintr-un buget şi aşa 
atât de încordat şi cu atâtea domenii în care se solicită creşteri de cheltuieli 
fată de trecut, de la sănătate la apărare ş.a.m.d. În fine, dacă atâtea imobile 
revendicabile nu mai sunt revendicate pentru că foştii proprietari au pierit 
fără moştenitori, în închisori, la Canal sau în alte împrejurări, moştenitorii 
celor care, prin voia hazardului, au rămas în viaţă, ar trebui să se 
mulțumească cu acest mare dar al vieţii, nu să mai ceară şi retrocedări sau 
despăgubiri materiale. 

Pe de altă parte, într-o viziune care să fie numită liberală în sensul 
larg al cuvântului, retrocedarea — sau despăgubirea — este o problemă de 
principiu politic, dreptul cetățeanului de a dispune de proprietatea sa, deci, 

inclusiv, dreptul moştenitorilor de a beneficia de ceea ce, printr-un abuz, au 
fost împiedicaţi să aibă, este o problemă morală şi de drept, urmărind 
sădirea respectului pentru proprietate — şi moştenire — încă în conștiința 
actualei generaţii de cetățeni ai României, şi nu peste alte două generaţii. 
Este, într-o măsură, şi o problemă practică, pentru că, pentru mulți (nu 
pentru toţi, de exemplu nu pentru cei din străinătate), s-ar contribui la a crea 
cheagul necesar pentru ceea ce se numeşte clasa de mijloc şi micii sau 
mijlocii întreprinzători. Este o consolare şi un act de justiție dincolo de 
mormânt pentru cei care au muncit o viață întreagă pentru ceea ce li s-a 
luat — uneori, într-o oră, unii — având acolo înglobată şi truda generațiilor 
anterioare. Oricum, este o reparaţie palidă să primească ziduri goale, 
dărăpănate în jumătate de secol fără mână şi suflet de gospodar, ziduri 
goale care, la confiscare, erau înăuntru cu mobilă, cu tot ceea ce este într-o 
gospodărie, bunuri definitiv pierdute. In fine, oricât de corecți şi de bună 
credință au fost chiriaşii deveniți proprietari (cei care au fost, pentru că şi 
aici au funcţionat corupția şi afacerile ilicite), oricum -— dreptul de 
proprietate, în astfel de cazuri de litigiu între doi proprietari succesivi 
îndreptătiti, revine primului proprietar, conform uzanţei juridice unanim 
valabile, iar, în cazul dat, al doilea proprietar nici nu a achitat integral prețul 
imobilului pe care îl pretinde a-l avea în proprietate, ci aproximativ un stert 
din valoarea reală. Vina pentru situaţia creată revine puterii politice care a 
legiferat acea iresponsabilă Lege nr. 112 / 1995, contrară dreptului 
naţional şi internaţional, în care statul a vândut ceea ce nu-i aparținea, 
împiedicând, prin prevederile concrete ale legii respective, accesul practic 
al proprietarilor reali la procesul de aplicare a legii (cu excepţia proprietarilor 
care erau chiriaşi în propriul apartament). Proprietăţile le-au fost vândute de 
sub nas, cum s-ar putea spune, fără drept de intervenție, fără măcar 
posibilitatea de exprimare a revendicării imobilelor. 

Orice instanţă internaţională pe care un păgubit ar sesiza-o că statul 
român refuză să-i restituie proprietatea, deoarece a vândut-o ilicit altuia, şi îi 
oferă o despăgubire plafonată la derizoriu, ar obliga statul român la 
restituirea în natură sau la plata unei despăgubiri reale, plus cheltuielile de 
judecată şi daunele morale. Dar nu mulți, dintre cei peste 120.000 de 
păgubiţi, vor avea fora financiară şi longevitatea (biologică) necesare 
pentru a ajunge la C.E.D.O. 

în aceste rânduri, am formulat cât mai tranşant şi dur poziţiile 
diametral opuse posibile, pentru a putea rămâne cu concluzia despre 
caracterul primordial politic şi moral al problemei. Fiecare dintre poziţiile 
opuse poate apărea ca justă, fiecare dintre argumentele ireconciliabil opuse 
este valabil în cadrul uneia sau al celeilalte concepții morale şi politice. 

Există o Constituţie şi a fost votată perfecționarea ei. Constituţia, 
prin opinia întregii clase politice, a consfințit şi până acum şi consfințeşte 
acum şi mai ferm economia de piaţă şi dreptul la proprietate. Cei care nu au 
agreat modificările la Constituţie au făcut-o pe motive referitoare la politica 
naţională sau la dezgust față de (ijmoralitatea unor largi segmente ale 
clasei politice, dar nimeni nu s-a ridicat împotriva economiei de piață sau a 

respectării proprietății private, în regim de „ocrotire şi garantare”. În astfel 
de condiții, oricât ni s-ar părea, unora şi uneori, valabile unele dintre 
argumentele din prima categorie, cele ce ţin de moralitatea egalității în 
sărăcie şi de inconsistența şi caracterul opțional al dreptului la proprietate şi 
de moştenire, se contrazic pe ei înşişi — cei din momentul în care au 
chemat poporul să voteze Constituţia. ... Nu se poate să afirmăm că 
suntem de fapt în economia funcţională de piață, cu Constituția în frunte, şi, 
la 14 ani după 1989, să mai lăsăm ca problema proprietății asupra 
imobilelor naţionalizate să se rezolve de la sine, în timp, în principal — prin 
decesul treptat al generaţiilor de pretendenți legitimi. j 

Să trecem la blocajele practice, juridice (altele decât cele 
menționate deja) şi informaţional-manageriale, care sunt legate între ele. 

Deşi Legea nr. 10 / 2001 nu cerea explicit, s-a considerat necesar, 
în conformitate cu prevederile Codului Civil, ca petenţii (cei care pretind 
retrocedarea proprietăţilor sau despăgubiri pentru ele şi care au depus aşa- 
zisele notificări) să prezinte, între altele, dar ca o condiție sine qua non, 
actele inițiale de proprietate, de dobândire a proprietății de către fostul 
proprietar. Din păcate, arhivele care păstrează actele de proprietate, 
neinformatizate, sunt organizate cronologic pe ani şi, în interiorul fiecărui 
an, alfabetic după numele VAÂNZĂTORILOR. Actuala generaţie de 
succesori nu cunoaşte, de regulă, anul sau deceniul în care strămoşii au 
cumpărat imobilul revendicat, sau dacă l-au moştenit la rândul lor, şi cu atât 
mai puțin numele vânzătorului, iar Arhivele Statului nici nu primesc cereri 
spre examinare fără anul actului solicitat şi numele vânzătorului. S-a ajuns 
până acolo, încât, până şi pentru a se depune la registratura Primăriei 
Capitalei o cerere pentru atestarea schimbării unui nume de stradă sau a 
numerotării imobilelor pe stradă, trebuia anexat actul de vânzare- 
cumpărare. 

În aceste condiţii, o serie de petenti (şi de avocaţi ai acestora), 
consiatând că nu au cum afla anul vânzării-cumpărării şi numele 
vânzătorului, pur şi simplu au abandonat cauzele; deci, un mare număr de 
notificări (revendicări), pentru care nu există actele justificative necesare, 
au devenit (în mod arbitrar) cauze pierdute. Putem estima că ponderea 
celor aflaţi în această situație poate fi de 25-35% din totalul notificărilor, 
poate — chiar mai mult. 

Dar, la 18 aprilie 2003, Guvernul a aprobat o Normă metodologică 
pentru aplicarea Legii nr. 10 / 2001; acest document stufos, de 33 de pagini 
cu literă mică, are mai multe prevederi utile, dintre care de cea mai mare 
importanţă este precizarea la art. 22 din Lege: „22.1. Prin acte doveditoare 
se înțelege: ... d) orice acte juridice care atestă deținerea proprietăţii de 
către persoana îndreptățită sau ascendentul / testatorul acesteia a Orice 
act emanând de la o autoritate din perioada respectivă, care atestă direct 
sau indirect faptul că bunul respectiv aparținea persoanei respective” 
Această prevedere înțeleaptă şi piină de bunăvoință ar fi permis celor 
interesați să adopte o altă strategie, să caute în arhive alte categorii de 
acte, care pot fi găsite. Dar... 

Norma aprobată la 18 aprilie a fost publicată în Monitorul Oficial 
abia după o lună, la 14 mai 2003; iar ultimul termen de depunere a actelor 
doveditoare a fost stabilit, după repetate amânări, prin Legea nr. 89 / 2003, 
la 1 iulie 2003! Până a apărut Norma în Monitorul Oficial, până a aflat 
lumea de ea, până au studiat-o şi au dat de importanta prevedere citată 
(am constatat că nici până azi unii nu au conştientizat importanța noii 
prevederi şi nu i-au înțeles semnificația), până să fi regândit strategia de 
obținere a unor noi acte doveditoare, până să le fi cerut şi obținut — iar la 
Arhive, un termen uzual este 3 săptămâni, şi unele probleme necesită mai 
multe acte obținute succesiv — evident, toate aceste procese nu au încăput 
în intervalul de o lună şi jumătate, de la 14 mai până la 1 iulie 2003. (Spre 
meritul lor, unele primării din țară au aplicat de facto această prevedere 
încă înainte ca ea să apară oficial; altminteri, ponderea de dosare 
nefinalizate ar fi fost şi mai mare decât cea arătată.) 

Şi aici, intervine o primă măsură necesară de deblocare de ordin 
managerial: în timp ce se lucrează dosarele celor care au putut depune 
actele doveditoare cerute, se poate acorda liniştit un nou termen pentru cei 
ce nu au putut beneficia de prevederea menţionată la art. 22.1 d) din 
Norma metodologică şi ar avea nevoie să procure noi acte, în litera şi 
spiritul acesteia. Se pot aborda dosarele pe tranşe, se poate începe 
soluționarea dosarelor complete, în timp ce alte dosare se mai pot 
completa; aşa s-a şi procedat, de altfel, dar acum este necesară o aprobare 
expresă pentru a se mai putea depune noi acte doveditoare, în baza 
Normei metodologice din 18 aprilie 2003, termenul limită actual, expirat, 
fiind stabilit prin Lege (Legea nr. 89 / 2003). 

Al doilea blocaj care necesită deblocare se numeşte: Bucureşti. Într- 
adevăr, din aproximativ 125.000 de notificări pe țară, 45.000 sunt depuse ia 
Primăria Municipiului Bucureşti. Deci, pe total țară exclusiv Bucureşti sunt 
80.000, adică, în medie, 2.000 pe judeţ, 5600-1.000 pe municipiu, desigur — 
cu repartizare foarte neuniformă, aşa că, la unele municipii mari, se poate 
ajunge, să spunem, la 5-6.000 notificări, Faţă de 45.000 la Bucureşti. Câţi 
ani îi trebuie Primarului General al Capitalei, preşedintele de drept al 
Comisiei pentru aplicarea legii nr. 10 / 2001 (dar care mai are şi alte 
obligaţii), pentru a examina în mod responsabil 45.000 de dosare şi a 
aproba 45.000 de retrocedări sau despăgubiri? 

Credem că soluția care se impune de la sine, cu urgenţă, pentru a 
străpunge acest blocaj, este: păstrarea ia Comisia de la Primăria 
Municipiului Bucureşti numai a unor categorii de dosare, după un anumit 
criteriu (de exemplu, a dosarelor în care valoarea revendicată este peste un 
anumit nivel valoric, fie 150.000 dolari sau altul), iar pentru restul — 
delegarea competeniei la comisii care să fie constituite pe sectoare, 
prezidate de primarii de sectoare. În felul acesta, se pot crea 7 fluxuri de 
lucru simultane, iar media pentru o comisie poate cobori de la 45.000 la 6- 
8.000 de dosare. In fine, chiar şi pentru sectoarele Municipiului Bucureşti, 
precum şi pentru municipiile cu număr mare de dosare de examinat, se pot 

crea câte două comisii de examinare, a doua — condusă de viceprimar sau 
de un magistrat sau alt factor de răspundere împuternicit de primar. 

Pentru a încheia cu Bucureştiul şi cu comisiile. În lumea celor ce 
urmăresc aplicarea Legii nr. 10 / 2001 circula, neoficial, zvonul, propagat 
„Sub rezerva anonimatului”, că, pentru ca un dosar să ajungă pe ordinea de 
zi a Comisiei, este nevoie de aproape 1.000 de dolari „atenţii”. Acum este 
public cazul unui fost director adjunct a! Direcţiei Juridice din P.M.B., acuzat 
de corupție. Este nevoie de un sistem de evidență, de analiză şi de 
urmărire cât mai puţin vulnerabil la corupție, pentru că speța se pretează. 
De exemplu: a) Orice examinare - făcută de doi experți, cu rotația 
componenților cuplului. b) Toate examinările — în ordinea cronologică strictă 
a depunerii actelor justificative, cu convocarea petentului la Comisie, cum 
prevede Legea, şi amânare numai la cererea expresă a petentului, semnată 
în fața comisiei sau autentificată de un notar, sau semnată de un 
împuternicit cu procură autentificată. c) Elaborarea, de către Autoritatea 
pentru aplicarea unitară a Legii nr. 10 / 2001, a unei cazuistici şi a unor 
soluții tip, în funcţie de anumite criterii (completate, din mers, cu soluţiile la 
eventuale noi tipuri de cazuri apărute). d) Prezentarea acestei cazuistici ŞI 
organelor cu competențe de îndrumare judiciară şi obținerea aplicării 
unitare a aceloraşi soluţii tip şi în sistemul judiciar, pentru cazurile care 
ajung în justiţie, sau care au fost demarate în justiţie înaintea apariției Legii 
nr. 10 / 2001 (şi nu sunt încă soluționate). 

Problema despăgubirilor. Legea nr. 10 / 2001 prevede, în mod cu 
totul justificat, prioritatea restituirilor în natură față de acordarea de 
despăgubiri, cu excepţia, în principal, a imobilelor cumpărate în baza Legii 
nr. 112 / 1995, precum şi a celor „ocupate de unități bugetare din 
învățământ, din sănătate, aşezăminte social-culturale sau de instituţii 
publice, sedii ale.partidelor politice legal înregistrate, de misiuni diplomatice, 
oficii consulare...” etc. Trebuie spus că mulţi dintre pretendenți ar prefera 
despăgubiri decât restituiri în natură, în special dat fiind gradul avansat de 
uzură a imobilelor şi toate complicațiile cu ocupanții actuali, dar o astfel de 
prioritizare nu este posibilă, obținerea resurselor financiare necesare pentru 
despăgubiri constituind o problemă greu solubilă, chiar în condițiile unui 
maxim de restituiri în natură. 

Legea prevede mai multe forme, surse (unele — mai mult sau mai 
puţin ipotetice, cel puţin — până acum) şi proceduri de despăgubire, asupra 
cărora nu vom insista. Cert este că se cere un efort financiar important — 
posibil, de peste un miliard de dolari — căruia bugetul statului cu greu ar 
putea să-i facă faţă, motiv pentru care Legea prevede, la art. 40, că, într-un 
termen (care a expirat de mult), „prin lege specială se vor reglementa 
modalităţile, cuantumul şi procedurile de acordare a despăgubirilor băneşti, 
care pot fi plafonate.” De altfel, nici în proiectul de buget pe 2004, şi nici în 
raportul de prezentare a acestuia, aşa cum au fost ele recent publicate pe 
site-ul INTERNET al Ministerului Finanţelor Publice, nu am găsit nici o 
rubrică, nici o sumă, nici o menţiune privitoare la despăgubiri în baza Legii 
nr. 10 / 2001, deşi prevederi pentru despăgubiri în baza altor legi se regăsesc. 

Soluţia economică directă şi clară pentru despăgubiri (imposibilă 
practic şi politic, dar o prezentăm numai pentru imaginea privind dificultatea 
problemei, precum şi ca termen de comparație cu alte soluții) ar fi: toate 
vânzările de imobile (sau: numai vânzările imobilelor revendicate), făcute În 
baza Legii nr. 112 / 1995, sunt nule de drept, cumpărătorilor li se restituie 
suma vărsată, cu indexarea corespunzătoare, pe care, dacă vor, au 
prioritate pentru a o depune la A.N.L. ca avans pentru construirea unei noi 
locuinţe; petenților li se restituie imobilele în natură, iar foştii chiriaşi 
redeveniți chiriaşi au de plătit, prin restituire de rate la credit ipotecar, 
diferența între preţul real şi cel derizoriu cu care au cumpărat imobilul în 
baza Legii nr. 112 / 1995. Domnul a dat, Domnul a luat. Se pot prevedea 
excepții, pentru anumite categorii (de exemplu, pensionari în vârstă 
înaintată). Efortul financiar al statului s-ar fi putut reduce de vreo 4-5 ori 
(raportul între valorile de despăgubire reale şi cele în baza cărora s-au tăcut 
vânzările în baza Legii nr. 112 / 1995). Soluţia rămâne, total sau parțial, 
valabilă pentru contractele de vânzare-cumpaărare încheiate cu vădită rea- 
credință. De asemenea, pot fi cazuri în care părţile să prefere, de comun 
acord, această soluție, din diferite motive specifice. Dar, repetam, practic 
soluția nu este aplicabilă, decât în cazuri izolate, excepționale, din motive 
social-politice evidente. 

O “soluţie-paliativ (parţială) poate consta în eliminarea partidelor 
politice din lista de excepții de la art. 16 (1) din Legea nr. 10 / 2001, pornind 
de la o renunțare de bunăvoie de la beneficiul acestei prevederi de către 
partidele parlamentare, cele care au susținut noua Constituţie, cu ocrotirea 
şi garantarea proprietăţii private; o astfel de renunțare de bunăvoie le va da 
credibilitate în fața electoratului cât zece mitinguri electorale despre 
caracterul lor integru şi consecvenţa lor politică. (După renunțarea de 
bunăvoie, de către partidele mari, ar urma, desigur, legiferarea, pentru a nu 
favoriza inutilele partide-ciuperci.) Lucruri similare se pot spune despre 
unele dintre imobilele ocupate de misiuni diplomatice străine, în particular — 
cele ocupate cu chirie; proprietatea poate trece asupra petenţilor, care să 
beneficieze de chirie, chiar şi fără eliberarea imobilului. Celor care vor 
prefera să păstreze actualele imobile revendicate, să li se solicite să le 
cumpere la prețul zilei, plătind astfel despăgubire reală foştilor proprietari 
naționalizaţi. |n fine, dacă un spital instalat într-o proprietate privată 
revendicată are instalaţii speciale (de exemplu, săli de operație), a câror 
mutare ar costa prea mult, este de dorit să fie păstrat, contra despăgubire, 
dar „instituţiile publice” pot să-şi mute birourile şi dosarele, sau fie şi 
calculatoarele, eliberând imobilele revendicate şi economisind bani de 
despăgubiri (instituțiile publice reprezentând o categorie foarte diversificată 
şi numeroasă). Chiar dacă toate situațiile trecute aici în revistă, luate la un 
loc, au o pondere destul de redusă în totalul de 125.000 revendicări pe ţară, 
este vorba, de regulă, despre imobile scumpe, suma valorilor lor putând fi 
semnificativă. 

Este evident că statul nu are cum să plătească, dintr-o dată, dintr-un 
buget anual, suma despăgubirilor. Această sumă ar putea fi, după estimări 

Şi calcule proprii, cu totul orientative şi preliminare, de ordinul de mărime 
0,5-1,5% din P.I.B. al anului 2004, anunțat în Raportul oficial la proiectul de 
buget pe anul 2004. Alte estimări dau cifre mai mari, dar nu credem că se 
poate ajunge, de exemplu, la multe procente din P.I.B. anual. O mare parte 
din cazurile revendicate se încearcă să fie soluționate prin celelalte forme 
prevăzute de Lege: de restituire prin echivalent, de despăgubire prin acțiuni 
sau titluri de privatizare (dar să fie respectată condiţia: să nu fie acțiuni la 
întreprinderi falimentare!). 

Actualilor petenți, care aşteaptă de 14 ani soluţionarea problemei, 
nu ii se poate cere să aştepte nişte rate anuale pe timp de încă 15 ani, de 
exemplu, sau să renunțe ia 34 din valoarea bunurilor de care sunt privaţi: 
posibila plafonare a despăgubirilor, menționată în Legea nr. 10 / 2001, nu 
trebuie să conducă la despăgubiri ridicole, nesemnificative. 

Aşadar, pe lângă eforturi insistente, caz cu caz, pentru a se putea 
retroceda cât mai mult în natură sau prin echivalent (şi, aici, primarii — 
preşedinţi de comisii de aplicare a Legii nr. 10 / 2001 pot avea un cuvânt 
greu de spus), va mai fi necesară şi posibilă solicitarea unui împrumut ad- 
hoc, fie intern (de exemplu, prin bonuri de tezaur), fie de la organisme 
financiar-bancare internaționale sau / şi străine puternice, în numele cauzei 
despăgubirilor pentru imobilele naţionalizate, credit cu ajutorul căruia statul 
să lichideze în anul 2004 datoria sa către cei îndreptățiți la despăgubire, 
rămânând să plătească în timp el, statul, ratele de rambursare a 
împrumutului ad-hoc, la un nivel care poate fi de 0,03-0,1% din P.L.B, în 
cazul unui împrumut pe 20 ani, ceea ce este deja o cifră ce poate fi luată în 
considerare, intrând, de fapt, în marja de eroare a determinării P.I.B.; după 
estimările mai pesimiste, cifrele pot fi de 2-3 ori mai mari (dar nu de 10 ori 
mai mari!). 

80. Ocrotită, garantată, batjocorită (2003) 


Ziua economică, 14.10.2003 


La S.C. Electroaparataj S.A., s-a făcut apel la acţionari să-şi ridice 
dividendele pe anul 1999, în caz contrar dreptul de a le mai ridica fiind 
prescris, dar, pe anii următori, nu s-au mai repartizat dividende, Nimic. 
Deloc. „Hotărârea adunării generale”, răspund ia întrebările acţionarilor 
salariaţii biroului de acţionariat, dacă sunt întrebaţi. 

Este normal ca la o societate comercială să nu se acorde dividende, 
în două şi numai două situaţii: dacă societatea nu înregistrează profit sau 
dacă reinvesteşte întregul profit în dezvoltare. Facem şi o remarcă: în 
condiţiile politicii de privatizare în masă, când milioane de deținători de 
cupoane trebuie să perceapă avantajele privatizării, ar fi o cerință de 
orientare politică în favoarea reformei economice să existe un echilibru bine 
armonizat între ponderea de profit reinvestit şi cea de profit repartizat 
pentru dividende, nefiind bine să se exagereze în vreuna dintre acesie 
două direcții. 

După datele publicate pe site-ul INTERNET al firmei producătoare, 
ca şi după cele din site-ul Ministerului Finanţelor Publice, situaţia de la 
„Electroaparataj” nu corespunde defel celor două cazuri menţionate. Cifrele 
de profit net (după impozitare) au fost, în anul 2000, 43,6 miliarde lei, în 
2001, 52,4 miliarde lei, în 2002, 35,2 miliarde lei (din aceste cifre reținându- 
se, conform legii, 5% pentru fondul de rezervă). La un număr de 
aproximativ 131,5 mil. acţiuni (a câte 1000 lei / acţiune), ar fi revenit de 
ordinul 250-380 lei / acțiune, respectiv 25-38% faţă de capital, ceea ce este 
destul de onorabil (abstracție făcând de profitul reinvestit, dar şi de 
reevaluările de capital ca urmare a inflației). 

Ce s-a întâmplat cu profitul şi cu dividendele cuvenite acţionarilor de 
la „Electroaparataj? 

Citim în proceselie-verbale ale Adunărilor generale ale Acţionarilor, 
aşa cum sunt!42* ele publicate pe site-ul INTERNET www.electroaparatal.ro 
(redăm cifrele cu rotunjiri): 

In 2001, profit net 52,4 mid, din care — de repartizat 32 mld (cam 
mare diferenţa, față de cei 5% legal de depus la fondul de rezervă, dar 
procentajul se aplică la profitul brut, deci — inclusiv la impozitul pe profit), 
din care: pentru premierea salariaţilor 5%, la dispoziția Directorului General 
5%, la dezvoltare 90% (atenţie la remarca de mai sus!). Nu scrie în 
procesul verbal: dividende pentru acţionari — zero. 


142- Cum au fost, la data întocmirii materialului de faţă. 

in 2002, profit net 35,2 mld, din care — de repartizat 27,5 mid, din 
care: fond pentru premierea salariaţilor 5%, „la dispoziția Directorului 
General, se distribuie pentru merite deosebite” 30%, rest nerepartizat (?!) 
43%. Nu scrie în procesul-verbal: dividende pentru acţionari — zero. 

legalitate? 

Versiunea inițială a Legii societăţilor comerciale nr. 31 / 1990 
prevedea, la art. 37: 

„Dividendele se vor plăti asociaţilor în proporție cu cota de 
participare la capitalul social.” 

Dar, prin Ordonanţa de urgență nr. 32 / 1997, aprobată prin Legea 
nr. 195 / 1997, s-au adăugat cuvintele: „...dacă prin actul constitutiv nu s-a 
prevăzut altfel”, iar sintagma „în proporție cu cota de participare la capital 
social” a fost precizată: „proporțional cu cota de participare la capitalul 
social vărsat”. Amendarea necesită câteva comentarii. 

Întâi, această precizare: „capitalul social VĂRSAT” nu este numai o 
precizare (justificată; nu este normal să se repartizeze dividende numai 
pentru posibila declarare a participării la capitalul social, ci cu condiţia 
vărsării acestei contribuţii). Din păcate, totodată, precizarea poate provoca 
unele confuzii: cineva binevoitor poate exclude, în baza acestui cuvânt, pe 
toti acţionarii proveniţi din privatizarea în masă (deţinătorii şi depunătorii de 
cupoane) de la participare la beneficii, pe motiv că ei nu au „vărsat” capital 
(ei și-au „vărsat” numai cupoanele). Este evident că, chiar dacă nu există 
prin vreun text de lege precizarea sau interpretarea oficială necesară, întreg 
spiritul legislaţiei de privatizare a fost ca şi deținătorii și depunătorii de 
cupoane să fie acționari, fie şi minoritari, dar cu toate drepturile şi 
prerogativele de acționari veritabili, egali în drepturi cu ceilalți acționari. 

Al doilea, sintagma „...dacă prin actul constitutiv nu s-a prevăzut 
altfel”, este pe deplin justificată în texte de lege privitoare la contracte 
negociate, între părți cu forță de negociere comparabilă, ca o expresie a 
necesarei libertăți de acțiune în activitatea economică. Dar, în cazul dat, 
între acționarii majoritari şi acţionarii minoritari există, în multe societăţi, o 
permanentă stare de tensiune; părțile nu au nici pe departe forță de 
negociere egală sau comparabilă. Probabil că inițiatorii de bună credinţă ai 
acestei amendări a Legii au avut în vedere uzanta ca acţionarii fondatori să 
beneficieze de mici avantaje în raport cu actionarii ulteriori. Dar, de aici şi 
până la excluderea de la dividende a tuturor acţionarilor este cale lungă. 
(De fapt, este vorba despre excluderea numai a celor minoritari, evident, cei 
majoritari având „meritele excepționale” cerute şi putându-şi primi 
dividendele sub formă de primă din partea Directorului General, pentru 
aceste realizări.) 

Nu există publicată lista celor cu realizările excepționale. Desigur, 
nu ne-am aştepta să fie publicate sumele acordate, dat fiind principiul 
confidențialității, înscris în Legea salarizării, dar nu sunt făcute publice nici 
măcar criteriile folosite pentru a se aprecia realizările cuiva ca fiind 
„excepționale”. 

La S.C. Electroaparataj S.A. (şi, posibil, şi în alte societăţi 
comerciale), pentru călcarea în picioare a proprietății s-a aplicat iegea: noile 
invenţii manageriale (şi profund politice) privind repartizarea profitului la 
salariaţi şi, în rest, după „merite deosebite, pe baza aprecierii Directorului 
general, au fost incluse în Statut, cu votul acţionarilor. Dar ce putere au 
acţionarii minoritari într-o adunare generală a acţionarilor? 

Să nu punem la îndoială competenţa şi spiritul de răspundere al 
Directorului general întru repartizarea sumelor „pentru merite deosebite”. 
Unde este, totuşi, proprietatea, cea ocrotită şi garantată, capitalul, drept 
factor de producție, drept criteriu legal pentru repartizarea profitului, pentru 
constituirea dividendelor? 

Poate că, după votarea Constituţiei (deşi nu noua Constituţie este 
necesară pentru repararea gafei făcute în ordonanța de urgență citată), se 
va găsi un for abilitat care să iniţieze şi să asigure promulgarea unei legi 
sau a unei ordonanţe care să readucă articolul cu pricina din Legea 
Societăților Comerciale la forma sa inițială. Revenirea la vechea 
reglementare s-ar cere să intre în vigoare până la epoca adunărilor 
generale care aprobă bilanțurile pe anul 2003. Se pot face şi concesii: de 
exemplu, să prevadă că repartizarea dividendelor se face, în volum de 95% 
proporțional cu capitalui social vărsat în numerar, prin aport fizic sau prin 
cupoane de privatizare (sau, mai simplu: proporţional cu volumul de capital 
deținut prin acţiuni sau părţi sociale), iar restul de 5% — conform altor 
criterii, stabilite prin statutul societăţii. 

Fără supărare — dar ceea ce s-a întâmplat cu repartizarea profitului 
la „Electroaparataj” (oare — numai acolo?) ridică încă o dată problem 
mentalităților, a virulenței vechilor concepte şi modele în gândirea atât de 
multora din actuala clasă politică, administrativă, managerială, aici — cu 
referire la rolul proprietății şi al capitalului. 


385 


81. Demonopolizarea în structura mecanismelor 
concurențiale (1990) 


Tribuna economică nr. 36/ 7.9.1990 


Cristian Popescu-Bogdăneşti, din partea redacției: După abordarea 
unor aspecte generale legate de procesul tranziţiei spre economia de piaţă 
am procedat, în ultima vreme, la canalizarea unor componente de mai mare 
specificitate. y 

Un prim segment l-a reprezentat piața fortei de muncă. În continuare 
ne propunem să investigăm, cu ajutorul specialiştilor solicitaţi de redacție să 
participe la dezbaterea noastră de lungă durată, problematica deosebit de 
complexă a creării mecanismelor concurențiale, cu pendantul său, demolarea 
structurilor monopoliste. Am legat această idee de orientarea de ansambiu a 
programului guvernamental de tranziţie, care promovează ferm cursul spre 
autonomia întreprinderilor productive, spre creşterea ponderii sectorului privat, 
Pe un anumit plan, înlăturarea hipercentralizării structurilor de conducere 
moştenite se întăreşte şi se consolidează prin procesul demonopolizării. Un 
proces de esență structurală care vizează, alături de aspecte organizatorice, 
dimensiunea financiară, registrul de proprietate, strategiile de cooperare. În 
sfârşit, dezbaterea asupra acestui modul tematic survine într-un moment în 
care se desfăşoară intense eforturi de reelaborare a cadrului legislativ 
economic, unele opinii avansate de specialişti putând contribui la dezbaterea 
fondului de idei pentru o asemenea acțiune de amploare. 


Monopolul structural — produs al erorilor administrative şi al unui 
mecanism economic artificial 

Deschiderea spre economia mondială, o cale de stimulare a 
concurenţei interne 

Vid legislativ sau timiditatea începutului? 

Viteze de demonopolizare diferenţiate pe sectoare ale economiei? 

In condițiile subofertei, multiplicarea agentilor economici poate fi o 
premisă, dar nu unica soluţie pentru o concurență benefică! 

Dimensiunea întreprinderii şi situația de monopol 

Poate afecta spargerea unităţilor economice forța lor de negociere 
pe piața externă? 


Mario Duma (Institutul de Cercetări şi Modernizări Energetice): 

Pregătindu-mă pentru această dezbatere, mi-am schițat un punctaj 
al problemelor la care aş interveni; probabil că mai sunt şi alte probleme, 
sau că ele se pot structura şi altfel. Dar, dacă acceptaţi, v-as supune 
atenției, la început, următoarele aspecte. 

În primul rând, avem de-a face cu un monopol existent în economia 
națională, la trei niveluri. La nivelul întreprinderilor — pot fi întreprinderi 
izolate, care au o poziție de monopol (de altfel, în diferite dezbateri, s-a pus 
problema de a se defini acele criterii după care să se aprecieze faptul că o 
întreprindere ocupă o poziție de monopol în economia noastră). Oarecum 
legat de precedentul este nivelul marilor combinate, constituite după diferite 
structuri — teritoriale, orizontale, verticale etc. — şi, în fine, al treilea nivel — 
cel al centralelor industriale, a căror desființare este hotărâtă, dar deocamdată 
ele există şi, sub forme diverse, tind să-şi perpetueze existența de fond. 

Tot în legătură cu situaţia de monopol aş încerca să desluşesc, 
foarte pe scurt, cum s-a ajuns la această stare. Mie mi se pare că ia 
această stare de monopol s-a ajuns nu numai prin dispoziții administrati: 
ci şi printr-un mecanism economic care a stimulat, care a Încurajat aceasiä 
pozitie de monopol, şi este important să spunem cum am ajuns aici pentru 
a găsi căile de a demonopoliza, de a combate situaţia de monopol. 

O a doua problemă care mi se pare interesantă, pentru a cunoaşte 
părerile specialiştilor prezenţi la această întâlnire, este cea a monopolului 
remanent. Toată lumea consideră ca o axiomă faptul că în anumite ramuri 
va rămâne situația de monopol al statului. Mie nu mi se pare deloc acest 
lucru axiomatic şi, în orice caz, s-ar cere să fie nuanțat: în ce măsură, în ce 
forme se va menţine acest monopol? Am impresia că asistăm la o situație 
în care, din punctul de vedere al autonomiei întreprinderilor, al libertăţii de 
mişcare ş.a.m.d., se face un pas înapoi chiar față de situația existentă în 
aceste ramuri condamnate să rămână monopol al statului. 

O a treia problemă, pornind de la actualele centrale industriale şi 
imaginând ce se va întâmpla în viitor, este problema monopolului la 
asociere, toată problematica antitrust: mecanisme, criterii ş.a. Avem nevoie 
de asociere, avem nevoie de giganţi care să facă anumite lucruri, dar sa nu 
facă altele. Aceste probleme sunt, de fapt, tratate, într-o anumită formă, în 
legea care a fost adoptată privind regiile autonome şi societățile comerciale 
143- Cred că este o chestiune care merită să fie discutată în mod nuanţat. 

Şi, în legătură cu aceasta, punctul următor ar fi găsirea unor soluții 
pentru stimularea mecanismelor concurențiale şi combaterea poziției de 
monopol. Soluţii imediate, soluţii pe termen mediu, soluţii pe termen lung. Ne 
interesează acum, în primu! rând, soluţiile imediate, pe termen scuri, iar în 
legătură cu aceste soluții, una dintre ele este ceea ce este prevăzut în lege 
sub termenul de modulare (nu ştiu dacă a rămas până la urmă acest termen), 
respectiv scindarea întreprinderilor (după ce criterii?, după ce mecanisme?). 

Un ultim punct la care m-am gândit — şi pe care îl consider foarte 
important — poate fi exprimat astfel: nu putem vorbi de o stimulare a 
mecanismelor concurenţiale şi de combaterea poziţiilor de monopol fără 
concurenţă externă; ajungem la problema deschiderii comerțului exterior, a 
combaterii monopolului în comerţul exterior, pentru că, oricum, suntem o 
tară mică-mijlocie, unde nu vom avea niciodată, în toate domeniile, 


143* Legea nr. 15 / 1990. 

posibilitatea de a face concurență numai internă şi, atunci, problema 
deschiderii în comerțul exterior este esențială în politica antimonopol 
internă, pentru ca mecanismul să funcționeze normal! 

În legătură cu nevoia de protecţie a întreprinderilor și cu capacitatea 
cadrelor, vă spun sincer, nu vreau să fiu apărător al nici unei nomenclaturi 
de nici un fel de nivel, dar eu consider că directorii de întreprinderi şi 
contabilii-şeti de întreprinderi, care au fost în stare în anii dictaturii să 
conducă nişte întreprinderi în condiţiile unei legislații draconice, ale unor 
indicații şi ale unor indicatori de plan care se băteau cap în cap, care 
formau sisteme de ecuaţii incompatibile, şi totuşi au reuşit să scoată 
cămaşa şi să conducă, de bine de rău, întreprinderile respective, au dovedit 
o mare abilitate, flexibilitate şi capacitate de a face față unor situaţii 
neprevăzute. 

Să pornim acum abrupt în ideea că toate cadrele noastre sunt 
incompetente şi inadaptabile şi trebuie să creăm o altă generație de cadre, 
deoarece cu actualii conducători nu avem ce face? Cred că mulţi dintre 
actualii conducători se vor dovedi incapabili să conducă, dar inventivitatea 
şi capacitatea altora, care sunt descurcăreți şi ştiu să acționeze, trebuie să 
fie valorificată; ei pot fi şcolarizați şi mulți au capacitate psihică pentru ca să 
acționeze în condițiile economiei de piață. Să nu descurajăm pe toată 
lumea, că toți care au lucrat înainte nu mai sunt buni, că acum ne trebuie 
alții pentru economia de piață. Mulţi dintre conducători se pot adapta, după 
părerea mea, cu condiţia să dispună de prerogativele şi instrumentele 
economice necesare. 

În ceea ce priveşte nevoia de protecție din partea statului... nu este 
nevoie de protecție. Este nevoie de aprovizionare, de resurse materiale, 
exact problema monopolului statului pe care n-am pus-o în punctajul iniţial 
şi mă simt dator s-o completez, problema monopolului statului la resursele 
materiale; aceasta este o problemă esențială şi de aici decurg foarte multe, 
pentru că, dacă ai avea resursele la dispoziţie (să te duci la târg şi să 
cumperi ce-ţi trebuie — şi cupru, şi alamă, şi energie ş.a.m.d.), n-ar mai 
avea nimeni nevoie de atâta protecție. Nu de protecție au nevoie 
conducătorii de întreprinderi, ci de resurse şi de descentralizare reală a 
competențelor. | 

Conducătorii au nevoie să meargă la foruri superioare nu din 
infantilism psihologic sau managerial, cum se străduiesc să ne convingă 
unii partizani ai menţinerii vechilor structuri şi forme de conducere, ci pentru 
că încă se menţin o serie de restricții, care interzic conducătorilor să 
acţioneze fără aprobarea forului tutelar. Dacă acestea s-ar desființa, atunci 
ar sta altfel lucrurile. 

Ultimul comentariu pe care l-aş face la ceea ce s-a spus până acum 
este în legătură cu marea calitate a României că nu are datorii externe. 
După părerea mea, este o falsă realizare, este ca un capac bombat care a 
fost împins spre interior. Nu avem datorii externe, dar pentru aceasta de 
zece ani n-am mai înnoit utilajele, n-am mai făcut produse noi competitive, 
n-am mai calificat cadre, n-am mai trimis cercetători peste graniță, n-am 

mai adus aparatură de înaltă tehnicitate, am îmbolnăvit o generaţie 
întreagă, de la copii la bătrâni, n-am construit spitale, n-am asfaltat străzi, 
n-am, n-am, n-am. Deci, este un gol intern uriaş cu care am plătit această 
lichidare a datoriei externe şi, dacă unii se tem să vină la noi, este pentru că 
suntem atât de înapoiaţi ca urmare a preţului intern pe care i-am plătii 
pentru lichidarea datoriei exierne. 

Deci, nu sunt atât de entuziasmat de câte ori se spune despre 
marele nostru atu, că nu avem datorie externă. N-avem datorie externă, 
avem o teribilă rămânere în urmă economică, socială, tehnologică, 
ecologică, cu care am plătit această datorie şi care acum ne face 
necompetitivi şi care ne grevează mult mai mult decât dacă am avea câteva 
miliarde de dolari datorie externă. 


Acum, după această discuţie de cadru al problemei monopolului 
(chiar dacă nu s-au pronuntat cuvintele convertibilitate şi şomaj, pentru ca 
să fie completă lista, pentru că şi ele intră în contextul acesta al 
problematicii de monopol), vă rog să-mi permiteti să revin la ceea ce am 
supus discuţiei iniţiale. 

În legătură cu monopolul existent la întreprinderi, acesta s-a născut 
pe două căi. S-a născut întâi pe calea megalomaniei specifice dictaturii, 
pentru că s-a vrut să avem coloşi, pe de alta parte, s-a născut printr-un 
mecanism perfid strecurat în legea salarizării, în care cine are o unitate mai 
mare are mai mulţi bani ca leafă — el, directorul sau directorul general şi, în 
unele locuri, chiar întregul personal TESA; dacă ai filiale eşti institut 0s 
gradul |, şi, dacă eşti mic, atunci eşti institut de gradul Il! şi toți, până ia 
ultimul cercetător, au cu două clase de salariu mai puțin. Deci, a fost un 
mecanism care a făcut ca, de jos în sus (pe lângă orientarea de sus în jos), 
să se stimuleze această concentrare care ne-a făcut să fim țara europeană 
cu cel mai mare număr mediu de salariaţi pe întreprindere, cu cel mai mare 
grad de concentrare a întreprinderilor. 

Deci, mi se pare anormal ca acum, când trecem la economia de 
piaţă, să combatem acest flagel printr-o simplă dispoziție administrativă. 
Trebuie să creăm mecanismele de cointeresare (s-a mai spus aici cuvântul 
cointeresare), prin care întreprinderile să simtă că sunt rentabile atunci 
când sunt mai mici. 

În fond, problema dimensiunii optime a întreprinderilor este o problemă 
cunoscută în teoria şi practica economică mondială, şi spre dimensiuni optime 
şi diversificate trebuie să tindem; dar, pentru aceasta trebuie o piaţă care să 
funcționeze, optimizarea să fie reală. Aceasta este calea, după părerea mea, 
şi nu cea a unor dispoziții administrative, fie şi legislative. 

În legătură cu combinatele şi cu fragmentarea întreprinderilor pentru 
a rezolva problema concurenţei, mi-am pus şi eu problema prin raportarea 
la o serie de exemple concrete. În fond, să luam C.U.G.-urile (Combinatele 
de Utilaj Greu), care sunt atâtea în țară şi care au turnătorii, fabrici de utilaje 
ş.a.m.d. Dacă le spargem (le „modulăm”), le spargem tot pe aceste 


Ei 


structuri: tot atâtea vor rămâne care vor avea turnătorie, tot atâtea vor 

rămâne care vor face piese brute de mari dimensiuni, piese gata finisate 
Ş.a.m.d. 

Dacă ne gândim la combinatele petrochimice, siderurgice etc., avem 
aceleaşi uzine sau secţii în mai multe întreprinderi, dar dacă spargem 
combinatele şi secţiile respective, tot atâtea secţii care să se concureze 
Între ele vor fi ca şi până acum. Deci, nu este ceva care rezolvă, decât în, 
cine ştie, câteva cazuri izolate. k 

Sunt întreprinderi foarte mari, cu producție omogenă — Intreprinderea 
de Confecţii şi Tricotaje, Bucureşti de pildă. Pe aceea cum o împărțim? Pe 
etaje? Toate fac confecții şi tricotaje. Deci, această spargere a întreprinderilor 
nu ne avansează în problema concurențială, este o iluzie144-. Şi, ca atare, 
cred că trebuie să căutăm alte căi de a avansa în problema concurenţială şi 
nu această spargere, pe care o sustin, care va avea alte avantaje 
(operativitate, acces la conducere al unor cadre noi, favorizarea privatizării 
ş.a.), dar să nu aşteptam de la ea totul în problema concurenţială. 

In legătură cu centralele industriale şi cu transformarea în asociații, 
uniuni ş.a.m.d., cred că trebuie să fim elastici şi să nu combatem orice 
concentrare de întreprinderi, pentru că, aşa cum s-a arătat aici, pentru 
cercetare, şi nu numai pentru cercetare, pentru aprovizionare, în primul rând 
pentru utilizarea complementară a unor materii prime cu diferite componente, 
pentru recuperarea deşeurilor, pentru marketing, pentru ieşirea pe piata 
externă, vom avea nevoje de concentrare. Să nu facem acum un fetiş, să nu 
trecem de la dogma gigantilor la dogma fărâmițării. Deci, este nevoie de 
asemenea asociații, uniuni ş.a.m.d. Cred că ele sum: prevăzute şi în varianta 
finală a legii, dar cu funcții diferenţiate şi fiecare funcţie trebuie stimulată, 
pentru că ele contribuie la competitivitate, la progres, la dezvoltarea noastră. 
Sunt şi funcţii care trebuie prohibite — şi aici, pentru această prohibiţie a 
funcţiei de monopol, nu cunosc altceva decât controlul statului. 

Când închei un contract, atunci trebuie arbitraj; trebuie să fie 
operativ şi operant. Deci, Camera de Comerţ şi Industrie, un organ de 
arbitraj, dacă se va simţi nevoia — pentru prețuri; dar deocamdată, aici, în 
problema prețurilor, până când se va realiza convertibilitatea, până când se 
va deschide comerțul exterior ş.a.m.d., până vom avea destulă rezervă de 
valută care să ne permită să deschidem comeriul exterior (aceasta este 
cheia problemei), va fi nevoie şi de intervenţia statului. Deci, problema 
controlului statului şi a altor forme de arbitraj al preţurilor nu o văd ca o 
reminiscență a etatismului, ca o măsură antimonopol, necesară atâta vreme 
cât mai avem monopol al producătorului, 145 

Cred necesară crearea unor stimulente, a unor mecanisme pentru ca 
întreprinderile singure, pe bază de mecanism de eficiență, să-și determine 
soluţiile de scindare sau de concentrare sau de asociere. 


14 + Aici, punctul de vedere exprimat pare a fi fost greşit: “spargerea” unor mari 
unități cu producţie omogenă în unități distincte, cu aceeaşi producţie omogenă, 
creează premise pentru concurenţă între producători, 

145- Este ceea ce fac actualele (2004) “autorități de reglementare” în diferite 
domenii. 

82. Limite ale Legii concurenței (2004) 


Ziua economică, 28.8.2004 


Economia funcţională de piață nu este de conceput fără 
desfăşurarea liberă a concurenței. Şi totuşi, Legea concurenţei nr. 21/1996 
prezintă unele nedorite limitări de aplicare. 

Legea se referă, în mod repetat, numai la: 

a) interzicerea de a participa (mai mulți ofertanti) în mod concertat 
cu oferte trucate la licitații, 

b) evitarea realizării de monopoluri prin concentrări. 

Din păcate, legea nu menţionează şi nu interzice în mod explicit: 

c) cea mai răspândită metodă de fraudare a licitaţiilor: întocmirea 
caietului de sarcini în mod dedicat, astfel încât să se potrivească pentru 
specificul unui ofertant să să-i excludă pe toţi ceilalți sau, cu termenul 
preferat de autorii legii, tot „conceriai, dar între licitant şi unul dintre 
ofertanti; 

d) crearea de monopoluri locale, teritoriale, functionale, 

e) orice alte posibile căi sau metode, neconvenţionale, cum este, de 
exemplu, o hotărâre administrativă de instituire a unui monopol, dar mai poi 
fi atâtea... 

f} feluri neconvenţionale, specifice, de monopoluri, cum pot fi 
monopoluri (sau discriminări) de acces la anumite utilităţi sau resurse 
(inclusiv fonduri) specializate. | 

Credem că legea trebuie să aibă formulări mai puțin limitative, care 
să acopere întreagă diversitate de situaţii ce pot apărea în practica din 
economie. 

Totodată, pentru prevenirea unor monopoluri teritoriale sau în alte 
sfere delimitate, credem că legea necesită corectare sau detaliere şi în 
ceea ce priveşte plafoanele de cifră de afaceri de la care în sus se ia în 
considerare problematica monopolului; astfel de probleme pot apărea în 
domeniile agroalimentar, al construcțiilor, transporturilor urbane şi 
interurbane ş.a. 

De neînțeles (sau: greu de înțeles), anumite modificări recente ale 
Legii concurenţei nr. 21 / 1996, sub buna intenţie, probabil, de a simplifica 
hărţuirea birocratică a agenților economici, reduc vizibil ascuţişul legii, o fac 
mai greu operantă. 

Astfel, conform legii inițiale a concurenţei, nr. 21/1996, „Membrii 
Consiliului Concurenţei sunt numiţi în funcție de către Preşedintele 
României, la propunerea comună a Comisiei economice a Senatului şi a 
Comisiei pentru politică economică, reformă şi privatizare a Camerei 
Deputaţilor, care-i înaintează lista cu persoanele nominalizate pe funcții.” 

Conform legii corectate prin O.U.G. nr. 121/2003, aprobată prin Legea nr. 
184/2004, „Numirea membrilor plenului Consiliului Concurenţei se 
realizează de către Preşedintele României, la propunerea Guvernului.” 
(Toate sublinierile din texte de lege sunt făcute de noi, M.D.) 

Moditicarea este esenţială. Intâi, o propunere de componență a 
Consiliului din partea comisiilor parlamentului ar fi reflectat intregul spectru 
al partidelor parlamentare (ca provenienţă şi concepție politică, pentru că, 
după numire, membrii Consiliului trebuie să nu mai facă parte dintr-un 
partid); dimpotrivă, propunerea de către guvern poate fi monocoloră, 
provenind numai din partidul de guvernământ (şi, fiind inamovibili 5 ani, cei 
numiți, de exemplu, în 2003-2004 acoperă integral şi legislatura 2005- 
2008, indiferent de rezultatul alegerilor din 2004). Al doilea, fiind propuşi de 
către guvern, păstrează o subordonare morală fată de cei care le-au tăcut 
binele de a-i promova; este greu să adopte, de exemplu, o atitudine total 
independență la adresa unor hotărâri ale guvernului, 

— Conform legii iniţiale, Art. 10. „Organele administraţiei publice 
centrale şi locale, precum şi alte instituții abilitate prin lege să restructureze 
prin fuziune sau divizare regiile autonome, societățile comerciale în care 
participarea statului este majoritară sau alte persoane juridice de stat care 
realizează activităţi de producție, distribuție ori servicii, vor solicita 
Consiliului Concurenţei aviz cu privire la crearea şi îmbunătățirea climatului 
concurential în economie realizabil prin restructurarea vizată” etc. Articolul a 
fost abrogat! 

- Conform legii iniţiale, în cazul în care „concentrarea” aduce o 
serie de avantaje care compensează efectul reducerii concurenței, 
„Ințelegerile, deciziile de asociere ori practicile concertate, considerate a se 
încadra în vreuna dintre categoriile exceptate de la aplicarea prevederilor 
alin. (1), vor fi notificate de către agenţii economici sau asociaţiile de agenți 
economiei Consiliului Concurenţei, care va verifica îndeplinirea condiţiilor 
de încadrare în criteriile şi procedurile stabilite de acesta prin regulament Şi 
instrucțiuni.” În legea modificată, este... invers: „inţelegerile, deciziile 
luate de asociaţiile de agenţi economici şi practicile concertate care se 
încadrează în vreuna dintre categoriile exceptate de la aplicarea 
prevederilor alin. (1) sunt considerate legale, fără obligaţia notificării sau 
obținerii unei decizii din partea Consiliului Concurentei...” 

Aceste ultime două modificări transformă Consiliul Concurenţei în 
alergător după nenumărați iepuri nevăzuţi-necunoscuti, şi încă cu puţină 
eficiență, deoarece regula instituită prin modificarea legii este cea a poiiticii 
faptelor împlinite. 

83. Privatizarea PETROM — sub semnul unei mari dileme 
(2003) 


Ziua economică, 23.9.2003 


Ajunsă la ora unor scadențe severe, privatizarea PETROM, despre 
care se discută şi se scrie atât de mult în aceste zile, prezintă unele 
aspecte dificile, care fie nu au fost încă suficient aprofundate, fie nu au fost 
încă suficient prezentate opiniei publice. 

Trebuie reamintit faptul că, în sine, PETROM este o structură 
etatistă si monopolistă, aşa cum a fost statuată prin Ordonanţa de urgență 
(tot o urgenţă!) a Guvernului nr. 49 / 1997, aprobată prin Legea nr. 70 / 
1998. O structură etatistă, pentru că reprezintă, de fapt, un minister, sau cel 
mult o „centrală industrială” a industriei petroliere — proprietate de stat, 
incluzând toate capacitățile de profil proprietate a statului în unele 
subramuri (de exemplu, extracția țițeiului, transportul țițeiului şi al 
produselor petroliere prin conducte, depozitarea, distribuția); în alte 
subramuri, incluzând principalele capacități, chiar dacă unele au rămas în 
afara PETROM (de exemplu - rafinăriile, capacităţile de procesare a 
țițeiului şi a gazelor naturale). O structură etatistă, de asemenea, peniru că 
cele peste 60 de unităţi componente nu sunt întreprinderi, societăți 
comerciale, ci au statutul modest de filiale. 

Din motivele arătate, PETROM este, de asemenea, o structură 
monopolistă, ocupând, în principalele subramuri componente, o poziție de 
exclusivitate, sau, în câteva subramuri, poziţii pregnant dominante pe piata 
internă. Contestările, obiecțiile care au fost exprimate la data înființării 
PETROM în legătură cu încălcarea principiilor şi legislaţiei protejării 
concurenţei, au fost stinse — atunci — cu argumentul că este o structură de 
stat, care oricum ocupă o poziţie dominantă pe piaţa internă. 

Ar fi fost de aşteptat ca primul pas în privatizarea PETROM să fi fost 
o restructurare adecvată a acestuia, pentru a-l face mai atractiv pentru 
privatizare, pe de o parte, pentru a preveni un monopol privat asupra 
economiei româneşti, prin monopolul asupra unei ramuri industriale 
strategice de maximă importanţă. | 

A prevalat, se vede, lozinca, ieftină şi prătuită: „întâi privatizare, apoi 
restructurare”, bazată pe argumentul pueril că noul proprietar privat va şti 
mai bine decât statul cum să facă restructurarea. Or, restructurarea poate 
schimba în mod esențial înseşi condiţiile pentru privatizare, în sensuri 
diferite. Aici, în cazul PETROM, interesele viitorului şi ale actualului 
proprietar pot fi în divergență profundă, iar scoaterea PETROM la 
privatizare cu structura sa etatistă şi monopolistă actuală poate induce 
influențe dezavantajoase pentru România, pe termen lung. 

Ce restructurare ne-am fi aşteptat — şi considerăm imperios necesar — 
să sufere PETROM întru pregătirea privatizării ? Simplu: în fiecare subramură 
(extracţie, rafinare etc.) ar fi fost util să fie create câteva întreprinderi, 
independente unele de altele, pe cât posibil — concurente între ele, nu 
delimitate prin monopoluri naturale, inclusiv teritoriale. Dar, chiar şi o 
delimitare după un criteriu teritorial ar fi preferabilă absenței oricărei divizări 
şi delimitări, pentru că, oricum, întreprinderi cu proprietari diferiţi, fie şi din 
județe diferite, tot exercită o anumită presiune concurenţială reciprocă, 
directă sau indirectă (de exemplu, privind preţurile de livrare ale diferitelor 
produse petroliere, calitatea acestora, condițiile de livrare, anumite condiţii 
sociale create etc.). lar când până şi monopolul natural nu poate fi evitat 
(de exemplu — conducte), să fie pregătite clauze severe, de introdus în 
contractul de privatizare, privind prohibirea unor comportamente de 
concurența neloială sau de abuz de poziție dominantă, acceptarea de către 
investitorul cumpărător a controlului unei autorități naţionale privind prețurile 
ş.a. 

Ce avantaje ar prezenta o astfel de restructurare prealabilă 
privatizării? În primul rând, prevenirea, în acest stadiu, a menţinerii 
monopolurilor pe piața românească a petrolului şi pe cea a produselor 
petroliere, cu toate consecințele ce decurg, inclusiv pentru industria de utilaj 
petrolier — de la consecințele economice la cele politice (să nu uităm de 
experiența ROMTELECOM, prin comportamentul vădit monopolist, prin 
concurența neloială făcută întreprinderilor româneşti de echipamente de 
„telecomunicaţii în favoarea celor similare din Grecia). De asemenea, tot mai 
multe decizii cu impact major, economic (implementarea generalizată sau 
nu a unor anumite noutăți tehnologice, modificând condiţiile de 
competitivitate internațională a României), social (închideri de întreprinderi), 
ecologic (inclusiv ritmul de epuizare a resurselor minerale) şi politic, s-ar lua 
de facto nu în Parlamentul sau în Guvernul României, nici măcar în 
organisme internaționale la care țara noastră este afiliată de bunăvoie- 
nevoie, ci în cabinetele directoriale ale întreprinderilor cumpărătoare, de 
care am depinde în mod excesiv, prin poziţia lor dominantă. 

Mai departe, privind avantajele restructurării prealabile privatizării: 
afluxul unui număr mai mare de investitori. Dar, mai ales: punerea unui 
număr mai mare de investitori în poziția de a se considera şi a se comporta 
ca investitori strategici (în comparaţie cu soluţia actuală, când cei mai mulți 
dintre investitori, la un acelaşi volum al capitalului investit, s-ar vedea puşi 
în poziția de investitori profund minoritari, fiind diluaţi în capitalul socia! total 
al PETROM). Securitate economică sporită pentru România, independenţă 
sporită față de eventualele crize domestice ale unor mari investitori (a se 
vedea exemplul DAEWOO). 

Care sunt, totuşi, şi dezavantajele unei restructurări prealabile 
privatizării? In primul rând — factorul timp, presiunea organismelor 
internaţionale şi a imperativelor interne ale reformei economice. S-ar putea 
evita, însă, o restructurare efectivă prealabilă, ea proiectându-se, 
„Negociindu-se cu cumpărătorii şi efectuându-se prin contractele de 

privatizare (care s-ar referi nu la procente abstracte din capitalul total al 
PETROM, ci la procente nominalizate din acest capital, care ar reprezenta 
anumite obiective tehnologice, uzine, județe, filiale etc.). 

In al doilea rând, este posibil ca interesul pentru PETROM în 
ansamblul său, eventual manifestat de investitori de profil de cea mai înaltă 
potenţă tehnologică şi economic-financiară pe plan mondial, să scadă în 
fața unei oferte de privatizare numai pentru părţi componente ale PETROM, 
astfel încât să rămânem cu investitori de rang inferior (cum sunt, de fapt, 
mulți şi din actuala listă de investitori). 

În fine, poziția unor unități de cercetare din componența actuală a 
PETROM ar putea fi mai defavorabilă decât în condiţiile unui investitor 
strategic unic pentru întregul PETROM, dar există şi posibilităţi contrare 
(dacă eventualul investitor unic, având.o bază proprie de cercetare 
puternică, nu ar fi interesat de cea din PETROM; dacă tocmai investitori de 
gradul doi ar fi interesaţi să profite de ocazie pentru a realiza un salt al 
potentei tehnologice proprii). În cazul ROMTELECOM, cercetarea românească 
nu a fost avantajată de vinderea în bloc a companiei, chiar dimpotrivă. 

Problema este de analizat — şi sunt de negociat şi de adoptat decizii 
cu consecinţe excepţionale asupra acestei naţiuni.146* 


146* Cu toate semnalele şi alertările transmise la cele mai înalte niveluri, 
monopolul de stat PETROM a fost vândut, en gros si fără fragmentare, unui singur 
cumpărător — companiei austriece OMV, cu pachet de control deținut de statul 
austriac. V. [7]. De altfel, în domeniul energiei electrice, unde s-a realizat o anumită 
fragmentare, două întreprinderi de acelaşi tip au fost vândute aceluiaşi cumpărător! 

> Managementul întreprinderilor 


84. Paralizare şi discreditare managerială (1991) 


Adevărul, 26.1.1991 


Guvernul a afirmat în mod repetat că statul se retrage din 
coordonarea activităţii economice a întreprinderilor şi îşi păstrează numai 
calitatea de acționar, urmând să le infiuențeze prin credite şi alte 
instrumente financiare. În realitate, menţinându-se la nivel centralizat un 
număr mare de balanțe materiale şi repartiţiile aferente, agenţii economici 
au fost puşi în situația de a circula 50% pe dreapta străzilor şi 50% pe 
siânga lor. Dar nu numai atât. Dependenţa întreprinderilor față de cele mai 
felurite aprobări ale forurilor superioare — centrală industrială, departament — 
a continuat să paralizeze posibilitățile de mişcare ale conducătorilor de 
întreprinderi. În aparatul centralelor industriale (până la desființare), al 
departamentelor, al noilor regii autonome, au rămas cam aceleaşi categorii 
de oameni dinainte — unii valoroşi, alții necorespunzători, cu acelaşi sti! şi 
cu aceleaşi atitudini, promovând aceleaşi politici centraliste şi 'voluntariste, 
ca şi înainte, şi acelaşi dictat la adresa întreprinderilor, ca ŞI înainte. 

Puținele atribuții care s-au descentralizat efectiv nu au dat rezultate 
(adică au dat rezultate negative), în lipsa instrumentelor economice 
complementare, care ar fi fost necesare, de cointeresare colectivă a 
întreprinderilor într-o politică rațională economic şi de eficiență. De 
exemplu, lăsarea la nivelul întreprinderilor a aprobărilor normelor specifice 
de muncă, în condițiile vechilor prețuri sau ale posibilității de a impune 
prețuri nelimitate şi ale vechiului sistem de salarizare şi încadrare a 
personalului, nu a făcut decât să stimuleze nemunca, în contextul, totodată, 
al slăbiciunii interne a poziţiei conducerii întreprinderilor, aflate la discreția 
salariaților şi a sindicatelor acestora (mai precis, a sindicatelor unora dintre 
salariați, pentru că o mare parte dintre salariați se tin departe de orice 
sindicate). 

Or, în această situație, în loc să creeze instrumentele economico- 
financiare care să stimuleze la nivel local eficientizarea activităţii 
întreprinderilor, prin soluționarea unitară şi corelată a problemelor de prețuri — 
salarii — impozite — credite — încheierea / desfacerea contractelor de muncă — 
şomaj — sindicate — faliment ş.a., printr-o autonomie financiară reală a 
întreprinderilor (v., în acest sens, programul, incluzând şi o concepție de 
privatizare apropiată de ceea ce urmează să fie realizat, preconizat de 
dl. prof. dr. Paul Bran în Tribuna economică nr. 7 din 16 februarie 1990) şi 
prin întărirea prerogativelor conducătorilor de întreprinderi, guvernul, prin 

declaraţii publice repetate ale domnilor ...... 147+ a dus o veritabilă 
campanie de discreditare, de culpabilizare nejustificată şi, prin aceasta, de 
paralizare morală a manageriatului existent. S-a afirmat, de la aceste 
niveluri, în mod repetat, că nu se înțelege de ce conducerile de 
întreprinderi, care au acum toate libertăţile şi toate prerogativele (pe care, 
de fapt, nu le au) nu acţionează şi nu fac ordine şi nu trec la treabă. 
Nedrept, s-a afirmat că, în ansamblul lor, actualii conducători de 
întreprinderi sunt obişnuiţi să aştepte — şi în mod nejustificat tot aşteaptă — 
indicaţii şi aprobări de la forurile superioare, când, de fapt, ei nu aveau ~- şi 
nu au nici azi — prerogativele şi instrumentele economico-financiare 
necesare conducerii autonome a activității. Nu este exclus ca o asemenea 
poziție să fi fost sugerată de persoane din însuşi aparatul ministerelor, 
departamentelor şi centralelor industriale, factori interesați în perpetuarea 
existenţei şi a prerogativelor lor. Mai muit decât atât, s-a acreditat şi se 
vehiculează insistent teza că actualii manageri sunt incompetenti să lucreze 
în condiții ale economiei de piaţă şi că, până nu vor fi schimbaţi sau / şi 
şcolarizaţi de către specialişti străini, nu se va rezolva problema. (Chiar şi 
celebra lozincă: „la vremuri noi, oameni noi, nu pare a fi suficient de 
responsabilă, la fel ca şi lansarea reorganizării generale a întreprinderilor). 
Se poate aprecia că este o campanie de natură să descurajeze şi să inducă 
pasivitate, în loc să activeze pe conducătorii de întreprinderi. Mai mult, o 
asemenea campanie publică nici nu întăreşte autoritatea managerilor în 
cadrul unităţilor pe care le conduc, nici nu le îmbunătăteşte poziţia lor în 
raport cu partenerii străini cu care au de dus tratative şi nici nu măreşte 
încrederea partenerilor străini de a coopera cu întreprinderile româneşti în 
condiții cât mai avantajoase pentru noi. 

Desigur, o şcolarizare în masă a aparatului întreprinderilor peniru 
condiţiile economiei de piață este oportună şi necesară. In particular, 
trebuie şcolarizaţi cum pot şi cum trebuie să prevină abuzurile, cum să nu 
fie înşelaţi de escroci interni şi externi. Evident, nu toţi actualii conducători 
vor fi apți să mai fie conducători de întreprinderi şi în viitor. Dar, este normal 
să fie paralizat întreg manageriatul, aşteptându-se să cadă drobul de sare? 
Până când vom avea o nouă generaţie de manageri, nou şcolită, poporul 
român nu trebuie să mănânce? Şi, deci, să producă? 


i === 


147+ “Persoane însemnate”... În originalul publicat în ziar se făceau nominalizările 
respective, care nu ar mai fi oportune după 12-14 ani. 

89. Reorganizarea întreprinderilor şi blocajul organizatoric 
(1991) ` 


Tribuna economică, nr.5/1991 


Legea privind reorganizarea unităţilor economice de stat ca regii 
autonome şi societăți comerciale a determinat exact ceea ce era mai puţin 
necesar pentru economia noastră, şi aşa aflată în colaps: o reorganizare 
generală şi trenantă. | 

Orice reorganizare este în sine un factor de blocaj temporar, de 
reducere a activităţii prin incertitudine până la înfăptuirea reorganizării şi 
prin necesitatea de rodaj, de readaptare şi relansare în noile condiții. 
Regimul dictatorial ne-a dezorganizat destul cu reorganizările dictate din 
birou, când mereu se comasau sau se scindau ministere, centraie 
industriale, întreprinderi. 

Desigur, nu este de presupus că întreprinderile vor funcționa în 
economia de piață în aceeaşi organizare, la aceleaşi dimensiuni şi în 
aceleaşi condiții ca în economia planificată centralizat. Dar, câtă vreme 
instrumentarea economică de piață lipseşte, câtă vreme criteriile de 
eficiență şi factorii de cointeresare (deocamdată — de dezinteres) sunt tot 
cei vechi, reorganizarea — care era firesc să constituie o adaptare impusă 
de viaţă la criteriile de eficienţă — se realizează, în absența acestor criterii, 
din birou, după bunul plac al aparatului birocratic al ministerelor, cu 
binecuvântarea guvernului. Toată economia a fost aruncată, pentru luni de 
zile, într-o stare de incertitudine, când conducerile actuale nu ştiu dacă tot 
ele vor fi peste câteva luni şi dacă conducerile partenerilor cu care trebuie 
să trateze aprovizionarea şi desfacerea vor fi tot aceleaşi. Şi nu numai 
conducerile, ci chiar unitatea economică, întreprinderea (cum îi spuneam 
până acum), agentul economic (cum îi spunem de acum încolo). Ca atare, 
toată lumea, în loc să acţioneze, să producă, să irateze, să se pregătească, 
trage de timp şi aşteaptă. Nu numai aşteaptă — munceşte. Se munceşte la 
împărțiri şi comasări, la întocmit tone şi zeci de tone de hârtie de 
regulamente şi statute (care puteau fi atât de uşor tipizate şi tipărite — dar, 
vai! să nu impietăm asupra independenței agenţilor economici! — şi, deci se 
bat la maşină şi se xeroxează, dar tot în forma impusă de minister!) 

lar legea este atât de imprecisă în ceea ce priveşte criteriile de 
constituire a regiilor autonome sau societăților comerciale, încât două luni 
au durat numai luptele (care, poate, încă nu s-au terminat) privind 
încadrarea în una din cele două categorii. Mai departe, legea nu stabileşte 
dacă în ramurile care se constituie regii autonome trebuie să fie o singură 
regie autonomă pe ramură sau pe subramură sau mai multe, încât câteva 
luni s-au consumat cu luptele de birou privind alegerea între aceste 
variante, fiecare având susținătorii ei înverşunați. Și încă ceva. O regie 

autonomă, neputând avea, conform legii (şi nu considerăm că era necesar 
să fie aşa), în componență decât subunități, în ramurile în care înainte 
existau centrale industriale (sau echivalente ale acestora) şi întreprinderi, 
iar acum s-a constituit câte o mare regie autonomă, fostele întreprinderi şi 
fostele centrale industriale au devenit unităţi fără personalitate juridică, 
realizându-se o reducere a autonomiei întreprinderilor, o accentuare a 
centralizării administrative, un pas înapoi. Lucrurile s-au petrecut în acest 
fel în industria energiei electrice şi termice, în minerit, gaze naturale, în 
transportul feroviar, poştă ş.a. | 

De altfel, tocmai această pierdere de către întreprinderi a 
personalităţii juridice şi adâncire a centralizării economice şi administrative 
în cazul regiilor autonome a constituit temeiul unor intense frământări, 
sesizări, reclamaţii, nemulțumiri etc., ale căror ecouri încă nu s-au stins. 
Este ceva ce era previzibil şi a fost prevăzut încă în etapa când se lucra la 
proiectul legii. Dar, orice analiză a problemei, orice căutare de soluții care 
să atenueze dificultățile ce vor părea au fost blocate. 

Situaţia nu este mai simplă în cazul societăților comerciale. Pe de o 
parte, prin însuşi efectul art. 39, s-a dat orientarea spre scindarea actualelor 
întreprinderi, ceea ce, în unele cazuri, când întreprinderile reprezentau un 
conglomerat de unităţi practic distincte, cu sedii și profiluri diferite, unde 
vechiul regim a făcut economie numai de un post de director, de unul de 
contabil-şef şi de câţiva funcţionari, este uşor de realizat și oportun. Dar, în 
marea majoritate a cazurilor, scindarea actualelor întreprinderi, În principiu 
posibilă, ridică numeroase probieme practice pe care cei în cauză le ştiu, 
pentru care nu acum era momentul şi care iarăşi s-au tradus în luni de 
discuţii, lupte, constituiri de tabere, întocmiri de argumentări, elaborări de 
documentatii stufoase în mai multe variante ş.a.m.d., şi încă, în multe 
locuri, luptele nu s-au terminat nici până astazi. 

Similar s-a pus problema desființării centralelor industriale, 
prevăzută în art. 55 al legii, şi a modului restrictiv de a admite asocierea 
agenţilor economici, conform art. 33 sau 35 din lege, foarte rigid, limitativ 
interpretate de guvern timp de câteva luni de zile. Problema este grea, 
pentru că descentralizarea este necesară şi tutela administrativă din partea 
centralelor industriale trebuie curmată, dar, pe de o parte, actualele 
întreprinderi au fost văduvite în trecut de o serie de atribuții, ce au fost 
preluate şi asigurate de către centralele industriale, iar simpla desfiintare a 
acestora lasă în urmă întreprinderi care nu dispun de o funcționalitate de 
sine stătătoare — deci, iarăşi un motiv de reorganizare, de dificultate 
suplimentară în calea menținerii continuității activității economice. Pe de 
altă parte, în străinătate, într-o serie de ramuri, există holdinguri, corporații, 
mari firme, iar simpla desființare a centralelor industriale fără a pune ceva 
în loc plasează pe noii agenţi economici în situații inferioare de 
competitivitate. Căile de remediere, găsite în ultimul timp în unele ramuri, 
clădite în condiţii în care încă nu funcţionează mecanismele economiei de 
piață, reprezintă practic tot un apel la organe administrative, similare 
fostelor centrale industriale sau combinate. 

ŞI o altă problemă. Cel puţin la societățile comerciale, s-a creat o 
situaţie ciudată: statul numeşte un consiliu al împuterniciţilor statului, care 
ține locul adunării generale a acţionarilor, şi care, la rândul lui, numeşte 
consiliul de administraţie. Deci, o complicare — în două trepte — a relației cu 
Statul-acţionar. Şi — de unde atâția delegati în toate aceste consilii? Şi ce 
cointeresare şi ce răspunderi le revin acestora pentru bunul mers al 
activităţii şi eficienţei întreprinderilor de stat? 

Aşadar, după părerea mea, Legea nr. 15 / 1990 a intervenit printr-un 
veritabil colaps organizatoric în blocarea posibilităților de trecere la 
normalizare şi redresare economică, într-o perioadă în care un astfel de 
colaps era mai puțin oportun ca oricând şi în care reorganizarea se face tot 
după vechile criterii, ale voluntarismului organelor administrative, în absenţa 
mecanismelor de piață. 

S-a argumentat caracterul vital al acestei legi pentru pregătirea 
privatizării. |n primul rând, însăşi problema proprietăţii este tratată în lege 
de o manieră confuză (v. dr. Petre Jica şi ec. Filip Stoica: „O lumină difuză”, 
în Economistul nr. 46 / 1990 din 4-6 decembrie 1990), dar, în orice caz, 
acțiunea este prevăzută să se desfăşoare efectiv peste un an şi necesită şi 
existența unei legi a privatizării, aşa că nu de toate aceste reorganizări era 
nevoie acum pentru a trece la privatizare. De altfel, una dintre cele mai 
dificile probleme pentru o privatizare efectivă o constituie determinarea 
corectă a patrimoniului, care nu se poate face pe baze pur contabile, cum 
se face acum, fără incidenta factorilor comerciali, conjuncturali, a cererii şi 
ofertei, a factorilor tehnologici în condiţii de concurenţă, ceea ce nu se 
poate realiza decât tot în cadrul funcţionării în condiții de piață, funcţionare 
ce, deocamdată, nu are loc. 

Consider că pentru o descentralizare efectivă şi imediată nu era 
nevoie de o reorganizare. Era necesară şi suficientă actualizarea sistemului 
de atribuţii şi prerogative, abrogând de la nivelul ministerelor şi al fostelor 
centrale industriale pe acelea care reprezentau centralism birocratic şi 
atribuindu-le întreprinderilor înseşi, cu condiţia existenței nu a n rânduri de 
consilii de împuterniciţi şi consilii de administraţie, ci a instrumentelor 
economico-financiare specifice economiei de piață, cu acțiune egală pentru 
întreprinderi de stat şi private. Proiectul unui asemenea act normativ 148- a 
fost elaborat în iunie-iulie, de către un larg colectiv de specialişti. 
Documentul nu a fost nici adoptat, nici amendat, nici respins. Pur Şi simplu, 
nu a fost luat în considerare. 

Ce este de făcut acum? Consider că, în principal, este necesară 
scurtarea la minimum a procesului de constituire a regiilor autonome şi 
societăților comerciale, în structurile actuale, amânând pentru o altă etapă 
orice optimizări organizatorice, respectiv, după ce economia se va înscrie 
într-o traiectorie de redresare şi relansare. Cu alte cuvinte, ceea ce ar trebui 
să constituie prioritatea reformei. 


14% Guvernul României. Hotărâre privind unele măsuri referitoare la autonomia 
întreprinderilor economice de stat şi asigurarea continuității funcționării acestora în 
condițiile trecerii la noile structuri instituționale. Proiect, 17.07.1990. 

ptanan glenn ai pimarra mannna 


i sr, i N i i Xa: 
86. Directii determinante de acțiune în stratăglâ: managerială 
"din domeniul tehnologic / industrial (1995) * 


Titlul publicat: Investiţia în strategie. Adevărul economic, 13-19.5.1995 


Strategie — un termen des utilizat, dar, după cum, ám avut prilejul. 
să constatăm, cu un înțeles nu intotdeauna. destul dẹ Șlar. cunoscut, 
Aşadar, pe scurt, strategie: stabilirea de obiective pe termen lung, cu | 
| privire la ansamblul organismului la care se referă. 14% aa i au cil 

De ce discutăm despre strategie, în această vremę, a, șolicitărilor 
imediate şi apăsătoare ? te inst ilie Ag 
| __ Pentru că multe îmbunăţățiri parțiale sunt condiţionate de starea 
ansamblului. | Sa aa | cuve. ces 
Pentru că orice îmbunătăţire necesită timp şi dă rezultate în timp; 
| cu. cât îmbunătățirea este mai importantă, cu atât — obținerea lor. 
“presupune termen lung. ana,» all | a a 

Pentru că, pe termen lung, o traiectorie poate fi realizată eficient. | 
numai dacă vizează obiective clare; altminteri, pașii, în „direcţii diverse, 
insuficient de coerente, reprezintă irosire — de reşirse, de timp. EENE 


E E a Tu ua e SA EA pt ră 
Preocuparea pentru. pregătirea reuşitei strätegice, pentru indeplinirea 

unor. obiective de ansamblu şi pe termen lung. presupăă; aducerea in 
A SA  Poe C A e a ue ri i ERREI A arae e 

atentie a unui ansamblu de activități, de direcții te Sctiune dintre care 


unele sunt recunoscute, iar altele nu sunt recunoscute, în mög curent, ca 
z t a W has O jeje 
având tangenţă cu managementul. Dar, pe de o parte, ele condiționează 


reuşita eforturilor manageriale cu caracter strategic; pe de. altă parte, ele 
însele nu pot fi promovate fără o concepție managerială, fără voinţă şi 


implicare managerială la cel mai înalt nivel, fără a face parte integrantă din 
strategia managerială a firmei, a organismului economic, 
Prima dintre direcţiile de acţiune la care ne referim cuprinde înseşi 
elaborarea, definirea, stabilirea unei strategii.150% Sigur că, într-o conducere 
participativă, la stabilirea strategiei firmei sunt consultați şi salariaţii, dar 
inițierea, conceperea, adoptarea strategiei, dacă nu le impune proprietarul 
(sau. un, grup de proprietari, cu pondere. strategică), sunt în. atribuţia 


mânagementului. Strategia nu poate fi numai preocuparea — delegată — a 
unui compartiment, cu.care top managementul se consultă, uneori, dar în 


care nu se implică. De asemenea, promovarea strategiei nu poate fi făcută 


decât la nivelul top manageñentului, la acel nivel la care.se adoptă deciziile 
I-a Li i, [Era CERUL IN EA w ri E pra TAES , E Fe ii za A i 

tactice și operaţionale, pe care numai top managementul le poate genera, 
fitra şi orienta, spre a le asigura concordanța cu strategia stabilită. 
~ O componentă esențială a strategiei manageriale o constituie 
politica de inovare (în sensul cel mai larg al cuvântului, şi nu numai în cel 
strict. tehnic, cum este utilizat termenul). Orice organism economic şi 
instituțional manifestă tendința spontană spre inerție, spre rutinare. Numai 
managementul poate crea, impune, menține climatul anti-rutină, de 
receptivitate fața de cerințe noi, sensibilitatea şi reactivitatea faţă de 
aspecte negative interne ce se cronicizează. Din strategia managerială va 
decurge preocuparea pentru reconceperea proceselor interne, pentru ceea 
ce a căpătat, în ultimii ani, denumirea de reengineering. 

Orice strategie managerială normală cuprinde politica pentru 
creşterea competitivităţii, pentru menținerea şi îmbunătăţirea propriei poziţii 
pe piaţă, în mediul concurenţial specific. În condiţiile progresului tehnologic 
rapid din toate ramurile şi specialităţile, ale impactului lui economic şi 
ecologic, managementul trebuie să aibă o concepție şi o poziție privind 
cercetarea-dezvoltarea, generarea şi transferul de tehnologie, nivelul tehnic 
„al produselor și serviciilor oferite, precum şi cel al activităților interne, ca 
fiind factori de care depinde în mod determinant nu numai dezvoltarea 
viitoare, ci şansa de supraviețuire, sau, mai larg, obiectivele strategiei 
manageriale. 

Politica privind calitatea constituie o altă componentă a strategiei 
manageriale. Nu vom dezvolta; calitatea nu este numai grija C.T.C., cum 
încă se consideră adesea; calitatea nu este numai o problemă de 
management, sau numai o problemă tehnologică: ea este o rezultantă a 
ansamblului activităților desfăşurate, o consecință şi o măsură a strategiei 


Politica privind resursele umane: recrutarea, motivarea, perfecționarea 
profesională a personalului, climatul socio-uman — alt factor în care trebuie 
investite timp şi resurse şi care dă rezultate pe termen lung. 

informaţia şi informatica. Numai prin strategie managerială coerentă 
şi prin implicare managerială competentă acestea devin instrumente de 
progres al organismului economic; altminteri, lăsate exclusiv în grija diferiților 
specialişti izolaţi, informatica poate deveni un simplu consumator de 
resurse şi chiar un factor de blocaj. (De câte ori nu aflăm că au crescut 
timpii de servire, au crescut erorile, apar blocaje, pentru că “s-a trecut pe 
caiculator”!) | | | 

Proprietatea industrială (invenţii, mărci, desene industriale 
înregistrate etc.), proprietatea intelectuală a firmei: plasarea în contextul de 
pe piață, evitarea încălcării proprietății concurenţilor (sau încălcarea cu 
toată prudenja!), generarea sau / şi achiziționarea unui patrimoniu propriu: 
de proprietate industrială şi intelectuală (şi valorificarea acestuia). Este un 
domeniu despre care mulți dintre managerii noștri nu ştiu, în general, mult 
mai mult decât că este ceva ce ţine de stimularea materială a cuiva şi, în 
orice caz, încă nu realizează că, în economia de piață, proprietatea 

industrială constituie o resursă strategică vitală, ceva din care se poate şi 
prospera, se poate ajunge şi la ruină 151». 

Am enumerat câteva — principale — exemple de sfere de probleme 
care implică managementul, care necesită o strategie managerială 
coerentă şi care, pe termen lung, condiționează reuşita strategiei. 


151* De exemplu, încălcând, din inconștientă, drepturile de proprietate industrială 
ale altcuiva şi fiind obligat, apoi, la sistarea fabricației şi la plată de daune. 

87. Decalogul problemelor managerilor români (1996) 


Adevărul economic, 28.6.1996 


Grijile şi preocupările managerului general arată într-un fel la o 
mare întreprindere cu capital încă majoritar de stat, altfel la o mare 
întreprindere deja privatizată, altfel la o întreprindere nou-născută ca! 
societate privată independentă (mare, mică), la o societate mixtă sau la o 
filială de firmă străină sau transnaţională etc. La o societate cu un 
investitor strategic (sau cu acționar majoritar), o parte dintre marile griji 
[sunt ale proprietarului. Dar, la o societate cu capital diseminat la mulţi 
acționari, sau în cazul capitalului de stat, grijile revin integral managerului, 
chiar dacă pentru o serie de decizii el trebuie să ceară (mai mult sau mai 
puțin formal) aprobarea adunării generale a acţionarilor sau aprobarea 
consiliului de administraţie. 


1. Da, managerul general trebuie să se ocupe, de exemplu, de 
finanţele firmei, câtă vreme criteriul principal şi scopul declarat al activității 
este profitul — dar şi pentru că trebuie plătiți oamenii, iar lipsa de capital 
este principala piedică actuală în calea dezvoltării economice. Desigur, 
directorul financiar este cel care trebuie să ştie câţi bani sunt, de unde sunt: 
de asemenea - câți bani, de unde şi când trebuie să mai intre, câți bani 
lipsesc, de ce lipsesc, ce plăţi şi ce datorii sunt, pentru cât timp ajung banii 
care sunt etc., etc. Directorul financiar poate să ştie care compartimente Şi 
ce activități sunt în sine profitabile şi care sunt în pierdere. Şi multe aitele. 
Dar, numai managerul general poate să aibă ultimul cuvânt dacă o anumită 
investiție sau altă cheltuială importantă trebuie sau nu să fie făcută, dacă 
trebuie sau nu angajat un credit; poate să aprecieze dacă o anumită 
activitate, chiar dacă apare ca nerentabilă în lumina indicatorilor contabili 
aciuali, este sau nu importantă pentru activitatea de ansamblu şi de 
perspectivă a societății, dacă ea trebuie să fie dezvoltată sau să fie 
restrânsă (sau menținută, dar rentabilizată). Sau — o activitate acum 
profitabilă poate pune în pericol profiturile viitoare. Dacă sunt de aşteptat, 
din punct de vedere financiar, perioade grele sau perioade favorabile, în 
funcţie de ceea ce se aşteaptă pe piaţă, de eforturile interne ce trebuie 
făcute, de mulți alți factori. Sunt lucruri care rezultă din ansamblul 
proceselor în care este implicată societatea, din strategie, din multe 
aspecte care le depăşesc pe cele strict contabil-financiare, care nu se pot 
citi în evidențele contabile. 

2. Strategia însăşi... Desigur, strategia poate şi trebuie să fie 
comandată la o firmă de consultanță, sau încredințată unui grup de analişti 
inţelepţi din cadrul propriei unități. Dar, construirea variantelor strategice, pe 

de o parte, nu poate face abstracție de elementele informative şi vizionare 
de care dispune managerul general. Cât despre aplicarea, promovarea, 
concretizarea, corectarea strategiei, pe de altă parte — suni oare toate 
acestea posibile altfel decât prin tot ceea ce face managerul general, prin 
deciziile curente pe care le adoptă, a căror transpunere în practică o 
urmăreşte, ale căror rezultate le evaluează? 

3. Reengineering-ul, proiectarea şi reconceperea proceselor din 
cadrul societății, cu scopul atingerii unor niveluri radical superioare de 
performanță economică; proiectarea şi promovarea schimbării — şi 
înfrângerea rezistenţei la schimbare; restructurarea, dezvoltarea... Toate 
sunt de domeniul consultantei manageriale de specialitate. Dar toate sunt 
posibile numai prin voința, participarea determinantă şi perseverenia, 
obstinaţia top managementului, care, la rândul său, să implice cele mai 
importante forțe de concepție şi de decizie ale întreprinderii. Într-adevăr, 
reengineering-ul presupune noi concepții de organizare a proceselor, axate 
pe activități, trans-departamentale, pe baza noilor soluții tehnologice 
(inclusiv informatice), cu modificarea sistemelor de evidenţă, de 
comunicare, a procedurilor de lucru. Nici un compartiment, nici un manager 
de nivel secund nu are prerogativele necesare pentru a realiza noile soluții 
şi, mai ales, pentru a le implementa. e, 

4. Piaţa. Piaţa o studiază specialiştii în marketing. Piața o 
penetrează specialiştii în promovare. Piaţa o generează, poate, cercetătorii, 
inventatorii noilor produse, creatorii noilor facilităţi, ai noilor calităţi, ai noilor 
performanţe. Ideile pot veni de la ei. Dar, ideile se pot naşte şi se pot 
materializa numai într-un climat intern de inovare, de receptivitate, asezonat 
cu stimulente pentru realizări noi deosebite; în condiţii de evaluare realistă 
şi, totodată, curajoasă a perspectivelor — şi a riscurilor — pe care le poate 
comporta o soluţie nouă, ca şi a perspectivelor şi a riscurilor asumate în 
cazul ne-inovării, de evaluare a consecințelor cantonării în nişe de piață 
cucerite, proprii — pentru un timp, poate; a exploatării inteligente a statu- 
quo-ului. Mişcările pieței pot proveni din interiorul propriului segment, dar şi 
din implicaţii intersectoriale, politice, socio-economice, internaţionale şi 
multe altele, despre care informații relevante — sau fie şi numai semnale, 
perceptibile doar pentru o minte atentă şi interesată — circulă sau pot fi 
captate mai ales în sferele top managementului, sau mai sus. 

5. Calitatea. În 150-9000 scrie clar că implicarea top managementului 
este esenţială şi determinantă. Şi totuşi, de câte ori problematica legată 
de calitate este delegată exclusiv unor manageri de eşalon 2 sau 3! Or, 
calitatea nu se obţine ca sarea în bucate, adăugând-o, după gust, ci 
rezultă în mod intrinsec, din ansambiul activităţilor şi proceselor din 
unitate. Calitatea este rezultatul sinergic al cercetării-dezvoltării, al 
nivelului profesional uman, al disciplinei tehnologice, al organizării 
fluxurilor tehnoiogice, al aprovizionării cu materialele şi subansambiurile 
corespunzătoare, al serviciilor post-vânzare, al priorităţii preluării şi analizării 
semnalelor critice provenite de pe piaţă ş.a.m.d. Nimeni altul decât 
managerul general nu are în subordine, laolaltă, toate aceste sfere, nimeni 

altul nu le poate coordona, direcţiona şi corela pentru realizarea totală a 
calităţii. 

6. Tehnologia. Există un director pentru cercetare-dezvoltare. Există 
specialişti, există institute. Dar politica pe care o duce o firmă de profil 
tehnologic — fie ei industrial sau neindustrial (transporturi, telecomunicații, 
agricultură etc.) — în ceea ce priveşte plasarea în ierarhia mondială şi 
națională a valorilor şi a inovărilor tehnologice, căile şi mijloacele afectate — 
cercetare-dezvoltare proprie, colaborare cu unități de specialitate din tară, 
transfer internațional de tehnologie prin achiziționare de licente, politica de 
proprietate intelectuală etc. este de importanţă determinantă, strategică 
pentru întreprindere, şi numai decizii de top management, adoptate în 
deplină cunoştinţă de cauză şi implicare, pot hotări soarta întregii activităţi, 
într-unul dintre domeniile de cel mai mare risc decizional. Cu atât mai mult 
cu cât, de asemenea, politica privind niveiul tehnologic nu este un aditiv 
oarecare ia un rest de condiţii date, ci este grevată de condiţionări profunde 
în toate celelalte segmente ale preocupărilor manageriale, de la piață la 
climatul intern, de la calitate la politica financiară. 

7. Climatul intern. Desigur, fiecare şet răspunde de climatul din zona 
sa de competență; există şi un director cu resursele umane. Dar climatul 
general din cadrul unei întreprinderi se construieşte dintr-un ansamblu de 
situații, condiții şi măsuri: de la stimulente sau, după caz, penalizări până la 
modul de lansare şi urmărire a sarcinilor şi atribuțiilor (foarte delimitat pe 
compartimente sau, dimpotrivă, într-un spirit de echipă, încurajând 
cooperarea intercompartimente şi urmărirea rezultatelor obținute pe 
ansamblu), din resursele financiare şi de timp alocate pentru pertecționarea 
profesională şi pentru bunul trai în întreprindere, din informare şi consultare, 
din implicarea participativă în soluționarea problemelor şi pregătirea 
deciziilor ce-i afectează pe salariaţi, din dreptatea şi tactul soluționării şi 
stingerii litigiilor şi animozităților interne, din promovarea şi recunoaşterea 
valorilor şi a meritelor, individuale şi colective — dar şi din punerea la locul 
lor a non-valorilor, a celor care încearcă să prospere pe munca altora. Este 
o politică pe care numai managerul general o poate iniția, imprima, urmări, 
promova, 

8. Relațiile, imaginea firmei. Desigur, şi pentru aceasta există — şi 
trebuie să lucreze — specialişti, firme de specialitate. Dar imaginea firmei nu 
o formează numai spoturile publicitare şi interviurile cu fotografia 
managerului general. Imaginea firmei nu o formează nici măcar numai 
calitatea şi aspectul produselor, calitatea şi promptitudinea serviciilor 
(acestea fiind, desigur, determinante). Imaginea firmei se formează Şi se 
cultivă şi prin acuratețea prospectelor şi a corespondentei, şi prin 
solicitudinea răspunsurilor la reclamaţii, şi prin nivelul ofertelor, şi prin felul — 
cultivat sau mai puțin, interesant sau mai puţin etc. — cum vorbesc salariaţii 
firmei la reuniuni profesionale sau comerciale, şi prin relaţiile cu clienţii, cu 
furnizorii, cu colaboratorii, după caz — cu reprezentanții autorităților etc. Din 
nou, este o sferă pe care numai o voință şi o preocupare de la cel mai înalt 
nivel managerial o pot asigura. 

9. Implicaţiile legislaţiei, ale climatului economic şi social. Desigur, 
orice firmă care se respectă are consilier juridic. Dar modul în care noile 
reglementări, mereu în schimbare, pot afecta statu-quo-ul sau inovarea 
strategică în întreprindere, trebuie urmărit ca atare şi nu poate să nu ajungă 
şi la nivelul managerului general, fie preventiv, pentru adaptare, fie pentru 
acțiune, la nivelurile corespunzătoare, în vederea obținerii unor 
îmbunătăţiri. Sunt reglementări, aparent benigne, sunt simple nuanţe sau 
modificări din reglementări, care pot arunca o firmă din regim de 
profitabilitate în regim de mari dificultăţi financiare şi daune, dacă nu sunt, 
sesizate la timp şi nu se iau măsurile interne — şi, după caz, externe - de 
conformare, adaptare, restructurare strategică — cel puţin, financiară. 

10. Managerul general trebuie să facă totul singur? Desigur, nu. 
Tocmai pentru a se putea ocupa de ceea ce este strategic şi determinant 
pentru firmă, el trebuie să aibă — şi să imprime — o politică clară de delegare 
de atribuții şi autoritate, pe întreaga scară ierarhică, astiel încât 
componentele să acţioneze sinergic, coordonat, în aceeaşi direcție, iar 
fiecare nivel decizional să aibă capacitatea, posibilitatea şi autoritatea de a 
face faţă atribuţiilor care îi revin, contribuind la dezvoltarea şi înfăptuirea 
strategiei firmei. 

88. Criza economică a generat o scădere acută a interesului 
pentru perfecționarea profesională (1996) 


Capital, 8.2.1996 
Extrase din interviu 


Pe o piață a cursurilor de perfecționare managerială puternic 
marcată, pe de o parte, de creşterea competiţiei între ofertanții de training 
şi, pe de alta, de scăderea îngrijorătoare a numărului solicitanţilor, experţii 
firmei  SCIENTCONSULT pledează pentru necesitatea extinderii 
programelor de specializare într-un domeniu extrem de vulnerabil al 
economiei româneşti: cercetarea. 

„... Dacă se va dori o refacere a economiei şi dacă acel compromis 
între imperativul protecţiei sociale şi revigorarea economiei va fi cârmuit 
spre o dezvoltare reală a acesteia, atunci accentul va trebui pus pe 
programele de cercetare şi dezvoltare şi se vor face strategii selective. 

Din păcate, climatul existent în întreprinderile româneşti nu este 
tocmai favorabil scopului; „profesionalism şi cultură în management şi 
tehnologie”. Industria românească se află sub presiunea competiţiei 
mărfurilor străine, a blocajului financiar, a restructurării care nu se mai face 
şi a vechilor tendințe autarhice. Strategiile întocmite se rezumă, toate, la 
concluzia că întreprinderea poate deveni competitivă într-un anumit interval 
de timp, în funcție de sumele de bani alocate. Practic, singura restructurare 
selectivă a făcut-o numai realitatea: nu s-a mai fabricat un anumit produs, 
pentru că nu s-a mai vândut, 

În acest context puţin prielnic concentrării de forte şi 
managementului ştiinţific, încercăm să restabilim, prin programe de 
perfecționare profesională în domeniul activităţii de cercetare-dezvoltare, 
legătura firească între activitatea industrială şi cea de cercetare. Fractura 
produsă în ultimii şase ani între cele două sectoare fundamentale ale 
economiei a generat efecte greu de depăşit: plecarea unora dintre cei mai 
valoroşi cercetători din institutele de profil, deprofesionalizarea celor rămaşi 
pe baricadele unei industrii în continuu declin; lipsa de experienţă a tinerilor 
atraşi pe terenul nesigur al studiului tehnologic în întreprinderi şi, mai 
presus de toate, inerția care se păstrează în cercetarea românească. Boala 
cercetării şi tehnologiei noastre, într-o diagnosticare laconică, este 
monodisciplinaritatea. Fiecare institut îşi face bucățica lui pentru a trăi 
liniştit, Fiecare laborator îşi propune doar temele pe care ştie să le facă. Or, 
acum este nevoie de soluționări complexe. Orice soluție tehnologică nouă 
necesită abordări pluridisciplinare. Pentru a depăşi criza existentă în 
România, trebuie abordate programe complexe, cu obiective concrete, 

realizabile în termene clare, de către echipe constituite pe proiecte din 
specialişti proveniți, după caz, din mai multe institute sau departamente de 
cercetare. 

„„Scopul perfecţionării profesionale necesare este adaptarea 
activităţii întreprinderilor la condiţiile stresante şi mereu schimbătoare ale 
economiei de piaţă... Climatul este extrem de nefavorabil pentru toate 
firmele care se ocupă de pregătire şi perfecționare profesională. Managerii 
s-au grăbit să urmeze un curs numai atunci când au fost strânşi cu ... legea 
(aşa cum s-a întâmplat în 1994, când participarea la concursul pentru 
ocuparea posturilor de conducere era condiționată de absolvirea unui curs 
de perfectionare). După ce s-au văzut cu scaunul asigurat, foarte mulți au 
uitat să-şi mai trimită colaboratorii şi subalternii la perfecționare, deşi în 
chestionarul de evaluare, completat la încheierea programului, indicau 
necesitatea îmbunătăţirii pregătirii profesionale a acestora. 

Scăderea dramatică a interesului pentru calificarea resurselor 
umane indică în cel mai clar mod criza acută în care se găseşte economia 
românească, 


ipannaunaaurrăzsnannnnnnrtraă ine sEtrieapainnnnarnannaiith 

În loc de încheiere 


Tranzitia şi integrarea euroatlantică ne duc într-un sistem avansat ştiinţific 
şi tehnologic, dar şi, totodată, concurential în raport cu membrii săi şi cu 
atât mai mult în raport cu nou-venitii, puşi în fata establishment-ului 
comunitar... Mecanismele tranziției şi integrării trebuie să asigure condiții 
pentru progresul sistemic al ştiinţei şi tehnologiei românești, al industriei 
(nu numai, dar nici fără sau pe planul şapte), ca o condiție de interes 
strategic propriu pentru o poziție convenabilă viitoare în noul cadru 
internațional. 

Cartea de față, această înşiruire de lucrări cândva sau de curând 
publicate, cu gânduri, dubii şi speranțe, lupte cu realități şi, poate, cu 
fimere, se opreşte aici. Informaţiile semnificative, disfunețiile semnalate, 
soluțiile avute în vedere privitoare la diferite domenii şi probleme, sunt 
presărate pe parcursul cărții, în şi printre rândurile ei; în textele publicate 
anterior şi reproduse, dar şi în multe dintre notele de subsol, inedite. Cu 
tot caracterul intenționat realist şi pragmatic al cărții, am sentimentul că 
un capitol de concluzii nu numai că ar trebui să fie cât încă un sfert din 
carte, dar ar închide-o; prefer să o las deschisă judecăților, nuanțelor, 
frământărilor, interpretărilor, iniţiativelor, căutărilor, demersurilor. 


Cartea aceasta nu este un instrument de lucru, „0 foaie de 
parcurs”. Nu se extrag din ea, cu calculatorul, programe de măsuri, care să 
fie urmărite, de mâine, tot pe calculator. Intenţia acestei cărți a fost de a 
împărtăşi, pe cât se poate, crâmpele dintr-o experiență a (autorului, ca 
participant la viața, strădaniile şi erorile) unei generații, de a transfera şi 
a disemina multiple şi variate informații de profunzime, care s-au 
cristalizat — Bine sau rău? corect sau distorsionat ? — şi acumulat în 
decurs de decenii, sub două regimuri. Este o încercare de a contribui la 
creşterea discernământului celor ce sunt și al celor ce vin, servind, în acest 
scop, atât fapte cât şi propriile variante de generalizări şi interpretări; 
atât problemele depistate cât şi soluțiile care au fost la mintea autorului, 
unele — însușite și intrate în legislație şi în practica din economie, altele — 
în așteptare sau marcate de insucces, 


Dacă adunarea la un loc a scrierilor dintre aceste coperte a avut 
un sens, a fost acela că cercetarea şi industria ar putea contribui, 
substanțial, (a o dezvoltare economică viabilă, avantajoasă, cu condiția 
unei abordări, pe de o parte, conjugate (cercetarea şi industria, împreună), 
pe de altă parte, calificate, de înalt profesionalism. Dar, pentru aceasta, 
trebuie ca performanța, calitatea, valoarea — cea financiară şi cea morală — 
, eficiența, rigoarea să devină necesități organice generale ale economiei şi 
societății, depăşind stadiul unor lozinci, sau fie şi al unor deziderate 
mondene exogene, sau al unor. meritorii excepții „de succes”. Inovarea să 
fie nu (nu numai, nu în principal) rezultatul unor măsuri impuse de către 
cineva, ci finalitatea proceselor endogene curente ale întrepri rii, ale 
economiei şi societăţii. Condiţiile pentru pregătirea şi promovarea noului 
să fie în atenția nu numai a unor specialişti ai noului, ai cercetării, ai 
tehnologiei şi ai calității, ci a tuturor actorilor şi legiferatorilor vieții 
economice, din toate profilurile şi domeniile. 

Este de dorit ca progresul României — sub toate aspectele — să fie 
nu opera unor amendamente corective sau compensatorii la legi sau 
politici distorsionante, conservative, anchilozante, ci rezultatul obținut 
endogen din acțiunea corelată, sinergică, a tuturor componentelor 
sistemului politic şi economico-social. 


Tranziţia şi integrarea euroatlantică ne duc într-un sistem 
avansat ştiinţific şi tehnologic, dar şi, totodată, concurential în raport cu 
membrii săi şi cu atât mai mult în raport cu nou-veniţii, puşi în fața 
„establishment -ului comunitar (din care „acquis-ul este numai o parte). 
Mecanismele tranziției şi integrării trebuie să asigure condiții pentru 
progresul sistemic al ştiinţei şi tefnologiei româneşti, al industriei (nu 
numai, dar nici fără sau pe planul şapte), ca o condiție de interes strategic 
propriu pentru o poziție convenabilă viitoare în noul cadru internațional. 

Problemele reale sunt sistemice şi pluridisciplinare şi au 
condiționări și determinări strategice diversificate. De aceea, analizele, 
studiile, abordările, soluțiile, managementul, structurile trebuie să fie 
sistemice, pluridisciplinare, strategice, versatile. O componentă a acestei 
orientări o constituie bine cunoscutul principiu de management, conform 
căruia obiectivele, problemele și activitățile necesare trebuie să determine 
structurile, şi nu invers. Din păcate, am moştenit o mentalitate şi o 
cutumă şi am asistat la construirea, din greu, mai ales în ultimii 8 ani, a 
unei legislații a cercetării în care structurile (instituționale, tematice, 
conceptuale) sunt determinante, în loc de a fi determinate; servesc la 
delimitări şi decupări, în loc de a facilita joncțiuni şi agregări complexe, 
inclusiv pluridisciplinare; fixează, pietrifică „d la longue” necesara 
mobilitate. Probabil, revitalizarea cercetării româneşti va avea de 
aşteptat momentul adevărului şi curajul unor reconsiderări radicale și în 
această sferă. 'Va fi nevoie de o altă generație? Se vor pierde momente şi 
perioade, cu consecințe profunde. 


Concluziile şi urmările soluțiilor şi deciziilor viitoare, care vor fi 
sau nu adoptate la problemele dezbătute în această carte, se vor putea 
regăsi în calitatea vieții românilor şi, mai târziu, în istoria ării. În Bine 
sau în rău, după cum vor fi. Poate, se vor regăsi şi dincolo de graniţe, cu 
folos — sau cu ponos — material şi moral pentru Țară. 

Anexe 


Drepturile şi libertăţile economice, ale agentului economic şi ale 
cetățeanului, precum şi îndatoririle economice, se află pe acelaşi plan de 
importanţă şi inviolabilitate cu drepturile şi libertățile omului şi îndatoririle 
sale şi trebuie să se reglementeze numai prin lege. 

Anexa 1. Cuprinsul compact discului „Probleme determinante — 
aspecte sensibile, privind reforma în economie / 
politica şi managementul cercetării. Un deceniu de 
activitate SCIENTCONSULT S.R.L., 1991 — 2001” 


Atenţie! C-D, C&D - cercetare şi dezvoltare, CD ~ compact disc. 
Lucrările marcate cu (număr) sunt reproduse şi în volumul de faţă. 


Secţiunea 1 - Un deceniu din experiența unei microîntreprinderi cu profil de 
cercetare, consultanță, servicii intelectuale (3 rapoarte) 

- Raport privind desfăşurarea sesiunii ştiinţifice aniversare «Contribuţii la 
politica reformei economice, contributii la politica şi managementul cercetării: 
SCIENTCONSULT 10 ani». 

e Consideraţii retrospective privind activitatea într-o microiîntreprindere „de 
familie” 

e Exigente şi elemente metodologice urmărite pentru calitatea lucrărilor 
SCIENTCONSULT 


Secţiunea 2 — Probleme ale politicii economice (şi ale reformei) în România 
- Dinamica structurii economiei României în perioada preaderării ia U.E. 
Evaluări ale costurilor şi beneficiilor procesului de preaderare şi integrare 
(4 studii) 
e Evoluţia structurală a economiei României în perioada 1989-1998. Factori 
externi, fluxuri economice 
e Criterii pentru stabilirea priorităților privind structurile sectoriale în 
strategiile dezvoltării economice în România 
+ Repere privind tipologia costurilor şi beneficiilor, pentru România, ale 
procesului de pre-aderare la U.E. şi criterii de evaluare a acestora 
e Aprofundări privind evaluarea costurilor şi beneficiilor, pentru România, ale 
procesului de pre-aderare la U.E. 
— Studii de fundamentare pentru elaborarea unei politici optimizate de protejare 
a industriei naţionale pe piața intemă (5 studii) 
e Analiza problemelor şi a direcțiilor de actiune în concordanţă cu practicile 
internaţionale în domeniu 
e Recomandări de prevederi legislative pentru stimularea şi protecția 
industriei autohtone 
e Analiza comparată a unor politici de protecţie a industriei în ţări ce 
constituie parteneri comerciali reprezentativi ai României 
e Studii de caz sectoriale din industria României 
e Concluzii şi recomandări de ansamblu ale temei 
— Liberalizarea comerțului internaţional! şi interesele naționale [47] 
- Studiul aplicării conceptelor şi metodelor manageriale moderne în întreprinderile 
româneşti, în perspectiva secolului XXI (3 studii) 
e Sinteză privind noi concepte şi curente manageriale, orientate spre noile 
paradigme ale întreprinderii viitorului 
e Impactul noilor fenomene de globalizare asupra întreprinderii viitorului 
e Concluzii şi recomandări de ansambiu ale temei 

— Instrumente economico-financiare şi juridice pentru stimularea interesului 
agenților economici pentru progres tehnic, calitate, eficiență (numai sinteza) 
— Rapoarte de consultanță operativă pentru elaborarea de observatii şi 
propuneri la proiecte de acte normative (3 rapoarte) 
e Privind: contractele de management, inclusiv criterii specifice de 
performanță 
e Criterii de atestare a capacităţii firmelor de a efectua lucrări de C-D 
e Specificarea acţiunilor / documentelor necesar de întocmit pentru 
înființarea în România a unui institut / centru internaţional de cercetări în 
domeniul fizicii pământului 
— Strategia dezvoltării economice a României — probleme și opțiuni [31] 
= Grijile managerului român, azi 
— Strategia dezvoltării zonelor libere comerciale în România -— factori de 
creştere economică şi de sporire a exportului (4 studii) 
+ Zonele libere în strategia industrializării pe plan mondial; analiza şi 
semnificatii pentru România 
e Elemente privind participarea, în zonele libere comerciale, a corporatiilor 
iransnaționale şi a investițiilor străine directe — modele de succes pe plan 
mondial 
e Studiu comparativ privind stimulentele şi facilitățile oferite de România şi 
de alte țări în zonele libere şi parcurile industriale 
+ Compatibilităţi şi incompatibilităţi ale zonelor libere (ZL)şi parcurilor industriale 
cu legislaţia ajutoarelor de stat din Uniunea Europeană şi România 
— Pregătirea resurselor umane naţionale pentru intreprinderile viitorului, politici 
privind personalul de specialitate, criterii de evaluare a personalului (3 studii) 
e Pregătirea resurselor umane naționale pentru întreprinderile viitorului 
e Criterii strategice şi proceduri de operaţionalizare a politicilor de personal 
de specialitate în cadrul unităţilor de C-D 
e Criterii de evaluare a personalului de cercetare, în vederea definirii politicii 
de recrutare, selectare, salarizare şi promovare a personalului de cercetare 


Secţiunea 3 — Contribuţii la politica şi managementul C-D 
— Evaluarea impactului ştiinţei şi tehnologiei româneşti în dezvoltarea actuală a 
economiei şi societății (3 studii) 
e Analiza stadiului cunoaşterii, a concepțiilor şi metodelor, pe plan mondial 
şi în țară 
+ Selectarea şi elaborarea de metode şi instrumente recomandate pentru 
evaluarea impactului științei şi tehnologiei româneşti asupra economiei şi 
societății 
+ Elaborarea unui program de analize, testări, studii de caz experimentale, 
peniru evaluarea impactului ştiinţei şi tehnologiei româneşti asupra 
economiei şi societăţii ) 
— Jaloane privind definirea şi caracterizarea pieței de C-D; metodologie de 
abordare de marketing 
— Studiu de fundamentare pentru realizarea unui “muzeu virtual” al ştiinţei şi 
tehnologiei în România. Elaborarea conceptului-cadru 
— Organizarea şi managementul activității de cercetare-dezvoltare din cadrul 
agenţilor economici (“cercetarea de firmă”) 
— Elaborarea şi organizarea derulării programului de instruire şi perfecționare 
managerială în specificul activităţii de C-D (4 studii) 
e Cadrul general al programului; proiect tematic şi procedural! 

e Resurse şi proiect organizatoric 

e Elaborarea modulelor tematice (set 1, set 2) 

e Elaborarea programelor de "Management strategic în unitățile de C&D“; 
analiza şi evaluarea seriilor pilot de perfecționare în management strategic 

e Perfectionarea în management — în termeni de: conserve, trufandale, 
vitamine şi delicatese 

Dezvoltarea şi diversificarea programului de instruire şi perfecționare 

managerială în specificul activității de cercetare-dezvoltare (3 studii) 

+ Analiza şi evaluarea activităţii de perfecționare managerială în specificul 
activității de cercetare-dezvoltare | 

e Diversificarea şi dezvoltarea programelor şi a noi module tematice; 
reflectarea aspectelor noi din politica M.C.T., a unor noi concepte 
manageriale moderne 

Metode avansate de perfectionare profesională privind managementul 

strategic în C-D (8 studii) 

e Analiza şi evaluarea activității de perfecționare managerială în specificul 
activităţii de cercetare-dezvoliare 

e Diversificarea şi dezvoltarea programelor şi a noi module tematice, 
reflectarea aspectelor noi din politica M.C.T., a unor noi concepte 
manageriale moderne 

+ Elaborarea şi testarea unor noi metode și mijloace didactice în procesul de 
instruire şi perfectionare 

e Model de asistare a deciziilor strategice la nivelul unităților de C-D, pentru 

perfecționare managerială specifică 

Instrumente pentru elaborarea scenariilor manageriale strategice în C-D 

Metode aferente managementului strategic al programelor de C-D 

Metode aferente managementului strategic al unităţilor de C-D 

Comportamentul managerial la nivelul unităților de C-D, în condițiile unui 

mediu concurențial 

Studiu privind explicitarea unor drepturi patrimoniale în contractele de 

cercetare științifică finantate de M.I.S.-D.S. (M.C.T.). Analiză şi specificare de 

clauze | 

Protectia proprietății intelectuale şi a patrimoniului tehnico-ştiințitic (7 studii) 

+ Problematica actuală a protecției proprietăţii intelectuale şi a patrimoniului 
tehnico-ştiințific; soluţii, direcţii de acțiune şi proiecte privind acte normative 
pentru întărirea proprietății intelectuale în sfera C&D şi a patrimoniului 
tehnico-ştiinţific 

ə Îndreptar metodologic privind protecţia proprietății intelectuale în unităţile 
de C&D şi la nivelul Ministerului Cercetării şi Tehnologiei 

è Analiza problematicii privind constituirea, evaluarea şi protejarea 
patrimoniului tehnico-ştiinţitic naţional 

e Soluţii şi acţiuni de clarificare a situatiei juridice şi de promovare a 
proprietăţii intelectuale din activitatea de C&D 

ə Soluţii privind aplicarea Legii dreptului de autor în activitatea de inovare, 
cercetare-dezvoltare, transfer tehnologic 

ə Valorificarea şi comercializarea drepturilor de proprietate intelectuală în 
activitatea de inovare, cercetare-dezvoltare, transfer tehnologic 

e Sinteza principalelor concluzii şi recomandări privind protecția proprietății 
intelectuale şi a patrimoniului tehnico-ştiințific în activitatea de cercetare- 
dezvoltare 

Instrumente operaţionale pentru elaborarea şi controlul programelor prioritare 
de interes naţional 
- Promovarea metodelor moderne de Project management în activitatea de C-D 
din România (2 studii) 
e Analiza stadiului existent; stabilirea oportunităţilor şi a priorităților 
e Acțiuni pilot de promovare / implementare a metodelor moderne de project 
management în activitatea de C&D 
Forme şi metode de privatizare în activitatea de C-D (4 studii) 
e Specificatie şi criterii 
e Experiente internaționale privind incubatoarele de afaceri şi tehnologie şi 
parcurile tehnologice (cuprins) 
e Cadrul relațiilor dintre sectorul de stat şi sectorul privat din activitatea de 
C&D. Norme metodologice ale M.C.T. 
Criterii de oportunitate şi de preferință pentru privatizarea unităților de C&D 
Studiu privind crearea sistemului instituțional de valorificare — difuzare, 
transfer, aplicare — a rezultatelor activității de cercetare știintifică (6 studii) 
+ Schița preliminară a soluţiilor 
+ Evaluări de fezabilitate (sinteză) 
e Proiectul procedurilor şi al! conexiunilor în sistemul instituțional! 
+ Pregătirea organizării cursurilor de formare a "Agentilor de Transfer de 
Tehnologie" 
+ Elaborarea procedurilor de bază referitoare la functionarea "Agenţiei 
pentru Transferul de Tehnologie” | 
e Manual de asigurare a calităţii pentru "Agentia de Transfer de Tehnologie" 
Bănci de date de interes tehnologic şi comercial (4 studii) 
e Informare despre Banca de date FIRME 
e Proiect de dezvoltare a băncii de date privind piața firmelor de interes 
tehnologic din România 
e Manual de utilizare. Banca de date “Firme de interes tehnologic din 
România" 
e Realizarea băncii de date dezvoltate şi transferare la M.C.T., etapa 1994 
(sinteză) 
Elaborarea unui instrument de informare Şi promovare privind piața serviciilor 
tehnice, de vaioriticare a dotărilor specializate şi a know-how-ului aferent, 
existente în unităţile de C-D (3 studii) 
e Analiza situației existente, Stabilirea nomenciatorului general de dotări şi 
servicii 
e Elaborarea sistemului de informare privind dotările din reteaua de C-D, în 
etapa pilot 
+ Experimentarea şi dezvoltarea sistemului de informare privind dotările din 
reteaua de C-D; elaborarea sistemului de promovare aferent (extrase) 
Teleworking — concept, domenii de aplicare, direcţii de cercetare 
Criterii şi metodologie de evaluare a patrimoniului institutelor, laboratoarelor, 
al altor active de C-D şi de înaltă tehnicitate (3 studii) 
e Analiză, criterii şi metodologie 
e Sinteza analizelor de caz (extrase) 
e Criterii de evaluare a performanței manageriale în unităţi de C&D (incluse 
în alte rapoarte) 
Metodologie privind analiza-diagnostic şi evaluarea unităților de C&D, ca 
instrumente de fundamentare strategica şi restructurare (3 studii) 
e Criterii şi metodologie de evaluare a unităților de C&D 

e Criterii de evaluare a unităţiior de C&D de interes public 

e Analiza-diagnostic şi evaluarea unor unităţi de C&D în vederea 
restructurării: aplicaţii de caz şi metodologie actualizată (extrase) 

Proiect de ofertă pentru constituirea în România, sub auspicii internaţionale, 

a unui Centru de formare şi specializare în activităţi spaţiale (4 studii) 

e Investigația pe plan naţional a domeniului 

e Analize comparative privind constituirea de forme divers structurate de 
educaţie şi pregătire în domeniul spaţial, pentru stabilirea opțiunii 

e Orientare, prin programe analitice, a formelor de educaţie şi pregătire în 
domeniul spaţial, pe toate direcțiile principale de interes, teoretic şi 
aplicativ 

e Proiect preliminar de organism de formare şi specializare În activităţile 
aerospatiale 

+ Studii de consultanţă la nivel național! privind opţiunea de drept a României 
la orbita geostaţionară (2 studii) 

+ Definirea conceptului de orbită geostaționară din punct de vedere fizic, 
tehnic şi juridic... Conceptul de resursă şi limite 

e Oportunitatea de drept a accesului României la orbita geostaționară. Punct 
de vederă pentru susţinerea interesului României la atribuirea unui posi 
geostaționar 

Studiul privind reforma învățământului superior şi a cercetării științifice (World 

Bank). Studiul de ansamblu 2: Finanţarea învățământului superior şi a 

cercetării ştiinţifice, 

Modele pentru structurarea şi optimizarea fluxurilor de informaţii în unitățile 

din industria construcţiilor de maşini (4 studii) 

e identificarea şi analiza fluxurilor informatice în unităţi din industria 
construcțiilor de maşini 

+ Elaborarea de modele cadru privind fluxul de informații 

e Elaborarea modelului de structurare şi optimizare a fluxurilor de informaţii; 
metodologie de aplicare 

e Analiza şi estimări ale impactului optimizării fluxurilor de informaţii asupra 
întreprinderilor din industria construcțiilor de maşini 

Prospectul cărții de Reengineering 


Secțiunea 4. — Setul de module tematice pentru programe de perfecţionare 
4.1. Management strategic, management în C-D 


E] 


Managementul creativității în activitatea de C-D 
Evoluții determinate de tehnica de calcul în structura şi destăşurarea 
activității de cercetare 

Drepturile de proprietate intelectuală în C-D 

Analiza valorii 

Cooperare internaţională în C-D 

Probleme de filozofie şi sociologie a ştiinţei 
Marketingul în C-D 

Managementul calității 

Tehnici de organizare şi conducere a unităţilor de C-D 
Strategie şi plan în conducerea unităților de C-D 
Analiza-diagnostic şi evaluarea unităților de C-D 
Project Management 

Managementul resurselor umane în C-D 
Managementul C-D şi economia de piață 

Managementul financiar al unităţilor de C-D 

Planul de afaceri şi studiu! de fezabilitate 

Probleme strategice noi în managementul C-D din România 

Evaluarea patrimoniului unităților de C-D 

Direcţii de reformă a sistemului Ştiinţă şi Tehnologie 

Profilul psihologic şi evaluarea personalităţii 

Instituţia publică de C-D în procesul de tranziţie 

Surse de finanțare a activităţilor de C-D 

Gestiunea costurilor în unităţile de C-D 

Finanţarea investițiilor; amortizările; gestiunea activelor corporale în unităţile 
de C-D 

Activele necorporale în C-D: managementul financiar al proprietății 
intelectuale 

Asigurarea resurselor umane în C-D 

Dezvoltarea și utilizarea raţională a resurselor umane în C-D 

Evaluarea performanţelor umane în C-D 

Factori de personalitate. Aptitudini. Caracter în activitatea de C-D. Profilul 
psihosocioprofesional al cercetătorului Ştiinţific 

Metode şi tehnici de stimulare a creativității în C-D 

Aspecte psihosociale ale organizării şi conducerii 

Participarea la programele internaţionale de cercetare: Cum să penetrâm 
sistemul? 

Managementul cerințelor (în cadrul proiectelor), al periormanțelor şi al interfetelor 
Direcţii determinante de acțiune în strategia managerială din domeniul tehnologic 
/ industria! [86] 

Marketing strategic 

Cultura profesională, cultura managerială, cultura tehnologică, cultura 
generală în management 

Cultura de firmă 

Rezistenţa la schimbare şi strategii de contracarare 

Tehnici decizionale în C-D 

Structuri şi infrastructuri organizaționale în C-D 

Calitatea factorilor de mediu 

Sisteme de management în medii economice turbulente 

Reacţii manageriale la schimbări surprinzătoare 

Evoluția conceptelor şi a criteriilor de succes în managementul strategic 
Managementul contractelor de achiziţii în C-D 

Managementul contractelor de servicii ştiinţifice şi asistență tehnică 
Metodologia desfăşurării activității de investiţii 

Realizarea unei licitaţii cu finanțare de la B.I.R.D. 

Privire de ansamblu asupra problematicii manageriale 

Politici de finanțare a transferului de tehnologie 


4.2. Suporturi de curs pentru "Agenti de transfer de tehnologie” 


— 


Concepte şi modele de bază. Forme de VRC-TT specifice economiei de piaţă. 
Particularități determinate de procesele de tranziție din România 

Organizarea activităţiior de VRC-TT în tările cu economie dezvoltată. 
Organizarea, funcţiile şi rezultatele ANVAR-Franța 

Piața produselor cercetării ştiinţifice în România: particularități, evaluări, 
prognoza dezvoltării 

Schema de principiu a sistemului naţional românesc de VRC-TT 

Informaţia ca instrument de bază în activitatea de VAC-TT 

Marketingul specific activităților de VRC—TT 

Functia de VRC-—TT în structura UCD 

Problemele de proprietate intelectuală şi industrială specifice activităților de 
VRC-TT 

Surse potenţiale de finanțare a activităților de VRC-TT 

Planuri de afaceri specifice activităților de VAC-T T 

Profesiograma standard a agentului de transfer de tehnologie. 

Deontologia profesiei 

Metode de abordare a relaţiilor UCD (donor) UE (receptor) în cadrul proceselor 
de TT. 

Forme de salarizare şi stimulare a agenţilor de TT 

Interacțiunea sistemului VRC-TT cu: a-Centrele teritoriale de inventică; 
b-incubatoarele de afaceri; c-Centrele de promovare şi dezvoltare a LM.M.; 
d-Centrele de excelenţă în tehnologie 

Transferul internaţional de tehnologie (forme, organizații etc. ) 

Asistență şi servicii acordate de agentul de TT beneficiarului după efectuarea 
transferului propriu-zis 

e (VRC - Valorificarea rezultatelor cercetărilor, TT — Transfer de tehnologie 

e UCD - Unitate de cercetare-dezvoltare; UE — Unitate executantă) 


© SCIENTCONSULT S.R.L. 1997-2003 


Exemple de lucrări neincluse pe compact disc (fiind realizate sub 
clauze de confidențialitate sau/şi de exclusivitate): 


Studii privind evaluări şi segmente de piaţă, realizate pentru 
clienţi străini: 


Agriculture and agrochemical usage in Romania 

Renewable Energy in Romania 

Le marché immobilier a Bucarest 

Marktinformationen über natürliche Heilmittel in Rumanien 
ƏKCNEpPTHAA 0oueHka cepeGpAHHOĂ MaMCKOĂ CyMKU (HCTOPHHECKOTrO 
NponcxoxAeHunA) 


Exemple de titluri de rapoarte de consultanţă specializate, 
realizate pentru clienţi români: 


Elaborarea strategiilor de modernizare şi privatizare (pentru 2 mari 
societăţi comerciale cu capital de stat) 

Analiza stadiului transporturilor auto specializate de produse (... de 
un anumit profil tehnologic), pe plan european: reglementări, 
tarife, asigurări 

Evaluări de patrimoniu, analize-diagnostic ş.a. (inclusiv aplicaţii de 
caz ale metodologiilor elaborate) 

Lucrările au fost realizate de cca. 250 autori: dintre cei cu participări 
multiple: 


Dr. ec. Virginia Câmpeanu, Ing. Marietta Ciobanu, Prof. Dr. ec. 
ing. Constantin Ciupagea, Ing. lon Ascaniu Crişan, Ing. Ana Duma, 
Dr. ing. Mario Duma, Ing. Radu Enescu, Ing. loan Fara, Ing. Sanda 
Felea, Ing. Marius Puiu loan, Ing. Virgil Lână, Ec. Dan Matei, Dr. 
ing. Florea Neagu, Dr. Ernest Oberlânder-Târnoveanu, Drd. Irina 
Oberlânder-Târnoveanu, Ing. Gheorghe Olaru, Dr. fiz. loan-Marius 
Piso, Ing. Mircea Popescu, Ec. Niculae Stancu, Prof. Dr. Anton 
Tabachiu, Prof. Dr. ing. Florin-Teodor Tănăsescu, Ec. Adrian-Emil 
Toia, Dr. ec. ing. Eugen Topală, Ec. Valentin Țâmpu, Ing. Adriana 
Vasilescu, Ing. Elvira Visalon, Prof. Dr. ing. Ulrich Wiener. 

Anexa 2. Din titlurile lucrărilor aceluiaşi autor, publicate 
în domeniul: Politici energetice; economie energetică. 
impact al energiei 


Energia în următoarele trei decenii. (Coord. M. Malița, C. Mihăileanu, M. Duma 
et alt.). Editura Academiei R.S.R., Bucureşti, 1979. 


O conceptie unitară, de perspectivă, în domeniul energiei. (C. Mihăileanu, 
M. Duma). Era socialistă, nr. 22/1979, pp. 31-34. 


[Modele matematice pentru] includerea obiectivelor de tip calitativ ale conducerii În 
indicatorii de productivitate a muncii din industria energiei electrice şi termice 
(M. Duma, Em. Goldstein, Gh. Pribiag, Z. Frăţilă). Progrese în informatica 
românească. Ed. Laboratorul de Informatică şi Conducere. Cluj-Napoca, 
1980, pp. 10-11. 


Criteriul energetic — element determinant a! progresului tehnic. Era socialistă, 
nr. 16/1980, pp. 26-28. 


Probleme de cercetare ştiinţifică ridicate de conceperea şi realizarea sistemelor 
informatice în energetică (C. Mihăileanu, M. Duma, Sanda Felea). 
Energetica, XXVIII, nr. 8/1980, pp. 309-311. 


Probleme de sistem ale domeniului energiei la nivelul economiei naționale. 
Concepte şi dezvoltări metodologice privind prognozarea evoluției științei, 
tehnologiei şi progresului tehnic în domeniul energiei. În: Prognozarea CS, 
DT şi PT, studii şi referate. C.N.Ş.T., 1982, pp. 141-150. 


Priorităţi ale ştiinţei şi tehnologiei în perspectiva asigurării independenței energetice 
a României. Era socialistă, nr. 8/1982, pp. 8-11. 


Implicații ştiinţifice, economice, sociale ale asigurării independenței energetice a 
țării. (C. Mihăileanu, M. Duma). Era socialistă, nr. 16/1982, pp. 17-19. 


Some Aspects of a System Approach in Forecasting, Planning and Management of 
Research and Development under the Conditions of Energy Conservation 
(C. Mihăileanu, M. Duma). In: Energy Conservation: Technology, 
Economics, and. Policy. Ed. Gh. Preda, The Academy of Economic Studies. 
Bucharest, 1982, pp. 80-88. 


Technical, Economic, and Energetic Efficiencies in Energy Conservation. 
Fundamental Concepts, Connections, and Implications (Al. Gheorghiu, 
M. Duma). În: Energy Conservation: Technology, Economics, and Policy. 
Ed. Gh. Preda, The Academy of Economic Studies. Bucharest, 1982, 
pp. 221-227. 


Stiinta şi tehnologia în sprijinul economisirii energiei. (C. Mihăileanu, M. Duma). Era 
socialistă, nr. 23/1983, pp. 18-22. 
Mode! cibernetic pentru sistemul national al energiei (C. Mihăileanu, Sanda Felea, 


M. Duma), Automatică-Management-Calculatoare (AMC), Ed. Tehnică, 
vol. 32, Bucureşti, 1984, pp. 243-257, 

Dezvoltarea energeticii româneşti. Revista economică, nr. 32/1984, pp. 4-6, 23. 


Viitorul energiei sub semnul inteligenței umane. Relatare interviu cu Mirela 
Hoznoveanu, Magazin, 11.2.1984. 


Probleme sistemice ale proiectării energeticii României anului 2000. Asociaţia 
Oamenilor de Ştiinţă, Comisia de sisteme generale, vol. |, 1984, pp. 86-88. 


Orientări şi obiective de perspectivă în dezvoltarea tehnologiilor şi produselor 
ramurilor consumatoare de energie vizând utilizarea raţională şi economisirea 
resurselor energetice. (C. Mihăileanu, M. Duma, |. Cserveny, R. Duduica). 
În: Prognoza ştiinţei şi tehnologiei în dezvoltarea multilaterală a României. 
Sub red.: Gavrilă Sonea. Ed. Ştiinţifică şi Enciclopedică, Bucureşti, 1985, 
pp.114-124. 


Elemente de concepție privind conţinutul şi metodologia prognozelor în domeniul 
energiei. În: Prognoza ştiinţei şi tehnologiei în dezvoltarea multilaterală a 
Fomâniei. Sub red.: Gavrilă Sonea. Ed. ştiinţifică şi enciclopedică, Bucureşti, 
1985, pp. 235-249. 


Energetica şi dezvoltarea economico-socială a României (Lucia Roşca, M. Duma). 
Energetica, XXXIII, nr. 7/1985, pp. 289-291. 


Problematica cercetării domeniului energiei la nivelul economiei naționale şi sarcini 
noi care decurg pentru cercetare din funcția M.E.E. de administrator unic al 
resurselor energetice (C. Mihăileanu, M. Duma, Sanda Felea). Lucrări 
iehnico-ştiințifice ICEMENERG, Bucureşti, 1985, pp. 5-11. 


Priorităţi ştiinţifice şi tehnologice ale României în domeniul energiei. Analiză, 
fundamentare, selectare, promovare. (M. Duma, |. Cserveny et alt). 
Energetica, XXXIII, nr. 12/1985, pp. 532-538. 


Probleme actuale ale cercetării energetice în domeniul energeticii nucleare. (Lucia 
Roşca, M. Duma). Energetica, XXXIV, nr. 10/1986, pp. 433-437. 


Metodologii, modele matematice şi programe de calcul pentru asistarea cercetărilor 
de prognoză şi economie energetică. (M. Duma, Cornelia Novak, Georgeta 
Stănciulescu et alt.) Energetica, XXXIV, nr. 11/1 986, pp. 481-486. 


Approaches and Methods for Energy Strategy Research Activities. (Lucia Roşca, 
M. Duma). Revue Roumaine des Sciences Techniques. Série Electrotechnique 
et Énergétique. Tome 34, No. 2/1989, pp.205-211. 


Probleme determinante ale viitorului termoenergeticii României. Energetica, XXXVII, 
nr. 3-2/1990, pp.125-130.152 


152 Publicat în 1990, articolul a constituit documentul de poziție prezentat în 
cadrul unei „mese rotunde” la a XVl-a Consfătuire a termoenergeticienilor din 
România, Braşov, 7-9 decembrie 1989, cu două săptămâni înainte de 22 decembrie 
1989, la o dată când o serie dintre problemele care au fost prezentate şi dezbătute 
erau încă „tabu”, 


426 


Anexa 3. Din titlurile lucrărilor propuse şi aprobate ca 
documente de poziţie la nivelul Camerei de Comerţ 
şi Industrie a României şi a Municipiului Bucureşti 


Punct de vedere al Camerelor de Comerţ şi industrie privind principalele probleme 
ale comunității de afaceri din România, care se cer a fi rezolvaie in perioada 


imediat următoare (august 1996) 15%. 


Poziția Camerelor de Comerţ şi Industrie privind probleme actuale ale economiei 
româneşti (decembrie 1998). 


Jaloane privind strategiile industriale (1999) 


"Apel la acțiune. Obiective şi măsuri imediate pentru relansarea economiei 
României (1999), actualizat în versiuni 1999, 2000 şi urm., sub titlul: Măsuri 
de urgență pentru oprirea declinului şi relansarea activităţii economice 
(lucrare realizată împreună cu Dr. Aurel Vainer, mesaj introductiv George 
Cojocaru). 


153* Trei scurte aserţiuni, extrase din toate aceste ample documente: 

Agenţii economici nu cer favoruri, nu cer condiții pentru sustragerea de la 
obligatii legale, pentru activităţi economice ilicite. Ei cer drepturi şi căi de acțiune pe 
care le consideră benefice pentru o economie sănătoasă, Într-un stai de drepi. 

Drepturile şi libertăţile economice, ale agentului economic şi ale cetățeanului, 
precum şi îndatoririle economice, se află pe acelaşi plan de importanță şi 
inviolabilitate cu drepturile şi libertățile omului şi îndatoririle sale şi trebuie să se 
reglementeze numai prin lege. 

Români! Cumpăraţi produse fabricate în România! Fiecare produs românesc 
cumpărat înseamnă un şomer mai puțin şi un leu mai putin la cursul de schimb leu / 
dolar. Calitatea şi competitivitatea produselor româneşti sunt vitale şi pentru piața 
internă, nu numai pentru export. 

Anexa 4. Referințe bibliografice 
î. Dicționarul specialiştilor, un “Who's Who” în ştiinţa şi tehnica românească, vol, |. 
Editura Tehnică, Bucureşti, 1996, p. 128 


2. Dicționarul specialiştilor în ştiinţa şi tehnica românească 2000, Editura Tehnică, 
Bucureşti, 2000, pp.126-127. 


3. Nicolae-Văleanu, |. Protagonişti ai vietii economice, vol. |. Editura Economică, 
Bucureşti, 2002, pp. 198-201. 


„Dr.ing. Mario DUMA 

1953-1956: Inginer responsabil de produs la 
Electromagnetica. 

1956-1969: Cercetător principal, şef sectie 
Electronică, şef laborator Telemecanică la 
Institutul de Cercetări Electrotehnice (I.C.E.T., în 
prezent I.C.PE.) şi, din 1963, la Institutul de 
Cercetări şi Proiectări Automatizări (|.P.A.) 
1969-1990: Şef sectie Electroenergetică, şef 
laborator Prognoză, Informatică, Conducere şi 
Economie Energetică la Institutul de Cercetări şi 
Modernizări Energetice (ICEMENERG). 
1980-1990: Membru în Colegiul de redacție al 
„revistei „Energetica”, responsabil al rubricii 
„Orientări în energetică”. 

Din 1991: Director executiv SCIENTCONSULT 
1992-2002: Preşedintele Secţiunii Industrie, vicepreşedinte al Camerei de 
Comert şi Industrie a României şi a Municipiului Bucureşti (C.C.I.R.B.). 


1997-2002: Preşedinte al Fundaţiei „Premiul Român pentru Calitate J. M. Juran”. 


„Ceea ce reprezintă constantele imuabile ale altor profesiuni sunt, în cercetare, 

variabilele; adevărurile sigilate şi cele omise - câmpul de acţiune; permanenta 
este utilă numai prin prisma înnoirii ei. Calitatea supremă este aceea de a gândi 
de-a curmezişul... Cercetătorului i se cere ... independenta intelectuală fată de 
cele stabilite; determinarea, îndemânarea şi insolenta de a gândi şi a face altfel, 
altcum, altceva..." 


Din „Profesiunea cercetătorului”, 1972, [13]. 


„O economie a serviciilor şi a informaţiilor nu se clădeşte în orice conditii, 
ci numai pe o bază a producţiei materiale, în completarea acesteia şi 
revoluționând-o pe aceasta; cu exceptia paradisurilor fiscale sau turistice, ea nu 
ține loc de productie materială.” 

Din „Mai este necesară o industrie autohtonă?...”, 1998, [44]. 


„În relații nerciale între un stat dezvoltat, puternic economic, şi unul slab, 


liberalizarea absolută a comerțului întăreşte pe cel tare şi slăbeşte pe cel slab.” 
Din „Liberalizarea comerțului internațional şi interesele 


naţionale”, 2001, [47]. 


